
ĮVADAS 


“Praeities pabiros* tai prof. Vaclovo Biržiškos (11956) 
įvairiuose leidiniuose spausdintų 31 straipsnių rinkinys. 
Nevienodo didumo ir nelygios reikšmės, kartais ir pana- 
šaus į kits kitą turinio (pav. 19, 20, 21, 23, 24, 25 str.), 
jie visi skirti Lietuvos praeičiai nušviesti, ir tikrai, kiek- 
vienas jųjų pateikia ką sava, iš kitur neskolinta, tik auto- 
riaus savarankiškai susekta ar saviškai, kartais net savo- 
tiški paaiškinta. Kai ne tik tremtyje, bet ir pačioje bol- 
ševikinamoje Lietuvoje leidiniai su anais straipsniais 
nelengvai esti prieinami, jų turinys mūsų visuomenei 
dažniausiai nėra žinomas, suprantamas V. Biržiškos bent 
dalies savo straipsnių iš Lietuvos praeities surinkimas į 
vieną leidinį ir leidėjų ryžimasis jį paskelbti. 

V. Biržiškos straipsnių mašinraštis pasiekė mus spau- 
dai jau parengtas. Man, vyresniajam jo broliui, kuriam 
tenka atsakinga ir graudi pareiga paliktus jo veikalus prieš 
spausdinant kiek pajėgiant patikrinti ir spausdinimą pri- 
žiūrėti, ne kas čia beliko ir atlikti. Esamojo teksto niekur 
nekeičiau, vengiau ir į kalbą kištis (V. Biržiška, kaip ir 
aš, nekoks kalbininkas, betgi straipsnių tekstai kartą jau 
buvo spausdinti, tad nei šis nei tas būtų ne tik V. Bir- 
žišką, bet ir leidinių redaktorius bei korektorius dar “tai- 
syti''). Kai kur tepridėjau savo papildomąją pastabą, o 
prieduose pasistengiau palengvinti skaitytojams dviejų 
straipsnių teksto sekimą. 


Tautiečio Z. Raulinaičio pasisiūlymu “Praeities pa- 


birų“? leidimą pavedžiau “Kariut"? kuo — žinau — ir ve- 
Tionis mano brolis tikrai būtų patenkintas: jis gi pats savo 

jaunystėje buvo karys (1914-1923 m.), iš kariuomenės iš- 
ėjęs pulkininko leitenanto laipsnyje, ir ligi savo mirties 
nesislėpė su savo simpatijomis karo mokslui ir kariams. 

Dar viena pastaba. V. Biržiška į rinkinį įdėjo “Kry- 
žiuočių kelių į Žemaičius XIV amž“? Al. Janulaitienės pa- 
rengtą brėžinį, kurį čia kartojame, bet visą kitą iliustra- 
cinę medžiagą mano sutikimu pateikė leidėjai. 


M. BIRŽIšKA 


1959. 12. 10 
Los Angeles, California 


1. KRYŽIUOČIŲ KELIAI Į LIETUVĄ 
XIV AMžŽ. 


KELIAI Į ŽEMAIČIUS“ 


Dr. Teodorui Hirschui 1863 m. antrame Seriptores re- 
rum prussicarum tome paskelbus Die littauischen Wegeberich- 
te — kryžiuočių žvalgų pranešimus apie kelius, einančius i 
Žemaičius ir Lietuvą, ir galimumus tuose kraštuose kryžiuo- 
čių kariuomenei veikti, tas sudarė naują autentišką medžia- 
gą tiek įvairioms Lietuvos XIV a. gyvenimo pusėms piešti, 
tiek ir Lietuvos visuomeninei ir politinei to laiko struktūrai 
apibūdinti. Bene pirmasis šiais pranešimais atsirėmęs A. Tho- 
mas 1885 m. išspausdintame straipsnyje Litauen nach der 
Wegeberichte im Ausgange des vierzehnten Jahrhunderts vien 
tiktai iš Wegeberichtų medžiagos davė platų Lietuvos XIV a. 
vaizdą, kartu atitaisydamas visą eilę Hirscho neteisingai 10- 
kalizuotų vietų. Ferd. Hoppe straipsnyje Orts- und Personen- 
namen der Provinz Preussen plačiai panaudojo Wegeberichtų 
duomenis tikriems senprūsių vietų vardams nustatyti; R. 
Krumbholtz Samaiten u. der deutsche Orden 1890 iš Wege- 
berichtų ima medžiagos politiniams santykiams tarp kryžiuo- 
čių ir Lietuvos nušviesti; A. Mierzynski — Žžrodla do myto- 


1 Išspausdinta “Praeityje" I tome 1930 m. p. 1-63, kaip pirmoji 
dalis. Antroji turėjo apimti kelius į Rytų Lietuvą, bet ji nebuvo ligi 
galo parašyta. Čia nepridedami, kartu su anuo straipsniu išspaus- 
dinti, atitinkamų Wegeberichtų tekstai. 


logii litewskiej II. 1896 išrenka iš jų medžiagą Lietuvos mi- 
tologijai išaiškinti: G. Mortensen Beitraege zu den Nationa- 
litaeten u. Siedlungsverhaeltnisse von Pr. Litauen 1927 iš 
Wegeberichtų plačiai, dažniausiai neteisingai, išvedžioja apie 
tautinius santykius Mažojoje ir Didžiojoje Lietuvoje; J. Ge- 
rulis ir K. Būga panaudojo kalbinę Wegeberichtų medžiagą; 
S. Zajączkowski Przyczynki do hipotezy O pochodzeniu dy- 
nastii Gedymina ze Žmudzi (Ateneum Wilenskie IV p. 362- 
416, 1927) iš jų daro išvadų apie politinį Žemaičių sutvar- 
kymą; H. Mueller Ueber die Oertlichkeiten der Wegeberich- 
te 1927 komentuoja kaikuriuos būdingus Wegb. išsireiškimus ir 
t.t. Žodžiu, Wegeberichtai ligi šiol sudaro dar neišsemiamą 
medžiagą Lietuvos žilai praeičiai pažinti. Tačiau daugumas jų 
visų daromų išvadų beveik išimtinai remiasi Hirscho prie We- 
geberchtų pridėtais komentarais, kuriuose jis saviškai loka- 
lizuoja Wegeberichtų minimas vietas. Hirsch dėjo komenta- 
rus vien remdamasis žemėlapiais, kuriuose tikrieji lietuviški 
vardai buvo iškreipti lenkiškai. Tikrų lietuviškų vietų vardų 
nežinodamas, jis dažnai nukreipdavo kryžiuočių vadovus į to- 
kias vietas, kurių jie visai neaplankė, daugelį vietų visai ne- 
teisingai išaiškino ir dėl to pateikė netikrą Lietuvos XIV a. 
vaizdą. Teisybė, Mierzynski, L. Krzywicki (Žmudž starožytna), 
Hoppe, A. Thomas, K. Būga ir kiti vieną kitą Hirscho klaidą 
atitaisė, bet nepatikrino visų jo nurodomų vietų, tik domėjosi 
viena kita jųjų, jiems rūpima dėl savo tam tikros istorinės, 
mitologinės ar kalbinės reikšmės. Kadangi Wegeberichtų 
reikšmė Lietuvos XIV amžiaus istorijai nemažėja, tai čia ir 
pateikiamas naujas jiems komentaras, tiesa, tik tai jų da- 
liai, kuri aprašo keliones į Varnių - Kražių - Viduklės ra- 
jonus, vakarų Žemaitijos „dalyje, XIV a. pabaigoje suvaidinu- 
sius ypač didelį karinį ir politinį vaidmenį ir dėl to trauku- 
sius ypatingą kryžiuočių ordino politikų ir karo vadų dėmesį. 


I. KELIAS PER šVĖKšNĄ* 


Viso Hirsch įvairioms Lietuvos vietoms duoda šimtą at- 
skirų pranešimų. Mums čia rūpės tuo tarpų W. 1 - 18, 
20 - 29 ir 51, nes jie tik ir duoda žinių apie pietų ir va- 
karų kelius į tiriamą rajoną; W. 19 ir 52, kad ir veda į 
Kražių kraštą, bet yra susiję su keliais į Dubysos - Nevėžio - 


* W. tai Wegebericht, m. tai vokiškoji mylia, km. — kilometras. 
M. B-ka. 

Neries rajoną; W. 30 - 50 nušviečia kelius į Kauno sritį, 
tarp Dubysos ir Neries; pagaliau W. 51 - 100 veda į Suvalkų, 
Vilniaus ir Gardino sritis. Atitinkamai keičiami ir išeities 
punktai — į Žemaičius einama keliais nuo Nemuno arba iš 
Užnemunės, bet per Nemuną, ligi Smalininkų; šioje linijoje 
atramos punktai buvo Klaipėda, Splitter (Spitra), pilis ties 
Tilže, Ragainė, Viešvilė, Smalininkai. 

Visi dvidešimt devyni pranešimai apie šį rajoną gali būti 
suskaldyti į kelias grupes, atitinkamas tiems keliams, kuriais 
ėjo žvalgai. Gyventojų apleistas kraštas, pilnas upių, pelkių 
ir girių ne kiekviena linkme buvo vienodai prieinamas sūn- 
kiai kryžiuočių kariuomenei, — ji laikėsi daugiausia tam tik- 
rų nusistovėjusių visiems žinomų kelių, kurių daugumas iš- 
liko ir ligi mūsų laikų svarbesnėmis žemaičių krašto susi- 
siekimo arterijomis; tų dabartinių kelių sekimas iš dalies 
palengvina surasti atitinkančias Wegeberichtų vietas. 

Atskirų pranešimų yra šešios grupės: I — (chronologine 
tvarka) W. 3, 1, 2 ir 4; II — W. 5, 11, 10 ir iš dalies 
18:41 TLE=> W1951 8, 128; 18,22 17-18 dalies 16“ 1 17: 
IV — W. 12 ir iš dalies 16 ir 18; V — W. 51, 29, 6, 7, 
21, 15, 28 ir 24; VI grupė — W. 25, 27, 20, 26. 

Pirmoji grupė apima kelius iš vakarų į rytus per švėkš- 
ną. Šiai grupei būdingiausias W. 3. 

šiuo keliu ėjo (1384 m. gruodžio m.) Gayline - tulkas 
iš Memel į Karschowin ir toliau į Littowin. 

Visų pirma einant nuo Memel (čia yra artimiausias ke- 
lias į Karschowin) pirmoji nakvynė ant Menye, 3 mylios 
nuo Memel; nuo Menye yra 3 mažos mylios ligi Wewerse, 
kur yra antroji nakvynė, o tarp jų yra viena maža upė, viena 
mylia atstumo nuo Menye, vadinama Ayse; nuo Wewerse yra 
3 mažos mylios ligi upės, vadinamos Grawmanape, kur yra 
trečioji nakvynė; tarp ju yra irgi viena upė, vadinama 
Sweisna. Nuo Grawmanap yra trys mylios ligi Jure. Nuo Ju- 
re yra 2 m. ligi Karschowin ir 1 m. toliau ligi Littowin 
krašto. 

Pirmai šios kelionės daliai, ligi Jūros, W. 1 1387I124, ke- 
liautai Maldennės Eywano, duodama šių skirtingų nurodymų: + 
nurodomas kelias tiesiog nuo Meynie ligi Swexte upės 2 m., 
tik pažymima, kad tarp jų yra viena upė, kur reikia sta- 
tyti tiltas; už 3 m. nuo Swexten nurodomas Bareykenfeld, 
iš čia 4 m. ligi Gnethen. š 

W. 2 (be datos) kelionę atliko Eywon, Spandenne ir 
Swalgenne ir pradeda pirma nakvyne Rossiten; iš čia per 

Nerge į Wintburg; ketvirta nakvynė ant Meinie. Nuo Mei- 
nie tiesiai nurodoma 5 m. ligi Bareykenfeld; tarp jų tenka 
statyti tiltas per Wyewirs ir per vieną mažą upę; nuo Ba- 
reykenield ligi Jure 3 m., tarp jų reikia statyti tiltas per 
dvi upes. 

Pagaliau W. 4 (1388II6), kuri atlikta Greynės, duoda tie- 
siai nuo Rossiten ligi Meynie 4 m. nuo Meynie ligi Wewer- 
zege 2 m., nuo Wewerzege ligi Sawlawken 3 m. 

Kelionė žymima, kaip matom, upėmis; gyvenamos vietos 
nurodomos tik šios: Rossiten — Rasytė, Wintburg — Win- 
denburg — Vintė, eventualiai Memel — Klaipėda (ar Nemu- 
nas), Bareykenfeld ir Sawlawken. 

Išeities punktu W. 1 ir W. 3 duoda Memel, o W. 2 ir 
W. 4 — Rossiten — Rasytę. Nors ligi Meynie — Minijai 
tiek nuo Memel, tiek nuo Wintburgo duodama trys mylios, 
tačiau čia einama ne iš vienos ir tos pačios vietos ir Me- 
mel nebus čia Nemunas, nes nuo Nemuno būtų daug to- 
liau, nekaip nuo Windenburgo — Vintės, kadangi ši pilis 
yra kiek į šiaurę nuo Nemuno žiočių. Kita vertus, būtų 
keista, jei Wegeberichtai nerodytų visai kelių iš Klaipėdos į 
Žemaitiją, tuo tarpu, kai Klaipėda buvo čia artimiausia pilis 
ir kai vienas vadovų buvo Gayline — tulkas — vertėjas iš 
Klaipėdos. Tuo būdu šioje kelių grupėje turime pradiniam 
kelio etapui du atskirus variantus — vieną iš Memel — Klai- 
pėdos (šiaip teisingai aiškina ir Hirsch) ligi Minijos, kitą iš 
Rossiten — Rasytės per Kuršių mares į Wintburg — Winden- 
burg (Vintė, gar ir Ventė, kaip rašo V. Kalvaitis p. 64) irgi 
ligi Minijos. Prie Minijos tiek W. 1 ir 3, tiek W. 2 ir 4 
keliai susikerta, kas matyti iš vienodų atstumų: W. 1 nuo 
Minijos ligi Bareykenfeld 5 m, W. 2 — taip pat. 

Einant nuo Klaipėdos į švėkšną Miniją galima pasiekti 
ties Ketvergais (Kettwergen — Dovilų valsč., kuriems V. Kal- 
vaitis p. 39 duoda ir kitą vardą — Koitekliai), bet čia at- 
stumas mažesnis net už 2 m.; arba ties Priekule, kur at- 
stumas visiškai atitinka W. 3 ir W. 1 atstumą. 

Nuo Wintburgo — Vintes Minija yra už 5 km. Jeigu 
ir čia W. 2 duoda atstumą 3 m, o W. 2 — 4 m. bet 
nuo Rasytės, tai keliauninkai turėjo eiti Kuršių marių krantu 
bent ligi Priekulės, kur jų kelias susidūrė su W. 1 ir 3 
keliu. 

šio pirmo kelio tolimesnius etapus geriausiai rodo W. 3: 
nuo Minijos 1 m. atstumo — Ayse; tai, žinoma, Aisė — 
Veviržos (Veiviržos) intakas; ją, matyti, turi galvoje ir W. 2, 

kaip “eyn cleyn flys“ prie Vėviržos. Sekanti upė Wewerse — 
Vėvirža, Minijos intakas, W. 2 vadinama Wewers ir W. 4 
Wewerzege. Po to Sweiksna — šŠvėkšnelė ties Švėkšna, W. 1 
vadinama Swexte; ir W. 2 minima ši upė, tik be vardo, 
kaip viena dviejų upių tarp Vėviržos ir Jūros, per kurias 
reikia tiltai statyti. Pagaliau už dviejų mylių nuo Vėviržos 
Grawmenappe upė, kurios Hirsch nesuranda, bet kurią Hop- 
pe (Ortsnamen der Provinz Preussen) teisingai išaiškino: 
tai Graumėna, Graumėnos upė, nedidelis šolpios, Vėviržos 
prieupio intakas. Graumėna neminima kitų W.; bet W. 1 už 
5 m. nuo Minijos ir už trijų mylių nuo Švėkšnos pažymi 
feld Bareykin, W. 2 už 5 m. nuo Minijos, tarp Vėviržos ir 
Jūros irgi Bareykinfeld. Tuo būdu šis laukas turėtų būti kur 
arti Graumėnos, kiek už jos, einant nuo švėkšnelės. Hirsch 
šiai vietai siūlo ar žemėlapio Barejkiannen prie šolpios ar net 
Burkiany prie Akmenos, nes pirmieji jam atrodė per arti 
nuo Minijos. Tačiau nustatant atstumus tiek W. 1, tiek W. 2, 
be abejo, galėjo suklysti: iš W. 2 sprendžiant eita prie Jūros 
W. 3 keliu, bet iš švekšnos kelio ligi Jūros iš viso yra tik 
25 km, o pasak W. 1 vien tik ligi Bareykinfeld turėtų būti 
tiek pat, nors ir čia dar reikėtų kiek prie Jūros eiti. Tuo 
tarpu, mūsų laikais trikampyje tarp Graumėnos, šolpios ir 
Judros yra Bareikių kaimas, savo vieta beveik visai atitinkąs 
Ww. 1 - 3 kelius. šių Bareikių plotas senesniais laikais galė- 
jo būti daug didesnis ir nueiti ligi švėkšnos - Kvėdarnos kelio. 
Neteisingas kelio pailginimas čia galėjo būti sukeltas ir rei- 
kalo keltis per upes, — kelias buvo matuojamas laiku, rei- 
kalingu jam išeiti, — ir reikalo šio rajono pelkėms aplenkti. 
šie Bareikiai yra jau senai žinomi. Sprogis (Geografičeskij 
slovar p. 27) XVI amžiuje žymi Barejkiany v šŠolpianach ir 
Boreikiany podle reki Grovmeny. Tačiau Žemaitijos praeityje 
žinomi ir kiti Bareikiai, Bareikių miestas, dabar išnykęs. M. 
G. (Gadon) (Opisanie powiatu Telszewskiego 1846 p. 52-53) 
rašo, kad 1568 m. Jokūbo Laskovskio inventoriuje, kuriame 
aprašomos Grusčių, dabar Skuodo, valsčiaus sienos (wlošč 
Grušcienska), jis suradęs Bareikių (Borejkowo) miesto apra- 
šymą. šiame mieste buvę 93 sklypai, prekyvietė ir šešios gat- 
vės. Gadono laikais tik kaimiečiai pasakodavę, kad netoli nuo 
Ylakių esančiame kalnelyje su kapais ir koplytėle buvęs ka- 
daise miestas, kurio tačiau ir pavadinimo jie nežinoję (gal tat 
toji Apuolė pusiaukelyj tarp Skuodo ir Ylakių). Taip pat 
kun. A. Kašarausko Litvanicoje p. 99 randame, kad Ylakių 
par. prie Labos upės kadaise buvę du senoviniai miestai, Ba- 
Teikiai (Borejki) ir Alkai abiejuose Labos upės krantuose, jau 

senai priešų sunaikinti. Alkai stovi ant kalnelio su koplytėle; 
matyti, Kašarausko Alkai ir Gadono Borejkowo yra viena ir 
ta pati vieta. Tačiau, nors tos žinios ir yra reikšmingos 
bendrai Žemaitijos praeičiai nušviesti, vis dėlto jos nieko ne- 
pasako Wegeberichtų Bareikių vietai nustatyti, nes Gadono — 
Kašarausko Bareikiai yra beveik už 100 km nuo švėkšnos. 

Tačiau priėmę šiuos Graumėnos Bareikius, kartu turime 
dykumos — wildniss ribą, G. Mortensenės nustatytą, atstumti 
labiau nuo jūros, nes kartojamas jos pavadinimas “Feld" — 
laukas, aiškiai sako, kad čia būta gyvenamos vietos. 

Visas keturias upes — Aisę, Vėviržą, švėkšnelę ir Grau- 
mėną galima buvo vieną po kitos pereiti tik einant nuo da- 
bartinių Alšėnų, senojo Rusijos — Vokietijos sienos kordono, 
tarp Gargždų ir Vėviržėnų. Į Aisėnus nuo Priekulės, kur W. 
1 - 4 perėjo Miniją, kelias eina per Lyliškius (Paašken - 
Paškiai). Einant nuo Aisėnų toliau galima per švėkšnelę nu- 


eiti ligi Graumėnos — Bareikių tik ties Švėkšna, o Vėviržą 
pasiekti tik ties Mykužiais — Skomantais, tai yra einant da- 
bartiniu Aisėnų — švėkšnos keliu. 


Toks kelių pastovumas atrodo visai naturalus. Jau kiti 
Wegeberichtai rodo mums, kad į tiriamą kraštą ėjo tik keli 
keliai, nes jų tiesimas per girias, upes, pelkes ir klampynes 
buvo tais laikais tiek nelengvas darbas, kad stengtasi grei- 
tuose karo žygiuose išnaudoti jau šiek tiek ištirtus ir anks- 
čiau pataisytus kelius, ir nereikalingu kelių jieškojimu ar tai- 
symu netrukdyti puolimo, kurio sėkmingumas parėjo tik nuo 
greitumo (plg. Paul Babendererde Nachrichtendienst u. Rei- 
severkehr des deutschen Ordens um 1400 - Altpr. Mntschr. Bd. 
50 H. 2 ir skyrium). Nuo 1422 m. pasibaigus karams tarp 
Ordino ir Žemaičių tais karo keliais pasinaudota ekonominiam 
susisiekimui ir tik vietomis, kada jau XIX amž. buvo nu- 
tiesti plentai ir geležinkeliai, kelių senoji linkmė buvo pa- 
keista. Didesnių atmainų buvo Mažojoje Lietuvoje, kur kelių 
linkmė buvo daugiau pakeista, ypač dėl Nemuno ir jo intakų 
reguliavimo ir perkasų kasimo. 

Antroji upė minima W. 2 tarp Vėviržos ir Jūros, praėjus 
švekšnelę, yra Graumėna. 

Trys mylios nuo Vėviržos nuėjus W. 4 duoda Sawlawken, 
kurias Hirsch teisingai indentifikavo su Kyėdarnos valsčiaus 
"Sauslaukiais, prie kelio iš švekšnos į Kvėdarną, pora kilometrų 
šiapus Jūros. Tačiau šio punkto nurodymas patvirtina, kad 
linkmė, nustatyta W. 1 - 4, yra teisinga. Prie šio kelio už 
Sauslaukių turime Pajūrėli dešiniajame Jūros krante ir už 
Jūros Kvėdarną. 

Tarp Bareikių ir Jūros W. 2 nurodoma “eyn grawde“. 
Hirsch šį žodį aiškina mišku, kuriame deginta anglis ir va- 
rytas degutas. Ta pačia prasme jį aiškina ir J. Gerulis, Die 
altpr. Ortsnamen 1922 p. 45. Tačiau A. Thomas p. 11, sek- 
damas Loth. Weberiu (Preussen vor 500 Jahren) mano, kad 
tat greičiausia išdegintos miško vietos, kitaip sakant, tas pats 
wangus, damerau — lydimas. Su ta pažiūra yra linkęs sutik- 
ti ir H. Mueller (Altpr. Forsch. 1927 p. 50). 

W. 4 nurodomas kelias tiktai ligi Jūros, su kuria tuo 
būdu buvo susiduriama ties Pajūrėliu. W. 3 faktiškai irgi tik 
prieinama ligi Jūros, toliau kelio nenurodoma, bet bendrai už 
2 m. nuo Jūros žymimas Karschowin ir dar viena mylia 
toliau Littowin kraštas. Hirsch, kad ir pažįsta įvairių kronikų 
žinias apie Karschowin, tačiau tiksliau Karšuvos krašto vie- 
tos nenustato, o Littowin land laiko lietuvių koloniją tarp 
žemaičių. Panašiai ir Mortensen p. 60. Tą Karšuvos valsčių, 
kelis kartus minimą ir kituose Wegeberichtuose (W. 9 “do 
die Carschowin wonen"; W. 25 “Karsov do findet man ein 
hus" — taip pat Birsenfeld, Putinfeld, Vinginfeld), bent jo 
XVI a. plotą, galima nustatyti iš 1562 m. inventoriaus (Ak- 
ty Vil. Kom. t. XXXV 1898 p. 8-93). Iš to laiko matavimų 
matyti, kad Karšuvos valsčius apimdavo vaitystes Obelino 
(Abelinskie), Upynos (Pilsudzkie), Nortikių (Nartykowskie — 
nelokalizuota), Pašilės (Poszylskie), Paakmenės (Poakmenskie), 
Pagramančio (Gromonskie), Sartininkų (Romanskie), t. y. be- 
veik visą dabartinį Kaltinėnų valsčių ir žymesnę dalį šilalės, 
Sartininkų — Žygaičių ir dalį Batakių, Skaudvilės ir Taura- 
gės valsčių. Šiame plote yra ir Kaltinėnai, tuo būdu Wege- 
berichtų Caltinenen land sudarydavo tik dalį Carschowin land, 
ar tiesiai Karšuvos valsčius dažniau buvo vadinamas to vals- 
čiaus dalies, Kaltinėnų, vardu; čia įeina Jonawdo-land — Jau- 
nodava, nors W. 18 čia gal ir neturėta galvoje atskiro te- 
ritorinio vieneto; Medvėgalis su Assweote, Upyna, Obe- 
linas,  Biržulaukiai,  Paakmenė, Pagramantis,  Sartininkai. 
XVI amžiaus Karšuvos valsčiaus plotas gali būti nu- 
statytas maždaug tomis linijomis, kurios eina per Balsius, 
šilalę, Didkiemį, šiuos tris miestelius paliekant už vals- 
čiaus ribų, per Žygaičius, Sartininkus, senąja Prūsų siena 
ligi šikšnių, toliau į rytus nuo Pagramančio ant Devynakių, 
šunios upe, į pietus nuo Upynos, Kvašius prie kelio Ne- 
makščiai-Kaltinėnai, tiesia linija ant Pašilės, paliekant vaka- 
ruose Kaltinėnus, toliau Medvėgalis-Tubinai-Balsiai. Tačiau, 
matyti, seniau ir į rytus ir į pietus nuo tos linijos buvo 
žemės, įeinančios į Karšuvos valsčiaus plotą. Pvz. ir dabar 

keletą kilometrų nuo Skaudvilės yra Karšuvos-Zakarkiškių 
kaimas. šiaurėje, ties Tubinais-Balsiais, šis valsčius turėjo su- 
sidurti su anuo Schawden land — šauduvos valsčiumi, ku- 
xio teritorija ir 1562 m. neįeina į Karšuvos valsčiaus plotą. 
"Tačiau jau XVI amžiaus inventorius visai nebemini Karšu- 
wos miesto, nors dar 1699 m. jam buvo nustatytas mokestis 
paštui apmokėti (Akty VIII p. 291). Anot Balinskio (Staro- 
žytna Polska III p. 85) senasis Karšuvos miestas tai tas 
pats šilalės valsčiaus Senasis Obelinas kairiajame Akmenos 
krante, prieš Biržulaukius. Nuo Obelino ligi Kvėdarnos bus 
kaip tik apie 20 km, t. y. apie 2 m. Tuo būdu W. 3 
Karschowin lant yra visų pirma šio krašto centras, Senasis 
Obelinas, ar vakarų Karšuvos krašto siena ties šilale, atstu 
nuo Kvėdarnos 15 km. 1928 m. Jakubovskio žemėlapyje ne- 
teisingai yra atskirtas Sartininkų kraštas, nes jis be pertrau- 
kos buvo susietas su Karšuvos valsčiumi. 

Pasak W. 3 viena mylia atstumo nuo Carschowin lant 
yra Littowin lant. Kaip jau matėm, ši vieta komentatorių 
laikoma lietuvių kolonija Kuršių krašte. Bet tas pats 1562 
m. inventorius tarp Karšuvos valsčiaus Paakmenės (Biržulau- 
kių) kaimų paskutiniuoju mini siolo Leloviany (p. 74-76). Yra 
tai dabartinis Lylavėnų kaimas, dabar Tauragės valsčiaus kai- 
riajame Jūros krante, kurio plotas ėjo maždaug nuo Didkie- 
mio beveik ligi Akmenos intakos į Jūrą. Kitame Jūros kran- 
te šio kaimo žemės dideliu miško plotu yra atskirtos nuc 
„Sartininkų, Žygaičių kaimų. Nuo Abelino arba Biržulaukio li- 
gi Lylavėnų yra apie 15 km, bet čia nėra žinoma, nuo 
kurios Karšuvos valsčiaus vietos atstumas skaityta; nurodyta 
atstumas krašto, kuris nebuvo W. 3 pasiektas ar buvo iš 
kitų pasakojimų užrašytas; pagaliau, jei Lylavėnai sudaryda- 
vo atskirą teritoriją, tai jiems greičiausia tuo laiku priklau- 
se ir Rauškių miškai tarp Lylavėnų ir Kutimų, o ligi tų 
miškų nebus daugiau kaip viena mylia. Manyčiau, kad ar 
Ww. 3 Gayline lengvai galėjo supainioti Lylavėnus su žino- 
mu jam vokišku lietuvių vardu, ar tą padarė užrašinčtojai 
ar perrašinėtojai jo žinių, pakeitę raidę 1 raide t, ar paga- 
liau, kad ir Hirsch neteisingai išskaitė užraią, susigundęs į- 
dėti sau suprantamą žodį Littowin land vietoje Lillowin land, 
t. y. vietoje Lylavėnų. Tuomet ir Gertrudos Mortensenės ir 
/Hirscho samprotavimai apie lietuvių kolonijas XIV a. Karšu- 
vos krašte liktų tikra legenda, bent Wegeberichtų neparemta. 
Bet visą tą neaiškumą išpainioja vienas vėlesnysis dokumen- 
"tas, išspausdintas G. Kupkės Beitraege zur Geschichte der 
ikatholischen Mission in Tilsit 1899 p. 118. 1699 IX 24 

steigiant Drangovskynėje ties Tilže katalikišką misiją, vienas 
Žemaitijos didikų, Polubinskis, tai misijai išlaikyti užrašė jai 
savo valdomą Lilowiany alias Liwoniany vulgo Litawien. Tai- 
gi iš čia visai aišku, kad Wegeberichtų Littowin ir mūsų 
Lylavėnai yra vienas ir tas pats žemės plotas, kuris ir 
XVII a. pabaigoje dar buvo vadinamas net trimis vardais 
— Lilowiany, t. y. Lylavėnai, Liwoniany arba Lyvonėnai ir 
Litawien abra Lietuvėnai. Tie Lywoniany galėjo būti ir Lat- 
vėliais. Lylavėnų pavadinimas atskiru kraštu arba valsčiumi 
gali būti visai suprantamas: jis siauru ruožu traukiasi paliai 
Jūrą tarp dviejų didžiulių miškų plotų ir net XVI a. buvo 
atskirtas nuo kitų Karšuvos valsčiaus dalių; XIV amžiuje 
esant decentralizuotam žemaitijos valdymui, tokia teritorija 
vargu ar galėjo būti valdoma kad ir Karšuvos valsčiaus val- 
dovų. O kad šie Lylavėnai senovėje turėjo ir tam tikros is- 
torinės karinės reikšmės — rodo išlikęs ties jais milžinka- 
pis (Kašarauskas - Tauta ir Žodis I p. 109). Kiti Wegeberich- 
tai visai šio krašto nemini, nors W. 8, 9, 13, 14, 16, 17, 
22 ir 23 keliai beveik paliesdavo jį iš vakarų, o W. 12, 16 
ir 18 iš rytų— ir vieni ir kiti keliai prieidami Jūrą — 
Akmeną mini kitas vietoves; Lylavėnai buvo kiek į šalį nuo 
paprastų kelių, dėl to ir W. 3 kelionė jo nepasiekė, o tik 
iš svetimų lūpų apie ji pranešė. 

Tolimesnis kelias nuo Jūros žymimas W. 1 ir iš dalies 
2. Čia pirmasis etapas, už 4 m. nuo Bareikių, t. y. už 2 
mylių nuo Jūros, nurodomas Gnethen. W. 1 grįžti į Barei- 
kius paduodamas 4 m. nuo Lakawse. W. 2 tokio pat atstu- 
mo nuo Jūros nurodoma Schawden land, kuris kitų Wege- 
berichtų neminimas. Bet Gnethe, Gnetinhof, Gnetin land ži- 
no ir W. 9 — 2 m. nuo Lakowse ligi Parsepil, tarp jų 
gyvena Gnete; W. 10 nuo Jūros ligi krašto Medeniken, ligi 
Gnete ir netoli į kraštą į Gnetin hof; W. 17 nuo Tilgauten 
(Ilgotis-Kutimai) ligi Nereathe 1 m. iš čia 2 m. ligi Gnetin 
land; iš Gnetin 2 m. ligi Twertiken (Tverai) land; W. 22 
nuo Kutenfeld (Kutimai) ligi Gnetinhof 2 m. ir iš ten 1 
m. į Medeniken; W. 23 nuo Namile (Nemila-Kutimai) 2,5 
m. į kraštą Medeniken. Iš tų duomenų matyti, kad jau už 
2 m. — 16 km į rytus nuo Jūros (ties Pajūrėliu) buvo 
kraštas Gnete, kad tiek pat toli yra kraštas Szawden, arba 
kad abudu kraštai yra vienas ir tas pats, kad einant iš 
pietų, nuo Kutimų, į šiaurę Varnių link, maždaug 2-3 m. 
nuo Kutimų yra kraštas Gnete, o apie mylią toliau yra 
kraštas Medeniken, kad šio krašto pavadinimas Wegeberich- 
tuose dažniausiai imamas nuo valdovo, Gnete, vardo, 0 šis 

vardas mums ir iš istorijos yra žinomas; apie 1400 m., tai 
yra tuo laiku, kada buvo surašomi šį kraštą aprašą Wege- 
iberichtai, du žymūs žemaičiai Gergute ir Gnethe, su 82 žmo- 
mių būriu atėjo į Klaipėdą apsigyventi (R. Krumholz Samai- 
“ten p. 119). Codex epistolaris Vitoldi irgi keliuose dokumen- 
tuose tą kraštą mini: p. 23 dok. 67 12909V26 Zilple 
ir Pampli stoja Knetow krašto atstovais, drauge su kitais 
Žemaičių valsčių atstovais; p. 127 dok. N. 341 1406 VI 3 
sakoma apie atsisakymą duoti užstovių tarp kitoko ir iš 
krašto Knethow; p. 411 dok. 781 1410 VI 11 Vytautas rašo apie 
sukilimus tarp kitų vietų ir krašte Knetow; pagaliau, p. 108 
dok. N. 306 1405 IV 5 kryžiuočiai siunčia Vytautui patikimą 
žmogų Kelpsen Gnethen son, matyti, ano 1400 m. pasidavu- 
sio Gnetės sūnų. Tačiau Codex nei vienoje vietoje nemini 
Szawden Lando, užtat Jakubovskio žemėlapyj, toj pačioj 
vietoje, kur Wegeberichtuose žymimas Gnethen kraštas, nu- 
rodoma XVI a. Szawdowska wlošč. Ir išvada čia galinti bū- 
ti tik ta, kad šiedu kraštai yra vienas ir tas pats kraštas, 
kuris buvo kažin kokio Gnetės valdomas ir laikinai buvo jo 
vardu vadinamas, o kai jis buvo pasidavęs kryžiuočiams, 
kraštas buvo vėl savo senuoju vardu vadinamas. Tačiau ir 
Gertrudei Mortensenei pavyko šią vietą kiek tiksliau nusta- 
tyti: rusų generalinio štabo žemėlapiai vieno km atstumu į 
rytus nuo Kvėdarnos, prie kelio švėkšna-Kvėdarna-Laukuva 
nurodo vietovę “Geneta", kuri tačiau yra visai į šalį nuo 
Hirscho-Mortensenės kelio, nes jie, kaip matėme, RBareikius 
nukelia kitur, bet tai atitinka mūsų nurodytą linkmę. “Lie- 
tuvos Apgyventos Vietos“ 1925 m. p. 349 tai pačiai victai 
nurodo Gemitų kaimą. Žemaičių krašte visai nežino nž vie- 
nos vietos, kurios vardas būtų panašus į Genetą ar Gnetę. 
Greičiausia, čia Liet. Apg. V. sąrašuose bus įsibrovusi korek- 
+ūros klaida, gal Gemitai išspausdinti vietoje Giniotų, nes, 
pvz.,, kunigo B. Smigelskio Kunigo vikaro užrašuose (Drau- 
gija N. 24 p. 346) sakoma, kad Kvėdarna esanti prie Gi- 
niotos upelio, kuris susijunges su Kvėdarnėle teka į Jūrą. 
Bet jei čia būta Giniotos upelio, gal ir Gnethe buvo Ginio- 
tos savotiškai iškreiptas vardas. Giniotai gi irgi iš senovės 
yra žinomi, nors, tiesa, kiek iš tolimesnės Žemaičių dalies: 
minėtas jau 1390 m. dokumentas greta Knethow krašto žino 
„Ariogalos atstovą Gyneoth; p. 73 dok. N. 234 tarp pasira- 
šiusiųjų 1401 I 18 aktą yra Gyneid cum filio Milus, kuris 
pasak W. Semkowicziaus O litewskich rodach bojarskich 
(Roczn. Herald. VII p. 213) pasirašė ir 1433 m. aktą. šiaip 
21 ši pavardė išliko ligi mūsų laikų. 

Ties Kvėdarna-Giniota ir dabar yra piliakalnis, kuris, ma- 
tyti, saugojo kelią nuo Jūros (P. Tarasenka Lietuvos Archeol. 
medžiaga p. 107). 

Tačiau tikrasis Giniotų kaimo atstumas nuo Jūros nesu- 
tinka su W. 1 nurodymu, nes faktiškai čia turime tik po- 
rą km, tuo tarpų pasak Wegeberichtą turėtų būti apie 15 
km. Bet šie Giniotai, greičiausia, kartu su Kvėdarna, buvo 
pačiam valsčiaus krašte — Giniotų sodyba turėjo būti toliau, 
mažiau kryžiuočiams pasiekiamoj vietoj; juk ir W. 1 pažymė- 
jimas “czu Gnethen“ turi būti suprastas taip pat, kaip ir ki- 
tų Wegeberichtų, kad čia minimas asmuo, o ne vieta, o jei 
vieta, tai Gnetinhof, kuris kaip tik buvo porą vokiškų my- 
lių nuo Jūros. 

Krašto Schawden Hirsch jieško ar Tenenio aukštupy (Ort 
Schawdy), ar ties Kvėdarna, ar net ties Žadvainiais. Bet 
pažymėjimas 2 m. atstumo nuo Jūros, einant keliu švėkš- 
na-Kvėdarna, savaime nurodo, kur reikia to krašto, identi- 
ftikuojamo su Gnethen, jieškoti. Kaip tik W. 2 pažymėtam 
atstume nuo Jūros, į pietus nuo Laukuvos, prie Divyčio eže- 
ro, žemėlapiuose yra vieta Szawdow-šauduva, idealinė tų lai- 
kų stovykla kariuomenei, ties kuria ėjo keliai ir į Tverus 
ir į Kaltinėnus, o kaip tik, pasak W. 2, nuo šios vietos 
į dešinę yra Kaltenynen-Kaltinėnų kraštas, į kairę Twerte- 
kaim-Tveriai ir tiesiai Lakawsse, — kaip vėliau matysim, 
Lakaušis-Treigiai, kur, greičiausia, ir buvo anas W. 10 ir W. 
22 minimas Gnetinhof-Giniotos pilis. Archeologiniai pamink- 
lai, toj vietoj aptinkami, irgi rodo šios vietos istorinę reikš- 
ma: Tarasenka p. 197 mini Divyčio kalną ties Divyčio ežeru 
su menama senovės šventove, slaptą kulgrindą Ežervietės 
pelkėse, Velnioragį su milžinkapiu ties ežeru ir kt. 

Nors G. Mortensenė Wegeberichtų pažymėjimą “land" de- 
rina su “wildniss“, žmonių gyvenamas vietas su negyvena- 
momis, tačiau Wegeberichtuose matyti land visados reiškė 
tam tikrą administracinę ar savarankę teritoriją; čis žodis 
dažniausiai žymimas drauge su pavadinimu krašto, apie kurį 
kalbama, o jei pavadinimo ir nepridėta, tai ir šiaip lengva 
nustatyti, koks “land" turėjo būti pažymėtas. Tai, be abejo, 
yra anie senesnių lotyniškų dokumentų terrae, valsčiai, sava- 
rankiški ar pusiau savarankiški krašteliai, vėliau virtę Že- 
maičių administraciniais rajonais (plg. St. Zajączkowski Przy- 
czynhki do hipotezy Oo pochodzeniu dynastii Gedymina ze 
.Žmudzi-Aten. Wilenskie 1927, IV). Ir kaip tik tarp XVI am- 
Žžiaus “volosti-valsčių" yra žinomas šŠauduvos valsčius “Šov- 
dovskaja volost“. Sprogis p. 337 nurodo ir ios centra “Šov- 

dovo, v nem rečka Jerubin“ — mūsų šauduva kaip tik ir 
yra prie Jerubės upelio. J. Jakubowski Atlas hist. nurodo ir 
šio valsčiaus ribas, kurios savo vakarų, pietų ir rytų siena 


visiškai sutinka su mūsų šauduvos-Giniotos kraštu — nuo 
Karšuvos valsčiaus sienų į vakarus ant Kvėdarnos, bet prie 
jos nepriėjus, o pietuose — kiek į šiaurę nuo šilalės. Tik 


šiaurėje Šauduvos valsčius, anot Jakubovskio, apimąs ir dalį 
Wegeberichtų Medininkų krašto. 

W. 2 iš šauduvos nurodydama tik bendrą kariuomenės 
žygiams linkmę neaprašo smulkesnių kelių. W. 1 duoda dar 
visą eilę kitų vietų. 

Iš Gnethen į Parsenpil 2 m. Parsenpil mini dar W. 5 
— 1 m. nuo “land" (suprask Medeniken ar Szawden); W. 8 
— 2 m. nuo land Medeniken; W. 9 taip pat, kaip W. 8; 


W. 17 kelionei nuo Warlen 2 m. ligi Parse; W. 23 — 2 m. 
nuo Medeniken ligi Barsepille “czu dem borgwalle". Parsenpil, 
Parse, Barsenpill — viena ir ta pati vieta su pilimi — borg- 


wall, lietuviškai Paršpilis. ši vieta turi rastis maždaug pu- 
siaukelėj tarp Gnetin ar Medeniken land ir Varnių (War- 
len) ir tai į vakarus nuo Varnių ežerų, nes kitaip ir W. 1 
kelionė būtų be prasmės. Paršpilis sudaro kelionių tikslą ne 
tik einant pirmuoju keliu, bet ir antruoju (per Bickow — 
W. 5) ir trečiuoju (per Arisken — W. 8, 9,-17, 23). Tai 
verčia manyti, kad ši vieta XIV a. pabaigoje buvo vienas 
svarbiausiųjų žemaičių gynimosi centrų. Tačiau tokiu pavadini- 
mu šiuo laiku vietos nėra ir Hirsch, tą konstatuodamas, 
nesistengė net apytikriai Parsenpilį lokalizuoti. Pirmas Mier- 
zynski II p. 91 teisingai pastebėjo, kad šis pavadinimas yra 
susijęs su Paršežero vardu, 0 L. Krzywicki Žmudž staro- 
žytna p. 37-38 ir atitinkamą vietą surado; tai esąs Burbiš- 
kio palivarko laukų piliakalnis vasaros vakarų Paršežero kam- 
pe, 10 km atstu nuo Varnių ir apie tiek pat nuo šauduvos, 
t. y. kaip tik pusiaukelyj nuo Gnethin ar Medeniken ligi 
Warlen. Dėl jo strateginės reikšmės Žemaičių kovoms neabe- 
jojama: prieinamas tik iš vakarų ir čia saugojamas atskiro 
Sargo-kalno, iš pietų ginamas Paršežero, iš šiaurės pelkėtos 
Sietuvos su liekanomis kulgrindos Medvėgalio link (P. Tara- 
senka Medžiaga p. III), Paršpilio-Burbiškių piliakalnis sudarė 
vieną svarbiausiųjų punktų, kuris žmonių rankomis sustiprin- 
tas, pavertė visą Varnių ežerų rajoną su Medvėgaliu, Asswe- 
ote, Kesčiais tais laikais tiesiog neprieinama tvirtove. G. Mor- 
tensenė, matyti, neturėjo rankose ano Krzywickio darbo, nes. 
kad ir nurodė savo kelių linijas į šią pusę, bet irgi tiksliai. 
tikrosios vietos nenustatė. 

Guertekeyme, Guertekeyne, Twertekain (W. 2) "Twerte- 
'kaymen (W. 8, 9), Twertiken land (W. 17) tai ir Hirscho 
manymu Tverai, pasiekiami ar tiesiog nuo Paršpilio išeinant 
į kelią Laukuva-Tverai, ar einant šiuo keliu, bet neliečiant 
„Paršpilio. Taurų miškai (Taurovo), senoji karališka giria 
(Tverskaja korolevskaja pušča. Sprogis p. 30-2307), matyti, 
nekliudė pasiekti Tverus, nes nė vienoj kelionių nėra minima. 

Flis Warneetyltes, taip pat Warneetylltes W. 8 ir W. 9, 
nenurodant, kad tai yra upė, ir W. 17 Warlen, irgi Hirscho 
teisingai surasta ties Varniais tarp Lukšto ir Biržulio ežerų, 
prie upės Varnelės, kurios vardo tačiau Hirsch nežinojo. Pa- 
žymėjimas šioj vietoj tik Varnelės tilto sako, kad berods čia 
meturėjo būti tuo laiku gyvenamos vietos, tik apylinkių gy- 
ventojų naudojamas tiltas. Bet į keliolika metų po to įsteigi- 
mas čia Medininkų vyskupijos centro verčia manyti, kad šis 
centras ne tuščiame lauke, bet jau gyvenamoj vietoj buvo 
kuriamas ir vadinamas buvo ne Varniais, bet Medininkais. 
Varnelių kaimas, pakelėj Tverai-Varniai, yra per arti nuo 
"Tverų, kad galėtų būti Wegeberichtų Warneestylten. Nurody- 
ti čia tiltą, o ne gyvenamą vietą, matyti, paskatino tat, 
kad dabar nedidelė Varnelė, lengvai ir brastomis pereinama, 
seniau apsemdavo didelius plotus ir sudarydavo plačiai išsi- 
liejusią pelkę, kurioje net buvusi atskira sala (šioje saloje, 
pasak padavimą, kadaise stovėjo ir vyskupo rūmai — Kaša- 
rauskas Tauta ir Žodis p. 105); be nuolatinio tilto Varnelė 
buvo visai nepereinama ir nuo Tverų nepasiekiama. 

Assweote, 3 m. nuo Warneestylten, Hirsch ir visi, kas 
juo seka, nustumia ligi pat Užvenčio, kurio atstumas nuo 
Varnių (25 km) sutinka su W. 1 atstumu, bet užtat kelias 
atgal padidinamas visomis šešiomis myliomis. Hirsch į tat 
dėmesio nekreipė, nors Varniai buvo toliausias šiaurėje punk- 
tas, kurį pasiekdavo mūsų nagrinėjami Wegeberichtai, ir nuo 
kurio dažniausia, kad ir ne tuo pačiu keliu, grįždavo atgal. 
Vieną kartą neteisingai, visai priešingoj pusėje nurodęs “Ass- 
weote", Hirsch jau ir kitus Wegeberichtus komentuodamas 
yra verčiamas neteisingai jieškoti ir kitų su Assweote susietų 
vietovių ir tuo būdu pats save ir kitus visiškai supainiojo. 

Assweote minima W. 6: nuo “Jensetilte" ligi šventosios 
girios, kuri vadinama “Asswyite“" 1,55 m., iš čia ligi “Girstaw- 
tin dorf“ 3 m.; W. 7: nuo Jensetilte ligi šventosios girios, 
kuri vadinama Asswyiote 1,5 m.; iš čia ligi “Rauwde" upės 
2 m; nuo “Rawde" ligi Girstawtindorf 2 m.; W. 8: nuo 
Warnestilte ligi Asswe upės 2 m. nuo Asswe czu Crasien, 
kur gyvena Girstawt, 3 m.; W. 9: (nuo Warnestilte) ligi 

upės, kuri vadinama Asswe, 2 m., nuo Asswe ligi upės Ese- 
nen Guestin laukuose 1,5 m.; nuo Guestin ligi Lebelawkin. 
1 m.; nuo Asswe ligi Crasyen, kur gyvena Girstawt, 3 m.; 
W. 13 mini, kad Assweote esanti Caltenen krašte; pagaliau 
W. 18 mini Jonawdo land su šventąja giria ir upe. 

Daug yra Ašvų Žemaitijoje ir paminėjimas šioje vietoje 
šventosios girios savaime nukreipė Hirscha į plačiau iš senų 
laikų žinomą Užvenčio šventąją girią ir Ventos aukštupį Aš- 
vą Jau Mierzynski II p. 90-95 jieškodamas šios šventosios gi- 
rios ir palyginęs visas Wegeberichtų žinias, prišjo išvados, 
kad “Assweote" tenka jieškoti į pietus nuo “Janowdowo", į 
vakarus nuo Kaltinėnų, į šiaurę nuo “Kwiescie", tarp upelio 
“Oszwis", upės Akmenos ir upelio “Izna" (Ižnis). Pokrovskij 
Archeolog. karta p. 145 žino piliakalnį “Jokas" ties upeliu 
“Ašvija". Sprogis p. 15 mini Ašvą ir Ošvą Pajūrio valsčiuje, 
Sėslaukių dvare, ties dvaru “Janovdovo", Karšuvos valsčiuje, 
ties Stakiškiais, Golkontiškiais, Konteikiškiais ir kitur. 

Atrodo, kad Maldennės, W. 1 žvalgo, galutinis kelionės 
tikslas buvo kaip tik Varniai, o nuo jų jis jau suko atgal, 
aplenkdamas ežerus iš kitos pusės. Tuomet jam teko eiti ke- 
liu ant Kaltinėnų ir čia tarp tų dviejų vietų turėjo būti 
ir toji Assweote. Atstumas nuo Varnių W. 1 nurodomas 3 
m., t. y. tiek, kiek yra iš Varnių ligi Kaltinėnų; bet W. 8 
paduodamas tik 2 m. — skirtumas tas, kad W. 1 pasukama 
į vakarus (Lakawsse), matyti, jau girią perėjus, o W. 8 nuo 
Asswe upės sukamė į rytus, į Kražius, taigi giriai praside- 
dant, praėjus tik 2 mylias. Varnių-Kaltinžnų kelias duoda 
atžalą į Kražius per Pašilę nuo Severinų dvaro, 16 km (2 
m.) nuo Varnių. Kiek į pietus nuo šio skerskelio yra dva- 
ras “Janowdowo" — Jaunodava, prie Akmenos intako Ašvos. 
ši gauna pradžią nuo Medvėgalio kalno (žemėlapyje pažy- 
mėto 234 Jir, vingį tarp daugybės kalnelių padariusi, už Jau- 
nodavos įteka į Akmeną. Kaip matysim, ši vieta visai atitin- 
ka ir kitų Wegeberichtų paduodamas kelionių linkmes ir ten- 
ka Mierzynskį tik atitaisyti, kad šventoji giria buvusi Ašvos 
iš pietų apsupta — gal toji vieta ir buvusi vadinama Aš- 
vietė, tačiau jos centrą sudarydavo greičiausia Medvėgalis. 
Krinta į akis, kad Medvėgalis, aukščiausias ir sunkiausiai pri- 
einamas šios apylinkės kalnas (Vigando iš Marburgo 1329 m. 
minimi Medwaglen), kurio archeologiniai radiniai (P. Tara- 
senka Medžiaga p. 182) rodo jį buvus tiek gynimo, tiek kul- 
to centru, visai Wegeberichtų nėra minimas — matyti, šven- 
tosios girios-medės ties juo buvimas, kreipdamas į save visų 
akis, perkeldavo į šį didžiausią Žemaitijos piliakalnių savo Aš- 

vietės vardą. Tačiau, kaip tenai bebūtų, o pati Assweote tik 
čia ir galėjo būti ir jos vasaros rytuose, prie kelio, buvo 
Jaunodava, kuri W. 18 skyrium minima, kaip Jonawdo land 
su giria (Assweote) ir upe (Asswe). 

“Lakawsse" 3 m. nuo Assweote 
ir 4 m. nuo Bareykinfeld Hirsch 
identifikuoja su Lokista ir iš 
dalies su Laukuva. Ir vienu ir 
kitu atveju nuo Hirscho spėja- 
mos Assweote būtų ne 3 m., bet 
6-7 mylios. Tačiau, kad Lakaws- 
se ir nėra Lokista, betgi šį kartą 
Hirsch vietą apytikriai teisingai 
yra nurodęs. Jau iš teksto Mal- 
dennės pranešimo aišku, kad 
tenka šios Lakawsse jieškoti 
tarp Medvėgalio-Ašvietės ir Ba- 
reikių. Dabartinių vietų pavadi- 
nimų sąrašuose visiškai nėra ey- 
venamų vietų panašiais į La- 
kawsse vardais, taigi greičiausia 
tai esanti upė tarp Medvėgalio ir 
Laukuvos; W. 9 ją ir vadina upe. 
Sprogis p. 162 greta Lokistos ži- 
no ir upę Lakovša, Vilkijos vals- 
čiaus, ir dvare Liauda, Veliuonos 
valsč. ši Lekovša, matyti, buvo 
plačiau žinoma, nes minima dau- 
gelyje dokumentų; Liaudies kai- 
mas dabar yra Kražių valsčiu- 
je, tačiau toji vieta neatitiks 
Maldennės kelionės linkmę. Po- 
krovskij Archeologičeskaja karta Kovenskoj gubernii p. 143 
nurodo į piliakalnį ties Treigių kaimu, apsuptą iš šiaurės 
pusės upelio Lakavšis-Lokaušis; piliakalnio kampuose stovi du 
masyviniai žemės stulpai. Kašarauskas - Tauta ir Žodis I p. 
109 rašo, kad Laukuvos parapijoje netoli nuo Padyvičio ir 
šauduvos, pakalnėj, susidaro šaltenės upelis, kuris vėliau gau- 
na vardą Vyrkulis, ir prie piliakalnio įteka į Lokaušio upe- 
lį. šis Pokrovskio Lakaušis ar Kašarausko Lokaušis, matyti 
ir yra ta pati Lakasse. Tačiau, greičiausia, W. 1 kelionės 
tikslu bus buvusi ne pati upė, bet Sargutės kalnelis (Kaša- 
rauskas T. ir Ž. I p. 112), prie Treigių piliakalnio, šalia ke- 
lio, einančio iš Laukuvos į Kvėdarną. Kadangi Lakawsse - 

Lokaušis- Treigiai yra paskutinė vieta minima atskiru vardu 
kely ant Bareikių į Klaipėdą, tai galima spėti, kad šioje 
vietoje ir žvalgas jau išėjo į savo senąjį kelią, t. y., kad 
čia ir buvo kelionės pradžioje minima Gnethe, arba kad Gi- 
niotos pilis — Gnetenhof — buvo ties Lakaušiu-Treigiuose. 
Atstumas tarp Treigių ir Bareikių bus apie 4 m. — 32 km 
— atstumas tarp Bareikių ir Gnethen buvo irgi toks pats. 
W. 8 ir W. 9 beveik tame pačiame rajone nurodoma Wun- 
penlauken-Vaikiulaukiai ir Labelawken-Lapiulaukai. 


Tuo būdu visa W. 1-4 kelionė šiaip atrodo: Memel (Klai- 
pėda) — Menye (Minija ties Priekule) — ir lygiagreta Rossi- 
ten (Rasytė) — Wintburg (Wintenburg, Vintė ar Ventė) — 
Meinie (Minija ties Priekule); toliau bendras kelias — Ayse 
(Aisė prie Aisėnų) — Wewerse (Vevirža) — Sweisna (Švėkš- 
nelė) — Bareykenield (Bareikiai) — Grawmenape (Graumė- 
na) — Sawlawken (Sauslaukiai) — Jure (Jūra) — Gnethen 
(Giniota-Treigiai); iš čia pirmas kelias į Karschowin (Kar- 
šuvos valšč) ir Littowin (Lylavėnai); nuo Jūros antras ke- 
lias į Schawden (šauduva ties Dyvičio ež.), iš Gnethen-Parssen- 
pil (Paršapilis ties Burbiškiais) — Guertekayme (Tverai) — 
Warneestylten (Varnelės tiltas, Varniai) — Assweote (Ašvie- 
te-Medvėgalis) — Lakawsse (Lakaušis-Treigiai-Giniota) ir at- 
gal Bareykinfeld (Bareikiai). 


II. KELIAS PER VAINUTĄ 


Antram keliui į tą patį Medininkų-Varnių rajoną atitin- 
ka W. 5, 10, 11 ir dalis W. 16. Iš jų W. 5 ir 11 be da- 
tos, W. 10 iš 1393 X 28, W. 16 1395 m. Pirmoj kelio da- 
lyje ligi Jūros jiems yra bendra upė Bicwein, Bickla, Bit- 
kow, tačiau išeities punktą turi ne vienodą: iš vienos pusės 
W. 5 ir iš dalies W. 16, iš kitos W. 10 ir 11. šiam keliui 
būdingiausias W. 5. 

šiuo keliu į Samayten ėjo ir ji pažymėjo Gintil. 

Pirmiausia nuo ... ligi Syse 3 m. pirmoji nakvynė, kur 
reikia 0,5 m. gristi; iš čia ligi Mirgalyn 4 m., tarp jų trys 
laukai, kuriuos reikia grįsti... Iš čia trečia nakvynė vėl ant 
Syse 2 m., kur reikia 1 m. gristi; iš čia ketvirta (nakvynė) 
ligi Bicwein upės 2 m. gero miško, kur nedaug gristi; iš 
čia penkta nakvynė ant Jure 2 m. ... nuo Jure 3 m. gero 
kelio i kraštą ir iš ten 1 m. toliau ligi Parsenpil. 

Kaip šis, taip ir W. 10, 11 ir 16 keliai, einą mažai gy- 
venamais kraštais iš abiejų Nemuno krantų, dabartine Ma- 
žąja Lietuva, negali būti tiksliai nustatyti, nes kaip tik šia- 
me rajone tarp XIV ir XIX amž. įvyko didelių atmainų ke- 
lių ir upių linkmėje (plg. kad ir Keller Memel-Pregel u. 
Weichselstrom. Blatt 37 ir 38). Kiek tiksliau šią W. 5 kelio 
dalį nurodo perėjimas dukart Syse-šyšos upės, nes tat buvo 
galima tik einant iš vakarų į rytus, nuo Rusnės. Bet ir 
čia Gintil praleido vietą, iš kurios pradėjo savo kelionę, tik 
nurodęs, kad ligi šyšos nuo tos jo nepažymėtos vietos yra 
trys mylios arba 25 km. Bet W. 5 atstumai bendrai visur 
nurodomi didesni; čia net nuo Kuršių marių kranto trys 
mylios ligi šyšos gali susidaryti tik einant labai vingiuotu 
keliu. Hirsch samprotauja, kad čia pradėta nuo Nidos Neri- 
joje; tada kitas etapas būtų Winienburg-Vintė (Ventė), kaip 
ir W. 2. Kad ir nepaminėta prieš šyšą Minija, kurią būtinai 
reikėjo pereiti tuo keliu einant, tas dar neįrodo, kad ne 
šiuo keliu eita, nes, kaip matėm, W. 5 pradžios kelio ne- 
žymima — eita, mat, jau visiems žinomu keliu. Tačiau ke- 
lias prie Šyšos nuo Wintenburgo yra perkirstas, be Minijos, 
dar didžiulių pelkių, kurios ir dabar nėra pereinamos, juo 
labiau XIV amžiuje. Prie Šyšos geriausia eiti nuo Rusnės 
(kaimo) ir greičiausia čia ir prasidėjo W. 5 kelionė. 


Iš Rusnės teko eiti dabartiniu keliu į šilutę, bet aplen- 
kiant ją iš pietų, nes kitaip prieš Mirgalyn tektų du kartu 
pereiti šyšą, o už Mirgalyn dar trečią kartą. Už Šilutės šy- 
ša pirmą kartą pasiekiama tarp Mažių (Maschen) ir Jonai- 
čių (Jonathen), prie įtakos Šyšos intako šusties, nuo Rusnės 
maždaug apie 25 km, arba 3 m. Tuo pačiu keliu ėjo ir 
W. 16, tik čia pradėta iš Russiten-Rasytės Nerijoje, 0 persi- 
kėlus per Neriją — sekanti nakvynė buvusi prie Šyšos; ga- 
limas daiktas, kad ir čia eita per Rusnę. 


Nuo šyšos ligi Mirgalyn priskaitoma 4 m. Hirsch šios 
vietos nenustatė, nors W. 16 pavadinimas Mirgla jam galėjo 
darbą palengvinti. A. Thomas p. 11 jieško jos maždaug tin- 
kamam rajone, tačiau pastangos išvesti Mirgla iš “mergelės" 
jį suklaidino ir nuvedė prie Magdewalde, nors Mirgalyn aiš- 
kiai pavadinta ne miškų, bet upe. Teisingai lokalizavo F. 
Hoppe Die Ortsnamen d. Prov. Preussen (Altpr. Mntschr. 
XII) — Mirgalyn tai esąs šyšos intakas ties Miešlaukiais. Pa- 
galiau Mueller Ueber die Oertlichk. d. Wegeberichte p. 44 
teisingai pataisė Hirschą, kad Mirgla — lietuviška Mirglona 
yra ne šyšos, bet Gruzdupio, šyšos prieupio intakas, tekąs 

Gruzdupin ne ties Miešlaukiais, bet ties Dekintais. Šią upę 
nurodo savo žemėlapyje ir Hennenbergeris, bet tiesioginiu 
šyšos intaku. 

Mirglona pasiekiama einant keliu nuo šilutės ar per Nau- 
miestį, ir iš čia į Degučius, ar į Degučius pasukant ties Ku- 
lešiais. Tačiau nurodomas atstumas yra žymiai perdėtas — 
tarp Šyšos ir Mirglonos niekur nebus 4 m.; net toliausiu ke- 
liu, iš Šilutės ligi Dekintų, nebus trijų mylių, o nuo Mažių 
tik 2 m. Čia aiški klaida, tur būt, padaryta dėl ilgesnio su- 
sitrukdymo dėl kelio sunkumo — net tris laukus pakeliui 
tenka grįsti. 

Einant iš Degučių vieninteliu kiek didesniu keliu, ir da- 
bar į Jūrą einančiu, šyša antrą kartą perkertama ties Vai- 
nutu. Čia irgi atstumas neteisingai nurodytas — 2 m., tuo 
tarpu, faktiškai turima tik viena mylia; tačiau kitose vieto- 
se ligi Šyšos bus dar arčiau. ši klaida vėl suprantama, tu- 
rint galvoje, kad pusė šio etapo reikėjo grįsti. Klaida atitai- 
soma W. 16, kuriame atstumas Mirglona-Bickla nurodomas 
tik trijų, o ne keturių, kaip W. 5 mylių. W. 10 aiškina, 
kad šyšos upė -teka miškų, vadinamu Weisebow. Gal tai 
Vizbarai? Dabartiniai žemėlapiai tačiau rodo Vizbarus tik ties 
Didkiemiu prie Jūros. Sprogis p. 37 mini brastą ant upės 
galėjo būti ir ties Palaiviais, už Bikavos, kur Jūrą kerta ke- 
lias iš Pajūrio į Kvėdarną. 

W. 10 ir W. 11, kurių su W. 5 ir W. 16 keliu susidu- 
riama ar ties Bitkow, ar net anksčiau, išeinant į kelią ant 
W. 5 pradžios, Warisken vietovėje, kuri W. 11 vadinama eže- 
ru. "Tai Variškiai, toj vietoj, kur Gėgė (Jėgė) teka į Rus- 
nę ir kur dabar, kad ir nėra jokio ežero, bet dar Henne- 
bergerio žemėlapyj ežeras rodomas. Iš Variškių kelias galėjo 
eiti ar ant Karševiškių ir iš ten vasaros vakarų Plynių kraš- 
tu, ar rytų Plynių siena; ties Aštradirviais (Ostraderwen) abu- 
du keliai susitinka. 

Už trijų mylių nuo Variškių W. 10 minimas veld Lamis- 
ken, o W. 11 — Šyša, kitaip sakant Lamiškiai buvę ties šy- 
ša. Kelias iš Variškių į šiaurę susitinka su šyša arba ties 
Miešlaukiais (Meischlauken) arba netoli nuo Katyčių tarp 
Kalnugių ir Altweide. Pirmas kelias 18 km, antras 15 km, 
taigi ne trys, bet dvi mylios ir nesutinka nei su W. 10 nei 
su W. 11 atstumu. Pagaliau yra ir trečias kelias, paraleliai 
Kamonei, keliais kilometrais už anuos ilgesnis, kuris tiesiai 
eina į Katyčius, ir ten susiduria su Šyša. Jam gal labiau 

pritiktų vardas “Heerweg". Taigi, greičiausia ties Katyčiais 
ir buvo anie Lamiškiai, gal Laugaliai ties Degučiais — per 
Laugalius visviena tektų iš Katyčių eiti į Vainuta, nes tiesiai 
paliai šyšą nėra kelio. Tuo būdu būtų aplenkta ir Mirglona, 
kurios visai nemini nei W. 10 nei W. 11. 

Bet pavadinimas Lamisken galėjo tureti ir platesnės 
prasmės. Mykolas Kuchmeisteris, ordino pasiuntinys pas Vy- 
tautą, savo su Vytautu pasikalbėjime 1411 m. (Cod. ep. Vi- 
toldi N. 471 p. 200), aiškina, kad visas kraštas tarp Jūros 
ir Kuršių marių vadinamas Lamiškiais, ne Žemaičiais. Gal būt 
čia tik atskiros vietovės pavadinimas buvo išplėstas į visą 
kraštą. 

Kaip jau anksčiau paaiškėjo, antrą kartą Šyša pasiekia- 
ma ties Vainutu. Iš čia turime tik vieną kelią, einantį Jū- 
ros linkui; tuo būdu, jei Vainutas ir galėjo būti pasiektas 
įvairiais einančiais iš pietų keliais, tai nuo Vainuto tiek W. 5, 
tiek W. 10, 11 ir 16 galėjo tik tuo keliu eiti, kur už 2 
m. W. 5 nurodoma upė Bicwein, W. 10 Bitkow, W. 11 Bic- 
kow, W. 17 Bickla, trys didelės mylios atstumo nuo Mirg- 
lonos. Hirsch linkęs buvo Bicwein identifikuoti su Aužbika- 
vu, tačiau jis nežinojo Bikavos upės, kuri ties Žvingiais teka 
į Jūrą. Kelias iš Vainuto susiduria su Bikava ties Bikavė- 
nais, iš kur kelio atžala eina į Žvingius. Kelias daro didelį 
vingį aplenkdamas matyt buvusias čia anksčiau pelkes ir tuo 
būdu tarp šyšos-Vainuto ir Bikavos susidaro apie 15 km ke- 
lio arba W. 5 — 2 mylios. 


Sekančiu etapu už 2 m. W. 5 nurodoma Jūra. W. 10 
irgi nurodoma Jūra, bet klaidingai tarp Bikavos ir Jūros mi- 
ni: “veld Lamisken"“, kuris jau buvo pasiektas einant iš Va- 
riškių Šyšos link, jei čia nepavartota Lamisken plačiąja pras- 
me. W. 11 šioj vietoj sekantį etapą apleido, rašydamas “nuo 
šyšos 3 m. iki Bickow 3 m. ... iš čia 3 m. į kraštą Me- 
deniken". Atkartojimas 3 m. prieš Bikavą ir po Bikavos ro- 
do, kad čia trūksta sakinio “iš Bickow 3 m. ligi Jūros“, arba 
kaip W. 16 “ligi Dangenfeld". 

Kadangi sukant nuo Bikavėnų į Žvingius ligi Jūros yra 
tik pora kilometrų, tai, matyt, toliau eita Bikavėnų-Pajūrio 
keliu, lygiagrečiai Jūrai, ir Jūra buvo perkertama tik ties 
lygiai 2 mylios. Toliau greičiausia eita Kvėdarnos linkui, kur 
išeinama į pirmąjį Švėkšnos kelią. Nuo Jūros tuo keliu ei- 
nant bus dar keli kilometrai, taigi, greičiausia ir ano W. 16 
Dangenfeld, už 3 m. nuo Bikavos, tektų apie Kvėdarną jieš- 

koti. Sprogis p. 89 žino dvarą Dangi, Viduklės vlsč, ir Dai- 
niniškius, Pajūrio vlšč., Pajūrio dvare. Jei šis Pajūrio dvaras 
yra Pajūrėlis ties Kvėdarna, tai Dangenfeld galima būtų vi- 
sai Daniniškiuose lokalizuoti; deja, žemėlapiai nerodo jokių 
Daniniškių nei ties Pajūriu, nei ties Pajūrėliu. 

W. 10 nuo Jūros nurodomas kelias į Medininken kraštą, 
tik nepažymimas atstumas; W. 11 tai pataiso ir žymi nuo 
Jūros iki Medininkų krašto 3 m.; pagaliau W. 5 — 3 m. 
į kraštą, kuris nepavadintas, bet palyginti W. 5 su W. 10 
ir W. 11, tai bus greičiausia Medininkų kraštas. Iš ten 1 m. 
į žinomą jau mums Parsepil-Paršapili, o W. 10 taip pat į žino- 
mą Gnetinhof land — į Lokaušį — Treigius. 

Visas antrasis Vainuto kelias šiaip atrodo: 

Pirmas pradžios variantas (W. 5 ir W. 10) Russiten (Ra- 
sytė) — (Rusnė) — Syse (šyša ties Mažiais ir Jonaičiais) 
— Mirgalyn (Mirglona-Degučiai); antras pradžios variantas 
— Warisken (Variškiai) — (Katyčiai) — Lamisken (Lauga- 
liai?) — (Degučiai); toliau bendras kelias — Syse (Šyša 
ties Vainutu su mišku Weisebow-Vizbarais?) — Bickwein, 
Bickow, Bickla (Bikava ties Bikavėnais) — Jure (Jūra ties 
Palaiviais-Vėžintais) — Dangenield (Daniniškiai? ties Pajū- 
rėliu?) — Medeniken land (Medininkų kraštas) — Gnetinhof 
(Lakaušis-Treigiai) — Parsepil (Paršpilis ties Burbiškiais). 


III. KELIAS PER DRAUDĖNIUS 


Trečias kelias nurodomas (chronologinė tvarka) WW. 8, 
9,23,13,22,14,16 dalis ir 17. Pažymėtina, kad tie patys vadovai 
nurodo kelius po kelis kartus: Robutte W. 8, 9, 16 ir 23, 
Zada W. 9,13,1422 ir 23, Gedekant W. 13 ir 14, Waygail 
W. 8,9,17, Waynigede W. 13 ir 22, Wilkyn W. 13 ir 17, Nay- 
butte W. 8 ir 9; kadangi, be to, jie ėjo ir didesnėmis 
kompanijomis nekaip pirmojo ir antrojo kelio vadovai ir 
dažniau kelią žymėdavo, tai šis kelias turėjęs, matyti, kry- 
žiuočių kariuomenei daug didesnę reikšmę už anuos. Iš 
tikrųjų, centrinis šio kelio taškas, Arisken prie Asarune upės, 
minimas jau daug anksčiau įvairių kryžiuočių kronikininkų. 
Kelio nepavojinga dalis matyti ėjo ligi Cutybe, Cutibe, Kuten- 
feld, kuri W. 17 pavadinta Tilgauten, o W. 23 Namile (kaip 
matysime, tai vis ta pati vieta). Vienas kelių, W. 16, tik ligi 
Kutenfeld ir ėjo; bet greičiausia dėl to, kad kitos W.16 dalys 
nurodo visą eilę etapų priešo kelio viduje, tai ir nebuvo 

reikalo jų kartoti. Dėl kelio pradžios, tai W. 9,13,14,22,23 jis pra- 
dedamas nuo įvairių Nemuno punktų (Tilsot, Mymmel, Ram- 
bin), tik W. 16 nurodo bent vieną etapą prieš Nemuną, o 
W. 8 net tris etapus ligi Splitter. Tas pats Robutte savo 
abiejų pranešimų nurodymus kartoja tik nuo Lumpe, o prieš 
ją nurodo — dešimties metų laiko tarpe: W 18 — persi- 
kėlus prie Memelin-Noyken pirmoji nakvynė; už 2 mylių ant- 
roji nakvynė Gussel; už 3 ir puse mylių trečioji nakvynė 
Splitter ir už 3 m ketvirtoji nakvynė Lumpe, o W. 16 — 
pirmoji nakvynė Welbin, antroji Seisdirappe ir trečioji Lum- 
pe: Tuo būdu W. 16 Seisdirappe turėtų atlikti maždaug 
Splitter ar bent Gussel W. 8, Welbin — atitikti Gussel ar 
gal ir Noyken. Tad tik išeitų, kad dešimčiai metų praėjus 
tas pats kelias nueinamas jau daug greičiau — vietoj keturių 
nakvynių tiktai trys, jei čia buvo tas pats kelias. 

Pradžia W. 8 kelio tokia pat, kaip ir W. 6. Išeities tašku 
laikoma Rasytė, nors ji pati čia ir neminima. Pirmoji nakvynė 
Noyken prie Memelin. Hirsch kitos atitinkamos vietos nesu- 
radęs, spėja čia vietą netoli Rasytės Kuršių Nerijoj. Ta- 
čiau jau Hennenberger savo 1576 m. atlase žino ir Memelin fl. 
ir Neucken. Pirmasis tai Nemunynas, pasiektas jau persikėlus 
per marias. Čia pat, tik kiek toliau, dešiniajame Lauknės upės 
krante, priešais vietą, kur Parvė teka į Lauknę, Hennen- 
berger žymi ir Neucken, tą patį Noyken, atstumu nuo Ne- 
munyno įtakos 2 vok. mylios. Tą patį vardą J. Gerullis Die 
altpr. Ortsnamen p. 108 randa senprūsišku pavadinimu 
Noyken Sambijoj, dabar Neuken. Parvė sudaro dabar Osos 
aukštupį, taigi tektų tų Neikių ar Noikių ieškoti prie Osos 
intako į Lauknę; toje vietoje dabartiniai žemėlapiai rodo tik 
vietovę Klabohnen Tačiau Hennenbergerio žemėlapyje yra 
nemaža geografinių klaidų; priėmus jo nurodytą vietą ir pa- 
lyginus ją su W. 8, tektų drauge samprotauti, kad nuo Ne- 
munyno žiočių teko ligi Noyken keliauti visą dieną — tris my- 
lias, — tuo tarpu iš W. 6 galima padaryti išvadą, kad pir- 
mas etapas, tik išlipus Nemunyno krante, buvo Noyken. Be 
to, priėmę Hennenbergerio vietą, ligi Splitter gautumėm ne 
6 mylias ar 5 su puse, kaip W. 8, bet daugiausia 4 m. Tai- 
gi reikėtų Noyken labiau pristumti prie Nemunyno žiočių — prie 
Lauknės ar dar arčiau. Thomas p. 12 Hennenbergerio Neycken 
nurodo tarp Lauknės ir Ischlak ežero. Taip pat ir P. 
Lemke (Wo die Leitsleute durch die Memelniederung fuehren — 
Prussia XXVII 1927), atsirėmęs 1679 m. Mattheuso Meriano 
žemėlapiu, nurodo į Neuken prie Nemuno ir jo apsupamo Iš- 
lako ežero (Yschlaksee) ir laiko Neuken gyvenama vieto- 

ve. Tačiau norint tiksliau tas vietas lokalizuoti, tenka 
sugretinti W. 8 ir W. 16 nurodymus. Tas pats ir W. 8 vadovas 
Robutte čia pirmą nakvynę nurodo Welbin, dabartiniuose 
žemėlapiuose nesurandamą. Hirschu remiantis šios vietos reikė- 
tų jieškoti prie Gilijos upės ties Wolfbergu. F. Koppe Oris. 
d. Pr. Pr. pavadinimui palyginti duoda Welpin G.D. Ko- 
nitz ir spėja, kad Welbin gal yra Welm-Teich. Gerullis p. 
193 žino kelius panašius senprūsiškus pavadinimus: Welbin 
ežerą, Welbin ties Wachsmuthen Rosenbergo aps. Nors šios 
vietovės yra už tiriamo rajono ribų, tačiau jos bent įrodo, 
kad ir W. 16 Welbin nėra Robuttės iškreiptas pavadinimas. 
Gal būt tuo laiku Welm-Teich ir buvo Welbin vadinama (gal su 
šiuo Welbin ką bendro turėjo ir V. Kalvaičio p. 64 mini- 
mas Velnabalis Rautenbergo parapijoje) Welm Teich yra ne- 
toli Nemunyno ties Petrikiais Labguvos apskr., ir kaip tik 
netoli nuo tos Lauknės, ties kuria Hennenberger rodo buvus 
Neucken. Tai ar Noyken W. 6 ir W. 8 ir Welbin W. 16 
nebus tik ta pati vieta, W. 6 ir W. 8 pavadinta gyvenama 
vieta, o W. 16 nuo esančios ties ta vieta pelkės? 

Lygiai taip pat dabartiniuose žemėlapiuose negalima 
surasti W. 8 ir W. 6 nurodomo sekančio etapo — Gussel. 
Hirsch samprotauja, kad ji turėjusi būti maždaug toj vieto- 
je, kur dabar susitinka senoji ir naujoji Gilija. Thomas 
p. 12 jieško į vakarus nuo Splitter, ties Wolfsbergu, taigi 
identifikuoja su Hirscho Welbin, nors, kaip matėme, greičiau- 
sia su Welbin tenka identifikuoti Noyken. Jei nebūtų kitų, 
be W. 6 ir W. 8 nurodymų, tai ir Gussel greičiausia tek- 
tų jieškoti ties Fridrichsdorfu (Kalvaičio p. 46 — Metežerynu), 
kurio atstumas atitiktų W. 6 ir 8 nurodytą atstumą nuo Ne- 
munyno. Tad iš šios vietos tektų eiti per Sandlaukius, o iš ten 
Skaisgirių-Tilžės keliu į Splitter (Spitrė). Tačiau ir šič, kaip 
ir dėl Noyken, W. 16 leidžia jieškoti ir kito kelio. Tas pats 
P. Lemke, kuris Welbin identifikuoja su Werbin — laukų plotu 
prie Naujosios-Zekenburgo plento, laiko, kad Gussel, vardas 
dabar išnykęs, buvusi į šiaurės vakarus nuo Heinrichswalde- 
Gastų ir pakeitusi vardą į Kussel, dabar tai esanti mi- 
rusi bala Ušleikos. Tačiau Lemke, kaip ir Hirsch jieško tik 
vardų panašumų, nesiskaitydamas su Wegeberichtų vadovų 
kelio kryptimi ir jų nurodomais atstumais. 

Antroji nuo Welbin W.16 minima nakvynė yra niekur 
kitur neminima Seisdirappe; jau iš pavadinimo aišku, kad 
tai buvusi upė. Keletą panašių senprūsiškų vardų nurodo Ge- 
rullis: Saysupė, Sayn-ežeras kr. Roessel (p. 148), Seia upė 
(p. 154), Serenappe, Sambijos upė, Serapinn kr. Fischhausen, 

tačiau nė viena tų vietų netinka nurodytam atstumui ligi 
(Splitter. Bet už tat, 16 km-2 m. atstu nuo anos Welm-Teich- 
Welbin? - Noyken? - tarp Naujosios (Neukirch), Pakalnės 
(Niederung) aps. ir Joneikiškių, porą kilometrų nuo Rokaičių 
teka Seise upė, šalteikės, Nemunyno intako, aukštupis. Nuo 
šios vietos ligi Lumpės bus apie 4 m. Jos vardas visai 
atitinka W. 16 Seisdirappe, bet drauge visai tiktų ir W. 6 ir 
W. 8 Gusseliui, irgi 2 m. nuo Noyken esančiam. Visas ne- 
susipratimas galėtų būti tiktai tas, kad W. 8 duoda- 
ma keliui iš Gussel ligi Lumpės dvi dienos, Oo W. 
16 iš Seisdirappe ligi Lumpės viena diena, arba du 
kartus trumpesnis atstumas. Bet kadangi W. 8 neabejotinai 
klaidingai nurodomas ir atstumas tarp Splitter ir Lumpe, tai 
galimas daiktas, kad ir čia suklysta: visai suprantama 
nakvynė Splittere Nemuno krante, pilyj, galėjo virsti ir atski- 
ru dienos keliu. Thomas'o p. 13 spėjimas, kad Seisdirappe 
galinti būti tiktai Gėgė-Jaege, kaip vienintelė upė tarp Wel- 
bin-Wolfsbergo ir Lumpės, visai nepriimtinas, nes jo nurodo- 
mas kelias neatitinka kitų W. kelių. Čia galima tiktai sam- 
protauti, kad einant W.16 keliu, Lumpė pasiekiama anksčiau 
nekaip W. 8 nurodyta, nes gal keltasi per Nemuną ne toj 
pačioj vietoje; juk ir W. 6, kurs nuo Splitter veda jau kitu 
negu W. 8 keliu, duoda irgi tarp Splitter ir Lumpės vietoj 
3 m., tiktai 2 ir pusę m. Tuo būdu W. 16 pažymėjo upę, 
o W. 8 gyvenamą prie jos vietovę. 


W. 8 kaip ir W. 6 kitą etapą nurodo Splitter. Yra tai 
buvusi kryžiuočių pilis, dabar kaimas ties pat Tilže, prie 
Smailupės (Schmalup) Nemuno intako. V. Kalvaitis p. 57 
pateikia ir lietuvišką Splitter vardą — Spitrė. W. 9 ir W. 
13 vietoj Splitter nurodoma Tilsot, greta esančią Tilžę ar 
upę Tilželę, prie kurios Tilžė yra. W. 14 nenurodoma vietos, 
bet minima tiktai Mymmel-Nemunas, 1 ir pusė m. atstumo 
nuo Lumpen; W. 22 ir 23 vedama nuo Rambyn-Rambyno, 
nurodoma — W. 22 ligi Lupin pusė m. o W. 23 net ketu- 
rius kartus toliau — 2 m. Todėl ir W. 14 Nemunas 
gali būti tiek pat Tilžė ar Splitter, kiek ir Rambynas, ar 
W.17 Mergilsee, kuriai duodama irgi 2 m. ligi Lumpen, nors 
jis pasiekta, greičiausia, einant pro šalį to paties Rambyno, 
tai yra daug ilgesniu keliu. 

W. 17 Mergilsee minima dar W. 18. Hirsch jos tikrosios 
vietos nesurado. Thomas p. 13 teisingai nurodė, kad tai 
esanti Margensee-Mergežeris, ar Margežeris, senoji Nemuno 
tėkmė priešais Ragainę ne kairiajame, kaip Ragainė, bet 

dešiniajame Nemuno krante. Iš čia eina kelias į Lumpę pro Ra-- 
gainę. W. 8, 9, 13, 16, 23 Lumpe, W. 14 ir W. 17 Lumpen ir 
W. 22 Lupen yra neabejotinai Lumpės upė, nuo kurios gavo 
vardą Lumpėnai. 

Po Lumpės W. 8 ir 9 nurodoma Wilkenisken (W. 9 flis), 
W. 13 Wilkene, W. 14, 17, 22 ir 23 Wilkeen, W. 16 Wilkowe, 
irgi abejojimų nesukeliančią Nemuno intaką Vilkės upę, kuri 
gal tuo laiku buvo vadinama Vilkene, senovės skalvių vardu 
(Gerulis p. 201). Tačiau dabartiniai Lumpėnai, kurių tuo laiku 
gal ir nebuvo, yra nuo Vilkės dar arčiau negu šių Wegeberichtų 
nurodomas 2-3 mylių atstumas. Tenka manyti, kad ar apskritai 
tuo laiku kelias bus buvęs daug sunkesnis, ir per tai atrodęs 
ir ilgesnis, ar kad ir nurodant kelio ilgumą nuo Lumpės skai- 
tyta jį nuo Rambyno. Einant nuo Rambyno ant Lumpėnų 
per Vilkę į Sartininkus, Vilkė pasiekiama ties Gudais. Toliau 
kelias turėjo eiti dabartiniu vieškeliu Gudai (Gudden)-Sar- 
tininkai-Draudėnai ir toliau Žvingių ar Didkiemio linkui, 
per vietovę Arisken, kurios atstumas nuo Vilkės-Vilkenės 
iš W. 17 — 2 m, W. 13 — 2 su puse, W. 8,9,14,22 ir 23 — net 
3 m; be to W. 13 ir 22 pridedama, kad ji esanti prie 
Asarune upės. Kelias apskritai geras, nors tenka statyti til- 
tai per Asarune (W. 22) ir dalį kelio grįsti. Hirsch nei tos 
Asarune nei Arisken nepaaiškino. Balinski, o juo sekdamas 
Gukovskij Rosenskij uezd p. 105 ir 123 Arisken identifikuoja 
su Jariškių dvaru Nemakščių par., taigi visai prie kito kelio, 
kurs 6jo ne per Vilkenę, bet nuo Viešvilės ant šešuvio-Skaud- 
vilės (W. 6 ir W. 7) ar per Eržvilką. F. Hoppe Ortsnamen 
d. Provinz Preussen (Altpr Monatschr. XII teisingai nurodė, 
kad toji Asarune tai Ežerūnos upė ar Ežerupis, kuri įteka 
į Jūrą ties Plikiškiais, netoli nuo dabartinės Pažerūnų gele- 
žinkelio stoties, bet ir jis nenurodė, kur, būtent, Arisken buvo. 
Ežerūna teka iš Draudėnio ežero (Hoppe-Drauden-See) ir kelias 
iš Sartininkų ją perkerta ties Draudėnio kaimu, esančiu ties 
pat ežeru. Toj vietoj ir turėjo būti Arisken, bet nei Lietuvos 
Apgyventos Vietos, nei generalinio štabo žemėlapiuose šiame 
rajone nenurodoma nė vienos vietos panašiu vardu. Tačiau 
yra ir dokumentinių įrodymų, kad Draudėniai, ar bent esą už 
dviejų mylių nuo jų Žygaičiai, yra senovės Arisken. Minėta- 
me jau 1562 m. Karšuvos valsčiaus inventoriuje paskutine 
vaityste (p. 87-90) nurodyta Romainių (Romanskie) vaitystė, 
sudaryta iš kaimų Oriskiany, Sartyninki ir Siksne. Oryskiany 
(Ariškėnų) kaimo sienas sudarę Pryšmantų, Vilaičių, šikšnių, 
Putošlų ir Sartininkų kaimų sienos. Kaip tik visi tie kaimai 
apsupa Draudėnio kaimo laukus, nors pats šis kaimas inven- 

toriuje visiškai neminimas. Kadangi šiame tų Ariškėnų plote 
yra tik Draudėnių ir Viluščių-Draudėnių kaimai, tai vienas 
jų, greičiausia, didesnis — Draudėniai, ir turi būti identifi- 
kuojamas su Oryskiany-Ariškėnais, o per tat ir su Arisken. 
Jei bent, kaip jau buvo nurodyta, galima dar būtų 
identifikuoti jį su Žygaičiais, už 2 km. nuo Draudėnių, bet 
šie kad ir yra netoli nuo Ežerūnos, vis dėlto yra ne prie jos, 
o prie jos intako Balčos (netenka painioti jos su W. 6 Mil- 
žavėnų Balča). šie Oriskiany yra minimi ir Sprogio Geogr. 
slovar p. 214 kaip Oriskianskoe vojtovstvo, tik ten nenurodyta, 
kur tos vaitystės jieškoti. Kelias nuo Lumpės per Vilkenę- 
Sartininkus eina lygiagreta antram mums žinomam keliui — 
šyša-Mirgla (Mirglona)-Vainutas-Bikava. 

Arisken-Ariškėnai-Draudėniai ne upė, bet gyvenamoji vie- 
tovė, taigi ir šič, kaip ir pirmame kelyje Bareykinfeld-Barei- 
kiai Mortensenės dykumos-wildniss ribos Žemaičių pusėje žy- 
miai siaurėja. 

W. 8 ir 9 už 2 m. nuo Arisken nurodoma Jūra; W. 23 
tą kelią pailgina ligi 3 mylių; W. 13, 14 ir 22 tą etapą 
visiškai apleidžia ir nurodo tiesiai už 4 m. nuo Arisken 
Kydynield. Užtat W. 17 vietoj Jūros, už 3 m. nuo 
Arisken duoda Maudillenfeld, o W. 16 nenurodo atstumo, tik 
paaiškina, kad Maudlin esąs prie Jūros. 


Nuo Draudėnio Jūros linkui galima eiti dviem keliais — 
ar ant Žvingių, ir čia faktiškai išeinama jau į mums ži- 
nomą antrą kelią — Vainutas-Bikava, kuris tačiau tiesiai Ši- 
lalės link neina, ar ant Didkiemio, kuris per Jūrą tiesiai ei- 
na ant Cutybe. Paminėjimas prie Jūros-Maudillenfeld lauko 
galėtų mums palengvinti nustatyti tikrą kelio kryptį, jei ar 
žemėlapiai ar Lietuvos Apgyventos vietos ši lauką minėtų. Ta- 
čiau, matyti, ir ligi šiol palikęs tiktai lauko pavadinimu, 
jis niekur nėra žinomas, nors XVI amžiaus Žemaitijos aktuose 
ir yra minimas. Sprogis p. 178 nurodo — Mavdiliany pole 
Pojurskoj vol, p. 89 Dagala, rečka v im. Mavdilianach Po- 
jur. vol čerez zemliu Janiškiu, p. 192 Movdeleini, Movduleny 
nad r. Juroje, p. 193 Moldyleini, im. v Pojur. vol.; be to, dar 
Opiš Vilenskago Centralnago Archiva v. V p. 11 mini Digovti 
v pole Mavdeliany Pojur. vol. ir p. 6 uročišče Kavlakiški v 
Movdylianach. Iš tų duomenų matyti, kad Maudillenfeld tai 
buvusios Maudilenai, prie Jūros, su Dagalos upeliu ir atskiro- 
mis dalimis Digaučiais (Digovty) ir Kaulakiškiais, greta Joniš- 
kių lauko. Deja, generalinio štabo žemėlapiai (1:100.000) nė vie- 
nos tų vietų nenurodo nei tarp Didkiemio ar Žvingių nei 


31 


kitur prie Jūros. Tačiau vienintelė Maudilėnams tinkanti 
vieta būtų Vaidylių dvaras, prie kelio iš Draudėnių-Žygaičių. 
į Didkiemį; to dvaro laukai prieina prie Jūros. 

Už 2 m. nuo Jūros (W. 8 ir 9 ) ar tiesiog už 4 m. nuo 
Arisken (W. 13, 14 ir 22) nurodoma vietovė Cutybe, Kutenfeld, 
Kudenfeld. Tokiame pat atstume W. 17 nurodo Tilgauten, 
o W. 23 Nemile. Be abejo tat Kutimai, Kaimas 16-17 km. 
arba 2 m. nuo Didkiemio. Į Kutimus einama Rauškių miš- 
kais, keliu, kurs eina į šilalę. Kutimai yra tarp dviejų upe- 
lių — Nemilos, kurią atitinka W. 23 Namille, ir Ilgočio, kurį 
atitinka W. 17 Tilgauten. Ir čia Ilgotis ir Nemila pavaduoja 
vietos pavadinimą taip pat, kaip anksčiau Seisdirappe pavadavo 
Gussel, ar Welm Teich-Welbin pavadavo Noyken — vieni 

žvalgų nurodo gyvenamas vietas, kiti upes, ties kuriomis tos 
vietos yra. 

Ties Kutimais baigiasi W. 16 Robutės kelias. Jis jo toliau 
neveda, nes ir kitos W. 16 dalys tą patį rajoną aprašo ir 
pačiam Robutei jau teko jį aprašyti W. 8, 9 ir 23. Taip pat 
faktiškai baigia savo aprašymą ir Gedekant su Žade (W. 14), 
nes po Kudynfeld tik pažymi, kad nuo jo yra 1 m. “in das 
land“ — suprasti greičiausia  Schawden ar Gneten, 
ir iš čia 2 m. į vietą, kur turi būti kariuomenės stovykla, 
tai yra greičiausia į Paršpilį. Taip pat nieko naujo nepasa- 
ko ir W. 13, kuris mini tik jau iš pirmojo, švėkšnos, 
kelio žinomą Lakawsenland-matyti, Lakaušį-Treigius, ir As- 
sweote--Ašvietė, kuri pasak W. 13 esanti Kaltinėnų krašte. 
W. 13 nurodo 2 ir pusę m. (vietoje kitur paduoda- 
mų 2 m.) į jau mums žinomą Medenikin-Medininkų (Varnių) 
kraštą, kuriame mini už 2. m. Barsenpille-Paršpilį. Tuo būdu 
iš aštuonių šio kelio aprašymų lieka tik keturi, bet ir šių 
daugumas tik kartojo iš pirmo kelio žinomus etapus, kiek juos 
painiodami ir įvesdami porą naujų linkmių, senųjų kelių at- 
žalų. 

. Ratištinis čia yra W. 8 kelias, kuris už 2 m. nuo Kutimų 
duoda Medenikin, Medininkų, ne Medingėnų, kaip mano 
Hirsch, kraštą, o iš čia 2 m. į Parsenpil-Paršpilį. W. 8 kartoja 
Ww. 9, tiktai pabaigoje paduoda papildomas žinias, lyg kita 
linkme — 1 ir pusę m. ligi Lakawse-Lakaušio upės, o iš 
ten 2. m. ligi Paršpilio, tarp kurių gyvenęs Gnete. To paties 
Gnetės hof-pilis minima ir W. 22 tokio pat atstumo nuo Ku- 
timų kaip W. 8 ir 9 pažymimas Medininkų kraštas, bet čia dar 
viena mylia ligi Medininkų krašto. Aišku, skubotai bėgantiems 
per kraštą žvalgams negalėjo būti žinomos tikrosios atskirų 
valsčių sienos. Ir mums, kaip jau anksčiau minčta, atrodo, 
kad Gnetės-Giniotos kraštas bus buvęs tarp Kutimų ir Me- 
dininkų kraštų, netoli Laukaušio-Treigių. Tiktai W. 22 įneša 
dar vieną painiavą, nurodydamas, kad Medininkai esą nuo Gne- 
tenhofo už 1 m., ir drauge minėdamas, kad Medininkų kraštas 
esąs pirmoji nakvynė Lakuste krašte, kur esanti viena pilis. 
Toji pilis tai, greičiausia, Paršpilis, bet kartu ir visas tas 
kraštas vadinamas dviem skirtingais vardais — Medininkų ir 
Lakuste. Galima samprotauti, kad šioji Lakuste nėra identiš- 
ka su Lakawse, bet reiškia Lokistos upę, kuri prasideda penki 
kilometrai į vakarus nuo Paršpilio. Nuo jos galėjo pareiti 
viso krašto pavadinimas, vadinas, Lokistos kraštas tiek pat esąs 
Medininkų, kiek ir šauduvos ar Giniotos, nes ji teka ir 
vienu ir kitu kraštu. 

Kelyje nuo Kutimų į Medininkų kraštą W. 17 nurodo dar 
vieną etapą, kurio kiti W. nemini, būtent, Nereaith. 
žemėlapiuose toks vardas nesurandamas, bet Sprogis p. 104 
mini “rečka Neriata šovdovskoj vol.“ Tai nežymus greičiausia 
Akmenės intakas Nerota. Prie jos yra Lietuvos Apgyventoms 
Vietoms nežinomas kaimas Paneročiai toj vietoje, kur gen. 
štabo žemėlapiuose pažymėta “zu Tub“' — tarp Balsių ir 
Tubinų. W. 8 ligi Warnestilte-Varnelės tilto pilnai kartoja 
jau iš Švėkšnos kelio žinomas vietas. W. 9 iš tikrųjų nėra 
nauja kelionė, bet tas pats W. 8 kelias, tų pačių as- 
menų nueitas, matyti, nurašytas iš W. 8 ir tik papildytas 
įterptais šoniniais keliais, einančiais nuo Varnių. W. 17 duo- 
tas kitas Varniams vardas — Warlen vietoje Warneestilten 
ir iš ten jau grįžta atgal į Paršpilį, kuris nepaminėtas einant 
i Tverus. Nuo Paršpilio nurodomas neteisingas atstumas į 
Kražius — Grasien, matyti, iš kitų pasakojimų, nes kelias 
iš Paršpilio buvęs jau grįžimo kelias ir į Kražius nėjo. 

Už Varnių, jau einant į rytus nuo ežerų, tokio pat atstu- 
mo, kur švekšnos kelias duodavo Assweote-Ašvietę, W. 8 mini 
tik Asswe, o W. 9 pridėjo paaiškinimą, jog tai esanti upė. 
Be abejo, tai Ašva ir vietovė ta pati Ašvietė. Einant keliu 
iš Varnių į Kražius su Ašva susiduriama 16 km. nuo Varnių, 
taigi lygiai už 2 m., kaip ir nurodo W. 8 ir W. 9. 

Nuo Ašvos, prieš tęsiant kelią į pietus, kuriuo galima būtų 
grįžti atgal prie Jūros, W. 9 daro trumpa ekskursiją į žiemos 
rytus, Kražius — Crasien, do Girstawt wonet; nuo Ašvos ligi 
Kražių skaitoma 3 m., nors iš tikrųjų bus mažiau, nes pradžia 
kelio gal laikyta nuo Medvėgalio, ties kuriuo ir buvusi 
toji Assweote. 

Iš Kražių į Paseel land “wedir czurucke“ 2 ir pusę m. 
Paseel, be abejo, Pašilė. Hirsch, jau nuo pat pradžios 
Assweotės suklaidintas, jieško jos tarp daugybės įvairių Pašilių, 
nors pasakymas “weder czurucke“ aiškiai rodo, kad čia grįžta- 
ma atgal prie Ašvos. Vadinas, galinti būti tik viena Pašilė, 
prie kelio iš Varnių į Kražius, nes ir einant nuo Ašvos į 
Kražius teko per tą pačią Pašilę eiti. Tačiau nurodymas, 
kad nuo Ašvos ligi Kražių yra trys mylios, o iš Kražių 
ligi Ašvos tik pustrečios mylios, kalba už tai, kad Pašilė yra 
bent Keleriais kilometrais arčiau nuo Kražių negu Ašva, o tat 
patvirtintų dar kartą, Assweote bus netoli Jaunodavos, tarp 
jos ir Medvėgalio. Pašilės land-kraštu vadinimas leidžia spėti, 
kad ir čia turėta skyrium valdomas kraštas, gal sudaręs 
dalį Kaltinėnų krašto, kuriame ir buvusi ana Assweote. 

W. 8 1 ir pusę m. nuo Pašilės pažymi Guestin ir W. 9, 
kuris irgi visai skyrium nurodo kelią į Kražius ir atgal 
tokia pat forma kaip ir W. 8, net nurodo, kad Guestin land 
yra 1 ir pusė m. nuo Pašilės, tačiau pagrindinė linkmė tie- 
siog 1 ir pusė m nuo Guestin velt pažymima nuo Ašvos 
upės, ir pastebima, kad Guestin yra prie Esenen upės. 

šį kartą Hirsch teisingai identifikavo Guestin su žemėla- 
pio Kwiescie, Kesčių kaimu, ar kaip tą vietą vadina Kašaraus- 
kas Tautoje ir Žodyje I p. 110 — Kvistej, už 6 km. nuo 
Kaltinėnų ir už 12 km. (lygiai pusantros m.) nuo Pašilės. 
čia vienintelė Ižnios upė, ta pati Esene, su kuria dar teks su- 
sidurti, aiškinant W. 6 penktąjį Jensetilte kelią. Ties tuo til- 
tu ar ties Bagdonų kaimu ar pagaliau čia pat net pusė km. 
nuo Kesčių kelio iš Kaltinėnų į šilalę ir bus buvusi Kesčių 
laukų riba 

Pagrindinis W. 8 kelias už Kesčių jau nenurodo jokių 
naujų etapų, o tiktai 5 mylias atgal į Jūros pusę: keliu — 
Kesčiai-Balsiai-šilalė-Kutimai ligi Didkiemio bus apie 35- 
40 km. Bet W. 9 čia nurodo dar vieną etapą — viena mylia 
nuo Kesčių esančios Labelawken, kur išeinama į senąjį kelią, 
o iš čia ligi Jūros 3 m., kitaip sakant, kelią sutrumpina 1 
mylia. Kadangi W. 8 kelias iš Kesčių į Didkiemį yra trum- 
piausias visų galimų kelių, tai W. 9, matyti, nurodo čia ne 
kokį kitoki kelią, bet tą patį, tik, palyginti su W. 8, įveda- 
mas vienintelis naujas etapas. O jei nurodoma kita link- 
me, tai bendrai jau atstumai bus čia visai neteisingi, nes 
kiekvienas iš W. 8 kelio nukrypimas į šalį kelio nesutrum- 
pins, bet pailgins. Bet gal ir W. 8 kitu kiek pavadinimu mini 
tą pačią ar jai artimą vietą. Mat, prie W. 8, be tie- 
sioginio kelio aprašymo, yra pridėtas priedas su įvairiais kelio 
paaiškinimais, duodamais iš kitų aprašymų ir ten yra nurody- 
tas kelio iš Warneestilte varijantas: 2 m. nuo Warneestilte - 
Skrunden, iš Skrunden 2 m. ligi Wunpelawken. W. 9 žymi dar 
kelią iš Parsenpil į Skrunden, bet, greičiausia, aplenkiant 
ežerą iš pietų, nes tiesioginio kelio tarp ežerų negalėjo būti. 
Ir pasak Hirscho Skrunden tai Skrondėnai prie Nekočios upės, 
7 km. nuo Varnių, taigi kiek per arti nurodomam atstumui. 
Bet kadangi tie, kas šį kelią aprašė, patys juo nėjo, bet 
aprašė iš kitų lūpų, tai lengvai galėjo atstumuose suklysti ir 
net supainioti Skrondėnus su Assweote, kadangi vis viena te- 
ko eiti pro Medvėgalį, tik ne iš rytų, bet iš vakarų. Bet Wun- 
pelauken, kurias Hirsch identifikuoja su Vabalais ar Vabalai- 
čiais, gali būti Didieji ar Mažieji Vankiai, Vankių laukai, 
kur tarp kitko Kašarauskas T. ir Ž. I p. 110 randa daug įvai- 

rių istorinių vietų, be ko kito kalnelius — Lakutos kalns, 
Girvėkalns, Laumės kalns, Vilkapakaušė, kurie XIV a. galėjo 
Šį tą reikšti kraštą ginant. Kariuomenė, einanti iš Varnių 
pro Skrondėnus, nieku būdu šios vietos negalėjo aplenkti. 
Iš čia į Didkiemį beveik tiek pat, kiek ir nuo Kesčių. 
iSprogis p. 61 mini tą pačią W. 8 vietą: Vompulavkas, Pa- 
jūrio vlsč. žemė, greta Salipiaunių, Kulio lauko ir Bielianų 
kaimo. Bielianų kaimas tai Bilionių kaimas, kurio laukai tie- 
siog susiduria su Vankių laukais. šios vietos pažymėjimas 
Pajūrio vlsč. ribose, tuo tarpu, kai apskritai šis plotas pri- 
klausė Karšuvos, ne Pajūrio vslč., tik dar labiau patvirtina 
Vompulaukio identiškumą su Vankiais. Jakubowski savo že- 
mėlapyj kaip tik šią vietą išskiria iš Karšuvos valsčiaus ploto 
į atskirą priklausantį Pajūrio valsčiui vienetą. Kadangi žemė- 
lapiai ir Lietuvos Apgyventos Vietos Vumpalaukių nežino 
ir Vankiai būtų nuo Skrondėnų per arti, tai galimas dar daik- 
tas, kad Vankių laukai užimdavo plotą ir į vakarus nuo Bi- 
lionių kaimo ir tada W. 8 Wunpelauken ir Sprogio Vompulauke 
galima būtų identifikuoti su Vaikulaukiais, ties Treigiais-Lakau- 
šiu, kurie ir atstumu nuo Skrondėnų visai tinka ir yra netoli 
nuo to kelio, kuriuo būtinai nuo Kutimų reikėjo eiti į šiau- 
rę, tai yra, nuo to “senojo kelio", į kurį W. 9 nuo Kesčių grįž- 
ta. Beveik toje pačioje vietoje ir W. 9 nurodo Labelawken. 
Tiktai jų negalima identifikuoti nei su Vankiais, nes nebuvo 
prasmės grįžtant namo iš Kesčių eiti vėl į šiaurę, nei su 
Vaikulaukiais, nes perdaug jau skiriasi vardai, kuriems tik- 
tai “laukas" yra bendras, o kaip matėme, Wegeberichtų vie- 
tovardžių vardai yra labai artimi tikriesiems vietu vardams. 
Jei turėtumem pilną Lietuvos vietovardžių sąrašą, būtų 
visai nesunku kiekvieną tų vietovių lokalizuoti. Labelawken 
pavadinimas primena Lapiųlaukius. Tuo tarpų prie Lokistos, 
tarp šiaudalių ir Nevočių, tiesia linkme iš šilalės į šiaurę, 
žemėlapyj ir Lietuvos Apg. Vietose p. 359 yra žymimas kai- 
mas Lapkalnis. Ar ties juo nėra ir Lapiulaukių? Matyti, 
Lapiųlaukiai ir yra Labelawkin. Hirsch siūlo čia Laukuvą, bet 
toji vieta netinka dėl tų pačių priežasčių, dėl kurių netinka 
ir Vankiai. Linkmė iš Kesčių į Lapkalnį per W. 8 Vaikulau- 
kius išveda į senąjį kelią, o iš Lapkalnio ligi Jūros yra ar- 
čiau, kaip iš Kesčių, tik nuo Kesčių bus ne viena, bet apie 
1 m. Ar ne prie Lapkalnio ir anoji W. 17 Nerota? 

Tuo būdu turime maždaug tokią trečio kelio linkmę: (W. 9 
ir W. 16) (Rasytė)-Memelin (Nemunynas)-Noyken, Welbin? 
(Welm-Teich? Velniabalis?)-Gussel, Seisdirappe (Seisė prie 
Naujosios-Joneikiškių) -Splitter (Spitrė ties Tilžė) — (W. 13) 

Mergilsee (Margežeris); (W. 22 ir 23) Rambin (Rambynas)-Mer- 
gilsee (Margežeris); visi: — Lumpe, Lupin, Lumpin (Lumpė), 
Wilkene, Wilkeen, Wilkowe, Wilkenisken, (Vilkė-Vilkenė ties 
Gudais) -(Sartininkai) -Arisken su Asarune (Draudėniai, buv., 
Ariškėnai su Ežerūna)- Maudillen feld (Maudilėnai ties Vaidy- 
liais?)-Jure (Jūra ties Didkiemiu)- Cutybe, Kutenfeld, Namile, 
Tilgauten (Kutimai prie Nemilos ir Ilgočio) - Nereath (Nerota 
tarp Balsių ir Tubinų) -Gnetinhof (Lakaušis-Treigiai?) -Mede- 
nikin land (Medininkų-Varnių valsč.) - Parsenpil (Paršpilis 
ties Burbiškiais) -Twertekaymen Tverai) -Warneestilte, War- 
len (Varnelės tiltas) -Asswe (Ašva, Ašvietė, Medvėgalis). 

Kelias į šalį-Crasien (Kražiai) ir atgal Passeel (Pašilė, 
pakelėj tarp Varnių ir Kražių). Varijantas iš Varnių-Skrun- 
den (Skrondėnai) - Wunpelawken (Vankių laukai ties Bilioniais 
ar Vaikulaukiai); kitas — Asswe (Ašvietė) - Guestin prie 
Esenen (Kesčiai arba Kvistai prie Ižnios upės) -Labelawken 
(Laplaukis, Lapkalnis?) -Jure (Jūra-Didkiemis). 


IV. KELIAS PER GREIŽĖNUS-RINGIUS 


Ketvirtam keliui apibūdinti turime tik tris Wegeberichtus- 
W. 12,16 ir 18, maždaug iš vieno laiko — 1393-1394 m. 
Matyti, tuo keliu anksčiau nesinaudota, nes jis buvo sun- 
kiau už kitus kelius išeinamas. Ne veltui W. 12 jį vadina 
“fredeweg"* — priešų keliu: kaip rodo dabarties archeologinė 
medžiaga (P. Tarasenka, Medžiaga ir jo Piliakalniai — Mūsų 
žinyne 1923 N. 13 p. 93-98), visas šis kelias iš abiejų Jūros ir 
Akmenos krantų buvo smarkiai saugojamas ištisos eilės pi- 
liakalnių, matyti, tam tikru planu supiltų ir žymiai apsunki- 
nančių didesnių kariuomenės būrių judėjimą. Kelias, eidamas 
lygiagreta trečio, Ariškėnų- Draudėnių, kelio ir vesdamas į tą 
patį rajoną, neturėjo, be to, savarankiškos reikšmės ir, matyti, 
nebuvo nei specialiai tyrinėjamas, nei ypatingai naudojamas. 


Tolimiausią kelio pradžią nurodo W. 16, būtent, jau 
žinomą iš trečiojo kelio Welbin, kurią teko identifikuoti su 
Welm-Teich (Velnabaliu). Ir čia, matyti, Welbin nesudarė kelio 
pradžios, bet iš Rasytės buvo pasiektas Kuršių Marėmis ligi 
Nemunyno. Trečiu etapu tiek W. 16, tiek W. 18 nurodo 
Greissen, Gresen, neabejotinai Greižėnus. Kadangi trečiojo ke- 
lio Welbin-Lumpe atstumas yra bent dešimtimi kilometrų trum- 
pesnis už kelią Welbin-Gresen, o etapų ir čia ir ten yra 

po du, tai patys W. 16 antruoju etapu nurodo Meletow, ku- 
po du, tai patys W. 16 etapai turėjo būti daug didesni ir Kelias 
iš Welbin ketvirtame kelyje turėjo eiti ne per Seisę-Seisdirappe. 
Iš tikrųjų nei ši vietovė nei Gussel čia nebeminimi, užtat W. 
16 antruoju etapu nurodo Meletow, kurios tuo būdu netenka 
ir jieškoti ties Seisdirappe-Naująja. Hirsh Meletow identifikuoja 
su W. 17 ir W. 18 Mergilsee ties Ragaine. Bet F. Hoppe visai 
teisingai nurodė, kad tai esanti neabejotina upė Malette, prie 
kurios guli Pamelečiai-Pamletten. Lietuviškas pavadinimas Pa- 
melečiai (Kalvaitis p. 49) lyg ir sako, kad lietuviškai upė bu- 
vusi vadinama ne Malettė, bet Meletė, kas visai atitiktų ir W. 
16 Meletow. Pamelečiai yra už 7 km. nuo Tilžės, tiesiai į pietus; 
iš jų galima pasiekti tiek Tilžę, tiek ir Ragainę. 


W. 16 nesako, kuriuo keliu eita į Greižėnus. Jį papildo W. 
12 ir W. 18 nurodydami Ragnit-Ragainę, kur eita iš Pa- 
melečių; prie Ragainės persikelta per Nemuną (Memel-W. 18) 
ir eita į Mergilsee, jau mums žinomą Margežerį 

Greiseen, Gresen-Greiženai kairiajame Jūros krante, su 
piliakalniu (Tarasenka, žemėlapis) yra iš W. 18 už 4 km 
nuo Margežerio. Greižėnų visai nemini W. 12, kuris už Ra- 
gainės tiesiai nurodo Putinveld, kurį taip pat vadina ir W. 16, 
bet W. 18 išvertė lietuviškai į Putelauken. Putelauken tai ne- 
abejotini Putviai, į šiaurę nuo Pagramančio, dabartiniuose že- 
mėlapiuose kairiajame Akmenos krante. Pasak Sprogio p. 265, 
XVI amžiuje Putvių akalica buvusi abiejuose Akmenos kran- 
tuose. Taip pat juos paduoda ir 1562 m. Karšuvos valčiaus 
aprašymas, iš kurio matyti, jog Putviai buvo Karšuvos valsčiaus 
sudėtyje ir susidūrę su kaimyninių kaimų laukais tiek kairia- 
jame, tiek ir dešiniajame Akmenos krante. P. Tarasenka savo 
žemėlapyje Putvių piliakalnį rodo dešiniajame Akmenos krante, 
o “Medžiagoje" p. 219 mini kulgrindą, einančią iš Putvių į 
Upyną, kuri galinti tiestis tik nuo kairiojo Akmenos kranto. 
Wegeberichtų Putviai turėjo būti dešiniajame krante, pakelėj 
iš Pagramančio į šilalę. 

W. 18 tarp Greiseen ir Putelauken nurodo Ringelauken. 
Joms visai tinka Ringiai, 1 km. į pietus nuo Pagramančio. 
Kadangi Greižėnai yra kairiajame Jūros krante, o Ringiai 
dešiniajame, tai greičiausia Jūra pereita ties Taurage, iš kur 
toliau eita Tauragės-Pagramančio keliu; už Pagramančio, tuo 
pačiu keliu einant, pereita Akmena ir išeita į šilalės kelią, 
kuris perkerta Putvius. W. 16 prieš Putvius minimi miškai 
yra tie patys Rauškių miškai, kuriuos perkirto ir trečias kelias 
iš Didkiemio į Kutimus, tik ne rytų, bet vakarų jų kraštą. 

W. 12 vienos mylios atstumu nuo Putinveld 
nurodo Wingenfeld. Hirsch teisingai jį identifikuoja su 
Vingininkais, XVI a. Vingiais, Vingių laukais (Karšuvos valsč., 
Paakmenės-Garduvos vaitystės). 

šiek tiek painiavos sudaro W. 16, kuriame už Gresen- 
Greižėnų, maždaug tokiu pat etapu kaip W. 18 Ringelauken, 
nurodo, Ringių neminint, Birzenveld. Hirsch jo ir jieško 
ties Ringiais. Tačiau šiame rajone tėra vienintelė vieta Bir- 
zenveld atitinkama — Did. ir Maž. Biržulaukiai, žinomi ir 
iš Karšuvos valsčiaus aprašymų, už poros kilometrų nuo W. 12 
Wingenfeld-Vingių. Tačiau jie yra ne tarp Putvių ir Grei- 
žėnų, kaip duoda W. 16, bet visa mylia toliau į šiaurę nuo 
Putvių, kaip ir Vingiai. Taigi neabejotinai šioj vietoj W. 16 infor- 
matorius Robutte suklydo: nepaminėjęs jau tais pačiais 
metais iš W. 18 žinomų Ringių, jis jų vieton įdėjo girdėtus, 
matyti, Vingiuose Biržulaukius, ir jo nurodytas 1 ir pusės m. 
atstumas tarp Putvių ir Biržulaukių yra atstumas tarp Rin- 
gių ir Putvių. 

Už Ringių-Biržulaukių šie Wegeberichtai nurodo jau iš 
anksčiau žinomas vietas: W. 12 į kairę nuo Vingių už 2 m. Me- 
dininkų kraštą ir į dešinę Kaltinėnus; W. 16 šioj pranešimo 
dalyje po Putvių kitų vietų nemini, nes jos paminėtos kitose 
W. 16 dalyse; W. 18 nuo Putelauken-Putvių už 1 ir pusės m. 
paduoda “land“, nenurodydamas, koks čia kraštas. Kadangi 
nuo Putvių ligi Vingių bus apie 1 m. tai už 1 ir pusės 
m. nuo Vingių turime Schawden - šauduvos arba Giniotos- 
Gnete kraštą. Iš čia einama į Guestin - Kesčių kraštą, 
kuris čia pirmąkart pavadintas kraštu, lygiai taip 
pat, kaip ir Jonawdo-Jaunodavos kraštas prie kelio iš Varnių 
į Kaltinėnus. Tuodu krašteliu prieina prie Kaltinėnų krašto vie- 
nas iš šiaurės (Jaunodavos), kitas iš vakarų (Kesčių), atskir- 
damas Kaltinėnų kraštą nuo šauduvos krašto. Minima Jauno- 
davos krašte šventoji giria yra neabejotinai ta pati As- 
sweote-Ašvietė, o upė — Ašva arba Rauba. 

Visas W. 12, 16 ir 18 maršrutas: 

Welbin (Welm-Teich-Velnabalis)-Meletow (Meletė ties Pa- 
melečiais)-Ragnit  (Ragainė)-Mergilsee (Margežeris)-Greiseen, 
Gresen (Greižėnai) - (Tauragė) - Ringenlauken (Ringiai) - Pa- 
gramantis)-Putinveld, Putelauken (Putviai)-Wingenveld (Vin- 
gininkai, Vingiai)-Birsenveld (Biržulaukai)-Medininken (Medi- 
ninkai-Varniai)-OGuestin land (Kesčiai)-Caltenenen (Kaltinėnai) 
- Jonawdo land (Jaunidava) su šventąja giria (Ašvietė - 
Medvėgalis) ir upe (Ašva ar Rauda). 

V. SANTAKOS KELIAS 


Penktoji prupė apima W. 6,7,15,21,28,29 ir 51. Tat yra 
vienas gausingiausiai lankomų kelių ir, matyti, vienas svar- 
biausiųjų kryžiuočių kariuomenės kelių, kuris ėjo tiek į pirmų- 
jų keturių kelių rajoną, tiek į rytus — ant Viduklės, Raseinių, 
kur susidurdavo ir su keliais prie Dubysos, nejeinančiais į 
šio rašinio ribas. Tų visų Wegeberichtų pagrindinis, - daugiausia 
išplėstas, yra W. 6, sudarytas apie 1386 m. viso būrio, 
dvylikos žvalgų. Jie galėjo, mažesniais būreliais pasidaliję, smul- 
kiau ištirti visą Kaltinėnų-Kražių,Nemakščių-Viduklės plotą. 
Iš tikrųjų W. 6 yra sulipdytas iš atskirų grupių pranešimų ir 
net yra padalytas į tris atskirus fragmentus, kurių vienas 
pavadintas “uff Kawen“ — į Kauną, ir tuo būdu ėjęs į 
kraštą, senesnių kelių visai nepaliestą. Visi kiti šios grupės 
Wegeberichtai tik vienu kitu faktu W. 6 papildo, vietomis ne 
tiek palengvina, kiek pasunkina atskirų vietų lokalizavimą. Tiek 
to paties kaip ir W. 6 laiko Wegeberichtai, tiek vėlesnieji 
kartoja W 6, nes W. 17, 21, 24, 28 ir 29 kelionės buvo at- 
liktos tų pačių asmenų, kurie dalyvavo ir W. 6 kelionėje; 
ir tik W. 51 keliauninkai W. 6 kelionėje nedalyvavo, o iš 
W. 15 šešių keleivių yra keturi nauji ir du iš W. 6. 

Kelionės pradžia, ligi Nemuno, ne visų šių Wegeberichtų 
aprašoma vienodai. Toliausiai pradeda W. 6, jau žinomu keliu 
Memelin (Nemunynas)-Noyken (Welm-Teich?)-Gussel (Seis- 
dirappe? Seisė?) ir Splitter, kur pasiekiamas Nemunas. Už 
Nemuno, visuose šios linkmės Wegeberichtuose, išskyrus W. 12 
ir 51, yra vienas bendras taškas — upė Wayswille, Waiswilgen, 
Wayswillin, Wayswilse, tai, be abejo, Viešvilės upė. Tačiau su 
Nemunu susiduriama kairiajame jos krante, o Viešvilė įteka 
į Nemuną iš dešiniosios pusės. Kur Nemunas buvo peržen- 
giamas ir kuriuo keliu buvo pasiekta Viešvilė? 

W. 6 tarp Splitter ir Viešvilės duoda 7 mylias, arba apie 
56 km. Tuo tarpu einant dešiniuoju Nemuno krantu bus viso 
tik apie 35 km., arba 4 ir pusė m., o einant kairiuoju krantu- 
apie 40 km arba 5 m., taigi, visų pirma, tenka konstatuoti, 
kad čia atstumai yra kiek ištęsti, ir ne tik W. 6, bet ir kituo- 
se tos pačios linkmės pranešimuose, o tat rodo, kad, greičiau- 
sia, šiame rajone dabartinių tiesių kelių tarp šių taškų tuo 
laiku dar nebuvo ir teko eiti vingiuotais takais, aplenkiant 
pelkes ir upes. Dėlto, jieškant šiems Wegeberichtams atitin- 
kamų panemunės vietovių ir jungiant jas dabartiniais keliais 
atstumus tarp jų tenka žymiai mažinti. 

Kelias, einąs dešiniuoju Nemuno krantu, nieku būdu ne- 
galėjo aplenkti Jūros upės, nes ji ties šereiklaukiais tekėdama 
į Nemuną, perkerta visus kelius, einančius į vakarus tarp Pa- 
gramančio ir Nemuno. Nors dažnai Wegeberichtai, minė- 
dami mažiau žymias vietas, nemini ir didesnių upių, tačiau 
sunku įsivaizduoti, kad šios linkmės Wegeberichtai jos nemi- 
nėtų. Tuo tarpu, ji duodama tik W. 21, kuris savo turiniu 
žymiai nuo kitų šio kelio W. skiriasi. 


Dėlto, jieškodami atitinkamų vietų kairiajame Nemuno 
krante, susiduriam su keliais neabejojamais pavadinimais: W. T 
pradeda kelią nuo Ragnit-Ragainės, prie kairiojo Nemuno 
kranto ir W. 29 pradeda nuo Suppe. Suppe toji pat Šešupė. 
Kryžiuočių ordino pranešimuose apie derybas su Vytautu dėl 
sienų 1420 m. (Codex epistolaris Vitoldi N. 898 p. 494) taip ir 
pasakyta: Scheschuppa alias Suppa. Tos dvi vietovės — Ragainė 
ir Šešupė nustato mums šio kelio linkmę. Tačiau Šešupė, einant 
nuo Ragainės, pasiekiama jau už dviejų mylių prieš Viešvilę; 
W. 29 tik vienos mylios atstumo pažymėjimas (trumpesnio, 
ne ilgesnio, kaip kituose Wegeberichtuose) rodo, jog čia atstu- 
mas skaitomas nuo kitos, prie Viešvilės artimesnės Šešupės 
vietos — greičiausia Girvelaukiai ar Birkalniai, kur kelias 
iš Ragainės į Viešvilę vėl prisiartina prie Šešupės. 


Visi kiti pavadinimai tarp Splitter ir Viešvilės yra čia nauji. 
W. 6 už 2 ir pusės m. nuo Splitter duoda upę Leypa ir už 
2 m. nuo jos upę Wyste; W. 7 už 2 m. nuo Ragainės — Wyste; 
W. 15 pradeda kelią iš Wirselauken ir už 3 mažų mylių 
nuo jų duoda Viešvilę; W. 24 beveik to pat atstumo nurodo 
Posseden ties Nemunu; W. 28 už 2 m. nuo Viešvilės duoda Legut- 
ten ties Nemunu. Taigi susidaro tokia vietovių eilė: 1) Split- 
ter, 2) Leypa-Ragnit, 3) Wyste-Wirselauken, Posseden-Legutten 
ir 4) (eventualiai 3) Suppe-šešupė. 


Nors Leypa yra nuo Splitter maždaug tiek pat toli, kaip 
W. 8, 13, 9 ir 23 Lumpe, W. 13, 14 ir 17 Lumpin ir W. 22 Lupin, 
tačiau Lumpe galima būtų identifikuoti su Leypa tik tuo 
atveju, jei kelionė eitų dešiniuoju Nemuno krantu, o čia, 
greičiausia, visi šio kelio W., kurie nepradėjo toliau, ėjo kairiuoju 
krantu. Be to, etimologiškai vargu ar yra kas bendra tarp 
Lumpės ir Leypos-Liepos. Tos rūšies pavadinimų Mažosios Lie- 
tuvos topografijoje yra nemaža — dabartiniai Lieplaukiai ir 
Lepunė Įsručio aps., Liepupė Pilkalnio aps. (Kalvaitis Liet. 
vardų klėtelė p. 43-44-70), Liepgiriai, Liepkalniai ir kiti, senovės 
Leipė, Leypiten, Leypite (Gerulis p. 86-87); deja, nė vienos jų 

negalima perkelti į tiriamą rajoną nei ties kairiuoju nei ties 
dešiniuoju Nemuno krantu. Tenka vien manyti, kad šiuo vardu 
vadintas kuris dabar bevardis, ar bent žemėlapiams nežinomas 
upelis. Vienodas atstumas W. 6 nuo Leypa ligi Wystės ir W. 7 
nuo Ragainės ligi Wystės leidžia Leipos jieškoti ties Ragaine. 
Nors atstumas nuo Splitter (Spitrės) ligi Ragainės yra daug 
trumpesnis už 2 ir pusę m., tačiau jau matėm, kad visi 
W. 6 atstumai ligi Viešvilės yra padidinti. 


Maždaug pusiaukelėj tarp Ragainės ir Viešvilės, bet arčiau 
prie Ragainės tenka jieškoti ir sekančio etapo — Wyste, ties 
kuria galėjo būti ir Wirselauken, Posseden ir Legutten, jei ir 
jų kelias ėjo kariuoju Nemuno krantu, nors, kaip matysim, 
yra duomenų manyti, kad šios bent vietos jieškotinos dešinia- 
jame Nemuno krante. Gerulis p. 203 žino Wysdę, bet 
Braunsbergo aps., Kalvaitis Vištakius Ragainės aps., ir Vičius 
Tilžės aps.; Legutten atitiktų Gerulio p. 85 Legitten, Laugyčiai, 
bet Labguvos aps., pas Kalvaitį p. 43 Lėgiai Stalupėnų aps., pas 
Gerulį p. 132 ir 203 randame Possede irgi Braunsbergo aps. 
ir Wirlaukin Pr. Eiliavos aps.; pas Kalvaitį Virblaukius Pakalnės 
aps. Nė viena tų vietų netinka šiai kelio linkmei. A. Thomas 
p 13 priimdamas W. 6 dešinįjį Nemuno kelią, Wyste laiko ku- 

ria nežinoma upe prie Jūros tarp Wescheningken ir Waidballen. 
Mortensen p. 64, kuri W. 6 nagrinėja be sąryšio su kitais 
to kelio Wegeberichtais, Leguthen identifikuoja su Layet pel- 
ke ties Šereiklaukiais, bet šio savo spėjimo nepamatuoja, jei 
bent remiasi Hirschu, kurs ties šereiklaukiais duoda ir Wir- 
selauken ir Posseden. Neskaidant vieno ir to paties kelio į 
įvairius varijantus tarp dešiniojo ir kairiojo Nemuno kranto, 
būtų nuosaku tų vietų jieškoti prie kelio Ragainė-Tusainiai 
(Tussainen), Eisūnai (Eisseln), Lenkai (Lenken), Girvelaukiai, 
Birkalniai. Gal senuose pavadinimuose Tussainen-Posseden, Len- 
kininkai-Legutten, Girvelaukiai Birkalniai-Wirselauken buvo 
daugiau bendro negu dabar. Bet galima aiškinti šią kelio dalį 
ir kitaip, padalinus ketvirtojo kelio Wegeberichtus į dvi grupes. 
W. 6 ir W. 7, iš kurių negalima buvo nueiti į Viešvilę deši- 
niuoju krantu neliečaint Jūros, ir W. 29, kur nurodyta Šešupė, 
6jo kairiuoju krantu. Tad ir Leypa ir Wyste bus irgi kai- 
riajame krante. W. 21, kur minima Jūra, ėjo be abejo de- 
šiniuoju krantu. W. 15, W. 24 ir W. 28, kur tarp Viešvilės 
ir pradžios kelio bus dvi mylios, galėjo irgi prasidėti dešiniajame 
krante, nuo Jūros, kurios tuo būdu nereikėjo pereiti ir minėti. 
Tad Wirselauken, Posseden ir Legutten bus kažin kur netoli 
Jūros, apie šereiklaukį. Tokį aiškinimą sustiprina ir tas faktas, 
jog Legutten ir Posseden iš W. 24 ir 28, o Wirselauken, 
pasak W. 26, esą ties Nemunu, tuo tarpų, priimant kairį- 
jį kelią, jie būtų gan toli nuo Nemuno. 


Bet, matyti, visi keliauninkai buvo pasiekę Viešvilę arti 
jos intako į Nemuną. Nuo Viešvilės einama į Žemaičių kraš- 
tą. Tarp Viešvilės ir Santakos, kuri yra daugumo šių W. to- 
lesnis etapas, atstumai nurodomi nevienodai. W. 6 ir W. 7, 
kuris nėra atskiras savarankiškas kelias, tik kartojamas iš 
W. 6, nurodo 3 m.; W. 15 nurodo 6 m, W. 24 ir 28 — 5 m. 
Pirmųjų W. atstumas yra žymiai sumažintas (kaip matėme 
pirmoje dalyje, jis atitinkamai padidėjo). Neteisingus W. 6- 
7 atstumų nurodymus galima aiškinti ir tuo, kad jie nebuvo 
sudaryti vieno kurio pranešėjo, bet sulipdyti iš atskirų nuotru- 
pų, įvairių pranešėjų paduotų ir dirbtinai į vieną pranešimą 
sujungtų. Tuo žvilgsniu daug vėliau sudaryti W. 15, 24 ir 28 
pranešimai, surašyti iš ėjusių tuo keliu žmonių informacijų, 
yra daug labiau patikimi. 

W. 15 tarp Viešvilės ir Santakos mini dar vieną pa- 
vadinimą, kuris neužrašytas kituose W., taigi mišką Ylgasylę. 
Ilgašilių vardas Žžemaičiuose dažnai sutinkamas — Ilgši- 
lių pelkės į šiaurę nuo Betygalos, Ilgšilės kaimas Luokės 

višč. (Liet. Apgyventos vietos p. 369). šiuo vardu ga- 
lima būtų kiekvieną didesnį mišką pavadinti, taigi iš 
šio vardo dar negalima spręsti apie kelio linkmę. Jei nuo 
Viešvilės upės ligi šešuvio galima būtų eiti tiesiai, tai ligi 
šešuvio ties Gaure būtų ne daugiau kaip 3 m. ir dar 1 m. ligi 
Santakos. Bet keliautojams ir dabar tektų aplenkti Vieš- 
vilės ir Smalininkų pelkes ir Didžiąją Plynę ir tik ties Ei- 
čiais galima išeiti į tiesesnį kelią, kad ir einantį ir dabar 
mišku (Ilgšiliu?). Tuo būdu, atstumas žymiai didėja, bent 
viena dviem myliomis. Kelias eina į Gaurę. Į ją einama per 
šešuvį ir toliau Gaurės-Gatalių keliu ligi Santakos, kurią mi- 
ni W. 15, 24 ir 28; W. 28-ji ją vadina net upe. Tai pa- 
čiai linkmei W. 6 ir W. 7 nurodo Sessow fl, o W. 29 Ante fl. 
Be abejo, yra tai ta pati vieta — Šešuvio ir Ančios santaka, 
kaip tat ir W.15 aiškina: “ do die Anta und die Sassow in- 
vallen". 

Kiek kitaip kelio pradžią nurodo W. 21, būtent 7 m. nuo 
Jūros ligi Hant upės, o toliau į tą patį kraštą. Nurodymas 
kelionės pradžia Jūros, šį vienintėlį visam penktam keliui 
kartą, rodo, kad bent dalis šių kelionių dar prieš Viešvilę 
6jo dešiniuoju Nemuno krantu. Toks kelias eitų Santakos link 
ir Hant flies būtų ta pati Anča. Ar gal W. 21 ėjo kitu 
keliu, iš ketvirto kelio, nuo Tauragės ir Pagramančio ir 
tada Hant fl. galėtų būti Hund fl, vokiškai išverstas kairysis 
Jūros intakas šunia. šiam antram aiškinimui sunkenybių su- 
daro tas faktas, kad paliai šunią sunku surasti bent kuris 
pakenčiamas kelias, kuris būtų galėjęs eiti į Viduklės kraštą. 
Be to, ir atstumas nuo šunios į Viduklės kraštą būtų per 
mažas ir ne trumpesnis, bet ilgesnis už atstumą nuo Kaltinėnų. 
Bet, galimas daiktas, kad trumputis W. 21 keliarodys, neminįs 
Viešvilės, nurodo tik kiek kitonišką kelią tarp Nemuno ir San- 
takos, aplenkdamas Viešvilę. 


Už 2 m. nuo Santakos W. 6 ir 7 nurodo felt Awkon, 
W. 51 Aukon, W. 15 ir 21 už Santakos naujų etapų jau 
nenurodo, tik paduoda bendrą linkmę į Kražius, Viduklę ir 
Kaltinėnus. W. 24, 28 ir 29 šios vietos nemini, nors, greičiau- 
sia, ir per ją turėjo eiti i Nemakščius. Paskutiniojo, šeš- 
tojo, kelio W. 26 paduoda Auken vienu etapu grįžtamosios ke- 
lionės iš Viduklės į Wirsulauken, taigi tarp Viduklės ir San- 
takos. W. 27 nurodo, kad kelias iš Viduklės prie šešuvio eina 
per Gewillen ir Aukeyn. 


Kadangi jau ir Vigandas iš Marburgo ir Dusburgas mini 
lauką Augken, Oukajm, Onkajm, Aukon, o iš kitos pusės patsai 

pavadinimas turi pažymių, galinčių sudominti tyrinčtoją savo 
mitologiniu turiniu, be to dar įvairių istorikų ir kronikininkų 
nemaža apie tą vietą prirašyta kaip apie paskutiniąją seno- 
sios lietuvių tikybos užuovėją, tai šia vietove įvairių rašytojų 
kiek labiau už kitas susidomėta, ypač kad išskyrus Onkaimį 
Kėdainių aps., taigi už Žemaičių krašto ribų, šio vardo Žemaiti- 
joje nesurasta. Voigtas IV p. 19 jieškojo Onkaimį Ugėnuose 
ties Dubysa, bet jau Hirsch teisingai pastebėjo, kad tokia 10- 
kalizacija griežtai priešinga Wegeberichtų nurodymams. Bus- 
zynski -Dubisa p. 37-38 ir 35 prierašas, Onkaimį identifikuoja 
su Betygala - su pilimi, stovėjusia piliakalnyje už Betygalos prie 
Dubysos kranto ir atskirta Vaškupio nuo kito ploto; kartu 
Buszynski pateikia ir Prekerio nuomonę, kad tat buvęs kaimas 
Onkajm tarp Truskavos ir šatės. Atstumai, Wegeberichtų pa- 
duodami, ir tokiam aiškinimui prieštarauja, jei, žinoma, anoji 
pilis Onkajm ir Wegeberichtų Awkon, Auken yra ta pati vie- 
ta. Pats Hirsch ir juo sekdamas Mierzynski II p. 100 linkę 
yra Awkon lokalizuoti prie Batakių. Bet nuo Santakos ligi 
Batakių yra tik 5 km, arba nėra ir vienos mylios, taigi ats- 
tumas čia visiškai neatitinka Wegeberichtų nurodymą. Netinka ir 
kelio linkmė, ypač jei ir čia laikytis dabar esamų kelių. W. 6 
ir W. 7 nuo Awkon duoda 3 m ligi Kaltinėnų krašto. Tin- 
kamiausias kelias nuo Santakos į Kaltinėnus eina per Batakius, 
Skaudvilę, Košius ir keliu Nemakščiai-Kaltinėnai, arba tiesiai 
vieškeliu iš Skaudvilės per Upyną (seniau Pilsudžius) į Kalti- 
nėnus; W. 27 grįžtama iš Viduklės prie šešuvio per Gewillen 
ir Aukeyn. Gewillen tai Giviliai prie Adakavo. šiuo keliu einant 
prie šešuvio, tenka eiti per Skaudvilę ir Batakius. W. 26 tiek šį 
kelią pakeičia, kad Givilių nemini ir vietoje Šešuvio mini ga- 
lutinį kelionės tikslą — Wirsolauken ties Nemunu. Pagaliau 
W. 51 paduoda 5 m. gero kelio iš Auken ligi Kražių; iš 
Santakos ligi Kražių nueinama Batakių-Skaudvilės keliu ir 
toliau ar keliu ant Košių ir iš čia į Kražius, perkertant. 
Nemakščių-Kaltinėnų kelią, ar per Upyną-Stulgius-Kušleikius.. 
Visuose tuose keliuose kartojami tiktai Batakiai ir Skaudvilė. 
Kadangi, kaip jau matėme, Batakiai yra per arti nuo Santakos, 
tai lieka vienintelė Awkon atitinkanti vieta — Skaudvilė. 
Tenka čia kreipti dėmesio ir į tai, kad Wegeberichtai, minė- 
"dami daug įvairių šios apylinkės dabar žinomų miestelių, nė 
vienoje vietoje Skaudvilės vardo nemini, nors teko nuolatos 
per tą vietą eiti. Taigi, greičiausia, anais laikais ši vietovė 
buvo kitaip vadinama. Sprogis Geog. slovar dar XVI amžiuje 
irgi nė viename dokumente neužtiko Skaudvilės vardo, kuris tuo 
būdu XVI amž. dar nebuvo žinomas. Greičiausia, ta vieta buvo 


45 


vadinama kitaip. Ir iš tikro, viename šios Žemaitijos parapijos 
XVIII a. liber processuum teko užtikti dokumentą, kuriame 
buvo užrašytas toks vardas: Skaudwiliszki alias Pohance. Tai 
bene tada ir pradėta tą vardą vartoti. Kad čia XIV a. buvo 
gyvenamos ir gynimo vietos, matyti ir iš Tarasenkos Medžia- 
gos p. 234: ties Ančios upe 4 km. nuo Skaudvilės yra pilis 
su senkapiu ir kitas piliakalnis 2 km. nuo Skaudvilės prie ke- 
lio į Batakius. Taip pat generalinio štabo žemėlapyj prie Skaud- 
vilės nurodyta didelė giria “Wojdelas" (Vaidylos(?) giria), ku- 
rios vardas, kaip ir anieji Pohance, irgi dideliu senoviškumu 
kvepia. Atstumai tarp Skaudvilės ir Santakos ir Skaudvilės ir 
Kražių visai atitinka W. 6,7 ir 51 atstumus. Taigi ir geografi- 
nė padėtis ir W. atstumai ir iš dalies archeologiniai paminklai 
verčia Auken feld (Aukaimį) lokalizuoti ar pačioje Skaudvilė- 
je ar bent jos artimiausiose apylinkėse. Matyti, netoli nuo 
Auken feld buvo ir W. 28 Traplauken, kuriuos atitinka Trapai, 
Trapų laukai, už 3 m. nuo Santakos, toje vietoje, kur išsi- 
skiria keliai — vienas eina į Skaudvilę-Nemakščius, o kitas 
per Upyną į Kaltinėnus. Tik W. 28 atstumas yra kiek perdėtas 
— nuo Santakos ligi Trapų bus ne 3, bet 2 mylios. Tačiau, ka- 
dangi W. 28 Auken nemini ir beveik toj pačioje vietoje pa- 
duoda Trapus, tai ir čia būtų dar vienas irodymas, kad Auken 
buvo ties Skaudvile. 


Nuo Skaudvilės atskirų Wegeberichtų keliai susiskaido. W. 
24, 28, 29 ir 51 veda į rytus ir vasaros rytus, W. 6 ir T — į 
šiaurę ir rytus, o W. 15 ir 21, kaip jau buvo sakyta, nurodo 
tik bendrą linkmę į šiaurę, vasaros rytus ir rytus. Bet W. 6 
ir W. T be to dar duoda ne vieną kurį ištisą kelią, bet 
viso rajono tarp Skaudvilės, Kaltinėnų, Kražių, Nemakščių ir 
Viduklės ištyrimą, ne per daugiausia prisilaikydami linkmių, 
kas kiek apsunkina kitų vietovių lokalizavimą. 


Už trijų mylių nuo Aukon W. 6 ir W. 7 duoda lant 
(Caltenenen. čia greičiausia turima galvoje tiek patys Kalti- 
nėnai, tiek Kaltinėnų kraštas, atskiru kraštu vadinamas ir ofi- 
cialiame 1390 V 26 dokumente (Codex epistolaris Vitoldi N. 67 
p. 29), kuriame pasižada padėti ordinui ir Vytautui atstovai 
valsčių-landų Medinkin (Medininkai), Calttenenen (Kaltinė- 
nai), Knetow (Giniotų), Crazow (Kražių), Widucklen (Viduklės), 
Rossieen (Raseinių) ir Erogeln (Ariogalos), t.y. viso mūsų tiria- 
mo rajono, išskyrus tik Karšuvos kraštą, kuris skyrium nemini- 
mas. Tačiau pasak Wegeberichtų, Kaltinėnų valsčiaus plote bu- 
vo ir kitų, mažesnių, matyti, Kaltinėnams priklausančių, pu- 
siau savarankiškų teritorijų — Assweiote (Ašvietė) land, Jo- 

nawdo (Jaunodava) land, Passeel (Pašilė) land, Guestin (Kes- 
čiai) land. 

Visai plačiai W. 6-7 ekspedicijai Kaltinėnai sudarė savita 
išeities punktą, kuriame pasidaliję mažomis grupėmis po du-tris 
žmones, žvalgai smulkiai ištyrinėjo visas Kaltinėnų apylinkes. 

Dalis žvalgų iš Kaltinėnų nuėjo prie Jensetilte, už 2 m. 
nuo Kaltinėnų. Hirsch panašių vardų nejieškodamas ir ne- 
teisingai laikydamas Assweiote Užventais, jieško Jensetilte prie 
Kražantės, nors pats pavadinimas aiškiai sako, kad čia turima 
reikalo su vokiškai pavandintos Jense — upės tiltu. Mierzynski 
II p. 93-94 teisingi nustatęs Assweiote vietą, rasdamas Wege- 
berichtuose, kad Jensetilte yra už 1 su puse m. nuo As- 
sweiote, jieško jos kiek į šiaurę nuo Kaltinėnų, prie Ančos. Bet 
ir jo siūloma vieta neturi nieko bendro su W. 6 duodamu 
pavadinimu. Tuo tarpu šiame rajone yra upė Ižna ar Ižnis 
(žemėlapio Izna), ties šiukšeliais (Lietuvos Apgyventos Vietos 
neteisingai juos pavadino šiunšeliais), už kelių kilometrų į pietus 
nuo Kaltinėnų tekanti į Akmeną. Dabartinis kelias iš Kalti- 
nėnų į Laukuvą eina kurį laiką paraleliai šiam upeliui, beveik 
su juo susiduria ties Pepliais, kur Balė teka į Ižnį, toj vietoj, 
kur yra W. 8 ir W. 9 minimi Guestin - Kesčiai; kelias 
kerta Ižni ties Bagdonais, kur greičiausia ir buvo Ižnio tiltas. 
Jensetilte greičiausia įeidavo į Guestin land sudėtį. Teisybė, nuo 
Kaltinėnų ligi Bagdonų yra ne dvi, bet viena mylia, bet ir W. 6 
mini ne pačius Kaltinėnus, bet Kaltinėnų valsčių, taigi nuo 
valsčiaus ribų galėjo būti ir 2 m. Liet. Apgyventų Vietų p. 
360 minimas šilalės valsčiaus Paižnis ir p. 347 Kaltinėnų 
vslč. Paižnis žemėlapyje nesurandami, tačiau jie irgi yra grei- 
čiausia netoli Ižnies tilto. 

Kelias nuo Jensetilte-Ižnios tilto eina tiesiai į Jaunodavą, 
per Laumėnus ir Ašvą, Kaltinėnus palikdamas rytuose; netoli 
nuo Jaunodavos į kairę pasilieka iš W. 1 žinoma Asswyiote- 
Ašvietė, ligi kurios nuo Jensetilte W. 6-7 skaito 1 ir pusę 
m., kas visai atitinka tikrą atstumą. 

Tie patys W. 7 žvalgai atlieka kelionę iš Ašvietės per 
Rawde ligi Girstawtindorf, kur gyvena Sowgutte. W. 6 nemini 
nei Rowdės nei Sowguttės ir šį kelia paveda atlikti kitai 
žvalgų grupei. Tarp Assweiote ligi Girstawtindorf paduodama 
3 m. W. 8 toki pat trijų mylių kelią atlieka nuo Asswe 
ligi Crasien, kur gyvena Girstawtt. Taip pat pažymėta ir W. 9, 
kurį, kaip ir W. 8 kelionę, atliko kai kurie W. 6 ir W. 7 
kelionės dalyviai. Kadangi W. 8 ir W. 9 kelionės buvo atlik- 
tos vienais metais anksčiau už W. 6 ir W. 7, tai galima ma- 
nyti, kad į tuos metus Kražių valdyme galėjo įvykti atmai- 

nų: Girstautas, kurs valdė Kražius, pasitraukė ir užleido vie- 
+ą Saugučiui, bet patys Kražiai dar tebevadinami jo vardu. 
"Taigi iš visų W. 67,8 ir 9 sugretinimų yra aiškų, kad 
(Girstawtindorf tai Kražiai. 

Suskaidymas Ašvės-Kražiai kelio W. 7 į du etapus, įvedus 
itarp jų Rawde, kelią tik formaliai pailgino, nes paskaityta po 
2 m. abiem kelio dalim, kai faktiškai ir čia yra tos pačios 
trys mylios: W. 6,8, ir 9 keleiviai visi turėjo eiti į Kražius 
per Rawde, Raudės upę, kuri, tekėdama nuo Medvėgalio, 
ties Gulbiniškiais įteka į Akmeną ar Ašvą ir kerta kelią 
Ašvietė-Kražiai vienu kilometru į vakarus nuo Pašilės. 

Už 2 m. nuo Girstawtindorf W. 6 ir W. 7 duoda burcgwal 
Milso, o W. 51 tokio pat atstumo nuo Crasyen land Milsowe. 
Aiškiai čia Milso ir Milsowe yra ta pati vieta, nes ją tie 
patys vadovai nurodo ir čia dar yra tvirtinimų, kad Girst- 
awtindorf yra tie patys Kražiai. Hirsch Milso jieko į rytus 
ar vasaros rytus nuo Kražių, bet jau Mierzynski II p. 95 teisin- 
gai pastebėjo, kad tai yra žemėlapio Milžoviany, Milžavėnai, 
kaimas ir dvaras, už 5-6 km, nuo Nemakščių ir už 17 km., arba 
lygiai už 2 m. nuo Kražių, prie Kražių - Nemakščių vieškelio. 
Nors Tarasenka nežymi čia jokio piliakalnio, tačiau pažymėjimas, 
kad čia būta “burcgwal!"", sako, kad ir čia piliakalnis turėjo būti. 
Milžavėnų aplinkumoje yra pakankamai aukštumų, kuriose gali- 
ma buvo statyti pilys, pvz. žemėlapio aukštumos 143, 145, 156 
ar ties Balčos upeliu. 

Kelias į Milžavėnus aplenkė Kaltinėnus iš vakarų. Tolimes- 
nis tačiau kelias nėra lengvai nustatomas, nes kai kurių vie- 
tų nėra nei žemėlapiuose nei vietų pavadinimų sąrašuose. W. 6 
nurodo iš Milso į Susueckendorf 2 m., taippat iš Susuecken- 
dorf į Stabuncaln 2 m.; nuo Stabuncaln į Cosleyken 2 m.; 
nuo Cosleyken atgal prie Rogyare 3 m.; nuo Rogyare į Na- 
maxte 3 m. ir nuo Namaxte ligi Sessow a“ MW 
paduoda tas pačias linkmes, tik šiek tiek kitaip nurodo ats- 
tumus — nuo Kosleikindorf ligi Rogyare 3 ir pusę m.,, 
prie Namaxte nurodo šventąją girią; nuo Namaxte ligi Sessow 
vieton 7 tik 5 m. šiaip, nors W. 7 nėra padalintas atski- 
zais etapais, kaip W. 6, tačiau iš prierašų, kuriuose minima 
kas iš vadovų kurią kelio dalį gali nurodyti, aišku, kad tai 
yra tas pats W. 6 kelias. Kadangi visos W. 6-7 žvalgų kom- 
panijos vadovas Eykint su savo broliu Skawdegede buvo sustoję 
ties Asswyiote-Ašviete ir vėl atnaujinę kelią nuo Rogyare, 
tai čia aiškų, kad toji Rogyare buvusi netoli nuo Assweiote. 
Be to, kadangi visas skirsnelis nuo Jensetilte ligi pabaigos 
gavo atskirą pavadinimą “Uff Kawen“, tai bent tolimesnis ke- 

lias nuo Milso-Milžavėnų turėjo eiti kiek į rytus, Dubysos 
link, nes tik šis kelias 6jo į Kauno pusę. Ir čia jau nėra 
pagrindo Milso-Cosleyken linkmės jieškoti į pietus ir vakarus 
nuo Kaltinėnų, nors ta linkmė ir atrodytų logišku Kaltinėnų 
rajono tyrimo baigimu, tuo tarpu, kai kelionė ligi Milžavėnų 
davė progos ištirti kelius į šiaurę ir į rytus nuo Kaltinėnų. 

Abejonės nesukelia priešpaskutinis šios kelionės etapas 
Namaxte-Nemakščiai ir paskutinis Sessow-Šešuvis, Santaka. 
Taip pat galima apytikriai nustatyti ir Rogyare, kuri, kaip ma- 
tėm, turėjo būti netoli nuo Asswyiote-Ašvietės ir be to, kaip 
matyti *š W. 6 ir W. 7, vėl grįžtant į senąjį kelią. Vardas 
žinomas senovės Žemaitijoje—tai Raguva, šventaragis. Iš tik- 
rujų, netoli Pašilės-Kražių kelio tarp Kapšeliškių-Kepalių ir 
Brukalių, žemėlapiai nurodo girią “šŠventaragie“ — šven- 
taragius. Tarasenka p. 83-84 ir 246 nurodo toje pačioje vie- 
toje ir Šventaragių kaimą su senkapiu. Taip pat Sprogis p. 
330 XVI a. dokumentuose surado šventrogi, bajorų lauką, prie 
Kražių dvaro sienų. Hirsch irgi Rogyare lokalizuoja ties šven- 
taragiais. 

Nuo Cosleykin ar Kosleikindorf ligi Rogyare nurodoma 
3 - 3 ir pusė m. Hirsch perkelia Kušleikius į šiaurę, prie Du- 
bysos, ties Gargždais, tačiau nelokalizuoja jų nė vienoj žino- 
moj vietoj. Kušleikiai irigi tame rajone yra žinomi. Vieni, 
1 m. atstumo nuo Milžavėnų, į vakarus, Kaltinėnų 
linkme. Kadangi tarp Milžavėnų ir Kušleikių yra nurodomi 
du pereinami etapai — Susueckendorf ir Stabuncaln — ir 
tuo būdu atstumas tarp Milso ir Kosleikindorf sudaro 6 mylias, 
tai priimant, kad laikomasi vienos tiesios linkmės, šie Kuš- 
leikiai visai netiktų W. 6 nurodymui, nes yra šešis kartus, 
nekaip nurodyta, arčiau nuo Milžavėnų, visai arti nuo jų. 
Bet jei W. 6 kelionės linkmė darė vingį ir jau nuo Stabuncaln 
sukama Rogyares šventaragio linkui, tai apytikriai galima bū- 
tų ir šiuos Kušleikius priimti, nes jų atstumas ligi Rogyare 
tiktų, juoba, kad ir Kušleikiai greičiausia užimdavo daug 
didesnį negu dabar plotą. Tikrai atrodytų nereikalingu laiko 
gaišinimu nuolatinis klaidžiojimas beveik vienu ir tuo pačiu 
keliu: vieną kartą einant į Kaltinėnus, antrą — einant 
iš Kražių į Milžavėnus, trečią — iš Kušleikių į Rogyare ir 
ketvirtą — iš Rogyare į Nemakščius, nes viso tos kelio li- 
nijos eina viena greta kitos. Panašių klaidžiojimų kituose Wege- 
berichtuose neaptinkame, taigi, neturėtumėm pagrindo daryti 
iimtį ir W. 6-7 keliui. 

Bet lygiai viena mylia atstumo nuo Kelmės, tiesiai į 
šiaurę, yra ir kiti Kušleikiai. Atstumas tarp jų ir Rogyare- 

Šventaragio, linkme į žiemos-vakarus, bus lygiai 3 m., nors 
nera tiesaus kelio, kurs tas dvi vietas jungtų. Pažymėjimas 
“atgal prie Rogyare" čia visai tinka, tuo tarpų, priėmus 
pirmuosius Kušleikius tektų pažymėjimas “atgal" taikinti jau 
Kušleikiams, o gal net ir Stabuncaln, ne Rogyare, nes pirmieji 
Kušleikiai grąžino jau į senąjį kelią. 

Tarp Milžavėnų ir Kušleikių (prie Kelmės) bus apie 28 
km. arba 3 ir pusė m. t.y. atstumas du kartu mažesnis 
už nurodytą W.6 ir W.7. Iš to matyti, kad tiek Susueckendorf, 
tiek  Stabuncaln nebuvo tiesioj linijoj tarp  Milžavėnų 
ir Kušleikių, bet kažin kur arčiau prie Dubysos. Hirsch Su- 
sueckendorf jieško prie Dubysos, į pietus nuo šaudininkų. Ligi 
Kušleikių nuo šaudininkų viso bus tik dvi mylios, taigi tarp 
tų dviejų vietų visai iškrenta vienas etapas. Tenka jo jieško- 
ti ties Susueckendorf, ties Stabuncaln, labiau į pietus. Ir čia 
kelią, kuriame galima būtų tas vietas esant spėti, nurodo 
viso to W. 6 skirsnio antraštė “uff Kawen“ — į Kauną. 
Nuo Milžavėnų kelias Kauno link eina per Viduklę ir Raseinius. 
Kadangi nuo Milžavėnų ligi Susueckendorf nurodyta 2 mylios, 
tai Susueckendorf galėjo būti apie Sujainius už 7 km. nuo 
Viduklės, Raseinių link, krašte, kuris šeštame Eržvilko kelyje 
vadinamas Weikenfeld. Stabuncaln nurodoma už 2 m. nuo 
Susueckendorf, arba einant tiesiai į Kauną, tuojau už Rasei- 
nių. Hirsch Stabuncaln jieško Vaiguvos krašte ir pačioje Kel- 
mėje, prie Kražantės upės. Kelmė perarti prie Kušleikių, per 
toli nuo Sujanių-Susueckendorf (?). Mierzynski II p. 105 
linkęs Stabuncaln jieškoti net dviejose įvairiose vietose. Ir 
gal teisingai: Kašarauskas T. ir Ž I. p. 108-109 į vakarus 
nuo Vankių, į pietus nuo Laukuvos, prie kelio iš Laukuvos į 
Drukteinius, Kantautėlių-Kantautų akalicoj, t.y. šauduvos- 
Giniotos krašte, nurodo lauką, pilną įvairių senovės liekanų: 
arti Kartuvių kalnas — ir pačiam lauke esąs vieno sieksnio 
aukštumo granito gabalas, Stabakuls, o laukas vadinamas Stabu- 
kulė. Už pusantro kilometro nuo jos yra piliakalnis, iš kitos 
pusės šventasis kalnas Dyvitis, toliau Gaidžio kalnas, Tačiau 
galima būtų identifikuoti W. 6-7 Stabuncaln su Stabakule tik 
tuo atveju, jei kelias nuo Milžavėnų eitų ne Raseinių Kauno 
link, bet atgal ant Kaltinėnų, aplenkdamas jas iš pietų. O 
nuo šitos linkmės mums teko atsisakyti. Tokiai lokaliza- 
cijai prieštarauja ir W. 20 nurodymas, kad Stabkalnė yra 
“im lande Weikenfeld“, o šis kraštas negali būti identifi- 
kuojamas su Vankiais tarp Kaltinėnų ir Laukuvos, bet, kaip 
matysim iš paskutiniojo kelio lokalizacijos, yra tarp Viduklės 
ir Raseinių, nors netoli Kašarausko Stabakulės yra ir kiti Vai- 

kulaukiai. Tuo būdu, nors Kašarausko Stabakulė ir yra ne- 
abejotinai senoviškas vietos pavadinimas kryžiuočių XIV am- 
žiaus pabaigoje lankomam rajone, tačiau ji neturi nie- 
ko bendro su W. 6 ir 7 Stabukalne. 

Tačiau Sprogis savo geografiniu žodynu duoda mums pro- 
gos surasti panašaus vardo vietą ir daug arčiau prie Sujainių- 
Raseinių: p. 298 jis pateikia dvi vietas panašiais pava- 
dinimais: Stabutiltas arba Stoby (Stabai) — tiltas per Dubysą, 
kely iš Kurtuvėnų į Sudikaičių kaimą. Tačiau šie Stabai nu- 
vestų mus visai į šiaurę nuo tiriamo rajono į kraštą, kurio 
Wegeberichte visai nelietė. Užtat jo nurodomi antrieji Staby- 
Stabai Geišių dvare Raseinių vlsč. apytikriai tinka. Dabar- 
tiniu laiku Geišių kaimas yra vieno kilometro atstumo už 
Raseinių, prie dviejų kelių, kurie eina nuo Raseinių Dubysos 
link. Geišių atstumas nuo Sujainių-Susuckendorf visai ati- 
tinka W. 6-7 nurodymus. Tačiau ir čia yra didelio sunkumo: 
nuo Geišių ligi Kušleikių už Kelmės yra ne 2 m. bet net 
tiesia linija 38 km, t.y. apie 5 mylios, taigi, priėmus Geišius 
Stabuncaln tektų atmesti tiek vienus, tiek kitus Kušleikius. 
O kadangi bendras atstumas tarp Geišių ir Rogyare, jei tai 
Šventaragiai, yra apie 40 km. tiesia linija, ir kiek toliau 
einant keliais, kas visai atitinka W. 6-7 bendrą atstumą tarp 
Stabuncaln ir Rogyare 5 - 5 ir pusę, tai tenka manyti, kad 
W. 6-7 Kušleikių reikia jieškoti kažkur tiesiam kelyje tarp 
Geišių ir Šventaragių, už 16-18 km. nuo Geišių, Kražių link, 
maždaug apie Žalpius. Galimas daiktas, kad nuo tos vietos 
už 12 km. esą Kušleikiai (Kražių vlsč.) apimdavo kadaise ir 
šį, Žalpių, plotą, kad čia ir gyveno W. 7 Kušleika “do Kosleike 
wonet". Pažymėjimas “czuruck“ prie Rogyare čia iš dalies 
tiktų. Tačiau painiavos į Stabuncaln lokalizaciją įneša, kaip 
matysim vėliau, ir W. 20. 

Iš Rogyare prie Namaxte-Nemakščių išeinama į senąjį ke- 
lią, kuriuo ateita į Kaltinėnų-Kražių kraštus. Be W. 6 ir 7, 
kiti to kelio Wegeberichtai ar nurodo tik bendras tolimesnės 
kelionės linkmes, ar įneša į tą kelią, labiausia į Kauno link- 
mės kelią, tam tikrų variantų. 

W. 15 paduoda iš Santakos tiesiai 3 m. į Kražių kraštą, 
į dešinę į Weducklen-Viduklės kraštą ir į kairę į Caltenenen- 
Kaltinėnų kraštą W. 21 — nuo Hant, kaip matėm, 
greičiausia, nuo tos pačios Ančios-Santakos — 4 m. į Vi- 
duklės kraštą ir 5 m. į Kaltinėnų kraštą. W. 24 nuo San- 
takos paduoda 4 m. “wildniss" ir iš čia 1 m. ligi Namags- 
te-Nemakščių. Toji “wildniss" tai dabartiniai miškai tarp 
šešuvio, Batakių, Skaudvilės ir Nemakščių. Tuo vardu, maty- 

ti, čia pavadintas nebegyvenamas plotas tarp gyvenamų 
kraštų, jei į Nemakščius nuo Santakos eita įprastu keliu. 
Kadangi čia kalbama ne apie pačius Nemakščius, bet apie 
Nemakščių girią, tai taškas, nuo kurio skaityta 2 ir pusė 
m. ligi Wenewange, bus buvęs ar į šiaurę ar į pietus nuo 
Nemakščių. 

Sekančio punkto — Wenewange Hirsch jieško ties Vaiguva. 
Bet Sprogis p. 54 vadina, matyti, tą pačią vietą “Vinvongiany" - 
Vienvangėnai tarp Viduklės ir Liubiškių-Lipiškės dvarų. Nors 
žemėlapyj ir nėra Vienvangėnų, tačiau yra Lipkiškė, kairiajame 
šešuvio krante, tiesia linija nuo Nemakščių tik 5 km. Vienvan- 
gėnų tuo būdu tektų jieškoti kiek į vasaros rytus nuo Liub- 
kiškių, kažin kur apie Jariškius, kuriuos, kaip matėm, norėta 
identifikuoti net su Arisken. Bet ir čia tiesia linija nuo 
Nemakščių bus tik viena mylia. Matyti, jei atstumas teisingai 
bus buvęs paduotas, eita ne tiesiu keliu, bet aplinkiniu, nes 
teko aplenkti Nemakščių miškus ir šešuvį. Gal išeita į W. 6-7 
kelią — ant Milžavėnų, o iš ten tik į Vienvangėnus. 

Iš Wenewange ligi Stabekalnen 3 m., tai yra visa mylia 
toliau Susueckendorf-Stabuncaln atstumo. Ir kaip tik tai visai 
atitiks tiek dabar nustatytą Wenewange padėtį, tiek seniau 
siūlomą Stabekalne lokalizaciją ties Geišiais. Ir nieku būdu čia 
negalima Stabekalneė lokalizuoti anoj Kašarausko Stabakulėje. 

W. 28 paduodamos tik bendros linkmės, nurodant tik vie- 
ną pereinamą, jau anksčiau minėtą tašką — Traplauken - 
Trapius, kur kariuomenė galinti dalintis į dvi dalis. Jų viena 
eidama į Kaltinėnų kraštą tą pačia naktį sustosianti prie 
Antae nakvynei. Nurodymas čia Ančos upės paaiškina tarp kit- 
ko ir bendrą šio kelio linkmę į Kaltinėnus — kelias ėjęs 
ne per Upyną, kuriuo einant negalima buvo prieiti Ančos, bet 
pradžioje Skaudvilės-Kražių linkme ligi susidūrimo su Nemakš- 
čių-Kaltinėnų keliu, greičiausia, ligi Vaidatonių, kur jį perker- 
ta Anča. 

Antroji kariuomenės dalis iš Traplaukių eina į Viduklės- 
Weduckelen kraštą ir pirmą nakvynę turi ties Nemakščių 
mišku, kurs esąs didelis ežeras. Tokio ežero dabar ten nėra, 
bet, kaip teisingai pastebėjo Mierzynski, pavadinimas Paeže- 
riai, vienu kilometru į šiaurę nuo Kaltinėnų, rodo, jog čia 
ežero būta. Bet tuomet ir Nemakščių miškas turėjęs būti 
irgi į šiaurę nuo Nemakščių. Abidvi kariuomenės susitinka 
Kražiuose “czu Graschyn burgwall'. 

W. 29 nuo Ante-Ančos upės nuveda 5 m. ligi lant Seme- 
gallen. Ir Hirsch teisingai spėja, kad tat Žemygala už 4 km 
į vakarus nuo Skaudvilės (Awkon). Kadangi Hirsch imdavo 

atstumą apskritai nuo Ančos, o ne nuo Santakos, tai jam 
jis pasirodė čia perdaug padidintas. Tačiau nuo Santakos, ypač 
turint galvoj, kad, kaip matyti iš Sprogio p. 114, ši Žemy- 
gala siekė net Upynos upės, atstumas visai atitiks. Tuo bū- 
du Žžemygla susisiekdavo su Nemakščių miškais. Bet būdinga, 
kad Semegallen minima tiktai tame viename 1385 m. prane- 
šime, o W. 24 iš 1395 m., t. y. praėjus tiktai dešimčiai metų, 
čia jau randa wildniss. Ar ne dėl tų nuolatinių kryžiuočių 
kelionių šis kraštas, kuriame buvo anksčiau minimos gyvena- 
mos vietos Awkon-Skaudvilė, Traplauken-Trapai, Giviliai ir Že- 
mygala virto pagaliau dykuma? Bene tokiu pat būdu ir visa 
anoji wildniss atsirado? 

Nuo Žemygalos einama į Wedukkelen “adir in das lant 
czu Wangen“. Wangen anot Hirscho ar Vankiai ar tie patys 
Wenewange, anot jo Vaiguvėlė ties Vaiguva. Pirmųjų pri- 
imti negalime, nes jie neatitinka kelio linkmės. Lieka tik 
Wenewange-Vienvangėnai, apie Jariškius ties Vidukle. Matyti, 
land Wange sudarydavo tik Viduklės krašto dalį, lendechen 
pasak W. 52. 

Pagaliau, ir W. 51 paduoda dar kelis tame pačiame kraš- 
te naujus pavadinimus. Jis veda nuo Aukon-Skaudvilės tie- 
siai į Kražius. Iš ten į Milsow-Milžavėnus. Iš jų 2 m. ligi 
šventosios girios Saeuten. Čia, priešingai Hirscho spėjimui, jog 
Saeuten esą ar tarp Milso ir Vaiguvos ar net ties Užvenčiu, 
greičiausia, bus toji pat Nemakščių giria. Kadangi atstumo 
duodama 2 m, o nuo Milžavėnų ligi Nemakščių yra daug 
arčiau, tai galimas daiktas, kad čia turima galvoje dabarti- 
niai šventūnai (žemėlapy Swenduny), 5 km į pietus nuo Ne- 
makščių. Susidurdami čia su keliu į rytus ir su sekančio eta- 
po lant Wayke, turėtumėm to krašto jieškoti jau W. 28 link- 
me ir identifikuoti su lant Wange, ar jieškoti dar toliau, 
laikant, kad lant Wayke yra tas pats W. 20 Weikenfeld su 
Stabekalne. W. 52, kur paduodama linkmė nuo Dubysos į va- 
karus, anksčiau nurodomi Waykewsoppe, 0 už 2 m. nuo jų 
lendechen Wenewaygene, tie patys Vienvangėnai už Viduklės. 
Sprogis p. 25 ir 38 mini Viduklės valsč. upeli Veikiausupis 
ties Blinstrubiškiais, p. 25 Vakia ir Vokia upelis, p. 60 Vok- 
piavnis tame pačiame valsčiuje šinolaukių kaime, taip pat Voi- 
gi, Voikvitia, Voikiu lavkas, Voikia. Akty Vil. Kom. XXIV p. 
248 ir 346 — Veikievsupi vrie Nemakščių. Vigando kronika 
(S. R. P. III p. 523) mini terram Wayken. 

Tokio pavadinimo upės dabar žemėlapiai nenurodo. Tačiau, 
sąryšy su ta upe ir Vaikių kraštu minimos yra vietos: Blin- 
strubiškiai prie Alšos upės ir kelio iš Viduklės į Raseinius, 

— jų plotas galėjo siekti ir Upio su jos intaku Alėja; Ne- 
maršioniai 4 km į vasaros rytus nuo Blinstrubiškių tarp upių 
Alėjos ir Palukupio, pagaliau šilaukiai (Szynolawki) prie ke- 
lio iš Raseinių į Liolius-Kelmę, 7 km į šiaurę nuo Nemar- 
šonių prie Alėjos upės. Bene buvo toji Alėja — anoji Wey- 
kowsoppe, o lant Wayke ar Weikenfeld galėjo apimti plotą 
tarp kelio Viduklė-šilaukiai, Alėjos-ligi Sujainių (Susuecken- 
dorf?)-Blinstrubiškių-Viduklės. 

Tuo būdu, visas penktasis, Santakos kelias galėjo šiaip 
atrodyti: Memelin (Nemunynas) — Noyken (Welm Teich) — 
Gussel (Seise? - Seisdirappe) — Splitter (Spitrė) — Leypa, 
Ragnit (Ragainė) — Wyste? — Suppe (šešupė) — (Nemu- 
nas) — Wayswille, Waiswilgnen, Waiswillin, Wayswilse (Vieš- 
vile). Kitas, dešinysis kelias prie Viešvilės — Jure (Jūra) — 
Posseden, Legutten, Wirselauken (ties šereiklaukiais?) — Vieš- 
vilė. Bendrai: IHlgasyl (Ilgšilis) — (Gaurė) — Sessow, Ante, 
Hant, Santack (Santaka šešuvio su Anča) — Awkon, Aukon, 
Auken, Aukeyn (Skaudvilė) — "Traplauken (Trapai). Iš čia 
kelias į Kaltinėnus: Ante (Anča ties Vaidatoniais) — Cal- 
tenenen (Kaltinėnai) — Jensetilte (Ižnies tiltas ties Bagdo- 
nais) — Asswyiote, Asswe (Ašviete-Medvėgalis) — Rawde (Rau- 
dė) — Rogyare Šventragis) — Crasien, Girstawtindorf (Kra- 
žiai) - Milso, Milsowe (Milžavėnai). Čia susiduriama su keliu, 
kurs tiesiai ėjo nuo Awkon (Skaudvilės): land Semegallen (žemy- 
gala) — Namaxte, Saeutum (Nemakščiai, šventūnai) — We- 
newange, Wenewaygene, Wangen (Vienvangėnai, ties Jariš- 
kiais) — Wedduckelen (Viduklė) — Wayke, Waykowsoppe (Al- 
sė? Alėja?) su Susueckendorf (Sujauniai?) — Stabuncaln, Sta- 
bekalnė (Geišiai ties Raseiniais) — Cosleyken, Kosleikendorf 
(Kušleikiai, už Nemakščių ar Kelmės?) — atgal Sessow (San- 
taka). 


VI. šALTONOS KELIAS 


Paskutinioji šio rajono kelio grupė apima tik keturis 
Wegeberichtus: W. 20 iš 1395 m., W. 25 iš 1385 m., W. 26 
iš 1393 m. ir W. 27 iš 1395 m. Jų seniausias, W. 25, ma- 
žiausiai duodąs nurodymų apie atskiras vietas, nurodytas Dar- 
gės ir Punsės; visi trys vėlesnieji jau kiek smulkiau nustato 
kelius ir surašomi tik Rexos ir Tvirbuto. Ir dėl to W. 20, 
26 ir 27 tik šiek tiek vienas kitą papildo, o faktiškai kartoja 
tą patį. šis kelias, ėjęs per šaltoną, matyti, kaip ir ketvir- 


54 


tame rajone, nebuvo kryžiuočių žygių pamatinis kelias, jei jis 
taip vėlai ir ne nuodugniai buvo ištirtas ir aprašytas. Pats 
šio rajono reljefas lyg ir paaiškina, kodėl taip buvo: keliai 
prie šaltonos eina rajonu kariuomenei tik labai sunkiai pri- 
einamu ir jais tik išimtinais atvejais galima buvo naudotis. 

Toliausia pradėta kelionė W. 20 nuo Trappen. Tai Trapė- 
nai, kairiajame Nemuno krante, priešais Viešvilę. Tačiau 
priešingai penktam, Santakos keliui, per Nemuną persikelia- 
ma ne ties Viešvile, bet, kaip matyti iš W. 27, ties šilėnais, 
prieš Smalininkus, nes, greičiausia, kelias kairiuoju Nemuno 
krantu iš Trapėnų į šilėnus buvo tuo laiku daug patogesnis 
už kelią dešiniuoju krantu iš Viešvilės į Smalininkus. 

W. 20 tolesnis, o W. 25, 26 ir 27 pirmas etapas Siwinton, 
Swintowe, Swintow, Swintoppe — tai irgi abejonių nekelianti 
šventoji, šventupis, ties Smalininkais tekas į Nemuną. 

Po jos taip pat visi šios linkmės W. nurodo upę Saltone, 
Saltuene, Saltune — šaltoną, šešuvio intaką. Bet atstumas nuo 
šventosios nurodomas nevienodai: W. 20 ir 26 paduoda 6 my- 
lias, arba apie 50 km, o W. 25 ir 27 tik 4 m. arba 32 km. 
Kadangi tie patys Rexa su Tvirbutu W. 27 davė 4 m., o jau 
W. 20 ir 26 duoda 6 m. tai matyti, kad patogių ir tiesių 
kelių čia nebūta ir įvairių kelionės kliūčių nugalėjimas įvai- 
riu laiku galėjo jiems atimti nevienodą laiką, o kelias buvo 
matuojamas ne ilgumo matais, bet laiku, kelionei sugaišintu. 


Dabartiniu laiku tinkamiausias kelias nuo Smalininkų šal- 
tonos link eina per Jurbarką į Eržvilką. Dabar, kai tiltų yra 
pakankamai, nėra sunku, tuo keliu einant, du kartu pereiti 
Mituvą, aplenkti Dainų pelkes, pereiti Antvardę, Trumpe ir 
Vidauja. Tačiau XIV a. pabaigoje vargu ar galėjo šiame visa- 
me rajone būti bent kiek kelionei tinkamas kelias, nes pa- 
stovių tiltų greičiausia nebuvo, o jų statymas atimdavo tik 
nemaža laiko. Be to, ir visi šios linkmės W. tarp šventosios 
ir Šaltonos nemini nei vienos upės; tik vienas W. 25 šiame 
etape duoda tik “ein bruch“. Dėl to tenka manyti, kad nuo 
dabartinių Smalininkų čia tiesiai pasukta į šiaurę ir čia ly- 
giagrečiai Mituvai ir Vidaujai, gal jų krantais, perskirta pel- 
kes tarp Balneiškių ir Balandžių (ein bruch) ir pasiekta 
šaltona ties Eržvilku. Kadangi ir dabar tame rajone nėra jo- 
kių tiesių kelių tarp Smalininkų ir Eržvilko ir visa kelionė 
turėjo eiti miškais, tai bus suprantamas skirtingas atstumų 
nurodymas — miškuose nesunku buvo nukrypti i šalį nuo tie- 
siosios linijos. šiaip tiesiai būtų ligi Eržvilko ne daugiau kaip 
trys mylios. 

Pasak W. 20 nuo šaltonos yra 3 m. ligi “land"; jo pa- 
vadinimas nenurodytas. Tai, be abejo, Viduklės kraštas, nes 
jis irgi už 3 m. nuo šaltonos minimas W. 27 ir 26, Oo už 
4 m. W. 25. Nustatyti linkmę, kuria eita į Viduklės kraštą, 
padeda tik W. 26, kuris už trijų mažų mylių, tai yra už 
dviejų normalių mylių nuo šaltonos duoda upę Oppa. ši Oppa 
neabejotinas Upis, šaltonos intakas. Nuo Eržvilko ligi Upio 
nueinama dviem keliais — vienu, einančiu į Nemakščius ir 
kitu, einančiu į Viduklę ir Raseinius, kuris susiduria su šal- 
tona ties Perkūniške ir Paupe. Pirmuoju miškais bus 9 km, 
antruoju 11-12 km, taigi abudu apytikriai tinka. Linkmę, kuri 
čia pasirinkta, nurodo tolesnis etapas. 

W. 20 pirmą nakvynę Viduklės krašte nurodo Salto wald; 
tų pačių asmenų atliktas W. 27 kalba apie wald Sautum 
prie upės Sassaw, iš kur einama ant Aukeyn-Skaudvilės. Ka- 
dangi Sassaw, be abejo, yra Šešuvis, tai nuo Eržvilko nega- 
lima būtų eiti antruoju keliu į Salto-Sautum, nes tuomet 
šešuvis pasiliktų toli nuošaliai. Tuo būdu teko eiti tiesiai ant 
Nemakščių. Nuo Eržvilko ligi Nemakščių viso bus 19 km, ar- 
ba 2 ir pusė mylios, taigi ir Salto-Sautum greičiausia buvo 
ties Nemakščiais. Geriausia jiems tinka šventūnai, giria, ku- 
rios plotas greičiausia siekė ligi Šešuvio. Kad ši vieta, kaip 
ir Nemakščiai, priklausė Viduklės kraštui, matyti iš to, kad 
ties jais žemėlapiuose nurodoma ir dabar Medekšos Viduklė. 
Iš Jakubovskio žemėlapio matyti, kad be Nemakščių, į Viduk- 
lės valsčiaus sudėtį įeidavo ir Batakiai, Skaudvilė. šaltona su- 
darydavo to valsčiaus pietų sieną. Hirsch prie W. 20 Salto 
paaiškinimo neduoda, prie W. 27 teisingai nurodo į šventū- 
nus, prie W. 51 nuveda užtat beveik ligi Užventų. Tuo tar- 
pu tai yra ta pati vieta, visai atitinkanti visuose šiuose We- 
geberichtuose nurodytas linkmes. Mierzynski II p. 95 nu- 
stumia Salto daug labiau į šiaurę, už Nemakščių, į Vėjukus 


ties Žalpiais. Žalpiai tikru savo pavadinimu — juk garsas 
“ž* rašyta vokiškuose raštuose su “s" ar “sch" — visai tiktų 
Salto pavadinimui, tik atstumas atrodo per tolimas — ligi 


žalpių bus bent 4 m., taigi vienos dienos keliui nuo šal- 
tonos-Eržvilko būtų per daug. šiaip ši vieta tiktų W. 27 
linkmei, bet nieku būdu netiktų W. 51 linkmei, kur nuo 
Saeutum nurodyta 2 m. ligi Milžavėnų, kai Žalpiai yra visai 
greta jų. Sekanti nakvynė Stabekalneė krašte Weikenfeld. šis 
kraštas, kaip matėm iš Santakos kelio, sudarė vėlesniojo Vi- 
duklės valsčiaus rytinę dali ir buvo tarp Viduklės ir Rasei- 
nių. Tačiau įtraukimas čia Stabekalne kiek įneša painumo į 
jau anksčiau siūlomą Stabukalnio vietą. Penktame kelyje 

jis buvo lokalizuojamas Geišiuose į rytus nuo Raseinių, taigi, 
be abejo, Raseinių krašte, kuris buvo Wegeberichtų vadovams 
gerai savo vardu žinomas, nors, tiesa, jo visai nemini Rexa 
ir Tvirbutas, kurie Stabekalne perkėlė į Weikenfeld. Tačiau 
jei laikyti teisingais W. 20 nurodymus, tad turint galvoje, 
kad W. 6 paduodama dvi mylios į Stabukalnę nuo Susuecken- 
dorf-Sujaunių (?), tektų ir Stabukalnį stumti labiau į šiau- 
rę ir, iš atstumo, net ligi Lydavėnų ar einant vieškeliu ši- 
nolaukiai-Lioliai ligi Kupriškių, nors čia jau sunku šį kelią 
vadinti Kauno keliu. Tuomet bent galima būtų ir Kosleikin- 
dorfą lokalizuoti Kelmės Kušleikiuose. Tačiau jokių vietovar- 
džių šioje apylinkėje, atitinkančių Stabukalnio pavadinimą, ne- 
žinome, ir dėl to kol kas tenka pasilikti prie Geišių, nors 
ir Lydavėnai ir Kupriškiai, XVI amž., anot Jakubovskio, įėję 
į Viduklės valsčiaus plotą, XIV amž. buvo greičiausia dalimi 
Viduklės krašto. šiuo vienu atveju galima būtų manyti, dar 
ir apie trečią varijantą. W. 20 tik nurodo, kad antroji nak- 
vynė prie Salto buvusi ši Stabekalne, bet neaprašo tolimesnio 
kelio, o tuo tarpų šauduvos krašte, tarp Kaltinėnų ir Lau- 
kuvos Kašarausko minima Stabakulė yra netoli nuo Vaikų- 
laukių, žymimų ir žemėlapiuose. Visai atitiktų, jei ne tat, kad 
ligi jų nuo Eržvilko yra ne dviejų, bet trijų dienu kelias, ir 
kad nebuvo jokios prasmės eiti į šauduvos kraštą nuo Erž- 
vilko, kai turėta bent keturi daug patogesni ir artimesni ke- 
liai, į tą kraštą einą. 

W. 25 bendrai nurodoma, kad iš Viduklės galima nueiti 
ir į Rossyeyn-Raseinius, ir į Karsow hus-Karšuvą, eventualiai 
i Obelyną — Karšuvos valsčiaus centrą. 

W. 26 ir 27 nurodo būdus iš Viduklės grįžti į penktąjį, 
Santakos kelią, būtent, per mišką Sautum-šventūnus ar žŽal- 
pius, toliau per Gewillen ligi Auken. Pakelėj iš Nemakščių 
į Skaudvilę, ties Adakavu yra Giviliai. Sprogis p. 67 žino 
Gevili, Gevilskoe pole, Viduklev, vol. ir p. 73 Gilviči dvor 
stary v im. Geviliach. Tuo būdu Givilių plotas, apimdamas 
ir Gilvičius siekdavo beveik žinomos iš penktojo kelio Žemy- 
galos. Sautum-šventūnų ar Žalpių kelias į Skaudvilę-Auken 
turėjo eiti per Givilius. 

Paskutiniu, grįžtant, etapu W. 26 paduoda jau minėtą 
Wirsolauken prie Nemuno „kurio tektų jieškoti tarp Viešvilės 
ir Jūros. 

šeštojo kelio etapai: Trappen (Trapėnai) — (Šilėnai) — 
Swinton, Swintowe, Swintow, Swintoppe (Šventa, Šventoji ties 
Smalininkais) — Saltone, Saltune (šaltona ties Eržvilku) — 
Oppa (Upis ties Lenksčiais) — land Weduckelen, Weduckele 

(Viduklės kraštas) — Salto, Sautum prie Sassaw (šventūnai 
ties Šešuviu ar Žalpiai) — Stabekalnė im lande Weikenfeld 
(Vaikulaukiai už Viduklės ir Geišiai už Raseinių, ar Lyda- 
vėnai-Kupriškiai). Atgal Sautum  (šventūnai-Žalpiai?) —Ge- 
willen (Giviliai ties Adakavu) — Auken, Aukeyn (Skaudvilė) 
— (Santaka) — (Viešvilė) — Wirsolauken (prie Nemuno). 


M. B. Priedas prie V. B. “Kryžiuočių kelių į Lietuvą XIV amž."' 
Čia draugėn sutraukta ir kiek katalogiškai atžymėta “Kryžiuočių 
kelių" naudotoji literatūra. Deja, ne viskas pavyko reikiamai pa- 
tikslinti. 

1. Akty Vilenskoi Archeografičeskoi Kammisii t. VIII, t. XXIV, t. 
XXXV (1898, ten ir Karšuvos valsčiaus inventorius 1562). 


2. Babendererde P. Nachrichtendienst und Reiseverkehr des deu- 
tschen Ordens um 1400 (Altpreussische Monatsschrift Bd. 50, 
1913). 


3. Balinhski M. Starožytna Polska III, 1850 (2/1887). 

4. Būga K. Upių vardų studijos ir aisčių bei slavėnų senovė (Tauta 
ir Žodis I, 1923), Aisčių praeitis vietų vardų šviesoje (Tauta ir 
Žodis II, 1924). 


5. Buszynski I. Dubisa, 1871. 

6. Codex epistolaris Vitoldi, 1882 (parengė Prochaska A.). 

7. G(adon) M. Opisanie powiatu Telszewskiego, 1846. 

8. Gerullis J. Die altpreussischen Ortsnamen, 1922. 

9. Gukovskij K. Rossienskij ujezd, 1893, 

10. Hennenberger K. Prussiae das ist des Landes zu Preussen Wahr:- 


haftliche Beschreibung, 1576. 
Hirsch Th. žiūr, 27. Seriptores 


11. Hoppe F. Orts- und Personnennamen der Provinz Preussen (Alt- 
preussische Monatsschrift, Bd. 12). 


12. Jakubowski J. Mapa Wielkiego Ksiestwa Litewskiego w polowie 
XVI wieku. I. 1829. 


13. Kalvaitis V. Lietuviškų vardų klėtelė, 1910. 

14. Kašarauskas A. kun. Litvanica (Tauta ir Žodis I, 1923). 

15. Keller H. Memel, Pregel und Weichselstrom, 1899. 

16. Krumbholtz R. Samaiten und der deutsche Orden, 1880 (1890). 
17. Krzywicki L. Žmudž starožytna, 1906. 


18. Kupke G. Beitraege Zur Geschichte der katholischen Mission in 
Tilsit, 1899. 


19. Lemke P. Wo die Leitsleute durch die Memelniederung fuehren 
(Prussia XXVII, 1927). 

„ Lietuvos apgyventos vietos, 1925. 
„ Merian M. Topografia Europea, 1679. 
„ Mierzynski A. Žrėdia do mytologii litewskiej II, 1396. 


3. Mortensen G. Beitraege zu den Nationalitaeten und Siedlungs- 


verhaeltnisse von Pr. Litauen, 1927. 

„Mueller H. Ueber die Oertlichkeiten der Wegeberichte (Alt- 
preussische Forschungen, 1927). 

„ Opiš Vilenskago Centralnago Archiva, vol. V. 

„ Pokrovskij F. Archeologičeskaja karta Kovenskoi gubernii, 1899. 
Prochaska A. žiūr. 6. Codex... 

7. Seriptores rerum prussicarum, t. II, 1863 (Hirsch Th. Die lit- 
tauischen Wegeberichte), t. III, 1867 (ten 1329 m. Vigando 
kronika). 

„ Semkowicz W. O litewskich rodach bojarskich (Rocznik Heral- 
dyczny VII). 

„ Smigelskis B. kun. Kunigo vikaro užrašai (Draugija nr. 24). 


30. Sprogis I. Geografičeskij slovar drevnei Žomoitskoi zemli XVI 

stoletija, 1888. 

Kryžiuočių kova su lietuviais (bareljefas Marienburgo pilyje) 

2. Iš JEZUITŲ MOKYKLOS PRAEITIES 
LIETUVOJE XVIII AMŽIUJE ! 


Europos valstybių praeityje jėzuitai suvaidino žymų vaid- 
menį, kuris tačiau nevienodai įvairių tyrinėtojų yra vertina- 
mas. Katalikų dvasininkija dabartiniu laiku, jėzuitams atgi- 
jus, yra linkusi jėzuitų vaidmenį visuomeniniame gyvenime 
vertinti labai augštai. Tačiau tų pačių dvasininkų žymi da- 
lis XVIII ir net XIX a. pradžioje buvo griežti jėzuitų, jų po- 
litinės veiklos ir jųjų mokyklų priešai. šiaip jau nedvasinin- 
kų daugumas buvo linkęs jėzuitus kaltinti net ištisas vals- 
tybes pražudžius. Bet nekalbant jau apie dabartį, tik įsižiū- 
rėjus į jėzuitų veikimą praeityje, tenka prieiti išvadą, kad, 
norint juos įvertinti, nėra galima remtis vienu metu: įvai- 
riais laikais ir įvairiose vietose jų vaidmuo buvo labai ne- 
vienodas — jie daug kur žymiai pastūmėjo pirmyn atskirų 
kraštų kultūrinimą ir kultūrėjimą, kitur vėl ir kitais laikais 
iš visų jėgų stabdė normalią krašto raidą ir įnešdavo į vie- 
šąjį gyvenimą aiškių anarchijos požymių. Tas jų veikimo ne- 
lygumas, visiems kraštams taikomas, ypačiai ryškiai matomas 
Lietuvos praeityje. 

Atkviesti XVI a. pabaigoje Lietuvon specialiai kovai su 
reformacija, jie šioje kovoje nevengė jokių priemonių, kad 
tik priešą nugalėtų. Tačiau nesitenkindami vienu tik iš- 
oriniu šalies viešosios opinijos sudarytojų ir faktiškųjų šalies 


1 Pirmą kartą buvo išspausdinta šiaulių “Kultūroje" 1931 m. 
Nr. 6-7 p. 334-338. Pasirašė Vc. Bk. 

valdovų ir vadovų — diduomenės ir bajorų veikimu, kaip tai 
darė reformacijos šalininkai, jie nuėjo su savo propaganda 
į liaudį. Jos tarpe atsiradę, jie pirmieji, nugalėję vis dar 
gyvą senosios, prieškrikščioniškos tikybos tradicija ir prakti- 
ką, priartino bendrai prie Vakarų Europos ir Lietuvos liaudį. 
Šis jų veikimas, be abejonės, aiškiai kraštą kultūrino. Jie 
XVI ir XVII a. pirmieji sukūrė Lietuvos vidurinę (augštes- 
niąją) mokyklą, suteikę jai griežtą praktinį pobūdį. Ir tai 
turi būti jų veikimo aktyvan įrašoma. Tiek pat teigiamas 
buvo jų tuo laiku veikimas ir daugelyje kitų Lietuvos gy- 
venimo sričių — labdarybėje, kovoje su limpamomis ligomis 
ir kt. Tačiau tasai jų kuriamasis darbas tęsėsi tol, kol jų 
svarbiausias priešas — reformacija tebebuvo dar nenugalėtas, 
nebuvo dar nustumtas į Lietuvos užkampius. Netekę svar- 
biausiojo akstino savo darbui tobulinti — varžytinių, jėzui- 
tai visas savo jėgas įtempia kita kryptimi — faktinam Lie- 
tuvos valdžios užkariavimui tiek per įtaką šalies politiniam 
valdymui, tiek per koncentravimą savo rankose pasakiškų 
turtų, per kuriuos iš viešosios visuomeninės apyvartos buvo 
išimti didžiausi žemės plotai ir stambiausi kapitalai. šituo jie 
tarp kito ko didino ir šiaip jau sunkią Lietuvos ekonominę 
būklę. šiems tikslams pasiekti jėzuitai naudodavo ne tiktai 
savo vienuolynus, ne tik įtakingųjų didikų į jų rankas ati- 
duotus auklėtinius, bet visų pirma savo mokyklas. O jųjų 
mokyklų buvo visame krašte ir jos buvo gausiai lankomos. 
Tos mokyklos jėzuitų rankose buvo ne tik kultūrinė ar po- 
litinė, bet ir grynai fizinė jėga, kuri leido jiems tiek XVII 
a. pabaigoje, tiek ypačiai XVIII a. visai nesiskaityti nei su 
valstybės valdžia, nei su vietos teise, nei su kitų asmenų 
gyvybe, sveikata, nuosavybe. Įvairių jėzuitų geradarių dos- 
numui išsisėmus, tolimesnis jų nuosavybės plėtimasis ėjo jau 
jure caduco — grynai prievarta, užgrobimu, smurtu. Tai, pa- 
lyginti, lengvai jiems pavyksta įvykdyti prie pilno valstybinės 
valdžios nusilpimo, kas leido jiems nekreipti dėmesio į teisę, 
nei į įstatymus. 

šios išvados apie tokį jėzuitų veikimą Lietuvoje nėra iš 
piršto išlaužtos. Joms paremti pravartu susipažinti kad ir su 
viena labai būdinga byla 1767 metais Kražių jėzuitų iškel- 
ta Raseinių gardo teisme Kražių dvaro savininkams Radvi- 
loms, Žemaičių kastelionui Gorskiui ir Kražių miestelėnams. 
Šioje byloje jėzuitai stojo kaltintojais dėl esą neteisčto už- 
grobimo jiems priklausančio Greitiškės palivarko. Kaltinamie- 
ji, šiaipjau jėzuitų geradariai, seniau ramiai nutylį eilinius 
jėzuitų daromus neteisštumus, tik šį kartą, kada jiems 

grėsė pavojus prarasti gerą žemės plotą, o gal ir norėdami 
išlieti savo tulžį, prisirinkusią per ilgus metus, iš savo pusės 
atsakė kaltinimu, kur jau ne tiek motyvavo teisėtumą gin- 
čijamo žemės ploto užėmimo, kiek rūpestingiausiai parinko 
visus faktus ir faktelius Kražių jėzuitų vienuolyno ir mo- 
kyklos veikimui apibūdinti ne vien tiktai bylos laikotarpyje, 
bet ir keliasdešimt metų prieš tai. Rašydami teismui, ne 
spaudai, jie, tų laikų ipročiu, visą medžiagą išdėstė gan chao- 
tiškai, bet kartu davė be galo reikšmingą ir būdingą anar- 
sia šis vaizdas buvo bendras ir kitoms jėzuitų mokykloms, 
nes negalima pamiršti kad Kražių jėzuitų mokykla buvo lai-- 
koma pavyzdingiausia visoje Lietuvoje. Taigi galima numany- 
ti, kas darėsi kitose Lietuvos jėzuitų mokyklose. 

Atsakovai, šį kartą ir kaltintojai, pradžioje keliais griež- 
tais žodžiais duoda bendrą jėzuitų mokyklos charakteristiką.. 
Esą Kražių jėzuitai, paniekindami bendrąjį ordino tikslą, sa- 
vo auklėjamąją jaunuomenę ne tiktai neraginą tinkamai to- 
bulintis, bet, užuot skatinę jaunuolius gerai mokytis, raginą 
juos kelti maištus, vietoje dievobaimingumo auklėją ištvirki- 
mą, vietoje knygų bruką jaunuoliams į rankas ginklus ir“ 
kardus, užuot mokinę jaunuolius iškalbingumo, jie juos moką. 
gatvėse triukšmauti, dalyvauti muštynėse ir nakties suirutė-- 
se. Jie patys šiai jaunuomenei duodą atitinkamą pavyzdį: baž- 
nyčioje, užuot pamokę, plūsta visus, kuriuos laiko savo prie- 
šais. Vienuolyne — toje maldos ir nusižeminimo vietoje — 
esą įtaisę įvairių svaigiųjų gėrimų gamyklą, ir patys jėzuitai. 
imasi degtinę pardavinėti. Jaunuolius moksleivius organizavę 
kovai su Kražių miestelėnais ir apylinkės valstiečiais. Tam 
tikslui 1737 m. ties jėzuitų mokyklos vartais padėję du ak- 
menis; ant jų mušti visus, kas pateks į jų rankas. Tais 
pačiais metais jėzuitų pakurstyti studentai, kartu su vienuo- 
lyno bernais, sugriovę Kražiuose dviejų žydų, Mejeravičiaus. 
ir Berkos, namus. Kitais metais pasiuntę studentus Valince- 
vičių ir Urviką nakties metu visame mieste išardyti šulinių 
svirtis ir kartis, ir tokiu būdu labai sutrukdę vietos kar- 
čemininkų darbą, nes jie negalėję niekur gauti vandens, ir 
žmonės, kol anie susitvarkė, degtinę turėjo pirkti iš jėzuitų. 
Pasiskundus, abu studentai nebuvo net nubausti. 1738 m. 
Kražių akademijos prefekto kunigo Daškevičiaus įsakymu, tie: 
patys studentai naktimis ardę seniai išgrįstą miestelio grin- 
dinį ir akmenis gabenę į jėzuitų šventorių, kad būtų kuo 
ji aptverti. Keliems miestelėnams pradėjus statyti naujas 
krautuves, studentai, jiems bestatant, viską ardę ir kliudę: 

statybai. 1738 m. gegužės 5 dieną, nakties metu, studentai, 
kartu su jėzuitams priklausančiais valstiečiais, šaudydami i 
visas puses, ligi pat pamatų suardę Kražių vaito Gerneckio 
trobėsius, o kitas krautuves išdaužę. Tais pačiais metais du 
kartus beveik mirtinai primušę žydą Abramavičių ir žydę Pesę, 
o vienas kunigas jėzuitas, žiūrėdamas pro langą, šaukęs jiems, 
kad tik gerai ir be pasigailėjimo muštų; ir čia visų skundai 
pasilikę be pasekmių. Kitas akademikas, Jankevičius, viešai 
akmenimis taip primušęs Nachmaną Eizikavičių, kad šis il- 
gą laiką mirties patale išgulėjęs. 1738 m. gegužės 15 d., ei- 
dami kartu su procesija per miestelį, akademikai išėję iš ei- 
senos ir išdaužę langus visose žydų krautuvėse; kada viena 
žydė krautuvininkė, atsipirkdama nuo pogromo, vienam stu- 
dentui, Vasiliauskui, davusi naujus batus, bet atsisakiusi dar 
primokėti pusę svaro muilo, tai šis ne tik visus langus iš- 
daužęs, bet dar ir ją pačią mirtinai primušęs. Ir vėl į visus 
skundus tiek kunigas prefektas Daškevičius, tiek poezijos pro- 
fesorius Žebrovskis atsakė, kad greitai ne tik langai, bet ir 
visos krautuvės būsiančios galutinai išardytos. Įpykę ant 
Kražių miestelio gyventojo Jokubauskio, pasiuntę pas jį sep- 
tynis studentus, paties bursos senjoro Mateušo Kalvinskio va- 
dovaujamus. Jokubauskio neradę namie, studentai primušę jo 
sūnų, sukūlę visus indus, brangesnius daiktus išnešę. Kiti du 
studentai, viešai mieste girtuokliaudami, keletą kartų pagavę 
dailidę Petrą, be pasigailėjimo jį mušę, o jam iš jų rankų 
pasprukus, perspėjimui ties jo namais palikę lazdas. Greitai 
po to ir pats kunigas Klopotovskis, norėdamas “už vienuo- 
lyno sienų kiek paragauti laisvosios minties“, akademiko Va- 
lincevičiaus lydimas, užėjęs pas žydą Veiliuką ir pats jį ir 
jo žmoną primušęs. Kada šis pasiskundė, tai po kokio mėne- 
sio, keršydami už skundą, tie patys antrą kartą tuo pačiu 
laiku jį aplankę, tik šiam laimingai pavykę pasprukti. Tais 
pačiais metais studentų buvęs sunkiai sužeistas žydas Pinkas; 
norėdami bent kuo nors Kražių gyventojams pakenkti, įmete 
i upę laiptus, reikalingus nuolatiniam susisiekimui. Panašių 
ekscesų būdavę ir vėliau, ir visados visa tai pasilikdavę ne- 
nubausta. 

Nutarę pasisavinti visas miesto ganyklas ir pievas, per 
savo studentus pradėję gaudyti svetimose žemėse besiganan- 
čius arklius ir galvijus, ir grąžindavę juos savininkams tik 
šiems sumokėjus išperkamąji mokestį, o arklius panaudojus 
darbams. Ūkininkui Lauraičiui ne tik atėmę arklį, bet ir ser- 
mėgą ir pjautuvą, be to, dar kirtę jam keturiasdešimt bizū- 
nų ir privertę jį visą valandą stovėti ant vienos kojos. Są- 

ryšy su kasmet vaidinamais dialogais, visi jų dalyviai per 
keletą naktų šaudą, daužą langus ir mušą miestelio sargybą. 
Kartą vienam sargybiniui sukapoję galvą ir rankas ir jį patį 
ant savo akmens primušę. Dvarui pasiskundus, atsakę, kad,. 
esą neįmanomas dalykas, kad akademija galėtų visą miestą 
primušti. 


Skundėjai laiko, kad visame pasaulyje nieks didesnės. 
laisvės už akademikus neturėjo, nes be kito ko jie ir visas. 
žuvis išgaudę, visus bėbrus ir ūdras išmušę, svetimus tinklus 
išardę. 

Dvaro savininkai, kantrybės netekę, 1743 m. visam tam 
ištirti pasiuntė kamisorių Miežejevskį, kuris nustatė, kad ku- 
nigai jėzuitai leidę akademikams imti krautuvėse paraką 
nakties bankietams ir puotoms kelti, leidę ardyti krautuves 
ir krosnis žydų namuose (bejieškant paslėpto parako), sveti- 
mą turtą turguje pardavinėti, apdėti tam tikru muitu at- 
vežamus produktus, nustatyti savo kainas parduodamoms pre- 
kėms, drausti žydams laidoti savo numirėlius; leidę be už-- 
mokesnio imti viską iš krautuvių, ką tik akademikai norėjo. 
Ir tais pačiais revizijos metais (1743) ištraukę iš krautuvės. 
Judką Benaševičių, pradžioje mušę kumštimis, o vėliau, ant 
savo akmens paguldę, plakę rykštėmis, mušę plytomis ir ak- 
menimis. Norėdami taip pat pasielgti su siuvėju Abromu ir 
jo namie nesuradę, visą namą suardę, ir tuojau po to puolę 
pas kitą, Morkų Maižešavičių, su kuriuo pasielgę taip, “kaip: 
nepridera ne tik studentams, bet ir priešams“, — su kardais. 
rankose grąsino, jų neįsileidus, padegti namus; įleisti, pradėję 
viską daužyti ir pasitraukę tik visam miesteliui subėgus gel- 
bėti; ir toliau visame mieste per naktį triukšmavę, grasin- 
dami jį visą sudeginti. 


Vieną ūkininką, Joną Vičevskį, mušę tol, kol palaikę jį 
per negyvą; tada jį palikę, ir šis iki šiol pasilikęs invalidas. 
Visame mieste sudarę tokią būklę, kad niekas nebuvo tik- 
ras dėl savo gyvybės, sveikatos ir turto. Atsiųstas valdytojas 
(gubernatorius), jau minėtas Miežejevskis, buvęs bejėgis ką 
nors prieš juos veikti. Atvirkščiai, lyg keršydami, jie dar 
labiau pradėję dūkti ir vis jaunus neteisštumus sugalvoti. 
Tarp kitko, nuo 1754 m. nustatę laisviems valstiečiams, no- 
rintiems keltis iš savo vietų, specialų mokestį; nesumokėjus,. 
užgriebdavo jaučius, kiaules ir kt. 1756 m. nustatę visai sau. 
nepriklausantiems ir laisviems Kražių miestiečiams specialią 
prievolę — eiti į jų laukus atidirbti po vieną dieną už kiek- 
vieną miestiečių nuosavą karvę. 1757 ir vėlesniais metais. 

pagrobdavę, kaip patekdavo, svetimus gyvulius ir už jų grą- 
žinimą imdavo išpirkimą. Vienam žydui vežant mirusio žy- 
do lavoną, išmetę jį į balą. 1757 m., kad būtų patogiau pri- 
važiuoti savo Greitiškšs palivarką, nieko neatsiklausę, prave- 
dę pro svetimą žemę naują kelią. 1759 m. sumanę apdėti mo- 
kesčiais tuos žmones, kurie dvaro leidimu iš dvaro miško 
vežė malkas. 1760 m. studentai, pagriebę nepilnametį žydelį, 
nugabenę į Drangovskynę ties Tilže, matyti, tam, kad jį prie- 
varta pakrikštytų. Ir po to, pačiuose Kražiuose pradėję ata- 
kuoti dvarą, apšaudydami jį iš vienuolyno ir iš krautuvių 
langų; jie buvo sustabdyti tik specialiai iššauktos kariuome- 
nės. Tam žygiui akademija surinkusi iš visur šautuvus, atė- 
musi iš miestiečių visą paraką ir per kelias dienas liejusi 
kulkas. O tokie atsitikimai, kaip siundymai vienuolyno šunų 
ant miestiečių kiaulių, buvę kasdieninis ir įprastas dalykas. 
Mušime pravažiuojančių dalyvaudavę ne tik studentai, bet ir 
pats vienuolyno prokuratorius. 


1761 m. studentai, važiuodami atostogų, nutarę užmušti 
Leibą Nemokšanskį, bet jo nesuradę namie, išdaužę langus, su- 
laužę stogą, ir vienas jų, “ponas" Rimgaila, pasiėmęs šešias 
cinko lėkštes, žinoma, be atlyginimo. Jėzuitai sudarę sutartį 
su Zeliku Maižešavičium pristatyti jiems medaus, bet, šiam 
jį pristačius, sutartį atėmę ir sumokėję tiek, kiek norėję. 
Studentai ir toliau auklėjami ir mokomi neapkęsti Kražių 
savininkų ir miestiečių, mokomi šaudyti į dvarą ir t.t. Ne- 
apykantos keliais taip toli buvo nueita, jog net mokyklon 
jų vaikų nepriimdavę, o dvaro vaikų mokytoją Daugėlą, nors 
ir visai jo nepažinojo, visai neigiamai atestavę ir užkirtę jam 
kelią į seminariją stoti. 


1763 m. akademikai du kartu iškasę iš kapo ir išmetę 
žydo vaiko, žydų kapinėse palaidoto, kūną. Tais ir kitais me- 
tais buvę daugybė atsitikimų, kada čia vienuolyno šunys kar- 
vę sudraskę, čia vienuolynas gyvulius pagrobęs, čia sutarto 
mokesnio jėzuitai nesumokėję, tik mušdami, nuolatos karto- 
jo “katavojimus". Vietoje atlyginimo, iš akademijos prefekto 
kunigo Bartoševičiaus išgirstama tik pasigailėjimas, kad nu- 
kentėjusieji per mažai mušti, per lengvos žaizdos padarytos; 
savo bernams jis įsakydavęs miestiečius mirtinai mušti. Nuo- 
latos svetimus arklius svetimoje žemėje pagrobdami, savuo- 
sius svetimose pievose ir laukuose ganydavę. Nesiskaitydami 
su miesto teise, pardavinėdavę viešai druską, nemokėdami 
muito, o šventadieniais per pamokslus vien tik Kražių mies- 
tiečius keike ir plūsdavę. Visus laiškus, paštu siunčiamus, su- 

laikydavę, atidarydavę, ir pagal savo nuožiūrą ar visai ne- 
grąžindavę, ar pristatydavę adresatams su savo prierašais ir 
pastabomis. Gaminamą vienuolyne degtinę visiems pravažiuo- 
jantiems pardavinėdavę, nesumokėdami įstatymu numatytų 
mokesčių. 

Būdinga vidujiniams jėzuitų santykiams, kad rektorius 
Bartoševičius ir akademijos mokytojus ir vienuolius “nejė- 
zuitiškai" mušdavęs per veidus ligi kraujo ir pats girtuok- 
liaudavęs karčiamose. 

Šeimininkaudami savo žemėse kaip norėdami, jėzuitai ir 
iš svetimų nustatė sau kas metai didėjančią duoklę rekto- 
riaus, prefektų, ministrų, magistrų ir akademijos naudai. Vie- 
nuolyno žemėse slėpę maskolius — dezertirus, besiverčiančius 
vagystėmis ir plėšimais, neliečiamus jėzuitų globoje. 

Pagaliau dar vienas įdomus jėzuitų moralinėms pažiū- 
roms nušviesti faktas. Miestiečiai pagavę vieną akademiką pas 
prostitutę; atėmę iš jo sermėgą ir diržą, pasiuntę į kolegi- 
ją, tačiau jėzuitai ne tik tų daiktų nepriėmę, ir akademiko 
nenubaudę, bet iškėlę pretenzijų jį sulaikiusiems, kad jie tik 
be reikalo sutrukdę jaunam vyrui “jungtuvių stono bandy- 
mą"'. 

Kai dėl svetimos žemės pagrobimo, tai tuo darbu jėzui- 
tai vertėsi, mokinių padedami nuo 1726 m., čia užardami ke- 
lią ir perkeldami jį kitur, čia naikindami ežias, kilnodami 
ženklus į kitas vietas, ar geometrijos praktikos darbų metu 
statydami naujus ženklus ten, kur jų niekados nebuvo. Net 
ir pačiame mieste vykęs sistematingas aikščių, gatvių, neap- 
statytų plotų užėmimas. 

Ties šiais neteisėštumais skundėjai ilgiausiai sustoja, nes 
čia buvo jų skaudžiausioji vieta ir faktinė tų visų nesusipra- 
timų su akademija priežastis, sukėlusi pagaliau ir pačią by- 
14. Ir teismas, kuriam šią bylą teko teisti, tiktai į šį vieną 
reikalą tekreipė dėmesį, nors ir patys jėzuitai visai neneigė 
kitų jiems daromų priekaištų ir kaltinimų. Tos kitos skriau- 
dos liko tik istorijos dokumentu, gera jėzuitų darbo charak- 
teristika Lietuvoje. O teismas pasitenkino vien specialių ar- 
bitrų paskyrimu savitarpio materialinėms pretenzijoms išaiš- 
kinti. 

M. B-ka: Ir vis dėlto jėzuitinė mokykla Lietuvos bajorų 
buvo branginama ir jos nustoję, dar ilgai jie rūpinosi ją at- 
gauti, nes ne vien šitokiais savo mokinių ir net mokytojų bei 
vadovybės “bajoriškais" (stačiai sakant — huliganiškais) išsišo- 
kimais ji pasireikšdavo, bet ir savo mokymu, jo apimtimi ir 
kryptimi su jų dvasiniais reikalsi visai buvo sutapusi. 

3. PRIE LIETUVOS GYVENTOJŲ STATISTI- 
KOS XVIII AMŽIAUS PABAIGOJE! 


Ligi XIX amžiaus antrosios pusės neturime jokių tikslių 
Lietuvos gyventojų statistinių tyrinėjimų. Būtų galima nema- 
ža duomenų senesniems laikams surasti įvairių dvarų inven- 
toriuose, kurių apsčiai buvo išlikusių įvairiuose Lietuvos archy- 
vuose ir kurių nemaža buvo ir išspausdinta. Kiek medžiagos 
pateikia ir bažnytinė statistika, bet ir ji nėra pilna ir ne visai 
tobula, nes apimdavo vien tiktai katalikus ir iš jų tik tuos, 
kurie atlikinėjo savo bažnytines pareigas. 

Čia ir pateikiamas toks bažnytiniam reikalui sudarytas 
Vilniaus vyskupijos “Summaryusz" iš 1783, 1784 ir 1786 m., kurį 
pavyko surasti pridėtą prie to laiko kalendorių. Patogumo su- 
metimais, jis suskaidytas čia į atskiras tobeles, kad būtų galima 
lyginti iš metų į metus įvykstančias gyventojų sudėtyje at- 
mainas. Dekanatai čia taip pat kitaip sutvarkyti, būtent lietuviš- 
kieji dekanatai yra išskirti iš nelietuviškų. Skaičius katalikų 
kaip tik tuose nelietuviškuose dekanatuose yra daug mažes- 
nis, nes ten žymią gyventojų dalį sudarydavo gudai pravos- 
lava, o unijotai irgi, matyti, į tas tobeles nebuvo įnešti, nes 
jie buvo valdomi ne katalikų Vilniaus vyskupijos, bet turėjo savo 
atskiras vyskupijas. Tačiau ir tuose sąrašuose ne visur tiksliai 
buvo atskiri stulpeliai susumuoti, tai tokiais atvejais čia patei- 
kiamos dvi skirtingos sumos — oficialioji vyskupijos ir tikroji.* 


1 Pirmą kartą buvo spausdinta “Mūsų Senovėje" I Nr. 4-5 1922 
p. 675-685. 

I lentelė 


Skaičius vaikų einančių ir neinančių prie sakramentų. 


1783 1784 1786 
Dekanatai Einan-  Neinan- Einan- Neinan- Einan-  Neinan- 
tieji tieji tieji tieji tieji tieji 

1. Vilniaus 43,150 15,037 48,101 16,324 39,850 15,117 
2. Pabaisko 21,814 9,720  26,517 9,993  26,865  10,567 
3. Ašmenos 31,533 9,632 31,975 10454 31,748 9,352 
4. Lydos 30,330  10,762 32,605 10,384  34,323 8,996 
5. Rodūnės 19,028 10,289 31,264 10,087 26,434 8,427 
6. Ukmergės 33,401 11,208 35,137 11348 33,947 10,268 
7. Kupiškio 73,632 27,270 62,666 26,656 62,019 23,189 
8. Brėslaujos 62,746 27,479 64,105 22,704 59,647 21,767 
9. Trakų 28,781 9,957 31,603 8,081 26,200 6,595 
10. Simno 31,250 7,000  28,920 9,134  27,000 8,243 
11. Gardino 26,407 9,741 33,473 11,129 25,032 11,349 
12. Kauno 37,946 21433 38478 11774 34413 20,246 
13. Alytaus 27,683 7173 39,937 14,321 41,212 11,799 
14. Svyriaus 39,479 15,562 38,613 15,379 35,725 14,230 
15. Polocko 18,406 6,810  13,471 6,562 16,764 6,583 
16. Naugardelio 18,110 6,983 19,019 6,449 20,065 7,025 
17. Slanimo 10,498 4,207 11,996 4,052 11,479 2,903 
18. Rožanos 9,865 2,687 9,826 2,588 1,090( ?) 3,957 
19. Raduškavičių 12,881 2,474 14,608 3,330 13,368 4,117 


20. Babruisko 7,886 1573 11,028 3196 4,746 1,494 
21. Augustavo 15,140 4749 17,504 4236 17,297 3,631 
22. Knišino 24,487 6,349 12,101 8771 23,929 10,18 
23. Vitebsko - 

Oršos 1,343 457 2,735 695 2,930 380 
24. Volkovisko 20,343 5,022  10,431 5,656  16,010 8,323 
25. Minsko -— — 36,675  15,557  16,635 7,853 
Visoje Vilniaus 
vyskupijoje 
oficialiai 648,577 234.000 T728,838 248,863 651,379 235,265 


Čia savaime prie sakramentų neįeinančių priskirti visi vaikai, 
o einančių skaičius maždaug atitinka bendrą visų katalikų anoje 
vyskupijoje suaugusių skaičių. 


*Kai kuriuos skaitmenis autorius pabraukė. Tatai kartojame, 
nors nevisados aišku, kodėl pabraukta. M. B-ka. 

II lentelė 


Gimusių skaičius 


1783 1784 1786 
Dekanatas Bern. Merg. Bern. Merg. Bern. Merg. 
1. Vilniaus 1,180 1,329 1,396 1452 1,498 1,406 
2. Pabaisko 760 735 906 854 880 805 
3. Ašmenos 740 770 895 879 861 864 
4. Lydos 846 817 1,000 1,015 1,069 967 
5. Rodūnės 879 715 1,014 801 612 628 
6. Ukmergės 2,233 1,057 1,186 1,152 1,048 954 
7. Kupiškio 1,816 1,695 2,105 2,032 1,813 1,880 
8. Brėslaujos 1,602 1,524 1,867 1,623 1,662 1,949 
9. Trakų 943 839 928 785 802 741 
10. Simno 605 602 842 738 783 787 
11. Gardino 1,047 876 1,041 1,101 1,081 1,098 
12. Kauno 1,299 802 1,292 1,364 1,377 1,334 
13. Alytaus 1,606 1,343 1,585 1,517 1,488 1,272 
14. Svyriaus 894 880 975 942 1,040 1,000 
15. Polocko 370 377 363 336 483 429 
16. Naugardelio 500 486 506 487 514 462 
17. Slanimo 371 338 457 463 386 355 
18. Rožanos 253 253 305 261 277 348 
19. Raduškavičių 392 407 331 345 405 316 
20. Bobruisko 239 137 169 158 179 148 
21. Augustavo 440 436 537 511 501 512 
22. Knišino 579 336 685 729 553 605 
23. Vitebsko-Oršos 36 27 72 43 67 12 
24. Volkovisko 561 576 649 680 656 675 
25. Minsko — — 982 802 556 567 
Visoje 
vyskupijoje 19892 17,355 22,088 21,070 20,691 20,161 

III lentelė 


Skaičius mirusiųjų ir gimusių perviršijimas (Summarijušai pateikia 
tik bendrus skaičius, atskirai vyrų ir moterų nenurodant.) 


1783 1784 1786 
Dekanatai Mirusių Gimusių Mirusių Gimusių Mirusių Gimusių 
daugiau daugiau daugiau 
kaip kaip kaip 
mirusių mirusių mirusių 
1. Vilniaus 1,487 1,636 1,588 1,260 1,951 953 
2. Pabaisko 1,058 437 1,054 706 901 784 
3. Ašmenos 1,124 386 1,023 854 949 T16 
4. Lydos 1,060 601 1,166 1,181 1,596 440 
5. Rodūnės 1,335 259 1,020 796 1,200 40 
6. Ukmergės 1,163 2,127 980 1,358 1,270 732 
7. Kupiškio 2,426 1,085 2,231 1,906 3,072 621 
8. Brėslaujos 1,574 1,552 2,183 1,307 1,887 1,724 
9. Trakų 1,496 286 952 761 715 828 
10. Simno 966 241 1,212 368 963 607 
11. Gardino 902 1,021 983 1,159 734 1,445 
12. Kauno 1,989 1,112 1,530 1,826 1,419 1,292 
13. Alytaus 1,608 1,351 1,597 1,505 1,258 1,502 
14. Svyriaus 1,273 501 1,315 602 1,179 861 
15. Polocko 526 221 520 179 511 401 
16. Naugardelio 403 583 429 564 397 579 
17. Slanimo 473 236 546 374 4,396 3,655 
18. Rožanos 304 202 316 250 372 261 
19. Raduškavičių 437 360 364 312 387 334 
20. Bobruisko 209 167 196 131 243 84 
21. Augustavo 554 222 445 603 605 408 
22. Knišino 888 27 783 631 970 288 
23. Vitebsko-Oršos 89 4 72 43 106 22 
24. Volkovisko 749 388 845 484 853 478 
25. Minsko — — 583 1,201 569 554 
Visoje vyskupijoje 
oficialiai 24,283  14,995 23,918 20,318 28,508 12,359 
(be Minsko) 23,861 14,995 23,350 19157 28,034 11,805 

IV lentelė 


Vedybų skaičius 


Dekanatai 1783 1784 1786 
1. Vilniaus 753 780 673 
2. Pabaisko 378 414 378 
3. Ašmenos 409 461 407 
4. Lydos 591 572 450 
5. Rodūnės 393 514 319 
6. Ukmergės 636 513 250 
7. Kupiškio 862 948 742 
8. Brėslaujos 943 1,029 872 
9. Trakų 661 509 305 
10. Simno 430 448 408 
11. Gardino 405 538 469 
12. Kauno 687 560 563 
13. Alytaus 718 796 600 
14. Svyriaus 2,163 616 449 
15. Polocko 301 326 271 
16. Naugardėlio 310 530 290 
17. Slanimo 213 250 116 
18. Rožanos 167 162 90 
19. Raduškavičių 238 190 192 
20. Bobruisko 151 178 145 
21. Augustavo 285 278 219 
22. Knišino 446 389 269 
23. Vitebsko-Oršos 31 32 47 
24. Volkovisko 396 296 273 
25. Minsko -- 334 268 


Visoje vyskupijoje 
oficialiai 12741 11,462 9,083 
Tikrumoje, be Minsko 12747  11,339 8,397 


Atskirai pateikiama ir savotiška kultūrinė statistika, būtent 
skaičius “studentų", t.y. skaičius mokinių, greičiausia, vien iš 
parapinių mokyklų, kadangi kitos mokyklos vyskupijos priežiū- 
rai nepriklausė. Čia įdomus ypač yra suskirstymas tų “studen- 
tų" luomais, iš kurio matyti, kad kaip tik lietuviškuose dekana- 
tuose skaičius valstiečių vaikų, lankančių mokyklas, daug kur 
prašokdavo kitus luomus. 

V lentelė 


“Studentų"" skaičius 


——————————— 


1783 1784 1786 
(B — Bajorai M — Miestiečiai V — Valstiečiai) 
Dekanatai B M v B M v B M v 
1. Vilniaus 24 14 143 22 47 131 32 12 115 
2. Pabaisko 42 13 91 43 20 98 79 18 98 
3. Ašmenos 34 29 34 17 18 12 10 9 T, 
4. Lydos 130 43 36 133 63 36 183 37 6 
5. Rodūnės 32 25 29 29 23 31 11 8 5 
6. Ukmergės 75 47 79 32 24 27 15 15 6 
7. Kupiškio 83 70 198 67 54 169 55 51 118 
8. Brėslaujos 88 900 183 104 103 221 108 72 173 
9. Trakų 48 44 38 58 32 45 31 43 51 
10. Simno 31 90 92 39 si 115 18 86 89 
11. Gardino 77 11 25 82 59 55 26 57 23 
12. Kauno 104 42 48 31 32 20 29 39 17 
13. Alytaus 39 81 110 26 111 215 35 178 134 
14. Svyriaus 26 46 90 51 55 81 29 52 46 
15. Polocko 35 50 32 32 43 20 34 40 25 
16. Naugardėlio 10 56 63 15 44 12 1 43 10 
17. Slanimo 18 24 9 25 27 4 20 22 3 
18. Rožanos 60 52 18 43 44 4 35 55 6 
19. Raduškavičių 59 56 38 40 40 30 50 35 16 
20. Bobruisko 58 24 9 29 28 1 35 24 10 
21. Augustavo 42 44 78 32 92 62 20 49 47 
22. Knišino 30 50 30 28 64 4 33 66 62 
23. Vitebsko Oršos — 9 — 12 37 4 29 29 4 
24. Volkovisko 42 34 22 40 57 18 18 34 15 
25. Minsko — — — 106 50 3 113 17 4 
Visoje 
vyskupijoje 1,207 1,024 1,495 1,146 1,245 1,423 1,047 1,091 1,096 


(be Minsko) 1,207 1,024 1,495 1,040 1,195 1,420 934 1,074 1,092 

Apie socialią tuo laiku Vilniaus vyskupijos būklę kiek duome- 
nų duoda 
VI lentelė 
Elgetų skaičius elgetynuose 


1784 1786 
Dekanatų vyrų moterų vyrų moterų 
1. Vilniaus 47 76 40 76 
2. Pabaisko 39 67 37 46 
3. Ašmenos 36 62 32 67 
4. Lydos 48 111 50 101 
5. Rodūnės 39 85 44 79 
6. Ukmergės 54 82 53 82 
7. Kupiškio 81 126 -— — 
8. Brėslaujos 61 84 65 88 
9. Trakų - — 42 38 
10. Simno 34 52 37 63 
11. Gardino 26 29 31 66 
12. Kauno 57 82 59 86 
13. Alytaus 52 59 54 63 
14. Svyriaus 35 60 44 74 
15. Polocko 15 49 24 49 
16. Naugardėlio 34 40 24 34 
17. Slanimo 25 36 23 24 
18. Rožanos 23 35 22 27 
19. Raduškavičių 18 26 24 26 i 
20. Bobruisko 6 11 6 10 
21. Augustavo 22 33 19 34 į 
22. Knišino 34 49 35 53 
23. Vitebsko-Oršos 3 13 4 10 
24. Volkovisko 29 29 35 32 
25. Minsko 36 48 8 17 


Visoje vyskupijoje 853  1,344 812 1,255 
(be Minsko) 818 1,300 784 1,238 
Įsižiūrėjus į tas lenteles, visų pirma tenka čia įnešti ir 
kai kurių pataisų. Bendroji visos vyskupijos gyventojų sumą 
kitur nevisai atitinka tikrenybę. 1783 m. parodyta Kupiškio 
dekanate 27.270 suaugusių ir 73.632 vaikai. Čia turima aiškią 
klaidą, nes atvirkščiai tuos skaičius apvertus, gauname bendrai 
sumai artimus skaičius. Be to 1784 ir 1786 m. į lenteles bu- 
vo įvestas ir Minsko dekanatas, kurio 1783 m. nėra. Taigi iš 
bendrų 1784 ir 1786 metų skaičių tektų išbraukti Minsko de- 
kanatą, nes be šios pataisos nėra galimas joks lyginimas. Tada 
galime sudaryti ir 

VII lentelę 


Bendras suaugusiųjų ir vaikų skaičius atskirai lietuviškuose 
ir gudiškuose dekanatuose* 


1783 1784 1786 
Suaug. Vaikų Suaug. Vaikų Suaug. Vaikų 
Lietuviški 
dekanatai  469,691 176,861 504,831 172,399 468,970 165,915 
Gudiški 


dekanatai  177,338  58,873 161,332  61,014 173,403  61,161 


Viso 647,029 233,634 666,163 233,413 642,373 227,076 


VIII lentelė 
Bendras suaugusiųjų ir vaikų skaičius kartu 


1783 1784 1786 
Lietuviškieji dekanatai 646,452 677,230 634,886 
Gudiški dekanatai 234,211 222,346 234,564 
Viso 880,663 899,576 869,449 


Apskaitę prieauglį, gauname IX lentelę, kurioje 1785 m. 
prieauglis gautas tuo būdu, kad skirtumas tarp 1784 ir 1786 
m. buvo padalytas pusiau. 


IX lentelė 


Prieauglis 
1783 1784 1786 
Bendras UŽ Bendras UA Bendras 2 
prieauglis prieauglis prieauglis 


Liet. Dekanatai --30,778 447  — 21172 —31 — 21172 — 3.2 
Gudų dekanatai —11,865 —5 + 6109 128 ;- 6109 127 


Viso +18913 +21 — 15063 —16 —15,063 — 1.7 


Tuo būdu matome, kad 1784-1786 m. laiko tarpe visą 
1784 m. prieaugli panaikino 1785-1786 m. lietuviškų dekanatų 
nuostolis, o gudiškuose dekanatuose visą 1784 m. nuostolį paden- 
gė 1785-1786 m. prieauglis. Panašus reiškinys pastebimas ir 
kitose lentelėse. 


* Lietuviškieji dekanatai — 13: Vilniaus, Pabaisko, Ašmenos, 


Lydos, Rodūnės, Ukmergės, Kupiškio, Brėslaujos, Trakų, Simno, 
Gardino, Kauno ir Alytaus. M. B-ka, 

X lentelė 
Gimimų skaičius 


1783 1784 1786 
Bern. Merg. Bern. Merg. Bern. Merg. 


Lietuviškuose 
dekanatuose 15,556 13,104 16,057 15,313 14,974  14,685 
Gudiškuose 
dekanatuose 4,635 4,451 5,049 4955 5,121 5,514 


Viso 20191 17,555 21,106 20,268 20,095  20,199 


Xa lentelė 
Bendras gimimų skaičius 


1783 1784 1786 


Lietuviškuose dekanatuose 28,660 31,370 29,659 
Gudiškuose dekanatuose 9,086 10,004 10.635 


Viso 37,746 41,374 40,294 


XI lentelė 
Mirusiųjų skaičius 


1783 1784 1786 


Lietuviškuose dekanatuose 18,186 17,519 17,915 
Gudiškuose dekanatuose 5,675 5,831 10,119 


Viso 23,861 23,350 28,034 


XII Ientelė 
Gimimų daugiau kaip mirimų 


1783 1784 1786 


Lietuviškuose dekanatuose 12,094 14,984 11,744 
Gudiškuose dekanatuose 2,901 4,173 61 


Viso 14,995 19,157 11,805 

XIII lentelė 


Palyginimas IX ir XII lentelių 


1783 1784 1786 
Tikrasis Naturalusis Tikrasis Naturalusis Tikrasis Nat. 
prieauglis prieauglis prieauglis prieauglis prieauglis pr. 


Liet. dekan. —30,778 Ą-12,094 —21,172 Ą-14,984 — 21172  — 
Gud. dekan. —11,865 Ą- 2901 ;- 6109 Ą- 4173 -61,109 


XII lentelė leidžia daryti ir kai kurias išvadas. Būtent, tais 
metais daugėjimas ar mažėjimas gyventojų skaičiaus visai ne- 
priklausė nuo naturaliojo prieauglio, bet, greičiausia, nuo išori- 
nių politinių priežasčių. Matyti, čia įtakos daugiausia turėjo 
kariuomenės iš vietos į vietą kilnojimas, seimai ir panašios 
priežastys. Iš dalies čia galima nustatyti ir tuos dekanatus, 
kuriuose tos atmainos vyko. 13 lietuviškųjų dekanatų gyven- 
tojų skaičius virš naturalio prieauglio gavo dar 18.684, o tuo 
pačiu laiku 11 gudiškų dekanatų katalikų skaičius sumažėjo 
14.766 žmonėmis. Tai, matyti, kad iš tų gudiškųjų Lietuvos 
dalių tam tikras gyventojų skaičius buvo perkeltas į lietuviš- 
kus dekanatus. Katalikų skaičius daugiausia sumažėjo Poloc- 
ko, Naugardėlio, Knišino ir Volkovisko dekanatuose, o lietuviš- 
kuose dekanatuose daugiausia padidėjo Vilniaus, Gardino ir ypač 
Alytaus apskrityse. Tačiau, matyti, kad gudų dalis padengė ir 
Raduškavičių, Bobruisko, Augustavo, Vitebsko prieauglio nuos- 
tolį ir tik likusius 14.766 žmones perdavė lietuviškiems deka- 
natams, iš kurių daugiausia suėmė Kupiškio ir Kauno dekana- 
tai. Turint galvoje tas politines perturbacijas, kurios tuo metu 
vyko Lietuvoje, toks gyventojų kilnojimas darosi visai supran- 
tamas. Deja, nepavykus gauti 1785 m. statistikos, iš tų išorinių 
duomenų negalima daryti galutinių griežtų išvadų ir negalima 
tų apytikrių išvadų patikrinti. Bet iš IX lentelės matyti, kad 
1785-1786 vyko vėl atvirkščias procesas - didelių žmonių masių 
kilnojimas iš grynosios Lietuvos į Gudiją ir net į Lenkiją, 
nes gudų dekanatai suvartojo tik dalį lietuviškų dekanatų 
nuostolio - tai likusi dalis (kariuomenė ) greičiausia buvo 
iškelta į Lenkiją, o gal ir į Žemaitiją. Visi šie gyventojų skai- 
čiaus bangavimai gali būti išaiškinti vien tik karo ar bendrai 
politiniais įvykiais. 


Suvedę kitas lenteles, gauname: 

XIV lentelė 


Vedybų skaičius 


1783 1784 1786 

Lietuviškuose dekanatuose 8,046 8,022 6,036 
Gudiškuose dekanatuose 4,701 3,257 2,361 
Viso 12,747 11,339 8,397 


XV lentelė 


“Studentų" skaičius luomais 


1783 1784 1786 
B M v B M v B M v 


Liet. dekan. 807 599 1106 683 664 1175 630 625 852 
Gud. dekan. 380 445 389 377 531 245 304 439 244 


Viso 1,187 1,044 1,495 1,060 1,195 1,420 934 1,064 1,096 


XVI lentelė 


Bendrasis “studentų"" skaičius 


1783 1784 1786 

Lietuviškuose dekanatuose 2,512 2,522 2,107 
Gudiškuose dekanatuose 1,214 1153 987 
Viso 3,726 3,675 3,094. 


Ir šios kelios lentelės irgi iš dalies rodo politinių perturbaci- 
jų sudėtį. Tiek lietuviškuose, tiek ir gudiškuose dekanatuose 
vedybų skaičius iš viso žymiai sumažėjo ir tai beveik visuose 
dekanatuose. Nors didelių svyravimų čia nematyti, tik 1783 m. 
Skyriaus dekanatas davė labai augštą vedybų skaičių, net 2163, 
kuomet 1784 m. buvo tik 616, o 1786 m. 449. 


Tokia pat tendencija pastebima ir “studentų" - mokinių 
skaičiaus svyravime. Turint galvoje, kad tais laikais mokyklas 
lankė jau smarkiai paaugę jaunuoliai, sistemingą mokinių skai- 

čiaus mažėjimą irgi būtų galima susieti su politiniais įvykiais, 
nes visados įvairūs politiniai neramumai ar suirutės neigiamai 
atsiliepdavo mokyklos darbui. Bet čia ypač puola į akis pa- 
lyginti gan didelis pastovumas mokinių miestiečių, kurie kaip 
tik mažiausiai buvo apkrauti kariuomenės tarnyba. O tuo pačiu 
laikų labai sumažėjo bajorų ir valstiečių mokinių skaičius. 


“Studentai valstiečiai ypač gudiškuose dekanatuose sudary- 
davo maž daug trečią visų mokinių dalį. Bet grynai lietuiškuose 
Vilniaus, Pabaisko, Kupiškio, Brėslaujos, Simno ir Alytaus deka- 
natuose tas valstiečių mokinių skaičius yra daug didesnis ir 
neretai sudaro pusę visų mokinių. Tačiau tas faktas, kad jų 
daug mažiau buvo gudiškuose dekanatuose, gali būti išaiškintas 
ir tuo, kad ten miestiečiai ir bajorai daugiausia buvo kata- 
likai, o valstiečiai ar unijotai ar pravoslavai. Tuo tarpu Vil- 
niaus vyskupijos statistika savaime lietė tiktai katalikus. El- 
getų skaičius 1784 m. ir 1786 m. yra gan pastovus, tačiau 
nereikia pamiršti, kad statistika buvo apėmusi tik elgetynų 
elgetas, bet ne laisvai elgetaujančius. 

4. KAIP LIETUVA PO RUSAIS VARGO! 


Kitas gali nustebęs tarti: patys po rusais gyvenome, tai 
nieko naujo nepasakysi! Gali būti. Bet ar daug yra tokių, 
kurie atsimena kad ir paskutinį (1863 m.) sukilimą ar bau- 
džiavos laikus? O vis dėlto daugelio mūsų tėvai ar seneliai 
sukilime dalyvavo ir baudžiavas ėjo. O kas Lietuvoje vyko 
seniau, nuo pat rusų įsiviešpatavimo Lietuvoje, to jau nie- 
kas neatsimena, nors ir tai jau buvo ne tokie jau seni lai- 
kai, nes rusai Lietuvą tevaldė šimtą dvidešimt metų, taigi 
po rusai tegyveno kokios trys — keturios mūsų kartos. O 
per tą laiką mūsų kraštui teko daug iškentėti, daug buvo 
pralieta ašarų ir kraujo, daug kovota ir daugelis tose kovose 
žuvo. Tie, kurie kovoje ir žuvo, kurie kentėjo vargą ir jį 
išvargo, kurie ateičiai kelią tiesdami sunkiai dirbo, galėtų rei- 
kalauti, kad jų anūkai ir proanūkiai jų vargų ir kovų nepa- 
mirštų. Ir jei mes, dabartinės kartos atstovai, rūpinamės, kad 
ir mūsų vaikaičiai mūsų darbų ir vargų nepamirštų, tai patys 
privalome prisiminti ir tuos, kurie mums dar nesant, dar taip 
nesenais laikais veikė, privalome ir savo vaikus išmokyti tą. 
praeitį pažinti ir gerbti. 3 

Tik šimtą dvidešimt metų rusai Lietuvoje viešpatavo, bet 
kruvinos ir sunkios savo valdžios pėdsakus jie paliko dar il- 
giems metams. 


1 Pirmą kartą spausdinta knygoje “Ir eisim Lietuvos keliu" 1928 
ra. p. 34-43. 

Rusai pradėjo grobti Lietuvos žemes jau nuo 1772 metų. 
Gerą plotą buvo užgrobę ir 1792 m. kada jų kariuomenė 
ibuvo užgrobusi ir kitas Lietuvos dalis. Ir tada kraštas suki- 
1o “maskolių varyti“: bajorai, nenorėdami svetimiesiems savo 
valdžios atiduoti, o valstiečiai, tikėdamiesi tuo būdu susilaukti 
Ibaudžiavos panaikinimo. Ir sukilęs kraštas užtraukė: “Dievas 
mumis apžiūrėjo, kaip tik Kasciuška atėjo". Bet tas “mužikų 
generolas", vyriausias sukilusios tautos vadas Kasciuška bu- 
vo toli Lenkijoje, o čia silpnesniuosius, menkai ginkluotus 
lietuvius maskoliai lengvai sumušė. Nepadėjo dainos šauksmai: 
“Padėk, padėk pons Kasciuška maskolių valioti“, — nepadėjo, 
nes ir jis pats nelaisvėn pakliuvo. Rusams nugalėjus suki- 
lusį kraštą, prasidėjo persekiojimai. Jie palietė ne tik dva- 
rininkus, kurių dvarų didelė dalis buvo atiduota rusų gene- 
rolams ir valdininkams, bet ir kaimo žmones. Dideli būriai 
už dalyvavimą sukilime buvo ištremti į tolimą Sibirą, kuri 
nuo to laiko lietuviai gerai pažino ir grandinėse išvagojo. 

Lietuvą pradėta iš naujo tvarkyti. Ji buvo išdalyta gu- 
bernijomis, buvo atsiųsti kraštui visai svetimi valdininkai, pa- 
didinti mokesčiai, galutinai suspausti baudžiavomis valstiečiai, 
kurie, ir lenkų laikais jas ėję, dabar dėl nepakeliamų sunke- 
nybių kruvinomis ašaromis verkė ir visą laiką, kol baudžia- 
vos nebuvo panaikintos, kėlė kruvinai malšinamus maištus. 

Padėtis kiek palengvėjo, kai mirus pasileidėlei Kotrynai 
ir nužudžius pamišėlį carą Povilą, kraštą ėmė valdyti kiek 
švelnesnis caras Aleksandras I. Pradėta atstatinėti XVIII a. 
pabaigoje sunaikintus ūkius, sudegintas triobas, nors tuo pačiu 
laiku baudžiavos našta nuolatos sunkėjo. Naujas rusų bau- 
džiavos sąlygas įvedė ne tik nauji, iš rusų tarpo, dvarininkai, 
hbet ir senieji, čia iš seno gyvenę. 

Pradėta kurti naujas mokyklas, ypač daug buvo įsteigta 
parapinių, kurias daugiausia lankė valstiečių vaikai ir kurios 
išsilaikė ligi Muravjovo laikų. 

Bet tuo pačiu laiku Vakaruose pakilo kruvina karo žvaigž- 
(dė, Napoleono Bonapartės asmenyje, ir Rusija įsitraukė į jo 
Ikarus, čia eidama prieš jį, čia kartu su juo. Trumpiausias 
kelias iš Rusijos į Vakarus ėjo per Lietuvos laukus, kuriais 
žygiuodama alkana rusų armija, naikino visą maistą ir pa- 
šarą, versdama vietos gyventojus elgetauti, o stipriausius vy- 
rus imdama beveik visam jų amžiui į kariuomenę. Tada Lie- 
ttuvoje prievarta kariuomenėn paimtiems kareiviams teko iš- 
vaikščioti beveik visus kraštus, kur tik buvo kariaujama. Iš- 
wvargę valstiečiai tikėjosi, kad jiems pasiseks išsigelbėti, pran- 
cūzams Lietuvon atėjus: 

“Berneliai, berneliai, kur jūsų valnastis? 
Eikit pas prancūzą, tenai aną rasit“. 


Maža kas jų tenai nuėjo, o kiti pačių prancūzų Lietuvo- 
je susilaukė, kai 1812 m. Napoleonas, surinkęs milžinišką 
tiems laikams kariuomenę ir paskslbęs rusams karą, įsiveržė 
į Lietuvos kraštą, žygiuodamas toliau į Rusiją. Iš Mažosios 
Lietuvos per Žemaitiją, iš šiaurinės Užnemunės per Kauną 
ir Vilnių, iš pietų Suvalkijos Gardino link traukė kariuomenės 
voros. Praėjo, praūžė, o Lietuvoje paliko tuščius laukus ir 
aruodus, visai apiplėštus, ir nuskurdusius žmones. Bet čia ir 
vėl reikalaujama iš Lietuvos žmonių maisto ir pašaro tai per- 
siritusiai per Lietuvą kariuomenei išlaikyti. Reikalauja ir žmo- 
nių į naujai sudaromą vietinę kariuomenę prancūzų užpaka- 
linėms linijoms saugoti. Kurių nesuskubo išvesti besitraukian- 
tieji iš Lietuvos rusai, tuos suvarė į prancūzų pulkus, pa- 
vadintus Lietuvos kariuomenės pulkais, ir pastatė juos ka- 
riauti kautynėse brolis prieš brolį, ne už savo krašto lais- 
vę, bet už prancūzų ar rusų pergalę. 

"Po kelių mėnesių prasidėjo dar baisesnis už pirmąjį pot- 
vynį atoslūgis, kada Rusijoje pralaimėję ir sumušti prancū- 
zai, jau ne surikiuotomis gretomis, bet alkanomis gaujomis, 
ištvirkusiais būriais €mė per Lietuvą bėgti į vakarus. Jie su- 
degino didesnę kaimų ir miestų dalį, atnešė ligas, suvalgė 
viską, kas Lietuvoje dar buvo likę. Prabėgo, palikdami Lie- 
tuvą vėl didžiausiame skurde. Ir dar ilgus metus negalėjo 
mūsų žemė nuo tų vargų atsikvėpti. 


Karams aptilus, trumpą laiką dar buvo galima atsidusti. 
"Tuo pasinaudodama karštesnioji Lietuvos jaunuomenės, susi- 
būrvsios daugiausia Vilniaus universitete, dalis ne vien iš dva- 
rų, bet ir iš Lietuvos kaimo išėjusi, puolė dirbti kaimiečių 
tarpe, stengdamasi ją, kad ir sunkias baudžiavas einančią, 
kiek dvasiniai pakelti. Du Simanai — Daukantas ir Stanevi- 
čius, broliai Zabičiai, Poška, Valiūnas, Vilmikas ir kiti pradėjo 
teikti lietuviams knygutes apie dabartį ir praeitį, dvasinio ir 
pasaulietinio turinio ir jas platinti liaudyje, ragino kurti mo- 
kyklas, kelti apsnūdusią tautinę lietuvių sąmonę. Vargo pri- 
spausti žmonės vis tikėjosi kokią išeitį rasti. Tačiau neilgai tas 
atoslūgis truko. Mirus Aleksandrui ir Rusijos sostan užsiriogli- 
nus žiauriam Mikalojui I, vėl geležinė ranka sugniaužė visą 
kraštą, prislėgė visą Lietuvos gyvenimą, išardė ir lietuvių tauti- 
nio sąjūdžio pradžią. Kadangi tuo pačiu laiku imta dar labiau 
spausti valstiečiai, kurie vis dar apie “valnastį" svajojo, ypač 
matydami, kad kaimyniniuose kraštuose jau baudžiava buvo 

panaikinta, tad buvo suprantama, kad kraštas tikėjosi išsi- 
gelbėti vien sukilęs prieš rusus. 

„ 1831 m. sukilo beveik visa Lietuva. Būriais prie sukilimo 
prisidėjo ir valstiečiai lietuviai, laukdami, kad sukilimas nu- 
trauks ne vien tik rusų pančius, bet ir atpalaiduos juos nuo 
savo dvarininkų valdžios. Trumpu laiku žemaičiai pasijuto 
laisvi, rusų neskaitlingai kariuomenei iš ten pasitraukus. Ja- 
cevičiaus vedami, jie veržėsi prie jūros iš svetur gauti gink- 
lų ir pagalbos ir eidami dainavo: 

“Neprapuls mūsų tėvynė, kol žemaičiai gyvi, 
Eikim visi imt Palangą, o laivais nuplauksma 
Staličiop su valia dangaus, ir carą sugausma. 


Tik Vilniuje laikėsi rusų kariuomenės liekanos, su baime 
laukdamos apgulimo, kada iš taip pat sukilusios, bet jau nu- 
galimos Lenkijos Lietuvon buvo pasiųsta nedidelė, nuo savo 
jėgų atkirstos kariuomenės dalis, Lietuvai tariamai gelbėti. 
Triukšmingai vadovaujama Gelgaudo ir Dembinskio, toji “gel- 
bėtojų" kariuomenė atsibaldė Lietuvon. Tuojau ji į savo ran- 
kas pasigrobė sukilimo vadovavimą, panaikino atskirus sukilė- 
lių būrius, aprengė juos lenkų kariuomenės uniforma ir pa- 
traukė ant Vilniaus. Nors “slaunas vadas Gelgauds buvo“ 
(taip tų laikų dainoje buvo sakoma), bet rusams paleidus 
iš Panėrio kalnų porą patrankų šūvių, jau “slaunių" lenkų 
kariuomenė pradėjo trauktis nuo Vilniaus prie Nevėžio, 0 iš 
ten šiaulių link, visur vengdama kautynių su priešu. Pa- 
galiau Kuršėnuose pasidalino: Dembinskis su kariuomenės da- 
limi aplinkiniais keliais spruko atgal į Lenkiją, čia nieko ne- 
nuveikęs, o “slaunas Gelgauds“ su likusiais dūmė tiesiog Klai- 
pėdos kryptimi, kuri tuo laiku buvo Prūsų valdžioje. Sieną 
perėjęs, su visa kariuomene pasidavė vokiečiams. Nors kaip 
krašto išdavikas jis čia pat iš savųjų susilaukė kulkos į kak- 
tą, bet tai jau nepadėjo — sukilimas jau nebegalėjo atgyti, 
nes visi sukilėlių būriai buvo jau pačių lenkų panaikinti, o 
be to, lenkų kariuomenei tik įžygiavus Lietuvon, ir rusai tuo- 
jau atgabeno Lietuvon daug naujos kariuomenės. 

Dabar gavo progos caras Mikalojus parodyti visą savo 
žiaurumą. Buvę sukilėliai ir jiems prijaučiantieji buvo ištisais 
būriais tremiami į Sibirą, jų žemės atimamos ir ne vien iš 
dvarininkų, bet ir iš valstiečių, ir atiduodamos maskoliams, 
ne vien naujiems dvarininkams, bet ir iš Rusijos atgaben- 
tiems burliokams poselencams. Uždaromos bažnyčios ir vienuo- 
lynai ir atiduodami pravoslavų dvasininkams ir vienuoliams, 
o kitur ir kareivinėmis paverčiamos. Visur įvedama rusų kal- 

"ba ir statomi rusų valdininkai. Betkoks nepasitenkinimo esa- 
mąja tvarka išreiškimas malšinamas kazokų nahaikomis 

Visiškai nuteriota Lietuva nutilo ir tik statė rusų ka- 
riuomenei rekrūtus. O jų daug reikalauta. Rusija nuolatos 
į naujus karus įsiveldavo, vis stengdamasi svetimas žemes už- 
grobti. Ir vėl lietuviams kareiviams maskoliškose uniformose 
teko trankytis po svetimus kraštus, visam savo amžiui atsi- 
sveikinti su savo gimtine. Tačiau pagaliau ir Mikalojus su- 
silaukė stipresnio už save priešo, įsipainiojęs į 1855 Krymo 
karą su prancūzais, anglais, italais ir turkais. Mikalojui be- 
tvarkant saviškai valstybę, visur iškilo didžiausios vagystės ir 
meteisėtumai, ir, kai teko kariauti ne su pusiaulaukinėmis Azi- 
jos tautomis jų pačių krašte, bet savo valdomo krašto viduje su 
stipriu priešu, pasirodė, kad kariuomenei stinga ir maisto, ir 
pašaro, drabužių, avalinės ir ginklų. Basa, alkana, beginklė, 
dvasiškai visai prislėgta baudžiauninkų vergų kariuomenė ne- 
galžic kariauti ir karas buvo pralaimėtas. Ir tuojau mirė ir 
„ats Mikalojus, pasak vienų nunuodytas, pasak kitų pats nu- 
si: uodijęs. 

Jo sostą užėmęs, Aleksandras II tuojau baigė karą ir, 
matydamas didžiausią nepasitenkinimą esamąja tvarka ne vien 
Lietuvoje, bet ir visuose savo valdomuose kraštuose, sumanė 
keisti senąją santvarką, tobulinti valstybės valdymą ir visų 
pirma panaikinti baudžiavą. Tuo pačiu laiku norėdamas kiek 
nutildyti visuotinį sambrūzdį, kiek sušvelnino ir vidaus prie- 
spaudą. Kiek atsikvėpė ir Lietuva. Žemaičių vyskupui Mo- 
tiejui Valančiui suspietus aplink save kiek lietuvių šviesuo- 
menės, vėl pradėjo į žmones plaukti lietuviškos knygos, pra- 
dėta vėl kurti parapines mokyklas ir kiek rūpintis žmonių 
švietimu. Visoje Lietuvoje smarkiai siaučiant girtuoklybei, ku- 
rią ypač kėlė baudžiauninkų pareiga gerti savo pono bravare 
gaminamą ir savo dvaro karčiamoje parduodamą degtinę, Va- 
lančius ryžosi pradėti blaivybės kovą. Ji pradžioje ėjo labai 
sėkmingai. Nuo 1856 m., kada toji kova buvo planingai pra- 
dėta, raginant kunigams iš sakyklų, platinant atitinkamas 
knygeles ir kitomis priemonėmis pasiekta, kad po poros blaivy- 
binės kovos metų pirmoji Žemaitija, o paskiau iš dalies ir ki- 
tos Lietuvos dalys, visai nustojo degtinę gerti. Bravarai jau 
nebeveikė, karčiamos stovėjo tuščios, o ir į valstybės iždą jau 
nebeplaukė akcizės pajamos. Sujudo akcizininkai, dvarininkai, 
karčiamninkai. Kaip čia privertus žmones vėl degtinę gerti? 
Tačiau nepadėjo nei prašymai, nei grąsinimai, nei vaišinimas 
nemokama degtine gatvėse ir prie vieškelių — žmonės vis 
negėrė ir šešeris metus išsilaikė blaivūs. Tiktai 1863 m. Mu- 

ravjovui uždraudus blaivybės brolijas, liaudis vėl prie degtinės 
grįžo. 

Tačiau šiuo tarpu labiausiai laukta baudžiavos panaikini- 
mo. Bet ir dvarininkai nesnaudė. Tiesa, buvo ir tokių dva- 
rininkų, kurie buvo palankūs sumanymui panaikinti baudžia- 
vas ir rimtai ruošėsi naujomis sąlygomis, nesinaudojant ver- 
gų darbu, vesti ūkį, bet kiti, žinodami, kad vergijos panaiki- 
nimas yra neišvengiamas, stengėsi iš anksto apsidrausti nuo 
galimų nuostolių: daug kas pradėjo skubiai naikinti kaimus, 
iš kaimiečių atimtą žemę prijungdavo prie savo dvarų arba 
naujus dvarus iš jos sudarydavo, o kiti, norėdami dar ir lab- 
dariais išgarsėti, patys savo baudžiauninkus atleido, tačiau be 
žemės, gerai numanydami, kad šie, bado verčiami, patys eis 
pas juos bernauti. Pradėjo augti nepasitenkinimas, daug kur 
ir pasipriešinimas. Padėtį dar supainiojo ir pasunkino kilęs 
badas, o galutinai žmones išjudino naujosios reformos vykdymo 
vilkinimas. Nors jau 1861 m. vasario 19 (kovo 3 d.) buvo 
paskelbtas laisvės manifestas, bet reforma vis dar nebuvo 
vykdoma ir vis baudžiauninkai turėjo dar eiti baudžiavą. 

Dėl to ir suprantama, kad vos tik prasidėjus 1863 m. 
sukilimui, Lietuvoje (bet ne Lenkijoje) dideli valstiečių bū- 
riai stojo su ginklu rankose prieš rusų valdžią, kaip visada, 
su daina lūpose: 

Nebeskuskit brolei ūsų, Eisma tuojos mušti rusų, 

Nors jie miestuos užsidara, Duosme aniems, duosme garą. 

Imkim visi tuoj į nagus, Kirvius, dalgius ir nuoragus, 

Bo pri mūsų gera nora Ginklu gal būt ir barbora. 

Kožnu kąsni žemės mūsų, Nuog Austrijos ir nuog Prūsų 

Ataimsim brolei mieli, Pergalėję neprieteli. 


Susidarė net visa eilė savarankiškų lietuvių valstiečių bū- 
rių, vadovaujamų Bičio, kun. Mackevičiaus, Lūkošiūno, Dicma- 
no, Puidoko ir kt. Tačiau palyginus su 1831 sukilimu, valstie- 
čių sukilime dalyvavo daug mažiau, ir šis rusų buvo lengviau 
nugalėtas ir greičiau numalšintas. 

šį kartą, vos tik sukilimui prasidėjus, jį malšinti Lietu- 
von buvo atsiųstas teisingai koriku pramintas Muravjovas. 
Turėdamas daug kariuomenės ir veikdamas prieš išsklaidytus, 
menkai apginkluotus sukilėlių būrius, kuriems trūko ir bend- 
ros vadovybės ir bendro veikimo plano, jis lengvai juos su- 
mušdavo ir išblaškydavo. Pagautus šaudė, korė, visą Lietuvą 
kartuvėmis apstatė. Tačiau vis dėlto vienu požiūriu sukilę 
valstiečiai, kad ir nelaimėjo politinės “valnasties", bet laimė- 
jo žemę. Muravjovas, norėdamas valstiečius nuo dalyvavimo 

sukilime atitraukti, privertė valdžios organus greičiau pravesti 
baudžiavos panaikinimo reformą, o bausdamas dvarininkus 
už dalyvavimą ir palaikymą sukilimo, privertė buvusiems bau- 
džiauninkams duoti daug daugiau žemės, negu kad buvo gavę 
Rusijos valstiečiai. Ir savo tikslą jis pasiekė: kas iš valstiečių 
nebuvo pagautas su ginklu rankoje, tas pats ginklą paslėpė 
ir slaptai grįžo prie savo žemės ir čia tyliai laikėsi ir iš 
baimės atsakyti už dalyvavimą sukilime, ramiai klausė kiek- 
vieno skaudaus valdžios įsakymo, apsimesdamas ištikimu Ru- 
sijos valdiniu. 


O tokių naujų potvarkių, kurie iš pamatų griovė visą 
Lietuvos gyvenimą, pasipylė aibės. 

Paskelbęs šūkį “nukryžiuot Lietuvą", Muravjovas kartu su- 
planavo ją ir visiškai surusinti, supravoslavinti, paversti gry- 
nai rusišku kraštu. Pats veikiai iš Lietuvos atšauktas, jis 
dar pats nesuskubo viską, ką buvo sumanęs, įgyvendinti, bet 
jo mintis toliau vykdė jo papėdininkai — visokie Kaufmanai, 
Orževskiai, Klingenbergai ir kiti. 


Visų pirma buvo sumanyta atimti iš vietos gyventojų že- 
mę ir joje įkurdinti rusus. Tremiami į Sibirą visi, kas tik 
buvo įtarti sukilimą palaikę, ir tai tiek dvarininkai, tiek ir 
valstiečiai, net ištisais kaimais. Jų žemės buvo tuojau konfis- 
kuojamos ir apgyvendinamos rusų. Vietos gyventojams buvo 
uždrausta laisvai pirkti ar parduoti žemę. Atimama beveik 
visa bažnyčioms ir vienuolynams priklausiusi žemė ir atiduo- 
dama arba cerkvėms ar kolonistams rusams. Ištisais būriais 
gabenami Lietuvon įvairūs burliokai, kurie patys būdami be- 
raščiai, turėjo sudaryti rusų kultūros ramstį Lietuvoje. Daug 
vėliau, kada paaiškėjo, kad tokiu būdu vis dėlto nebepavyksta 
Lietuvos surusinti, buvo įkurti specialūs bajorų ir valstiečių 
bankai, kurių svarbiausias uždavinys buvo išpirkti iš vietinių 
dvarininkų jų dvarus ir juose įkurdinti jau tvirtas, organi- 
zuotas maskolių kolonijas. šį darbą, kuris Lietuvai daugeliu 
žvilgsnių buvo net pavojingesnis už taikoma politiniame gy- 
venime smurtą, sustabdė tiktai pirmasis pasaulinis karas. 

Kita priemonė visam kraštui surusinti turėjo būti lietu- 
vių spaudos uždraudimas ir rusiškų rašmenų primetimas lie- 
tuviškiems raštams. Tačiau čia rusų valdžia visiškai ne tik 
nepasiekė pasistatytojo tikslo, bet ir iššaukė visiškai nelauk- 
ta krašto reakciją į tą raidžių uždraudimą. Nors tasai ne- 
lemtasis lietuvių spaudos uždraudimas tęsėsi keturiasdešimt 
metų, nuo 1865 ligi 1904, bet vien tiktai pradžioje kartais 
pavykdavo per mokyklas įbrukti vienam kitam asmeniui tas 

rusų raidėmis spausdintas knygutes, kol dar nebuvo išsisklai- 
džiusi 1863-1864 m. sukilimo malšinimo iššaukta baimė. Ta- 
čiau Lietuva greitai su tuo uždraudimu apsiprato. Tas pats 
vyskupas M. Valančius vienas pirmųjų surado kelią į Mažąją 
Lietuvą, ten ėmė spausdinti savo parašytas knygas, orga- 
nizavo knygų gabenimą per sieną ir jų platinimą krašte. Ne- 
žiūrint jau nuo pat pradžios rusų policijos plačiai taikomų 
visiems knygnešiams ir knygų platintojams represijų, vis dėl- 
to tuo pačiu keliu nuėjo ir kiti. Vos dvidešimčiai metų nuo 
spaudos uždraudimo pradžios praėjus, įsikūrė pirmasis Didžia- 
jai Lietuvai skiriamas laikraštis “Aušra", paskiau tų laikraš- 
čių atsirado ir daugiau. Draudžiamos knygos šimtais tūkstan- 
čių egzempliorių buvo slaptai platinamos visame krašte, pa- 
siekė beveik kiekvieną Lietuvos kaimiečio trobelę ir pasirodė, 
kad nors “Anei rašto, anei druko mums turės neduoda; te- 
gul, sako, bus Lietuva ir tamsi ir juoda“, vis dėlto toji “tam- 
si" Lietuva laimėjo kovą su rusų valdžia už savo knygas, ir 
tos nelygios kovos metu ne tik nepalūžo, bet ir sutvirtėjo, 
išaugino naujus kovotojų pulkus ir naują pasiryžimą kovoti 
jau ir už laisvą Lietuvą. 


Teisingai nusakė vysk. A. Baranauskas: 


Neįveiksi, sūnau, šiaurės, 
mūsų širdys tvirtos, 
senai buvo išmėgintos, 
senai keptos, virtos. 


Tas širdžių tvirtumas padėjo įveikti ir kitus pasikėsini- 
mus prieš Lietuvos kraštą ir žmones. Buvo mėginta rusinti 
ir per mokyklas. Gyvavusios anksčiau beveik kiekvienoje pa- 
rapijoje parapinės mokyklos buvo uždarytos ir jų vietoje pra- 
dėta visur kurti vadinamas “selskąsias“, Zu mokytojais rusais 
atėjūnais, nei žodžio lietuviškai nemokančiais, rusiškais vado- 
vėliais ir rusų carų ir pravoslavijos garbinimu. Vyskupo Va- 
lančiaus pakurstyti, mūsų žmonės ilgai savo vaikų į tas mo- 
kyklas nesiuntė, slaptai juos mokydami pašventoriuose ir iš- 
laikydami slaptas mokyklėles. Pradėta ten vaikai leisti tik 
daug vėliau, kada jau buvo Maž. Lietuvoje pakankamai pri- 
spausdinta savų elementorių ir kitų knygučių, kuriomis buvo 
galima atsverti kenksmingą rusų mokyklų ir mokytojų įtaką. 
Kartu nuolatos buvo reikalaujama savo mokyklų su lietuvių 
kalba ir lietuviais mokytojais. Pagaliau, 1905 išsisiubavus Lie- 
tuvoje revoliucinei nuotaikai ir veiksmams, atėjo momentas, 
kada beveik iš viso krašto rusų mokytojai buvo išvyti ir jų 

vietoje buvo pasodinti savi. Nors pašalinti maskoliai mokyto- 
jai paskiau atgal sugrįžo, tačiau jau bent tiek laimėta, kad 
ir į valdines mokyklas buvo įleista lietuvių kalba ir dauge- 
lyje vietų buvo į mokyklas paskirti lietuviai mokytojai, tad 
ir atkrito slaptųjų mokyklų reikalas. 

Daugelio kunigų dalyvavimas sukilime ir beveik visuotinis 
tam sukilimui jų prijautimas davė progos Muravjovui ir jo 
įpėdiniams pradėti žiauriausią kovą su katalikų bažnyčia, pri- 
sidengus motyvu, kad tuo būdu neva kovojama su lenkini- 
mu per bažnyčias. Mėginta i katalikų bažnyčias įvesti rusų 
kalbą, tačiau visoje Lietuvoje teatsirado vos keletas silpna- 
dvasių kunigų, kurie tą reikalavimą bandė vykdyti. Kiti gi, 
padrąsinti arba sudrausti vyskupo Valančiaus tam pasiprieši- 
no ir valdžia buvo priversta to sumanymo atsisakyti. Buvo 
uždrausta statyti naujas bažnyčias ir senas taisyti, uždraus- 
ta statyti prie kelių kryžius ir koplytėles, tačiau naktimis 
kryžiai kaip grybai augo. Buvo suvaržytos visokios bažnytinės 
eisenos, kunigų laisvas vykimas iš savo parapijos ribų. Suma- 
nyta palengva atimti visas bažnyčias ir paversti jas cerk- 
vėmis. Vienuolynai buvo uždaryti, vienuoliai išvaikyti ir ne- 
leidžiama į keletą išlikusių ir paverstų kunigų kalėjimais vie- 
nuolynų priiminėti naujokų, kad ir jie ilgainiui naturalia mir- 
timi mirtų. Imta varyti katalikus mokinius į pravoslavų pa- 
maldas, ir tikybos dėstymas mokyklose turėjo būti vedamas 
rusų kalba. šiose srityse priešintis buvo nelengva, nes visi 
tie draudimai ir reikalavimai buvo atsirėmę į stiprią rusiš- 
kosios policijos, žandarmerijos ir kazokų pajėgą. Tad žmonės 
ilgai bijojo priešintis šiems neteisetiems, neteisingiems ir 
skaudiems potvarkiams. Bet vis kylant tautinei lietuvių są- 
monei ir politiniam susipratimui, pagaliau, ir čia rusų val- 
džia susilaukė griežto pasipriešinimo. Po Kęstaičių ir kitų pa- 
našių įvykių, ypač plačiai išgarsėjo žemaičių pasipriešinimas 
Kražių benediktinių bažnyčios ir vienuolyno uždarymui. Pus- 
trečio mėnesio parapiečiai neįsileisdavo į bažnyčią valdžios at- 
stovų, kol pagaliau 1893 m. lapkričio 10 (22) į Kražius atsi- 
bastė su kazokų šimtine Kauno gubernatorius Klingenbergas. 
Nuožmiausiai kankindami ir žudydami bažnyčią ginančius žmo- 
nes, jie neįstengė tačiau jos užimti ir išvaikyti gynėjų. šių 
“Kražių skerdynių" atbalsiai plačiu garsu pasklido ne tik vi- 
soje Lietuvoje, bet ir visuose kultūringuose kraštuose ir dar 
labiau sužadino lietuvių visuomenėje pasiryžimą priešintis 
kiekvienam valdžios smurtui. Kęstaičių ir Kražių bylos ir po- 
ra metų po to įvykę Mintaujos ir šiaulių lietuvių gimna- 
zistų “maištai" prieš pravoslavų cerkvių lankymą, rusų val- 

džią privertė pradžioje kiek sušvelninti savo tikybinio perse- 
kiojimo politiką, o 1905 tuo atžvilgiu ir visai kapituliuoti ir 
paskelbti savo tikybinės tolerancijos manifestą. 


Tolimesnieji Lietuvos gyvenimo įvykiai po rusų valdžia be 
abejo gerai yra žinomi dabartinei Lietuvos visuomenės kartai, 
kurios dauguma gerai atsimena ir 1904 m. įvykusi lietuvių 
spaudos uždraudimo panaikinimą, ir 1905-1906 m. revoliucinį 
sąjūdį, kuris aiškiai įrodė, kad tas milžinas ant molinių ko- 
jų — caristinė Rusija — jau braška, taip pat 1905 XII Di- 
dįjį Vilniaus Seimą su jo šūkiu, mestu į plačias Lietuvos ma- 
ses (kovoti už Lietuvos savarankiškumą), pradžią legalinės lie- 
tuvių spaudos, įvairių draugijų kūrimą, Lietuvos kooperacijos 
atsiradimą ir t. t. Visa tai jau nebe istorija, bet netolima 
praeitis, kuri padėjo augti ir bręsti Lietuvos gyventojų poli- 
tinei ir visuomeninei sąmonei ir ruošė kelią į nepriklausomy- 
bę. Pagaliau jau nebe praeitis, bet tik ką praslinkusi dabar- 
tis buvo I pasaulinio karo vargai ir nelaimės, kurios tačiau 
leido Lietuvai atsisveikinti su neprašytu ir žiauriu Lietuvos 
šeimininku, šimtą dvidešimt metų bandžiusiu Lietuvą ir jos 
žmones praryti, bet nesugebėjusiu jos suvirškinti — su Ru- 
sijos valstybe ir jos valdžia. 


Lietuvos ulono kepurė, 1812 m. 

5. LIETUVOS LAIKINOSIOS VYRLAUSY- 
BES MŪSŲ PRAEITYJE! 


Nors Lietuvos ir lietuvių tautos visuomeniniame gyveni- 
me kiekviename žingsnyje tenka susidurti su faktais, išaugu- 
siais iš tolimesnės ar iš netolimos praeities, be kurios paži- 
nimo patys tie faktai nėra visados aiškūs ir suprantami, ta- 
čiau jau iš seno mūsų tarpe praeities pavyzdžių paprastai ne- 
žiūrima ir beveik kiekviena nauja Lietuvos visuomeninių dar- 
bininkų karta savo krašto istoriją pradeda nuo savęs, pa- 
miršdama, kad jos šaknys siekia kartais net ir labai tolimos 
praeities. Taip yra dabar, taip buvo ir seniau. Prisimenu, 
kaip 1933 m. šaulių Sąjungoje Kaune, minint 50 metų “Auš- 
ros" sukaktį, generolas J. Bulota savo ilgoje prakalboje įrodi- 
nėjo, kad ligi Lietuvos horizonte pasirodė dr. Basanavičius 
ir kai kurie kiti aušrininkai, jų tarpe ir pats prelegentas, 
Lietuvoje bendrai nieko nebuvo. Ir, tą girdėdamas, neišken- 
čiau prelegentui nesušukęs: — tai kaipgi, generole, jūsų pa- 
siklausius, turėtume laikyti, kad ligi “Aušrai" pasirodžius, Lie- 
tuva tebuvusi tuščias, laukinių žmonių gyvenamas kraštas — 
nedirbamas dirvonas, ir jame gyvenimas tada teprasidėjęs, ka- 
da, lekiant varnai pro Marijampolę, jai iš po uodegos pri- 

1 šis straipsnis buvo išspausdintas 1953 m. newyorkinėje “Lie- 
tuvoje" Nr. 3, bet redakcijai, be autoriaus sutikimo, jį visiškai 


sužalojus, čia yra jo autentiškas tekstas. 

puolamai “Aušra iškrito. Ir ta pačia proga teko priminti ir 
tą tylų, bet didelį senesniųjų kartų darbą, kuris paruošė ir 
pačius aušrininkus, ir atitinkamą dirvą “Aušrai". 

Su tokiomis “varnomis", praskrendančiomis pro Marijam- 
polę, Kauną ar Vilnių, ir apdovanojančiomis Lietuvą tomis ar 
kitomis naujomis visuomeninėmis ar politinėmis institucijomis 
ir idėjomis, tenka laiks nuo laiko ir dabar susitikti. Žmonės, 
kartais ir net stambius vardus nešioją, dėl jų ginčijasi, savi- 
tarpyje kovoja, laikydami, kad šiose srityse jie pirmieji yra 
kažkokius naujus išradimus padarę, kurie praeityje neturėję 
jokių pavyzdžių, jokių šaknų, ir ta proga pareiškia nemaža 
įvairių naivių minčių ir tvirtinimų, nesąmoningai platesnę Lie- 
tuvos visuomenę klaidindami. 


Tačiau jei šiuo metu ypač mūsų politikai mažai tepasi- 
moko iš mūsų praeities, tai vis dėlto netenka dėl to jų kal- 
tinti, kadangi čia kalti mūsų istorikai. Turėjome ir turime 
jų gražų būrį, bet beveik visiems jiems Lietuvos istorija bai- 
giasi kone Liublino unija. šiam laikotarpiui nušviesti jie davė 
mums nemaža gražios medžiagos, nors ir čia kartais jie mus 
klaidina (prisiminkime tiktai paskutiniaisiais metais jų paleis- 
tą muilo burbulą apie Lietuvos “krikštą? Mindaugo laikais, ka- 
da jie pavertė Lietuvą krikščioniška jau XIII amžiuje, nors 
patys poteriai pirmą kartą lietuviškai buvo išversti tik po 
100 metų). Bet Lietuvos praeitis nuo to laiko, kada Lietuva 
nustojo savo valstybinio savarankiškumo, XVIII amžiaus pa- 
baigoje patekusi rusų okupacijon, mūsų istorikų beveik visai 
nebuvo liečiama. Dar senoji Lietuvos istorikų karta davė kiek 
tam laikui dokumentais paremtų monografijų, bet jaunoji ten- 
kinosi tik nušvietimu vieno kito to laikotarpio fragmento, 
ir tai jų nušviečiamo vien atsirėmus svetima ir dažnai ne- 
teisingai mūsų praeiti nušviečiančia literatūra. Ir tuo būdu 
ypač XIX amžius visai iškrito iš mūsų istorikų akiračio ir dėl 
to kita mūsų visuomenės dalis, kad ir turėdama geriausius 
norus mūsų nesenąją praeitį, iš kurios ji pati išaugo, pažinti, 
tam neturi beveik jokios medžiagos ir dažnai prieš savo norą 
yra verčiama dabartį visai atitraukti nuo praeities. 


Tiesa, prieš kelioliką metų mūsų jaunesniųjų istorikų bū- 
rys buvo pasiryžęs ir tą spragą užkišti ir paruošė plačią “Lie- 
tuvos istorijos" monografiją, 1950 m. trečią kartą be jokių 
pakeitimų pakartotą. Jos žymiausioji dalis, apėmusi Lietuvos 
istoriją ligi XVIII amžiaus pabaigos, buvo rūpestingai paruoš- 
ta, faktai buvo patikrinti ir teisingai nušviesti, jei bent tik 
kiek nutylint ir užtušuojant kai kuriuos praeities įvykius, kurie 

tuos laikotarpius apranšantiems autoriams buvo ne prie širdies. 
Bet visas Lietuvos istorijos laikotarpis po rusų valdžia buvo 
parašytas jauno istoriko (jau 1938 m. mirusio), kuris savaran- 
kiškai niekados XIX amžiaus Lietuvos istorijos nestudijavo, bet 
vien tyrinėjo XIII ir XIV amžiaus Lietuvą. Apsiėmęs tačiau 
aprašyti ir naujausią Lietuvos istoriją, jis tai atliko, sulipdęs 
tai iš kelių svetimų ir lietuviškų monografijų, ir pateikęs Lie- 
tuvos visuomenei grynai studentišką darbą, supainiojęs vardus, 
faktus, ir juos visai neteisingai nušvietęs. Koksai tai buvo dar- 
bas, galima įsitikinti ne vien iš tokio pavyzdžio, kad jis ži- 
nomą XIX amžiaus lietuvių rašytoją, “Byrutės" autorių Valiū- 
ną, pavertė XVI amžiaus Vilentu, bet ir iš šitokio reikšmin- 
go fakto, kurio liudininku teko būti šiuos žodžius rašančiam. 
Tik užbaigus ano veikalo spausdinimą, vienas pirmųjų jo 
egzempliorių buvo tiesiai iš spaustuvės atsiųstas Vytauto Di- 
džiojo Universiteto bibliotekai. Jį bevartant, staiga puolė į 
akis keletas puslapių, kuriuose autorius, aprašydamas XIX am- 
žių, aprašė faktiškai niekados Lietuvoje nebuvusias žemietijas. 
Antraštiniame lape suradęs to leidinio redaktoriaus pavardę, 
tuojau nubėgau jo jieškoti. Suradęs, atkreipiau jo dėmesį į 
tas skandalingas nesąmones, kada aprašomos niekados Lietu- 
voje nebuvusios institucijos. Redaktorius nustebęs sušuko: 
— Tai kaipgi, — žemietijos buvo Rusijoje, Lietuva buvo rusų 
valdoma, tai ir Lietuvoje toji Rusijos santvarka turėjo būti. 
Bet, sužinojęs iš manęs, kad tų žemietijų rusų valdžia sąmo- 
ningai Lietuvoje nebuvo įvedusi, jis tuojau nubėgo spaustu- 
vėn, sustabdė knygos siuntinėjimą, įsakė iš visų knygos eg- 
zempliorių tuos puslapius apie žemietijas iškirpti, ir jų vieton. 
prispausdinti visai kitą tekstą. Bet, deja, aš tuo laiku nebuvau 
viso to skirsnio “Lietuva rusų valdžioje“ paskaitęs. Jei tai bū- 
čiau laiku padaręs, tai galbūt, redaktorius būtų ir visą ji 
iškirpęs ir iš naujo parašęs. Nuo to knyga tik būtų laimėjusi, 
nes neklaidintų savo vėlesnių skaitytojų netikru XIX amžiaus 
faktų aprašymu. šiaip norėdamas pateikti kiek medžiagos ir 
dabartiniams tos knygos skaitytojams, gal būti, ir būsimiems 
jos naujiems redaktoriams, aš čia pateiksiu kiek faktų apie 
buvusias įvairiu laiku, pradedant XVIII amžiaus pabaiga, Lie- 
tuvos laikinąsias vyriausybes. šie faktai kartais gali būt įdo- 
mūs ir kitiems mūsų dabarties politikams, kurie iš visų bu- 
vusių Lietuvos laikinųjų vyriausybių tik kiek girdėjo apie 
1918 - 1920 m. laikiną vyriausybę, na ir žinoma, apie 1941 
m., kurios kūrime kitiems iš jų teko dalyvauti ir jos nariais 
būti. 

Kada, paskelbus vadinamąją 1791 m. gegužės 3 d. konsti- 
tuciją, kuri tarp kito panaikino ir Lietuvos valstybinį su- 
tvarkymą, ją pavertusi tik viena iš Lenkijos provincijų, pra- 
sidėjo Lenkijoje ir Lietuvoje ir vidaus sambrūzdis, tai Rusija, 
atsirėmusi vadinamaisiais targovičėnais (Targovicoje sudaryta 
tos konstitucijos priešų konfederacija), įvedė savo kariuomenę 
ir Lietuvon, ir po trumpo karo užėmė visą Lietuvą. Tarp 
kito ko, tuo laiku Kotryna II kreipėsi į Lietuvos gyventojus 
ir atitinkamu manifestu, kuriame statėsi kaip ir Lietuvos lais- 
vių gynėja. Būdinga, kad daugumą to atsišaukimo šūkių be- 
veik žodiškai pakartojo bolševikiniai maskoliai, 1940 m. oku- 
puodami Lietuvą. 

Tačiau 1794 m. kovo 29 d. prasidėjo vadinamasis Kosciuš- 
kos sukilimas, kurio metu jis buvo paskelbtas Lenkijos-Lie- 
tuvos valstybės vadinamuoju viršininku (“naczelnik"). Kiek vė- 
liau, Jokūbui Jasinskiui pavyko suorganizuoti sukilimą Vilniu- 
je, ir naktį iš 1794 balandžio 22 į 23 jį užimti. Sukilimas 
greitai po to išsiplėtė visame krašte, nors daugiausia pradžioje 
rėmėsi likučiais rusų dar nesulikviduotos buvusios Lietuvos ka- 
riuomenės. Sukilimo eigoje būtina sudaryti ir valdymo orga- 
ną, kuris organizuotų kraštą kovai su dar neišvytais oku- 
pantais ir sudarytų tam reikalui ir atitinkamą administraci- 
ją ir teismus, kad apsaugotų kraštą nuo sauvaliavimo. Save 
laikydamas augščiausiuoju valdžios organu, Kosciuška nušalino 
Jasinskį nuo tiesioginio vadovavimo Lietuvos sukilimui ir vy- 
riausiuoju Lietuvos sukilėlių jėgų vadu pradžioje paskyrė ge- 
nerolą Mykola Vielhorskį, o šiam po kiek laiko nuo tų funk- 
čijų atsisakius, jo vietoje buvo pastatyas iš Lenkijos atsiųstas 
generolas Stanislovas Mokronovskis. 

Civiliniams, su sukilimu susietiems reikalams tvarkyti, 
1794 m. balandžio 25 d. buvo sudaryta “Centralinė Lietuvos 
Didžiosios Kunigaikštijos Deputacija“, kurios jau vienas var- 
das rodė, kad ji vien tiktai skiriama Lenkijos Tautos Tary- 
bos tam tikru organu Lietuvoje. Tačiau ji pati, atsiremdama 
karine sukilėlių pajėga, kuri jai suteikdavo galios kraštą val- 
dyti, tuojau faktiškai virto pirmąja Lietuvos laikinąja vyriau- 
sybe, veikiančia visai nepriklausomai nuo Lenkijos atitinkamų 
organų. Savo lietuviškai spausdintuose atsišaukimuose į tautą, 
ji lietuviškai pasivadino: “Wiresnibe arba Roda sio ciesa Lie- 
tuvos“ ar, kitur “Roda neydidziausia naradaus Lietuvos“. 

čia įdomu, kad pirmoji ta Lietuvos Laikinoji Vyriausybė, 
kol ji karine pajėga atsirėmusi galėjo veikti ir savo vykdo- 

mąją galią vykdyti, ypač didelį dėmesį kreipė į lietuviškai 
kalbančią lietuvių liaudį, ir pirmą kartą per visą 400 metų 
bendro valstybinio su Lenkija gyvenimo laiką, įvairiais politi- 
niais, administraciniais ir teismo reikalais kreipdamasi į kraš- 
tą tam tkrais atsišaukimais, ne tik jų dalį skelbė lietuvių 
kalba, bet juose stengėsi sulietuvinti ir visas tos “Rodos ney- 
didziausios" narių pavardes. Ir jau iš tų atsišaukimų suži- 
nome, kad ją sudarydavo: Jozefas Niesiolowskas Wojewoda 
Nowogrodskas, Benedyktas Marykonis Pisaris W. X. Lit., Sta- 
nislawas Mirskas Pisaris W. X. Lit, Dominikas Narbutas 
Wayskas Lidskas, Michalas Grabowskas Kaniuszas W. X. Lit., 
Stanislawas Walawicza Padkamaris Rzeczyckas, Mikolas Sabba 
Chreptowiczas Marszalkas Oszm., Martynas Poczobutas Rekta- 
rys A. Wilen.,, Michalas Karpowiczas ArchydyaK. Smol., ir dar 
septyni kiti ir, be jų, dar sekretorius Rodos Ignots Linkie- 
wiczia ir sekretorius Rodos ziames Lietuvu Jozapas Narbutas. 

Bet ne vien tiktai pati “neydidziausi roda“, bet ir kiti 
jos sudaryti organai, kaip ir savotiškos laikinosios ministe- 
rijos, irgi taip pat dėl politinių priežasčių lietuvėjo. štai tu- 
rime atsišaukimą “Suda Skarba Lyituwos sio layka“, kuriame 
Palangos valsčiui pranešama, kad jis pereina valstybės iždo 
žinion, ir kuriame taip pat lietuviškai pasirašo: kunygs Da- 
wids Pilchawskis Sufragons Nominots, Pral. Wyln. Dep. 
Prezyd.; Untonas Wažinskis Padkam. Aszm. Dep., Mateuszas 
„Nelubowicia Deput.,, Florionas Doliwa Syrutis Sudz. Ziam. 
Kaw., Petras Billings Deput., Ygnotas Dąbrowskis Sudz. Grad. 
Wylkm. Dep., Xavieras Giedraytis Juraha Pyszor. Ziam. Wiln. 
'Dep., Placydas Traszkawskis Czesniks Bres. Deput., Waluntis 
Premyckis Suda Skarba Lyitt. Siociesa Sekretorius. 

šioji laikinoji vyriausybė buvo laikina, nes karo apystovo- 
mis negalėjo iš seimo gauti normalių įgaliojimų ir veikė tol, 
kol atsirėmusi karine pajėga galėjo savo valdymo galią reikš- 
ti. Tarp kito ko, ji buvo pati sau pasistačiusi uždavinį su- 
laikyti minias nuo sauvaliavimo, ypač turint reikalo su bu- 
vusiais Targovicos šalininkais. Ir kuomet tuo pačiu laiku 
Varšuvoje miestiečių minios išvilko iš kalėjimo ir be teismo 
nužudė targovičėnus vyskupus Masalskį ir Kosakovski, tai Vil- 
niuje buvo pakartas vienas tiktai Targovicos Lietuvoje buvęs 
vadas etmonas Simanas Kossakovskis ir tai teismo sprendimu. 

Tačiau sukilėliai bendrai nesugebėjo rusų iš Lietuvos iš- 
vyti, ir jau 1794VIIIT7 Vilnius vėl pateko į rusų rankas, o 
jau kitais metais ivyko tretysis padalinimas ir visa Lietuva, 
išskyrus Prūsijai atitekusią Užnemunę, pateko maskolių oku- 
'pacijon. Savaime nustojusi galios valdyti, susilikvidavo ir visa 

laikinoji vyriausybė su visomis savo ministerijomis. Dalis jų 
narių žuvo, kiti pateko į okupantų rankas ir buvo Sibiran 
ištremti, kitiems vėl pavyko pačioje Lietuvoje pasislėpti ar 
emigruoti į Vakarus ir ten įsilieti vėliau į Napoleono orga-- 
nizuojamus lenkiškus legionus. Tik ir užsienyje gyvendami ir: 
dalyvaudami bendrame lenkų sąjūdyje, turinčiame tikslo siek- 
ti Lenkijos-Lietuvos nepriklausomybės atstatymo, niekas jų ten: 
nesididžiavo savo buvusiais įgaliojimais, nes, nutrūkus jų ry- 
šiams su kraštu, patys tie įgaliojimai nustojo savo bet ko-- 
kios reikšmės. 


Tuo tarpu pačioje Lietuvoje kad ir buvo kartais ruošia-- 
mi siauresni ar platesni suokalbiai (pvz. gan paplitusi, kuni- 
go Faustino Ciecierskio vadovaujama, slapta organizacija), bet 
didelėms rusų kariuomenės pajėgoms kraštą okupavus, ir ne- 
mėginta nei atvirai priešintis, nei organizuoti kokių centra-- 
linių kovos organizacijų. O kada Kotrynai II pastipus, nau-- 
jas caras Povilas I amnestavo daugumą Sibiran ištremtų su-- 
kilimo dalyvių, tai ir dalis buvusiųjų Lietuvos laikinosios vy- 
riausybės narių Lietuvon grįžo, daugumas po to užsiskleidę- 
savo dvaruose, bet daliai jų pavyko ir į vietos administra- 
ciją pralįsti, juo labiau, kad rusų okupacinei valdžiai trūko 
savo žmonių, tinkančių administraciniam darbui Lietuvoje, ir“ 
jie norėdami nenorėdami turėjo ir vietos bajoriją prie admi-- 
nistracinio ir ypač teismo darbo pritraukti. 


II 


Tuo tarpu, 1807 m. sudarius Varšuvos kunigaikštiją, vie- 
tos Lietuvos kai kurie stambesnieji politikai bandė derėtis su: 
caru Aleksandru I dėl sudarymo atskiros, rusų caro valdomos, 
Lietuvos Didžiosios Kunigaikštijos, numatydami ją vėliau su. 
Lenkija sujungti. Rusų valdžia tas derybas vedė ir duodavo: 
vilčių, kad iš tų svajonių gali kas ir konkretaus išeiti, nes, 
numatydama besiartinantį karą su Napoleonu, buvo pati su- 
interesuota sudaryti sau kiek galima palankesnę atmosferą 
Lietuvoje, kuri besiartinančio karo metu turėtų karo eigoje: 
suvaidinti gana žymų vaidmenį. 


1812 m. karas tarp Napoleono ir rusų prasidėjo. Kaip tik. 
per lietuviškas Užnemunės dalis ir per Kauną milžiniška 
prancūzų kariuomenė įsiliejo Lietuvon. Strateginiais sumeti- 
mais rusų kariuomenė beveik be kautynių visa iš Lietuvos. 
atsitraukė, ir ją visą užėmė prancūzų kariuomenė. Jokio su- 

kilimo, kaip kartais kitų neteisingai rašoma, Lietuvoje tuo lai- 
ku neįvyko — vienos kariuomenės atsitraukimas iš Lietuvos, 
o kitos įsiliejimas į jos vietą įvyko pačiai Lietuvai laikantis 
visiškai pasyviai. Ir net dalis atsakingesnių Lietuvos politikų 
atsitraukė kartu su rusų kariuomene. 

Bet šiame kare Lietuvos strateginė padėtis buvo labai 
svarbi, ir todėl Napoleonui rūpėjo kiek galima labiau apsau- 
goti tą karinę bazę. Jau tik peržengęs Lietuvos sieną ir at- 
sikreipęs į Lietuvos gyventojus ne vien lenkišku, bet ir lie- 
tuvišku (tūlo M. Kairiūkščio išverstu) atsišaukimu (deja, nei 
vienas jo egzempliorius ligi šiol nesurastas), jis, tik pasiekęs 
Vilnių, jau 1812 m. liepos 1 d. aktu sudarė laikinąją Lie- 
tuvos vyriausybę. Tai nebuvo aktas, išėjęs iš pačių Lietuvos 
gyventojų, ir buvo paskelbtas turint galvoje ne Lietuvos, 
bet grynai prancūzų kariuomenės reikalus. Ir toji laikinoji vy- 
riausybė nebuvo sudaryta vietos bajorijai prašant, kaip tat 
neteisingai tvirtina “Lietuvos istorijos" autorius, bet ją ant 
savo durtuvų atnešė svetima, Lietuvon įsiveržusi kariuomenė 
tam, kad visų pirma patikrintų prancūzų kariuomenės saugu- 
mą ir apsaugotų jos susisiekimo kelius su Vakarų Europa, 
aprūpintų tą kariuomenę maistu ir susisiekimo priemonėmis, 
kiek galima daugiau mobilizuotų vietos kariuomenės ir ją į- 
lietų į prancūzų armiją. 

Į šią laikiną vyriausybę Napoleono buvo paskirti: Stanis- 
lovas Soltanas, Karolis Prozoras, Juozas Sierakovskis, Alek- 
sandras Sapieha, Pranas Jelskis, Aleksandras Potockis, Jonas 
Sniadeckis (universiteto rektorius) ir generalinis sekretorius 
„Juozas Kosakovskis. Išskyrus vieną Sniadeckį, vis tai buvo 
stambiausi ir ne vien Lietuvos, bet ir Lenkijos dvarininkai. 
Čia pat buvo tuojau sudarytos, komisijomis pavadintos, kaip 
ir ministerijos, kurios buvo padalintos tarp laikinosios vyriau- 
sybės narių. Maitinimo komisijos pirmininku buvo pastatytas 
„Soltanas, policijos komisijos Prozoras, finansų Sierakovskis, ka- 
ro Sapieha, teisingumo Jelskis, vidaus reikalų Potockis, švie- 
timo ir kulto dalykų Sniadeckis. Tačiau tos laikinosios vyriau- 
sybės priekyje, jos prezidentu, buvo pastatytas paskirtas 
1812 VIII 12 Napoleono aktu Lietuvos generolu gubernatorium 
generolas Dirk van Hogendorp (olandas), o civilinės prancūzų 
valdžios atstovu prie laikinosios vyriausybės buvo paskirtas iš 
Varšuvos atkeltas buvęs prancūzų rezidentas Varšuvoje Eduar- 
das Bignon. 

Savaime visos tos Napoleono paskirtos, Hogendorpo ir Big- 
nono prižiūrimos, “Laikinosios Vyriausybės“ darbas siekė viso- 
mis išgalėmis remti prancūzų karinį veikimą Rusijoje. Kad ji 

tą darbą galėtų sėkmingiau atlikti, Lietuva ir administraciniu 
žvilgiu buvo prancūzų pavyzdžiu perorganizuota. Kiekvienoje: 
apskrityje buvo skiriami paprefekčiai, o kiekvienoje keturių: 
gubernijų, į kurias Lietuva buvo padalinta (Vilniaus, Gardino,. 
Minsko ir Baltstogės), buvo sudarytos, nuo laikinosios vyriau-- 
sybės priklausančios, trijų asmenų komisijos, tik Vilniaus gu-- 
bernijoje jos priekyje buvo Napoleono pastatytas tik savo ka-- 
rinei valdžiai priklausąs gubernatorius Jomini. 

Faktiškai laikinajai vyriausybei Napoleonas pavedė admi-- 
nistravimą finansų, kariuomenės maitinimo, vietinės kariuome-- 
nės, tautinės gvardijos ir žandarmerijos organizavimą. Bet ir“ 
tas funkcijas eidama, laikinoji vyriausybė nebuvo savarankiš-- 
ka. Pvz. nusistačius organizuoti 4 raitelių (17, 18, 19, 20) ir“ 
5 pėstininkų (18, 19, 20, 21, 22) pulkus, jų vadai ir štabai. 
buvo, kad ir iš vietos žmonių, paskirti Napoleono įsakymais. 
(pėstininkų pulkų vadais Al. Chodkevičius, K. Tizenhauzas. 
Bispingas, Przezdzieckis ir Čapskis ir raitelių pulkų vadais. 
Mykclas Tiškevičius, Vavžeckis, Bajeckis ir Obuchovičius). šis 
“Lietuvos kariuomenės“ organizavimas ir jos įliejimas į pran- 
ūzų armiją ir buvo vienas svarbiausiųjų laikinosios vyriausy-- 
bės darbų. Jau VII25 ji nustatė tokius rekrutų kontingentus: 
Vilniaus gubernijai 3000, Minsko 3000, Gardino 2500, Balsto-- 
gės 1500, o rugpjūčio 1 d. buvo nustatyti raitelių kontingen- 
tai: Vilniaus g. 1377, Minsko 1307, Gardino 996 ir Balstogės. 
370. Dezertirams gaudyti ir tvarkai palaikyti VIII 12 įsakoma 
sudaryti 6 žandarmerijos batalionus, po 6 kuopas kiekviena-- 
me. Pagaliau IX 12 įsakoma kiekviename mieste sudaryti tau- 
tines gvardijas, į kurias turėjo stoti visi, nuo 18 ligi 50 
metų amžiaus, miestų žemės savininkai, amatininkai ir pirk- 
liai. Tuo būdu čia įvedama grynai prancūziška rekrutavimo: 
sistema ir laikinoji vyriausybė tuo atžvilgiu ėjo visai tokias. 
pareigas, kaip Prancūzijos departamentų tarybos ir prefektai. 

Bet vis delto, kad ir šis visas laikinosios vyriausybės dar- 
bas buvo skiriamas ne savo krašto, bet prancūzų kariuomenės. 
reikalams, jis buvo susietas su viltimi galutinai nusikratyti. 
rusų okupacijos, ir jau iš laimėjusio Napoleono išgauti su- 
jungtos su Lenkija Lietuvos valstybinę nepriklausomybę. O: 
kadangi pats tos laikinosios vyriausybės gyvavimo faktas ap- 
saugojo kraštą nuo tiesioginio okupacinės armijos krašto 
valdymo, tai ir visas tas kraštui nelengvas pareigas einant, 
beveik niekur nesusilaukta kokio pasipriešinimo. 

Kartu ėjo ir tam tikras politinis darbas. Kaip tik tuo 
laiku Varšuvoje buvo susidariusi generalinė konfederacija, kuri 
paskelbė Lenkijos nepriklausomybės atstatymą. Ji jau liepos. 

11 d. kreipėsi į Lietuvos laikiną vyriausybę, ragindama ją 
prie tos konfederacijos prisidėti. Tuojau įvairiose Lietuvos di- 
desniuose ir mažesniuose miestuose — apskričių centruose 
(Vilniuje, Kaune, Telšiuose, Raseiniuose ir kitur) — buvo su- 
šaukti vietinių bajorų susirinkimai ir jie visur pareiškė savo 
norą prisidėti prie Lenkijos konfederacijos ir tuo būdu susi- 
jungti su nepriklausoma pasiskelbusia Lenkija. Tuoj po to 
laikinoji vyriausybė delegavo savo narį Jelskį į Varšuvą, ir 
šis rugpjūčio 12 įteikė Lenkijos generalinei konfederacijai Lie- 
tuvos prisijungimo prie tos konfederacijos aktą. 

Bet tuo tarpu karo eigos ratas pasisuko prancūzų ne- 
naudai. Prancūzų kariuomenė pradėjo iš Rusijos trauktis, o 
paskiau panikiškai per Lietuvą bėgti, ir su ja kartu atsi- 
traukė ir naujai sudarytos karinės Lietuvos formacijos. Visa. 
karo metu sudaryta administracinė organizacija sugriuvo ir 
greitai, rusams užėmus visą Lietuvą, jos vietoje buvo atsta- 
tyta senoji rusų administracinė organizacija. Bet kadangi ka- 
ras dar nebuvo baigtas, tai ir rusų valdžia buvo priversta 
rimtai skaitytis su tuo, kad už jos kariuomenės, išėjusios į 
Vakarų Europą, nugaros pasilikus maištingai Lietuvai, gali tam 
tikrais momentais susidaryti tai pačiai kariuomenei pavojinga 
padėtis. Dėl to, norėdama Lietuvą nuraminti ir sukelti jo- 
je rusams draugišką nuotaiką, caras Aleksandras jau 1812 XII 
12 paskelbė amnestijos įstatymą, kuriuo buvo dovanojami vi- 
si karo metu padaryti Lietuvoje nusikalstamieji prieš Rusiją 
ir jos santvarką darbai ir skelbiami nebaustinais. Tuo būdu 
ir visi į užsienius nesuskubę išbėgti su prancūzais laikinosios 
vyriausybės nariai liko nenubausti ir tik turėjo pateikti rusų 
valdžios administracijai šiokius tokius pasiaiškinimus dėl savo 
karo meto elgsenos. Pvz. universiteto rektorius Jonas Sniadec- 
kis sugebėjo visiškai pasiteisinti, išaiškinęs savo sutikimą įeiti 
laikinosios vyriausybės sudėtin tuo, kad jis tuo būdu norėjo 
apsaugot universiteto patalpas nuo jų panaudojimo kariuo- 
menės reikalams. Panašiai aiškinosi ir Napoleono dekretu pa- 
statytas Vilniaus miesto prezidentu Mykolas Romeris (prose- 
nolis V. D. Universiteto rektoriaus Mykolo Romerio). 


III 


Vėl Lietuvon grįžo prieškarinė rusų santvarka, tačiau li- 
gi Vienos kongreso laikų ir net vėliau vis buvo atnaujinami 
bandymai Lietuvą, kaipo atskirą valstybinį vienetą, sujungti 
su virtusia po Vienos kongreso rusų valdoma “karalija“ Len- 

kija. šios viltys net buvo padidėjusios, kada 1814IV 15 įsa- 
kymu buvo grąžinti laikinai po 1812 m. sekvestruoti dvarai, 
kuo pasinaudojo ir kiti buvę laikinosios vyriausybės nariai, 
ar kada 1817VII13 isakymas sudarė kaip ir viltį, jog bus 
atgaivinta Lietuvos kariuomenė, kada iš Lietuvoje ir Gudijoje 
rekrutuojamų kareivių buvo įsakyta sudaryti atskirą Lietuvos 
korpa, net ir su Vytimi virš šv. Jurgio pulko vėliavose. Ta- 
čiau tas Lietuvos korpas nebuvo laikomas Lietuvos teritori- 
joje, bet už jos ribų ir greitai virto vien tiktai eilinio ru- 
sų armijos korpo pavadinimu. 


Praėjus keliolikai metų po prancūzmečio, 1830 XI 29 Lenki- 
joje prasidėjo grynai karinis sukilimas, privertęs rusus visą 
savo Lenkijoje laikomą kariuomenę atitraukti į šiaurę, į Lie- 
tuvos pasienį. Žinia apie sukilimą greitai pasklido ir Lietu- 
voje, bet, savo kariuomenės neturėdami, Lietuvos bajorai, kad 
ir slaptai bruzdėjo, vis dar nesiryžo sukilti, nežiūrint, kad 
Lietuvoje sąlygos sukilimui buvo labai palankios, nes ten ru- 
sų įgulos pradžioje buvo labai neskaitlingos ir silpnos. Tačiau 
rusų valdžiai pradėjus masiniai imti Lietuvoje rekrūtus, jau 
vasario mėnesį kai kuriuose Žemaitijos valsčiuose sukilo patys 
valstiečiai. šis sąjūdis greitai persimetė ir į kitas Žemaitijos 
vietas ir daug kur valstiečiai pradėjo pulti ginkluotus rusų 
konvojus, lydinčius jau sugaudytus rekrūtus, ir tuos savo at- 
muštus valstiečius įliedavo į savo sukilusių būrių eiles. šiam 
sąjūdžiui virtus masiniu, pagaliau sukilo ir bajorai. Jau 1831 
III 26 sukilėlių buvo užimti Raseiniai, III 28 Telšiai, tuo pačiu 
laiku ir Šiauliai, o paskui sukilimas išsiplėtė ir į kitas ap- 
skritis — Upytės (Panevėžio), Ukmergės, Užnerio (švenčionių), 
Trakų, Ašmenos — ir trumpu laiku apėmė beveik visą Lie- 
tuvą, išskyrus Vilnių ir Kauną. Ir jis turėjo vieną būdingą 
savybę, tai savanorišką ėjimą į sukilėlių eiles valstiečių ma- 
sių, kurios laukė, kad sukilimą laimėjusios, jos laimės ir bau- 
džiavos panaikinimą. 


Sukilimui plečiantis, tuojau iškilo reikalas kraštą organi- 
zuoti kovai su okupantu, taigi greta karinių jėgų sudaryti ir 
civilinį valdymą. Bet, priešingai tam, kas vyko 1794 m. su- 
kilimo metu, čia nesukurta jokios centrinės, visą kraštą api- 
mančios, valdžios, juo labiau, kad ir pats sukilimas augo ne 
iš viršaus, ne iš kokio centro diriguojamas, bet spontaniškai 
atsirasdavo iš apačios. Ir čia toje ar kitoje apskrityje tik 
prasidedant ginkluotam sukilimui, tuojau buvo sudaroma ir 
savoji, vietinė, “laikinoji vyriausybė", kurių ir buvo atsiradu- 
sių visame krašte tiek pat, kiek buvo apskričių. Ir Lietuva 

tuo momentu virto kaip ir savotiška, viena nuo kitos nepri- 
klausančių savarankiškų apskričių federacija. 

Sukilėliams užėmus Raseinius, jau kovo 28 d. buvo suda- 
ryta laikinoji Raseinių apskrities vyriausybė iš Juozo Rimke- 
vičiaus, Juliaus Gruževskio ir Igno Stanevičiaus. Po kelių die- 
nų, sukilėliams privertus neskaitlingą generolo Bartolomiejaus 
vedamą rusų kariuomenę pasitraukti į Prūsiją, balandžio 15 
d. susirinkę Raseinių bajorai sudarė jau “Pilnutinę Raseinių 
laikiną vyriausybę“, kurios priekyje apskrities vado titulu bu- 
vo pastatytas Ezekielis Stanevičius. Tuojau prie tos laikino- 
sios vyriausybės buvo sudarytos kaip ir savotiškos ministeri- 
jos — policijos su viršininku Roku Pšeciševskiu, maitinimo, 
vadovaujama Leonardo Volmero, iždo, vadovaujama Jančevs- 
kio, ir karo, vadovaujama Kazimiero Kontrimo. 

Sukilėliams kovo 28 d. užėmus Telšius, susirinkę bajorai 
apskrities sukilėlių vadu išrinko Anuprą Jacevičių. Jo pasiūly- 
mu tuojau buvo sudaryta ir laikinoji Telšių apskrities vy- 
 Tiausybė, kuriai suteikta augščiausios valdžios funkcijos. Jos 
priekyje buvo pastatytas Vladimiras Gadonas, kuris jau pats 
savarankiškai pasirinko kitus laikinosios vyriausybės narius 
ir suorganizavo atitinkamus “skyrius" — kaip ir ministeri- 
jas — teisingumo, policijos, sveikatos, fabrikų, maitinimo, paš- 
to (susisiekimo), miškų priežiūros, intendantūros ir savanorių 
šaukimo. ši laikinoji vyriausybė laikė save augščiausia ir ka- 
rinėms sukilėlių pajėgoms; pvz., atsirėmusi 1794 m. įstatymu, 
ji suteikė tam pačiam Jacevičiui generolo laipsnį. 


Šiauliuose augščiausią karinę vadovybę pačmė Pranas še- 
meta su Konstantu Herubavičium, kurie jau patys sudarė iš 
vietos dvarininkų ir apskrities laikiną vyriausybę iš maršal- 
kos Kauneckio, Adolfo Pšeciševskio ir kitų. Tačiau greitai ru- 
sams paėmus šiaulius, ir laikinoji vyriausybė turėjo iš čia 
pasitraukti. 

Kiek vėliau susidarė Penevėžyje laikinoji Upytės apskri- 
ties vyriausybė. ši jau kūrėsi prisilaikydama senos tradicijos, 
tad visų pirma susirinkę čia bajorai surašė konfederacijos ak- 
tą. Po to išrinko laikinosios vyriausybės pirmininku Karolį 
Zaluskį, o nariais Kazimierą Truskovskį, Juozą Kozakovskį, 
Mykolą Meištavičių, Tomą Eidrigevičių, Eustaką Karpį ir Teo- 
dorą Ropa (šie du paskutinieji buvo išrinkti už akių, ir fak- 
tiškai laikinoje vyriausybėje nedalyvavo). Buvo tuojau sudary- 
tos ir komisijos — karo su pirmininku Truskovskiu ir na- 
riais Antanu Pšeciševskiu ir Leonu Potockiu, taip pat teis- 
mo, administracijos ir vykdomoji. 

Paskiau susidarė, kad ir labai trumpai veikusios, laikino- 
sios vyriausybės Užnerio (švenčionių) apskrities, kurios pirmi- 
ninku buvo pastatytas Mostovskis, Ašmenos apsk. iš Pšez- 
dzieckio, Polio, Sorokos, ir kitose apskrityse. Bet Lietuvos ry- 
tinėse dalyse patys sukilėliai niekur ilgiau neišsilaikydavo, tai 
ir jų laikinosios vyrausybės kartu išnykdavo. 

Civilinės valdžios organizacija kiekvienoje apskrityje buvo 
skirtinga, tačiau jos uždavinys visur iš pagrindo buvo toks 
pats, visų pirma rūpintis sukilėlių apginklavimu ir maitini- 
mu ir palaikymu vidaus tvarkos, kad būtų garantuota turto 
ir asmens neliečiamybė. 

Sukilimo eigoje, sukilėliams esant nuolatos verčiamiems ap- 
leisti tą ar kitą apskrities centrą, kartu su jais atsitrauk- 
davo ir laikinosios vyriausybės, ne vien tam, kad nepatektų 
i rusų kariuomenės rankas, bet ir todėl, kad savo val- 
dymo funkcijas jie galėdavo vykdyti tik atsirėmę karine su- 
kilėlių pajėga. Bet dažnai jie, atsitraukdami, savo civilines 
fžunkcijas perduodavo karinei vadovybei, juo labiau, kad į lai- 
kinas vyriausybes buvo daugiausia skiriami pagyvenę žmonės, 
kurie sunkiai galėjo pakelti karinio gyvenimo sąlygas, 0 su- 
kilėlių būrių vadais buvo skiriami daugiausia jauni žmonės. 

Tačiau buvo momentų, kada karinė valdžia mėgindavo 
savo rankose sujungti ir karinį ir civilinį vadovavimą. Pa- 
vyzdžiui, Upytės apskrities laikinosios vyriausybės pirmininkas 
Zaluskis savo vadovybėje sujungęs Upytės ir Ukmergės apskri- 
čių sukilėlių jėgas, reikalavo, kad jo valdžiai pasiduotų ir vi- 
si Žemaitijos sukilėliai, bet, Jacevičiaus patarta, Telšių laiki- 
noji vyriausybė, laikydama Zaluskį tokioms funkcijoms visiš- 
kai netinkamą, tą pasiūlymą atmetė. 

Lietuvon su savo lenkų kariuomenės korpu atvykus ge- 
nerolui Gelgaudui, ir civilinės valdžios kūrimo srityje buvo 
bandyta kai kurių atmainų įnešti. Būtent, pats Gelgaudas, 
besiruošdamas Žeimiuose prie Vilniaus puolimo, čia 1831 VI 12 
savo vieno aktu tu paskelbė steigiąs “Laikiną Lenkų Centralinę 
Vyriausybę Lietuvoje“. Jos pirmininku jis pastatė Lenkijos 
kariuomenės generolą ir Lenkijos senatorių Tadą Tiškevičių, 
iždo skyriaus tarėju Kazimierą Kontrimą, policijos skyriaus 
tarėju Joną Gelgaudą ir karo skyriaus tarėju Gabrielį Ogins- 
kį. 

Tačiau tos vis dėlto iš vietos Lietuvos dvarininkų suda- 
rytos laikinosios vyriausybės Lietuvos sukilėliai nepripažino, nes 
ji buvo sudaryta nieko neatsiklausius, vien paties Gelgaudo 
nuožiūra, ir vietos apskrities laikinosios vyriausybės ne tik po 
to nesusilikvidavo, bet ir visai su ta “Lenkų Centrine Vy- 

riausybe Lietuvoje“ nesiskaitė. Dar ten pat Žeimiuose tą ak- 
tą skelbiant, kiti buvę to liudininkai viešai pareiškė savo pro- 
testą prieš tos vyriausybės sudarymo formą, visiškai nesiskai- 
tant su vietos sukilėliais, ir pavadino tai valdžios uzurpavimu. 
O faktiškasis žemaičių sukilėlių vadas Jacevičius vėliau savo 
atsiminimuose atžymėjo, kad šiuo atveju Gelgaudas pasielgė 
ne kaip asmuo, atsiųstas sukilusiai Lietuvai padėti, bet kaip 
Lietuvos užkariautojas (“zwycieski najezdnik Litwy“). 

Toji “Lenkų centrinė laikinoji vyriausybė Lietuvoje“ vi- 
są laiką laikėsi prisiglaudusi prie to paties Gelgaudo vadovau- 
jamo lenkų korpo ir kartu su juo pasitraukė į Prūsiją. Su 
kraštu ji neturėjo jokio ryšio, ir su ja nieks nesiskaitė. Kada, 
pavyzdžiui, ji mėgino pašalinti pavietines laikinas vyriausybes, 
jų narius stengdamasi paversti tiktai savo skirtais vietos ad- 
ministraciniais organais, tai niekas apskrityse tų jos parėdymų 
nepaisė. Iš viso tos laikinosios vyriausybės veikimo išliko tik- 
tai jų prirašyti įvairūs protokolai, kuriuose buvo užfiksuoti 
jos niekados nevykdyti nutarimai. 

Sukilimui pasibaigus Gelgaudo kariuomenės atsitraukimu 
į Prūsus, kartu atsitraukė ir jo pastatyta laikinoji vyriausy- 
bė ir daugumas kitų, pavietinių, laikinųjų vyriausybių narių. 
Jie paskiau daugumoje pasiekė Prancūziją ir ten įsitraukė i 
bendrą emigracinį gyvenimą. 

Tiek Lenkijos, tiek ir Lietuvos emigracijai susikoncentra- 
vus daugiausia Prancūzijoje, jai visų pirma teko rūpintis ma- 
terialiu išsilaikymu. Bet greta 6jo ir politinis darbas. Visų 
pirma stengtasi išjudinti pavergtų kraštų naudai Vakarų Eu- 
ropos viešąją opiniją, ypač turint vilties, kad, iškilus naujiems 
tarptautiniams kariniams konfliktams, bus galima ir savo 
krašto nepriklausomybę laimėti. Patiems emigrantams taip pat 
reikėjo susiorganizuoti. Kaip tik įvairūs Lietuvos laikinųjų vy- 
riausybių nariai ir atskirų Lietuvos sukilėlių būrių vadai ir 
dalyviai sudarė Paryžiuje keletą metų veikusią nepriklauso- 
mai nuo emigrantų iš Lenkijos atskirą “Lietuvos ir Gudijos" 
emigrantų organizaciją, pirmą iš viso tokią politinę organiza- 
ciją, kuri aiškiai siekė Lietuvos nepriklausomybės. Nors tų 
emigrantų iš Lietuvos tarpe buvo, pavyzdžiui, ir tokių, kaip 
žemaitis Aleksandras Varkolevičius, kuris savo 1844 m. Pran- 
cūzijoje išspausdintoje knygutėje “Gwiazdka na žmudzi“ (Že- 
maitijos Kalėdų Eglaitė) įrodinėjo, kad būsimoji nepriklauso- 
moji Lenkija apimsianti ir visą Lietuvą, ir kad toje valsty- 
bėje galėsianti gyvuoti tik viena lenkų kalba, o lietuvių ir 
žemaičių kalbos turėsiančios išnykti, bet vis dėlto tų drau- 
gijų narių tarpe kurį laiką smarkiai buvo atgijęs ne vien 

politinis, bet ir kalbinis lietuviškumas, kurį, matyti, buvo ypač 
paveikęs nuolatinis bendravimas sukilimo metu su grynai lie- 
tuviškomis sukilėlių masėmis. Kunigas Kiprionas Zabitis kaip 
tik tuo laiku kuria Prancūzijoje savo lietuviškus eilėraščius 
ir verčia lietuviškai įvairias Mickevičiaus pranašystes. Vienas 
veikliausiųjų Žemaitijos sukilėlių vadų Domininkas Daubaris 
(jis pats taip savo sulenkintą Dowborą sulietuvino) su kitais 
susirašinėja lietuviškai, o Korilskiu pasivadinęs Liudvikas Ko- 
beckis, sukilimo metu veikęs ne Lietuvoje, bet Varšuvoje, emi- 
gracijoje tiek savo kalbinį lietuviškumą buvo išlaikęs, kad ir 
Adomą Mickevičių mokė lietuviškų dainų (išliko keli tų dainų 
lapeliai, paties Mickevičiaus ranka surašyti), o visus savo skait- 
lingus teorinius raštus iš gamtos mokslų Paryžiuje rašė vien 
žemaitiškai (kai kuriuos jų išspausdino, išvertęs lenkiškai ar 
prancūziškai), ką jau vėliau kiti lenkų istorikai pavertė jo 
baime, kad kiti, kalbos nesuprasdami, negalėtų jo kitų “iš- 
radimų" pavogti. Bet tuo pačiu laiku žemaitis Adomas Un- 
derevičius, kurio parašyta “Gieysmi Zemaycziu Telsziu Pawie- 
ta Wayno Metu 18317 (“Dabar Lenkay neprapule, kol Zemay- 
tiay gywi"), emigracijoje persimetė į lenkišką poeziją. 

Bet ir kiti aktyvūs Lietuvos sukilimo dalyviai, kaip Ga- 
donas, Gaštovtas ir kiti, kad ir lenkų kalba, stengėsi savo 
tautiečiams priminti Lietuvą ir ypačiai Žemaitiją ir čia davė 
eilę lig šiol nenustojusių vertės darbų. Tačiau veikiai sunkios 
emigranto gyvenimo sąlygos išvaikė ir jų sukurtą organizaci- 
ją ir juos pačius. Vienas kitas mėgino ir slaptai Lietuvon 
prasmukti ir ten organizuoti sambrūzdį prieš rusų okupaciją 
(plg. Simano Konarskio suokalbį ir kt.). 


IV 


Ir 1863 m. sukilimas, kaip ir 1830 m., prasidėjo Lenki- 
joje. Bet iš ten jis greitai persimetė į Lietuvą ir čia įga- 
vo visai kitą pobūdį, negu Lenkijoje. Lenkijoje ligi pat suki- 
limo likvidavimo jis buvo vien tiktai bajorų ir miestelėnų 
sukilimu, kuriame tik vietomis dalyvavo vienas kitas valstie- 
tis, o Lietuvoje, nors ir čia bajorai plačiai jame dalyvavo, 
bet didžiausią sukilėlių masę sudarė valstiečiai. Čia valstie- 
čiams į sukilimą pastumti suvaidino tam tikrą vaidmenį gy- 
veniman nepravesta, o tiktai oficialiai paskelbta baudžiavos 
panaikinimo reforma, kurios užvilkimas valstiečių tarpe sudarė 
tokią nuotaiką, kad jų daugelis griebėsi ginklo ir stojo į su- 
kilėlių eiles ne tiek gal kautis su maskoliais “už Polščą“, 

Kun. A. Mackevičius 


kiek už savo žemę, už greitesnį žemės reformos įgyvendinimą. 
Tą nuotaiką atitiko ir pats Varšuvos laikinosios sukilimo vy- 
riausybės paskelbtas 1863 m. sausio mėnesį sukilimo manifes- 
tas, kuris, skelbiamas ir lietuviškai, vertime jau pirmųjų Lie- 
tuvos sukilimo vadovų buvo žymiai suradikalintas, kad labiau 
paveiktų lietuvių valstiečių nuotaikas. Tuo būdu sukilimui 
įpusėjus, Lietuvoje, greta bajoriškų sukilėlių būrių, veikė ir 
grynai valstietiški kunigo A. Mackevičiaus, Bičio, Lukošiūno, 
Puidoko, Dinsmano ir kitų būriai, kurie kaip tik išsilaikė il- 
giau už kitus nevalstietiškus būrius, beveik ligi 1864 m. pa- 
baigos. Nežiūrint didelių aukų kritusių kautynėse, ištremtų į 
Sibirą, pakartų ir sušaudytų, ar šiaip be kaltės išvežtų išti- 
sų kaimų, vis dėlto Lietuvos valstiečiai šį sukilimą vienu po- 
žiūriu laimėjo — jie laimėjo žemę. Mat, sukilimą bemalšinda- 
ma maskolių valdžia pabūgo to beveik visuotinio Lietuvos 
valstiečių sukilimo, ir, norėdama juos nuo “maištavimo" ati- 
traukti, o kartu ekonomiškai visai pakirsti ir bajorus dva- 
rininkus, žemės reformą Lietuvoje pravedė daug platesniame 
maštabe net negu pačioje Rusijoje. 

Sukilimui bevykstant, savaime teko jo dalyviams kurti ir 
tuos slaptus organus, kurie turėjo padėti sukilimą palaikyti, 
jį plėsti ir gilinti ir kurie tuo laiku turėjo suvaidinti lai- 
kinosios vyriausybės vaidmenį. Tačiau šio sukilimo metu jie 
buvo Lietuvoje kuriami ne 1831 m. sukilimo pavyzdžiu, tik 
beveik nuo pat pradžios sukilimo organizatoriai labiausiai žiū- 
rėjo to, kad sukilimo eigoje nenutruktų Lietuvos saitai su 
Lenkija. 

Tiesa, dar sukilimui neprasidėjus, jau 1862 m. buvo su- 
sidaręs specialiai sukilimui ruošti “Lietuvos komitetas", vado- 
vaujamas Vaclovo Przybylskio ir iš narių Kastanto Kali- 
nauskio, Prano Dalevskio ir L. Zviezdovskio. Bet greitai, iš- 
skyrus vieną Kalinauskį, kiti nariai buvo iškomandiruoti įvai- 
rioms slaptoms misijoms kitur, ir sukilimui prasidėjus, iš viso 
komiteto vietoje buvo palikęs vienas Kalinauskis. Jis lenkų 
sukilimo istorikų buvo vadinamas “Jaunuoju Lietuvos Mara- 
tu" ne vien dėl jo aiškiai demokratinio, priešbajorinio nu- 
sistatymo, bet ypač dėl jo antilenkiškos tendencijos, kada jis, 
kad ir buvo šalininku bendro su Lenkija sukilimo, bet “lie- 
tuvių" vedamo tam, kad būtų sudaryta nuo Lenkijos visai ne- 
priklausoma valstybė. 

To “Marato" įtakos pabūgę Lietuvos bajorai, 1863 m. va- 
sario mėnesio pradžioje susirinkę Vilniuje žemės reformos 
klausimų viešai aptarti, ta proga vasario 7 d. slaptai išrinko 
laikinąjį sukilimo komitetą, gavusį “baltųjų komiteto“ prieš 
aną “raudoną" vardą. Jo pirmininku buvo išrinktas Jokūbas 
Geištaras, o nariais Mikalojus Giedraitis, Antanas Jelenskis, 
Minsko bajorų maršalka Lappo, Aleksandras Oskierko ir Star- 
žinskis. Staržinskis manyta net kaip ir sukilimo diktatoriumi 
pastatyti. Sukilimui prasidėjus, susisiekęs su Varšuvos sukili- 
mo vyriausybe, šis komitetas negavo iš ten pripažinimo būti 
savarankiška Lietuvos laikina vyriausybe, bet buvo pavadin- 
tas “Tvarkomuoju Lietuvos provincijų skyriumi“ (“Wydzial 
zarządzający provincyami Litwy“). Ir vienas pirmųjų to ko- 
miteto darbų buvo panaikinimas ano “separatistinio" Lietuvos 
Komiteto, suteikiant ano komiteto nariams įvairias slaptas 
funkcijas už Lietuvos ribų ir tuo būdu juos iš Vilniaus pa- 
šalinant. To komiteto pirmininkas Vaclovas Przybylskis buvo 
pasiųstas Varšuvon į Laikiną Lenkijos Vyriausybę sekretorium 
Lietuvos reikalams ir kiti buvo kitur iškomandiruoti. Komi- 
tetas nustojo veikti, tačiau likusį Vilniuje patį Kalinauskį te- 
ko įtraukti “Lietuvos skyriaus“ nariu labiausia dėl jo plačių 
ryšių su Lietuvos sukilimu. Bet ir jis greitai buvo atkoman- 
diruotas skyriaus komisaru Gardine. 

Vietos sukilimo organizatoriai nebuvo patenkinti suteiktu 
jiems “provinciniu" vardu, ir beveik per visą sukilimo laiką 
6jo tam tikra kova tarp Varšuvos ir Vilniaus dėl vardo. Var- 
šuvai ir to pirmojo vardo buvo per daug, ir ji pareikalavo, 
kad skyrius vadintųsi ne tvarkomuoju (zarządzający), bet vien 


A. Grotgeris, 1863 m. sukilėliai 


vykdomuoju (wykonawczy) — iš pirmininko Geištaro, keturių 
narių ir Varšuvos laikinosios vyriausybės komisoriaus. šį ko- 
misorių bet ir pats “baltųjų" komiteto pirmininkas buvo pri- 
lyginęs rusų prokurorui. šiam Varšuva suteikė teisę, net ir 
neatsiklausus, skirti visus sukilimo organizacijos pareigūnus. 
Tuo būdu Varšuva norėjo paversti visą Lietuvos sukilimo or- 
ganizaciją tiesiogiai sau priklausoma. Lietuvos “skyrius" nors 

ir protestavo prieš tokias plačias skirtinio komisoriaus funk- 
cijas, bet vis dėlto jį priėmė, o paskiau, kada Kalinauskis 
su Malinauskiu reikalavo skyriaus vardą pakeisti į “val- 
dantį", tai komitetas tat atmetė, o patį Kalinauskį, kad 


A. Grotgeris, 1863 m. sukilėliai 


jis neparalizuotų komisoriaus veikimo. atkomandiravo į Gar- 
diną. 

Tuo būdu tuo pačiu laiku, kada sukilimas visame krašte 
plėtėsi, tie organai, kurie turėjo sukilimą remti ir organizuo- 
ti krašte slaptą valdymą, daugiausia laiko atiduodavo savi- 
tarpiams, grynai biurokratiniams ginčams, kurie sukilimo ei- 
gai negalėjo turėti jokios teigiamos įtakos. Padėtis tuo žvilgs- 

niu kiek pasikeitė, kada 1863 m. birželio mėn. dėl areštų ir 
pabėgimų visas Lietuvos skyrius beveik visiškai iširo ir liko 
tik vienas Kalinauskis, kuris po to paėmė jį į savo rankas, 
pritraukęs ir kitus raudonuosius. Jis tuojau pasiūlė visiškai 
nutraukti santykius su Varšuva ir net užsakė skyriaus ant- 
spaudą, kuriame nebuvo lenkiško erelio. Savo prestižui gelbėti, 
Varšuva pasiuntė komisorių į Vilnių Oskarą Aweydę, bet jam 
nepavyko Kalinauskio palaužti, ir gavo šiam nusileisti, 0 grei- 
tai ir pats buvo suimtas ir kalėjime išdavė maskoliams vis- 
ką, kas jam buvo žinoma apie sukilimo organizaciją ir or- 
ganizatorius. 

Tuo būdu 1863-1864 m. sukilimo laiku Lietuva kad ir tu- 
rėjo faktiškai atskirą kaip ir laikiną vyriausybę, bet ši tokių 
funkcijų nėjo, ir dėl to jos įtaka sukilimo eigai buvo labai 
nežymi. Tik paties Kalinauskio įtakoje ir iš dalies ir darbu 
buvo paskelbta kiek atsišaukimų gudų ir lietuvių kalba, bet 
savaime vienais atsišaukimais sukilimo laimėti nebuvo galima. 


Vv 


Sukilimą numalšinus, beveik visi tų “vyriausybių? nariai 
ir sukilėlių būrių vadai ir dalyviai atsirado kas kartuvėse, 
kas Sibiro katorginėse kasyklose, o pačioje Lietuvoje prasidė- 
jo naujas represijų laikotarpis. Tačiau, kadangi, kaip jau bu- 
vo minėta, plačiai sukilime dalyvavę valstiečiai, laimėdami že- 
mę, tuo pačiu kaip ir laimėjo sukilimą, tas savotiškai paveikė 
Lietuvos valstiečių nuotaikas ir posukiliminių represijų ir per- 
sekiojimų metu. Ypač tai išryškėjo tokiame reikale, kaip 40 
metų lietuvių kova už savo spaudą. 

Tas, kas spaudos uždraudimo metu Lietuvoje vyko, neturi 
sau jokių pavyzdžių kitų tautų istorijoje. Tai buvo tikras, tik- 
ra to žodžio prasme, karas su okupacine valdžia, bet karas 
vedamas ne kokiais įprastais ginklais, bet knyga. Ir šiame kare 
visa pagrindinė to karo našta kaip tik gulėjo ant valstiečių 
pečių. Kuomet, ypač pradžioje, bet ir vėliau, lietuvių inteli- 
gentų tarpe buvo ir svyruojančių, tam tikrais momentais net 
ir linkusių pasiduoti rusų valdžios presijai ir priimti rusų rai- 
des (prisiminkime tik prof. Ugenskį, Joną Jušką dar prieš 
spaudos uždraudimą, paskiau Tomą žilinskį, L. Ivinski, net tą 
patį vyskupą Valančių, o “Aušros" metu J. Milevskį-Miglovarą, 
kuris siūlė priimti maskoliškas raides, kad lietuviai visai be 
knygų neliktų, ir kai kuriuos kitus), tai vis dėlto valstiečių 
tarpe tokių svyruojančių nebuvo. Ir ne tik svyruojančių, bet 

per visą tą 40 metų laikotarpį lietuvių tarpe neatsirado nei 
vieno*, kuris okupacinei policijai būtų įdavęs ar knygų platin- 
tojus ar jų laikytojus. Lietuvių liaudies vaikai, nors kartais 
eidami pradžios mokyklas ir išmokdavo rašyti lietuviškus žo- 
džius rusų raidėmis ir paskiau to laikėsi per visą savo gyve- 
nimą, bet rusų raidėmis spausdintas knygas atmetė visu griež- 
tumu ir jų į savo rankas neėmė. Nors šioje kovoje už lietu- 
višką knygą tiek pasaulietinė, tiek ir dvasinė šviesuomenė su- 
vaidino ryškų vaidmenį, organizuodama pačių lietuviškų kny- 
gų gamybą Mažojoje Lietuvoje, ir keldama toje srityje ini- 
ciatyvą, bet tiesioginis to karo vedimo sunkumas užgulė 
daugiausia Lietuvos valstiečių pečius. Jie tai visas tas knygas 
perkeldavo per sieną, jie daugiausia jas ir išplatindavo ir 
sugebėjo į savo platinimo tinklą įtraukti visą kraštą. Jie davė 
ir didžiausią dalį nukentėjusių dėl spaudos uždraudimo karo, 
nes bent 90 procentų jų buvo eiliniai valstiečiai. 

šis savotiškas karas tuo dar skyrėsi nuo kitų, Lietuvoje 
anksčiau vykusių politinių sąjūdžių, kad čia neturėjome jokių 
centrinių vadovaujančių tam karui organų. Tiesa, į to karo 
pabaigą jau buvo atsiradusios ir mūsų pirmosios politinės par- 
tijos, kurios savo uždavinių tarpe turėjo ir kovą už Lietuvos 
nepriklausomybės atstatymą, tačiau kiekviena jų veikė dau- 
giausia vien siaurame savo narių ar prijaučiančių tarpe, ir 
nei viena jų nebandė imti į savo rankas vadovavimo karui 
už savo spaudą. Tačiau pačių tų kovotojų už spaudą tarpe 
ir buvo tam tikru momentu kilusi mintis, kad kova už spau- 
da yra kartu ir kova už nepriklausomos Lietuvos valstybės 
atstatymą, taigi ją tenka platesne vaga nukreipti. 

šią mintį pirmas buvo pradėjęs platinti didžiausias per 
visą 40 metų kovą už lietuvių knygas tų knygų platintojas, 
teisingai jau anais laikais vadinamas “knygų karaliumi“, Jur- 
gis Bielinis. Jis turėjo tiesioginius ryšius su visu kraštu, pats 
vienas išplatindavo daugiau kaip pusę visoje Lietuvoje išpla- 
tinamų nelegaliai knygų. Policijos nuolatos gaudomas, bet ne- 
pagaunamas, jis ir jautėsi vienintėliu visoje Lietuvoje ne- 
priklausomu žmogumi. Tad jam ir buvo kilusi mintis konkre- 
čiai kovą už spaudą paversti kova už savo nepriklausomybės 
atstatymą, o tam reikalui ir sudaryti savo slaptą vyriausybę. 

Nors savo 1897 m. Lietuvoje (“Lietuvos griuvėsiuose“) ne- 
legaliai išleistame “Baltajame Erelyje“ jis pats pasivadino 
“Juozu Baltuoju — Lietuvos karaliumi", tik čia jis nereiškė 


* Deja, vis dėlto pasitaikydavo išdavikų ir sodiečių tarpe. 
M. B-ka. 

jokių pretenzijų prie Lietuvos valdžios, tik tuo pabraukdavo 
savo asmeninę nepriklausomybę. Tiek tame laikraštyje palei- 
des mintį, kad “Lietuva turi 5 priešus — 2 iš vidaus ir 3 
iš lauko, ir tuos visus 5 maža Lietuva pergalės“, tiek ir ki- 
tuose savo raštuose puldamas mūsų šviesuomenę už tai, kad 
ji nekreipianti dėmesio į kova už savo nepriklausomos vals- 
tybės atstatymą, jis tuo pačiu laiku buvo sumanęs ir atitin- 
kamą laikiną Lietuvos vyriausybę sudaryti?. Tą vyriausybę jis 
suprato savotiškai: vyriausybė, tai visų pirma karalius su ati- 
tinkamais ministeriais, ir, juos suradus, ir sudarius iš jų ati- 
tinkamą organą, jiems ir reikia pavesti tiesioginę kovą už ne- 
priklausomybę, o apie jos sudarymą reikia tuojau visam pa- 
sauliui pranešti. Sau pageidaujama “karalių" Bielinis buvo su- 
radęs. Juo buvo besiruošiąs Rygoje brandos atestatui Jonas 
Smilga (jis nepriklausomybės laikais tarnavo Lietuvos fi- 
nansų ministerijoje ir bene 1923 m. mirė Karaliaučiuje, kur 
jis, iš proto išėjęs, buvo išvykęs gydytis). Bet nepavykus su- 
rasti ministerių, nes nieks nenorėjęs tų pareigų eiti, ir pati 
mintis apie Lietuvos “laikiną vyriausybę“ liko vien tiktai ke- 
lių asmenų fantazija. Tačiau ir be karaliaus ir be minis- 
terių Lietuvos valstiečiai tą 40 metų karą su rusų valdžia 
laimėjo. 

Prasidėjęs greitai po spaudos laimėjimo Lietuvoje revoliu- 
cinis sąjūdis, sujungęs čia grynai politinius ir kultūrinius 
tikslus (pavyzdžiui, kovą už lietuviškas mokyklas, kuri išsi- 
liejo į visuotinį šalinimą iš pradžios mokyklų atėjūnų iš Ru- 
sijos mokytojų), jokio centrinio, visam tam sąjūdžiui vado- 
vaujančio organo neišskyrė. Didysis Vilniaus seimas 1905 m. 
nustatė tos kovos gaires, bet kovai vesti jokių bendrų orga- 
nų nerinko, ir pati kova realiai buvo vykdoma vietos revo- 
liucinių organizacijų (socialdemokratų ir to paties seimo laiku 
susiorganizavusios valstiečių sąjungos) arba ir vieno kito iš 
šalies atvykusio agitatoriaus paragintos neorganizuotos vals- 
tiečių masės. ši trumpalaikė kova, įvairiose Lietuvos vietose: 
nevienodu maštabu vedama, kad ir davė kai kurių vietinių 


2 Tai, kas tuo klausimu žemiau yra įšdėstyta, dar niekur mūsų 
spaudoje nebuvo anksčiau nušviesta. Žinias apie tai jau tremtyje 
buvau gavęs iš vieno seno Bielinio bendradarbio ir spaudos uždrau- 
dimo veikėjo Jono Grigaičio-Grigaliūno, kurio rašytais atsiminimais 
čia ir pasinaudojau. 

Iaimėjimų, bet bendrai buvo pralaimėta. Laimėta daugiausia 
tautos nuotaikas, kurios ir sudarė palankią dirvą Didžiojo Ka- 
ro apystovose Lietuvos nepriklausomybę atstatyti. 

Ne iš kokio naujo revoliucinio sąjūdžio ir ne iš tiesioginės 
kovos su senu ir nauju (Didžiojo Karo metu) Lietuvos oku- 
pantu išplaukė Lietuvos nepriklausomybės akto paskelbimas ir 
paskiau Laikinosios Vyriausybės sudarymas, bet tai buvo iš- 
dava vis dėlto ir tos daugiau kaip šimtmetį besitęsiančios ko- 
vos su rusų okupacija, kovos, kuri kad ir nedavė anais lai- 
kais pozityvių laimėjimų, bet ne tik neleido išnykti pačiai 
Lietuvos nepriklausomybės idėjai, tik į tos nepriklausomybės 
kovotojų eiles įtraukė ir valstiečių mases, kurios ligi XVIII am- 
žiaus pabaigos nevaidino viešajame Lietuvos gyvenime jokio 
vaidmens, bet kurios dabar ir paėmė per savo atstovus į savo 
rankas visą Lietuvos valstybės atstatymo darbą. Laikinosios 
Vyriausybės organizavimas ėjo ramiu, grynai teisiniu keliu. 
Lietuvos Konferencijos išskirta Lietuvos Taryba 1918XI2 pa- 
skelbė Laikinosios konstitucijos pamatinius dėsnius, kuriuose 
tarp kito ko buvo parašyta: “Iki Steigiamasis Seimas bus 
nusprendęs Lietuvos Valstybės valdymo formą ir konstituciją, 
Lietuvos Valstybės Taryba, reikšdama suverenę Lietuvos galią, 
steigia Lietuvos Valstybės Vyriausybę“. Tuo nuostatu buvo su- 
daryta Laikinoji Vyriausybė, jau 1918XII20 išleidusi pirmąjį 
“Laikinosios Vyriausybės Žinių“ numerį. Ji, keisdama savo su- 
dėti, kaipo Laikinoji veikė ligi 1920 VI 15 Steigiamasis Seimas 
paskelbė Laikiną Lietuvos Valstybės Konstituciją, kuri vykdo- 
mą valdžią suteikė Respublikos Prezidentui ir Ministerių Ka- 
binetui Ir tos Laikinosios konstitucijos nuostatais Steigiams- 
jam Seimui išrinkus pirmą konstitucinį Respublikos Prezidentą 
Aleksandrą Stulginskį, šis 1920 VI 19 aktu paskelbė pirmą, jau 
ne laikiną, ministerių kabinetą su dr. K. Griniumi priekyje 
ir tuojau tos pat Laikinosios Vyriausybės žinios nuo 1920 VI 
22 virto “Vyriausybės Žiniomis“. 


Sąryšy su Laikinosios Vyriausybės veikimu per pusantrų 
metų, o iš dalies pradžioje jau pastoviai Vyriausybei veikiant, 
tenka čia atkreipti dėmesį ir į vieną labai Lietuvai būdingą 
reiškinį. Laikinajai Vyriausybei teko pradžioje veikti svetimos 
okupacijos sąlygose, kada krašto administracija buvo dar oku- 
pantų rankose, o paskiau dar vesti žūtbūtinės kovas su nau- 
jais okupantais; tuo metu Laikinoji Vyriausybė neturėjo ga- 
limumo savo valdžia apimti viso krašto ir savo valdymo ga- 
3ią visur vienodai reikšti. Tačiau tauta jau tiek buvo subren- 
dusi ir tiek savyje slėpė senų kovų tradicijų, jog ypač tenai, 

kur Laikinosios Vyriausybės galia nesiekė, pati tauta savaran- 
kiškai pradėjo valstybiškai organizuotis. 

Faktiškai, nežiūrint centrinės, kad ir laikinosios, valdžios 
susidarymo ir veikimo, vietose beveik tokių pat “valdžių", kad 
ir to vardo nenešiojančių, susidarė daugybė, ir susidariusi ten 
padėtis daug kuo priminė tą, kokią mes turėjome 1831 metų 
sukilimo laiku, kada kiekviena Lietuvos apskritis turėjo savo 
laikiną vyriausybę. 

Kol dar nebuvo paskelbti, o paskelbus, nebuvo dar įgy- 
vendinti pirmieji įstatymai apie vietos savivaldybių organiza- 
vimo tvarką ir jų veikimo ribas, tol vietose gyvavo sponta- 
niškai susidarę parapijų ir apskričių komitetai, kurių sudėtin 
įeidavo tiek vietos ūkininkai, tiek miestiečiai, tiek ir šviesuo- 
menės atstovai. 

Savo laiku turėjau galimumo susipažinti su daugumo tų 
laikų komitetų veikimo protokolais. Iš jų matyti, kad beveik 
kiekvienas tų komitetų veikė kaip visai savarankiška vyriau- 
sybė, kurios veikla apimdavo ir kariuomenės organizavimo ir 
kuro reikalus, taip pat finansų tvarkymą, maitinimą, teismus, 
vidaus saugumo organų organizavimą ir visas kitas viešojo 
gyvenimo sritis. Bet šitokį vietos darbo išplėtimą iššaukdavo 
ne noras uzurpuoti Laikinosios Vyriausybės funkcijas ir su- 
skaldyti Lietuvą atskiromis respublikomis, tik būtinas reikalas. 
Dar neturėdama savos administracijos, nevaldydama dar su- 
sisiekimo kelių, Laikinoji Vyriausybė negalėjo daugumo provin- 
cijos vietovių savo valdymo galia pasiekti, o tuo tarpu gy- 
venimas statė savo reikalavimus. Po kelių vokiečių okupacijos 
metų normalus ekonominis, politinis ir kultūrinis gyvenimas 
dar nebuvo atgijęs, o čia dar iš visų pusių veržėsi kaimyni- 
nės ginkluotos kareivių gaujos, tai ir kiekvienas vietos ko- 
mitetas stengėsi pats, savo veikimo galios ribose savo terito- 
riją nuo svetimų įsiveržėlių apginti, ir apsaugoti savo terito- 
rijos gyventojus nuo ypatingai gausiai tuo laiku paplitusių įvai- 
rių dezertirų ir banditų, sutvarkyti maitinimo, sveikatos, švie- 
timo ir ypač viešosios tvarkos palaikymo reikalus Ir tose sri- 
tyse, kol vietose nebuvo igyvendinti atitinkami Laikinosios Vy- 
riausybės paskelbti įstatymai, juos faktiškai kūrė vietos ko- 
mitetai, tačiau ne vienu kokiu pavyzdžiu ar trafaretu, bet 
kiekvienas komitetas savo išmanymu visai savarankiškai ir ne- 
priklausomai nuo kitų komitetų analoginio darbo. Giliau įsi- 
rasti įvairių įvairiausių idėjų ir valstybinės kitų valstybių 
santvarkos įtakos. Čia nemaža imta iš vokiečių okupacinės ir 
senosios rusų administracinės santvarkos, tačiau kitose insti- 

tucijoje buvo žymu ir atneštų čia grįžusių iš Rusijos karo 
meto pabėgėlių 1917 m. rusų revoliucijos idėjų, ir pavyzdžių, 
imtų iš Prancūzijos ir Anglijos parlamentinės praktikos, bet 
Ikitur buvo ir aiškūs pėdsakai dar senųjų prisiminimų iš 
2363-1864 m. ir 1831 m. sukilimų, arba net ir Didžiosios Pran- 
scūzų. Revoliucijos idėjų atspindžiai. šių komitetų veikimo apys- 
Ikaitos ir nutarimų protokolai, tarp kitko, teikia be galo svar- 
bią medžiagą ir visuomenės teisinės psichikos formavimuisi 
tyrinėti. Ta medžiaga savo laiku nemaža naudojosi ir mano 
buvę studentai teisininkai savo diplominiams darbams rašyti. 

Paskutinioji, 1941 m. susidariusi Laikinoji Vyriausybė taip 
pat, nežiūrint savo labai trumpalaikio veikimo, duoda nemaža 
medžiagos bendrai Laikinųjų Vyriausybių teisiniam ir visuo- 
meniniam pobūdžiui ir struktūrai studijuoti, bet, kol tos or- 
ganizacijos buvę nariai yra dar gyvi, tai ji dar negali būti 
istoriškai apžvelgiama, juo labiau, kad čia tuojau galima būtų 
užgauti kitų tų buvusiųjų vyriausybės narių asmenines ambi- 
cijas ir pretenzijas savo ir tos laikinosios, bet beveik visai ne- 
veikusios, vyriausybės nuopelnus išpūsti, o kitų, atvirkščiai, ją 
neteisingai beveik visiškai ignoruoti. 

Čia šiuo tarpu užteks priminti kiek analoginių padėčių. 
Išoriai pagrindas šiai laikinai vyriausybei atsirasti buvo labai 
panašus į tą, koks Lietuvoje buvo 1812 m. Nes ir dabar, kaip 
ir tada, tik svetimos valstybės kariuomenės karas su kitu Lie- 
tuvos okupantu sudarė sąlygas, prie kurių ir pati laikinoji 
vyriausybė galėjo atsirasti. Tačiau buvo ir pagrindinio skirtu- 
mo. 1812 m. Napoleono kariuomenei įsiveržus į Lietuvą ir tuo 
privertus rusų kariuomenę iš Lietuvos atsitraukti, Napoleonas 
pats buvo sudaręs laikiną vyriausybę tam, kas priverstų Lie- 
tuvą tiekti jo armijai viską, kas buvo jos karo veiksmams 
reikalinga. 

Bet 1941 m. laikinosios vyriausybės sudarymas neturėjo 
nieko bendro su naujo Lietuvos okupanto karu su Rusija, 
Ibet tą vyriausybę sudarė tie Lietuvos gyventojų sluogsniai, 
kurie jau anksčiau ruošėsi kovai su maskoliais, ir kurie pa- 
sinaudojo karo tarp tų dviejų priešų pradžia, sukelti masko- 
lių užnugaryje sukilimui. Savaime jokių konstitucinių, teisinių 
pagrindų tai vyriausybei sudaryti jie neturėjo, bet jie ir ne- 
skelbė jos konstitucine, tik laikina vyriausybe. Tuo žvilgsniu 
tam tikros analogijos mes galime rasti ir 1794 m. ir 1831 

m. laikinųjų vyriausybių sudarymo būduose. Iš dalies ir 1863 
m., nors ten labiausiai veikė Lietuvai svetimos įtakos. 

Priešingai tam, kas buvo 1812 m., vokiečiai tos laikinosios 
vyriausybės ne tik nepripažino ir nemėgino savo vedamo ka- 
ro reikalu ja pasinaudoti, bet, atvirkščiai, ją tuojau paleido, 
ir patys paėmė į savo rankas krašto administravimą. 

Nors toji valdžia, kuri laikiną vyriausybę sugriovė, teisiš- 
kai visai nebuvo įgaliota nei jos kurti nei griauti, ir forma- 
liai negalėjo panaikinti suteiktų laikinajai vyriausybei įgalio- 
jimų kraštą tvarkyti ir valdyti, bet kadangi visų laikinųjų 
vyriausybių veikimas gali remtis vien tiktai tam tikra reale 
karine pajėga, per kurią jos gali savo galią reikšti, o 1941 
m. laikinoji vyriausybė tos pajėgos jau neturėjo ir tuo būdų 
savo vyriausybinių funkcijų negalėjo atlikti, tai ji ir faktiš- 
kai nustojo tokia būti. Tačiau gerai suprasdama, kad kova 
už Lietuvos laisvę turi būti ir toliau tęsiama, ji ir sudarė 
pagrindą jau naujos, grynai revoliucinio pobūdžio organizaci- 
jos — Lietuvos Išlaisvinimo Komiteto, kuris, kiek persiorga- 
nizavęs, virto Vyriausiuoju Lietuvos Išlaisvinimo Komitetu. 
šiam Komitetui teks tas revoliucines funkcijas atlikti tol, kol 
įgavęs realią pajėgą, įgalinčią savo krašte veikti, jis įstengs 
vėl Laikina Lietuvos Vyriausybe virsti. 


M. B. PRIEDAS PRIE V. B. “LIETUVOS LAIKINŲJŲ 
VYRIAUSYBIŲ MŪSŲ PRAEITYJE" 


V. B. labai jaudinosi pastebėjęs, jog jo rašinys “Lietuvoje" buvo 
išspausdintas jos Redakcijos gerokai sutrumpintas ir perstilizuotas, 
kas tekstą įskaudino. Patikrinus čia pateikiama svarbiausi teksto 
pakeitimai, gausingų stilistinių išlyginimų nenurodant. 

Iš įžangos “Lietuvos" Redakcija tepaliko nuo “Lietuvos praeitis 
nuo to laiko, kada Lietuva nustojo" ir baigiant “tam neturi beveik 
jokios medžiagos"; visa kita Redakcijos išbraukta. 

I skyriuje 1-jo posmo užbaigoje žodžiai “Būdinga, kad daugu- 
mą to (Kotrynos II) atsišaukimo šūkių beveik žodiškai pakartojo 
bolševikiniai maskoliai, 1940 m. okupuodami Lietuvą“, Redakcijos 
sušvelninta į “Būdinga, kad daug to atsišaukimo šūkių beveik pa- 
žodžiui pakartojo bolševikai, 1940 m. okupuodami Lietuvą.“ 

2-me posme Redakcija išbraukė žodžius “nors daugiausia pra- 
džioie (1794 m. sukilimas) rėmėsi likučiais rusų dar nesulikviduotos 
buvusios Lietuvos kariuomenės! Kosčiuškai išbraukta “save laiky- 
damas augščiausiuoju valdžios organu". 

3-me posme po žodžių “Centrinė Lietuvos Didžiosios Kunigaikš- 
tijos Deputacija ... atsiremdama karine sukilėlių pajėga" išbraukta: 
“kuri (pajėga) jai suteikdavo galios kraštą valdyti." 

4-me posme prie ten nurodomų asmenų Redakcija pridėjo žo- 
džius: “sulietuvintai šiaip pasirašė“ ir asmenų sąraše išbraukė “ir 
dar septyni kiti". 

5-me posme “Lietuvos" tekstan įsispraudė spaudos riktelis, kur 
“Syrutis Sudz. Ziam. Kaw." virto “Syručiu Sudz. Ziam. Kam." 

6-tas posmas (“šioji laikinoji vyriausybė" ir t.t.) Redakcijos 
visai išbrauktas. 

7-me posme “maskoliai"" Redakcijos sušvelninta “rusais". Pasku- 
tinis sakinys (“Tik ar užsienyje gyvendami" ir t.t.) išbraukta. 

8-me posme išbrauktas pirmas sakinys (“Tuo tarpu pačioje Lie- 
tuvoje kad ir buvo" ir t.t.). Toliau “Kotrynai II pastipus" sušvel- 
nintas: “Kotrynai II mirus". “Povilas I amnestavo daugumą Sibiran 
ištremtų sukilimo dalyvių" Redakcijos atsargiau paversta: “... daug 
Sibiran ištremtų". 

1! skyriuje 1-me posme “Lietuvoje" spaudos riktas: caras Alek- 
sandras II vietoj caro Aleksandro I. 

3-me posme ir visur kitur sudarytųjų laikinųjų Lietuvos vyriau- 
sybių “Lietuvos" Redakcija vyriausybes įdeda į “". 

4-me posme svetimšalių pavardes Redakcija pateikia lietuviško- 
mis galūnėmis. 

5-me posme “kiekvienoje keturių gubernijų... buvo sudarytos, 
nuo laikinosios vyriausybės priklausančios trijų asmenų komisijos" 
Redakcija pavertė į “kiekvienoje keturių gubernijų... sudarytos, 
gubernijų vyriausybės, priklausančios trijų asmenų komisijos..." 

6-me posme Redakcija išbraukė 1812 m. organizuojamų Lietuvos 
pulkų numeraciją. 

Betrumpindama 7-jį posmą, Redakcija išbraukė “O kadangi pats 
tos laikinosios vyriausybės gyvavimo faktas apsaugojo kraštą" ligi 
sakinio galo ir posmo galo. 

9-me posme Redakcija išbraukė sakinį “Bet kadangi karas dar 
nebuvo baigtas" ir t.t. 

III skyriuje 1-me posme “1817.VII. 13 įsakymas sudarė kaip ir 
viltį, jog bus atgaivinta Lietuvos kariuomenė", kas Redakcijos pa- 
versta į “1817.VII.13 įsakymu ketinama atgaivinti Lietuvos kariuo- 
menė", ir išbraukta, jog Lietuvos korpui buvo teikiama “net ir Vy- 
tis virš šv. Jurgio pulko vėliavose." 

2-me posme Lietuvos valstiečių sukilimo pradžia iš 1831 m. va- 
sario mėn. Redakcija atkėlė į 1830 m. vasario mėnesį. 

3-me posme Redakcija išbraukė, jog 1831 m. Lietuvos sukilimas 
“augo ne iš viršaus, ne iš kokio centro diriguojamas, bet spontaniš- 
kai atsirasdavo iš apačios". 

4-me posme “kaip ir savotiškas ministerijas" Redakcija pavertė 
i “atatinkamas komisijas“. 

5-me posme “Laikinoji Telšių apskrities vyriausybė" spaudoje 
virto riktu “laikomoji Telšių apskrities vyriausybė". 

7-me posme “Karpis ir Ropas faktiškai laikinoje vyriausybėje 
nedalyvavo" Redakcijos paversta, jog jiedu “vyriausybėn nesijungė". 

9-me posme “turto ir asmens neliečiamybė" Redakcijos paversta 
“turto neliečiamybe ir asmens saugumu." 

10-tas posmas (“Sukilimo eigoje sukilėliams esant" ir t.t.) Re- 
ddakcijos visas išbrauktas. 

14-me posme “Laikinosios Lenkų Centrinės Vyriausybės Lietu- 
voje Lietuvos sukilėliai nepripažino", o toliau Redakcija išbraukė 
:žodžius; “nes ji buvo sudaryta nieko neatsiklausius, vien paties Gel- 
gaudo nuožiūra“. Redakcija išbraukė taip pat “Dar ten pat Žei- 
miuose tą aktą skelbiant, kiti buvę to liudininkai viešai pareiškė 
savo protestą prieš tos vyriausybės sudarymo formą, visiškai nesi- 
skaitant su vietos sukilėliais, ir pavadino tai valdžios uzurpavimu." 

15-me posme, jį suplakusi su 14-ju, Redakcija išbraukė: “Iš viso 
tos laikinosios vyriausybės veikimo išliko tiktai jų prirašyti įvairūs 
protokolai, kuriuose buvo užfiksuoti jos niekados nevykdyti nuta- 
rimai". 

16-me posme "dauguma" Redakcija pavertė į “daug", “daugis". 


17-me posme Redakcija išbraukė “emigracijai... visų pirma 
teko rūpintis materialių išsilaikymu/' (Emigracijos) “draugijų narių 
tarpe kurį laiką smarkiai buvo atgijęs... lietuviškumas" — tuos 


žodžius Redakcija pavertė į “tų draugijų nariuose kurį laiką buvo 
labzi gyvas... lietuviškumas", ir išbraukė “kurį, matyti, buvo ypač 
pavcikęs nuolatinis bendravimas sukilimo metu su grynai lietuviš- 
Iomis sukilėlių masėmis". Autoriaus (V. B.) riktą, kun. Kiprioną 
Zabitį pažymėjus Kajetonu Zabičiu, Redakcija pakartojo. 

IV skyriuje 1-me posme Redakcija išbraukė, jog Lenkijoje 1863 
m. sukilime “tik vietomis dalyvavo vienas kitas valstietis". Lietuvos 
valstiečių stojimą sukiliman “netiek kautis su maskoliais už Polščą“" 
Redakcija pavertė stojimu “netiek politiniu pagrindu". 

3-me posme 1863 m. Lietuvos sukilimo organizatorius Redakcija 
pavertė lenkais. 

5-me posme pažymėdama kovą tarp Varšuvos ir Vilniaus suki- 
limo organizatorių, Redakcija išbraukė, jog toji kova buvo vedama 
“dėl vardo" ir jog Varšuvai jos duotojo Lietuvos komitetui “vardo 
buvo perdaug“. Redakcija išbraukė, jog Varšuvos pristatytą lietu- 
viams komisorių “net ir pats (Lietuvos) 'baltųjų' komiteto pirmi- 
ninkas buvo prilyginęs rusų prokurorui", 

V skyriuje 2-me posme Redakcija išbraukė, jog liaudies vaikai 
pradžios mokyklose “išmokdavo rašyti lietuviškus žodžius rusų rai- 
dėmis ir paskiau to laikėsi per visą savo gyvenimą". 

Prie 2-jo posmo priplakdama 3-jį (apie Jurgį Bielinį), Redak- 
cija išbraukė, jis “pats vienas jšplatindavo daugiau kaip pusę visoje 
Lietuvoje išplatinamų nelegališkai knygų", ir toliau ligi posmo galo, 
o taip pat ir visą 4-jį posmą (apie Bielinio sumanymą sudaryti 
slaptą Lietuvos vyriausybę). 

VI skyriuje 2-me posme Redakcija išbraukė žodžius: ir vėl 
(1918 m.) “Laikinosios Vyriausybės organizavimas ėjo ramiu, gry- 
nai teisiniu keliu", išbraukė taip pat ištrauka iš Lietuvos Tarybos 
1918.XI.2 Lietuvos laikinosios konstitucijos, 1920.VI.15 Steigiamojo 
Seimo Laikinosios Lietuvos Valstybės Konstitucijos paskelbimą ir 
t.t. Be to, Redakcija išbraukė dar 3, 4 ir 5 posmą, pagaliau ir visą 
VII-jį skyrių. 

6. BELLIO LANCASTERIO MOKYKLOS! 


(MEDŽIAGA LIETUVOS MOKYKLŲ ISTORIJAI) 


Kaip ir visos kitos idėjos, taip pat ir pedagoginės, gimsta 
pradžioje atskirų asmenų galvose. Kaip paskutinis mokslo žo- 
dis, jos dažniausia išlaiko ilgą kovą su atitinkamų senų toje 
pačioje srityje idėjų šalininkais, kol, pagaliau, įsavintos šviesuo- 
menės jos iš lengva prasisunkia ir į plačią visuomenę, nors 
jau dažniausia patys tų idėjų kūrėjai į tą laiką vėl persi- 
ima naujausiomis idėjomis ir patys jau nuo anų (senųjų) 
atsisako. Kuomet tenka plačioj visuomenėje susidurti su tam 
tikromis savotiškomis auklėjimo ir mokymo sistemomis, kurios 
jau visai neatitinka tų pačių laikų patyrusių pedagogų pa- 
žiūrų, vis dėlto jų šaknis galima surasti savo laiką atgyve- 
nusiose, bet kadaise labai populiariose idėjose, kurioms tik 
ilgo laiko reikėjo, kol jos prasiskverbė į visuomenę. 


Mūsų dabartinė pedagoginė mokyklinė praktika ir mūsų 
laikais gan toli atsiliko nuo vakarų Europos ar Amerikos mo- 
kyklinės praktikos, ir dar ligi šiol daugelis mūsų mokytojų 


1 Pirmą kartą buvo išspausdinta “švietimo Darbe" 1922 m., 
Nr. 8 p. 119-123.* 

* M. B.: šį V. B. rašinį papildyčiau vėlesniais mano rašinėliais 
kauninėje Lietuviškoje Enciklopedijoje, III t., 1934 m. 1) A. Bell ir 
2) Bellio ir Lancasterio mokymo būdas (antrasis straipsnelis ir sky- 
vium atmuštas), taip pat paties V. B. str. Bellio ir Lancasterio 
mokymo būdas (bostoniškėje Lietuvių Enciklopedijoje II t. 1954 m.). 

verčiasi ne vien XIX amžiaus pirmos pusės idėjomis, bet ki- 
ti net siekia į XVI-XVII amžiaus jėzuitų mokyklų praktiką. 
Tačiau ir jie nesudaro dar labiausiai pedagoginiu požiūriu at- 
silikusios mūsų visuomenės dalies. Arba, teisingiau pasakius, 
nebuvo, nes nuo pradžos spaudos uždraudimo beveik ligi pat 
pirmojo didžiojo karo vienintėlė lietuviškoji mokykla, kokią 
anais laikais turėjome, buvo ana mūsų kaimo mokykla, ku- 
rioje “mokytojomis" buvo mūsų motinos ar senelės, įvairios 
davatkėlės ir į jas panašios “daraktorkos" ar “daraktoriai", 
kurios mokė taip, kaip pačios kadaise buvo kitų išmokytos, 
bet niekas jų mokymo meno nemokė. Per jų rankas perėjo 
didesnioji dabartinės lietuvių šviesuomenės dalis, nes beveik 
kiekvienam vyresniam lietuviui buvo tekę per tokių mokyto- 
jų rankas pereiti. Bet kaip jos mokė? Kokius jos vartodavo 
mokymo metodus ir iš kur tuos metodus pasėmė? Negalima 
sakyti, kad tiek mokydamos poterių, tiek ir skaityti-rašyti jos 
nebūtų taikiusios kokių pedagoginių metodų. Metodas tai bū- 
das vaiką mokyti ir tikrai tokie būdai, ir tai nuostabiai pa- 
našūs pas visus tuos “mokytojus" ir “mokytojas", tikrai buvo. 
Niekas jų tų metodų nemokė ir jų neinstruktavo, bet jos 
mokė taip, kaip patys ar pačios buvo kadaise mokomi ar 
girdėjo, kaip kiti tą darbą atlikdavo. Bet tas jų mokymo bū- 
das atsirado ne pripuolamai, nes dar, palyginti, neperseniau- 
siai jis buvo vartojamas daugelyje tikrųjų Lietuvos mokyklų, 
o XIX amžiaus pradžioje buvo laikomas paskutiniuoju peda- 
gogijos žodžiu, dėl kurio užsienyje, ypač Anglijoje, per kele- 
tą dešimčių metų buvo kilusi plačiausioji literatūra ir pole- 
mika dėl tos sistemos gerųjų ir blogųjų savybių. Tai buvo va- 
dinamas “Lancasterio" savitarpio mokymo būdas, kurio prin- 
cipais buvo sudarytos “Bellio - Lancasterio mokyklos“. 

štai trumpa tų mokyklų istorija. 179811 anglas Jonas 
Lancaster, vėliau prisidėjęs prie kvakerių sektos, viename 
Londono priemiestyje buvo įsteigęs daugiausia biednuomenės 
vaikams skiriamą mokyklą. Mokykla turėjo gerą pasisekimą, 
mokinių skaičius nuolatos didėjo, tačiau greitai pradėjo trūk- 
ti Iešų jai išlaikyti. Lancaster pradėjo jieškoti priemonių, kaip 
galima būtų praplėsti mokyklą, neapsunkinant jos biudžeto 
prisamdant dar naujų padėjėjų — mokytojų. Jam tuokart 
atėjo mintis, kad galima būtų savo padėjėjais statyti tos pa- 
čios mokyklos mokinius, jiems duodant į rankas pavyzdžius 
ir pavedant, sekant tais pavyzdžiais, mokyti kitus vaikus, kurie 
už juos mažiau mokėjo. O ir patys tie mokytojų padėjėjai 
augštesniuosiuose mokyklos skyriuose besimokydami, ten pat 
buvo mokomi kitų už juos daugiau pažengusių mokinių. 

Tą savo "išradimą" Lancaster stengėsi nuolatos tobulinti, 
jieškodamas grynai mechaninių mokymo būdų. Tuo keliu eida- 
mas, jis sugebėdavo vienas aptarnauti keletą šimtų mokinių, 
o vėliau vienas sugebėdavo “mokyti" ir tūkstantį vaikų. Ži- 
nia apie tokį “stebuklingą" mokymą greitai pasklido krašte, 
atsirado tos sistemos šalininkų ir rėmėjų, ypač nuo to laiko, 
kada jis 1803 m. išspausdino savo “išradimo" aprašymą ats- 
kira knyga, kurios per keletą metų buvo išspausdinti net še- 
ši leidimai. Tuojau visoje Anglijoje pradėta vesti propagandą 
už tokių mokyklų kūrimą. Joms steigti rinkta pinigų, kurta 
atitinkamas draugijas, pagaliau Londone net buvo įkurtas ir 
savotiškas mokytojų institutas, kuriame būsimieji lancasterinių 
mokyklų vedėjai buvo supažindinami su Lancasterio metodu. 

Bet pačioje Anglijoje dėl tų mokyklų kilo ir tikybinių 
ginčų. Būdamas, kaip žinoma, kvakeris, Lancaster laikė 
kiekvieno mokslo pagrindu tikybą ir savo mokyklose stengėsi 
sutaikinti visas tikybas ir skaitlingas Anglijoje sektas, ir dėlto 
vaikai buvo iš tikybos mokomi tiktai Biblijos. Tai netiko 
viešpataujančios anglikonų bažnyčios atstovams, kurie pradėjo 
reikalauti, kad vaikai tose mokyklose būtų mokomi ir kate- 
kizmo. O kol Lancaster savo sistemos laikėsi, jie pradėjo ves- 
ti prieš jį agitaciją, kaip prieš visuomenės santvarkos ardy- 
toją. Tačiau šioji sistema taip įtiko anglų visuomenei, kad ir 
anglikonų dvasininkijai nelengva buvo su Lancasteriu kovoti. 
Bet vis dėlto jiems pavyko surasti dar 1800 metais kažinkokio 
Bellio išleistą knygutę, kurioje buvo propaguojamos tos pa- 
čios, kaip ir Lancasterio idėjos, bet viskas buvo nušviesta 
priimtina anglikonams forma. Anglikonams pavyko tą dr. Bellį 
surasti. Tai buvęs anglikonų kunigas, kuris dar 1789 m., gy- 
vendamas Madrase, ten buvo įtaisęs mokyklą, kurioje ir tai- 
kino tuos pačius mokymo metodus, kurie buvo vartojami ir 
Lancasterio. šiuos savo metodus jis buvo, sugrįžęs Anglijon, 
aprašęs anoj jau minėtoj knygutėje, bet tuo laiku visuomenė 
iš viso į ją dėmesio neatkreipė ir tik vėliau ji pripuolamai 
buvo atkasta. Tai dabar anglikonai pasinaudojo tuo savo nau- 
ju atradimu, kad ne tik pakaltintų Lancasterį Bellio idėjų 
nuplagijavimu, bet kad ir taikintų šį kartą “Bellio" metodą 
savo naujai steigiamoms mokykloms, kuriose ir tikyba buvo 
jau ne Lancasterio, bet Bellio principais mokoma. 

Nuo to laiko “Bellio-Lancasterio" savitarpio mokymo sis- 
tema virto Anglijoje paskutiniuoju pedagoginės mados žodžiu, 
ir tuo principų pradėta visame krašte mokyklas kurti. ši sis- 
tema greitai persimetė ir į kitus kraštus — 1806 m. į Ame- 
riką, 1810 m. į anglų kolonijas Afrikoje, 1813 m. į Aziją (į 

Indiją ir kitur), 1814 m. į Prancūziją, 1816 m. į šŠveica- 
riją, paskiau į Rusiją ir jos nukariautus kraštus ir kitur. 
Mūsų dabartinėmis akimis žiūrint, atrodo nesuprantamas 
toks entuziastinis priėmimas tos grynai fabrikinės mokymo 
sistemos, kur mažieji “mokytojai? virsdavo kaip ir aklai mo- 
kytojo žodžius kartojančiais gramofonais, o mokiniai virsda- 
vo skaičiavimo, skaitymo ir skiemenavimo mašinomis. Bet vis 
dėlto nereikia pamiršti ir to, kad kaip tik XIX amžiaus pra- 
džioje ir pradėta ir fabrikuose plačiau mašinas vartoti ir lauk- 
ta, kad tos mašinos padarysiančios tikrąjį visuomenės santy- 
kiuose perversmą, visiškai išstumdamos iš fabrikų gamybos 
darbo žmogaus darbą. O tai, ano laiko samprotavimais, ne- 
galėtų žmonijai pakenkti, nes nesenai prieš tai prasiplatinusi 


vargšų “duona" — bulvės, turėsiančios pašalinti bado pavojų. 
Taigi iš Lancasterio-Bellio metodo laukta to paties dvasios gy- 
venimo srityje — čia irgi savarankiškas mokytojo ir mokinio 


proto darbas turėjęs būti pakeistas grynai mechaniniu proce- 
su. Ir tą metodą mėginta taikyti ne vien pradžios mokyk- 
loms, kurioms ir šiaip buvo statomi labai siauri uždaviniai, 
bet net ir augštesniosiose mokyklose. 

Jau daug kraštų apkeliavęs, 1820 m. šis metodas pasiekė 
ir Lietuvą. Rusija jau 1816 m. buvo pasiuntusi į Londoną 
tris jaunuolius, kad jie ten praktikoje su tuo metodu susi- 
pažintų. Sugrįžę iš komandiruotės, jie įvedė tą metodą į vad. 
kantonistų mokyklas karinėse sodybose (voennye poselenija). 
Be to, dar tūlas Hamelis, komandiruotas užsienin mokslo rei- 
kalais, kelionėje susipažino ir su Bellio-Lancasterio mokyklo- 
mis ir iš kelionės sugrįžęs, aprašė jas 1818 m. Paryžiuje iš- 
leistoje knygoje. ši knyga 1819 m. buvo išversta lenkiškai, 
pavedus tai Vilniaus universiteto mokyklų komitetui, ir iš da- 
lies išspausdinta Vilniuje leistame žurnale “Dzieje Dobroczyn- 
nošci Krajowej i Zagranicznej" N. 4, 6, 7, 8, 9. Be to, žinios 
apie Bellio-Lancasterio sistemą galėjo Lietuvą pasiekti ir per 
Lenkiją, kur dar 1812 m. panašias mokyklas buvo pradėjęs 
steigti kunigaikštis Jablonovskis, kuris gavo su jomis užsieny- 
je susipažinti. Bet iš kur jos bebūtų Lietuvon atėjusios, vis 
dėlto jos čia rado sau labai palankią dirvą, nes ir šiaip jau 
čia, labiausiai Vilniaus universiteto įtakoje, žymi pasaulietinės 
ir dvasinės šviesuomenės dalis buvo susirūpinusi parapinių mo- 
kyklų steigimu. Dar 1809 m. vyskupas Juozapas Arnulfas Gied- 
raitis, vizituodamas Žemaičių vyskupiją, ragino visus klebonus 
steigti parapines mokyklas. 1820 XI 4 aplinkraščiu jis kreipėsi 
į apsileidusius klebonus, kurie dar jų nebuvo įsteigę, kad kiek 
galima greičiau jas įkurtų, ir net grasino atitinkamai nubaus- 

ti tuos, kas to jo raginimo neklausys. Žemaičių vyskupijos 
pavyzdžiu, nors ir siauresniu maštabu, pasekė ir kaimyninės 
vyskupijos. Tie patys reikalai buvo ir spaudoje keliami; “Dzie- 
je Dobroczynnošci" per keletą metų išspausdino nemaža straips- 
nių ir informacijų apie parapines mokyklas. Tiesa, tų mokyk- 
lų uždavinys nebuvo platus; jos turėjo tiek tiktai apšviesti 
valstiečius, kad jie neliktų visiški beraščiai, bet kartu, kad 
jiems nebūtų noro mesti žemės darbo ir eiti į kitus verslus, 
nes, esą, jų darbas yra kraštui (čia suprask — dvarininkams) 
būtinai reikalingas. Toji baimė nebuvo be pamato, nes kaip 
tik tuo laiku nemaža kaimiečių vaikų visokiomis priemonėmis 
stengėsi pasiekti mokslo, kad tuo būdu ir pačios baudžiavos 
nusikratyti (panašią visuomeninę idėją apie būtiną valstiečių 
prisirišimą prie žemės skelbė ir Chodzka žinomame savo raš- 
te Pan Jan ze Swisloczy p. 421). Tokiai mokyklai organizuo- 
ti Lancasterio metodas kaip tik labiausiai tiko: skiemenuoda- 
mas, mokinys šiaip taip pramokdavo skaityti ir iš bėdos ir 
savo pavardę pasirašyti, atmintinai išmokti katekizmo ir porą 
aritmetikos mažesniais skaičiais veiksmų. Bet daugiau jiems 
ir nenorėta sąmoningai duoti. 

Kaip ir kitur Europoje, šis metodas daug kam čia labai 
patiko ir buvo tuoj pradėtas praktikoje taikyti. Jonas Chodz- 
ka, rašydamas pradinių mokyklų organizacijos projektą (Dzieje 
Dobroczynnošci 1820 N. 6) rašo, jog “Pestaloccio ir Lancas- 
terio taisyklių taikymas kaimo mokykloms turėtų būti lai- 
komas tinkamiausių, nes sutaupo išlaidas knygoms pirkti ir 
sutrumpina mokymo laiką, kada prie vienos lentos gali mo- 
kytis žymus vaikų skaičius". Vėliau tą pačią mintį pakarto- 
jo ir rusų 1828 m. pradinių mokyklų statutas, kuris patarė 
vartoti “paprastą" arba Lancasterio metodą. Pilnų žinių apie 
to laiko parapines mokyklas ir ypač apie lancasterines Lie- 
tuvoje šiuo tarpu stingame, bet pravartu pateikti čia bent 
keletas būdingesnių pavyzdžių. 

Bene pirmoji Lancasterio metodą buvo pradėjusi Lietuvo- 
je taikyti Vilniaus Labdarių draugija, ta pati, kuri leido ir 
“Dzieje Dobroczynnošci". Ji jau nuo 1819 VIII 2, sekdama Pet- 
rapilio kantonistų mokyklos pavyzdžiu (D. Dz. 1820 N. 8), buvo 
savo mokyklose įvedusi savitarpio mokymosi sistemą. 1820 m. 
toje mokykloje buvo 279 vaikai (136 berniukai ir 143 mergai- 
tės). Kitą, tuo laiku labai išpopuliarintą mokyklą, buvo šedu- 
voje įsteigęs kunigas Juozas Rūpeika. Kiek už jo vėlesnę veik- 
lą tenka jį smerkti, vis dėlto negalima nutylėti nei paneigti 
ir jo nemažų nuopelnų tų laikų lietuviškai kultūrai. Įkūręs 
Šeduvoje dvi mokyklas, jis vienon jų priimdavo beveik išim- 

tinai valstiečių vaikus, o kiton bajorukus ir miestiečius. Ant- 
rojoje mokykloje Varnių seminarijos klierikas ruošė 50 vaikų 
maždaug trečion apskrities mokyklos klasėn. O pirmoj moky- 
tojas Bieliavskis Lancasterio sistema mokė daugiau kaip 60 
vaikų, beveik išimtinai valstiečius (X. Szantyr Wiadomošč o 
szkolkach Szadowskich-Dzieje Dobroczynnošci 1821 N. 22). Pa- 
našią mokyklą buvo Kuršėnuose įsteigęs kunigas Kaziela. Fi- 
losofijos daktaras Juozas Volodzko (sąmoningas lietuvis, kuris 
lietuviu pastangomis buvo pravestas į Vilniaus cenzūros ko- 
mitetą paraližuoti priešiškai lietuviams to komiteto veiklai) 
savo 1829II1 sudarytu testamentu užrašė 4 su puse tūkstan- 
čių rublių įsteigti parapinei mokyklai Vainute irgi ta sąlyga, 
kad vaikai joje būtų mokomi “Lancasterio būdu" (Kauno gu- 
bernatoriaus byla 1869 N. 204). Be abejo, panašių mokyklų 
buvo ir daugiau, nes Joniškėlyje buvo įsteigta ir speciali mo- 
kykla mokytojams supažindinti su Lancasterio metodu. Tačiau 
kol kas nepavyko surasti kokių tikslesnių apie ta mokyklą ži- 
nių. Greičiausia, ji buvo įsteigta Karpio. šioje mokykloje mo- 
kytojais buvo lietuviai, kurie gerai lietuviškai mokėjo ir vienas 
jųjų, Juozas Blusis, kartu buvo ir Joniškėlio labdarių draugi- 
jos nariu-vertėju, į kurio pareigas įeidavo žmonėms į lietuvių 
kalbą versti ir lietuviškai aiškinti įvairius tos draugijos val- 
dybos nutarimus. Gal toks specialus vertėjas nelabai ten bu- 
vo reikalingas, nes visi tos draugijos valdybos nariai, gal iš- 
skyrus tik vieną iniciatorių daktarą Abichta, puikiai lietuviš- 
kai mokėjo (Dzieje Dobroczynnošci 1821 N. 15 ir 17). 

Tuo būdu šis “stebuklingas" mokymo metodas prasipla- 
tino tuo laiku Lietuvos parapinėse mokyklose. O per jas 
paskiau jis virto ilgiems metams vieninteliu mūsų spaudos 
uždraudimo laiko nelegaliu kaimo “mokyklu" pedagoginiu me- 
todu. Žinoma, kitos tos “daraktorkos" ir instinktyviai pačios 
būtų galėjusios tą patį metodą pagauti, tačiau turint galvoje, 
kad beveik visos jos pačios mokėsi kadaise tose parapinėse 
mokyklose, tai bent jų daugumas kaip tik iš ten tą metodą 
ir pasisavino. 

7. Iš J. KELPšOS ATSIMINIMŲ! 


Lietuvių Mokslo Draugijos archyve buvo išlikusi antroji 
dalis J. Kelpšos (nuo Kaltinėnų) atsiminimų, rašytų ištrėmi- 
me po 1863 m. Lietuvių Mokslo Draugijai tuos atsiminimus 
atsiuntęs Poškiečių Antanas (tai slapyvardis buvusio tuo laiku 
Varnių klebono, kunigo Antano Juozapavičiaus) pačiame rank- 
raštyje pažymėjo, kad jei suras, atsiųs ir pirmąją dali, bet, 
matyti, jos nerado, nes Mokslo Draugijoje jos nėra. Antroji 
dalis yra tai didžiulis, smulkiai surašytas, 253 puslapių rank- 
raštis (22 iš 17 cm), kuris buvo surašytas 1868-1871 m. Kai 
kuriose dalyse tie atsiminimai nieko įdomaus ir naujo neįne- 
ša — tai paprasti ir žinomi tremtinių išgyvenimai. Tačiau 
p. 27-234 turi ir platesnės reikšmės: autorius, eilę metų at- 
skirtas nuo žemaitijos, nenorėdamas pamiršti savo giminių, 
pažįstamų, kaimynų, padarė “mintinę kelionę“ (podrož w myš- 
li) po buvusį Raseinių apskritį (Nepriklausomybės laikų dalis 
Tauragės, Raseinių, Telšių apskr.) ir čia, iš centro Kaltinėnuo- 
se lankydamas visus dvarus, dvarelius ir akalicas, stengiasi ūž- 
"rašyti jų ir jų savininkų istoriją maždaug paskutiniųjų 
100 metų. Matyti, gražią atmintį turėjęs ir, be to, bene bu- 
vęs kadaise Žemaičiuose sienų teisėju, tai ir turėjo galimumo 
susidurti su daugybe bylų dėl tų dvarų ir jų sienų pažeidi- 
mo, pateikė daugybę smulkesnių ir stambesnių faktų ir fak- 
telių, šimtus pavardžių ir atskirų bajorų šeimų istorijas. Ši 


1 Pirmą kartą spausdinta “Mūsų Senovėje" III tome Nr. 1 (10) 
1940 m. p. 65-68. 

dalis yra, be abejo, svarbi ir reikšminga ir mūsų ūkio isto- 
rikams. Yra vietomis ir autobiografinių žinių (autorius mokė- 
si Kražiuose nuo 1819 m.). Kai kur paliečiami žmonės, tie- 
sioginiai susidūrę su lietuviškuoju darbu, ir jie savotiškai, kad. 
ir ne visados teisingai (nepamirškime, kad jis viską rašė iš 
atminties) nušviečiami. čia pateikiamos ištraukos (vertime 
iš lenkų kalbos) apie Kražių gimnaziją. 

(p. 61, Kražių ivykiai) „.. Nematau reikalo aprašinėti mo- 
kyklinių įvykių, nės savaime tarp vaikų, ypač tokiame didelia- 
me skaičiuje susirinkusių, įvykdavo įvairių dalykų, bet jie, kaip 
vaikiški, net nėra verti, kad juos minėtume, tačiau du įvy- 
kius pasiryžau paminėti. Prieš 1820 metus Ganipravo savinin- 
kas maršalka Ivanavičius paėmė į rekrūtus savo valstietį 
Baracevičių, kuris buvo jau antros klasės mokinys, ir išvežė 
ji į savo dvarą Ganipravą, 10 varstų nuo Kražių. Tuo pa- 
sipiktino jo draugai, nes tai visi palaikė savo garbės įžeidi- 
mu, ir tą patį vakarą, susirinkę keli šimtai, nuvyko pėsti, 
vydamies savo nuosavybės atsiimti. Atvykę į Ganipravą, vy- 
resnieji mokiniai apsupo tą namą, kuriame Baracevičius bu- 
vo apkaltas, o jaunesnieji apsupo patį dvarą, primygtinai rei- 
kalaudami, kad pats maršalka išeitų prie jų. Ivanavičius ne- 
žinojo, kaip pasielgti — įsakyti išvaikyti, bet tarp įpykusių 
vaikų galėtų įvykti kriminalas, pagaliau, su kuom gi turėtų 
reikalą — su vaikais, taigi galimas daiktas ir su savo gimi- 
naičiais. Buvo priverstas išeiti į prieangį ir užklaust: “Ko, 
jūs vaikeliai, iš manęs reikalaujate?" Mokiniai vienbalsiai at- 
siliepė: “Pons Ivanavičiau, atiduok mums mūsų draugą, o jei 
geruoju neatiduosi, tai prievarta paimsime". Maršalka nustebo, 
išgirdęs tą energingą reikalavimą, ir nenorėdamas iššaukti to- 
kio didelio vaikų skaičiaus atsakingumą, sutiko jiems drauga 
atiduoti. šie, pasiėmę draugą, tą pačią naktį triumfuodami su- 
grįžo į Kražių miestelį. Žinoma, prefektas apie visa tai tuo- 
jau sužinojo, bet jau kitą dieną atvažiavo pats Ivanavičius 
ir nuėjęs pas prefektą, pats prašė vaikams atleisti, nes, šį 
faktą iškėlus aikštėn, daugelis iš jaunuomenės galėtų būti pa- 
traukti atsakomybėn ir pašalinti iš mokyklos. Ivanavičiui įsi- 
maišius, prefektas faktą nutylėjo, tik smarkiai mokinius išba- 
rė ir įspėjo, kad ateityje to nedrįstų daryti, nes bus aštriai 
nubausti. Tuo ir baigėsi tas didelis žygis, kuris kartu buvo ir 
įspėjimu, kad dvarininkai neimtų į rekrūtus savo žmonių, ku- 
rie mokosi mokykloje. 

(Iš rankraščio p. 62). Kitas faktas buvo, palyginti, blo- 
gesnis. 1825 m. buvo išmėtyti paskviliai prieš valdžią ir ki- 
tus žymesniuosius valdininkus. Savaime suprantama, kad pre- 


123 


fektas, nežinodamas kaltininkų, to fakto negalėjo nutylėti. 
Apie tai pranešus vyresnybei, iš Vilniaus atvažiavo komisija 
ir prokuroras Botvinko. Pradžioje suėmė jaunimą, gyvenantį 
apie Kražius, įvairiais būdais sekė, bet negalėjo susekti; tuo- 
met pradėjo suiminėti gabesniuosius aukštesniųjų klasių moki- 
nius, būtent, 6 klasės mokinį Kiprijoną Jančevskį ir tuos jo 
draugus, su kuriais, kaip jie manė, jis gerai gyveno. Valdi- 
ninkams neilgai teko dirbti, nes Jančevskis, būdamas tos visos 
istorijos iniciatorium ir vykdytoju, pats prie viso ko prisipa- 
žino ir nurodė visus savo mokyklinius draugus — Vitkevičių, 
Ivaškevičių, Suchockį, Zielenavičių ir Piesliaką; galiausiai buvo 
įmaišytas ir vokiečių kalbos mokytojas, pas kurį gyveno Jan- 
čevskis. Visi buvo suimti ir nubausti sunkiaisiais darbais tvir- 
tovėje: Jančevskis, Vitkevičius ir Ivaškevičius Bobruiske, Suchoc- 
kis, siunčiamas tvirtovėn, nusišovė, Piesliakas ir Zielenavi- 
čius, rodos, mirė. 1828 m. Bobruisko komendantui tarpinin- 
kaujant, buvo duotas leidimas paskirti juos karo tarnybon 
veikiančioje prieš turkus kariuomenėje. Už pasižymėjimus to- 
je tarnyboje visiems trims buvo grąžintos bajorų teisės, ir jie 
buvo pakelti karininkais. Jančevskis kaip sužeistas ir apdova- 
notas ordinu, grįžo į namus poručiko laipsniu; vėliau buvo 
nimui dvaro inventorių nariu, dar vėliau buvo išrinktas Ra- 
seinių apskrities maršalka, ir tas pareigas eidamas mirė, pa- 
likes, kaip maršalka, labai gražu atminimą. Vitkevičius, taip 
pat tame pačiame kare pakeltas karininku, buvo komandiruo- 
tas į Kaukazo armiją; ten tarnaudamas pramoko rytų kalbų, 
buvo vyriausio vado adjutantu, o vėliau paskirtas kažkurios 
apygardos viršininku. Caro įsakymu Vitkevičius, kaip mokąs 
rytų kalbas, buvo siunčiamas kažkokiais svarbiais reikalais į 
Persiją. Visa tai jis gražiausia atliko, ir kada apie tai buvo 
pranešta carui, šis pareikalavo, kad Vitkevičius asmeniškai at- 
vyktų pas jį. Vitkevičius, gavęs tokį įsakymą, nukreipė savo 
kelią ant Vilniaus ir Raseinių, norėdamas aplankyti savo mo- 
tiną ir šeimyną, su kuria nesimatė nuo ištrėmimo dienos. Ra- 
seinių pašte aš buvau su juo susitikęs ir apie valandą pa- 
sikalbėjau. Labai gražus vyras, buvo neišpasakytai mandagus 
ir malonus. Sakė man, kad niekados nemanąs grįžti į savo 
gimtajį kraštą, kad jam daug maloniau esą ten gyventi, kad 
net priprato prie anų kraštų ir yra ten gyventojų labai mė- 
giamas. Visi manė, kad jis bus caro labai apdovanotas už 
taip gerą atlikimą jam pavestų reikalų, bet vos nuvažiavo į 
Peterburgą, buvo rastas gatvėje negyvas; mirties priežasties 
nesužinojau. Ivaškevičius taip pat turkų kare buvo pakeltas 

karininku ir buvo iškeltas į Sibirą. Iš jo seserėno sužinojau, 
kad jis nuo savo dvaro visai atsisakęs seserėno — savo 
sesers — naudai, kad esąs paskirtas apygardos viršininku, kad 
jam ten gerai sekąsi, ir kad jis nemanaąs grįžti į savo kraštą. 


Tais pačiais 1825 metais, 1 mėnesį ar kiek vėliau po mo- 
kinių suėmimo, į Kražius atvyko su kazokais nuovados ase- 
sorius suimti fizikos ir gamtos mokslų mokytojo Sobolevskio. 
Šis buvo didelių gabumų asmuo; savo maloniu ir teisingu el- 
gesiu per trumpą savo mokytojavimo laiką taip mokinius prie 
savęs pririšo, kad jie būtų pasiryžę už jį net savo gyvybes 
aukoti. Prefektas, žinodamas tokį mokinių prisirišimą, patarė 
asesoriui išvežti jį naktį, bet ir tai nepadėjo. Tik sutemus, 
prasidėjo didelė mokinių suirutė. Pradžioje kazokai mėgino mo- 
kinius gąsdinti išvaikymu, bet tas ne tik nepadėjo, tik dar 
labiau išerzino. Galiausia, išėjęs į gonką prefektas mėgino mo- 
kinius įtikinti, kad išsiskirstytų, bet visi mokiniai atsiliepė ne- 
leisią mokytojo išvežti. Galiausiai išėjo į gonką pats Sobolevs- 
kis ir pradėjo mokinius iįtikinėti ir prašyti išsiskirstyti, tvir- 
tindamas, kad tokiu savo elgesiu ir jam jie nieko nepadėsią 
ir patys užtrauksią sau didelę atsakomybę, pridurdamas, kad 
jis už savaitės, vėliausia už dviejų pas juos sugrišiąs, ir pa- 
baigoje prašė padaryti jam didelį malonumą ir išsiskirstyti. 
Beveik užėjo pusiaunaktis, kada mokiniai pradėjo skirstytis — 
mokytoją išvežė, o kokios iš to buvo pasėkos, tai mums visai 
nebuvo žinoma.2 


2 Yra tai žinoma vadinamųjų Juodųjų brolių byla, aprašyta A. 


Janulaičio straipsnyje “Juodieji Broliai Kražiuose" Praeityje t. I, 
1930 m. 

8. TARTU UNIVERSITETAS IR LIETUVA! 


Didžioji Lietuvos Kunigaikštija tiktai XVI a. pabaigoje ga- 
vo savo augštąją mokyklą, Vilniaus jėzuitų akademiją, bet 
jau XIV a. pabaigos Lietuvos jaunuomenė jieškojo augštojo 
mokslo svetur: pradžioje Čekijos Prahoje, paskiau Lenkijos. 
Krokuvoje, nuo XVI a. antrosios pusės vokiečių, Italijos, švei- 
carijos, Prancūzijos, Olandijos universitetuose. 1578-1579 m. 
Vilniuje įkūrus jėzuitų akademiją, žymi tos jaunuomenės da- 
lis galėjo studijuoti savo krašte, tačiau daugumas nekatalikų. 
ir toliau studijavo užsienyje, o ir iš katalikų tie, kurie siekė 
medicinos ar teisių mokslus pažinti, irgi keliavo į užsienį, nes. 
tos disciplinos Vilniuje ilgai nebuvo dėstomos. XVIII a. antroj 
pusėje evangelikų reformatų kunigams ruošti Lietuvai Radvi- 
los įkūrė stipendijas Karaliaučiaus, Frankfurto prie Oderio ir 
Leideno universitetuose. Nors artimiausias Lietuvai Tartu uni- 
versitetas būtų galėjęs tiems patiems evangelikams duoti tą 
patį, ko jie jieškojo kitur užsienyje, bet nuo XVII a. pradžios. 
karinės ir politinės priežastys neleido tuo pasinaudoti, nes 
kaip tik per Estiją ir Latviją į Lietuvą nuolatos veržėsi sve- 
timos kariuomenės ir tie abudu kaimyniniai kraštai buvo nuo- 


1 Pranešimas skaitytas (vokiečių kalba) 1948.XII.1 Pinneberge 
ties Hamburgu, minint Pabaltijo universitete Tartu universiteto su- 


kaktį. Pirmą kartą buvo išspausdinta “šviesoje" 1949 m. Nr. T 
(Tuebingene). 

latinių karų teritorija — tuo tarpų mokslo jieškančioji Lie- 
tuvos jaunuomenė stengėsi savo studijoms rasti ramesnes vie- 
toves. Ne kiek pasikeitė tuo žvilgsniu aplinkybės ir XVIII a., 
kada ir vidaus Lietuvos buitis nebuvo palanki mokslo studi- 
joms užsienyje ir pats Tartu universitetas visą šimtmetį ne- 
beveikė. 

XVIII a. pabaigoje rusams Lietuvą okupavus, padėtis pa- 
sikeitė, nes ir Lietuva ir Estija pateko į to paties okupanto 
rankas. Tačiau ligi 1831 m. Lietuvos jaunuomenės studijos 
"Tartu universitete buvo tik atsitiktinės, nes 1803 buvusiai 
Vilniaus akademijai virtus pasauliniu universitetu, daugumas 
Lietuvos jaunuomenės savo krašto universitete galėjo gauti 
visa tai, ką anksčiau jai duodavo užsieniai, ypač, kai Vilniaus 
universitetas atsikvietė iš užsienio daugelį stambių mokslo pa- 
jėgų, o greitu laiku ir pats priaugino savo mokslo atžalą, 
kurios tarpe atsirado nemaža ir žymių mokslininkų. Bet jau 
ir Vilniaus universiteto veikimo laiku Lietuvos jaunuomenės 
dalis rado kelią į Tartu universitetą. Visų pirma, jau nuo 
1806 m. čia iš Lietuvos vyko sūnūs Lietuvos dvarininkų vokie- 
čių, kurie, prasidėjus čia rusų okupacijai, buvo gavę stambias 
latifundijas iš vietos dvarininkams konfiskuotų dvarų. Jiems 
Vilniaus universitetas ir jo tradicijos buvo svetimi ir juos į 
Tartu patraukdavo vokiečių kalba, kuri tuo laiku buvo ten 
visų kursų dėstomoji kalba. Tačiau jie buvo svetimi tiek Lie- 
tuvai, tiek ir Estijai. Lietuvon grįžę, jie gyveno atskiru, izo- 
liuotu gyvenimu ir daugumas jų neturėjo jokio kontakto su 
ta žeme, iš kurios jie turtus krovė. Daugiausia kaip tik iš 
jų rusų okupacinė valdžia ir rekrūtavo savo, tą pačią Lietuvą 
smaugiančią, augštesnę administraciją. Nuo 1824 ir Lietuvos 
evangelikai savo būsimuosius kunigus jau pradeda ruošti ir 
"Tartu universitete. Ligi 1828 vienas kitas toks kandidatas į 
kunigus buvo dar į Karaliaučių siunčiamas, bet, Vilniaus uni- 
versitete prasidėjus neramumams, persimetusiems ir į augš- 
tesniąsias mokyklas, ir rusų administracijai atkreipus specialų 
dėmesį į Lietuvos besimokančios jaunuomenės opozicines nuo- 
taikas, jau pats noras studijoms vykti į užsienį valdžiai at- 
rodė įtartinas, ir dėl to po 1828 metų jau visi Lietuvos evan- 
gelikų sinodo stipendininkai studijuoja vien Tartu universitete. 
"Tuo būdu jis Lietuvai davė kelias kartas kunigų, aptarnaujan- 
čių visas evangelikų parapijas Lietuvoje — visi Lipinskiai, Ner- 
lichai,  Kurnatauskiai,  Meškauskiai,  Močiulskiai,  Ceraskiai, 
Cumftai ir daugelis kitų buvo Tartu universiteto auklėtiniai. Kiti 
jų buvo ne tik eiliniai kunigai arba ir superintendentai, bet 
ir mūsų tikybiniai rašytojai, lietuviams evangelikams kūrę lie- 

tuvių kalba negausią tikybinę evangelikų reformatų literatū- 
rą (Nerlichai tėvas ir sūnus, Močiulskiai ir kiti). 


Kada 1831 m. Vilni 
tai vienam dešimtmečiui palikus dar vietoje universiteto ati-- 
tinkamų fakultetų dvasinę ir medicinos akademijas, Tartu uni- 
versiteto vaidmuo Lietuvai žymiai padidėjo. Ligi 1863 m. stu- 
dijuojančių Tartu universitete studentų iš Lietuvos skaičius. 
išaugo keletą kartų, ir tuo metu jų jau buvo galima visuose 
fakultetuose rasti. Be tų kategorijų studentų, kurios ir anksčiau. 
čia važiavo, galima čia rasti ir daugelį Lietuvos reformatų. 
šeimų narių, kurie čia studijuoja jau ne teologiją, bet kitus. 
mokslus, ir kurių daugelis, baigę ar nebaigę studijas, grįžda- 
vo darbui Lietuvoje, nes jiems, kaip nekatalikams, tuo žvilgs- 
niu ne visi suvaržymai buvo taikomi. Kiti jų, gyvendami ir“ 
studijuodami Tartu universitete, čia suėjo su estų ir latvių. 
atgimimo veikėjais, ir tas juos paskatino mėginti ir savo jė- 
gas lietuvių literatūroje (pvz. Edvardas Jokūbas Daukša ir“ 
Viktoras Aramavičius, abudu poetai, pradėjo eileraščius rašyti 
dar būdami Tartu universiteto studentais, nors tie eilėraščiai 
savo laiku niekur nebuvo išspausdinti ir buvo surasti tik 
jiems jau mirus). 


Kitą, daug gausesnę Tartu universiteto Lietuvos studentų. 
grupę sudarė stambiųjų ir smulkiųjų Lietuvos bajorų sūnūs, 
kurie anksčiau būtų studijavę Vilniuje, bet ten universitetą 
uždarius, masiškai pradėjo važiuoti į jiems artimiausią ir leng- 
viausiai pasiekiamą universitetą. Jų dalis, studijas užbaigę.. 
pasilikdavo Lietuvoje ir čia keldavo bendrą krašto kultūros. 
lygį. Kita dalis, negaudama Lietuvoje darbo dėl tikybos, jieš- 
kojo tarnybų Rusijoje, bet ir jie saitų su Lietuva nenutrauk-- 
davo. 


Pagaliau tuo pačiu laiku Tartu universiteto studentų tar-- 
pe atsirado dar viena, negausi ir bendruose universiteto stu- 
dentų sąrašuose sunkiai susekama grupė. Tai buvo nelaisvųjų. 
Lietuvos valstiečių nelaisvi vaikai, kurie galėjo studijuoti tik. 
pakeitus Savo pavardės, apsirūpinę netikrais dokumentais. Lie- 
tuvoje ir anksčiau jiems buvo sunku į mokyklas patekti, nes. 
ten jų ponai, nuo kurių jie bėgo, galėjo juos lengvai susekti. 
Bet kas galėjo juos susekti tolimajame Tartu? Tik ir mums. 
dabar nelengva iš po jų bajoriškų kaukių jų tikrąjį veidą. 
atpažinti. Kam, pavyzdžiui, skaitant Tartu universiteto studen-- 
tų sąrašus, ateis galvon, kad 1832-1840 m. čia mediciną stu-- 
dijavęs ir čia pat Tartu 1840 m. miręs Justinas Bohdzievič,. 
iš pavardės ir iš dokumentų grynas bajoras, buvo mūsų. 

XIX a. žymiausiojo visuomenės veikėjo, vyskupo Motiejaus Va- 
lančiaus tikrasis brolis, valstiečių sūnus Justinas Feliksas Va- 
lančius? Ar kad ten pat tą pačią mediciną 1840-1845 m. stu- 
dijavęs vėlesnysis Sveaborgo tvirtovės vyriausias gydytojas My- 
kolas Knipovič, tevas ar senelis Rusijos mokslo akademijos 
akademiko zoologo Knipovičiaus, yra mūsų Simano Daukanto 
sesers vyro, valstiečio Kniuipio nuo Skuodo sūnus? Greičiausia 
tokių buvo ir daugiau, bet dabar nelengva atspėti jų tikrą- 
sias pavardes, juo labiau, kad anais laikais iš reikalo kilęs 
menas fabrikuoti autentiškus, bajoriškus dokumentus Lietuvoje 
ypač klestėjo. 


Bestudijuodama Tartu universitete, Lietuvos jaunuomenė 
tuo pačiu laiku palaikydavo nuolatinius saitus su savo tėvy- 
ne, jautriai reaguodama į visus Lietuvos politinio gyvenimo 
pulsavimus ir įsitraukdama į visus tuos pasipriešinimo prieš 
rusų okupaciją sąjūdžius, kurie buvo būdingi Lietuvos XIX 
a. gyvenimui ir kas keliolika, keliasdešimt metų pasikartoda- 
vo. Paskelbtuose buvusiųjų Tartu universiteto studentų, studi- 
javusių ligi 1830, sąrašuose yra jau nemaža pavardžių iš Lie- 
tuvos kilusių jaunuolių, prie kurių yra pridėta pastaba “lebt 
im Ausland" — tai 1831 m. Lietuvos sukilimo dalyviai, į už- 
sienius po pralaimėto sukilimo emigravę. Visa grupė studen- 
tų iš Lietuvos buvo įtraukta į 1838-1839 m. Stanislovo Ko- 
narskio suokalbį. Jų vienas, 1835-1838 m. studijavęs Tartu 
diplomatiką ir ekonomiką, Pranas Gedgaudas, dėl tos bylos 
buvo net pačiame Tartu mieste suimtas ir paskiau, po tardy- 
mo, ištremtas į Kalugos guberniją. Artinantis 1863-1864 m. 
sukilimui jau kelios dešimtys Tartu universiteto studentų ak- 
tyviai dalyvavo visuose paruošiamuose sukilimo darbuose, o 
paskiau ir pačiame sukilime. Jie yra kukliai universiteto stu- 
dentų sąrašuose pažymėti — žuvusiems sukilime ar sušaudy- 
tiems pridedamas kuklusis pažymėjimas “gestorben 1864, 1865", 
o ištremtiems į Sibirą “lebt in Sibirien“, emigravusiems į Va- 
karus — “lebt im Ausland“. 


Po 1863-1864 m. sukilimo kurį laiką skaičius studijuojan- 
čių Tartu universitete Lietuvos jaunuolių žymiai sumažėjo — 
daugelis kandidatų į studentus jau iš gimnazijų buvo į suki- 
limą išėję ir susilaukė bendro visiems sukilėliams likimo. Ki- 
tiems užkirto kelią į universitetą materialios sąlygos, kada 
sukilimą likviduojant šeimos buvo sugriautos, ūkiai konfiskuoti. 
Kada padėtis kiek stabilizavosi ir augštosioms studijoms at- 
sirado daugiau kandidatų, tai nemaža jų dalis vyko jau ne 
į Tartu, bet į kitus Rusijos universitetus, juo labiau, kad 

pvz. lietuviams iš Užnemunės patraukti į Rusiją buvo Mask- 
vos universitete įsteigtos (tiems lietuviams) net 10 stipendi- 
Jų. 

Tačiau ilgainiui atsirado nauja, vis didėjanti kandidatų į 
studentus grupė, kuri vėliau nurungė visas kitas kategorijas 
— būtent, buvusiųjų baudžiauninkų, formaliai 1861 m. ir fak- 
tiškai 1863 m. iš baudžiavos atleistų sūnūs. Vos keliolikai me- 
tų nuo baudžiavos panaikinimo praėjus, jie Lietuvoje masiš- 
kai apgulė šiaulių, Marijampolės, Suvalkų, Kauno gimnazijas 
(Vilniaus gimnazijose tos kategorijos mokinių ilgą laiką buvo 
labai maža). Žymi tas gimnazijas baigusių dalis siekė ir augš- 
tojo mokslo — vieni Varšuvoje, kiti Maskvoje ir Petrapilyje, 
bet nuo 80-jų metų pabaigos jų dalis vyksta ir į Tartu, kur 
juos visų pirma patraukė žemesni cenzo reikalavimai. Į teo- 
logijos fakultetą tuo metu stoja jau ne vien nariai tradici- 
nių evangelikų kunigų šeimų, bet ir tiesiog iš valstiečių šei- 
mų kilę. Kitus paskiau patraukia medicina, teisė, filologija. 
Ir jau a. 1895 m. čia įsikūrė slaptoji Lietuvių studentų drau- 
gija, kurios vienu pradininku buvo jaunas, 1896 m. miręs, Pet- 
rapilio universiteto privatdocentas Vytautas Juška, mūsų kal- 
bininko Jono Juškos sūnus ir žymiausiojo XIX a. lietuvių 
tautosakininko Antano Juškos broliavaikis, apsiėmęs redaguoti 
savo dėdės sudarytąjį lietuvių kalbos žodyną, kurį ruošėsi 
leisti rusų mokslo akademija. 

ši draugija vyriausiuoju savo tikslu pasistačiusi savišal- 
pą, nes jos narių daugelis iš tėvų namų negalėdavo "jokios 
paramos gauti, kartu šiuo sunkiuoju lietuvių spaudos už- 
draudimo laiku įsitraukė ir į visą slaptą lietuvių visuomenės 
veiklą. Pvz. 1898 m. trys tos draugijos nariai — vėlesnysis 
Lietuvos evangelikų-reformatų superintendentas ir profesorius 
P. Jakubėnas ir du veterinarijos fakulteto studentai Romual- 
das Žakevičius ir P. Vanagas mėgino vienoje Tartu miesto 
spaustuvėje išspausdinti parašytą žymiausio tuo laiku mūsų 
kalbininko, profesoriaus K. Jauniaus, lietuvių kalbos gramati- 
ką. Vieną lanką išspausdinus, spaustuvininkas atsitiktinai su- 
žinojo, kad lietuvių spauda yra rusų valdomojoje valstybėje 
uždrausta, tad bijodamas atsakomybės spausdinimą nutraukė. 
Bet tuomet tie patys trys studentai savo rankomis athek- 
tografavo visą pusketvirto šimto puslapių knygą ir tuo būdu 
mes gavome vienintelę Tartu mieste išleistą lietuvišką kny- 
gą, kurioje jos leidimo vieta buvo kukliai pažymėta — “Bal- 
tiko padangėje". 

Draugija gyvavo ligi 1918 m., nuo 1906 m. universiteto 
senato jau legalizuota ir. prieš I pasaulinį karą turėjusi apie 

50 narių, vienu laiku čia studijuojančių. Iš jų tarpo išėjo ir 
visa eilė lietuvių mokslininkų, ypač medikų — profesoriai 
Petras Avižonis, Vladas Lašas, Pranas Kuzma ir kt. 


šimtai mūsų jaunuolių, 1806-1918 m. studijavusių Tartu. 
universitete, nešdavo Lietuvon čia įgytąsias žinias ir nuotai- 
kas. Dėl jų ilgainiui ir pats Tartu miestas ir jo universite-- 
tas liko Lietuvai artimas, kaip ir geras kaimynas, artimas. 
giminaitis. Ir Tartu universiteto šventė yra dėl to ne vien. 
estų, bet ir mūsų širdies šventė ... Tartu ir Lietuva ... 

9. BOTVINKA! 


Pirmajame XIX a. ketvirtyje visoje Lietuvoje plačiai bu- 
vo išgarsėjęs Vilniaus prokuroras Botvinka, buvęs Novosilcevo 
dešiniąja ranka. Visuose studentų ir gimnazistų suiručių tar- 
dymuose kaip tik labiausiai pasižymėdavo šis ištikimas caro 
tarnas. Pavykus surasti jo tarnybos lapą, čia ir pateikiamos 
jo ištraukos, nes jos gali padėti išaiškinti šio “didvyrio? bio- 
grafiją. 

šis tarnybos lapas buvo surašytas 1831 m. Botvinkai iš- 
einant į pensiją, susilaukus 53 metų amžiaus. Taigi jis buvo 
gimęs apie 1778 m. Jis buvo kilęs iš Mohilevo gub. Bychovo 
aps. bajorų, kur jo tėvai turėjo netoli Pripolskio miestelio 
nedidelį dvarelį, o be to, jie dar valdė Ukmergės aps. Klobinų 
dvarą su 113 “dūšių". 

Botvinka savo tarnybinę karjerą pradėjo 1795 IV 12 stojęs 
raštininku į augštesniąją “raspravą" Mohilevo vietininkystės 
prokuroro raštinėje. 1797 jis buvo paskirtas Mohilevo žemes- 
niojo žemės teismo sekretorium. 1802 m. buvo iškeltas į Mo- 
hilevo gub. valdybą, gavęs kolegijos registratoriaus laipsnį. 
1803 m. buvo paskirtas Mohilevo civilinio gubernatoriaus 
vertėju. 1805 m. gavo gubernijos sekretoriaus laipsnį, 1807 


1 Pirmą kartą spausdinta “Mūsų Senovėje" 1922.I.3 p. 390-392. 
M. B-ka: žiūr. dar kauninę Lietuviškąją Enciklopediją IV t. 1935 
m., ir bostoninę Lietuvių Enciklopediją III t. 1954 m.: Botvinko 
Jeronimas. 

m. — tituliarinis patarėjas. 1809 m. buvo perkeltas į Mo- 
hilevo visuomeninės globos įstaigą (prikaz obščestvennago pri- 
zrenija) ir kartu paskirtas gubernatoriaus sekretorium. 1813 
117 B. buvo paskirtas I veikiančios armijos lauko pašto di- 
rektoriaus padėjėju. Bet dar prieš tai, prancūzams užėmus 
Mohilevo gub., 1812 VII-XI Bagrationo ir Kutuzovo pavedamas 
įsakytas, atlikdavo įvairias slaptas funkcijas, ypač pasižymė- 
jęs nukreipęs prancūzus nuo kelio Ukrainon. Tuo būdu jis 
ėjo karo šnipo pareigas. Kartu su I armija jis išėjo į už- 
sienį. 1816 buvo paskirtas Lietuvos ir Gardino gubernijų pro- 
kuroruų, o 1817IV 28 paskirtas Vilniaus gub. prokuroru. 1820 
m. jis buvo įmaišytas bylon dėl ėmimo kyšių atleidžiant re- 
krūtus. 1823 m. buvo prikomandiruotas prie Novosilcevo, o tų 
pačių metų lapkričio mėn. buvo paskirtas nariu komisijos, su- 
darytos slaptoms studentų organizacijoms susekti. XII6 buvo 
komandiruotas į Kražius išaiškinti priešvalstybinių raštų kalti- 
ninkams. 1824I tuo pačiu reikalu buvo siunčiamas į Kėdai- 
nius, III 14 buvo pasiųstas į Panevėžį išaiškinti tiems, kurie 
išplatino atsišaukimus, nukreiptus prieš valdininkus. Tuo pačiu 
tikslu jis XII26 buvo pasiųstas į Ukmergę. Už tuos visus 
“nuopelnus* gavo Vladimiro 3 laipsnio ordiną, caro padėką 
ir kolegijos patarėjo laipsnį. 

1828 II 8 Novosilcevo pavedamas tardė Vilniaus gminazijos 
mokinio Zachvatovičiaus bylą. Už visus tuos nuopelnus jis ir 
dimisijoje gaudavo pilną prokuroro algą. 


10. 1831 METŲ SUKILIMAS LIETUVOJE! 


Ligi aštuoniolikto amžiaus pabaigos Lietuvos ir Lenki- 
jos valstybinis gyvenimas, rusams Lietuvą užėmus, galutinai 
iširo. Lenkija, žymia savo dalimi patekusi prūsams ir aust- 
rams, Napoleono laikais sudariusi atskirą, iš dalies kaip ir 
nepriklausomą valstybę, Napoleono karams pasibaigus, buvo ru- 
sų užimta. Jiems atiteko ir Lenkijos sostinė Varšuva. Tačiau 
savo dalinę nepriklausomybę ji vis dėlto išsaugojo, nes jai 
buvo paliktas savarankiškas vidaus valdymas, net sava ka- 
riuomenė. Visa tai savaime palaikydavo viltį, atitinkamai pro- 
gai pasitaikius, savo kariuomenės jėgomis nusikratyti rusų. 

Lietuvoje tokioms viltims įsikūnyti buvo daug sunkesnės 
sąlygos, nes ją visiškai Rusijon įjungus, sudarius bendrą su 
Rusija administraciją, palaipsniui rusinant visas valstybines ir 
visuomenines įstaigas, keičiant net Rusijos pavyzdžiu ekono- 
minę struktūrą — joje nepalikta jokių politinės nepriklauso- 
mybės požymių. Aštuonioliktojo amžiaus pabaigoje politinėms 
suirutėms apėmus visą kraštą, valstiečių būklė buvo kiek pa- 
gerėjusi. Dabar gi, rusams Lietuvoje įsiviešpatavus, baudžiava 
pradėjo vėl sunkyn eiti, o Rusijos įsivėlimas į Europos karus 
reikalavo iš Lietuvos valstiečių didelio skaičiaus jiems anks- 
čiau nežinomų rekrūtų, prievarta imamų į rusų kariuomenę. 
šitokios aplinkybės palaikydavo nuolatinį valstiečių baudžiau- 


1 Spausdinta “Kultūroje" 1931 m. Nr. 2 p. 85-90, Nr. 3 p. 141- 
144, ir “Keleivyje" 1951 m. Nr. 45-49. 

ninkų bruzdėjimą. Jam plėstis žymiai padėjo ir buvę ienkų 
legionų ir Napoleono karų kareiviai, matę ir patys gyvenę 
laisvesnį gyvenimą Europoje, o dabar, sugrįžę, vėl priversti už- 
sivilkti baudžiavos jungą. Savo pasakojimais, savo pavyzdžiu, 
jie veikė geriau už visus kitus iš Lenkijos politiniais sume- 
timais siunčiamus emisarus-agitatorius ir sudarė čia tokią pa- 
dėtį, kad reikėjo tik ženklo, patogaus momento, kad visi bau- 
džiauninkai sukiltų. 

Iš kitos pusės, ir bajorai ir miestiečiai, kiek įbauginti 
1812 metais vykusių politinių bandymų, greitai atsigavo, ypa- 
čiai persiorganizavus Vilniaus universitetui ir kuriam laikui 
jam virtus židiniu, iš kurio ėjo naujos politinės ir visuome- 
ninės orientacijos spinduliai, kartais ir tiesioginė agitacija or- 
ganizuoti visuomenę numatomam naujam nepriklausomam 
krašto gyvenimui. Novosilcevo vadovaujami akademinės jau- 
nuomenės persekiojimai, kad ir išvaikė iš didesnių centrų žy- 
mią aktyviosios Lietuvos jaunuomenės dalį, tačiau prasidėju- 
sio sąjūdžio ne tik nesustabdė, net atvirkščiai — iššaukė sa- 
vitą pagiežos ūpą, juo labiau, kad netoli, už Nemuno, Lietuvos 
visuomenės dalis, nenutraukusi ideologinių ryšių su Lenkija, 
matė vis dėlto laisvesnes politinio gyvenimo sąlygas. 

Ir čia laukta tinkamos progos, nors ir negalima buvo pa- 
stebėti kokio rimtesnio ruošimosi prie sukilimo ligi pat to lai- 
ko, kada jis prasidėjo. Bet tos progos laukta ir iš anapus 
Nemuno, nes jei Lenkija, turėdama kad ir nedidelę, bet gerai 
organizuotą kariuomenę, nesukildavo, tai ką ir besakyti apie 
Lietuvą, kuri visiškai savo kariuomenės neturėjo, nors rusų 
įgulos Lietuvoje ir nebuvo taip didelės. 

1830 metais lapkričio 29 dieną, šv. Saturnino dieną, Var- 
šuvoje sukilo karinė mokykla, kelių kariuomenės batalijonų ir 
negausių suokalbininkų iš civilinių piliečių tarpo palaikyta. 
Kadangi caro vietininkas Lenkijoje didysis kunigaikštis Kon- 
stantinas negalėjo pasitikėti ir kita, dar nesuskilusia lenkų ka- 
ruomenės dalimi, tai jis atsisakė nuo kovos ir pasinaudojo 
sukilusių lenkų pasiūlymu su dviem rusų pėstininkų ir trimis 
gvardijos raitelių pulkais atsitraukti už Lenkijos sienų ir su 
sau ištikima kariuomene visiškai pasitraukė iš Lenkijos, susto- 
damas ties Nemunu ir iš dalies Pagiriuose. Tuo būdu be kokio 
ypatingo jėgų įtempimo, vien tik karinio perversmo dėka, 
Lenkija tapo politiškai laisva. Laimėjimo lengvumas kiek su- 
klaidino sukilimo organizatorius. Jie ėmėsi organizuoti valdžią, 
pasijuto lyg viską pasiekę, atsisakė visuotinės Lenkijos jėgų 
mobilizavimo, net prisibijojo visuotinio apsiginklavimo, neorga- 
nizavo sukilėlių kadrų ir savo santykiams su rusais sutvar- 

kyti vien tiktai pasitikėjo kariuomene. Tiesa, kariuomenei iš- 
plėsti jie turėjo plačių rezervų. Visoje rusų valdomoje Len- 
kijoje priskaitydavo ligi 200.000 jaunuolių nuo 20 ligi 30 me- 
tų amžiaus. Tačiau ir didžiausio karinio įtempimo metu len- 
kų armija nepranešė nė pusės to skaičiaus. Be to, nebuvo 
autoritetingos vadovybės, nei civilinės, nei karinės, ir porą pir- 
mųjų brangiausių mėnesių nuo sukilimo pradžios, kol Dibičo 
vedama rusų karuomenė dar tebesikoncentravo ties Lenkijos 
sienomis, bet dar aktyviai neveikė, veltui eikvota laikas vi- 
dujiniams kivirčams ir reikalams. Tačiau didžiausioji karinės 
lenkų vadovybės klaida buvo visiškas nekreipimas dėmesio į 
rusų kariuomenės užnugarį, į Ukrainą ir į Lietuvą, kur ka- 
riniu žvilgsniu sukilimui palaikyti buvo labai palankios są- 
lygos, nes tuo būdu galima būtų atkirsti rusų kariuomenę 
nuo jos pagrindinės susisiekimo linijos Petrapilis-Smolenskas 
ir nuo Kijevo. Tuo tarpu rusai, niekeno nekliudomi, traukė 
kariuomenę per Lietuvą ir Ukrainą. 

Rusų padčtis tuo žvilgsniu kiek pablogėjo, prasidėjus sa- 
varankiškam Lietuvos sukilimui, bet tuo laiku jie jau buvo 

suspėję pritraukti pri Nemuno ir Bugo pakankamai kariuo- 
menės ofenzyvai priš Lenkiją. 

Nors Lietuvos pistų sienos rusų kariuomenės buvo stipriai 
apstatytos, bet gancai apie Lenkijos įvykius pasiekė ir Lietu- 
vą. Tačiau pradžioj: tai Lietuvos įvykiams didesnės įtakos ne- 
turėjo. Lenkijoje prasidėjus ne sukilimui, bet paprastam karui, 
Lietuvos bajorai, savosios kariuomenės neturėdami, tik slap- 
tai bruzdėjo, tardavosi, bet nesiryžo atvirai, su ginklu ranko- 
se, stoti prieš rusus ir nedrįso pradėti sukilimo, nors rusams 
sutraukus didesnes jėgas prie Lenkijos sienų, Lietuvoje paly- 
ginti nedaug jų kariuomenės teliko. 

Daug daugiau nekantrumo parodė valstiečiai, kuriems at- 
gijo viltis karo proga nusikratyti baudžiavos. Iš šalies nekie- 
no neraginami, tik rekrūtų ėmimo į rusų kariuomenę paska- 
tinti, jau 1831 m. vasario mėnesio pradžioje Salantų ir Gin- 
tiliškės valsčių valstiečiai, Giedrimo ir Borisevičiaus vadovau- 
jami, griebėsi ginklo ir sukilo, bet kitų nepalaikyti, buvo iš- 
vaikyti policijos bei Telšių neskaitlingos rusų įgulos ir pasi- 
slėpė Prūsuose. Iš ten juos rusų valdžiai išdavė prūsų poli- 
cija. Bet ir ši, kad ir nenusisekusi pradžia, daug kam pakėlė 
upą ir slaptas bruzdėjimas žaibo greitumu pradėjo visoje Lie- 
tuvoje plėstis, o kai kovo 15 d. rusai paskelbė rekrūtų karui 
prieš lenkus ėmimą, daugelyje Žemaitijos vietovių, vėl nieke- 
no neraginami, valstiečiai pradėjo puldinėti vedančius rekrū- 
tus rusų būrius ir juos liuosuoti, o po to ir rinktis į atski- 
rus būrius. Tuo pačiu laiku dvarininkų ir bendrai bajorų pa- 
syvumą nutraukė administracijos įsakymas gabenti Gardino 
link javus ten besikoncentruojančiai kariuomenei maitinti. 
Vienoje kitoje vietoje bajorai pradėjo jungtis su valstiečių 
būriais ir imtis tiems būriams vadovauti, juo labiau, kad ba- 
jorų tarpe buvo nemaža ir buvusiųjų karių. Vienas toks bū- 
rys kovo 26 d. užėmė Raseinius, o kovo 28 d. Dominikas 
Daubaras užėmė Telšius. šiauliai tuo pačiu laiku be jokio pa- 
sipriešinimo buvo užimti. Greitai tas pats įvyko ir kitose 
apskrityse: Upytės (Panevėžio), Ukmergės, Ašmenos, Trakų, Už- 
nerio (Švenčionyse). Be Vilniaus ir Kauno, kurie ir toliau 
paliko rusų rankose, sukilimas trumpu laiku apėmė beveik 
visą Lietuvą, nors ypatingų pastangų jai nuo rusų išvalyti 
ir nereikėjo, nes atskiruose provincijos miestuose buvo tik 
kiek rusų policijos ir nedidelės, daugiausia invalidų, 100-150 
žmonių įgulos. Jos niekur nerodė didelio noro priešintis ir tik 
sukilėliams pasirodant, padėdavo ginklus ir skubėdavo į Kur- 
šą, kur buvo daugiau rusų kariuomenės, prie kurios jie ir 
prisiglausdavo. 

Užėmus apskričių centrus, pradėta organizuoti laikinąsias 
kiekvienai apskričiai vyriausybes ir karirių apskrities jėgų Va- 
dovybę. Tačiau pačiam sukilimui netikčta įvykus, net tie, kas 
jo vadovavimą buvo į savo rankas paėnę, nepagalvojo apie 
kokios nors centrinės laikinosios vyriausybės ir centrinės su- 
kilimo karinės vadovybės sudarymą. Tas neigiamai atsiliepė 
visai sukilimo eigai. Nebuvo visiems autoritetingo organo, ku- 
ris visą sukilimo darbą vienytų, o kas svarbiausia, nebuvo 
tų, kas galėtų atskirų būrių karo veiksmus koordinuoti. Bet 
ir nebuvo Lietuvoje tokių autoritetingų tiek politikų, tiek ir 
karių, kurie galėtų to darbo imtis ir turėtų platesnėj visuo- 
menėj šiuo žvilgsniu kokį autoritetą. Tai ypačiai atsiliepė 
Vilniaus likimui. Sukilimo pradžioje būtų buvę nesunku net 
silpnomis sukilėlių jėgomis užimti Vilnių, jei kas būtų suge- 
bėjęs sujungti ir tinkamai vadovauti išsisklaidžiusiems aplink 
Vilnių sukilėlių būriams, nes Vilniuje buvo labai nedaug ru- 
sų kariuomenės. Bet apie tai pradžioje ir nepagalvota, o ba- 
landžio mėnesio viduryje Zaluskiui pabandžius tai atlikti, bu- 
vo jau per vėlu, o ir pats Zaluskis pasirodė netinkamas to- 
kiam uždaviniui atlikti asmuo. Nebuvo ir kitų vadų, kurie 
būtų sugebėję kokį labiau kombinuotą planą įvykdyti. Tokiu 
būdu visas sukilimas susiskaldė atskirų apskričių sukilimais, 
kurių kiekvienas veikė savarankiškai arba ir visiškai neveikė, 
jei rusai juos ramybėje palikdavo. 

Tačiau, neturint reguliariosios kariuomenės net vien par- 
tizanų karas galėjo čia duoti teigiamų vaisių, kad tik būtų 
atsiradęs koks bendras veikimo planas ir gera vadovybė. Iš 
dalies geru noru stojusių, iš dalies sumobilizuotų sukilėlių 
skaičius visoje Lietuvoje jau sukilimo pradžioje siekė apie 
50.000-60.000 žmonių, nors daugumas jų buvo labai blogai 

* ginkluoti. Toks sukilėlių skaičius ir pirmų pasisekimų iššauk- 
ja nuotaika būtų leidusi griebtis ir labiau rizikingų operacijų. 

Vienintelis Žemaitijos punktas, kuris buvo rusų rankose 

| likęs, buvo.-Palanga:- Į ją buvo žiūrima, kaip į vienintelį ne 
tik Lietuvos, bet ir Lenkijos sukilimui uostą, per kurį tikė- 
tasi susisiekti su Vakarų Europa iš ten pagalbai, ginklams 
ir amunicijai gauti. Ir vienintelė Lenkijos sukilimo valdžios. 
pasiekusi Žemaičių sukilėlių vadovybę instrukcija buvo žūt būt 
paimti Palangą. Palangos reikšmę suprato ir patys vietos su- 
kilėliai. Dar pačioje sukilimo pradžioje, kovo mėnesio pabai- 
goje, keletas šimtų beveik visiškai neginkluotų Darbėnų vals- 
tiečių savo iniciatyva puolė Palangą, bet rusų pasienio karei- 
vių buvo visiškai sumušti. Po kiek laiko Telšių apskrities su- 
kilelių karo pajėgų vadas Jacevičius įsakė vieno būrio vadui 


] 

Jagelavičiui vėl Palargą atakuoti ir išvyti iš ten maskolius. 
Mažai tenusimanydanas, kaip vykdyti kad ir tokią nesudė- 
tingą operaciją, Jaglavičius balandžio 2 d. atakavo Palangos 
rusų įgulą, bet, kad ir turėjęs net daugiau žmona Tetas 
vo rusų, vis dėlto jJuvo jų atmuštas ir atstumtas ligi Kretin- 
gos ir Darbėnų. Bit vis dėlto po trijų dienų, atsargiau ope- 
ruodamas, Jagelavčius sugebėjo rusus išstumti į Prūsus. Nors 
apie tai Jacevičius gavo greit sužinoti, bet jis Jagelavičiui 
nepasiuntė past'prinimų, ir kai rusai, jų atžvilgiu vokiečiams 
besilaikant palankaus neutraliteto, sutraukė prie Palangos iš 
vokiečių teritorijos ir iš Žemaitijos pasienio savo kareivių bū- 


rius ir balzndžio 8 d. „Dies pilansa, žemaičiai neatsilaikė, 
buvo sumušti ir rusų“ menės vejami atsitraukė net už 


Darbėnų, kuriuos rusai sudegino. Tuo pačiu laiku pulkinin- 
kas Bariolomiejus su Kauno rusų įgula puolė Raseinius, ties 
Plembarku ir ties Vidukle sumušė Raseinių sukilėlius ir grėsė 
visą, mažais būriais suskaldytą, Žemaitijos sukilimą likviduo- 
ti. Vargais negalais Ezekielio Stanevičiaus vadovaujamiems Ra- 
seinių apskrities sukilimo vadams pavyko susitarti ir pasišau- 
kus dar pagalbon Kastanto Herubavičiaus ir Prano Šemetos 
vedamus šiaulių sukilėlius, sudaryti trijų tūkstančių žmonių 
būrį, kuris kad ir apsupo rusus Raseiniuose, bet jų atakuoti 
nedrįso ir pagaliau privertė Bartolemiejų per Jurbarką pasi- 
traukti į Prūsus. Pasinaudojęs vokiečių palankumu, Bartolo- 
miejus per Prūsus pasiekė Palangą, kur su vietos įgula su- 
sijungęs, sudarė jėgą, su kuria jau žemaičiams teko rimtai 
skaitytis. 

Tuo pačiu laiku rimčiau sukilimo eigą Žemaičiuose susi- 
rūpinusi rusų valdžia sukilimą malšinti pavedė Pabaltijo (Lat- 
vijos ir Estijos) generolui gubernatoriui Pahlenui. šis, pasič- 
męs tariamai taikiai propagandai rusams atsidavusį Žemaičių 
vyskupijos pavyskupį (tuo laiku pirmininkavusį Petrapilio ka- 
talikų dvasinei kolegijai) Simaną Giedraitį, kartu su asistuo- 
jančiais jam kunigais Jonu Krizostomu Gintila ir Juozu Ru- 
peika, ir tam tikru lenkiškai ir lietuviškai išspausdintų atsi- 
šaukimu Lietuvos gyventojams pranešęs apie savo žygį, pa- 
lengva su savo vadovaujamu korpu pradėjo slenkti nuo Min- 
taujos į Žemaičių šiaurę — Skuodo, Palangos ir šiaulių link, 
visų pirma grasindamas Telšių sukilėliams. 

Kad ir nebūdamas karo vadas tikrąja to žodžio prasme, 
Jacevičius vis dėlto suprato, kad prieš daug stipresnę regu- 
liarią kariuomenę jis savo jėgomis atvirose kautynėse neat- 
silaikys, ir tokiomis aplinkybėmis pasirinko vienintėlę galimą 
išeitį — visus savo karius suskaidyti nedideliais savarankiš- 

kais būriais, veikiančiais taip, kad vimo būrio išsklaidymas 
nepražudytų kitų. Laikinosios vyriausybė centrui saugoti Tel- 
šiuose ir Varniuose įsteigtai patrankų iejyklai ginti palikęs 
nedidelius būrius, jis visus kitus būrius sustatė operacijų li- 
nijoje tarp Prūsų ir Kuršo palei Kuršo administracinę sie- 
ną (Palanga tada priklausė Kuršo gubunijai), Gargžduose 
pastatęs Hubarevičiaus būrį, liniją nuo Kretingos ligi Dar- 
bėnų pavedęs pavadavusiam susirgusį Jagelavičių Juozui Mon- 
cevičiui, liniją nuo Darbėnų ligi Skuodo Ahizo Gadono bū- 
riui. Užnugariui nuo galimo puolimo iš šiaulių apsaugoti bu- 
vo Pikeliuose pastatytas Hušča. Atsarginę užpak:linę liniją su- 
darė dalys Hubarevičiaus būrio Plungėje ir Sedoje. Palangos 
linija buvo sujungta su šiauliečiais. 

Toks jėgų suskaldymas vėliau ir rimtų, objektingų sukili- 
mo istorikų buvo rimtai įvertintas ir pripažintas vieninteliu 
galimu prie tų sukilėlių veikimo aplinkybių. Ir iš tikrųjų, pul- 
kininkas Bartolomiejus kelis kartus mėgino iš Palangos pra- 
simušti į Telšius ir susijungti su šiaurėje veikusia rusų ka- 
riuomene, bet kiekvieną kartą jis buvo atmušamas ne tiek 
puolamo priešo pajėgomis, kiek greitai iš kaimyninių būrių 
ateinančia pagalba. 

Tuo pačiu laiku, rytų augštaičių sukilėlius rusams daug 
kur sumušus ir jiems (sukilėliams) pagaliau susijungus Pa- 
nevėžio Ukmergės rajonuose į didesnį Zaluskio būrį, ir že- 
maičių sukilėliai gavo pasiūlymą pasiduoti Zaluskio vadovybei. 
Tačiau Jacevičius atsisakė, gal ir pats save laikydamas ne- 
blogesniu vadu, bet oficialiai tik keldamas abejonių dėl Za- 
luskio sugebėjimo vadovauti. Įvykių eiga parodė, kad Jacevi- 
čius buvo teisus. Zaluskis iš atskirų išsklaidytų būrių surinkęs 
apie 8.000 žmonių, mėgino pulti Vilnių, bet ties Pristavėnais 
rusų sumuštas, buvo priverstas vėl suskaidyti visą savo ka- 
riuomenę mažais būreliais, kurių padėtis tik tuo skyrėsi nuo 
žemaičių, kad dėl stambaus pralaimėjimo jie visiškai neteko 
nuotaikos ir užuot aktingai veikę ten, kur jų jėgos leido, 
labiausia stengėsi vengti by kokio susidūrimo su rusais. 

Apie vidurį balandžio mėnesio kombinuotas Bartolomiejaus 
su .Rennekampfu veikimas išmušė Jacevičiaus būrius iš lini- 
jos Gargždai, Kretinga, Darbėnai, Skuodas. Sukilėliai neišsi- 
sklaidė, bet atsitraukė į savo antrąją liniją ir net galvoja, 
kaip atimti pralaimėtą plotą, tik del kilusių pačių sukilėlių 
tarpe neramumų kuriam laikui turėjo atsisakyti nuo aktyvių 
operacijų. 

Žemaičiai valstiečiai mielai €ję į sukilimą, greitai apsivylė, 
pamatę, kad sukilimo vadovybę pačmė bajorai, kurie ir manyti 

nemanė nei baudžiavs xaikinti nei jos lengvinti. Atsiradus 
keliems energingesniens vadovams, sukilo valstiečiai, daugiau- 
sia Zubovo dvarų, išarė arba nužudė urėdus. Mat, ypač Zu- 
bovo dvarų valstiečj; tarpe dar buvo gyvos tradicijos iš 
XVIII amžiaus pabagos valstiečių sukilimo šiaulių ekonomijo- 
je, toje pačioje, kuią Kotrynai II atidavus Zubovui, valstie- 
čių padėtis be gal; pasunkėjo. Keliuose sukilėlių būriuose jie 
pastatė vieton senįjų savo parinktus vadus, ir kelių tūkstan- 
čių žmonių mini« pradėjo traukti į Telšius tam, kad nuvers- 
tų laikinąją bsjorų valdžią ir jos vietoje pastatytų savąją. 
Jacevičius sut-aukė likusius jam dar ištikimus būrius ir vie- 
toje prieš rusus išvedė juos prieš tuos pačius sukilėlius, ku- 
riuos nugalėti pasirodė buvo daug lengviau, negu rusus. Vals- 
tiečių sukilėlių pastatyti vadai buvo sušaudyti, sukilimas buvo 
numalšintas, bet toks to sukilimo likvidavimas sukėlė didelį 
dezertavimą iš sukilėlių būrių ir dideles sunkenybes renkant 
į būrius naujus sukilėlius. Nuo to laiko ir pati sukilimo eiga 
kiek kitaip nusidažė, nes jau žymią sukilėlių dalį dabar su- 
darė nebe valstiečiai, kaip kad anksčiau buvo, bet bajorai. 
Deja, šio sukilimo smulkmenos yra mums mažai težinomos, 
nes jis buvo tik trumpai paties Jacevičiaus aprašytas, 0 šis, 
aišku, pats sukilimą malšindamas, negalėjo jo objektingai į- 
vertinti. Žinome, kad ir kitose vietose, jau ne vien sukilėlių 
tarpe, bet bendrai valstiečių baudžiauninkų tarpe, kad ir toje 
pačioje šiaulių ekonomijoje, panašūs sąjūdžiai irgi buvo pra- 
sidėję. 

Laimei, rusai to jiems patogaus momento nesugebėjo iš- 
naudoti, nes, matyti, neturėjo apie jį tikslių informacijų. Tad 
ir kiek atsigavęs Jacevičius vėl pradėjo aktingai prieš rusus 
veikti ir vėl užėmė savo senąją liniją. Tačiau bendrame že- 
maičių fronte padėtis žymiai pablogėjo. Rusų karo vadovybė, 
bendrai negalėdama didelių jėgų Lietuvos sukilimui malšinti 
išsiųsti, nutarė visas turimas jėgas sukoncentruoti ir po to 
planingai prieš sukilėlius veikti. 


širmanui likvidavus Užnemunės sukilėlius, buvo galima jį 
permesti per Nemuną į Raseinių apskritį. Pahlenas turėjo veik- 
ti iš šiaurės. Jiems padedant, generolas Sulima turėjo likvi- 
duoti Žemaičių sukilimą. Visų pirma išvejami sukilėliai iš Šiau- 
lių ir iš Raseinių. Išsklaidyti būriai traukėsi į Telšių aps- 
kritį veikti kartu su Jacevičium. šis gi tuo tarpų gauna 
griežtą Varšuvos reikalavimą žūtbūt paimti Palangą, kur buvo 
laukiamas anglų laivas su ginklais. Tačiau joks laivas nebuvo 
išsiųstas. Atsisakęs seno plano — kovoti tikru partizanų karu 

— Jacevičius sutraukė į vieną visą apie porą tūkstančių 
žmonių ir gegužės 10 ir 13 dienomis dų kartu nesėkmingai 
atakavo „Palangą. Tačiau tuo pačiu lakų atėjus žiniai, kad 
ir žymi Telšių apskrities dalis yra jau rusų užimta, Jacevi- 
čiaus kariuomenė pradėjo paniškai traukis ir atsipeikėjo tik- 
xai už Tauragės. Čia dar gegužės 18 d. „mt šunios upės ne- 
wykusiai mėginama rusams atsispirti, ir vėl traukiamasi ar- 
čiau prie Nemuno, kad, susidėjus su likučijis sumušto Ezekie- 
liaus Stanevičiaus būrio, lauktų tolimesnio įvykių plėtojimosi 
ir pagal reikalą ir galimumą arba grįžtų į Telšių apskritį, 
arba pereitų į Užnemunę. Gegužės mėnesio pabaigoje Jacevi- 
čiui pavyko Rietave surinkti apie 900 žmonių, venok aktyviai 
jis veikti negalėjo, nes jo kareiviai, panikos apimti, bėg- 
davo tik išgirdę rusus ateinant ir nuolatos dezertavo. Vals- 
tiečių nuotaikos atslūgimas ir nepasisekimai dėl bereikalingų 
Palangos puolimų kuriam laikui visiškai demoralizavo sukilė- 
lius, kurie, nors ir blogai ginkluoti, dar blogiau vadovaujami, 
vis dėlto ištisus dviejus mėnesius išsilaikė prieš daug stip- 
xesnį priešą. 

Kitose Lietuvos apskrityse ir tiek nepasiekta. Upytės ar- 
ba Panevėžio apskrityje, sukilimą pradedant, rusų beveik ne- 
buvo. Gausios bajorų akalicos davė daug sukilčlių. Sumobili- 
zuota nemaža valstiečių ir pagaliau sudaryta didokas būrys 
iš 8.000 žmonių, žinomo jau mums Zaluskio vedamų. Čia svar- 
biausias nuotaikos pakilimo momentas buvo išeikvotas įvai- 
rioms iškilmėms ir puotoms, įvairių apskrities valsčių rinki- 
mams, kol pagaliau, priešingai pagrindiniam dėsniui — suki- 
lėliams kovoti partizanų karu, buvo sumanyta didelė kova. 
Kaip jau teko minėti, tos “kariuomenės" bandymas imti Vil- 
mių pasibaigė skaudžiu pralaimėjimu ties Kaugonimis ir Pri- 
stavėnais (gegužės 4 d.). Zaluskiui po to teko pačiam visą 
:savo kariuomenę suskirstyti mažais būriais ir toliau mėginti 
sekti žemaičių sukilėlių pavyzdžiu. Tiesa, po tų pralaimėjimų 
jo padėtis perdaug sunki nebuvo, nes Upytės apskritis buvo 
kiek nuošaliai nuo rusų kariuomenės operacijos linijų ir po 
IPristavėnų kautynių rusų nebuvo užimtas. 

Kauno apskrityje veikė vienintelis, Maurikio Prozoro ve- 
«damas, 500 žmonių būrys. Turėdamas permaža pajėgų, kad 
galėtų pulti patį Kauną, ir pakankamai sveiko proto, kad 
mesiimtų vykdyti visai jam nepasiekiamų uždavinių, Prozoras 
:pradžioje pasitenkino Jonavos užėmimu ir gurguolių bei val- 
«džios įstaigų puolimais. Kiek vėliau jis buvo pasiryžęs atkirsti 
iKauno rusų įgulą nuo Vilniaus, išstatęs savo būrį reta gran- 
«dine tarp Nemuno ir Neries ligi Rumšiškių. Toje linijoje jis 

balandčio 18 d. buvo sumuštas ir pasitraukė vėl į Jonavą. 
Po Z4uskio pralaimėjimo jis užėmė Kėdainius ir čia kurį lai- 
ką anesi sukilėlius karo dalykų mokyti. Balandžio mėnesio 
pabagoje Sulimos atakuotas Kėdainiuose, stipresnių pajėgų 
spaidžiamas, atsitraukė į Baisogalą. O iš ten sumanė prasi- 
muti Lenkijon. Perėjes Nemuną, susijungė su liekanomis anks- 
čiai Sulimos sumušto Pušeto būrio ir buvo jau pasiekęs Lei- 
paingį, tik čia staiga rusų užkluptas, su nedideliu 50 žmonių 
biriu turėjo grįžti atgal. 

Kaip ir kitur, taip ir Ašmenos apskrityje sukilimas pra- 
sdėjo sėkmingai. Įsikūrus laikinajai vyriausybei sudaryta bū- 
ws beveik iš dviejų tūkstančių, Pšezdzieckio ir Jazvinskio ve- 
damų, žmonių. Labai uoliai buvo prisidėję valstiečiai, kuriems 
buvo pažadėta baudžiavas panaikinti. Tačiau balandžio 14 d. 
prisiartinus nežymioms rusų pajėgoms, vadai, savimi nepasiti- 
kėdami, beveik be kautynių atidavė rusams Ašmeną ir pa- 
sitraukė į Vyšniavą. Rusai Ašmenoje padarė baisias skerdy- 
nes, išžudė *ymesnę gyventojų dalį ir tuoj po to pradėjo 
vytis atsitraukusius sukilėlius. Balandžio 29 d. ties Rumais juos | 
pavijo, visiškai sumušė ir galutinai išsklaidė. 

Dar sunkesnė buvo Užnerio (švenčionių) apskrities pa- 
dėtis, nes per švenčionis nuolatos ėjo iš Daugpilio Vilniun 
įvairūs rusų kariuomenės būriai, ir ši apylinkė buvo visą lai- 
ką rusų užimta. Tačiau balandžio 30 d. trumpam laikui su- 
kilėliams pavyko užimti švenčionis. Sukilėlių čia susirinko apie 
3.000 žmonių, tačiau jų daugumas visiškai neturėjo ginklų, 
kas dar labiau apsunkino by kokius karo veiksmus. Žymes- 
nėms rusų pajėgoms prisiartinus, visi neginkluoti sukilėliai 
buvo pačių jų vadovų paleisti namo. Gegužės 5 d. ir kiti 
apleido švenčionis ir atsitraukė į Dysnos apskritį, kur susi- 
jungė su išmuštais iš Glubokos, Dysnos ir iš dalies Vileikos 
apskrities sukilėliais. Pradžioje jų tarpe kilęs sumanymas pul- 
ti Daugpilį, bet nuo to teko atsisakyti, ir paleidus dar dalį 
blogiausiai apginkluotų sukilėlių, nutarta jungtis su žemai- 
čiais. Ties Kačergiškiais prasimušę pro apsupusią juos rusų 
kariuomenę, jie traukė į Ukmergės apskritį. 

Balandžio 14 d. sukilėliai be šūvio užėmė. Vileiką. Jų va- 
du buvo išrinktas Radziševskis. Ir čia prie sukilėlių daug kas 
dėjosi, bet nuotaika nuo pat pradžios buvusi nekokia — pa- 
kakdavo vieno patrankos šūvio — ir daugumas sukilėlių iš- 
bėgiodavo į visas puses. Kada rusai siuntė kareivius iš Mins- 
ko Vileikai atsiimti, sukilėliai be jokių kautynių balandžio 26 
d. patys ją apleido. Gegužės 5 d. jie mėgino vėl ją paimti. 
bet atsitraukė, ir pagaliau gegužės 12 d. susijungė su šven- 

čionių ir Dysnos sukilėliais. Tik maža jų dalis vėliau vrasi- 
mušė į vakarus. 


Kaip matėme, anksčiausiai prasidėjęs žemaičių sukimas 
ilgiausiai ištvėrė, kad ir nuolatos žemaičiams tekdavo susiem- 
ti ir kautis su priešais. Kitose Lietuvos srityse, ypač Hytų 
Lietuvoje, sukilėliai teištverdavo vos porą savaičių. Rusams 
daugiau Lietuvon kariuomenės sutraukus, apie gegužės mėn6io 
pabaigą sukilimas jau buvo beviltiškoje padėtyje. Daugunas 
namo negrįžusių sukilėlių vis stengėsi arčiau prie Prūsų sž- 
nos prasimušti, kad dalykams blogon pusėn pakrypus, būų 
galima prasimušti į Vokietiją. Tačiau gegužės mėnesio pabai 
goje ir birželio pradžioje padėtis truputį pakitėjo, lenkų re: 
guliarios kariuomenės būriams įžengus Lietuvon. 


Kaip tik tuo laiku ir lenkų karo veiksmai pradėjo blo- 
gon pusėn krypti. Tuomet buvo ten sumanyta, kad ir žy- 
miai pavėlavus, griebtis to plano, kurio reikėjo iš pat sukilimo 
pradžios imtis — palaikyti Lietuvos sukilimą, nes jis, atitrauk- 
damas žymias rusų karo jėgas ir sudarydamas pavojų Len- 
kijoje veikiančiai rusų kariuomenei iš užnugario, galėjo visiš- 
kai paraližuoti šios kariuomenės aktingumą. Tačiau tikrų žinių 
apie Lietuvos sukilimo eigą Varšuvoje neturėta. Manyta, kad 
tam sukilimui sėkmingai plėstis kliudąs tik tinkamų karinių 
instruktorių trūkumas. Ir jam pašalinti, pasiųsta Lietuvon vie- 
nas iš geresnių lenkų kariuomenės vadų, generolas Chlapovs- 
kis, davus jam vieną ulonų pulką, šimtą instruktorių, šimtą 
pėstininkų ir dvi patrankas; iš viso apie 700 žmonių. Rusams 
to nelaukiant, gegužės 21 d. Chlapovskis peržengė Lenkijos 
sieną. Pakeliui keliose vietose sumušęs staiga lenkų reguliarios 
kariuomenės užpultus rusus, jau gegužės 30 d. Chlapovskis 
užėmė Lydą, jungdamas kartu senai jau išsklaidytų sukilėlių 
būrių likučius ir pakeliui organizuodamas iš jų naujas jau 
reguliarias, ne sukilėlių, dalis. Nors ir buvo pagundos iš Ly- 
dos imti Vilnių, tačiau tam buvo permaža jėgų, be to jau 
iš visų pusių skubėjo stambesnės rusų kariuomenės jėgos 
Chlapovskio būrio likviduoti. Tuomet jis pasuko į vakarus, 
ant Varėnos ir Kietaviškio, kur kelias buvo laisvesnis ir daug 
daugiau sukilėlių surasta. Didesniems būriams prisidėjus, Chla- 
povskis per porą savaičių savo vadovybėje surinko apie 3,000 
žmonių, kurių tačiau daugumas buvo pėstininkai; jie kliudė 
jo būriui greičiau ir energingiau veikti. Chlapovskis pradėjo 
žygiuoti labiau į vakarus ir birželio 6 d. pasiekė Žaslius, kur 
gavo žinią apie Lietuvoje pasirodžiusias naujas lenkų pa- 
jėgas. 

Mat, po lenkams nepasisekusių kautynių ties Ostrolenka, 
gegužės 26 d. visa Gelgaudo vedama lenkų divizija buvo at- 
skirta nuo Lenkijos. Lenkų karinė vadovybė nematė kitos iš- 
eities, kaip įsakyti Galgaudui, prie kurio buvo prisidėjęs su 
nemaža dalimi ir gabus generolas Dembinskis, eiti toliau 
Lietuvon ir ten plėsti ir remti sukilimą. Gelgaudas turėjo 
12.000 kareivių ir 29 patrankas — vis tai buvo reguliari ka- 
riuomenė, su kuria, be abejonės, daugkas buvo galima nuveik- 
ti. Tačiau patsai Gelgaudas, seniau mažai kare dalyvavęs ir 
neturėjęs supratimo apie savarankišką karo vedimą, tokiems 
uždaviniams vykdyti pasirodė mažiausiai tinkamas žmogus. 
Vien asmeninės ambicijos vedamas, jis žymiai nukrypo į šalį 
ir birželio 7 d. perėjo per Nemuną savo dvare Gelgaudiškyje, 
sumanęs su visa kariuomene žygiuoti Palangon vėl tų nelem- 
tų ginklų paimti. Tačiau prisijungusiam prie jo Chlapovskiui 
pavyko įkalbėti mėginti pulti Vilnių. Chlapovskio nuomone, 
Vilniaus pačmimas turėtų didelės ne tik karinės, bet ir po- 
litinės ir moralinės reikšmės, galėtų visai kita kryptimi pa- 
sukti visą karo eigą. Tačiau su tuo reikėjo skubėti, kol dar 
Vilniun nesuspėjo iš visų pusių sueiti ten besiskubinanti ru- 
sų kariuomenė. Gelgaudas nusileido tik iš dalies — jis vis 
dėlto 2.000 šimanauskio vedamų kareivių pasiuntė Palangos 
link, pavesdamas šimanauskiui paimti ir visų žemaičių sukilė- 
lių vadovavimą. Įsakęs Chlapovskiui tuojau skubėti į Vilnių, 
pats pasižadėjo vieną dieną vėliau sekti paskui, kad jau kar- 
tu atakuotų Vilnių. Jau birželio 13 d. Chlapovskis priėjo 
Vilnių ir, įsitvirtinęs netoli miesto Panerio kalnuose, laukė 
Gelgaudo ateinant. Tačiau šis neskubėjo. Įvairiais reikalais 
kiekviena proga gaišino laiką. Tarp kito ko pats sudarė ir 
paskelbė laikinąją lenkų vyriausybę Lietuvoje, kurios tačiau 
Lietuvoje nieks nepripažino ir neklausė ir kuri sukilimo eigo- 
je nesuvaidino jokio vaidmens. Pagaliau savo kariuomenei rei- 
kalaujant, Gelgaudas birželio 19 dieną prisijungė prie Chla- 
povskio. Bet per tą sugaištą laiką rusai tiek suspėjo įsi- 
tvirtinti Vilniuje ir tiek pagalbos sutraukti, kad jiems gana 
lengvai pavyko atmušti visas lenkų kariuomenės atakas, juo 
labiau, kad dirbtinai ton kariuomenėn įtraukti Lietuvos su- 
kilėliai nebuvo įpratę prie grynai karinių veiksmų. Dideli ata- 
kuojančios kariuomenės nuostoliai privertė Gelgaudą po kelių 
nevykusių atakų trauktis. 

Nepavykus tam vieninteliam planui, kurio nepasisekimas 
faktiškai net neįnešė didesnių atmainų į padėtį, kokia buvo 
dar prieš tai susidariusi, vadai lyg netekę sveiko proto ėmė 
švaistytis iš vienos vietos į kitą, nuolatos naujų sumanymų 

kupini ir nuolatos juos keisdami. Dembinskis su Gelgaudo 
kariuomenės dalimi savarankiškai atsitraukė į Panevėžį, jau 
planuodamas, kokiu būdu galėtų grįžti į Lenkiją. Gelgaudas 
su Chlapovskiu traukė į Kėdainius, iš čia į Tytuvėnus, kur, 
šimanauskio įkalbėtas, staiga nutarė atakuoti šiaulius, nors jų 
paėmimas negalėjo duoti jokių teigiamų karinių rezultatų, juo 
labiau, kad čia pat už šiaulių buvo stipriai rusų kariuomenės 
apstatytas ir visiškai sukilime nedalyvavęs Kuršas. 

Liepos mėnesio pradžioje Gelgaudas nesėkmingai ir ne- 
ryžtingai atakavo. šiaulius, ir rusų atremtas su visomis savo 
ir sumobilizuotų į kariuomenę sukilėlių pajėgomis atsitraukė 
„į Kuršėnus. Čia po ilgų ginčų susitarta visas karo jėgas su- 
skirstyti į tris dalis. Viena, Dembinskio vedama, turėjo eiti 
į šiaurę, Kuršo link; kitą Gelgaudas sumanė vesti į Palan- 
gą; trečią — Chlapovskis į Jurbarką. Atsiskyręs Dembinskis, 
gavęs tas jėgas, su kuriomis buvo Lietuvon atėjęs, greit pa- 
suko į rytus, paskiau, aplenkdamas Vilnių, į pietus, pro rusų 
įgulas ir kariuomenę, greitai ir energingai veikdamas, prasi- 
mušė atgal į Lenkiją. Prieš tai, liepos 28-29 d., jis Baltvy- 
žio girios srityje susijungė su nedideliu, 800 žmonių, pulkininko 
Ružickio korpu, kuris liepos 11 d. buvo bepradėjęs naują žygį 
į pietų Lietuvą kirsti rusų susisiekimo kelių ir eventualiai 
jungtis su tomis lenkų kariuomenės pajėgomis, kurios anks- 
čiau buvo patekusios į Lietuvą. Tačiau Ružickis, po dviejų 
savaičių savarankiško veikimo, susijungęs su Dembinskiu, taip 
pat grįžo į Lenkiją, tik šiek tiek užkliudęs rusų karinius 
transportus. 

Kitos, Gelgaudo ir Chlapovskio dalys, vengdamos susidū- 
rimų su rusais, vis labiau slinko prūsų sienos link. Jau tarp 
Varnių ir Kražių, savo uždavinio atsisakęs, Gelgaudas vėl 
susijungė su Chlapovskiu, patraukdamas paskum save ir tą 
rusų kariuomenę, kuri jį vijosi. Chlapovskis, atsidūręs priešo 
akivaizdoje, negalėjo jau įvykdyti savo sumanymo pereiti Ne- 
muną ir per Suvalkiją prasimušti į Lenkiją. Pagaliau ir Gel- 
gaudas, panašių sumanymų neturėdamas ir vengdamas by ko- 
kių susidūrimų su rusų kariuomene, galvojo jau ne apie karą 
ir sukilimą, tik kaip savo galvą išgelbėtų. Tad pagaliau, lie- 
pos 12-14 d. visa likusi kariuomenė su žymiausia sukilėlių da- 
limi rusų kariuomenės akivaizdoje perėjo vokiečių sieną ir čia 
sudėjo ginklus. Tuo momentu žuvo ir Gelgaudas: vienas jo 
buvusiųjų karininkų, poručnikas Skulskis, čia pat, jau Prū- 
suose, jį, kaip išdaviką, nušovė. 

Prieš pasiduodamas vokiečiams, Gelgaudas ragino žemai- 
čius vėl atnaujinti partizaninį karą. Bet padėtis jau buvo 


146 


visiškai kita, negu sukilimo pradžioje. Didoka rusų kariuome- 
nė jau buvo apėmusi visą Žemaitiją, o sukilėlių nuotaika ga- 
lutinai nupuolė, matant, kad daug didesnė ir karo veiksmams 
tinkamesnė už juos reguliari lenkų kariuomenė nesugebėjo nu- 
veikti nei mažos dalies to, ką jie buvo prieš jai ateinant 
atlikę; tad neturėjo vilties ką nors pasiekti, kai vokiečiams 
pasidavė jau apie 7.000 reguliarios kariuomenės su 27 patran- 
komis. Taigi pasilikusių Žemaitijoje sukilėlių dalis išsislapstė 
miškuose, kiti jų slaptai grįžo į savo namus, o vėl kiti, kurių 
nepagavo rusai, perėjo sieną ir emigravo į vakarų Europą. 
Pats Jacevičius tik apie rugsėjo mėnesio vidurį pabėgo į Prū- 
sus, paskiau iš ten į Prancūziją. 

Aiškaus plano ir gerų vadų trūkumas neleido nuo pat 
pradžios tinkamai išplėtoti partizanų karą visoje Lietuvoje. 
Bandymai turint nedaug karo jėgų kovoti tikru karu baigė- 
si tik nepasisekimais. Lenkų kariuomenės atėjimas ne tik pa- 
dėties nepataisė, bet atvirkščiai, ji net iš karto pablogėjo. Bu- 
vo likviduoti veiklūs sukilėlių būriai ir paversti reguliariam 
karui netinkama, neišmankstyta ir nedisciplinuota kariuomene. 
O lenkų reguliari kariuomenė, turėdama daug vadų, rados be 
vado ir darė įspūdžio, kad jos vienintelis tikslas galimai grei- 
čiau pasprukti į nepavojingą vietą — už vokiečių sienos. Pa- 
galiau nekreipimas dėmesio į valstiečių masių socialinius sie- 
kimus iš karto atšaldė atsiradusį pradžioje masėse entuziaz- 
mą ir į sukilimo pabaigą pavertė jį ne viso krašto, bet vien 
bajorų sukilimu. 

11. KRAŽIŲ GIMNAZISTŲ BYLA 
1840-1841 METAIS! 


Tos bylos visos smulkmenos nėra žinomos. Čia pateiktos 
žinios yra paimtos iš Kauno gubernatoriaus raštinės archyvo 
bylos, pavadintos: “Delo po predstavleniju Vilenskoj Palaty 
Ugolovnago Suda o vozmutitelnoj nadpisi otkrytoj 18 ijunia 
1840 goda v m. Krožach na ambare evreja Grinberga“. Kaip 
matyti iš tos bylos, 1840 m. birželio 18 d. Kražiuose ant 
sienos žydo Grinbergo klėties buvo susektas užrašas, kuriuo 
buvo įžeidžiamas gimnazijos direktorius ir prižiūrėtojas Ta- 
mulevičius ir dar paminėtas caro vardas. Byloje to užrašo 
turinys neįrašytas. Buvo įtarti gimnazijos mokiniai ir patrauk- 
ti atsakomybėn šie mokiniai ir šiaip kiti Kražių gyventojai: 
Pranas Michalčevskis 18 metų, Antanas Ostrovskis 18 metų, 
Juozas Valavičius, Jonas Jankevičius, Leonardas Slaboševičius, 
Pranas žečkovskis, Rozalija Žečkovskaitė, Simanas Rabcevičius, 
Rozalija Autsovičienė, Marcialas šidlauskis, Juozas Jurevičius, 
Tamošius Glinskis, Bonaventūra žekavičius, Juozas Sipavičius, 
Jeronimas Račkauskis, Jonas Palubinskis, Jonas Savickis, Ho- 
noratas Giedraitis, Kazys Gabrialavičius, Tadas šimkevičius, 
Vincas Goštautas, Juozas Jonynas, Vincas, Vladas ir Liudvika 
Miniotai (?), Telesforas Slaboševičius, Juozas Bieliavskis, Alek- 
sandras Žilevičius, Mykolas Kšiževičius, Pranas šimkevičius, Jo- 
nas Novickis, Anastazijus Rakauskis, Uršulė Michalčevskaitė, 


1 Pirmą kartą spausdinta “Mūsų Senovėje" 1921 m. I tome, 
Nr. 1 p. 105-106. 

Vincas Ordimovskis, Petras Rėšus, Julijonas Gramas, Vladas 
Andžejevskis, dar vienas, kurio pavardės nebuvo galima iš- 
skaityti, ir žydas Elijošius Goldbergas. Viso 39 asmenys. 

Byla pradėjo keliauti nuo Ainošiaus prie Kaipošiaus. Jei- 
gu ir po 1864 m. reformos rusų teismai pasižymėjo daugy- 
be instancijų ir bylų vilkinimu ištisais metais, tai ką ir be- 
sakyti apie ankstyvesniuosius teismus, kada negalima buvo 
atskirti teismo ir administracijos kompetencijos ir kada by- 
los eigą dažniausia nulemdavo kaltinamo prisipažinimas. Tar- 
dymą užbaigus, byla birželio 30 d. buvo persiųsta Vilniaus 
karo gubernatoriui (tuo laiku Kauno gubernijos dar nebuvo 
ir visa jos vėlesnioji teritorija priklausė Vilniaus gubernijai). 
Iš jo ji nukeliavo pas Vilniaus civilinį gubernatorių, kuris ją 
gavo tiktai 1841 m. kovo 8 d. šis kovo 17 d. ją pasiuntė 
Raseinių apskrities teismui. Raseiniuose byla buvo sprendžiama | 
1841 m. rugsėjo 30 d., o spalių 28 d. teismas pasiuntė re- 
vizijai vėl į Vilnių — Vilniaus baudžiamojo teismo rūmams, 
kur byla buvo sprendžiama lapkričio 24 d., o gruodžio 17 d. 
ją pasiuntė Petrapilin į senatą. Kaip bylą išsprendė senatas, 
anoj gubernatoriaus raštinės byloje žinių nėra. Bet jau Vil- 
niaus teismo rūmai buvo patvirtinę Raseinių teismo spren- 
dimą, kuriuo iš 39 kaltinamųjų asmenų 37 buvo pripažinti ne- 
kaltais ir tiktai teismas juos įspėjo, kad ateityje, įvykus pa- 
našiam atsitikimui, jie privalo pranešti apie tai atitinkamam 
valdžios organui. Kaltais buvo pripažinti tik du — Pranas 
Michalčevskis ir Antanas Ostrovskis. Praną Michalčevskį įdavė 
Ostrovskis ir M. buvo pripažintas nusikaltusiu tuo, kad pats 
padaręs aną užrašą, be to, duotu jam gimnazijos direktoriaus 
apibūdinimu, esąs vaikinas “skrytnago charaktera i proizvodil 
meždu učaščimisia bezporadki“ (vaikinas neatviro būdo, tarp 
mokinių kėlęs netvarką), tad “dla ispravlenija nravstvennosti“ 
(dorovei pataisyti) buvo nuteistas ištremti policijos priežiūron 
vienon iš Rusijos gubernijų. 

Antanas, Antano sūnus, Ostrauskis, irgi Kražių gimnazijos 
mokinys, buvo pripažintas kaltu tuo, kad žinojęs apie Mi- 
chalčevskio sumanymą ir net pataręs jam tame užraše pa- 
minėti prižiūrėtojo Pigulevskio ir mokytojo Beinaravičiaus 
vardus. Vienok, kadangi jam nebuvo įrodyta, kad jis žinojęs, 
jog užraše bus minimas ir caro vardas, ir direktorius davė 
gerą atsiliepimą apie jo elgesį, o jo trys broliai tarnavę vals- 
tybinėje tarnyboje, jam buvo pritaikintas manifestas 1841 me- 
tų balandžio 16 dienos, tiktai griežtai jam nurodyta, kad nuo- 
lankiai priimtų tą caro malonę ir savo tolimesniu elgesiu 
stengtųsi įrodyti, kad toji malonė jam buvo ne veltui suteikta. 

šitas teismo sprendimas nebuvo tačiau vykdomas, nes vi- 
sa byla buvo pasiųsta į Senatą, o Michalčevskis su Ostrovs- 
kiu vis tebesėdėjo kalėjime. 

Gubernatoriaus raštinėje neliko žinių, kaip toji byla bai- 
gėsi. Išliko tiktai Domininko Ostrovskio prašymas 1842 II 25 
išleisti ant parankos iš kalėjimo Antaną Ostrovskį, ir guber- 
natoriaus atsakymas, kad jis negalįs to prašymo patenkinti, 
nes byla atiduota senatui. Taigi, matyti, dar ir 1842 m. jie 
dar tebesėdėjo kalėjime. 

Įdomu čia ir tai pastebėti, kad tarp traukiamųjų pradžio- 
je atsakomybėn mokinių buvo ir vėlesnysis žymus tikybinis 
lietuvių rašytojas Jeronimas Račkauskis, ir du vėlesnio žemai- 
čių studentų Maskvos universitete ratelio nariai — Kazys 
'Gabrialavičius (vadinamas Maskvoje Gabryliu) ir Vladas An- 
džejevskis (vadinamas Andriuliu), vėlesnysis gydytojas, vys- 
kupo Valančiaus asmeninis gydytojas. 


150 


12. KAIP PRIEš šIMTĄ METŲ ŽEMAITIS 
GRIšKEVIČIUS KAUNE 
LEKTUVU SKRIDO! 


Pirmoji oro kelionė Lietuvoje buvo atlikta tūlo svetim- 
taučio Robertsono, kuris 1809 m. sausio 25 d. Vilniuje pakilo 
į orą bene vandeniliu pripūsta pūslę — balionu. Apie pusva- 
landį ore išsilaikęs, jis čia pat Vilniuje laimingai nusileido, 
kada pūslė išdūsavo visą savo krovinį. šis skridimas didesnio 
įspūdžio žmonėms nebuvo padaręs, nes ir patį skridimą ma- 
žai kas sekė, tačiau vienam-kitam, paskaičiusiam žinią apie tą 
kelionę, išspausdintą vietos laikraštyje, atgaivino tūkstančius 
metų gyvą daugelio žmonių svajonę atitrūkti nuo žemės pa- 
viršiaus ir pamėginti paskraidyti jau ne kokia pūsle, bet taip, 
kaip paukščiai skraido. 

Vienas tokių svajotojų buvo smulkusis žemaičių bajorėlis 
Aleksandras Griškevičius. Kiek nusimanęs mechanikoje ir fi- 
zikoje, jis iš visur rinko žinias apie įvairius jau tuo laiku 
daromus bandymus skraidyti vakarų Europos kraštuose, nors 
iš tų bandymų dar nieko rimto neišeidavo. Tad ir Griškevi- 
čius sumanė jais pasekti ir pagaminti savo skraidymo ma- 
šiną. 

1851 m. jis Kaune išspausdino nedidelę, 51 puslapio, kny- 
gutę, kurią lenkiškai užvardijo “Parolot  Žmuidzina", t . y. 


1 Pirmą kartą išspausdinta “Darbe" 1952 m. Nr. 2/14 p. 18-19. 


M. B.: tas pats atpasakota Lietuviškoje Enciklopedijoje t. II 1933-34 
m. ir Lietuvių Enciklopedijoje t. I 1953 m. str. Aviacija (Lietuvoje). 

“Žemaičio garalėkis". Pačioje knygutėje jis faktiškai apie savo 
"išradimą" beveik nieko nerašo, tik mini įvairius kitur atlik- 
tus bandymus pakilti į orą sunkesniu už orą aparatu. Bet 
knygutės pabaigoje jis pridėjo ir savo sugalvoto “garalėkio" 
brėžinį. Nors ir šis brėžinys buvo gan primityviai atliktas, bet 
jame ir kiekvienam nespecialistui puola į akis, kad čia jau 
turima visus svarbesnius vėlesniųjų lėktuvų elementus. Griš- 
kevičiaus “garalėkio" brėžinys turi ir sparnus ir ratus išsi- 
bėgimui, uodegą ir sraigtą — vairą. Bet kaip gi šį aparatą 
iš vietos išjudinti? Tuo laiku dabartiniai varykliai dar nebuvo 
žinomi, 0 ir garo mašinos dar nebuvo visuotinai žemės nu- 
kariavusios, nors jau ir Lietuvoje buvo kilę projektų pravesti 
geležinkelį, pvz. iš Jurbarko į Liepojos uostą, kad tuo būdu, 
aplenkiant Prūsus, sujungtų Nemuną su jūra. Griškevičius ir 
siūlė ant jo aparato pastatyti garo mašiną, kuri priverstų 
jį judėti ir lėkti. Nuo tos garo mašinos jis ir savo aparatą 
garalėkiu pavadino. 

Po daugelio metų šią knygutę gavus į rankas ir ją visą 
perskaičius, buvo susidaręs įspūdis, kad čia turima reikalo su 
vienu daugybės svajotojų, fantazierių. Tačiau vėliau paaiškėjo, 
kad Griškevičius vis dėlto buvo ne tik savo garalėki nubrė- 
žęs, bet ir jį sukonstruavęs ir net išbandęs. 

Apie tai prieš keliasdešimt metų buvo papasakojęs žymus, 
daugiausia Galicijoje gyvenęs, lenkų mokslininkas antropologas, 
lenkų mokslo akademijos narys, prof. Talko Hryncevičiųs. Sa- 
vo spausdintuose atsiminimuose jis pateikia kiek iš kitur ne- 
žinomų faktų apie Griškevičių ir jo išradimą. Mat, pats Tal- 
ko Hryncevičius buvo gimęs Ilguvoje, Užnemunėje, o savo jau- 
nas dienas buvo praleidęs Kaune, ir kai kurie senieji Kauno 
gyventojai jam štai ką buvo apie Griškevičiaus išradimą pa- 
pasakoję. 

Pasirodė, kad Griškevičius buvo ne tik aną knygutę pa- 
rašęs, bet sulig savo brėžiniais ir tokį aparatą pagaminęs. No- 
rėdamas jį išbandyti, kartu ir žmonėms parodyti, jis vieno di- 
delio Kauno jomarko metu staiga pakilo į orą ir lėkė prie 
pat žemės per visų jomarkininkų galvas. Tokiam neregėtam 
milžiniškam paukščiui pasirodžius, nusigando ir matę jį žmo- 
nės ir ypač gyvuliai. Pasibaidę arkliai pradėjo į visas puses 
sklaidytis ir ne tik visą jomarką išvaikė, bet ir daugelį žmo- 
nių sužeidė. 

Apie tai išgirdęs Kauno gubernatorius įsakė tuojau tvarkos 
ardytoją suimti ir ištremti į Sibirą. Norėdama savo vyrą nuo 
ištrėmimo išgelbėti ir visus nusikaltimo įrodymus paslėpti, 


152 


Griškevičiaus žmona, šiam su savo aparatu namo sugrįžus, 
pasiėmė kirvį ir visą aparatą sukapojo, o paskiau ir sudegino. 

Nepavyko rasti medžiagos apie tai, koks iš tikro bus bu- 
vęs Griškevičiaus likimas, bet yra tikrai žinoma, kad jis dau- 
giau jau naujų bandymų oran pakilti nedarė ir tuo būdu 
Lietuvos “aviacija" daugiau kaip penkiasdešimčiai metų visiškai 
apmirė. Žinoma, vargu ar šis Griškevičiaus išradimas būtų 
galėjęs praktiškai išsivystyti, tačiau jis mums rodo, kad ir 
šioje, grynai technikos srityje ir lietuviai būtų galėję gal ne- 
mažiau už kitus nuveikti, jei anais laikais būtų turėję kitas 
politines sąlygas. 

L RIETAVO AGRONOMIJOS MOKYKLOS 
PROGRAMA! 


Oginskių archyve buvo išlikusi Lauryno Ivinskio veda- 
mos Rietavo agronomijos mokyklos programa. Ji buvo sura- 
šyta rusų kalba. Čia ji, kaip būdingas Lietuvos mokyklų 
istorijos dokumentas, pateikiama lietuviškame vertime. 


I. Rietavo agronomijos mokyklos tikslas yra suteikti mo- 
kiniams teorinį ir praktinį išsilavinimą ir juos paruošti prie 
savarankiško ūkininkavimo. Vykdydama šį uždavinį, mokykla 
numato paruošti šiam kraštui praktiškai ir teoriškai gerai 
išsilavinusius ūkininkus ir tuo būdu padėti kelti krašto ger- 
būvį. 


II. Bendrą mokymo planą sudaro iš dalies žodiški aiš- 
kinimai ir rašto darbai, iš dalies praktinės pratybos. Mokymo 
turinys ir apimtis išdėstomi žemiau pateikiamoje programoje. 


1). Apie darbą ir gyvenimą ūkio mokykloje. 


2). Ūkio mokslas: 1. Bendrasis ūkio mokslas. 2. Tautos 
ūkio mokslas. 


3). žemės ūkio mokslas: a) žinios iš bendro apskrities 
žemės ūkio. 1. Klimato mokslas. 2. Dirvožemio mokslas. 3. 
žemės ūkio darbininkai. 4. Mokslas apie trąšas. 5. ūkių įkai- 
navimo mokslas su atitinkamomis pratybomis. 6. Apie vaismai- 


1 Pirmą kartą spausdinta “Mūsų Senovėje" I 4-5 1922 p. 685-688. 

nį. 7. Žemės ūkio buhalterija. 8. Praktinės žemės ūkio žinios. 
9. žinios apie žemės ūkio pagerinimą. 

b) Mokslas apie apskrities gamybą: 1. Apie laukų sau- 
sinimą ir drenažą. 2. Specialusis mokslas apie augalų augi- 
nimą. 3. Apie pievų tvarkymą. 4. Apie paruošimą žemės dar- 
bams. 5. Apie vaisinių medžių priežiūrą su praktikos dar- 
bais. 6. Žemės ūkio mašinos ir įrankiai. 7. Apie gyvulių 
(arklių, avių ir kt.) auginimą. 

4). Miško ūkio mokslas: 1. Apie miškų auginimą ir prie- 
žiūrą. 2. Apie miškų taksavimą ir naudojimą. 3. Miško ūkio 
išvykos. 

5). Žinios apie gyvulių gydymą: 1. Naminių gyvulių prie- 
žiūra. 2. Arklių kaustymo mokslas. 3. Veterinarinės klinikos 
pratybos. 

6) Iš architektūros: 1. Mokslas apie žemės ūkio tro- 
besius. 

7). Matematikos dalykai: 1. Aritmetika. 2. Mokslas apie 
mašinas. 3. Praktinė geometrija ir pratybos laukus niveliuo- 
jant ir matuojant. 

Iš reikalo ši programa gali būti keičiama tik mokyklos 
direktoriui ar mokytojui tai nustačius (išbraukta: “ir patvir- 
tinus kunigaikščiui Oginskiui"). Apie galimus programos pa- 
keitimus skelbiama Kauno Gubernijos žiniose. 

III. Praktikos mokinių darbams įtaisytas atskiras “medžių 
daigynas" ir pavedamas atskiras 360 dešimtinių dirbamos že- 
mės ir pievų ūkis. Kadangi šiame ūkyje yra kelių rūšių 
dirvos, tai jo paskirtis yra padėti mokiniams praktiškai pa- 
žinti įvairias agronomijos šakas. 

IV. Normalus mokymo laikas yra dveji metai. Mokiniai, 
pabaigę dvejų metų kursą ir praleidę tą laiką mokykloje, 
prileidžiami prie viešųjų baigiamųjų egzaminų. Apie egzaminų 
pasėkmes kiekvienam mokiniui išduodamas atitinkamas atesta- 
tas. 

Mokinių mokslo sėkmingumui nustatyti vartojami keturi 
laipsniai: 1  —labai gerai, 2 — gerai, 3 — patenkinamai, 
4 — vidutiniškai. 

Mokiniui prašant, jam mokyklą baigiant, be atestato iš- 
duodamas ir elgesio pažymėjimas. 

Jei per egzaminus mokinys parodė žinias, žemesnes negu 
patenkinamas, tai jis gali būti dar vieneriems metams pa- 
liktas mokykloje. Tam laikui praėjus, mokiniams leidžiama 


= 


laikyti egzaminus iš naujo. 

Mokslo metų eigoje mokiniai, pasinaudoję mokyklos direk- 
toriaus patarimu, galį specialinėms studijoms pasirinkti kokią 
vieną ar kelias žemės ūkio šakas. Vasaros atostogomis Rie- 
tavo agronomijos mokyklos mokiniai naudojasi tokia tvarka, 
kokia yra priimta Rusijos vidurinėse mokyklose. Tačiau šios 
mokyklos mokiniai vasaros atostogų metu pasilieka mokykloje 
praktikos darbams iš žemės ūkio srities, tuo pačiu laiku bū- 
dami laisvi nuo teorinių pamokų. 


V. Kandidatų į Rietavo agronomijos mokyklą priėmimas 
pradedamas kiekvienų metų gruodžio 15 ir baigiamas sausio 
6. Norį į mokyklą stoti, praneša apie tai direktoriui žodžiu 
ar raštu ir prideda tėvo ar globėjo raštišką sutikimą, jei 
stoją yra nepilnamečiai. Stoti gali ne jaunesni kaip 17 metų. 
Stojant, reikia pristatyti ir paliudijimą apie elgesį prieš sto- 
jimą. šias sąlygas atitikę, yra direktoriaus išegzaminuojami. 
Jei, atsirėmęs egzaminų išdavomis ir anksčiau minėtomis są- 
lygomis, direktorius randa galima kandidatą mokyklon pri- 
imti, tai tuo reikalu jis kreipiasi į kun. Oginskį. Gavus pa- 
starojo sutikimą, stojąs įrašomas į mokinių sąrašus ir iš di- 
rektoriaus gauna pažymėjimą apie priėmimą. 


VI. Iš stojančių į Rietavo mokyklą nėra reikalaujama 
koks mokyklinis pažymėjimas, tačiau stoti į tos mokyklos 
mokinius reikia mokėti skaityti, rašyti, keturius aritmetikos 
veiksmus ir turėti atitinkamą išsilavinimą, reikalingą, kad 
galėtų sėkmingai klausyti mokykloje dėstomus dalykus. Ar 
šias sąlygas stojas atitinka, sprendžia direktorius iš egzaminų 
duomenų. 

VII. Drausmės pabaudas už nusižengimą mokyklos tai- 
syklėms uždeda mokiniams direktorius. šių pabaudų sistema 
nustatoma tokia, kokia vartojama kitose vidurinėse mokyklo- 
se. Kuomet drausmės pabaudos tikslo neatsiekia, tai auklėti- 
nis gali būti iš mokyklos pašalintas, bet tiktai gavus glo- 
bėjo (užbraukta “kun. Oginskio") sutikimą. 


VIII. Nuolatinė mokyklinės tvarkos, mokinių darbo ir 
elgesio priežiūra pavedama mokyklos direktoriui. Vyriausioji 
mokyklos priežiūra priklauso jos globėjui, kunigaikščiui Ogins- 
kiui. 

IX. Mokyklos globėjas, kunigaikštis Oginskis ima ant savęs 
visas mokyklos išlaikymo išlaidas ir aprūpinimą mokslo prie- 
monėmis ir įrankiais. Auklėtiniai nemokamai gauna mokslą 
ir butą, bet maistu ir kitais reikalais auklėtiniai turi patys 
apsirūpinti. Be to, kunigaikštis Oginskis imasi išlaikyti 9 

auklėtinius ta prasme, kad be buto jie nemokamai gaus ir 
maistą; kitais reikalais — rūbais, baltiniais ir pan. jie turi 
patys apsirūpinti. 


X. Visi šioje programoje minčti dalykai bus, kaip ir anks- 
čiau, dėstomi žemaičių kalba. 


Tokia buvo pirmosios Lietuvoje žemės ūkio mokyklos ir 
*tuo laiku vienintelės mokyklos lietuvių dėstoma kalba pro- 
grama. Tačiau iš pačios programos, kuri čia buvo iš juod- 
raščio išversta, nėra aiškų, ar mokykla tikrai sulig šia pro- 
grama ir veikė. 


14. NEžŽINOMAS LIETUVIšKAS ATSIšAU- 
KIMAS Iš 1863 SAUSIO 22 D.! 


Nors senoji lietuviškoji bibliografija (Baltramaitis) pateik- 
davo net keturis lietuviškus 1863-1864 m. sukilimo atsišauki- 
mus, tačiau visos jos informacijos ėjo ne iš matytų jų eg- 
zempliorių, bet iš lenkų bibliotekos Paryžiuje katalogo. Tik- 
rumoje tų atsišaukimų buvo net daugiau, tik dėl jų nelega- 
laus pobūdžio jie, daugiausia, sukilimą likviduojant ir sunkio- 
mis bausmėmis jo dalyvius baudžiant, buvo sunaikinti ir to- 
dėl sudaro dabar didžiausią retenybę. Konstantinui Jablons- 
kiui kaip tik pavyko vienoje Kauno gubernatoriaus archyvo 
byloje surasti vieno tokio lietuviško atsišaukimo, anksčiau 
bendrai niekam nežinomo, nuorašą. Pats spausdintas atsi- 
šaukimas savo laiku buvo gubernatūrai pasiųstas Kauno gu- 
bernijos žandarų viršininko, bet ten jo jau nebuvo, tik pa- 
čioje byloje išliko jo rūpestingai atliktas nuorašas. Galimas 
daiktas, kad originalas atiduotas Vilniaus Muravjovo muzie- 
jui ir nusirašyta prieš jį išsiunčiant. 

Gubernijos raštinėn atsišaukimas buvo tuo būdu patekęs. 
Naktį iš 1880 m. birželio 4 į 5 dieną kažinkas buvo šį at- 
sišaukimą, įvyniotą į seną popierių, įmetęs į Dusetų kunigo 
Riaukos kiemą. šis, matyti, išsigandęs provokacijos, tuojau 
apie tai pranešė vietos policijos antstoliui. šis tuojau per- 
siuntė isprauninkui, isprauninkas gubernatoriui, gubernatorius 


1 Pirmą kartą buvo išspausdintas “Mūsų Senovėje“ 1921 m., 
Nr. 1 p. 173-176. 

generolui gubernatoriui. Siunčiama buvo ne vien pats atsi- 
šaukimas, bet ir jo vertimas į rusų kalbą. Tik tas vertimas 
nebuvo labai rūpestingas, nes pvz. “22 sikia“ išversta vietoje 
“22 januaria" — “22 dekabria". Pats spausdinto atsišaukimo 
tekstas taip gerai buvo išlikęs, kad pvz. isprauninkui buvo 
susidaxęs įspūdis, kad tai spausdinta ne 1863-1864 m., bet 
labai nesenai. 

Faktiškai šis atsišaukimas tai buvo lietuviškas vertimas 
voficiališko Lenkijos laikinosios vyriausybės manifesto, paskelb- 
to sukilimą pradedant. Tačiau lietuviškas' tekstas nebuvo vien 
žodiškas vertimas lenkiško teksto, bet daug kur jis tą len- 
kišką originalą keitė. Ir tie pakeitimai, atrodo, buvo ne pri- 
puolami, bet sąmoningi, ypač turint galvoje kitokį negu to 
Jaiko Lenkijoje socialinį Lietuvos sukilimo pagrindą. Visai 
galimas daiktas, kad tuos pakeitimus įnešė ne koks pripuo- 
lamas vertėjas, bet pati Laikinoji Lietuvos vyriausybė, kurio- 
je, kaip žinoma, visą laiką vyravo kitokie, negu Lenkijoje, 
politiniai ir socialiniai vėjai ir tendencijos. 

Kaip jau buvo minčta, čia turime kiek nutolusį nuo 
originalų vertimą dviejų lenkiškų sukilėlių dekretų iš 1863 m. 
sausio 22 d. Kad suprastume skirtingą tų atsišaukimų teks- 
tą ir pobūdį, čia pateikiamas jų lygiagretis tekstas. Lietuviš- 
kas kartojamas toks, koks išliko gubernatūros archyve, o 
lenkiškas paimtas iš knygos — J. Grabiec Powstanie Stycz- 
niowe p. 95-97. 


Nuog tikros Lenku auksz- 
cziausi Wiresnibes wisos Karalis- 
tes musu. 


(Lietuviškame tekste šios Ien- 
kiškos įžangos visai nėra). 


Tikra Aukszcziausi Wiresnibe 
Lenku pastanawija: 


Dalis I. Wisi ukininkaj arba 
gaspadorej nu szias dienas apturi 
žiame, kurio waldžia su triobo- 
mis ant wtonastes, par wisus am- 
žius be jokia mokesnia, te zno- 
czii: kad už to žiame nerejks 
mokieti ne jokias arandas, a 
niejti dwaran arba baudžien, 
tiktejs rejks mokieti padotkus 
pagal diduma žiames, ir atbuti 
Karalistes pawidnasti. 


Centralny Komitet Narodowy 
jako Tymczasowy Rząd Narodo- 
Wy. 

Zwažywszy: že uwlaszczenie 
wlošcian, pomimo ogėlnej chęci 
krajuų, Zz powodu stawianych 
przez rząd najezdniczy przeszkod, 
dotąd do skutku nic doszlo: — 
obok tego 

zwažywszy: že oddanie gospo- 
darzom rolnym na wlasnošč grun- 
tow, dotąd przez nich tytutem 
czynszėw, paūszczyzny lub in- 
nych obowiazkėw posiadanych, 
zmniejsza  mienie dotychczaso- 
wych wlašcicieli. 

Postanowil i stanowi. 

Art. 1. Wszelka posiadlošč 
ziemska, jaką každy gospodarz 
dotąd tytulem pafszczyzny, czyn- 
szu lub innym tytulem posiadal, 

2. Ir nu szios dienos nebera 
jau newalos! nes nebera pona, 
ni bajora, ni mužika, ni žida, 
o anii wisi brolej ir wejkaj li- 
gi arba wienodi, kajp prisz pona 
Diewa, tajp ir prisz musa bran- 
gojaj Tewine. 


3. Žiames walditojej bus isz- 


nagraditi už žiame žmoniems 
dowanota, isz skarbawu turtu 
karalistes. 


(Lietuviškame tekste 3-čio len- 
kiško aritculo nėra). 


4. Wisi pastanawijme, ukaze 
duoti nuog nedoras ir prakejk- 
tas wiresnibes Maskolu nekinami 
ir skajtos nu szias dienos už ne 
wožnas, ir ne pawidnas ju ne- 
wienas klausiti. 


5. Szis dekretas Aukszcziausi 
Wiresnibes Lenku ira duotas dėl 
wisu walszczioniu, tej ira: del 
wadinamu ponista, žiamiu skar- 
bawu, dėl žiamiu prigulinczem 
ant Bažniczus ir wisu kituj. 


6. Aprejszkiti ir iszpilditie szia 
Dekreta Aukszceziausi Wiresni- 
bes, prisakia wiresniejems Lenkų 
wajska. 


Iszduota Warszuwai metusi 
1863 22 diena menesio sikia. 


Čia pat žemiau seka ir kitas 
dekretas: 


Nuog tikras Lenku Auksz- 
cziausi Wiresnibes wisas Karalis- 
tes musu. 


Matidama; jok kožnas wienas 
kas tik gali pawidnas stoti už 
Wiera ir Tewine musu, dėl par- 
galejma Maskolu ir Wokiecziu, 


160 


wraz Zz naležnemi do niej ogro- 
dami, zabudowaniami mieszkal- 
nemi i gospodarskiemi, tudziež. 
prawami i przywilejami do niej 
przywiąznanemi, od daty niniej- 
szego Dekretu staje się wlaznoš- 
cią, bez žadnych jakich kolwiek. 
obowiązkėw, dania, paūszczyzny 
lub czynszu, z warunkiem jedy- 
nie splacania przypadających z. 
niej podatkėow i odbywania na- 
ležnej stužby krajowej. 

(Lenkiškame tekste 3-čio iietu- 
viško paragrafo, sąmoningai, ma- 
tyti, lietuviškame įnešto, nėra). 

Art. 2. Dotychczasowi wlašci- 
ciele nadanych gospodarzom rol-- 
nym gruntėw otrzymają odpo- 
wiednią wartošci tychže indem- 
nizację Zz funduszėw narodowych 
za pošrednictwem diugu Panst- 
wa. 

Art. 3. Zasady do oznaczenia 
wysokošci szacunku ziemi oraz 
rodzaj instytucyi kredytowej Ww“ 
osobnych dekretach wskazane bę- 
dą. 

Art 4. Wszelkie ukazy, re- 
skrypta przez rząd najezdniczy 
w przedmiocie tak zwanych sto- 
sunkėw  wtošciaūskich wydane 
znoszą się a tem samem nikogo 
nie obowiązują. 

Art. 5. Dekret niniejszy stoso- 
wany byč winien tak do wltasnoš- 
ci prywatnych jako tež i do 
wlasnošci rządowych, donacyj- 
nych, košcielnych i wszelkich in- 
nych. 

Art. 6. Ogloszenie i wprowa- 
dzenie w wykonanie niniejszego 
Dekretu Centr. Nar. Komitetu 
jako tymczasowy Rząd Narodo- 
wy Naczelnikom wojskowym i 
wojewodzkim poleca. 

Dan w Warszawie 22 Stycz- 
nia 1863 r. 

Centralny Komitet Narodowy- 
jako tymczasowy Rząd Narodo- 
wy: 


musu neprietelu ir numetima 
prakiejkta anu junga nuog sa- 
wa kakla; 


matidama, jog kožnas giwen- 
tojas musu Karalistes giwenda- 
mas isz kraujas procias sawa, 
ejdamas ant wajnos powidna 
turiwti žiwnasti dėl sawi ir del 
sawa wejku, pastanawija: 


Dali 1. Wisi inamie, gritialnike, 
kąpininke arba susiede ir wisi 
žmones, kurie giwena isz uždar- 
bie, kad bus paszaukti ant waj- 
nos už Tewine su nepretelu 
Maskolu gaus mažiausi tris mar- 
gus žiames; a kad bus kam 
lipta nuo Diewa prapulti, už 
tiesa ir Tewine, tam lajki, ap- 
turies to žiame ja gimines. 


2 Aprejkszti ir iszpilditi tą 
Dekretą Aukszcziausi Wiresni- 
bes, prisaka wiresniejems Lenku 
wajska. 


Iszduota  Warszuwan metusi 
1863 22 dieną menesio Sikia. 


Zwažywszy že zrzucenie obce- 
go jarzma wymaga jaknajwiek- 
szej liczby walczących i nikt od 
pelnienia stužby wojskowej wy- 
mėwič się nie može, 

Zwažywszy nadto, že každy 
obywatel z pracy rąk utrzymu- 
jąacy sie, skoro pėjdzie na wojnę 
mieč winien zapewniony byt dla 
siebie jak i dla swej rodziny, 
postanowit i stanowi: 

Art. 1. Chatupnicy, zagrodni- 
cy, komornicy, parobcy i wogė- 
le wszyscy obywatele Zz zarobku 
jedynie utrzymanie mający, ktėr- 
Zy powotani do broni w szere- 
gach wojska narodowego za Oj- 
czyznę walczyč będą, otrzymają 
a w razie ich šmierci žony i dzie- 
ci, na wylączną wlasnošč Zz dėbr 
narodowych dzial gruntu naj- 
mniej 3 morgi przestrzeni za- 
wierający. 

Art. 2. Ogloszenie i wprowa- 
dzenie w wykonanie niniejszego 
Dekretu Centralhny  Narodowy 
Komitet jako tymczasowy Rząd 
Narodowy naczelnikom i woje- 
wėdzkim poleca. 

Dan w Warszawie 22 Stycznia 
1863 r. 


Į tuodu tekstus įsiskaitant, pasidaro aišku, kad nežino- 


mas lenkiško teksto vertėjas žiūrėjo į jį ne kaip į įstatymą, 
bet tik kaip į atsišaukimą, kurį kiek norint galima taisyti 
ir keisti. Savo demokratinio ūpo pagautas, ar vykdydamas 
“Lietuvos provincijos Valdybos" nusistatymą, jis žymiai abu- 
du dekretus ir turinio ir formos požiūriu sudemokratino, tiek 
išmetęs įžangą, kuri Lietuvai jau buvo anachronizmu, tiek 
kartu išmetęs ir priminimą skriaudos, kuri baudžiavos nai- 
kinimu buvo dvarininkams daroma, ir visai nemini būsimų- 
jų dekretų atlyginimo tvarkai nustatyti. Vietoje nei lenkų 
nei lietuvių ūkininkams nesuprantamos “indemnizacijos", ku- 
ris terminas gal tyčia akims apdumti įvestas, jis tiesiai sa- 
ko, jog “žemes waldytojai bus isznagraditi isz skarbawu turtu 
Karalistes". Įdomus ir antras grynai teoretinis paragrafas, 
kurio tikslas, matyti, buvęs įkvėpti žmonėms įsitikinimą, jog 
jau iš tikrųjų nebėra “pona ni bajora ni mužika ni žida". 

Antrame dekrete nuo savęs pridėta mažiau, jei bent nuro- 
dymą priešų maskolių ir vokiečių, apie kuriuos lenkiškas teks- 
tas tyli. Be to, praleistas nurodymas, jog kariai gaus žemę 
tik karui pasibaigus. Jei šis dekreto vertimas buvo kiek 1a- 
biau Lietuvoje prasiplatinęs sukilimo metu, tai tokia jo forma 
be abejo galėjo žmonių ūpą paveikti labiau, negu lenkiškas 
tekstas. Palikimas tekste trijų “margų" leidžia tarti, kad ver- 
timas buvo atliktas ar Varšuvoje ar Suvalkijoje, nes kitose 
Lietuvos dalyse jau buvo prie dešimtinių pripratę. Bendrai 
visame, ypač pirmame, dekrete aiškiai matomas atspindis tų 
socialinių tendencijų, kurioms Lietuvos sukilimo vadovybėje 
atstovavo ypač Kalinauskis. 


D.L.K. inžinerijos korpo 
1792 m. antspauda 

15. DU VILNIAUS GENEROLO GUBERNA- 
TORIAUS NAZIMOVO ĮSAKYMAI! 


I. Iszraszimas isz Szwiesiausioje isakima, duotu Wilniaus Gu- 
bernatoriuj  Wajaunajam ir Generol-Gubernatoriuj Gradna i 
Kauna Jo Milestam Generol Adjutantu Wladimira Jona sunuj 
Nazimowu I-mam. 

Wilniaus Wajaunajuj, Gradna ir Kauna General Guberna- 
toriuj. 

Gubernijosi Kauna, Wilniaus ir Gardina buwa susirinki- 
mej Marszalku ir kitu Ponu dėl perwejzeima kokies tur pa- 
winasti giwentoje del Ponu. 

Dabar Ministras Cesoristies rieda padawe mum žinie apej 
giarus pasižadeimus padaritas par susirinkima kas prigul pri 
pariedima Walszczioniu pasakitū tu triju Guberniju. 

Pagirdamas labaj pasižadeima tun Marszalku Kauna, Wil- 
niaus ir Gradna Guberniju kajpo sutinkonti su muna nora 
ir gejdimu asz dalejdžiu Ponams pradeti dabar susitarima 
pagal kurio Susirinkimas gal iszpilditi muna gejdima ir sawa 
prižadus bet nestajgie kad nesumajsziti rieda E Rss 
ligsziol esoncze. 


Del to isakau: i ; 
1) Suwadinti dabar Gubernijosi Kauna Wilniaus ir ad 


1 1857 m. įsakymas pirmą kartą buvo išspausdintas “Mūsų Se 
novėje" II t. Nr. 1/6 1937 m. p. 172-173, o 1863 m. įsakymas ten 
pat t. II, Nr. 2/7 1938 m. p. 341-342. 

na susirinkimus kožnoj Gubernijoj o paskiau padariti Komi- 
sijo isz wisu triju Guberniju miesti Wilniaus. 

2) Kožnam Gubernijos Susirinkimu rejkies buti po pri- 
wejzdeimu Gubernijos Marszalka pri kurio pawadintejs bus 
kajp szitej: a) po wina Pona iszrinkta isz kožna paweta 
turencze žemie su walszczionimis; pri to dar b) du Ponus 
rxiednus, iszrinkti Waldimeru tos paczios Gubernijos. 

3) Komissii wisa Guberniju Wilnuj sudieta bus isz: a) 
dwieju wiresniuju kožnosios Gubernijos susirinkima pagal 
apskirima isz tarp sawies ir dar b) wijna riedna Pona, kaž- 
nos Gubernijos paskirta, c) ont gala isz wijna Wiresnieju, 
priduta nuog Ministra riedu Ciesoristes. Bet wiriausiasis ont 
komissijos apskirtu tur būt wyjnas isz Ponu susirinkusiu ont 
komissijos. 

Gubernijos Susirinkimej tur pradeti sawa Gubernijosi 
apdumoimus apej patejsima ir pagierinima Walszczioniu, tu- 
riedami uwoga ant to: 

1) Ponams žemi prigul, kap pirmu buwusi, bet walszczio- 
nims paliks siediba, kurę par paznoczita lajka turie isžpirkti, 
ont sawa locnasties, be to dar paliks dalikas žemies pagal 
wyjtas prirejkima del užlajkima pagiwenima, iszpildima pri- 
gulencziu pawinaszcziu Cesoriui ir Ponams, už kuriu tad že- 
mie turies mokieti doni, ar atlikti baudžiawa. 

2) Walszczionis turi buti paskirtajs ont selskas ob- 
szczestwas. Ponams likta wiresnioje waldzie. 

3) Pri iwedima rieda tarp Ponun ir Walszczioniu tur bū- 
ti užpewnitas mokesnis, pagalwinies ir paduminies ir kitokiu 
mokesniu. 

Iszrejįszkimas tun daliku ir pritajsimas pri rejkalu wisosi 
trijosi Gubernijosi palikta pri Susirinkimu Ponun Gubernijos 
— Ministras rieda Ciesoristies dus sawu apmislijmus arba 
samprotus, kuriu gales būti naudingos tam daliki. 


Tej Susirinkimej pabęgsisi sawa darbas tur paduti ing 
Komissiju Wilniaus, o parkracziusi ir parwejądejusi wisus dar- 
bus Gubernijos Ponu Susirinkimuj — Oo Komissije pritaikinusi 
anus pri ižguldita pirmaj padawima tur padariti nubega ta- 
mi daliki, ir padariti pastanawijma tun triju Guberniju 
wejzdont ant wisokiu rejkalun ir atsitikimu riednasti wisosi 
trijosi Gubernijosi. 

Padudamas tamstej užwejzdeima i dawedima to darba 
obelna wisosi trijosi Gubernijosi Kauna, Wilniaus ir Gradna 
paliktu tamstej duti tejp Guberniju Susirinkimams kajpo ir 


164 


Kamisijej visu triju Guberniju, rejkalingus pamokimus dėl 
grejtesnia wedima ir pabęgima ont anu usijęmima. Guber- 
natorej tur padėti tami darbi —. Padaritus nuog Komisijos 
pastanawijimus tamsta turi su sawa uwogųu paduti Ministru 
rieda Ciesoristies del padawima ont Muna parwejzdeima. 

Padudamas tokiu budu Ponams Kauna Wilniaus ir Grad- 
na Guberniju spasabus dawesti lajmingaj pažadeimus sawa pri 
iszpildima ont padotas nuog Munies pradzios Asz turiu wilti 
jog Ponaj iszpildis užgana Muna gejdima, kurius paszaukiau 
ont to wožna darba ir jog su pamacziu Diewa ir pri isz- 
mintinga wisu isz wyjna darima, užbengs naudingaj. 

Tamsta ir Gubernatorej po waldze esonczcze turietie geraj 
priwejzdeti, kad Walszczionis budami paslusznejs sawa Po- 
nams, neklausitu nijokiu gundinimu piktu ir melagingų kal- 
bun. 

Esu Tamstaj wisados (gera tejkes) žyczliwas. 

Ont raszta iszduta locni ronku paraszita 

Carskoj Selo 20 Lapkriczcze 1857 metusi Aleksandras. 
žodis ing žodi atpul Generolas Adjutentas Nazimovas I-sis. 

šis įsakymas, faktiškai ne Nazimovo, bet caro Aleksandro 
II Nazimovui, spausdintas nebuvo. Vertimo originalas su ver- 
tėjo pataisomis buvo VDU bibliotekoje. Vertimas, matyti, bu- 
vo paruoštas Kauno gubernatoriaus raštinėje. 


II. Gen. gub. Nazimovo įsakymas 1863.III6. 

Prilijpimas Wilniaus Wajskawa, Gradna, Kauna ir Mins- 
ka Jenerol - gubernatoriaus. 

Walszezioniszkims ir Kajmiszkims Užriedimams. 

Redantesis Senatas atsiunti pas mani del apskelbima Pri- 
sakimą Iomilestos Imperatoriaus apej spasabus ant paleng- 
winima ir paskubinima partraukima prideremu susineszimu 
tarp bajoru ir irkurtu (!) ant ju žemiu doczesnaj - pri- 
gulęcziu walszczionu, par spasaba iszpirkima szitajs pastaraj- 
sejs žemiu ju dalika su paszalpa Wiriausibios. 

Riedikles iszduotos pas szitą Prisakima, prigul pri guber- 
niju, Aukszcziausej patikietu mana Rieduj, kuriose walszezio- 
naj, pagal sawa wargdienistes ne atrada ligsziolei nejokie isz- 
galejma darit iszpirkimą žemiu del destes nepritinkantej auksz- 
ta iszbrąnginima walszczioniszku daliku ir kitu pajnaszcziu, 
ant kuriu ijeę ne wiena karta padawineja skundas Redan- 
temiems Waldžioms. 

Szita nauja Iomilestas mejle pritajko walszczionu, daro- 
dąncziu tuoj temptą ir nesiuobojęti pasidawimą Tronuj ir 

Tewiszkej, tegul užteks jems už pargalema darodima, jog tik- 
taj nug gausios mejles Iomilestas Wieszpaties Imperatoriaus 
ir Jo Tewiszka rupinimos ij gal laukt kaip dabar esąncziose, 
tejp ir atejnancziose lajkuose wisuokiu geribiu, kurios, be 
prigawima kitu stonu, gal ant wisaduos užtwirtinti gierą pa- 
giwenimą ju giminies ir lajmą ju pakaleniu. 

Jenerols-Adjutantas Nazimowas. 

Wilnius. 6 diena menuo Kowas 1863 metu. 

Pečatano po rasporiaženiju Načalstva, v Vilenskoj Gu- 
bernskoj Tipografii. 

16. LIETUVOS MOKYKLOS REFORMOS 
BANDYMAI 1860 METŲ PRADŽIOJE! 


I. 


1855 m. sudarė rusų istorijoje visai naują etapą. 1855 m. 
Krymo karo pralaimėjimas, iššaukta karo ekonominė krizė, 
plačiai išsilieję valstiečių sukilimai vertė caro Aleksandro II 
vyriausybę jieškoti priemonių vidaus valstybės santykiams su- 
tvarkyti ir visų pirma pakeisti žemės ūkio santvarką. Bau- 
džiavos panaikinimas turėjęs Rusiją išvesti iš naturalinio ūkio 
į platųjį pasaulį, ne tiek politinėje srityje, kurioje ir tuo 
laiku Rusija nemažai svėrė, kiek ekonominėje. 

žemės ūkio reforma, ar taikioji revoliucija, kaip ji kitų 
kartais buvo vadinama, keisdama iš pamatų visą ekonominę 
Rusijos struktūrą, negalėjo nepaveikti ir kitų visuomeninio 
darbo sričių. Buvę baudžiauninkai-vergai dabar virto laisvais, 
iš dalies formaliai bent lygiais kitiems Rusijos luomams caro 
valdžios valdiniais, nors ir negavo jokių politinių teisių, nes 
faktiškai jų neturėjo ir kiti “laisvieji" Rusijos pavaldiniai 
(ne piliečiai, kurių to laiko Rusija iš viso nežinojo), bet 
vis dėlto, kad ir ne iš karto, galėjo naudotis tomis civili- 
nėmis teisėmis, kuriomis naudojosi ir kiti luomai. 90 proc. 


1 Pirmą kartą spausdinta lenkiškai, kiek kitokia forma, Vilniaus 
lietuvių laikraštyje “Glos Litwy" 1919 m., o iš ten 1920 m. pakartota 
rinkinyje “Z przeszlošci i terazniejszošci". Lietuviškai pirmą kartą 
išspausdinta “švietimo Darbe" 1921 m. Nr. 5/6 p. 71-86. 

visų Rusijos gyventojų sudariusiems valstiečiams išėjus tei- 
siškai laisvais į viešo gyvenimo areną, noroms nenoroms te- 
ko daryti reformas, kurios suderintų su ta naująja buitim 
visą visuomeninį gyvenimą. Spiriama, be to, ir kylančio pa- 
čioje Rusijoje revoliucinio sąjūdžio, rusų vyriausybė visų pir- 
ma reformavo vietos savivaldybes, teismo santvarką, pagaliau 
ir mokyklas. 

Mokyklų reforma kad ir palietė Lietuvą ne mažiau, kaip 
ir kitos, vis dėlto literatūroje mažiausiai buvo liečiama ir 
aiškinama, nors ją įgyvendinant net labai vaizdžiai išryškėjo 
ir Lietuvos vidaus santykiai prieš 1863 m. sukilimą. Netie- 
siogiai ji leidžia mums suprasti ir vėlesnįjį mūsų bajorų 
visuomenės nusistatymą. 

šį straipsnį rašant naudotasi oficialiai paskelbta 1862- 
1863 m. medžiaga, į kurią anksčiau nei mūsų istorikai nei 
politikai nekreipė jokio dėmesio.2 


II. 


šio rašinio tikslas nėra bendrai noras piešti Rusijos ir 
Lietuvos mokyklinę santvarką prieš šią mokyklinę reformą. 
Tenka čia visų pirma tik pabrėžti, kad ligi XIX a. pirmajai 
pusei rusų valdžiai švietimo srityje rūpėjo vien tiktai vad. 
augštesniųjų luomų švietimo reikalai, kuriems buvo Rusijoje 
įsteigtas palyginti labai nedidelis skaičius visokių tipų mo- 
kyklų. O Lietuvoje, jei palyginsime šį laiką su XX a. pir- 
muoju ketvirtadaliu, mokyklų skaičius net buvo smarkiai su- 
mažintas, formaliai dėl tariamosios per tas mokyklas ėjusios 
“lenkiškos propagandos", bet faktiškai dėl nuolatos didėjančių 
pastangų greičiau Lietuvą surusinti. Kas dėl liaudžiai skiria- 
mų mokyklų, tai nors jau Kotrynos II laikais buvo išleistas 
atskiras liaudies mokyklų statutas, bet ir jose tesimokė vien 
bajorų ir miestelėnų vaikai, o valstiečiai į jas nebuvo visai 
priimami ir buvo palikti vien tiktai jų “dūšių" savininkų 
nuožiūrai. Lietuvoje šiuo žvilgsniu padėtis buvo kiek geresnė. 
Čia visų pirma buvo susimezgęs gan platus parapinių mokyk- 


2 Tai; “Zamečanija na proekt obščeobrazovatelnych učebnych 
zavedenij i na proekt obščago plana ustroistva narodnych učilišč, 
SPB 1862 1-VI; Svody zamečanij na proekt ustava etc. SPB 1863; 
O. Studitskij, Svod zamečanij na proekt obščego ustroistva učitelskich 
institutov, SPB 1863; Zamečanija inostrannych pedagogov, SPB 1865; 
Žurnaly zasedanij učenago komiteta, SPB 1863. 

lų tinklas, ypač išplitęs Žemaičių vyskupijoje vyskupo Valan- 
čiaus laikais, kur kartais buvo dėstoma ne vien lenkiškai ir 
rusiškai, bet ir lietuviškai. Vietomis ir vienas kitas kiek švie- 
sesnis dvarininkas buvo kokią mokyklą įsteigęs, pagaliau ir 
pati rusų vyriausybė buvo jau įkūrusi kiek pradžios mokyklų 
ir vadinamiesiems “skarbaviems" (valdžios valdomų dvarų bau- 
džiauninkų) vaikams. Pagaliau, rusų valdžiai nesugebėjus kon- 
troliuoti viso Lietuvos vidaus gyvenimo, net labai didelis 
skaičius buvusiųjų baudžiauninkų vaikų sugebėdavo nelegaliai 
“susibajorinti" ir tuo būdu surasti sau kelią i visas laisvie- 
siems luomams teskiriamas mokyklas. 


Tai baudžiavas panaikinus ir sumanius vis dėlto pa- 
daryti mokyklas ir liaudžiai prieinamomis, teko iš pagrindo 
pakeisti ir senąjį nusistatymą liaudies švietimo srityje ir vi- 
sų pirma privatines mokyklas pakeisti valstybinėmis, 0 są- 
ryšyje su tuo ir toms valstybinėms mokykloms nustatyti vi- 
sai kitą sistemą. 

ši reforma buvo rimtai suplanuota. Norėta, kad tai ne- 
būtų kokia biurokratinė, įvairių raštinių ūksmėje išperėta re- 
forma, bet tokia, kuri galėtų patenkinti tų laikų šviesuome- 
nės ir pedagogų reikalavimus. 

1856 m. Rusijos švietimo ministerija pavedė vad. vyriau- 
siosios mokyklų žinybos mokslo komitetui iš naujo pagrin- 
dinai perredaguoti 1828 m. gruodžio 8 d. gimnazijų, apskri- 
čių ir parapinių mokyklų statutą ir jį suderinti su tų lai- 
kų pedagogijos reikalavimais. šis komitetas surašė žemesniųjų 
ir augštesniųjų mokyklų įstatymo projektą, kuri paskelbė 
spaudoje, tuo norėdamas sukelti “literatūroje nuomonių šioje 
srityje apsimainymą“, ir tą projektą išsiuntinėjo į visas švie- 
timo ministerijos mokslo apygardas, prašydamas jį patiekti 
gimnazijų pedagogų taryboms apsvarstyti ir savo nuomones 
ten paliestais reikalais patiekti ir paskelbti. Kada visi tie 
atsiliepimai suplaukė į komitetą, tai šis, su jais susipažinęs, 
savo senąjį projektą daug kame perredagavo ir sudarė nau- 
ją bendro lavinimo mokyklų įstatymo projektą ir bendrą 
liaudies mokyklų organizacijos planą. Tie nauji projektai bu- 
vo taip pat išsiuntinėti visoms mokslo apygardoms apsvar- 
styti ir nuomonėms pareikšti. Be to, tuo pačiu reikalu pro- 
jektai buvo pasiųsti ir eilei užsienio pedagogų (daugiausia 
vokiečiams ir anglams), prašant ir jų nuomonės bei kritikos. 

Visi gautieji atsiliepimai 1862 m. buvo be jokių pakeiti- 
mų išspausdinti šešiais stambiais tomais. čia išspausdinta 
ne vien mokyklų tarybų atsiliepimai, bet ir eilė paskirų as- 

menų - žymesniųjų veikėjų atsiliepimų. Atsiliepimai, gauti iš 
užsienio, atskiru tomu buvo išspausdinti 1865 m. Turėdamas 
rankose tokią medžiagą, komitetas sudarė vėl naują — trečią 
mokyklų organizacijos įstatymo projektą, kuris stengėsi su- 
traukti į vieną visus rimtesnius šioje srityje pareikštus pa- 
geidavimus. Tačiau dėl naujų valdžios sferose papūtusių vė- 
jų šis projektas vien tiktai projektu ir teliko. 

Kiek šis projektas buvo pažangus ar net savotiškai ir 
“radikalus", matyti kad ir iš jo pažiūros į kūno bausmės 
vartojimą mokyklose. Nežiūrint, kad tuo laiku ši “pedagoginė 
priemonė" buvo plačiausiai dar vartojama ne vien tiktai Ru- 
sijoje, bet ir daug kur užsieniuose, “Projekto" str. 38 buvo 
nustatęs, “kad nė vienoje švietimo ministerijos žinioje esan- 
čioje mokykloje neleidžiama kūno bausmę vartoti". šis nuo- 
statas buvo net iššaukęs nusistebėjimą ir užsienių pedagogų, 
iš kurių tik vienas Karaliaučiaus universiteto profesorius Ro- 
zenkrancas šiam nuostatui buvo pritaręs, o kiti jį su nepa- 
sitikėjimu priėmė arba ir iš viso griežtai pasmerkė. 

šis sumanymas buvo daug palankiau priimtas Rusijoje 
ir ypač Lietuvoje. Tik vienas žinomas tuo laiku Vilniaus 
lenkų pedagogas Aleksandras Zdanavičius pasisakė prieš kūno 
bausmės panaikinimą mokyklose. Kada Vilniaus pirmosios gim- 
nazijos pedagogų taryba, kurios vienas narių buvo Zdanavi- 
čius, šiam komiteto projektui buvo pritarusi, tai jis tuo klau- 
simu buvo pateikęs atskirą nuomonę. ši jo nuomonė liko 
nežinoma ir jo biografamsš. šis pedagogas, kurį jo biografas 
vadina anų laikų lenkų pedagoginės minties atstovu, kuris 
neduodavęs išnykti gražiausioms praeities lenkų “pedagogi- 
nėms tradicijoms“, didžiausiu įsikarščiavimu surašė čia ištisą, 
“rykštės panegiriką“, kurį jis ir pats “panegiriku" pavadino. 
Pagrindinė to panegiriko mintis buvo ta, kad visos politinės 
ir moralinės visuomenės funkcijos geriausią atramą gauna 
tiek šeimoje, tiek mokykloje ir visuomeninėje tarnyboje rykš- 
tėje, ir net tarptautiniuose santykiuose rykštė esanti “ul- 
tima ratio rerum“4. Skaitant tuos Zdanavičiaus žodžius sa- 
vaime prisimena ir “gražiausios" jėzuitų mokyklų tradicijos 
ir pagarsėjusi vyskupo A. Naruševičiaus “Odė bizūnui". 

Tačiau grįžtant prie pačios reformos, čia galima paste- 
bėti, kad gražiai suplanuota, giliai apgalvota ir plačiai už- 
simota, ji dėl politinių ir kitų įvykių ilgainiui labai susiau- 


3 S. Košcialkowski, Aleksander Zdanowicz (1805-1868). Wilno 


1918. 
+ Zamečanija II p. 23. 

rėjo ir faktiškai liaudies švietimo reikalo priekin kaip ir vi- 
sai nepastūmėjo. 


Tačiau komiteto paskelbtoji medžiaga leidžia mums nu- 
šviesti tarp kitko ir tai, kaip tuo laiku vadinamoji Lietuvos 
“šviesuomenė" — perdėm sulenkėjusi — žiūrėjo į lietuvių ir 
gudų Lietuvos liaudį. šis klausimas aiškėja iš atsakymų apie 
tai, kokia kalba turinti būti Lietuvos mokyklų dėstomoji kal- 
ba. Vienas sumanytosios reformos pagrindinių klausimų kaip 
tik ir buvo tų mokyklų dėstomoji kalba. To klausimo savo 
atsakymuose negalėjo nutylėti nei pedagogų tarybos, nei tie 
paskiri visuomenės “žymūs" asmenys, iš kurių prašyta atsilie- 
pimų mokyklų reformų reikalu. Tuo tarpų abudu bendro la- 
vinimo pradžios mokyklos reformos projektai pradžioje ne- 
buvo paminėję nei klausimo, kokia tų mokyklų turi būti 
dėstomoji kalba, nei vietos kalbų mokymo klausimo. Projektai 
buvo sudaryti vienodai visam valstybės plotui, nesiskaitant su 
atskirų sričių skirtinga padėtimi, išskyrus vien tiktai Kau- 
kazą, Lenkiją ir Pabaltijį, ir tiktai labai neaiškia forma buvo 
minimas ir gimtosios kalbos mokymas, nors iš projekto bend- 
ro turinio galima buvo suprasti, kad toji “gimtoji" kalba visos 
valstybės gyventojams esanti vien tiktai rusų kalba. Tiktai 
viename statuto 199 straipsnyje buvo paminėta, kad kur vie- 
tos žmonių kalba nėra rusų, norintiems gali būti atskiri vie- 
tos kalbos mokytojai. Bet šiaip visos Lietuvos ir Gudijos pe- 
dagogų tarybos ir atskiri žinovai suprato tą projektą ta 
prasme, kad jis visur įvedąs rusų kalbą, ir daugumas jų tuo 
klausimu gan griežtai pasisakė. 


Tų atsiliepimų čia buvo paskelbta nemaža. Iš mokyklų 
čia randame atsiliepimus Vilniaus bajorų instituto, Vilniaus, 
Švenčionių, Kauno, šiaulių gimnazijų, Molodečnos ir Telšių 
progimnazijų, Kėdainių gimnazijos, Raseinių bajorų mokyklos, 
Panevėžio, Gardino, Balstogės, Minsko, Naugardėlio gimnazijų, 
Svisluotės progimnazijos, Pinsko, Slucko, Mozyriaus, Mohilevo, 
Vitebsko ir Daugpilio gimnazijų. Be to, eilė atskirų nuomonių 
kitų pedagogų tarybų narių: Aleksandro Zdanavičiaus (Vil- 
niaus gimnazijos mokytojo), Kandidovo (švenčionių gimnazijos 
direktoriaus), Bohuševskio, Pšibilskio ir Nievodničanskio (Tel- 
šių progimnazijos mokytojų), Koscialkovskio (Kėdainių gimna- 
zijos gydytojo), Mironavičiaus, Aframavičiaus, Pšistanieckio 
(Raseinių bajorų mokyklos mokytojų), Malinovskio (Panevėžio 
gimnazijos direktoriaus), Čaikovskio, Konstantinovskio ir Pau- 
lavičiaus (Naugardėlio gimnazijos mokytojų), šulgino ir popo 
Grodnickio (Pinske), Mudrovo ir Račkovskio (Moziriuje), 

Nevzorovo, Voronino, Jablonskio, Bernecino, Liaskovskio, Reiso 
ir Karpovo (Daugpilio gimnazijos mokytojų). Be jų, savo nuo- 
mones buvo atsiuntę ir asmenys, kurie nieko bendro su jo- 
kiomis pedagogų tarybomis, iš dalies ir su pedagogija, netu- 
rėjo: mokslo apygardos globėjas širinskij šichmatov, pravo- 
slavų seminarijos Vilniuje rektorius archimandritas Josif, Gar- 
dino mergaičių mokyklos direktorius Vinogradov, Vilniaus ar- 
cheologijos komisijos vicepirmininkas Mykolas Balinskis, Nau- 
gardėlio apskrities bajorų vadas Brochockis, Naugardėlio ap- 
skrities mokyklų garbės globėjas kunigaikštis Radvila, “Vil- 
niaus Kurjerio" redaktorius Adomas Honoras Kirkoras, Minsko 
gubernijos bajorų vadas Lappo, Minsko gimnazijos garbės glo- 
bėjas Jodko Narkevičius, Mohilevo gubernijos mokyklų direk- 
torius Janin, Vilniaus gubernijos bajorų vadas Domeika. 

Iš to sąrašo aiškėja, kad projekto kritikoje dalyvavo žymi 
vietos “šviesuomenės", “augštuomenės" ir biurokratijos dalis 
ir tuo būdu jų nuomonės tai buvo savotiškas anų laikų 
“vox populi". Tačiau tarp tų balsų nerasdami nei vieno lietu- 
vio ar gudo balso (o jau tokie asmenys, kaip vyskupas Va- 
lančius, Laurynas Ivinskis, Simanas Daukantas ar Mikalojus 
Akelaitis, be abejo, šiuo klausimu galėjo nemaža naujo ir 
svarbaus pasakyti, tačiau projekto autoriai nematė reikalo į 
juos kreiptis), tai ir šią “vox populi" mes galime imti tiktai 
privilegijuotų to laiko Lietuvos luomų ir biurokratijos balsu. 
Bet vis dėlto tarp tų balsų buvo ir tokių, kurie palankiai 
žiūrėjo ir į šių atgimstančių tautų (lietuvių ir gudų) tau- 
tinius reikalus. Toji lenkų ir rusų šviesuomenės dalis (visų 
pirma mokytojai), kuri dar nebuvo “augšton" politikon į- 
traukta ir stovėjo arčiau prie liaudies ir jos reikalų, ir šiuo 
klausimu kartais pareikšdavo rimtas ir teisingas nuomones. 

Iš tų visų paskirų balsų lenkų balsus išskirti yra labai 
lengva. Kiek sunkiau nustatyti lenkiškų balsų vaidmenį mo- 
kyklų pedagoginių tarybų sudėtyje. Nors jau nuo 1831 m. 
rusų vyriausybė varė sistemingą Lietuvos mokyklų rusinimo 
politiką, “kovos su lenkybe“ šūkiu lenkų dėstomąją kalbą pa- 
keisdama rusų ir šalindama lenkus mokytojus, kurie buvo 
pakeičiami rusais, bet neturėdama užtenkamai rusų mokytojų 
pareigoms eiti, dar nesugebėjo visų lenkų mokytojų pakeisti, 
o nuo 1856 m. ir tuo žvilgsniu buvo pakeistas nusistatymas, 
ir vienoje kitoje gimnazijoje buvo naujai paskirti mokytojai 
lenkai. 1864 m. pradžioje oficialinė statistika5 rado 13 gim- 


5 Toržestvennyj jubilej Vilenskago Učebnago Okruga 1913 p. 
201-202. 

nazijose, 3 progimnazijose, 7 Vilniaus mokslo apygardos ba- 
jorų mokyklose mokytojų tarpe 120 rusų, 196 lenkus, 40 kitų 
tautybių. Atmetus raštinių tarnautojus ir tvarkos dabotojus, 
rusų buvo 110, lenkų 167 ir kitų tautybių 31. Tiktai mokyk- 
lų vedėjų tarpe nebuvo nei vieno lenko. Maždaug taip pat, 
tik didesne lenkų mokytojų persvara, be abejo, atrodė tų 
pedagogų tarybų sudėtis ir 1860-1861 m., t. y. tuo laiku, kada 
buvo renkamos tos visos nuomonės. Tuo būdu tuo laiku len- 
kai sudarydavo didesnę visų pedagogų tarybų dalį, tad ir tų 
pedagogų tarybų nuomonės buvo faktiškai to lenkiško dau- 
gumo nuomonėmis. Nors daugumas tų laikų lenkų ir rusų 
mokytojų aiškiai ir nepasisakydavo vietos pagrindinių tautų 
— lietuvių ir gudų — priešais, tačiau jų nutarimuose galima 
aiškiai pastebėti ir to nepakentimo žymių. Ypač tas puola į 
akis, kada pasisako ne tos anoniminės pedagogų tarybos, bet 
jau žinomi lenkiškos šviesuomenės ir viešosios opinijos at- 
stovai. čia jau aiški toji tendencija, kuri vėliau tiek blogo 
Lietuvai buvo pridariusi. 


III, 


Tuose visuose atsiliepimuose kad ir buvo liečiami dar kiti 
grynai pedagoginiai klausimai, tačiau visur vyrauja “gimto- 
sios" kalbos dėstymo ir jos kaip kalbos dėstymo klausimas, 
tad į jį ir tenka visų pirma atkreipti dėmesį, susiduriant 
su tomis nuomonėmis. Vilniaus bajorų Instituto taryba šį klau- 
simą iškėlė pirmon galvon“. Jai čia visų pirma svarbu iš- 
aiškinti, kaip surasti laiko lenkų kalbai dėstyti. Bet Vilniaus 
gimnazijos pedagogų taryba šį klausimą iškėlė kiek plačiau.“ 
Ji reikalavo, kad pradžios mokyklose visas dėstymas būtų ve- 
damas vietos kalbomis, o vietos kalbos tai žemaičių, lietuvių 
ir latvių kalbos. Čia jie tarp kito ko nurodė, kad vaikai tuo- 
met ir rusiškai lengviau išmoksią. Ypač esą tai reikalinga 
tikybai dėstyti. Projektuojamuose mokytojų institutuose vie- 
tinės kalbos irgi turinčios būti dėstomos tam, kad vėliau iš: 
tų mokyklų išėję mokytojai galėtų sėkmingiau mokyti pra- 
džios mokyklose. Tačiau šią savo nuomonę Vilniaus gimnazi- 
jos pedagogu taryba užbaigė pabrėždama, kad “grynai peda- 
goginiais sumetimais būtų labai naudinga atnaujinti ir visų 
dalykų dėstymą lenkų kalba tose mokyklose, kur tat dėl vie- 


6 Zamečanija II p. 5. 
7 Zamečanija II p. 11-17. 

tos padėties bus reikalinga“. šitokia užbaiga neleidžia daryti 
zriežtos išvados, kad toji taryba rimtai siūlė įvesti lietuvių 
kalbos dėstymą pradžios mokyklose. 

Tačiau turint galvoje atskirai paduotą nuomonę tos tary- 
ibos nario, ano “rykštės panegiristo" Aleksandro Zdanavičiaus, 
ikuris dėstomos kalbos mokyklose atžvilgiu visiškai nesutinka 
su tarybos pasisakymu, atrodo, kad vis dėlto tuo žvilgsniu 
taryba lietuvių kalbos mokyklose klausimą buvo teigiamai iš- 
sprendusi. Zdanavičius griežtai reikalauja, kad visose Lietuvos 
mokyklose būtų dėstoma “prigimta" kalba, o toji esanti 
„ “pas mus vakarų krašte ... lenkų kalba, kurią vaikai var- 
toja šeimoje, kuria jie meldžiasi ir kuria yra atliekami visi 
vietos gyventojų visuomeniniai neoficialiai santykiai...8. 

Jis tuo būdu pabrėžė “gražiausią praeities pedagoginę tra- 
diciją" — nepripažinimą be bajorų vartojamos lenkų kalbos 
jokios kitos. Na, bet tai ir suprantama, turint galvoje vie- 
no kairiausiųjų ir įtakingiausiųjų lenkų visuomenės XVIII a. 
pabaigos — XIX a. pradžios atstovo kunigo Hugono Kollą- 
tajaus pasisakymą?, kad lietuvių kalba esanti tiktai “senovės 
skitų ir slavų kalbos mišinys“ (ne kitaip vėlesnieji lenkų 
hakatistai apibūdindavo ir gudų kalbą). 

švenčionių gimnazijos pedagogų taryba, maždaug tokiais 
pat, kaip ir Vilniaus, motyvais, priekin išstumia irgi reika- 
lavimą dėstymo vietos kalbomis, nors ir nenurodo, kurią 
kalbą ji laiko vietos kalba.!0 Turint galvoje, kad jau ir tuo- 
met daug kur buvo aiški lenkų šviesuomenės tendencija klai- 
dinti nesiorientuojančią Lietuvos vidaus santykiuose rusų opi- 
niją, visai galimas daiktas, jog ir čia Švenčionių pedagogų 
taryba šiomis vietos kalbomis laikė vien tiktai vieną lenkų 
kalbą. 

Bet daug griežčiau tuo klausimu pasisakė nesenai prieš 
tai iš Vilniaus į Švenčionis atkeltas tos gimnazijos direktorius 
XKandidovas!!, kurio pareikštoji nuomonė netrukus virto bend- 
xa visų Lietuvos rusifikatorių ir lenkintojų nuomone, pasta- 
ziesiems tik pakeičiant žodį “rusų" į “lenkų". Vakarų guber- 


mijose — pasisako Kandidovas — vargų ar yra tokia vieta, 
kur negalėtų žmonės rusų kalbos suprasti ... Nuolatos sueidami 


su gudais, ... lietuviai lengvai perima jų tarmę. Jei kitose 


8 Zamečanija II p. 18-19. 

2 H. Kollątaj, Stan ošwiecenia w Polscew ostainich latach pano- 
wania Augusta III. 1905 p. 24. 

10 Zamečanija II p. 31-32. 

11 Zamečanija II p. 45-46. 

vietose pradės lietuviškai mokyti, tai kas bus mokytojai? Lie- 
tuviai ... nera tiek pribrendę, kad iš savo tarpo galėtų moky- 
tojų duoti, tai būtų neišvengiama imti mokytojus iš kitur. 
Ir koks lietuvis panorės imtis sunkaus darbo pradžioje pa- 
čiam mokytis, o paskiau mokyti ir skleisti naudingas žinias 
varginga kalba, kuria tiktai vos 800.000 žmonių tekalba, kal- 
ba, kuri veik neturi jokios literatūros; pagaliau pradinis mo- 
kymas vietinėmis kalbomis galutinai atskirtų kitataučius nuo 
vietinių gyventojų, užkirstų kelią lavintis toliau ir pridarytų 
daug ir kitų nepatogumų“.!2 Prie tų tipingų rusifikatoriaus 
pastabų prisidėjo ir kiti tos gimnazijos mokytojai rusai — 
Ovčinnikov ir Kulžinskij. 

Molodečnos progimnazijos pedagogų taryba šio klausimo iš 
viso nelietė. Matyti, kad čia jau suspėta ir atitinkamus mo- 
kytojus parinkti. Kita vertus, ten vietos gyventojai vien gu- 
diškai kalbėjo, taigi toji kalba buvo laikoma ta pačia rusų. 

Būdinga, kad ir įtakingos Kauno gimnazijos pedagoginė 
taryba, kurios narių tarpe buvo tuo laiku ir vėliau išgarsė- 
jęs lenkų istorikas Tadeušas Korzonas, ir kur daugumą moky- 
tojų sudarė lenkai, taip pat savo nuomonėje kalbos klausimo 
nebuvo palietusi ir tik pasisakė prieš privalomą cerkvinės 
slavų kalbos dėstymą ir priešingai projekto nusistatymui, pa- 
sisakė už įvedimą uniformos, nes esą “vakarų krašto jaunuo- 
menė mėgstanti mundirą“.15 

šioji pastaba, kiek ji lietė bajorų visuomenę, buvo be 
abejo teisinga ir ne vien aniems, bet ir vėlesniems laikams, 
nors kita vertus kaip ir keista skaityti, kad pedagogai siū- 
lo pakeisti gimtąją kalbą blizgančiu mundiru. 

šiais klausimais jau daug aiškiau pasisakė šiaulių gimna- 
zija, nors ir čia nepadarydama galutinių išvadų!4 Taryba | 
siūlė, kad pradžios mokyklose pirmaisiais metais būtų dėstoma 
“vietos" kalba, kuri tik ilgainiui turėtų būti pakeista rusų. 
Čia motyvuojama tuo, kad pradžios mokyklų mokiniai yra. 
vien tiktai valstiečių vaikai, kurie, dažniausiai, kitos, be vietos: 
kalbos, nemoka ir kad pvz. “Kauno gubernijoje su vietos že- 
maičių vaikais negalima susikalbėti nei rusiškai nei lenkiškai". 
Taigi, matyti, čia turėta galvoje dėstymą lietuvių (žemaičių 
kalba tiktai pirmajame pradžios mokyklos skyriuje, o jau to- 
liau, kada vaikas apsipras kiek su rusų kalba, dėstymas 
turėjęs pereiti į rusų kalbą. Kas dėl uniformos, tai šiaulių 


12 Zamečanija II p. 46 ir toliau. 


15 Zamečanija II p. 54. 
14 Zamečanija II p. 61. 

taryba sutiko su Kauno gimnazijos tarybos nuomone, bet mo- 
tyvavo tai daugiausia tuo, kad tų mundirų įvedimas juos 
'priešstatys “beveik visuotinai atsiradusiam čia įpročiui dėvėti 
švarkus, panašius į lenkų 'narodowki' ir vengerkas, kepures 
a la Garibaldi, konfederatkas ir t.t.", kas, esą, ypatingai pa- 
plito po “praėjusių metų įvykių Varšuvoje“ (patriotinių de- 
monstracijų ir manifestacijų). Iš tų pasisakymų galima nu- 
manyti, koks tuo laiku “patriotinis" ūpas buvo toj gimna- 
zijoje, kurios mokytojų tarpe buvo nemaža ir lenkų, bet kurie 
atrodo pilnai pritardavo ir jų rusiškų kolegų pažiūrai i tas 
priešsukilimines nuotaikas. 

Telšių gimnazijos taryba reikalavo, kad “pradinėse Kau- 
no gubernijos mokyklose, ypač tose apskrityse, kur gyven- 
tojai kalba savo atskira žemaičių kalba“, tikyba būtų dėsto- 
ma žemaitiškai ir tai “ne privalomai visur, bet tik kaip 
vietos sąlygų reikalaujama priemonė“".5 Visi kiti dalykai turi 
būti rusų kalba dėstomi. Tų laikų pedagogams apibūdinti yra 
idomi, prie tarybos nuomonės pridėta, metinių progimnazijos 
inspektoriaus ir mokytojų išlaidų sąmata, kurioje numatyta: 
kas dieną vienas butelis alaus ir vienas butelis degtinės sa- 
vaitei, kas metams sudaro 44 rub. 25 kap. Tačiau pridėtos 
prie nutarimo kaikurių pedagogų nuomonės sudaro įspūdžio, 
jog šioji metinė alkogoliaus norma neretai buvo daug augš- 
tesnė. 

Telšių progimnazijos inspektorius Boguševskis (berods ru- 
sas) ir mokytojai lenkai Pšibilskis ir Nievodničanskis pridėjo 
savo atskiras nuomones, kuriose kalbos klausimą visiškai nu- 
tylėjo. 

Į kalbos klausimą rimtai pažiūrėjo Kėdainių gimnazija,!6 
Nors ir šis gan platus gimnazijos memorialas nepateikė tei- 
singo klausimo išsprendimo, tačiau palyginti su kitų mokyklų 
atsiliepimais, jis buvo daug rimčiau sudarytas. Taryba laiko, 
kad komiteto projekto “gimtoji kalba" turi būti suprasta kaip 
rusų kalba — bendra “mūsų tėvynės“ kalba. Tačiau esą ne- 
reikią pamiršti ir reikalo pažinti ir vietos kalbas, t. y. “lie- 
tuvių ir žemaičių". Taryba laikanti, kad “visas dėstymas turi 
būti vedamas ne kuria kita kalba ... O miesteliuose ir mies- 
tuose, kur žmonės yra geriau susipažinę su augštesnio luo- 
mo kalba, visi dalykai turi būti dėstomi lenkiškai ... “Kiek 
tai liečia rusų kalbą, tai tarybai atrodė, kad projekto suda- 
xyta jos programa šiam kraštui esanti per plati. Memorialas 


15 Zamečanija II p. 69-70. 
16 Zamečanija II p. 85-117. 

pabrėžia, kad didesnioji pedagogų tarybos narių dalis tikrai 
pradžiugo, kad yra panaikinama rykštė. Taigi tylūs Kėdainių 
pedagogai šiuo žvilgsniu pasirodė daug pažangesni už tokius 
“lenkų pedagogijos švyturius" ir “vyrus, visa siela kraštui at- 
sidavusius"“, kokiu lenkų nuomone buvo toks A. Zdanavičius.17 

Toji pat Kėdainių pedagogų taryba, pasisakydama moky- 
tojų institutų programos reikalu, laiko, kad būtina į tas pro- 
gramas įvesti ir lietuvių arba žemaičių kalbos dėstymą su 
visomis jos dainomis, padavimais ir kt., taip pat ir dėstymą 
“lenkų kalbos, kuri yra būtina priemonė susižinojimui su 
augštesniu vietos visuomenės dvarininkų luomu“. Tarp kito ko 
ta proga buvo paliestas ir vyskupo Valančiaus veikimas: “Ne- 
senai tik vienas garbingas vyskupas Motiejus Valančius gal- 
vojo ir galvoja apie liaudį kaip apie liaudį (o narode, kak 
o narode); jis stengėsi steigti tai liaudžiai mokyklas jų gim- 
tąja kalba, kaipo vienintelę jos dvasiai auklėti reikalingą 
priemonę; jis kūrė tas mokyklas, neturėdamas jokių pašali- 
nių tikslų, be vieno — liaudį žmogumi paversti (očelovečit), 
dvasiškai ir materiališkai ją pakelti. Tik deja, garbingo ga- 
nytojo valios vykdytojai jo pagrindinę mintį iškreipė: jie ir 
čia buvo tarnais senosios pagrindinės tendencijos kiek tai 
galima suartinti kaimiečius su aristokratais, su augštesniuo- 
ju visuomenės luomu. Atimdami liaudžiai galimumą naudotis 
gimtosios saulės šilima, jie jai pakišdavo dirbtinę žiburio ši- 
limą." Čia turime tokiu būdu labai įdomių tiek paties Valan- 
čiaus, tiek jo valios vykdytojų apibūdinimą, duotą tų, kas 
savo akimis jo darbą sekė. 

Gimnazijose ir progimnazijose Kėdainių taryba siūlo 
įvesti vien privalomą lenkų kalbos mokymą su tos kalbos 
etatiniu mokytoju. Turint galvoje, kad negausinga tais lai- 
kais lietuvių šviesuomenė, neturėdama tam tinkamų asmenų, 
negalėjo dar reikalauti ir lietuvių kalbos dėstymo gimnazijose, 
ir kad ir paties Valančiaus “Prajautime" pažymėta lietuvių 
švietimo programa beveik žodiškai kartojo Kėdainių gimnazi- 
jos tarybos pagrindines mintis, reikia pripažinti, kad vis dėl- 
to tos tarybos nusistatymas dėstomos kalbos požiūriu pilnai 
atitiko ir ano laiko lietuvių šviesuomenės nusistatymą. O ir 
kiti klausimai buvo tos tarybos sprendžiami, vadovaujantis 
tuo lietuvių šviesuomenei įgimtu demokratiškumu, kilusiu iš 
to, kad ir pati toji visa šviesuomenė buvo iš liaudies išėjusi. 
Ir čia matyti, tarp kito ko, kaip anais laikais toli siekdavo 
vyskupo Valančiaus įtaka: juk faktiškai Kėdainių gimnazijos 


17 Plg. J. Gieysztor, Pamiętniki I 1913 p. 13. 

pedagogų tarpe nebuvo nei vieno lietuvio tikra to žodžio 
prasme. 


Tačiau ir Kėdainių gimnazijos tarybos narių tarpe at- 
sirado ir “augštesniojo luomo“ atstovas, su jam atitinkamu 
nusistatymu. Tai buvo gimnazijos gydytojas Juozas Koscial- 
kovskis, kuris jau tuo laiku paruošiamuose prie sukilimo dar- 
buose vaidino gan žymų vaidmenį, o sukilimo metu buvo net 
sukilėlių “valdžios" paskirtas vaivadijos kamisorius,18 taigi dva- 
rininkų tarpe turėjęs nemaža įtakos. Atskirai surašytame sa- 
vo pareiškime!9 J. Koscialkovskis palietė vien mokyklinės kal- 
bos klausimą. Jo nuomone, kalbos požiūriu projektas neturįs 
būti taikomas Vilniaus mokslo apygardai lygiai taip pat, kaip 
jis nebuvo taikomas Užkaukazei ir Lenkijai. Iš dalies sutik- 
damas su Kėdainių gimnazijos tarybos nuomone, kad švietimo 
prasiplatinimas pareinąs nuo dėstymo pradžios mokyklose 
“paprastųjų žmonių" (prostoliudinov) kalba, jis tačiau pridu- 
ria, kad “tose mūsų apygardos apskrityse, kur toji papras- 
toji kalba neturi literatūrinių paminklų, pradžios mokyklose 
dėstymas turi būti vedamas augštesniojo visuomenės luomo 
kalba, būtent lenkiškai ... Liaudis pasitiki augštesniojo luomo 
protu ir noriai mokosi jo kalbos; geras noras, tai jau perpus 
pasisėkimas. Valdžiai nėra reikalo rūpintis liaudies mokyklose 
dėstoma kalba, nes valstybei ne kalbininkai reikalingi ...". Tu- 
rint galvoje, kad Koscialkovskis savo nuomonę išdėstė kaip 
kontrpasiūlymą prieš Kėdainių gimnazijos tarybos nuomonę, 
kurioje buvo reikalaujama dėstymo pradžios mokyklose lietu- 
vių kalba, savaime suprantama, kad jo paminėta kalba be 
savo literatūrinių paminklų bus čia lietuvių, ir tuo būdu jis 
reikalavo, kad visas dėstymas būtų vedamas ne lietuviškai, 
bet lenkiškai. Tuo būdu šį Koscialkovskį tenka laikyti vienu 
vėlesniosios lenkų endekijos pranokėjų, gal tuo tik mažu skir- 
tumu, kad jis lenkų kalbą laikė vien “šviesesnio luomo" (ar 
vien dvarininkų, kaip ją pavadino Kėdainių gimnazija) kalba. 
Nors pats Koscialkovskis aiškiai nepasisakė, ko jis iš tikrųjų 
siekia, bet tai vėliau kiti savo atskiruose pareiškimuose pa- 
aiškino. Tačiau jo pastabą apie “kalbą be savo literatūros“ 
vėliau priėmė ir rusų Mokslo taryba, sustačiusi galutinį pro- 
jektą, tačiau ji pripažino, kad vien gudai savo literatūros 
neturi, o kad lietuvių kalba vis dėlto savo raštiją turinti 
ir dėlto galinti būti ileista į mokyklas. 


15 J. Gieysztor, Pamiętniki I p. 317. 
19 Zamečanija I p. 114-117. 

Pedagoginė Raseinių bajorų mokyklos taryba,20 kurioje da- 
lyvavo ir labiau žinomi pedagogai, kaip pvz. Mironavičius, 
lygiai rimtai svarstė visus projekte paliestus klausimus. Rykš- 
tės panaikinimo klausimas ilgai debatuota ir jį svarstant į 
vieną posėdį buvo pakviestas ir žydų rabinas. Išskyrus vien 
daktarą Pšistanskį, visi kiti vienu balsu pasisakė už reikalin- 
gumą ją mokyklose palikti. O šiai nuomonei paremti Mirona- 
vičius net parinko atitinkamus šventojo Rašto tekstus, ku- 
Triuose neva patariama rykštė vartoti. Taryba buvo suplana- 
vusi net atskirą, savo siūlomą mokyklų organizacijos projek- 
tą, kuriuo vienos klasės pradžios mokyklose visi dalykai turi 
būti dėstomi žemaitiškai (“samogitų" kalba), o priklausomai 
nuo vietos ir to visuomenės luomo, kuriam mokykla skiriama 
— lenkiškai; dviejų klasių pradžios mokyklose rusiškai dėsto- 
ma tik augštesnėje klasėje, kur greta dėstoma ir žemaičių 
kalba, o Pakuršėje (latviams) ir Paprūsėje — vokiečių. Tos 
pačios kalbos turinčios būti dėstomos ir mokytojų instituose, 
o gimnazijose ir progimnazijose vietoje jų turinti būti dės- 
toma lenkų kalba (tai jau buvo įvesta nuo 1856 m.). Pana- 
šiai, kaip ir Telšių gimnazijos taryba, ir raseiniškė surašė 
mokytojų išlaidų sąmatą, kurioje taip pat įrašyta pusė štofo 
alaus kas dieną ir vynas (degtinė?) sekmadieniais, šventa- 
dieniais ir nenumatytais atvejais. 

Prie tos bendrosios tarybos nuomonės buvo pridėtos dar 
atskiros nuomonės mokytojo Mironavičiaus apie visuotinį mo- 
kymą, Aframavičiaus apie populiarizavimą medicinos mokytojų 
institutuose ir daktaro Pšistanskio apie gimnastiką. 

Panevėžio gimnazijos taryba konstatavo?! kad “liaudis 
(Lietuvoje) vengia mokyklų dėl to, kad jose dėstoma ne vie- 
tos kalba ... Visas dėstymas turi būti vedamas liaudies kal- 
ba, kadangi mokslas pradžios mokyklose yra tik namų moks- 
lo tęsimas, kur vaikai kitos, be savo įgimtosios, kalbos ne- 
girdi ir nei rusiškai, nei lenkiškai nesupranta“. Paskiau pa- 
sisako už rykštę ir už uniformos įvedimą. 

Prie to gimnazijos tarybos pasisakymo platų komentarą 
buvo pridėjęs gimnazijos direktorius rusas Malinovskij.22 Tai 
buvo tipingas biurokratas rusifikatorius, kurių tiek Lietuvoje 
paskiau po sukilimo atsirado. Tačiau, skaitydamasis su bendra 
liberaline projekto tendencija, jis per daug atvirai nepasisa- 
kė. Dėstomosios kalbos klausimo jis nelietė, bet labiausia mo- 


20 Zamečanija I p. 117-142. 


21 Zamečanija I p. 151. 
22 Zamečanija I p. 162-220. 


179 


tyvuoja reikalingumą suteikti įvairias privilegijas mokytojams 
rusams, nes jie, esą, vykdami Lietuvon, pasiaukoją bendrajam 
valstybės labui. 


Pedagogų tarybos tų mokyklų, kurios veikė Gudijoje, kur 
gyventojų daugumą sudarydavo gudai, dėstomos kalbos klau- 
simo visai nelietė. Jų tarpe neatsirado nei vieno, kuris gu- 
dų kalbos reikalą būtų parėmęs. Bet Slucko ir Naugardėlio 
gimnazijos buvo kiek palietusios ir lietuvių kalbą.23 Pvz. Sluc- 
ko gimnazija pataria Žemaičiuose ir “tikrojoje Lietuvoje“ pra- 
džios mokyklose mokyti skaityti ir rašyti lietuviškai ir len- 
kiškai, o kitose “Vakarų gubernijose“ lenkiškai, kur to vietos 
gyventojai pageidaus. šiaip gi lenkų kalbos klausimas toms 
gimnazijoms nedaug terūpėjo, nes nuo 1856 m. ji jau buvo 
į gimnazijas įvesta, ir likę tose gimnazijose mokytojai len- 
kai, nebūdami tikri dėl savo ateities mokyklose, visai nestatė 
reikalavimo, kad visi gimnazijos dalykai būtų lenkiškai dėsto- 
mi. Minsko gimnazija vien reikalavo,?+ kad lenkų kalbos pa- 
mokos būtų visiems mokiniams privalomos, nežiūrint jų tau- 
tybės, kadangi, kaip tvirtino tos gimnazijos mokytojas Hej- 
bovičius, vakarų gubernijose vietos kalba esanti lenkų (nors 
gimnazija ir konstatavo, kad daugumas gyventojų yra stačia- 
tikiai) ir kadangi “slavų tarmių tarpe lenkų kalba užimanti 
vyraujančią vietą ir turinti tokią gausią dailiąją literatūrą, 
taigi pageidautina, kad kiekvienas tarp mūsų gyvenąs slavas 
(suprask — rusas) tą kalbą pažintų“. 


Suvedant vienan visų mokytojų tarybų pasisakymus, ten- 
ka konstatuoti, kad iš visų tikrosios Lietuvos gimnazijų tik- 
tai Kauno gimnazija ir Vilniaus bajorų institutas visai ne- 
reikalavo “vietos" (lietuvių, žemaičių) kalbos dėstymo pradžios 
mokyklose. Visos gi kitos gimnazijos, vienos plačiau, kitos 
siauriau, tą reikalavimą vis dėlto buvo iškėlusios, nors ne- 
visada jį sugebėdavo tinkamai motyvuoti. Kiek tai lietė augš- 
tesnes mokyklas, tai tos pačios tarybos visos reikalavo, kad 
lenkų kalba būtų jose kuoplačiausiai dėstoma arba net kad 
ir visi dalykai gimnazijose būtų lenkiškai dėstomi. Iš mokyklų, 
veikusių gudų gyvenamose srityse, tik vienos Slucko ir Nau- 
gardėlio gimnazijos kėlė reikalą pradžios mokyklose dėstyti 
vietos kalbomis, o Balstogės gimnazija iš viso kėlė abejonių, 
ar neišrišant dėstomosios kalbos klausimo bus bendrai ga- 
lima pačią mokyklų reformą įgyvendinti. 


23 Zamečanija I p. 275-322. 
24 Zamečanija I p. 240-250, 266. 

IV 


Įdomios yra ir atskirai pareikštos nuomonės mokyklų refor- 
mos klausimu paskirų rusų ir lenkų veikėjų. Nors jie sudarė 
kaip ir dvi priešingas viena kitai stovyklas, tačiau kiek tai lie- 
čia lietuvius ir gudus, tai jų atsiliepimai yra visiškai analigiš- 
ki. Vieniems tiek Lietuva, tiek ir Gudija esančios tik “iskoni 
russkij kraj", kuriame tiktai viena rusų kalba turinti teisės 
mokyklose ir viešajame gyvenime. Kitiems lenkų kalba esanti 
augštesniųjų luomų kalba ir ji turinti virsti ir visos liaudies 
kalba; šiems, pritaikius vėliau lenkų vartojamą terminą, Lie- 
tuva ir Gudija esančios vien Lenkijos “Kresy Wschodnie“. 
Su kaikuriomis tų stovyklų atstovų nuomonėmis jau teko 
mums anksčiau susipažinti. Iš rusų pusės jų nusistatymą reiš- 
kė Kandidovas, iš dalies Malinovskij, taip pat Minsko gimna- 
zijos direktorius Bem, kurie visi reikalavo rusų dėstomos kal- 
bos visų laipsnių mokyklose, pradedant pradžios mokykla ir 
baigiant universitetu. Iš lenkų stovyklos jau minėjome tokių 
A. Zdanavičiaus ir J. Koscialkovskio nusistatymą. Kiti moky- 
tojai vis dėlto iš dalies sugebėjo suprasti tikruosius krašto 
reikalavimus mokyklų srityje. Tačiau, deja, ne mokytojai nu- 
lėmė krašto mokyklų ateitį. 


Rusų biurokratų pažiūrą bene ryškiausiai išdėstė Vilniaus 
apygardos globėjas, pirmatakas vėliau pagarsėjusio Lietuvos 
rusifikatoriaus Kornilovo, kunigaikštis širinskij šichmatov.25 
Nors jis atvirai ir nestojo prieš dėstymą pradžios mokyklose 
vietos kalbomis, tačiau jam daugiausia rūpėjo ne patys mo- 
kyklos reformos reikalai, bet kova su “lenkiška propaganda“, 
su “lenkiško gaivalo išsiplėtimu ir stiprėjimu mokyklose". Tu- 
rėdamas tai galvoje, jis reikalavo valdinės priežiūros priva- 
tinėms mokykloms ir griežtai pasisakė prieš mokyklų globos 
tarybas, kuriose sprendžiamą vaidmenį vaidintų “lenkiškas 
gaivalas"; taip pat reikalavo, kad visos viešosios paskaitos 
būtų leidžiamos vien rusų kalba. Faktiškai jis dar nesugebėjo 
aiškiai suformuluoti Lietuvos rusifikatorių siekimų, tik kiek 
jų būsimąjį kelią nuškicavo. Tiktai jo vėlesnieji įpėdiniai su- 
gebėjo jau aiškiai nustatyti rusifikacinės mokyklinės politikos 
gaires, nors neretai, kada jiems stigo argumentų, jie juos 
skolino iš savo idėjinių priešų — tų pačių lenkų. O lenkų 
bajorų atstovai galėjo semtis sau medžiagos kad ir iš tų 
pačių mokyklų komiteto paskelbtų “pastabų". Tačiau tuo laiku 
net ir rusų valdininkų tarpe tokios rūšies “nuomonės" buvo 


25 Zamečanija I p. 432-435. 

gan retos. Pvz. greta širinskio šichmatovo nuomonės visai 
priešingą nuomonę buvo paskelbęs Gardino mergaičių mokyk- 
los direktorius Vinogradov, kuris pabrėždavo reikalą “Vakarų 
gubernjos" pradžios mokyklose mokyti “lenkus lenkų kalba, 
o žemaičius žemaitiškai“. 


Vieną būdingiausiųjų ir atviriausiųjų vietos lenkiškos 
“šviesuomenės" nuomonių buvo komitetui atiuntęs Minsko gim- 
nazijos garbės globėjas Jodko Narkevičius.26 Atkreipdamas dė- 
mesį į tai, kad projektas nebuvo skiriamas Dorpato mokslo 
apygardai, jis atvirai pastato klausimą, kodėl kas laikoma nau- 
dinga ir reikalinga visai valstybei nebus įgyvendinta Dorpato 
apygardoje. Jis toliau sako: “Aišku, kad čia valdžia randa 
reikalingu prisitaikinti prie vietos sąlygų, būtent prie to, kad 
tenai augštesnysis gyventojų sluogsnis kalba vokiečių kalba. 
Todėl ten tiek universitete, tiek vidurinėse trijų Pabaltijo gu- 
bernijų mokyklose visas dėstymas eina ne rusų, ne latvių ir 
ne čuchnų (estų) kalba, bet vokiečių. Kita vertus, visiems 
žinoma, kad devyniose vakarų gubernijose visas augštesnysis 
gyventojų sluogsnis vartoja lenkų kalbą. Tai kodėl kas laiko- 
ma naudinga ir teisinga trims Pabaltijo gubernijoms, netai- 
koma broliškai slavų tautai, gyvenančiai devyniose guberni- 
jose?... Esą patys valstybės interesai to reikalauja, kad su 
broliais slavais būtų elgiamasi taip, kaip su vokiečiais.“ 
Panašiu principų Jodko Narkevičius kritikuoja visą projektą 
ir pagaliau prieina išvados, kad visas jis buvęs sudarytas 
vien tiktai “stačiatikiams ir raskolninkams". Be abejo, jis 
visai teisingai pastebėjo, kad skelbimas visai valstybei vieno 
tiktai įstatymo esąs absurdas, nes jis nenumato vietos kalbų 
ir tikybų skirtumo. Tačiau jam nerūpi, kad visų Lietuvos ir 
Gudijos tautų teisės būtų lygiai traktuojamos, ir jis vien 
tiktai iškelia reikalavimą, kad sekant Dorpato apygardos pa- 
vyzdžiu, kur latviai ir estai yra verčiami vokiškai mokyklose 
mokytis, šiuose kraštuose visi būtų mokomi lenkų kalba. Nors 
jis nepažymi, kas tie būtų buvę “visi", bet iš jo motyvacijos 
aiškų, kad jis čia galvoje turėjo lietuvius ir gudus. Kitų iš- 
vadų iš jo nuomonės nėra galima padaryti. 

Panašiai savo nuomonę formulavo ir Minsko gub. bajorų 
vadas Lappo.2? Jis tvirtina, kad visi šio (kurio?) krašto vai- 
kai tik lenkiškai moką, taigi jis ir reikalauja, kad “krašto 
mokyklose viskas būtų dėstoma vien lenkų kalba, kaip kad 
buvo ligi 1834 m.“, išskyrus tik vienos rusų kalbos dėstymą.. 


26 Zamečanija I p. 402 ir toliau. 
27 Zamečanija I p. 458-462. 

Ir tai ne vien tiktai gimnazijose: “Turint galvoje, kad vie- 
tos miestiečiai, ūkininkai — katalikai ir visas smulkesniųjų 
bajorų luomas, lygiai kaip ir didesnioji dalis iš unijos pravo- 
slavijon įjungtų gyventojų pirmasias maldas kalba lenkiškai, 
iš motinų lenkiškai mokosi tikybos pagrindų, taip pat ir vie- 
tos valstiečių, tiek katalikų, tiek ir stačiatikių santykiuose su 
dvarininkais ir namie ir administracijoje vyrauja lenkų kal- 
ba, kas turėjo tas pasėkas, kad be vietos šnektos darbininkai 
supranta tiktai lenkų kalbą, laikau, kad ir pradžios mokyk- 
lose dėstymas turi eiti lenkų kalba“. Dėl tos pat priežasties 
ir mokytojų instituose dėstymas turįs eiti lenkiškai, nors jo 
nuomone, bendrai tie institutai nėra reikalingi, nes, mat, 
kiekvienas kiek apsišvietęs žmogus galįs būti geras mokyto- 
jas... Baigdamas, jis dar pasisako, jog “jei šie mano pasiū- 
lymai ... nebus priimti ... mūsų liaudis pasijus nuskriausta, 
palyginus su čerkesais, latviais, čuchoncais ir kongresuvkos 
(tikrosios Lenkijos) lenkais". Tokiu būdu jis dar statėsi liau- 
dies reikalų gynėju. 

Prie tų ciniškai atvirų tariamojo gudų ir lietuvių tautos 
reikalų gynėjo žodžių sunku jau ką ir bepridčti. Tačiau jie 
aiškiai rodo, kiek klydo ar tikriau kiek kitus sąmoningai 
klaidino tie, kurie spaudoje vėliau tvirtino, kad lietuvių ir 
gudų nutautinimas praeityje ėjęs neva gaivališkai, visai į tą 
procesą nedarius sąmoningos įtakos vietos lenkams ir sulen- 
kėjusiems bajorams.2š 60-jų metų lenkiškieji imperialistai čia 
atvirai atskleidė savo tikslus ir atvirai elgėsi taip pat, kaip 
daug vėliau užsimaskavę įvairiais demokratiniais ir nedemo- 
prieš juos tai darė jų tevai, kuriems tik nebuvo progos vie- 
šai tais klausimais pasisakyti. 

Naugardėlio apskrities mokyklų garbės vizitatorius kuni- 
gaikštis Radvila pasisako2?: “Baltijos pajūrio gubernijose, kur 
visas dėstymas mokyklose eina gimtąja kalba (vokiečių — lat- 
viams ir estams), kiek gi ten valdžia turi savo šalininkų!... 
Pas mus nei bajorai, nei valstiečiai, nei miestiečiai rusiškai 
nesupranta. Todėl laikau, kad būtina visus dalykus mokyklose 
dėstyti vien tiktai visiems suprantama lenkų kalba ..." 


Naugardėlio apskrities bajorų vadas Brochockis30 sakosi 
reiškiąs ne vien savo, bet ir visų Naugardėlio kontraktų metu 


28 J. Fijatek Košciėt Rzymsko - Katolicki na Litwie- Polska i 
Litwa 1914. 

29 Zamečanija I p. 451-452. 

30 Zamečanija I p. 448-451. 

susirinkusių bajorų nuomonę: “būtina visose žemesnėse ir 
augštesnėse mokyklose grąžinti visų dalykų dėstymą lenkų kal- 
ba ... net ir rusų kalbos reikia mokyti lenkiškai (berods taip 
toli tik vienas Brochockis tenuėjo) ... Ypač tai būtina miesto 
ir parapinėse mokyklose. šio krašto žmonės rusiškai moka 
dar mažiau, negu lenkai; jų kalba yra slavų lenkų šnekta, 
tiek neturtinga kalba, kad norėdami kokią rimtesnę mintį 
pareikšti, valstiečiai vartoja vien tiktai grynus lenkiškus žo- 
džius; dėl nuolatinių santykių su bajorais visi valstiečiai len- 
kiškai supranta, o kiti lenkiškai kalba ne blogiau už tikruo- 
sius lenkus...“ 


Taigi iš tų pasisakymų aiškiai matyti, kad politinė visų 
imprialistų filologija visada eina tais pačiais keliais: gudų 
kalba esanti slavų lenkų šnekta, lietuvių kalba tai “skytų ir 
slavų mišinys“ (Kollątaj), latvių sudaryta iš žemaičių ir vo- 
kiečių (tas pats), o žemaičių, tai apskritai — nei šis, nei 
tas — “ni sioje ni toje" (kun. Baginskis). 


Plačiai žinomas istorikas, Vilniaus archeologijos draugijos 
vicepirmininkas Mykolas Balinskis, 1858 m. spausdindamas 
Kirkoro redaguojamoje “Teka Wilenska“ “Chlop'o Zz pow. Ma- 
riampolskiego" (Mikalojaus Akelaičio) laišką3! apie būtiną rei- 
kalą prikelti lietuvių kalbą, kiek pasvyravęs, ar “reikalinga 
didinti raštijų skaičių, susirūpinant pamiršta ir tik siaurose 
ribose tebevartojama kalba“, vis dėlto pripažino, kad “kadangi 
kaimiečiai, kurie nekalba kitaip, kaip Mindaugo ir Gedimino 
kalba, negali būti palikti be augštesnio išsilavinimo', tai “ne- 
galima palikti tos jų kalbos nepažinus ir neištyrus“. Tačiau 
porą metų po to įsitraukęs į politiškai visuomeninį lenkų 
darbą Lietuvoje, jis tiek nuo to reikalo nutolo, kad patiek- 
damas mokyklų reformos klausimu savo nuomonę, jis, kaip ir 
kiti lenkų veikėjai, stato vien reikalavimą, kad visose pra- 
džios ir vidurinėse mokyklose būtų įvestas dėstymas vien 
lenkų kalba. šiuo metu, kada šis klausimas virto grynai 
praktikos darbu, o ne teoriniu samprotavimu, jis visai pa- 
miršo, kad bendrai esanti lietuvių kalba, nors čia kaip tik ir 
būtų geriausios progos ją pažinti ir duoti lietuvių liaudžiai 
galimumą siekti “augštesnio išsilavinimo“. 

Yra atskirai patiekta ir nuomonė amžinai tarp dviejų 
kėdžių sėdėjusio, tarnavusio “ir vieniems ir kitiems" “Kur- 


321 “Teka Wilenska" 1858 s. 3 p. 379-384: Odezwa do Redakcji 
*“Teki Wileūskiej', kur įdėtas laiškas “Chlop'o Zz pow. Marjam- 
polskiego" (Akelaičio) ir Auszlawiso (Balinskio) atsakymas. 

jer Wilenski“ redaktoriaus Adomo Kirkoro32 šis, kad ir kon- 
statuoja, jog Lietuvoje yra arti milijono (jo paties kitur 
skelbtais daviniais per tris milijonus) žmonių, kurie kalba lie- 
tuviškai ir žemaitiškai, tačiau tvirtina, kad “vox populi“ (Kir- 
korui tai buvęs vienintelis jo politinių pažiūrų mastas) ir 
įtakingų pedagogų nusistatymas reikalaująs, kad “vietos mo- 
kyklose visi dalykai būtų dėstomi lenkų kalba". Tačiau savo 
nuomonės pabaigoje jis pareiškia pageidavimą, kad valdžios 
lėšomis būtų leidžiami vadovėliai rusų, lenkų, lietuvių ir že- 
maičių kalbomis. Bet kam tie vadovėliai ne lenkų kalba, jei 
visas dėstymas turįs eiti vien lenkiškai? čia gal ir bus kiek 
įtakos padariusi akcija, kuriai ir jis pats tuo laiku kiek tal- 
kininkavo, už leidimą populiariųjų, liaudžiai skiriamų knygu- 
čių ir lietuviškai. Kita vertus galėjo čia nusverti ir tas fak- 
tas, kad Kirkoras turėjęs tuo laiku nuosavą spaustuvę ir gal 
tikėjo, kad tie vadovėliai bus vien jo spaustuvėje spausdina- 
mi ir galės jam duoti gražaus pelno. 

Tuo būdu tarp tų “visuomenės atstovų", kurių tarpe tik- 
rųjų tos visuomenės balsų ir visai nebuvo, pareikštų nuomo- 
nių buvo ir tam tikro nesuderinimo ir disonansų. Arčiau su 
liaudimi susidurianti demokratiškesnė tikrosios šviesuomenės 
dalis, kad ir ne visai pozityviai, bet vis dėlto kiek suprato 
tikruosius tos liaudies pageidavimus ir reikalus. Tuo tarpu 
dvarininkai ir tie lenkiškos inteligentijos sluogsniai, kurie bu- 
vo arčiausiai su dvarininkais susirišę, permirkę tradicine ba- 
joriškos fanaberijos ideologija, nepripažindavo ir mokyklų sri- 
tyje liaudžiai jokių teisių ir norėjo ją visiškai pavergti ne 
vien ekonomiškai, bet ir kultūriškai ir tautiškai. Panašias 
tendencijas, kad ir kiek kita linkme einančias, turėjo ir vis 
stiprėjanti tuo laiku rusų biurokratija, kuriai kaip tik labiau- 
siai rūpėjo rasti kelius kaip ir ekonomiškai ir kultūriškai iš- 
naikinti lietuvių ir gudų valstiečius. 

Pradžioje kiek kitaip į tą reikalą žiūrėjo toji rusų val- 
dininkijos Lietuvoje dalis, kuriai turėjo kiek įtakos ano re- 
formų laikotarpio liberalinė tendencija. švietimo srityje tai 
linkmei atstovavo anas švietimo ministerijos mokslo komite- 
tas, kuris buvo surašęs aną mokyklų reformų projektą. Jis 
susigriebė, kad jis buvo pradžioje nepastebėjęs Lietuvos ir Gu- 
dijos lenkų ir lietuvių, ir vėl iš naujo perredaguodamas savo 
mokyklų reformos projektą, buvo įnešęs ir šiokių tokių pa- 
taisų, kurios būtų galėjusios patenkinti ir tų tautybių reika- 
lus. Tiktai viena gudų kalba, kuri, atsirėmus Koscialkovskio 


32 Zamečanija I. 

ir kitų “nuomonėmis", pripažinta kalba “neturinčia savo li- 
teratūros“, šiame projekte negavo jokių teisių mokyklose. 


Tuo tarpų užėjo 1863-1864 m. sukilimo metai ir vietoje 
mokyklų sava ir lenkų kalba, Lietuva gavo lietuvių spaudos 
uždraudimą ir visišką pašalinimą iš mokyklų ne vien lietuvių, 
bet ir lenkų kalbų. 


Negeresnis buvo likimas viso to mokyklų reformos pro- 
jekto ir pačioje Rusijoje. Biurokratai jį visą galutinai pa- 
laidojo. 


186 


Generolas Jokūbas 
Jasinskis (V. Sli- 
vinskio litografija) 


E. Smuglevičius 
akvarelė — 
Vilnius XVIII a. 


19-to Lietuvių pulko jaunesnis leitenantas Medekša 


1863 m. sukilėlių vadas kun. Antanas Mackevičius šventina sukilėlių vėliavas 


A. Grottgeris Kautynės (iš ciklo Lietuva) 


Sukilčliai išžygiuoja iš Gardino 


Muravjovas karia 
sukilčlius Vilniuje 


Kostas Kalinauskas 


Zigmantas Sierakauskas 


Emilija Platerytė 


Kražių miestelis, kur 1893 m. 
| rusų kazokai įvykdė žudynes 


1863 m. sukilčlio Kenkelio kapas čikagos kapuose, 
J. A. Valstybėse 


Tremtiniai pakeliui į Sibirą 


ikos || 


1243 (Lik Ii 


———= — 


Vilniaus katedra XVIII a. pabaigoje 


m -—- 


| dd T ac 


Lauvergne — Kaunas XVIII a. pabaigoje 


1 

ia Ei 
4 Tri 
“. ša 


- 


p „11211 5 . a SAP 3 ; KM T. 


Lietuvos Aukštoji Karo Mokykla pratimo metu ant Medvėgalnio kalno J. Bulikos nuotr. 


J 
| 
M 


KE 


„kar A" RPN SSE. 
+ 


2 


1863-1864 m. sukilčlių paminklas jų kalnelyje šiauliuose 


17. KUNIGO MATO VEITO ATSIMINIMAI 
Iš 1863 M. IR Iš TREMTIES! 


Kunigas Matas Veitas, gimęs 1834 m. Veitelių kaime, Yla- 
kių-valsč.,, Mažeikių apskr. Mokėsi privatinėje Sidabravičiaus 
(Sidabro) pradžios mokykloje Sedoje. Dvejus metus pagyvenęs 
po to tėvų ūkyje, stojo į Varnių kunigų seminariją, kurią 
baigęs buvo 1861 m. įšventintas kunigų ir paskirtas Ylakių 
vikaru. Ylakiuose jį užtiko 1863 m. sukilimas, dėl kurio jis 
buvo ištremtas į Archangelsko guberniją. 1871 m. grįžęs iš 
ištrėmimo, ligi 1885 m. buvo paskirtas į Kuršą, iš kur tačiau 
ilgainiui buvo priverstas išsikelti į Kazanę, iš kur jau geru 
noru pats išsikėlė į Sibirą, kur buvo įvairių parapijų klebonu. 
Grįžo į Lietuvą tiktai 1909 m. ir po kurio laiko gavo filia- 
listo vietą Kalnalyje Salantų par. Nuo 1913 m. buvo altarista 
Skuode, kur mirė 1923 m. sausio 13 d. Savo atsiminimus iš 
1863 m. ir iš ištrėmimo surašė lenkiškai jau senatvėje, 
grįžęs į Lietuvą. Čia juos pateikiau, išvertęs į lietuvių kalbą, 
tik vietomis apleidęs kai kuriuos visai nereikšmingus pasako- 
jimus. Išnašose pateikiau kiek savo pataisų ir patikslinimų. 
V. B-ka. 


1863 metai atmintini istorijoje savo liūdnomis pasėkomis. 
Čia pateikiu visus mano išgyventus tuo laiku įspūdžius ir iš 
mano kelionės į Archangelsko gubernijos šiaurę. Bet sunku 


1 Pirmą kartą įšspausdinta “Mūsų Senovėje" II tome Nr. 1(6) 
1937 m. p. 62-77, Nr.2(7) 1938 m. p. 247-261. 

man viską prisiminti, nuo to laiko praėjus beveik pusei 
šimtmečio. Tačiau praėjusius mano gyvenimo momentus iš- 
keldamas aikštėn, nusistačiau viską atžymėti atvirai ir papras- 
tai, kiek jie mano atmintyje išliko. Buvau tuo laiku dar jau- 
nas, nes teturėjau 28 metus ir pradėjau eiti antruosius ku- 
nigystės metus... Nemanau tvirtinti, kad tai, ką aš rašau, 
turėjo kokią reikšmę, bet buvęs svarbių mano gyvenime įvy- 
kių liudininkas ir net, kad ir nereikšmingą, bet vis dėlto 
suvaidinęs juose tam tikrą vaidmenį, nusistačiau juos apra- 
šyti, kiek pats mačiau, prityriau, išgyvenau ir atsimenu. 


1863 m. vasario 23 d.2 visas kraštas pabudo visai naujoje 
būtyje. Visai rusų galybei buvo paskelbtas karas ir reikėjo 
ji palaikyti — uždavinys, jei nevisai nepakeliamas, tai bent 
išimtinai sunkus... Dėl tvirtų mano pažiūrų ir fantazijos da- 
viaus įsitraukti sumišimo sūkurin, kaip ir didesnioji ano 
meto jaunuomenės dalis, be vilties laimėti tai, ko buvo sie- 
kiama, bet vien tik ta įsisiūbavusia nusiminimo pajėga, kuri 
verčia žmogų pulti į ugnį, gelbstint žūstantį mylimą asmenį, 
tėvynei aukojant tai, ką kas galėjo. 

Vyskupui Valančiui įsakius, visoje vyskupijoje buvo kuni- 
gams uždėta prievolė per ištisus metus kiekvieną penktadie- 
nį mokyti vaikus katekizmo, kad jie būtų tinkamai paruošti 
pirmajai išpažinčiai ir šv. komunijai. Vieną penktadienį ge- 
gužės mėn. staiga buvau iššauktas iš bažnyčios. Bažnyčios 
durų slenkstyje manęs laukė kažinkas nepažįstamas. Nieko 
pradžioje nemanydamas ir nieko neįtardamas, paprašiau ne- 
pažįstamą svečią pas save. Bet tik mums peržengus buto 
slenkstį, tariamasis mano svečias prabilo trumpai ir griežtai: 
“Areštuoju kunigą, ruoškis kelionei“. Čia tarp kitko primenu, 
kad jau prieš dvi savaites čia buvo suimta dešimt kaimie- 
čių ir valsčiaus raštininkas ir išvežti į Telšius. Žinia, kad esu 
areštuotas, žaibu paplito po miestelį: Moterys ir motinos su 
vaikais, verkdamos ir raudodamos, apsupo mano butą, o sau- 
gumo organai nesigailėjo smūgių .. (Toliau eina aprašymas 
atsisveikinimo su tėvais) ... Su tėvais atsisveikinęs, jau nieko 
nejutau, kas vyko aplinkui ... Kelias valandas pavažiavęs, at- 
sipeikėjau Sedoje, 3 mylias nuo Ylakių. čia valandėlei sustoję 
ir atsilsėję, važiavome toliau. Diena jau ėjo vakarop, o ligi 


2 Čia autorius apsiriko visu mėnesiu, nes sukilimas prasidėjo 
ne vasario mėn., bet sausio mėnesio pabaigoje. V. B-ka. 

3 Kun. Veitas buvo suimtas 1863 m. gegužės 18 d., bet 1863 
m. tai buvo ne penktadienis, o šeštadienis.V. B-ka. 

4 Ylakius. 

miesto? dar buvo geras kelio gabalas. Neprivažiuodami mies- 
to, sustojome prie žydų karčiamos ties “Plinkšų pušynu“. Pa- 
lydovai tarėsi: naktį neįleis į miestą, o čia dar gali pulti 
sukilėliai. Čia tenka pastebėti, kad išimtinais laikais buvo ski- 
riami karo patruliai, kurie nuo 9 valandos vakaro ligi auš- 
tant patruliavo visuose vieškeliuose ir paprastuose keliuose, 
žiūrėdami tvarkos ir miesto saugumo. Juos sudarydavo pės- 
tininkai ir raiteliai. Kaip tik tuo laiku atvyko kareivis iš 
patrulių, kuris, pastebėjęs vežimą, užklausė karčiamininko, ko- 
kius jis svečius turi. Šis trumpai atsakė, kad čia veža suimtą 
kažkokį sukilėlį pas karo viršininką. Raitelis, daugiau nieko 
neklausdamas, paspaudė arklį ir nulėkė į miestą, pranešda- 
mas, kad prie pat miesto sukilėliai ilsisi karčiamoje. Nakties 
tylumoje mieste buvo pakeltas aliarmas ir tuojau buvo pa- 
siųstas sukilėlių sutikti raitelių būrys, o jų pėdomis ir pėsti- 
ninkai. 

Išgirdau kieme ir apačioj karčiamoje nepaprastą triukšmą 
ir duryse pamačiau keistą asmenį su kareivio miline, su pliku 
kardu rankoje. 

— "Tu, maištininkų vade, nesijudink, kitaip sukaposiu! 

Tačiau mano karys, nematydamas be manęs ir virdulio 
nieko, tuojau atslūgo ir jau ramiu tonu įsakė paskui eiti, 
Stiprioje apsaugoje išsiruošėm į miestą. Dėl neįprasto triukš- 
mo vidury nakties visi miesto vartai buvo uždaryti ir net 
kalėjimo vartai užsklęsti, taigi ligi ryto buvau laikomas po 
grynu dangumi ir dviguboje apsaugoje. Tokia buvo mano pir- 
ma nakvynė nuo 1 valandos nakties ligi 9 valandos ryto. 
Negalėdamas ant kojų pastovėti, atsisedau grindinyje ir kan- 
kinausi ligi 9 val. ryto. 

Priėmimo diena. Apie 10 val. atėjo kažkoks kapitonas ar 
praporščikas, kurį pagerbė mano angelai sargai. Kapitonas 
kažką sumurmėjo, ir kareiviai pasuko į mane durtuvus. Jau 
maniau, kad mane kaip avies kepsnį ant jiešmo iškels. 
„Antrą kartą vadas vėl kažką sumurmėjo, ir tuojau nužygia- 
vo. Tokioje iškilmingoje apsaugoje ėjau, nežinodamas kur. 
Staiga vadas visus sustabdė, ir atsipeikėjęs pamačiau prieš 
save kažkokį ypatingą raudonu stogu pastatą su užrašu vir- 
šuje “tiuremnoe zakliučenie“.6 Prie vartų stovėjo sargybinis, 
kuriam davus ženklą, vartai su triukšmu atsidarė, ir var- 
tuose pasirodė kažkoks drūtas žmogus su raktų pundu. Ma- 
no vadas šiam asmeniui atidavė paketą, ir po to mano nakties 


5 Ligi Telšių. 
6 Kalėjimas. 


189 


sargai nuėjo. Mano naujas nepažįstamas ponas, kalėjimo vir- 
šininkas, vadinamas majoru, įsakė eiti paskui jį. 

Egzaminas ir apžiūrėjimas. Priėmė jis mane gan man- 
dagiai, pasodino, surašė apie mane žinias. (Kad nepatektų 
į kriminalinį kambarį, autorius jį kratančiam prievaizdai davė 
kyšio. šis jį paėmė ir liko jam palankus. V. B-ka). 


Ivedimas į nemokamą butą. Buvau įvestas į geriausią 
kambarį, skirtą padoresnei publikai. Pirmas įspūdis — visiš- 
kas oro trūkumas. Kambarys vienu geležinėm štangomis lan- 
gu. Palyginti nedidelėje, dviejų kvadratinių sieksnių kameroje 
sugrūsta gyventojai, kurie jau kelis mėnesius naudojosi ne- 
mokamu butu. Nemokami gyventojai buvo kunigai Mokrzeckis, 
domininkonas iš Žemaičių Kalvarijos, Daugėlo iš Tryškių, 
Juškevičius iš Žemalės, Milevskis, Gargas,;? kuris paskiau buvo 
sušaudytas, Dorpato universiteto studentas Bačanskis ir ka- 
merdineris, kuris mums patarnaudavo ir tvarkė. 


Nemokamo buto baldai. Pradžioje negalėjau gerai susi- 
vokti. Tik mačiau, kad senesnieji gyventojai gulėjo vienas 
greta kito ant kažkokio paaukštinimo, suspausti, kaip silkės 
statinėje. Patalinę sudarė keli čiužiniai, padėti ant sukaltų 
iš lentų narų. Kiti, nesutilpdami naruose, šioje tikrai kara- 
liškoje lovoje, gulėjo ant plikų grindų. Ir aš prie jų prisi- 
dėjau, atsigulęs ant vasarinio apsiausto ir sermėgos. Tokiuo- 
se patogumuose praleidau čia porą savaičių. 

Kelis kartus įeidavo čia prievaizdas, šaukdamas į tardy- 
mą auditoriate. Sunkiausia buvo tai, kad niekas suimtųjų 
nežinojo, kaip ilgai sėdės ir koks bus jo likimas. 


7 Kunigas Antanas Gargas (Gargasas) (g. 1825.VIII 16 Re- 
kečių k. Viekšnių valsč., sušaudytas Telšiuose 1863,X.7), neramaus 
būdo kunigas. Konsistorijos nutarimu už įvairius nusikaltimus (jų 
tarpe ir kriminalinius) 1856.III.28 buvo uždarytas į kunigų pataisos 
namus. 1863.V.11 vysk. Valančiui leidus (tai vėliau Valančius už- 
ginčijo), išėjo kapelionu į šimkevičiaus būrį. Bet dėl jo blogo elgesio 
sukilėliai jo savo tarpe negalėjo pakęsti ir VI. 7 jį grąžino atgal 
pas rokitus, kun. A. Kašarausko globai. Rusams sumušus Bagdo- 
navičiaus būrį, kažkas pranešė jiems apie Gargaso buvimą sukilime. 
Jis buvo jų paimtas iš kalėjimo, atgabentas į Telšius ir sušaudytas 
už priklausymą būriui, kiršinančius pamokslus, paskelbimą sukilė- 
lių manifesto Lydavėnuose ir puolimą Varnių 1863.VI.2. Kun, Dau- 
gėla tai Tryškių klebonas Adolfas Daugėla (1813-1893), išlaikytas 
kalėjime ištisus metus, bet paskiau grąžintas į Tryškius. Studentas 
Bačanskis tai Peliksas Bačanskis nuo Viekšnių, dvarininkas, 1851 - 
1854 m. studijavęs Dorpato universitete ir 1856 m. gavęs kandidato 
laipsnį. V. B-ka. 

Valgymas. Maistas buvo nekoks: iš ryto vietoje arbatos 
gaudavom karšto vandens. 12 val. kiek duonos su smėliu, 
braškantį mėsos gabalėlį, kuris buvo mums atnešamas ran- 
komis. Po to patys iš katilo atnešdavom kokius du medi- 
nius indus, kokius kaime vartoja galvijams, sriubos, kurią srė- 
bėm mediniais šaukštais, ir vėl karšto vandens. Kai patys 
turėjome arbatos, tai įberdavom dėl spalvos. 

Tokioje draugijoje atsiradęs, radau visus geriausioje nuo- 
taikoje, lyg kokiose pakasynose ar iškilmėse: juokėsi, bėrė 
sąmojus, tačiau vis tai buvo vaidinta. Man vis kažkas širdį 
slėgė, ir negalėjau įprasti. Taip slinko valandos, dienos, sa- 
vaitės, o mūsų malonus būrys čia didėjo, čia mažėjo. 

Po kelių dienų buvau iššauktas į karo komisiją, kur man 
teikė įvairius kaltinimus, į kuriuos turėjau atsakinėti žalčio 
gudrumu, kad reikalai nepablogėtų. Tai buvo kartojama kas 
dvi savaitės, kol atsirado du liudininkai, kurie įrodinėjo, kad 
aš aktyviai dalyvavau sukilime. Jų kaltinimus nelengva buvo 
sugriauti ir įrodyti, kas per tipai tie liudininkai. Po tardymo 
stiprioje apsaugoje buvau grąžintas į ramią vietą ir uždary- 
tas, kaip paukštis narve. 

Aplankymas. Liepos 15 d. į Telšius-atvažiavo Kauno gu- 
bernatorius Muravjovas, ano garsiojo sūnus.s4 Lankydamas vi- 
sas įstaigas, neaplenkė ir politinio kalėjimo. Įžengdamas į 
mūsų kamerą ir pamatęs vienus kunigus, užklausė apskrities 
karo viršininko Fišerio, ar čia vieni kunigai. šiam patvirti- 
nus, Muravjovas, kaip tikras rusų patriotas, nesivaržydamas 
posakiais, pasakė: “Gyvuliai, reikia juos uždaryti kameroje 
arčiau išeinamos vietos". Po to apsisukęs išėjo. 


Aplankymo pasekmės. Kitą dieną gubernatoriui išvažiavus, 
karo teismas nuteisė kunigą Mokrzeckį ištremti 24 metams 
į Sibiro kasyklas, atėmus jam visas teises. Sekančią dieną, 
18 liepos, apkaustytas, kalinio drabužiais, stipriai saugomas, 
jis buvo išvežtas į kelionę. Kartu su juo išvedė ir kunigą 
Milevskį, ištremtą administraciniu būdu į Rusijos gilumą 
policijos priežiūron. šiemdviem iš mūsų tarpo išėjus, visi likę 
nupuolėme dvasia, nežinodami, kas mūsų laukia. 


Nauji gyventojai. Pavakary liepos 31 d. į mūsų tarpą at- 


8 Čia autorius daug ką pamiršo. Kaip matyti iš susirašinėjimų 
Valančiaus archyve, Veitas ne visą laiką buvo laikomas kalėjime. 
Beveik jau po savaitės jis buvo išleistas už užstatą ir ligi geg. 30 
gyveno pas kun. Moncevičių Telšiuose. Nuo geg. 31 buvo už užstatą 
grąžintas į Ylakius; ir tik, matyti, kuriam laikui -praėjus, atgal 
grąžintas į Telšių kalėjimą. V. B-ka.. ia isi 

vyko kunigas Izidorius Noreika ir pulkininko sūnus Kornilo- 
vičius. Pirmasis buvo taip negailestingai sukapotas ir sumuš- 
tas nagaikomis, kad buvo visiškai nepanašus į žmogų. 

Rugpiūčio 1 d. 9 valandą į mūsų kamerą atvyko 11 karo 
teisėjų, kurie čia surašė formalų tardymo aktą. Kunigas No- 
reika taip buvo apsilpęs nuo žaizdų ir kazokų smūgių, kad 
savo jėgomis negalėjo atsikelti. 

Triumfalus kunigo Noreikos laidotovių ceremonialas. Per 
iškilmingą šv. Panos Marijos šventę 2 rugpiūčio, vad. parcin- 
kuliu, kada bažnyčios varpams skambinant pamaldūs žmonės 
skubėjo bažnyčion į pamaldas, staiga pro apkaustytus kalėjimo 
langus pamatėm kažkokį sumišimą. Vieni skubiai traukėsi, ki- 
ti kaip galėjo grūdosi prie namų. Išgirdom kažkokį bildesį, 
pamatėm žygiuojantį kareivių dalinį, kuris, pasiekęs mūsų ne- 
mokamą apartamentą, sustojo prieš jį, o tuojau už jų buvo 
triumfalus vežimas. Taip pat gražia rikiuote sustojo ir ki- 
tas raitelių būrys. Negalėjome suprasti, ką visa tai reiškia, 
bet štai atsidarė mūsų kameros durys, ir slenkstyje sustojo: 
dviejų žandarų lydimas kunigas Suchomel bažnytiniuose dra- 
bužiuose — kamžoje ir stuloje ir kryžium rankose. Sucho- 
mel — nebejaunas kunigas bernardinas, sumišęs. Tokius sve- 
čius pamatę savo kameroje, visi senieji uždaryti gyventojai. 
pasijutom lyg elektros kibirkštį gavę — kas iš mūsų bus: 
auka? 

Kun. Suchomel prisiartino prie kunigo Noreikos ir pasakė 
jam: “Broli Kristuje, kunige Izidoriau, ruoškis mirti, atlik. 
išpažintį". Mes likę, kaip avys vilko pabaidytos, be žado su- 
sigrūdom kertelėje, kol bus atlikta išpažintis. Po išpažinties. 
žandarai pačmę kunigą Noreiką už pažasčių išvedė jį į aikš- 
tę, kur stovėjo anas triumfalusis vežimas; pasodino kunigą 
į vežimą ir iš abiejų jo pusių susėdo apsaugai po trejetą 
žandarų, kad auka nepabėgtų. Kun. Suchomel su kryžium. 
rankose stojo priekyje, kad palydėtų kunigą Izidorių į amži- 
ną atilsį; Kai viską paruošė, sudavė į būgnus ir išžygiavo. 
Kunigas Noreika balsiai šaukė: “Melskitės už kunigo Izido-- 
riaus dūšią“, kol pasiekė žudynės vietą. Per pusę valandos: 
pasiekė numatytą vietą, kur viskas jau buvo paruošta: duobė: 
iškasta, per du žingsnius nuo kapo stovėjo stulpas ir greta 
stovėjo kunigas. Kunigui Noreikai nuvilko kunigo drabužius, 
nuėmė rožančių ir škaplierius, o jų vietoje užvilko mirties. 
marškinius su kapišonu. Pastatė jį nugara į stulpą, o rankas. 
surišo užpakalyje. Atnaujindami žaizdas, operatoriai ar tikriau.. 
budeliai atsitraukė. Dvylika šaulių stovėjo pasiruošę ir, davus. 
ženklą, mirtinas šūvis baigė žemišką kunigo Izidoriaus No- 

reikos gyvenimą. Prisiartino plackomendantas su gydytoju ir, 
įsitikinę, kad jis tikrai negyvas, perpiovė virvę, kuria jis bu- 
vo pririštas prie stulpo, ir nušauto kunigo kūnas savo svo- 
riu įkrito į duobę. Po to ant velionies metė kunigo drabužius 
ir škaplierius. Duobę užkasė ir po to per ją kelis kartus 
prajojo kazokų būrys ir sulygino vietą, kad negalima būtų 
pažinti, kur guli velionies kūnas. Be to, kuriam laikui pasta- 
t6 karinę sargybą. Pagaliau sugriežė karinis orkestras ir 
triumfaliai visi sugrįžo į miestą, lyg būtų visą pasaulį nuka- 
riavę. Tačiau, nežiūrint tokios iškilmingos nuotaikos, kiekviė- 
no veide matei skausmą ir nusiminimą. Aš to atsitikimo, 
kurio buvau artimas liudininkas, negaliu nei aprašyti, nei ap- 
se kyti.9 


Naktis iš 3 į 4 rugpiūčio. Pagaliau, po egzekucijos, 3 
rugpiūčio, ir po dviejų tylos mėnesių vėl buvau iššauktas į 
tardomąją komisiją. Nuo kalėjimo vartų ligi teismo namų 
buvau lydimas per visą miestą padidintos sargybos. Pasitikę 
prie durų žandarai įvedė į teismo salę. Čia vienas teismo 
narys paskaitė protokolą, kad esu atiduotas karo teismui, ir 
užklausė, ar aš ko neturiu prieš teisėjus. Kas toliau buvo 
skaitoma ir kalbama, aš nieko neatsimenu, tik tiek, kad mano 
akyse vaidenosi stulpas, prie kurio būsiu pririštas, ir atviro 
karsto gelmė — štai ir mano žemiškojo gyvenimo galas. Grįž- 
damas atgal į kalėjimą, girdėjau balsus: “Brangus kunige, 
nenustok pasitikėjimo Dievu". Kada grįžau prie savo sanka- 
linių ir viską jiems papasakojau, tai visi nusiminė, nes kiek- 
vienam atėjo galvon — kas jam šiandien, tai man rytoj. 
Naktis iš 3 į 4 rugpiūčio. Kas galėtų suprasti tas valandas, 
minutes, sekundes? Visi tarytum saldžiai miegojo, tik aš vie- 
nas, kaip apuokas, per visą naktį nesumerkiau akių. Pavar- 
gęs, apie 9 valandą užsnūdau, bet greitai kalėjimo prievaiz- 
das ir greta jo kažkoks aficierius mane kaip iš letargo pa- 
žadino. Aficerius įsakė apsirengti ir eiti į komisiją. Dabar 
tik vienas aficerius, be palydovų ir apsaugos, mane nuvedė 
į komisiją. Man atėjus į auditoriatą, visi teisėjai jau buvo 
susirinkę ir kiekvienas sėdėjo savo kėdėje. Taip buvau apsil- 


9 Ne visai suprantama, kokiu būdu kunigas Veitas galėjo būti 
visos tos istorijos liudininkas? Nejau iš kalėjimo jam buvo leista 
eiseną lydėti? Kunigas Noreika aktyviai dalyvavo Statkevičiaus 
būryje ir buvo suimtas su ginklu rankose. Žmogus nepastovaus 
būdo, jis ir prieš sukilimą nerimo savo vyskupijoje ir 1856.I1L.5, 
būdamas Kudžių kamendorium, prašė vyskupo jį paskirti Irkutsko 
klebonu, o 1859.II1.11 prašė leidimo išvažiuoti į Palestiną. V. B-ka. 

pes, kad negalėjau pastovėti. Aficerius Kozanecki man paki- 
šo kėdę. Tuomet auditorius pirmininkas pradėjo skaityti 
sprendimą, cituodamas karo kodekso tomus ir paragrafus, ko 
aš visai negalėjau suprasti. Po to aiškiai pasakė, kad aš esu 
nuteistas ištremti administraciniu būdu į šiaurės rytų Rusiją, 
į Archangelsko gubernijos Mezenį etapu. Paskaitęs sprendimą, 
užklausė, ar aš su juo sutinku; atsakiau teigiamai. Po to 
pakišo kažkokį popierių tam sutikimui pasirašyti. 

Kai tik sugrįžęs peržengiau kalėjimo slenkstį, visi mano 
nelaimės draugai apibėrė klausimais, sų kokia naujiena pas 
juos grįžau. Pasakiau, kad ištremtas į Archangelsko guberni- 
ją. Tai liko ruoštis kelionėn. 

I kelionę. 10 rugpiūčio prievaizdas pranešė, kad ruoščiaus 
į kelionę. Po poros valandų jau buvau pasiruošęs. Atėjo pus- 
karininkis, kuriam buvo įduotas paketas, ir, pasirašęs knygoje, 
buvau išvestas. Per visą miestą ėjom abudu tylėdami, kol 
sustojome ties kažkokiu nuskurusiu pastatu; tai buvo karei- 
vinės. Įvedė mane į salės vidų ar, teisingiau, į klojimą, kur 
stovėjo stalas, sukaltas iš dviejų karčių su dviem suolais 
išilgai visos salės. Mano vadovas pranyko, aš atsisėdau viename 
suole. Aplinkui sukinėjosi keli kareiviai. Vienas kareivis at- 
nešė kažkokias grandines ir metė ant grindų netoli manęs. 
Paskiau kitas atnešė kažkokius drabužius ir metė juos greta 
manęs ant stalo. Vienas jų įsakomai sušuko: “Nusivilk sa- 
vo drabužius ir apsivilk valdiškais". Neskubėdamas žiūrinėjau 
savo naujų drabužių. Marškiniai lininiai, nepridengia net šo- 
nų, vietoje apikaklės kažkokia nuotrupa su įverta virvele; 
tokios pat medžiagos kelnės, susiūtos iš dviejų šmotų, kaip 
maišai, be juostos, su virvele apsirišti ir beveik siekiančios 
kelių. “Brodiažka" lyg apsiaustas iš pilko milo, ir kepurė taip 
pat pilkos medžiagos, be pamušalo ir be briliaus. “Kotai" ir 
autai. Kotai tai avalynė, lyg šliurės, su virve ar šikšna už- 
pakalyje, kad būtų galima pririšti prie kojos; pagaliau apy- 
rankės rankoms ir kojoms. Dabar buvau visiškai nurengtas 
ir aprengtas naujais drabužiais. Prašiau savo kamerdinerio, 
kad leistų man pasilikti savo baltinius, bet kur tau! Per tas 
derybas atėjo p. Pšezdzieckienė, bet pamačius mane taip ap- 
rengtą, apsiverkusi atsisuko ir išėjo. Netrukus atėjo p. Na- 
vrockienė ir taip pat pasielgė. Jau buvau apsirengęs naujos 
mados baltiniais ir griežtai jutau aštrų masažą visame kūne. 
Po keliolikos minučių abidvi ponios sugrįžo, bet ne vienos, 
nes su jomis atėjo ir bataliono komendantas, vadinamas ma- 
joru. Įsakė, kad manęs neverstų dėvėti kalinių drabužių ir 
apyrankių (naručnikų). Ponios Navrockienė ir Pšezdzieckienė 

jau turėjo paruoštus baltinius ir be jokios ceremonijos čia 
pat mane perrengė. Abidvi kilnios moteriškės buvo man lyg 
angelai sargai. Jos aprūpino mane kelionei viskuo, kuo galėjo. 

Kada jau viskas buvo kelionei paruošta, su sargyba iš 
pusšimtinės kazokų ir tokio pat skaičiaus pėstininkų, atsisvei- 
kinęs su savo globėjomis ir majoru, išėjau į kelionę. Tą pa- 
čią dieną vakare buvau jau Varniuose, senovės Medininkuose, 
Žemaičių vyskupijos ir seminarijos sostinėje. 

Pirmojo etapo įspūdžiai. Atėjęs į Varnius, pirmiausia pa- 
stebėjau prieš nemokamą būstinę aštrigalius baslius, kurie 
saugojo naujai atėjusį gyventoją nuo pavojaus. Būstinė vie- 
nu aprūkytu langu. Į ją ilįsti reikėjo kone repečkomis. Vie- 
name kampe sumesta krūva supuvusių šiaudų, kurie judėjo 
nuo gyvūnų. 

Einant per miestelį, seminarijos siuvėjas, rimtas senas žy- 
das Izraelis, mane pastebėjęs, sušuko: “Ką aš matau! Juk tai 
kunigas Veitas!“ Geras senukas tuojau pranešė vyskupui Vo- 
lončevskiui, ir šio įsakymu man atsiuntė iš seminarijos šilto 
valgymo. Po to p. Kviatkovskienė išgavo leidmą su manim 
pasimatyti; ji taip pat atnešė arbatos ir gavo leidimą mane 
aprūpinti kelionei. Kas gali aprašyti nakvynę tokiuose apar- 
tamentuose, kur ne tik trūko gryno oro, bet reikėjo visą 
laiką kovoti su tais gyvūnais, kurie laikosi etapų ir neatsako 
draugystės naujai atėjusiam gyventojui. 

Iš ryto 11 rugpiūčio, karo viršininko leidimu ir jam pa- 
čiam dalyvaujant, p. Kviatkovskienė atnešė arbatos ir kuk- 
lius pusryčius kelionei. Po to stiprioje apsaugoje buvau iš- 
vestas į aikštę, kur manęs laukė nauja sargyba ir didelis 
žemaičių vežimas. Įsėdau, greta manęs susėdo keturi gink- 
luoti angelai sargai, be to (apie) pusšimtinė kazokų ir tiek 
pat kitos rūšies kareivių. Iškeliavom, bet žemaičių vežimas 
tingiai ritosi į priekį ... Po trijų mylių kelionės pasiekėm 
Kaltinėnus, kur sustojom po atviru dangumi, saulei kaitinant. 
Čia, laimei, pasirodė Kaltinėnų kamendorius kunigas čČepavi- 
čius, kuris kiek galėjo su savim panešti, atnešė užkandžių ir 
vyno, kurs suvilgė sukepusias lūpas, o ir sargams po lašelį 
teko, ir jie pasidarė labai palankūs. 

Nakvynė Nemakščiuose. 11 rugpiūčio 4 valandą sustojome 
Nemakščiuose. Kazokai išvijo namų savininką Abraomą ir jo 
jauną Sorę ir mane ten apgyvendino. Vis dėlto žydas tuojau 
nuėjo į kleboniją pranešti, kad jo namuose uždarydintas kaž- 
koks kunigas. Klebono šeimininkė iš sargybos karininko gavo 
leidimą su manimi pasimatyti ir atnešė kiek valgio. Ji pa- 
sakė, kad jau prieš dvi savaites į Raseinius buvo išvežtas 

klebonas ir jo kamendorius. Paskiau ji atsiuntė man iš kle- 
bonijos patalinę.!0 

Raseiniai. 5 valandą ryto puskarininkis įsakė ruoštis į 
kelionę. Kartu buvo atsiųsta arbatos ir pusryčiai. 12 rugpiū- 
čio vakare jau buvau Raseiniuose. Vežimas sustojo už miesto 
ties kalėjimu. Vartininkui atidarius vartus, atsidūriau plačia- 
me kalėjimo kieme. čia radau gyvenusius keletą savaičių ne- 
mokamuose apartamentuose kunigus ir dvarininkus: kunigą 
Juozą Stankevičių, kun. Dobkevičių, kun. Mackevičių,!! dvari- 
ninkus Rinkevičių, Baranovskį ir kitus, kurių dabar nebeat- 
menu. čia buvo įtaisyta koplyčia, kur kunigai laikė šv. Mi- 
šias, o vakarais visi susirinkdavo į vakarines pamaldas. Pro- 
gai pasitaikius ir aš atlaikiau šv. Mišias. 

14 rugpiūčio prievaizda pranešė, kad pasiruoščiau kelio- 
nei. Prieš išvežamas 15 rugpiūčio suspėjau dar atlaikyti šv. 
Mišias, o 11 val. jau sėdėjau vežime, apsaugoje .. Iš Rasei- 
nių važiuodami be sustojimo pravažiavome du miesčiukus, kol 
sustojome prie Dubysos; kiek nuošalyje buvo matoma bažny- 
čia. Man priskirtas žmoniškas puskarininkis tuoj pats nubėgo 
į kleboniją ir greitai atnešė karštos kavos puodelį ir užkan- 
dų. Tik suspėjau suvalgyti vietos klebono atsiųstą užkandą, 
kaip atplaukė plaustas, ragindamas greičiau eiti. Koks tai bu- 
vo miestelis ir kokios parapijos bažnyčia, kas buvo tas gar- 
bingas klebonas — nebeatmenu. 


Vilkija. Rugpiūčio 15 d. į vakarą mane serginti sargyba 
sustojo Vilkijoje ties Nemunu. Dėl ilgo stovėjimo po atviru 
dangumi rugpiūčio saulei kepinant likau visai be jėgų. Mano 
rūpestingas puskarininkis, pasinaudojęs laisvu momentu, nu- 
ėjo čia pat į kleboniją atsinešti maisto. Bet grįžo nieko ne- 
pešęs, ir dar gavęs iš klebono barnių; žodžių, kuriuos tas pa- 
sakė puskarininkiui, aš nekartosiu, nes, manau, ir pats Mu- 
ravjovas gėdintųsi ką nors panašaus pasakyti!l! Tuo laiku 
Vilkijos klebonu buvo kunigas Adalbertas Novickis. Bet gerų 


10 Nemakščių klebonu tuokart buvo kunigas Juozas Paulauskis, 
1872 m. nužudytas Tunkoje, Sibire. Kamendorius, kunigas Pranas 
Močiulskis, irgi buvo ištremtas į Sibirą. V. B-ka. 

11 Rietavo vikaras Adomas Dobkevičius buvo ištremtas į Sibi- 
rą, taip pat ir Adomas Mackevičius, o Rietavo altarista kun. Juozas 
Stankevičius buvo ištremtas į Mezenį. V. B-ka. 

12 Vilkijos klebonui Novickiui ir kunigas Zastarskis, kuris glo- 
bojo kitą tremtinį kun, Anuprą Jasevičių, buvo atidavęs saugoti 
visus Jasevičiaus rankraščius ir dokumentus, bet Novickis viską 
pražudė ar tyčia sunaikino. Tuo būdu dingo ir daugumas lietuviškų 
A. Jasevičiaus rankraščių. V. B-ka. 

žmonių pasaulyje netrūksta. Atėjo kažkuo nešina nepažista- 
ma moteriškė ir pasiūlė iš jos priimti kuklią vakarienę. ši 
geradarė buvo liuteronė. Gaila, kad aš pamiršau tos sama- 
ritietės vardą ir pavardę — tegul Dievas jai atsilygins. 

Naktį buvau uždarytas tuščioje malkinėje, iš kur buvo 
išvyta keturkojė gyventoja su 5 mažais įpėdiniais. Ką pada- 
rysi: vietoje pagalvės pasidėjau po galvą batus, prisidengiau 
švarku ir nors nebuvo gerai, bet užinigau. Ilgai miegojau, 
bet per sapną girdžiu žodžius, kuriais nenorėjau tikčti, bet 
aiškiai girdžiu: ateina kunigas Mackevičius su savo būriu. 
Po valandėlės šiek tiek nurimo. 

Prieš auštant atėjo kariuomenės būrys. Pagaliau įveda 
pas mane gerai apsirengusį, bet, matyti, primuštą asmenį. 
Apie 5 val. ryto įėjo kažkokia moteriškė su dviem dukteri- 
mis. Sugraudintas vyras užklausė, kas atsitiko jam išvykus. 
Visus Ibėnų akalicos gyventojus išvijo iš namų, po to padegė 
ir viską sudegino. Ibėnai tai buvo smulkių bajorų akalica; 
vandalų rankomis ugnimi sunaikinta; šiandien ten gyvena 
burliokai, 

šis vyras buvo šukevičius, o moteriškė jo žmona su duk- 
terimis. Kas su jais įvyko vėliau, nežinau, nes 10 val. bu- 
vau išgabentas į Kauną. 


Kaunas. Kiek turėjau kelionėje prisikentėti ne tiek nuo 
eilinių kareivių, kiek iš sargybos praporščiko, tai sunku ap- 
sakyti. Prieš man atvykstant, Kaune 13, 14 ir 15 rugpiūčio 
buvo įvykdyti mirties sprendimai trims asmenims; jų tarpe 
rugpiūčio 14 d. buvo pakartas kunigas Juozas Račkauskis,13 
62 metų senis. 

Pavakary rugpiūčio 16 d. kalėjimo komendantas mane iš- 
šaukė ir po rūpestingos kratos pasiuntė į kalėjimą, kartu 
su dviem jaunuoliais, nuteistais į Orenburgo batalionus. Bu- 
vome uždaryti kriminalinių nusikaltėlių kalėjime. Tokioje drau- 
gijoje praleidome dvi savaites, patirdami žiaurumų, neapra- 
šytinių nemalonumų. Buvome maitinami blogiau, kaip kai- 
miečiai maitina savo keturkojus. Ėdalą atnešdavo nešvariuose 
induose, ir visi valgėm kartu iš vieno indo mediniais šaukš- 
tais, sėdėdami aplinkui. Kaip atrodė tas indas ir kur buvo 


13 Kunigas Juozas Račkauskis buvo bene nuo 1840 m. Žemalės 
altarista, bet nebuvo pakartas: jo vardą ir amžių, matyti iš rubri- 
celės, autorius jau vėliau įrašė; buvo pakartas ne Juozas, bet Teo- 
filis Račkauskis, Raseinių vienuolyno domininkonas, kuris pasiųstas 
kamendoriumi į Naujamiestį (Panevėžio), išėjo į sukilimą kapelionu. 

V. B-ka. 

laikomas, tai turiu nutylėti — sapienti sat... Duonoje buvo 
daugiau smėlio kaip miltų. Čia tik badas vertė valgyti tokį 
valgį ir duoną. Bet daug gali tas, kas privalo. 

28 rugpiūčio, iškeliavimo iš Kauno išvakarėse, kartu su 
keliolika kriminalistų, buvome nuvesti į pirtį nusivalyti ke- 
lionei — kas per rūpestingumas! čia mačiau tokius veiks- 
mus, kuriuos sunku įsivaizduoti. Įvedami į pirtį kaliniai buvo 
nuvelkami ir apvelkami nenuimant geležinių grandinių. Tą 
darbą atlikdavo moterys, kurios patarnaudavo ir pirtyje. Ka- 
da tos nepadorios moterys susitikdavo su kaliniais, tai neži- 
nojau, kur akis padėti 

Tą pačią dieną iš kameros buvo iššauktas kriminalistas, 
kurs kartu gyveno nuo 16 ligi 28 rugpiūčio, o vakare buvo 
iššaukti ir tie du jaunuoliai, ir kaip naujokai buvo pasiųsti 
į kareivines; pasilikau vienas. 

Gili naktis, prieš stebukladario Mikalojaus ikoną lemputė 
vos dega. Mintyse aplėkiau visą pasaulį, patogiau išsitiesiau 
plikuose naruose, lyg karališkoje lovoje. Pradėjau nurimti 
tarp tuščių keturių sienų, tik laiks nuo laiko girdėdamas 
grandinių žvangėjimą. Apie pusiaunaktį koridoriuje išgirdau 
judėsį; kažkokius duslius įsakymus; triukšmingai atsivėrė du- 
rys, ir keliolika suimtųjų, su ryšuliais ant pečių, buvo įstum- 
ti į kamerą. Durys vėl užsiskleidė. Tai buvo politiniai jau 
po sprendimo. Nesuėjus nė valandai, įstūmė naują, daug di- 
desnę žmonių partiją. Neliko vietos nė kuisiui atsisėsti. Bai- 
sus troškulys; nieks neišleidžiamas nė savo reikalams ... Taip 
kankinomės ligi 9 val. ryto, kada stiprioje apsaugoje buvome 
išlydėti į geležinkelio stotį. 

Iš Kauno išvežė vienų politinių 270 žmonių; visoje par- 
tijoje aš vienas tebuvau kunigas. 

Vilnius. 28 rugpiūčio pristatė mus į Vilnių. Nuo stoties, 
Aušros Vartų gatve, stiprioje apsaugoje palydėjo į kareivines. 
Sudarėm stovyklą aikštėje prieš kareivines. Po visos dienos 
varginančios kelionės, atsirėmęs ant rankų ir ant keliaunin- 
kų daiktų, atsiguliau žolėje po pliku dangumi, saulės kaiti- 
namas. Taip ilsėjausi ligi 9 val. vakaro. Iš tolo išgirdau bal- 
są: iš kur kunige? Atsakiau: — Iš Žemaitijos. — Kaip var- 
das ir pavardė? — Motiejus Veitas. šiaip pasilsėjusiems įsa- 
kyta paimti ryšulius ir eiti nežinia kur. Vedė mus į kalėjimą, 
bet neatsimenu, kuriomis gatvėmis ir skersgatviais. Dar ne- 
prieję centrinio kalėjimo, pamatėme didelę aikštę, kurioje sto- 
vėjo kryžių pavidalo stulpai ir ant jų kabojo trys politinių 
aukų lavonai; nesužinojome, kokie jų buvo vardai ir pavar- 
dės. 

Sustojome ties kalėjimo vartais; iššaukiami pavardėmis, 
partijomis buvome įleidžiami į kalėjimo kiemą ir išvedžioja- 
mi po kameras. Visos kalėjimo kameros buvo kimšte prikimš- 
tos kalinių. Kriminalistai, atrodą kaip žvėrys, iš už štangų 
gąsdino kumščiais, kaip tikrieji rusai. Mūsų politinių kamerų 
neuždarydavo, išskyrus kada leisdavo kriminalistus porai va- 
landų grynu oru pakvėpuoti. 

Naktį gan ramiai miegojau ant plikų grindų, tarp savo 
nelaimės draugų. Kitą dieną, 29 rugpiūčio 10 val. ryto, ne- 
tikčtai kalėjimo prievaizdas mane iššaukė, nes norinčios su 
kunigu Veitu pasimatyti kažinkokios ponios. Vilniaus nei jo 
gyventojų visai nepažinojau; tai iš kur man toks netikštu- 
mas? Nors ir nepasitikėdamas, atsistojau iš savo minkšto 
guolio ir nuėjau į prievaizdo raštinę. Aukšte ties raštine buvo 
atskiras laukiamasis kambarys, kur mane prievaizdas įvedė. 
Čia mane sutiko tos kilnios moterys, kurios, guosdamos mo- 
tinos jautrumu, kelias dienas, ligi išvykstant iš Vilniaus, siun- 
tė maisto. Garbingos Vilniaus ponios (jų tarpe ponia Zober- 
nienė iš Darbėnų) gausiai visu kuo aprūpino; pradedant į- 
vairiais smulkučiais daiktais, kaip siūlai, adatos, sagučiai, bal- 
tiniai, ir baigiant šiltomis nertinėmis. šarytė Emilija Žilins- 
kaitė paaukojo kamžą ir stulą, o p. Ona Dobkevičiūtė, be 
maisto — cukraus, arbatos, imbrikėlio, stiklinės — taip pat 
davė ir kryželį su relikvijomis, kurį ligi šiol, kaip brangiau- 
sią atminimą, saugoju. 


Kelionė iš Vilniaus. 3 ar 4 rugsėjo, gerai neatmenu, iš- 
vežė mus iš Vilniaus į Petrapilį. Mane išrinko seniūnu ir 
atidavė kasą, kad pagal pateiktą sąrašą mokėčiau porcijas 
arba maistpinigius. Dieninį pajų išmokėdamas, turėjau daug 
rūpesčių ir net nemalonumų. Išmokėdamas turėjau su de- 
žuruojančiu karininku eiti iš vagono į vagoną ir šaukti as- 
menis, kuriems reikėjo atiduoti dienos pajų. Tarp kalinių 
sutikau kunigus iš Žemaičių: Sivickį, Kuprevičių,4 trečio pa- 
vardę pamiršau. Visi trys buvo aprengti pilkomis kalinių mi- 
linėmis su tūzu; jie buvo tremiami į Sibirą, į sunkiuosius 
darbus. Vagonai buvo su štangomis ir perpildyti. Tvankus 
oras, sunkus nuo žmonių atmatų, nes neleisdavo natūrali- 
niams reikalams. Kelionę iš Vilniaus į Petrapilį nutylėsiu. 


14 Kunigas Ipolitas Sivickis, Akmenės vikaras. Tarp Valančiaus 
pateikiamų tremtinių jo nėra. Gal tai įštremtas į Sibirą Luokės 
vikaras Justinas Siesickis? Antras, greičiausia, Lydavėnų vikaras 
kunigas Kazimieras Kuprevičius, nors ir jo nėra Valančiaus sąra- 
šuose. V. B-ka. 


199 


Petrapilis. Neatsimenu datos, kada su partija atkeliavau 
į Petrapilį, nes buvau visai pametęs mėnesių ir dienų tvar- 
ką. Petrapilio stotyje minia sutiko mus akmenų ir plytų kru- 
ša ir šūkiais “polskie zajcy, ubivat ich i uchu varit'!5 lydė- 
dami tais rusiškais patriotiškais žodžiais, kurių negaliu čia 
pakartoti, nes tai visuotinas jų išsireiškimo būdas. Bet kada 
stiprioje kariuomenės apsaugoje mus vedė į kalėjimą, tai vėl 
iš augštesnių namų augštų kaip kruša pradėjo kristi įvairių 
rūšių ir formų pakelių, kuriuose buvo naudingų daiktų, net 
ir pinigų. Ir aš iš viršaus gavau smūgį į petį, kaip kumš- 
čiu, ryšulių, kuriame buvo keli rubliai smulkių, kelios nosi- 
nės ir dar neatsimenu kas. Vadinamam peresylna (persiun- 
timo) kalėjime visus kaip galvijus suvarė į vieną didelę sa- 
lę. Nebuvo galima nė atsisėsti, stovėjome petis į petį. Iškilo 
baisus triukšmas, tiesiog maištas. Atėjo keli augštesni kariš- 
kiai ir bemaž buvo apstumdyti. Tačiau savo malonumu ir 
mandagumu nuramino. Kiek praretino, išvedžiodami po kame- 
ras ir net po koridorius. Kitą dieną lankė Petrapilio didikai: 
generolai, pulkininkai ir net diduomenės ponios. Ramino, kad 
tai pereinamasis laikas ir visi būsią grąžinti. Priiminėjo laiš- 
kus išsiųsti pagal pateiktus adresus, ir tikrai sąžiningai laiš- 
kai buvo išsiųsti. Be to, vežimais siuntė duonos, pyragų, į- 
vairių dešrų, arbatos, cukraus. Kiti mūsiškių nieko nenorėjo 
imti, bet daugumas nugalėjo rėksnius, ir šiaip porą dienų 
buvome vaišinami. Trečią dieną išvarė į Sibirą, kareivinės ir 
kameros ištuštėjo, pasilikau pats vienas. Vakare buvau per- 
keltas kažkur į pastogę ketvirtame augšte, ir ten gyvenau 
dar kelias dienas. Lankė mane kažkokia ponia, kuri pas mane 
sėdėjo jau ne valandomis, bet ištisomis dienomis. Kas ji to- 
kia buvo, ir ligi šiol negaliu paslapties atspėti. Tiesa, man 
nieko netrūko. Į Archangelską išsiuntimo dieną taip pat gau- 
siai aprūpino maistu ir atsisveikindama, kaip motina ar tik- 
roji sesuo, palydėjo ligi kalėjimo vartų. 

Kelionė į Archangelską. Už kalėjimo vartų stovėjo ma- 
žutis, nešvarus rusų vežimas, traukiamas kumelpalaikės, ku- 
riuo paprastai vežamos šiukšlės iš namų. šitame vežime gu- 
lėjo be tvarkos sumesti kažkokie ryšuliukai; tai ir mano ry- 
šulį kartu padėjo. Ties vežimu sukinėjosi penki kareiviai ir 
trys moterys. Iškeliavome. Aš skubėjau paskui tą puikų ve- 
žimą, tikėdamasis kaip nors pasiekti Nevą, o iš ten garlai- 
viu plaukti į šlisselburgą. Smulkus, bet tankus lietus lašino 
kaip per rėtį; juntu, kad ligi kaulų permerkė, bet vis ne- 


15 Lenkų zuikiai, reikia juos užmušti ir iš jų sriubą virti. 

nustoju vilties, kad nuplauksiu garlaiviu. šlapiais grindinio 
akmenimis vos galėjau paeiti. Nors buvau jaunas ir stiprus, 
susvyruodavau. Mano sargybiniai linksmai šnekučiuodavo 
su moterimis, ir visai nemaniau, kad jos bus mano kelionės 
draugės, ir vis žiūriu, ar greitai atsirasiu ant Nevos kranto 
ir nuplauksiu garlaiviu. Nuo žygiavimo grindiniu pradėjo 
skaudėti kojos. Išdrįsau užklausti savo sargų, kur taip eisim, 
nes jau pavargau. Atsakė, kad ligi Archangelsko. Tokį at- 
sakymą gavęs, visai nustojau ūpo, bet ką bedarysi. Be lie- 
taus, drėgmės, purvo, dar susilaukdavau pasityčiojimo iš sar- 
gybos vyresniojo; bet vienas sargybinių tyliai man pasakė — 
kentėk. 

Murzinka. Pagaliau atvykome į Murzinkos etapą, už 15 
varstų nuo Petrapilio. Įėjome į kažkokią trobelę ir tuojau 
į atskirą drėgną kamerą, kurios kampe gulėjo supuvusių šiau- 
dų krūva. Palydovai tuojau išėjo, užrakino duris su grotomis. 
Kambarys, kaip sakiau, buvo šaltas ir drėgnas, o mano rū- 
bai nuo nuolatinio lietaus buvo visiškai sušlapę. Susiraitęs 
kampe atsisėdau ant purvinų grindų. šiaip nei sėdėdamas, nei 
gulėdamas užsnūdau; auštant mano kankintojai iš kažin kur 
sugrįžo visiškai girti. Kiek čia prisiklausiau jų išsireiškimų, 
to kuklumas neleidžia popieriuje pakartoti ar parašyti nepa- 
raudus iš gėdos. Tokia buvo mano nakvynė Murzinkos sto- 
tyje. Patylomis, lyg vaikas išplaktas rykštėmis, apsiverkiau. 
Po trijų negeresnių nakvynių atvykau į šlisselburgą. čia tu- 
rėjau dienoti, t. y. atlikęs 60 varstų kelią iš Petrapilio, ga- 
vau parą poilsio. Nakčiai buvau uždarytas į kamerą kartu su 
moterimis bendros kelionės. 


šlisselburgas. Palydovai iš šlisselburgo buvo labiau paken- 
čiami, net mandagūs. Taip praleidom keletą etapų, kol atė- 
jome į Ladogą. čia ilsėjaus dvi paras. Etapo komendantas 
apgyvendino pas save ir maitino, neuždarydamas bendrame 
kalėjimo bute, kaip tai buvo ligi šiol. Komendantas tiek bu- 
vo malonus, kad leido mane lankyti kunigui tremtiniui, kurio 
pavardės nebeatmenu, kaip nebeatmenu ir komendanto pa- 
vardės. Visų etapų nuo Petrapilio ligi Archangelsko atsiminti 
negaliu; juose sutikdavau labai padorių etapo viršininkų, pvz. 
Ladogoje, bet buvo ir tokių, kurių geriau neatsiminti, vien 
juos atsiminęs žmogus sudreba, nes jie neverti vadinti net 
žmonėmis, bet tiesiog — laukiniais. 


Vitegra. Po kelių savaičių nepakenčiamos kelionės eta- 
pais atvykau į Vitegrą, Oloneco gub. apskrities miestą. Ten 
ilsėjaus dvi dienas, kalėjimo prievaizdos labai vaišingai pri- 

imtas. Prievaizda Kachol ir jo žmona su dviem nepilname- 
tėmis dukterimis, tai buvo ne žmonės, bet angelai žmo- 
nių pavidale ir visų krikščioniškų dorybių pavyzdys. Vitegra, 
esanti prie to paties vardo upės, yra, kiek mačiau, gan šva- 
rus miestas, augštumoje. Mieste yra susisiekimo valdyba. Pa- 
statyti šliūzai, t. y. dirbtinis vandens sulaikymas, kurie tar- 
nauja perkelti laivams iš vienos upės į kitą ar į ežerą. 

Už miesto, neprisimenu kuriame varste, sustojau labai 
augštoje vietoje, iš kur į kairę slėnyje tiesiog gražiausias 
vaizdas, tiesiog gyvoji panorama. Palydovai neleido man ilgai 
čia užtrukti, nes laikas buvo šaltas ir pūtė vėjas. 

Spalio paskutinėmis dienomis atvykau į Cholmogorus, kur 
ilsėjaus dvi dienas vienas kalėjimo kameroje, nes policija iš- 
siuntė mano pakeleives kaiman, iš kurio jos buvo kilusios. 

Cholmogorai apskrities miestas Archangelsko gubernijoje 
prie Kurapolnos upės, žinomas savo praeitimi. Čia 1744-1781 
m. gyveno ištremta kunigaikštienė Ona Leopoldaitė su vyru 
kunigaikščiu Ulrichu ir vaikais. Ona Leopoldaitė, Rusijos carės 
Onos Jonaitės duktė, su kunigaikščiu Antanu Ulrichu turėjo 
sūnų Joną, kurį, mirus jo senelei Onai Jonaitei, dviejų mė- 
nesių kūdikį paskelbė Rusijos caru. O pavydi ir godi val- 
džios pretendentė Elzbieta, Petro duktė, sudarė suokalbį, dėl 
kurio regentė prie nepilnamečio caro Jono Antanaičio Ona 
Leopoldaitė 1741 m. buvo priversta užleisti sostą Elzbietai 
Petraitei. 

Ona Leopoldait6ė pagimdė penktą sūnų, Aleksiejų, ir ne- 
trukus 1746 m. mirė Cholmogoruose nuo gimdymo karščio. 
Tuo būdu jos pirmas nelaimingas vaikas, imperatorius Jonas 
Antanaitis, neteko motinos, eidamas šeštus metus amžiaus; 
ir ne tik motinos, bet ir tevo ir visos giminės, nes, kad ir 
visi gyveno Cholmogoruose, jiems buvo griežčiausia uždrausta 
savo tarpe matytis. Imperatorius Jonas Antanaitis gyveno 
Cholmogoruose 12 metų; bijodamiesi jo, kaip pavojingo val- 
džios užgrobikams, jį uždarė šlisselburgo tvirtovėje, kur vė- 
liau, carei Kotrynai II įsakius, jis buvo budelių 1764 m. lie- 
pos 5 d. naktį žiauriai nužudytas, eidamas 24 metus am- 
žiaus. Šlisselburgo akmeniniame maiše jis išbuvo 8 metus. 
Toks buvo liūdnas likimas nekalto imperatoriaus “Jono III", 
“VI" Antanaičio. Toli nukrypau nuo savo kelionės, tai ir vėl 
grįžtu. 

Lapkričio pirmomis dienomis buvau išsiųstas iš Cholmogo- 
rų, globojamas trijų palydovų. Laikas buvo bjauriausias: šal- 
tis, sniegas, viesulas; dėl jo žmogus vos slinko pirmyn. šiaip 
taip pasiekėm šiaurės Dviną, bet čia paaiškėjo, kad nėra per- 

sikėlimo. Mano kareiviai tariasi, kas daryti. Vienas sako, kad 
reikia grįžti į Cholmogorus, o kitas — kad bus jau vėlyva 
naktis; tai kas daryti? Pagaliau nutarė, kad netoli už 5 
varstų esąs kaimas, ir ten galima bus palaukti kelias dienas, 
kol bus galima persikelti per upę. Vienas kareivis pasiliko 
prie manęs kaip palydovas, o kiti du, palikę duonos atsargą, 
sugrįžo į miestą. Kas dieną vaikščiojau į prieplauką apsidai- 
ryti; pagaliau, penktą dieną pervežė paštą; o šeštą dieną su 
dideliu vargu perkėlė į kitą krantą ties Koskovos kalnu ir 
mus. Čia sustojome nakvynei viename privatiniame name. Ma- 
no angelas sargas nežinia kur išėjo. Neilgai trukus mano pa- 
lydovas grįžo nešinas zuikiu. Jau ruošėmės jį kaip reikiant 
paruošti ir iškepti vakarienei, tik staiga šeimininkė sentikė 
pradėjo šaukti ant mūsų, kad mes subjaurosime jai trobą 
laukine kate ir reikalavo ją palikti. Nieko nepadarysi, savo 
ryšulius ir paruoštą zuikį pasiėmę, nelaukdami apčiuopiamų 
įrodymų ant savo pečių, nuėjome į etapo namus ir tenai, 
kaip mokėjome, iškepėme zuikį. Po dviejų bjauraus kelio die- 
nų atėjome į Archangelską. 

Savaitės Archangelske. Archangelske mane ir mano do- 
kumentus priėmė policmeisteris štucer, visų vadinamas Jaška. 
Buvęs Mikalojaus laikų kareivis, biauraus būdo žmogus nu- 
kreipė mane į nuovadą, kur jo akivaizdoje buvau nuodug- 
niai iškrėstas. Atėmė iš manęs visa, ką buvau atžymėjęs ke- 
lionėje, taip pat dokumentus ir bažnytinius daiktus — kam- 
žą, stulą, ritualą, knygą sakramentams atlikti — ir mane 
užrakino kameroje. Kamera buvo pilna įvairiausių parazitų; 
be to, nebuvo ramios valandėlės nei naktį, nei dieną. Polici- 
ninkai vis atvarydavo iš miesto įvairias atmatas ir sodino į 
celes. šie uždaryti biauriausiais žodžiais plūdo nežinia ką. To- 
kiuose štai apartamentuose kankinaus daugiau kaip dvi 
savaites. Čia mane lankė: gydytojas Satvornickis, susisieki- 
mo pulkininkas Vasilevskis, kunigaikštis Sologubas, panelė Ro- 
paitė ir kt. Tenka pastebėti, kad turėjau geriausią apetitą, 
viskas man patikdavo: kopūstai, košė, gira, dvokianti žuvis, 
kambala, menkė ir kitos žuvys. 

Kelione iš Archangelsko. Lapkričio paskutinėmis dienomis, 
kada šiuose kraštuose yra trumpiausios dienos, iš viso tik 
dviejų valandų, esant šalčiausiems, čia vadinamiems Nikolos 
šalčiams, buvau išvykęs su partija 30 asmenų. Iš Archangelsko 
ligi pirmojo etapo buvo apie 22 varstus. Kelias buvo nepapras- 
tai blogas, bet vargais negalais 11 val. nakties atvykome. 
Nedidokas etapo kambarys, iš viso keturi ketvirtainiški sieks- 
niai, su vienu geležim apsaugotu langu, buvo bendras vy- 

rams ir moterims. Vienintelės šio kambario dekoracijos — 
krosnis duonai kepti ir narai “pričos", buvo nešvarios ir pil- 
nos įvairių gyvūnų; nepaprastas ūžėsys, kalbant keliasdešimt 
žmonių, vaikų verksmas, kūdikių cypimas, visa tai buvo pa- 
našu į mažą skaistyklą, kuri kantriai iškentėta geriausiai ga- 
li apsaugoti nuo pomirtinių liepsnų. Pasiskirstant vietomis 
triukšmas, kartais virstąs barniu, panašus į pragarėlį; ma- 
chorkos žudą dūmai. Aš ties slenksčiu su kandalininkais kaip 
galėdamas įsitaisiau po narais. Vienas palydovų, vyresnysis 
puskarininkis, matydamas mano padėtį be išeities, pakvietė 
arbatos į savo sargybą. Mielai sutikau, būdamas sušalęs ir 
kiek išalkęs. Atskirai būnant pasakė, kad turime dar keturias 
dienas kelionės, taigi patarė apsimesti sergančiu, o jis pa- 
sistengs kaip ligonį pristatyti į Cholmogorus. Mano puska- 
rininkis staiga dingo. Praėjus maždaug valandai laiko, jau 
vežimas buvo prie durų, ir mane įsodino į roges, o greta 
manęs sėdo, kaip angelas sargas, puskarininkis. Tuo būdu iš 
ryto apie 11 val. buvau Cholmogoruose. Ten išbuvau tiktai 
keturias dienas, kol atėjo partija. Po kelių dienų naudoji- 
mosi nemokamu butu, visados dėl atsargumo užrakinamu, at- 
silsėjęs buvau pats vienas išsiųstas į mano paskyrimo vietą, 
į Mezenę. 

Iš Cholmogorų į Mezenę turėjau atlikti daugiau kaip 512 
varstų kelią. Netoli, jei neklystu, 15 varstų nuo Cholmogorų 
€jome kairiuoju Dvinos krantu. Po to persikėlėm į dešinįjį 
krantą ir ten kaime nakvojome. Kitą dieną, nuėję nuo kai- 
mo kelioliką varstų, įėjome į Pinegos upės slėnį. Pinega yra 
šiaurės Dvinos dešinysis intakas. Vasarą plukdo medžius ligi 
Archangelsko; žiemos metu, jai užšalus, ja važiuoja ligi Pi- 
negos, Archangelsko gubernijos apskrities miesto. Pinegos tek- 
me atrodo kaip tunelis, nes iš abiejų pusių turi augštus, 
skardžius alebastro krantus, kuriuose auga eglynai .. Eglės 
pasvirusios iš vienos ir kitos pusės tekmės sudaro tunelį ir 
atrodo lyg šnabždančios į ausį paslaptis. Tačiau mažai ga- 
lėjau to žiūrėti, nes speigas ligi kaulų siekdavo, ir skubėjau 
ko greičiausia pasiekti paskyrimo vietą. 

Po kelių kelionės dienų pasiekiau apskrities miestą Pinegą. 
Čia kelias dienas ilsėjaus laisvame bute. Čia mane lankė len- 
kai, kurie čia gyveno daugiau kaip pusę metų. Kiek prisime- 
nu, buvo: taikos teisėjas iš Vilniaus gubernijos Poplavskis, 
taip pat iš Vilniaus pirklys Vladislovas Klečkovskis, kunigas 
kapucinas Juvenalis Jazvinskis, kitų neatsimenu. Vladislovas 
Klečkovskis, nors dideliu vargu, nes tai politiniams buvo už- 
drausta, 1865 m. įsteigė buljono fabriką. 

Iš Pinegos ligi Mezenės dar daugiau kaip 170 varstų ke- 
lio, taigi turėjau iš viso 325 varstus. Kotrynos II laikais ad- 
ministracija stengėsi tą kelią sutrumpinti: kirto pušis ir klo- 
jo jomis lyg tiltą, bet sunku buvo be pagrindo — pelkės viską 
prarijo. Negirdėjau, kad kas nors tenai vasarą kad ir pės- 
čias eitų; žiemos laiku šiaip taip tuo keliu važiuoja, net ir 
paštą veža ir areštantus veda; tam reikalui pastatytos menkos 
trobelės, kur nuolatos prieš šv. Mikalojaus paveikslą dega 
lemputės. 
tų netoli Cholmogorų įteka i Dviną; ja plukdo į Archangels- 
ką medžius. 

Lapkričio paskutinėmis dienomis išleido, ir po keturių 
dienų nuvykau į Lampuznės kaimą. Ligi miesto buvo dar 
20 varstų, taigi čia pernakvojome. 

Nepamenu, kurią dieną atvykome į Mezenę. 

Mezenė. Mano angelai sargai, t. y. palydovai nuvedė mane 
į horodničiaus raštinę, kurioje buvau iš palydovų perimtas su 
dokumentais. Horodničius, mane priėmęs, pasakė man, kad da- 
bar mieste esu laisvas, bet negaliu išeiti iš miesto be po- 
licijos leidimo. Dabar galįs eiti ir jieškoti buto. 

— Tai laisvė? — Ką turėjau, pasiėmiau ir išėjau į gat- 
vę. Sustojau šaligatvyje ir žiūrėjau į visas puses — kur 
vykti. Lenkų nebuvo nei valdininkų, nei tremtinių. Savo kri- 
tiškoje, be išeities padėtyje susitikau vieną iš mano palydovų, 
kuris, matydamas mano susirūpinimą, pasakė: 

— Eik, aš tave nuvesiu pas vieną miestietį, kuris neat- 
sisakys duoti tau laikinę patalpą. 

Dėkingas priėmiau padarytą man pasiūlymą. 

šeimininkė priėmė labai maloniai; tuojau pastatė virdulį 
ir kiek užkandų: šiltų “šangų", panašių į blynus; labai jie 
man patiko, nes buvau iš kelionės išalkęs. šeimininkė čiur- 
kina buvo labai maloni, ir pas ją gyvenau visą mėnesį. Be 
to, buvo labai paslaugi. Bekalbėdama pasiūlė, ar nebūtų 
pravartu man iš kelionės pirtis. Ir tikrai, maudymasis ar pir- 
tis tai labai pageidaujama higienos priemonė apsisaugoti nuo 
gyvūnų, kuriuos iš kuklumo pavadinsiu vienskiemieniais. Išti- 
kima palydovė visų kalinių, ne perdaug ji slepiasi nuo žmo- 
gaus akių, ir dėl to dažniausia krenta žmonių atkaklumo 
auka. 

(Toliau autorius bendrai aprašo etapus; tą aprašymą čia 


apleidome). 
Iš Petrapilio ligi Archangelsko atlikau 1455 varstus kelio, 
o ligi Mezenės 512, tai iš viso 1967 varstus. Mezenė — Ar- 

changelsko gubernijos miestas, to paties vardo upės dešinia- 
jame krante, Kanino pusiasalyje, vadinamose Malozemelijos 
tundrose, kur nėra jokios augmenijos, išskyrus Islandijos sa- 
manas. Upė Mezenė prasideda Vologdos gubernijoje ir nute- 
kėjusi 120 mylių, įteka į Baltąją jūrą. 1863 m. Mezenė buvo 
menkas miestelis iš keliasdešimties medinių namų ir dviejų 
neturtingų, kaip ir jų ponai, cerkvių. Inteligentai — isprav- 
nikas, horodničius, striapčij — kažkas panašaus į prokurorą, 
iždininkas; pirkliai — du broliai Steponas ir Viktoras Ere- 
meevičiai ševkuninkos, štai ir viskas. 

Klimatas labai žiaurus: nuo lapkričio mėnesio ligi Trijų 
Karalių nematyti saulės; visą liepos mėnesį ligi rugpiūčio 
saulė neišnyksta iš horizonto; nežiūrint to, tarp 10 ir 20 
liepos ten smarkiai pašąla ir viską pašalas užtraukia. Auga- 
lai vystosi labai menkai. Gyventojai verčiasi žvejyba ir ruo- 
nių medžiojimu ... šiaurės rytų Archangelsko gubernijos sri- 
tyje, būtent Mezenėje, gyvuoja dideli geltoni kuisiai, kurie 
vasaros metu skverbiasi būriais į butus ir be galo įkyri. Jų 
įgėlimas yra tiek skaudus, kad palieka mėlynes su sutinimu. 


Ligi 1864 m. kovo mėnesio tik pats vienas tegyvenau. 
Kovo mėn. žandarai atvežė dvi paneles iš Varšuvos, Celiną 
ir Zofiją Vaškovskaites. Nuo to laiko nebuvo nei mėnesio nei 
dienos, kad ko nors neatvežtų į Mezenę. Birželio mėnesį len- 
kų skaičius padidėjo ligi 50 abiejų lyčių asmenų. Tame skai- 
čiuje buvo žmonių įvairių tautybių iš įvairių vietovių: lenkų, 
žemaičių, lietuvių, ukrainiečių ir žydų. Be ūkininkų, amati- 
ninkų ir miestiečių netrūko ir šviesuomenės. Keturi gydytojai: 
Važinskis iš Žemaičių, Chaičinskis su žmona iš Lenkijos, Ju- 
lijonas Gudvilovičius iš Maskvos ir rusas Križanovskoj. Kunigų, 
ligi atleidimo 1871 - 1872 m., prisirinko vienuolika, kuriuos iš 
eilės čia paduodu: kun. Mateušas Veitas iš Žemaičių vysku- 
pijos, kun. Stanislovas Vespianski, šv. Kryžiaus bažnyčios Var- 
šuvoje kanauninkas, kun. Stanislovas Fijalkovski, Radomo gub. 
Kovalių klebonas, kun. Vladislovas šabranski, šv. Panos Mari- 
jos bažnyčios kanauninkas, kun. Grigas Grotovski, Černiako- 
vo vienuolyno gvardijonas, kun. Edvardas Gojevskis, Vilniaus 
vyskupijos Glubokoje klebonas, buvęs Panevėžio dekanas že- 
maičių vyskupijoje kun. Juozas Stankevičius, šis 1869 m. mi- 
z6 Mezenėje ir buvo palaidotas bendruose pravoslavų kapiniuo- 
5e;19 šv. Teologijos magistras kun. Julijonas Dobkevičius iš Vil- 
niaus, ištremtas už slaptą maldaknygių platinimą, kun. Sta- 


16 Kunigas Stankevičius sukilimo metu buvo Rietavo altaris'a. 
Valančius rodo jį mirus Mezenėj 1870 m. V. B-ka. 

nislovas Petravičius, Vilniaus dekanas, istorijoje žinomas tuo, 
kad šv. Marijos Panos apreiškimo dieną 1870 m. kovo 25 d. 
sudegino ritualą “trebniką", kuriuo vyriausybė norėjo prie- 
varta įvesti į katalikų bažnyčias rusų kalbą (už tai buvo iš- 
tremtas į Archangelsko guberniją), kun. Trzcinski iš Varšuvos 
arkivyskupijos. 

Išlaikymui privilegijuotiems, t. y. kunigams, bajorams, gy- 
dytojams duodavo po 15 kap. dienai. Kunigai neturėjo teisės 
laikyti mišių, taip pat davinčti pamokų, net ir šokių pa- 
mokų. 

Bado nelaimės ir mirtingumas. 1867-1868 m. didelės kait- 
ros sunaikino laukuose visą derlių. Kitais metais nepaliaująs 
lietus supūdė viską laukuose. Viso to pasekmėje užėjo bai- 
sus visuotinis badas. ši baisi nelaimė pasiekė ir šiaip netur- 
tingą šiaurės rytų Rusiją ir Mezenę ... Tremtiniams parduo- 
davo duoną pigesne kaina — po 1 rublį pūdą. Neturtinges- 
nieji luomai mirdavo sutinę iš bado. Įsteigė nemokamas val- 
gyklas. Archangelsko gubernatorius Kačalov man pavedė mais- 
išsisukti. Tačiau vietos ispravnikas ir net nelaimės draugai 
patarė neatsisakyti, taigi sutikau. Viskas buvo pavesta mano 
nuožiūrai, o ispravnikas Rožickis pristatydavo tai, ko reikala- 
vau. 9 mėnesius, kas dieną nuo 8 ligi 1 val popiet bū- 
davau vietoje, kol visus pavalgydindavau. 

Malone. 1870 m. vėlyvą rudenį gubernatorius, lankydamas 
guberniją, apsilankė ir Mezenėje. Jis pasišaukė mus visus, po- 
litinius tremtinius. Kada visi salėje susirinkome, įėjo guber- 
natorius, lydimas ispravninko. Užkalbino kiekvieną. Priėjo prie 
manęs; ispravninkas pristatė ir paaiškino apie mano darbą prie 
maitinimo. Gubernatorius užklausė, ar noriu geresnės vietos. 
“Jūsų Ekscelencija“, atsakiau, “kiekvienas nori geresnio gyve- 
nimo ir geresnės vietos, tačiau tai priklauso ne nuo vieno 
noro". “Lauk parėdymo, perkelsiu į šenkurską“". 

1871 m. gavau leidimą ir 90 rub. kelionei, taip pat paly- 
dovą apsaugai. Už 9 mėnesius nuoširdaus darbo badaujančių 
naudai atlygino geresne ir šiltesne už Mezenę vieta. 

Persikėlimas. Neilgai trukus apleidau Mezenę. Keliaudamas 
buvau sustojęs tiktai Cholmogoruose. Keliolika valandų pa- 
silsėjęs, keliavau toliau. Vienoje pašto stotyje sutikau vieną 
seną tarnautoją, lenką iš 1831 metų. Jo sūnus ir sūnaus žmo- 
na pravoslavai. Į šenkurską atvykau 1871 m. kovo 25 d. šv. 
Panos Marijos Apreiškimo dieną. Kelionėje nieko ypatingo 
neatžymėjau — vien tik didžiulius miškus — eglių, pušų, 
kedrų ir kt. 


Šenkurske radau kunigus: Adomą Kalendą iš Vilniaus vys- 
kupijos, kunigą Fortunatą Hrehorovičių iš Minsko vyskupijos, 
kun. Antaną Dočkevičių iš Lietuvos provincijų, kun. Tanskį 
iš reformatų susirinkimo Lenkijoje ir vieną dvarininką iš 
Ukrainos. šis išsilaikydavo vien savo rankų darbu, nes dva- 
rą jam konfiskavo ir jį ištrėmė i šenkurską be jokių pra- 
gyvenimo šaltinių. Vertėsi indų baltinimu. Iš lenkų čia buvo 
girininkas Grot-Slepkovski su žmona ir vaikais. Namai gry- 
nai lenkiški ir grynai katalikiški. šenkurskas Archangelsko gu- 
bernijos apskrities miestas prie Vagos upės. Vaga prasideda 
pelkėse Totmos aps. Vologdos gub., perkerta Velsko ir šŠen- 
kursko apskritis ir, nubėgusi 230 varstų, įteka iš kairiosios 
pusės į šiaurės Dviną. Plukdoma žymiausiojoje tekmės dalyje. 
Kada prasideda plukdymas javų iš Vologdos ir Viatkos gu- 
bernijų, tai visi gyventojai išeina iš miesto ant upės kran- 
to: vieni šiaip pažiopsoti, kiti pirkti duonos, o kiti produk- 
tų ar įrankių. Priplaukiantieji duoda šūvį iš patrankos, ir 
tuo ženklu gyventojai išeina žiopsoti. šenkurskas yra gražiau- 
sioje vietoje, klimatas sveikas, apylinkės sausos; aplinkui gra- 
žus miškas. Vienintelis trūkumas — gatvių ir padorių namų 
stoka, vien tik mažos trobelės, kitos pakrypusios, dažniausiai 
atsirėmusios į pušį ar eglę. Gyventojai verčiasi žemės ūkiu; 
įvairių rūšių javai duoda gražų derlių. šenkurske teko man 
gyventi neilgai, vos 9 mėnesius. 1871 m. lapkričio 25 d. 
ispravninkas viešai policijoje paskaitė tremtiniams manifestą, 
kuriuo nubaustieji už 1863 m. atleidžiami nuo policijos prie- 
žiūros ir gauna leidimą grįžti į savo kraštą. Buvo įteiktas 
bilietas, prie kurio reikėjo primokėti vieną rublį. Biliete pa- 
sakyta: leidžiama apsigyventi visur, išskyrus Lenkiją, sostines 
Maskvą ir Petrapilį ir devynias Vakarų Krašto gubernijas. Tuo 
būdu pasiliko visa Rusija ir Pabaltijo kraštas. Pasirinkau 
paskutinįjį. 

Sugrįžimas iš ištrėmimo. Turėdamas bilietą rankoje, gruo- 
džio 8 d. išsiruošiau į kelionę. Kelias išpuolė per Velską, Vo- 
logdą, Jaroslavlį, Maskvą ir t. t. Velskas, apskrities miestas 
Vologdos gub., prie Velos upės ir Čupalco upelio, dvi cerkvės. 
Pašto stotyje sužinojau, kad ten irgi buvo lenkai, ištremti už 
1863 m., bet kas — nesužinojau. Kelias valandas pasilsėjęs, 
išsiruošiau į tolimesnę kelionę. Maža kur sustodavau. Tuo bū- 
du nepastebimai gruodžio 21 d. atsidūriau Vologdoje. Nenorė- 
damas keliauti per Kalėdas ir Naujuosius Metus, čia sustojau. 

Kitą dieną nuėjau pas gubernatorių jam pranešti, kad 
šventėms pasilieku, kad man nedarytų sunkenybiu. Turėda- 
mas laiko, kad nenuobodžiaučiau, pradėjau žiūrėti Vologdos 

įžymybių. Vologda gubernijos miestas prie Vologdos upės, ties 
intaku į ją Zolotuchos, šagrašo ir Sodinkos. Įsteigta XIII a. 
Mieste yra keliolika cerkvių, gimnazija, ligoninė ir kt. Kata- 
likų bažnyčia mūrinė, kadaise jos kuratorium buvo kun. Ruš- 
činskis. Jis vertė mišiolą į rusų kalbą — tai patriotas! Skly- 
pas, kur dabar bažnyčia, dovanotas kadaise gubernatoriaus 
Stanislovo Chominskio, kilusio iš Žemaitijos, seniau buvusio 
Kauno gubernatoriaus. Lenkų nedaug. šventėms buvau jų 
pakviestas, kur buvau maloniai jų priimtas — giesmės, Ka- 
lėdos, šeimyniniai žaidimai. Malonioje draugijoje laikas lėkė 
nepastebimai, kad net užmiršau, jog esu kelionėje. Po naujų 
1872 metų, sausio 2 d. atsisveikinau su vietos lenkais. Iš Vo- 
logdos taip pat pašto arkliais atvažiavau į Jaroslavlį, tačiau 
tiek sukrėstas, kad priverstas keliolika valandų ilsėtis, netu- 
rėjau noro žiūrėti miesto. Jaroslavlis senoviška sostinė, buvusi 
kunigaikščių nuosavybė, yra prie Kotorostos intako į Volgą. 
Ten nuo 1860 m. gyveno ištremtas Varšuvos arkivyskupas 
kun. Felinskis. Nežiūrint mano noro, man nepavyko aplan- 
kyti šio kilnaus tremtinio ir pareikšti jam savo pagarbos. Va- 
kariniu traukiniu išvažiavau į Maskvą. Kaip ilgai važiavau, 
nepamenu. Atvažiavęs į Maskvą, tuojau nuėjau į šv. Petro ir 
Povilo bažnyčią Lubiankoje. Po mišių nuėjau į kleboniją, kur 
kadaise klebonu buvo kun. Daugėla. Po arbatos išreiškiau sa- 
vo pagarbą vice-prepozitui kunigui Otto. Čia sužinojau, kad 
mano buvęs profesorius kun. Jonas Novickis yra kadetų kor- 
po kapelionas. Taigi tiesiai nuvykau pas jį, kur buvau nuo- 
širdžiausiai priimtas ir sulaikytas pietums. Per pietus pasa- 
kė, kad nors daug jo seminarijos ir akademijos draugų grį- 
žo iš Sibiro, tačiau nieks jo neaplankė, išskyrus vieną Vei- 
tą. Per pasikalbėjimą, kada pasakojau apie praeitus ir išgy- 
ventus laikus, užsiminiau norįs aplankyti J. E. vyskupą Va- 
lančiauskį, bet tai esąs nepasiekiamas tikslas, be to, ir rū- 
bai ir barzda rusiški. šis atsakė, gerai padarysiąs, juo labiau, 
kad ir vyskupas bus patenkintas, nes daug gero apie mane 
girdėjęs. Užklausiau, iš kur jis apie mane žino. — Jūsų Me- 
zenėje buvo devyni kunigai, bet tu tarp jų jauniausias am- 
žiumi ir pašaukimu, bet stipria valia. Apie tai pasakojęs dak- 
taras Gudvilavičius, kuris grįžo po kelių metų ištrėmimo Me- 
zenėje. Patarė man tik, kad neišsiduočiau ir visur kalbėčiau 
rusiškai. Padėkojau ir išėjau. 

Petrapilyje užtrukau neilgai, nes policija vertė greičiau 
apleisti sostinę. Vilniuje užtrukau keliolika valandų asmens 
reikalais ir vakaro traukiniu išvažiavau į Kauną. 

Kaunas. Į Kauną atvažiavau vėlai vakare šeštadienį. Iš 

ryto nuėjau į katedros bažnyčią ir, išklausęs mišias, nuėjau 
pas vyskupą. Pradžioje užėjau pas vyskupo sekretorių kunigą 
Borovskį; šis pakvietė pusryčių; čia paprašiau užmelduoti pas 
vyskupą ir įspėti jį, kaip aš atrodau: kaip rusas — su 
barzda. Netrukus kun. sekretorius grįžo ir pakvietė eiti, nes 
vyskupas susidomėjęs laukia. Vyskupas Valančiauskis gyveno 
antrame augšte, tai sekretorius nurodė viršuj apartamentus. 
Kai tik atsiradau pas vyskupą ir pabučiavau jo ranką, pir- 
mieji jo žodžiai buvo: “Tėveli, bet gražiai atrodai. Sėskis ir 
papasakok, kaip ten buvo su baltaisiais lokiais. Bet, tėveli, 
jei kas čia netyčiomis įeitų, tai tave pristatysiu — štai ru- 
sų pirklys, prekiaująs cukrumi" — lakoniškai paaiškino. Pa- 
galiau užklausė: “Teveli, kur nori apsigyventi?". “Jūsų Eks- 
celencija geriausiai čia gali patarti". “Tai, tėveli, važiuok į 
šenbergą, tik sėdėk tyliai, o aš tavęs neužmiršių". Per pasi- 
kalbėjimą man įteikė mažą paveikslėlį su jo ranka padarytu 
užrašu: “Mathias Episcopus R. P. Mathaeo Wejt cum pasto- 
rali benedictione transmittit 1872 a." Įteikdamas man pridė- 
jo: “Štai, tėveli, ir siaubūnas tavęs nesurijo". Paveikslėlyje 
Angelas Sargas dengia sparnais bernelį nuo siaubūno, kuris 
šliaužia iš po krūmo. Gavęs iš vyskupo palaiminimą, išsiren- 
giau i kelionę. Kelias ėjo per Vilnių, Dineburgą ir Friedrich- 
stadtą; paskutinioji stotis Kokenhusen - Skriveri. Ligi Fried- 
richstadto turėjau dar 5 varstus, o nuo miestelio ligi šŠen- 
bergo 49 varstus. Kelionė buvo neišpasakytai nuobodi. Norėjau 
ką nors apie šenbergą sužinoti iš vežėjo; deja, jis kalbėjo 
tik latviškai. Šiaip taip pasiekėme šenbergą 1872 metų sau- 
sio 12 d. 


(Po to autorius gan smulkiai aprašo šenbergą ir jo pa- 
rapiją — Bauskės, Kurmeno, Jaunosios Jelgavos (Friedrich- 
stadto) filijas, Ozolės koplyčią — čia tą dalį apleidžiame). 


Gyvenimas šenberge 1872 - 1885 m. 1872 m. sausio 12 d. 
apsigyvenau šenberge Kuršo gubernijoje. Atsivėrė man nau- 
jas pasaulis: papročiai, gyvenimo sąlygos ir kalba. Darbas 
sunkus, bet būtinas. šenberge, kaip ir visame Pabaltijy, kal- 
ba tik latviškai. Neturėjau ką daryti — turėjau nuoširdžiai 
mokytis latviškai. To pasėkmėje, dar nesuėjus metams, ga- 
lėjau jau laisvai sakyti pamokslus ir dėstyti katekizmą vai- 
kams mokykloje. Kurše žymiausioji dalis gyventojų yra pro- 
testantai; dėl to tikybos srityje maža kas dirbo katalikų 1a- 
bui. Pajusta tikybos vadovėlių ir maldaknygių trūkumas. At- 
kreipiau dėmesį į tas maldaknyges, kurias kiekvienas latvis 
turi namie ir rankose; tai Katoliska M-ciba Lugszanu un 

Dziesmu Grahmata. šią knygą sudėjo kun. Follhardtas S. J. 
„Aprobavo 1835 m. N. 4158 kun. vyskupas Klongevičius, buvęs 
Vilniaus vyskupijos valdytojas. Antra — Pamokslai visiems 
sekmadieniams ir šventėms. Sudarė domininkonas kun. Mie- 
leška. Trečia — Roziu - kronis, kunigo Soročinskio versta ir 
išleista. Ketvirta Seno ir Naujo Įstatymo istorija, aprobuota 
ir išleista vyskupo Valančiauskio. Pagaliau A. B. C. vaikams 
kun. Tomaševskio. štai ir visa tikybinė literatūra, latviams 
katalikams skiriama. Todėl, pasijutęs jau stiprus latvių kal- 
boje, griebiaus plunksnos ir parašiau trumpą katekizmą, pa- 
vadintą A. B. C ar ihsu katekizmu, 1876 m. aprobuota J. E. 
Mohilevo arkivyskupo kun. Fijalkovskio. Svietiškoji administra- 
cija norėjo sukonfiskuoti, bet jau visi egzemplioriai buvo iš- 
parduoti. Be to, man uždraudė sakyti pamokslus bažnyčioje 
ir dėstyti vaikams katekizmą parapijos mokykloje. Nežiūrėda- 
mas uždraudimo, dirbau toliau. Ramiai gyvendamas, kad ir 
nuolatinėje baimėje, išverčiau latviškai Aukso Altorių, pavadi- 
nęs Zelta - Altaris, kurį aprobavo 1879 m. lapkričio 22 d. 
N. 1899 J. E. vyskupas sufraganas Aleksandras Beresnevičius, 
valdęs tuo laiku Žemaičių vyskupiją. Pastoriai tačiau nenu- 
rimdavo, norėdami mane, kaip propagandistą, be to, pavojingą 
liuterionims, pašalinti. J. E. vyskupas kun. Beresnevičius įsa- 
kė man kuriam laikui pasitraukti iš šenbergo į Padunojaus 
filiją. Trejus metus man išbuvus Padunojuje, J. E. vyskupas 
M. Paliulionis įsakė grįžti į Šenbergą, o nuo naujų mokslo 
metų persikelti į Paurupį - Rucavą mokyklos kapelionu. 


1885 m. Kuršo gubernatorius per policiją pranešė augščiau- 
siąjį įsakymą, kad visi kunigai, kurie dėl manifesto 1870 m. 
grįžo iš ištrėmimo ir apsigyveno Pabaltijo krašte, per pusę 
metų, t. y. nuo 16 gegužės ligi 16 lapkričio 1885 m., turi 
išvažiuoti į Rusijos gilumą arba į užsienį, be teisės sugrįžti. 
Ir tai savo rūšies augščiausiojo malonė 


Nenorėdamas važiuoti į užsienį, pasirinkau nuolatos gyven- 
ti Smalensko gub., ir tam gavau iš gubernatoriaus Lilienfeldo 
bilietą laisvai važiuoti, išduotą 1885 m. lapkričio 2 d. N. 677. 
Nepriklausomai nuo to padaviau J. E. Mohilevo arkivyskupui 
kun. Aleksandrui Gintautui prašymą, kad mane priimtų į sa- 
vo globą ir duotų kokią laisvą arkivyskupijoje vietą. Paduo- 
damas šį prašymą, žinojau, kad Mohilevo arkivyskupija yra 
viena didžiausiųjų Europoje, kuri tęsiasi nuo Baltijos jūros 
ligi Didžiojo Vandenyno, bet kitos išeities nebuvo. Palankų 
atsakymą gavau 1885 m. lapkričio 20 d. N. 1903 su paskyrimu 
vikaru į Kazanę. 

Atsisveikinimas. Volens nolens, nors su skausmu ir dide- 
liu liūdesiu turėjau atsisveikinti su latviais, kuriems su di- 
deliu atsidėjimu dirbau 14 metų, kuriuos pamilau ir kurie 
mane pamilo. Kada jau paskutinį kartą paspaudžiau ranką, 
jie verkdami meldė jų neužmiršti. Pasižadėjau tai įamžinti, 
išleisdamas tikybinę knygutę. Atvykęs į savo paskyrimo vietą 
Kazanėje, nepamiršdamas to pasižadėjimo ir gavęs sutikimą 
autoriaus, kunigo Prokopo Leščinskio iš kapucinų ordino, iš- 
verčiau latviškai “Gegužės Pamaldas" antrašte “Maij-Mehnesis 
jeb Marijas Mehnesis“ ir tą knygutę paaukojau latviams 
katalikams prisiminti ilgamečiam tarp jų gyvenimui. J. E. kun. 
Paliulionis, žemaičių vyskupas, ją aprobavo 1887 m. kovo 18 
d. N. 451. 


18. GIMNAZIJŲ MAIšTAS DEL CERKVIŲ 
NELANKYMO! 


26 rugpiūčio 1865 m. Kauno gimnazijoje ivyko “maištas" 
— mokslo metų pradžioje, per molebną, mokiniai Grabauskis, 
Stachauskis, Bardauskis, Čarnauskis, Žukauskis ir Horodeckis, 
visi katalikai, neatsiklaupė. Toksai “maištas" negalėjo geruo- 
ju baigtis. Kauno gubernatorius Muravjovas, sūnus pagarsė- 
jusio “koriko" Mikalojaus Muravjovo, tuojau įsakė visus tuos 
mokinius trims paroms uždaryti į karcerį ir, pranešdamas 
apie tai tuojau Vilniaus generolui gubernatoriui Kaufmanui, 
prašė nubausti ne pačius mokinius, bet jų tėvus piniginė- 
mis pabaudomis nuo 25 ligi 200 rublių kiekvieną, sulig tė- 
vų išgalėmis. Tačiau, matyti, ne labai turtingi buvo tie te- 
vai, jei, gavęs Kaufmano leidimą, iš visų jis surinko tiktai 
175 rublius pabaudų. 

Bendra tvarka einant, pabaudos turėjo eiti į generolo 
gubernatoriaus raštinę, bet šį kartą pasiryžta tėvus nubausti 
ne vien materiališkai, bet ir morališkai. Vilniaus Mokslo Apy- 
gardos Globėjui prašant, tie pinigai buvo paskirti pašalpoms 
neturtingų mokinių tos pačios Kauno gimnazijos pravoslavų 
tikybos (byla Kauno gubernatoriaus archyvo 1865 m. N. 31). 

Panašių maištų buvo ir vėliau. Oficialiai  dvasiškoji 
katalikų vyresnybė mažai tesikišo į lankymą molebnų ir cerk- 
vių caro dienomis (vad. tabelnye dni). Tačiau rusų valdžia. 


1 Pirma kartą spausdinta “Mūsų Senovėje" 1921 m. t. I. Nr.Z2 
p. 103-104. 


buvo pakaltinusi vyskupą Paliulionį, kad jis buvo pradėjęs 
akciją, nukreiptą prieš lankymą katalikų vaikų pravoslavų 
molebnų. Vilniaus Mokslo Apygardos Globėjas savo pranešime 
carui 1889 m. (ž. “Russkij Vestnik" 1896 m. rugsėjis) tie- 
siogiai kaltino vyskupą Paliulionį, kuris neva tokią akciją pra- 
dėjęs dar 1884 m. Ir pateikia keletą pavyzdžių: 1889 m. kovo 
2 d. didžioji Panevėžio realinės mokyklos mokinių katalikų 
dalis atsisakė eiti į cerkvę. Tais pačiais metais nenuėjo cerk- 
vėn visi Kauno gimnazijos vyresniųjų klasių mokiniai kata- 
likai. Dėlto keli mokiniai buvo visai iš gimnazijos pašalinti, 
o kiti buvo lengviau nubausti. 

Tuo pačiu laiku prasidėjo bruzdėjimas ir Šiauliuose ir iš 
Šiaulių 1889 m. liepos 5 d. moterų pansijono globėja (Zubo- 
vienė — žmona Kauno gubernijos bajorų vado Mikalojaus 
Zubovo) buvo įteikusi caro vardu prašymą leisti kiekvienos 
tikybos mokiniams melstis už carą savo bažnyčiose. Sąryšyje 
su tuo prašymu kaip tik ir buvo Globėjo parašytas anas 
pranešimas carui, kuriame viskas suverčiama ant kunigų agi- 
tacijos ir įrodinėjama, kad toksai lankymas pravoslaviškų mo- 
lebnų neįžeidžia niekeno tikybinių jausmų. Tame rašte caras 
Aleksandras III ir padėjo rezoliuciją: pilnai sutinku su glo- 
bėjo nuomone. 


Bet tuo dalykai nepasibaigė. 1896 m. lapkričio 14 d. kai 
kurie Kauno gimnazijos mokiniai nenuėjo į cerkvę. Pagaliau 
rudenyj 1897 m. įvyko panašūs “maištai" Mintaujoje ir šŠiau- 
liuose ir tik tuomet buvo išleistas caro įsakymas, kuriuo bu- 
vo leista katalikams mokiniams į cerkves neiti 


2 Mintaujoje dar 1896 m., bet šiauliuose jau po nevykdomo caro 
leidimo, 1897 m. M. B-ka. 

19. LIETUVIŲ GOLGOTA! 


Kiekvienas kraštas, kiekviena tauta, kiekviena visuomenės 
klasė turi savo kančių kelią, turi savo kapinius, kurie ženk- 
lina kovų ir laimėjimų ar pralaimėjimų etapus. Per aspera 
ad astra! Kas neturi kankinio tradicijos, tas neturi ir gar- 
bės tradicijų. 

štai pagarsėjusi savo ilgais karais dėl nepriklausomybės 
tauta, mūsų kaimynystėje ir mūsų kraujo aukomis augusi ir 
garsėjusi, išdidžiai į save vieną įsižiūrėjusi, nematė, kas jos 
artimiausioje kaimynystėje vyko, ir vien tik nešiojosi po pa- 
saulį su savo kančių vainiku. O tuo pačiu laiku čia pat gre- 
ta jau buvo bebaigianti savo gyvenimą plačiai nežinoma tau- 
ta, kuri beveik prieš penkis šimtus metų nepriklausomybės 
nustojusi, vėliau baudžiavos pančiais supančiota, jau buvo 
graban sudėta ir užkalta, palaidota. Ilgai ji dideles kančias 
kentėjo, bet jos kančių balso nieks negirdėjo. Jos kaimynams 
toji mirtis atrodė visai natūrali, bet visdėlto, kad ir kitų nu- 
marinta, pati ji mirti nenorėjo ir net tą dieną, kada jai 
kiti sugiedojo Reguiescat in pace, ji sukilo ir pradėjo sava- 
rankiškai savo naujų kančių ir laimėjimų tradicijas kurti, 
pradėjo tiesti savo kryžiaus kelią, gal ne tiek išgarsėjusį ir 


1 Pirmą kartą spausdinta “Mūsų Žinyne" 1921 m. Nr. 2. p. 
105-119. 

išgarsintą, kaip kitų, bet vis dėlto lydimą ne mažesnio aukų 
skaičiaus. 

Tiesa, dar ir prieš tai ant idėjų aukuro ji buvo sudėjusi 
nemaža savo vaikų aukų ir jų vardais net ir plačiai buvo 
išgarsėjusi, bet, deja, tos aukos buvo nešamos ne už savo 
tautą, bet už svetimas idėjas. Savo krauju apliejo ir kaulais 
paklojo ne savo, bet svetimos tautos kelią. 

ši tauta, tai prisikėlusi iš numirusių naujam gyvenimui 
lietuvių tauta, kuri sykį pradėjusi savo aukų istoriją, jau 
nebesustojo ir 6io tuo keliu toliau 


II 


Pirmajam pasauliniam karui pasibaigus, nutrūko lietuvių 
tautai šimtmetės nelaisvės grandinė. Buvo nutraukti vargo ir 
nusivylimo pančiai, buvo numestas amžinųjų tos tautos prie- 
šų jai uždėtas jungas. Tas valdovas, kuris buvo pasiryžęs 
lietuvių tautą nušluoti nuo žemės paviršiaus, nustojo ponauti. 
Lietuvis mužikas, panaikinus baudžiavas, liko asmeniškai lais- 
vas, nors ir liko dar ilgam politiniu ir kultūriniu vergu. Dar 
nedrįsdamas svajoti apie politinę laisvę, jis atvirai stojo ko- 
von už savo kultūros išlaikymą ir puoselėjimą. Bet kaip tik 
tuomet, kaip perkūnas giedrią dieną, trenkė į jį lietuvių 
spaudos uždraudimas. čia nerašysime to uždraudimo istori- 
jos, kuri dar nėra pilnai paaiškėjusi ir išaiškinta, tik ir čia 
tenka pabrėžti, kad ir šią didžiausią skriaudą, kurios nežinojo 
nė viena kita tauta, lietuvių tauta sutiko tyliai — nešaukė 
taip, kad ją girdėtų visas kultūringas pasaulis, nerodė kitiems 
savo žaizdų, bet dantis sukandusi stojo tylion kovon, kelių 
šimtų metų eigoje pirmon visai savarankiškon kovon už savo 
ateitį. Ir kas gi čia jai būtų galėjęs padėti? Savaime aiš- 
ku, kad ne oficialioji Rusija, pati tą uždraudimą paskelbusi. 
Ir ne vokiečiai, kurie ne tik nepalaikė Lietuvos jos kovoje 
už savo spaudą, kaip tat mėgdavo neteisingai skelbti kiti 
lenkų publicistai, bet atvirkščiai, kaip vėliau matysime, nere- 
tai talkininkavo rusų valdžiai lietuvių spaudą persekiojant. 
Pagaliau, ir ne pietų mūsų kaimynai — lenkai, kurie būdami 
tikri, kad lietuvių liaudis rusų raidžių nepriimsianti, bet ir 
uždraudimo apystovose nesugebėsianti ir nuosavos kultūros 
sukurti, tikėjosi, kad dėl to uždraudimo lietuvių tauta turė- 
sianti priimti “augštesnę" lenkų kultūrą ir tuo būdu pati 
savęs išsižadėsianti. Tačiau ji nieko neišsižadėjo ir stojo ko- 
von pati viena ir po keturių dešimčių sunkiausių kovos metų 

laimėjo. O laimėjusi, pasistatė sau ir kitą uždavinį ir kovoje 
už nepriklausomą politinį gyvenimą pradėjo nešti naujas au- 
kas ir jas neša ligi šiol. 

ši spaudos kova buvo mums pirmutinė, kurioje patys pil- 
nai supratome tos kovos tikslus. Kaip kiekvieną kovą, ir ją 
lydėjo aukos, kurias ilgainiui padengė jau užmiršimo šydas, 
tačiau mūsų, tų kovotojų vaikų ir ainių šventoji pareiga yra 
iškelti dienos švieson vardus tų, kas toje kovoje nukentėjo. 
šiame rašinyje padaromas pirmasis bandymas vardais ir skai- 
čiais nušviesti tą vieną garbingiausiųjų mūsų naujosios isto- 
rijos laikotarpių. 


III 


Nuostabiu istorijos bėgio vingiu pirmoji byla dėl lietuviš- 
kų raštų buvo iškilusi dar prieš lietuvių spaudos uždraudi- 
mą. Jau 1861 m. pradžioje Klaipėdos vokiečių policijos ser- 
žantas Albrechtas pranešė rusų konsului Klaipėdoje, kad kele- 
tas atvykusių iš anapus sienos asmenų pasiūlė Klaipėdos spaus- 
tuvininkui Horchui išspausdinti 10,000 egzempliorių “neleis- 
tino" lietuviškai rašyto veikalo, kurį Prūsijos policija iš Hor- 
cho atėmė ir paskiau įteikė rusų valdžios organams Vilniu- 
je. Tuojau buvo pradėtas tardymas, jieškota kaltininkų. Buvo 
atsakomybėn patraukti Kijevo universiteto studentas Bronis- 
lovas Bucevičius, dvarininkai Liudvikas Grajauskis ir Anta- 
nas Montvila ir ūkininkas Katulis. Visi jie buvo nuo Kvė- 
darnos Raseinių apskr. 


Suimtas Bucevičius prisipažino, kad to veikalo autorius 
esąs žinomas “Chlop Zz powiatu Marjampolskiego" Mikalojus 
Akelaitis, o pats tasai “neleistinas" veikalas tai Donelaičio 
“Metai? su Akelaičio vertimu į lenkų kalbą. Taigi nors pati 
toji poema Mažojoje Lietuvoje jau senai buvo išspausdinta, 
o ir porą metų prieš tai* net ir Petrapilio Mokslo Akademija 
buvo jį išleidusi, vis dėlto Vilniaus administracijai užteko vie- 
no tiktai prūsų žandaro liudijimo, kad šį veikalą, jo neskai- 
čius, priskirtų uždraustiems, bandytų pagauti Akelaitį, kuriam 
tačiau pavyko pasprukti į Paryžių, visus savo rankraščius ir 
biblioteką palikus Vilniaus lietuvio dailininko Zenkevičiaus 
rankose. Smulkesnieji gi kaltininkai buvo generolo guberna- 
toriaus Nazimovo nubausti administraciniu būdu. Atsėdėjęs 
keletą mėnesių kalėjime Bucevičius buvo ištremtas Jaroslav- 


* Įšleista 1865 m. M. B-ka. 

lin, kur buvo atiduotas policijos priežiūrai ir paskiau buvo 
ten paimtas civilinėn tarnybon. Iš kalėjimo išleistas Antanas 
Montvila buvo paliktas policijos priežiūroje Lietuvoje, o Liud- 
vikas Grajauskis buvo išleistas iš kalėjimo ir daugiau ne- 
baustas. Katulis pasislėpė. Vis dėlto reikia pripažinti, kad tiek 
Prūsų, tiek rusų policija šį kartą turėjo neblogą uoslę, nes 
šis Donelaitis čia buvo vien tiktai širma, o tie jaunuoliai 
ruošėsi spausdinti nelegalius, Akelaičio lietuviškai parašytus 
atsišaukimus prieš valdžią, kuriuos vėliau, jau sukilimo metu, 
Akelaitis viename nelegaliame leidinyje ir išspausdino. 


Tą bylą iškėlę Prūsų valdininkai buvo dosniai apdovanoti: 
seržantui Albrechtui caro įsakymu buvo duota 300 rublių, o 
Klaipėdos pašto viršininkas, Milstrichas, kuris pagavo inkri- 
minuojamą korespondenciją, gavo net Stanislovo III laipsnio 
ordiną. 


Kaip matėme, jau šioje pirmoje byloje dėl lietuviškų raš- 
tų uoliais rusų valdžios talkininkais sekant lietuvių spaudą 
buvo vokiečiai valdininkai. Teks ir vėliau neretai jų nagus 
pastebėti, nors dažniausiai jie stengėsi savo veiklą visaip už- 
maskuoti ir dėlto jos kitais atvejais negalima ir pastebėti. 


IV 


Lietuvių spaudos uždraudimas visų pirma sudavė sunkų 
smūgį tiems neskaitlingiems tuo laiku lietuviams inteligen- 
tams, daugiausia susispietusiems apie vyskupą Valančių, kurie 
kaip tik tuo laiku jau buvo pradėję planuoti platesnį vi- 
suomeninį darbą. Uždraudimas laikinai visai suparaližavo jų 
veikimą, nes pradžioje jie nemokėjo prie naujų sąlygų pri- 
siderinti, nors ir nepalūžo. Nemaža jų palietė ir 1863 - 1864 
m. sukilimo malšinimas — vieni jų žuvo besikaudami už Lie- 
tuvos laisvę, kiti buvo suimti ir ištremti Sibiran, kiti vėl 
nuo bausmės besislėpdami pateko emigracijon, tačiau likę vis 
dėlto greitai atsipeikėjo ir, iš dalies Valančiaus vadovaujami, 
pradėjo tiesti naujus Lietuvos atgimimo kelius. Pradžioje 
veikdami labai siauruose rėmuose, ilgainiui juos tiek išplėtė, 
kad susilaukė visai nelauktų rezultatų, faktiškai surevoliucino 
visą lietuvių kaimo visuomenę ir tik baudžiavos jungą nume- 
tusius ūkininkus įkinkė ne tiek kovon už duonos kąsnį, kiek 
idėjinėn kovon už savo krašto tuo laiku dar neaiškiai ryš- 
kėjančią ateitį. Pradžioje dar kiek pasvyravę klausime ar pri- 
imti ar atmesti lietuvių raštams brukamas rusiškas raides, 

greitai atsipeikėjo ir pradėjo už sienos spausdinti lietuviškus 
raštus, kuriuose net vyskupo Valančiaus kai kuriems rusų 
raidėmis išleistiems spausdiniams duotoji aprobata buvo jo pa- 
ties panaudota kovai prieš valdžią. 


Prūsų sienos artumas žymiai padėjo tiek knygeles spaus- 
dinti, tiek ir platinti, juo labiau, kad jau iš seno daugumas 
Prūsų pasienio gyventojų vertėsi įvairios kontrabandos neši- 
mu per sieną, kurios visos spragos jau senai buvo žinomos. 
Pradžioje nedideliais pundeliais, paskiau jau dešimtimis pūdų 
pradėjo Lietuvon plaukti per sieną įvairūs lietuviškieji raštai 
ir paskiau plisti visame krašte. 

Rusų administracija greitai susigriebė ir tiems raštams 
ir jų platintojams gaudyti įkinkė beveik visą savo adminis- 
tracijos aparatą — pasienio sargybas, policiją, žandarmeriją, 
paštininkus, pradžios mokyklų mokytojus ir t.t. Prasidėjo tik- 
ras to žodžio prasme karas tarp beginklės tautos ir ligi dan- 
tų apsiginklavusios administracijos ir jis tęsėsi ilgiau už bet 
kokį kitą karą, net ištisus 40 metų. šis karas negarsėjo ko- 
kiomis skambiomis kautynėmis ir pasaulio istorijon dar nėra 
įtrauktas. O lieta ten ne tiek kraujo, kiek ašarų. Ir nežiū- 
rint, kad veik visuose atviruose to karo susidūrimuose su 
caro valdžios atstovais lietuvis ūkininkas paprastai pralaimė- 
davo ir už kiekvieną pralaimėjimą mokėjo kalėjimu ir ištrė- 
mimu iš savo krašto, vis dėlto pagaliau laimėjo ne caras ir 
jo valdininkų armijos, bet tie beginkliai lietuvių ūkininkai, 
ir laimėjo tuomet, kada visame plačiame Lietuvos plote neliko 
nei vienos vietelės, nei vieno kaimo, nei vieno gyventojo, ku- 
ris nebūtų bendron kovon įtrauktas. 

Gerai žinome Septynerių metų karo įvykius, žinome tris- 
dešimties metų karo veikėjų vardus, nors Lietuva jie tik 
vienu sparnu telietė. Taigi privalome prisiminti ir mūsų nuo- 
savaus keturiasdešimties metų karo veikėjus, kovotojus, kan- 
kinius. Kareiviais aname kare buvo visa lietuvių tauta, o 
karžygiais tie, kurie dėl to karo nukentėjo. 

Negalime visai tiksliai nustatyti, kada rusų valdžia pra- 
dėjo gaudyti lietuvių raštų platintojus. Mūsų turimomis ži- 
niomis 1868 m., bet tais metais jis buvo taip plačiai pra- 
vestas, kad, greičiausia, pirmieji tuo žvilgsniu valdžios dar- 
bai buvo jau ir kiek anksčiau atlikti. 

žemiau pateikiama persekiojimų chronologija, suprantama, 
nėra pilna. čia buvo panaudotos tik valdžios oficialios in- 
formacijos, kurios anksčiau iš viso nebuvo mums prieinamos: 
nuo 1869 m. ligi 1881 m. buvo progos pasinaudoti išlikusio- 

mis Kauno gubernatoriaus archyvo bylomis, o nuo 1881 ligi 
1900 m. Petrapilio policijos departamento kasmetinėmis žan- 
darų veikimo apžvalgomis. šį straipsnį rašydamas, be to, ne- 
turėjau dar savo rankose mūsų laikraščių nuo 1883 ligi 
1904 m. komplektų, tad ir negalėjau tų laikraščių informa- 
cijomis papildyti anų oficialiųjų informacijų. Nors, kita ver- 
tus, vėliau ir visus tuos tiek prūsinius, tiek ir amerikinius 
laikraščius pavarčius teko įsitikinti kad ir ten apie persekio- 
jimus ir bausmes platintojams skelbta labai nepilnas ir dažnai 
netikslias žinias, kurios tik retais atvejais galėjo papildyti ar 
atitaisyti oficialiąsias rusų valdžios informacijas. 

Tačiau žemiau pateikiamos informacijos remiasi vien tik- 
tai oficialiais šaltiniais ir pasitaikančios čia klaidos — tai 
pačių šaltinių klaidos (nekalbant jau apie tas, kurios buvo 
atsiradusios dėl nevykusios tuo laiku “Mūsų žinyno“ korek- 
tūros. 

1868 m. pas Kretingos valstietį Joną Stakauskį buvo pa- 
daryta krata ir jos metu rasta 10 egzempliorių “Kalvarijos" 
ir 27 egz. kitų knygučių. Bet seniausioji žinia, susekta ofi- 
cialiuose šaltiniuose, kalba apie 1869 m. balandžio mėnesį 
atėmimą iš Darbėnų valsč. Margininkų kaimo valstiečio Mar- 
tyno Martinkaus dviejų “Kalvarijos" egzempliorių. Paskiau tų 
pačių metų gegužės mėn. Telšių policija pačiupo 7 tos pa- 
čios “Kalvarijos egzempliorius, bet patiems jų nešiotojams pa- 
vyko pasprukti. 5 egz. toji pati policija pagavo pas kažinkokią 
Puslauskienę. Tą patį gegužės mėnesį Kuliuose, Plungės valsč. 
iš Onos Žilevičiūtės atimta 10 “Kalvarijos" egz, iš Budrių 
kaimo, Kartenos valsč. Kotrynos Kundrotienės atimta Iegaliai 
išleistos Valančiaus “Paaugusių žmonių knygelė“ ir “Gyvenimai 
šventųjų". Tuo būdu “Kalvarija" ir buvo toji pirmoji bomba, 
kuri vėliau susprogdino taip, atrodo, gudriai sudarytą rusų 
valdžios planą lietuvių tautai nutautinti ir surusinti. 1869 m. 
gegužės 27 d. iš Telšių miestelėno Aleksandro Anuso vėl 
atimta 1 tos pačios “Kalvarijos" egzempliorius. 

Tą patį gegužės mėnesį buvo pradėta ir kiek platesnė 
byla — prieš kai kuriuos „Ainuiškės valsč. ūkininkus, kurią 
iššaukė įskundimas Gintiliškės pradžios mokyklos mokytojo 
ruso Čiurino. Dėl to buvo padarytos kratos pas Gintiliškės 
valsč. Juozą Gricių, kur nieko nesurasta, pas Stirbaičių kai- 
mo Praną Sabaliauską, kur rasta Valančiaus politinė brošiū- 
ra “Isz Tamsybes wed tiktay kelis Teisybes“. Taip pat buvo 
iškrėstas ir Skuodo valsč. Notėnų bažnyčios vargonininkas 
Fridrichas Otto. Gegužės 20 d. Otto, Sabaliauskas ir Barzdaus- 
kas buvo suimti, bet jau lygiai po savaitės iš arešto buvo 

paleisti. Bene jie ir bus tos pirmosios spaudos draudimo ko- 
vos aukos iš ūkininkų tarpo. Tų pačių metų rugsėjo mėn. 
ten pat vėl buvo padarytos kratos pas Joną Gricių, Otto ir 
Juozą Stankų, bet nieko nerasta, — po pirmos kratos jie 
jau išmoko slėpti. 

Tais pačiais metais daromos kratos Telšių apskr. Tuzų 
kaime pas Antaną Dvaronį, Antaną ir Juozą Gilkauskius, Jo- 
ną Brencių, bet ir čia nieko nesurasta. 

Raseinių apskrityje kratos prasidėjo 1869 m. lapkričio mė- 
nesį, kuomet švėkšnoje buvo iškratyti Vincas Razutis (rastos 
penkios knygutės), Teklė Paulavičiūtė (6 knygos), Ona Ber- 
giemienė (6 knygos), Cecilija Rusteikienė (1 knyga), Bar- 
bora Serapiniūtė (1 knyga). Taip pat šiluvoje pas zakristi- 
joną Vaitkevičių buvo rasta viena knyga. 

Tų pačių metų rugsėjo mėn. netoli Augštelkių prie šiau- 
lių žandarmerija pagavo 202 įvairių lietuviškų knygų egzemp- 
liorius, daugiausia elementorius, kuriuos pametė pabėgęs žy- 
das kontrabandininkas. Gruzdžiuose rugsėjo 18 d. su knygo- 
mis buvo suimta škaplierninkė Karalina Laniauskaitė, kuri 
tačiau iš arešto pabėgo, bet jau lapkričio 1 d. buvo antrą 
kartą su knygomis pagauta Linkuvoje. Kaip “nepataisomai“ 
nusikaltėlei jai pirmai teko dėl lietuviškų raštų sunkiau nu- 
kentėti. Tardymui ji buvo nugabenta į Vilnių. Kalėjime ji 
buvo išlaikyta beveik pusantrų metų, ligi 1871 m. kovo 7 d. 
Generolo gubernatoriaus sprendimu buvo išsiųsta tėviškėn po- 
licijos priežiūron. Bet jau tų pačių 1871 m. liepos 9 d. ji 
vėl buvo pasienyje pagauta su knygomis ir vėl atsidūrė ka- 
lėjime. Už toki “atkaklumą" 1872 m. sausio 28 d. generolo 
gubernatoriaus sprendimu ji buvo neaprėžtam laikui ištremta 
į Oloneco guberniją. Tolimesnio jos likimo nepavyko išaiškin- 
ti. Bet ji buvo pirmoji, iš liaudies išėjusi, tokia stambi kovos 
už savo spaudą auka. 

Panevėžio apskrityje žandarai specializavosi atiminėdami 
iš žmonių, jiems išeinant iš bažnyčių, arba ir pačiose bažny- 
čiose, “Aukso Altorius“. Tai jau taip dažnai buvo praktikuo- 
jama, kad 1869 m. liepos 28 d. vyskupas Valančius buvo pri- 
verstas kreiptis į Kauno gubernatorių specialiu raštu, kuriame 
pabrėžė, kad kai kuriose Panevėžio apskrities vietovėse tūks- 
tantininkai su žandarais atiminėja iš žmonių ne tik malda- 
knyges, bet ir rožančius. Nurodęs į tokio valdžios atstovų 
elgesio neteisėtumą, jis prašė gubernatoriaus sustabdyti tokį 
žmonių tikybinių jausmų įžeidinėjimą. Savaime aišku, kad iš 
to protesto nieko neišėjo, ir panašūs maldaknygių gaudymai 
laiks nuo laiko buvo ir kitur kartojami per visą spaudos 
draudimo laiką. 

1869 m. birželio mėn. žandarai atėmė “Aukso Altorių“ iš 
Gulbinų valsčiaus Andriaus Kaladžio ir Onos Balinskienės, Ma- 
lavėnuose iš Mykolo Tytaus, iš Pumpėnų valsč. valstiečio Jo- 
no Veršickio, Panevėžio mieste iš Justino Venckevičiaus ir 
Jono Normanto, iš pumpėniškių Antano Jusėno, Jono Var- 
neckio, Rapolo Kondratavičiaus, Grigo Raudilos, Kazimiero 
Vaitkaus, Kazimiero Steponavičiaus, Vinco Dulevičiaus, Stasio 
Mosdužio, iš Mortos Grigaliūnaitės, Paulinos Kudinaitės ir 
Cecilijos Valukaitienės, taip pat iš Bonifaco Pašančio ir Do- 
mininkos Bielskienės. Kiek vėliau Linkuvoje buvo dar atimta 
2 egzemplioriai “Aukso Altoriaus“ ir aštuoni egzempiloriai 
“Kalvarijos". 

Ukmergės apskrityje, Kupiškyje iš Vabalninko miestelėno 
Jono Laučkos buvo atimti 25 egzemplioriai lietuviškų ir len- 
kiškų knygų. Gruodžio 10 d. pas Pumpėnų valsčiaus Balt- 
karčių kaimo Joną Pačelį buvo rasta “Gromata Apskrita“, 
kurią platinant žandarai įtardavo Palėvėnės vienuolyno vie- 
nuolius, bet padarę vienuolyne kratą, ten nieko nerado. 

Iš 1870 m. turime daug mažiau žinių apie pagautas kny- 
gas ir atrodo, kad tais metais žandarams ir policijai laikinai 
buvo knygų gaudymo ūpas atslūgęs. 

Plungėje pas Stasį Visockį rasta “Litanie apej wisus 
muczelninkus". 1870 m. balandžio 6 d. Nemakščiuose su kny- 
gomis ir laiškais buvo suimta Petronelė čČeponaitė. Ji lyg 
prisipažino knygas gavusi iš Žvingių klebono Butkevičiaus ir 
turėjusi jas pristatyti vyskupui Valančiui. Tačiau policija, pa- 
dariusi kratą pas kunigą Butkevičių, nieko nerado. Čeponaitė 
buvo greitai iš kalėjimo išleista ir tik palikta policijos prie- 
žiūroje. Birželio mėn. Jurbarke pas atvykusį iš Suvalkų gub. 
Bujauskį buvo rasta 13 knygų, pas Oną Petravičiūtę 7, pas. 
Mateušą Maskolaitį 11 įvairių knygų. Dar keletas knygų buvo 
rasta pas kitus. Visi buvo suimti ir tik lapkričio mėnesio 
pradžioje iš kalėjimo išleisti. Bujauskas buvo išsiųstas Suval- 
kijon, o kiti palikti policijos priežiūroje. Rugsėjo mėnesį pas. 
Girkalnio valsč. valstietį Vincą Sčenauskį buvo rasta “Litanie", 
o rugsėjo 14 d. netoli buvo rasti pamesti du, literatūros pil- 
ni, maišai. 

šiaulių apskr. Joniškyje kovo 1 d. buvo padaryta krata 
pas Rūdiškių filialistą Pacevičių ir pas Joniškio kleboną Bu- 
žinskį, bet nieko nerasta. Krata buvo padaryta įskundus juos 
ruošiant kažinkokį susirinkimą, už kuri abudu turėjo sumokė- 
ti po 25 rublius pabaudos. Ukmergės apskrityje 1870 m. pa- 
baigoje buvo padarytos kratos Anykščių valsčiuje pas Joną 
Ladauskį, pas kurį surasta 3 “Paaugusių knygelės“ egz. Taip 
pat kratyta ištrėmime mirusio kunigo Klemenso Kairio seserys 

Cecilija ir Ona Kairytės, kur buvo surasta “Gromata apskri- 
ta", o pas Joną Karosą “Litanie". Buvo ten daroma ir dau- 
giau kratų ir per visus 1870 m. Ukmergės žandarai iš įvai- 
rių asmenų buvo atėmę 119 įvairių lietuviškų knygų egzemp- 
liorių. Tų visų kratų svarbiausias tikslas buvo noras išaiš- 
kinti vyskupo Valančiaus vaidmenį lietuviškus raštus pla- 
tinant. Prūsų valdžios agentų padedama, rusų žandarmerija 
buvo pagaliau susekusi ir vyskupo Valančiaus sudarytą or- 
ganizaciją lietuviškiems spaudiniams platinti. ši byla ofi- 
cialiai buvo pradėta jau 1870 m. ir baigta 1871 m. Atsako- 
mybėn buvo patraukti 9 kunigai iš Žemaičių vyskupijos ir 
dešimtas kunigas Antanas Brundza, kurį Prūsų valdžia išdavė 
rusams. 

Greta jų buvo dar įtariamas kunigas Justinas Dovydai- 
tis ir kunigas Jeronimas Račkauskis, bet neturint prieš juos 
inkriminuojamos medžiagos, jie nebuvo paliesti. Generolo gu- 
bernatoriaus įsakymu generolas Losevas su būriu žandarų ir 
policijos buvo padaręs nuodugnią kratą vyskupo Valančiaus 
bute, tačiau nieko jiems nepavyko rasti. Bijant iššaukti už- 
sienyje triukšmą, jei būtų ištremtas paskutinysis Lietuvos vys- 
kupas, Valančius paliktas vietoje, tik slaptai policijos buvo 
prižiūrimas. Pačioje gi toje pirmojoje didesnėje byloje dėl 
lietuviškų raštų visi patrauktieji atsakomybėn buvo sunkiai 
nubausti, nežiūrint, kad tardymo metu kaikurie kunigai buvo 
prisipažinę. Kunigas Butkevičius buvo ištremtas į Tobolsko 
guberniją, Norvaiša į Tomsko gub., Stroupas į Archangelsko 
gub., Eitutavičius į Viatkos gub., Kaziliauskas į Cholmogorus. 
Kunigai Buividas, Dembskis ir Kaziliūnas buvo perkelti į Vil- 
niaus vyskupiją be teisės savojon vyskupijon grįžti. Brundza 
buvo 11 mėnesių išlaikytas kalėjime ir po to ištremtas į Ar- 
changelsko guberniją. Vietoje buvo paliktas tiktai kunigas To- 
maševičius. O toje pačioje byloje atsakomybėn patraukti pa- 
sauliečiai Simanas Kulakauskis ir Stasys Račiūnas buvo iš- 
tremti į Tomsko guberniją. 


v 


Ligi 1880 m. visos panašios bylos buvo sprendžiamos vien 
tiktai administraciniu keliu, gubernatoriaus ar generolo gu- 
bernatoriaus nuožiūra. Oficialiuose to laiko šaltiniuose nedaug 
terandame žinių, kas, kur, už ką ir kaip buvo nubaustas. 
šį laiko tarpą bus galima tinkamiau nušviesti, tik suradus 
atitinkamus šaltinius. Bet vis dėlto ir iš šio laiko šiokių 
tokių žinių esama. 1871 m. balandžio 18 d. pas Aleksandrą 

Leonardą Kauskį (?) Kartenos valsč. buvo surasta maldakny- 
ge, ir jis už ją buvo baudžiamas. 1871 m. liepos 18 d. iš 
Eržvilko valstiečio Stasio Navickio atimta 20 įvairių lietuviš- 
kų knygų. Vėliau paaiškėjo, kad visos tos knygos buvo vi- 
siškai legalios, dar prieš spaudos uždraudimą Vilniuje cenzūros 
leidimu išspausdintos. 

1872 m. rugpiūčio 27 Biržuose iš Andriaus Kaladžio atim- 
ta 15 įvairių lietuvišku knygučių, iš Domininko Vaitiekūno 
23 lietuviškos ir 24 lenkiškos knygos. Išaiškinta, kad iš jų visų 
tik 10 buvo uždraustos (“Kialas i dangu", “Jėzus, Maria, 
Juozapas Szwentas", “Szwentadienis Darbas" ir elementoriai). 
Nors vėliau buvo išaiškinta, kad vienus elementorius teišsky- 
rus, visas kitas knygutes buvo valdžios leista knygininkui 
Zavadzkiui Vilniuje legališkai išparduoti, bet vis dėlto ir Ka- 
ladis ir Vaitiekūnas buvo atiduoti taikos teisėjo teismui už 
draustinų knygų pardavinėjimą. 1872 m. gruodžio 7 d. tai- 
kos teisėjas nuteisė juos kiekvieną trijų rublių pabauda. 

1872 m. spalių 16 d. Tauragėje pas Julijoną Baldauskie- 
nę buvo rasta 1096 lietuviškos knygos. Suimta, ji buvo nu- 
gabenta į Vilniaus Tardymo Komisiją, bet jau vasario mėn. 
1873 m. buvo iš kalėjimo išleista ir atiduota policijos prie- 
žiūrai. 

1872 m gegužės mėn. pas Eleną Sauskaitę iš šaukėnų 
valsč. policija rado knygelę. Sauskaitė tuojau buvo suimta ir 
porą savaičių kalėjime išsėdėjusi, buvo išleista ant parankos, 
o jos byla buvo atiduota Taikos Teisėjų Suvažiavimo teismui. 
Ji buvo nubausta sumokėti 100 rublių pabaudą arba atsedėti 
2 mėnesius kalėjime. Kadangi ji pabaudos nesumokėjo, tai ir 
buvo išlaikyta kalėjime nuo 1873 m. vasario 7 d. ligi ba- 
landžio 27 d. 

Kauno gubernatoriaus archyve pavyko užtikti dar dvi by- 
las iš to laikotarpio. 1873 m. kovo mėn. Telšių apskrityje 
pas Jievą Liutkienę ir Moniką Bastienę rasta du kalen- 
doriai. Byla buvo pavesta taikos teisėjui, bet neišliko žinių, 
kaip ji baigėsi. 1878 m. birželio mėn. Telšiuose pas Ettą Su- 
movienę rasta 4 maldaknygės. 

Be abejo, tokių bylų buvo ir daugiau, bet oficialiuose šal- 
tiniuose nepavyko apie jas surasti žinių. 


VI 


Be Kauno gubernijos raštinės bylų, nuo 1881 m. daug 
šiuo klausimu medžiagos duoda rūpestingai paruoštos žanda- 

rų veikimo kasmetinės apžvalgos. Tai vadinamos “Vedomosti 
doznaniam, proizvedennym v žandarskich upravlenijach"“ ir 
“Obzory važnejšich doznanij". Pirmąsias teko matyti iš laiko 
nuo 1881 ligi 1897 metų, antrąsias nuo 1881 ligi 1900 metų. 
Tačiau, nors ir prieš tai žandarai uoliai gaudydavo lietuviš- 
kas knygas, bet seniau patys dėl to bylų nekeldavo; pirmą 
žandarišką bylą teko surasti tik 1885 m. o visos prieš tai 
kilusios bylos buvo sprendžiamos grynai administraciniu keliu 
arba atiduodamos taikos teisėjams. 


Ligi 1885 m. pavyko surasti tik vieną bylų iš 1883 m. 
sąrašą ir tai nepilną, nes čia daugiausia trūko žinių apie 
paskirtas bausmes. 


Čia yra žinių apie 13-ka 1883 m. pravestų kratų. Rum- 
šiškyje pas Petrą šleniką iš Vilkijos atimta viena maldakny- 
g6. Lapkričio 15 d. Kaune pas Pranę Laškevičienę buvo 
pagautos tik iš užsienio atgabentos 16 knygų. Raguvoje 
pas Mykolą Sevčenką rasta trys knygos. Lapkričio 25 d. Tel- 
šiuose iš Jurgio Paulauskio atimta 60 knygų. Rozalime iš Bai- 
sogalos valsčiaus valstiečio Kazio Uoginto atimta 10 knygų. 
Švobiškyje pas Magdaleną Paulikaitienę iš Joniškio atimta 27 
knygos. Gegužės 13 d. taikos teisėjas ją nubaudė 10 rublių 
pabauda. Linkuvoje pas Antaną Kirkilą rasta 1 knyga. Uk- 
mergėje pas Praną šileikį ir Mataušą Dundą 2 knygos. Pas 
tą patį Dundą (iš Vyžuonų valsčiaus) vasario 4 d. atimta 
29 maldaknygės. Girdiškyje pas Antaną Žukauską iš Tripių 
kaimo — 106 knygos. Pas Stasį Nedeckį iš Viduklės 74 kny- 
gos, pas Joną Sutkevičių iš Tauragės 6 knygos ir pas Pet- 
rą Urbaitį iš Pagirių 10 knygų. Balandžio 3 d. Linkuvoje iš 
Apolinaro Butavičiaus iš Joniškėlio atimta 2 knygos, tą pačią 
dieną iš Karolio Baravyko atimta 8 knygos, o Kėdainiuose 
pas Petrą Burneiki rasta 2 knygos. 


Nors ligi šiol nepavyko surinkti visų duomenų apie iš- 
kratytus ir apie uždėtas jiems bausmes, tačiau iš esamų vi- 
sam laikotarpiui nuo spaudos uždraudimo ligi Aušrai žinių 
turime toki minimalini už lietuviškus raštus gautų bausmių 
balansą: 


4 metai 11 mėnesių ir 15 dienų arešto ir kalėjimo (ne- 
skaitant to laiko, kurį baudžiamiems teko atseėdėti kalėjime 
ligi jų bylų išsprendimo); po 3 metus ištrėmimo į Archan- 
gelsko ir Tomsko gubernijas, po vienerius metus ištrėmimo į 
Oloneco, Tobolskio, Viatkos ir Tveriaus guberniją ir keli šim- 
tai rublių piniginės pabaudos. 

VII 


Pirmoji žandariška byla buvo iškelta už maldaknygių par- 
davinėjimą 1885 m. prieš Kauno gubernijos gyventoją Joną 
švedą. Paaiškėjus, kad tai esančios maldaknygės, žandarai 
paliko jį ramybėje, laikydami, kad maldaknyges gaudyti tai 
policijos darbas. 

Ligi pat 1889 m. nėra užfiksuota daugiau žandariškų by- 
lų dėl lietuviškų raštų. Tik nuo 1889 m. pradžios žandarai, 
laikydami, kad viena policija nesugebėsianti sulaikyti lietu- 
viško sąjūdžio, patys pradėjo platesnį lietuviškų raštų sekio- 
jimo darbą. Bet ir čia, kaip ne kartą anksčiau, iniciatyva 
išėjo iš vokiečių policijos. Ji pranešė rusų administracijai, 
kad 1889 m. vasario mėnesio pabaigoje Prūsijos pilietis Jo- 
hann Kissen gavo iš Karaliaučiaus pundą lietuviškų spaudi- 
nių, adresuotų į Raseinių apskritį Juozui Toleikiui. Matyti, 
pats Kissenas buvo apie tai Prūsijos policijai pranešęs, nes 
Toleikis tų knygų visai nebuvo gavęs. Bet vis dėlto 17 ne- 
gavęs pačių knygų, vien dėl to įskundimo Toleikis buvo 
trims metams ištremtas į Vologdos guberniją. 

Tais pačiais metais per kratas policija rado pas Joną | 
Mozūrą iš Vydžių vieną knygą, pas Karaliną Stanevičiūtę 
Kražiuose 5 knygas, pas Reimontą Kaupą iš Žeimių 6 kny- 
gas, pas Kostą Suševą iš Raseinių apskrities 4 knygas, pas 
Barborą Posmienę iš Raseinių apskr. 2 knygas, pas Stasi Sa- 
muilį Kelmėje 2 knygas, pas Longiną Stakauskį Vabalninke 
15 knygų, pas pasislėpusią moteriškę Biržuose 7 knygas, pas 
Antaną Rimkų iš Raseinių apskr. 9 knygas, pas Anastazijų 
Monkevičių Kelmėje 6 knygas, pas Praną Povilonį Panemunė- 
lio valsčiaus 30 knygų. 1890 m. kovo 17 Povilonis generoio 
gubernatoriaus buvo nubaustas dviem mėnesiais arešto. Kitų 
bylos buvo daugiausia atiduodamos taikos teisėjų teismui, ku- 
rie skyrė paprastai tik pinigines kelių rublių pabaudas. 

1890 m. Kauno gubernijoje už “atsišaukimų" platinimą 
buvo atsakomybėn patrauktas Balys šiušys. Pas jį buvo ras- 
ta 153 knygos ir 20 “Apžwalgos" numerių. Metus kalėjime 
išlaikytas, jis dar gavo bausmei vieną mėnesį kalėjimo ir 2 
metams buvo iš Lietuvos ištremtas į Rusiją. 

šiais metais buvo baigta ir viena gan įdomi byla: 1887 
m. kovo 19 už lietuviškų raštų platinimą buvo taikos teisė- 
jo teismui atiduoti Kvėdarnos valsčiaus valstiečiai Juozas Bud- 
rikas, Nikodemas Paulauskas, Barbora Serapinienė ir Julijo- 
nas Steponavičius. Taikos teisėjas Boboriškinas, atsirėmęs tuo, 
kad lietuvių raštus draudžią įstatymai nebuvo viešumai pa- 

skelbti, kaip to reikalauja bendra įstatymo skelbimo tvarka, 
ir todėl žmonėms jie galėjo būti ir nežinomi, visus kalti- 
namuosius išteisino ir net jiems grąžino atimtas knygas. Ta- 
čiau žiniai apie tokį sprendimą pasiekus generolą gubernato- 
rių, praėjus lygiai trims metams nuo teismo dienos, visi iš- 
teisintieji 1890 III 19 buvo administraciniai nubausti vieno mė- 
nesio kalėjimu. O nuo to laiko valdžia pradėjo vengti ati- 
duoti teisman žmones, pagautus platinant ar slepiant lie- 
tuviškus raštus, nes faktiškai teisėjai ir negalėjo rasti tokio 
įstatymo, kuris draustų lietuviškus raštus, nes kaipo įstaty- 
mas jis niekur nebuvo paskelbtas. 

1890 m. atsirado ir pirmosios žandariškos bylos Suvalki- 
joje. Policinių bylų čia buvo nemaža ir anksčiau, tačiau ne- 
pavyko surasti tuo reikalu oficialių bylų. Vienoje byloje, Ma- 
rijampolės pašte radus keletą lietuviško laikraščio numerių, 
kaltininkų nepavyko surasti. Kitoj byloje, kada pas Petrą 
Kriaučiūną buvo rasti du lietuviškų laikraščių numeriai, at- 
sakomybėn buvo patraukti šeši žmonės. Kriaučiūnas, Tomas 
Jakaitis ir Antanas Januškevičius gavo po vieną mėnesį ka- 
lėjimo, Juozas Pakinkis dvi savaites kalėjimo ir du metus po- 
licijos priežiūros, Pranas Bucevičius ir Kazys Ulinskis po dvi 
savaites arešto, o Juozas Angrabaitis** pabėgo į užsienį. 

1891 m. Suvalkų gubernijoje už lietuviškų raštų gabeni- 
mą per sieną atsakomybėn buvo traukiamas Domininkas Ja- 
navičius ir Juozas Voveraitis, bet šis pabėgo į užsienį. 

1892 m. Tilžės vokiečių policija padarė kratą pas Marty- 
ną Jankų ir ten rado iš šveicarijos atsiųstą pundą raštų 
(jų dalis buvo lietuviškų, o kita kitomis kalbomis) ir du laiš- 
kus, adresuotus į Vilniaus guberniją M. Giliui ir P. Lozins- 
kiui. Apie tai vokiečiai tuojau pranešė rusų policijai. Tačiau 
ši, tuos du adresatus suradusi, nieko jiems negalėjo inkrimi- 
nuoti, jei bent norą susirašyti su Jankum ir su juo užmegzti 
santykius tam, kad gautų lietuviškų raštų. 

Tais pačiais metais Kauno gubernijoje policija pas Felik- 
są Petravičių rado 220 egzempliorių “Apžvalgos? ir 784 eg- 
zempliorius kitų raštų. Vėliau jis buvo administraciniai nu- 
baustas keturiais mėnesiais kalėjimo ir dviem metams buvo 
iš Lietuvos ištremtas policijos priežiūron. 

60 metų amžiaus Antaninos Augustauskienės, pas kurią 
per kratą, be knygų, buvo rasta 13 “Apžvalgos? numerių, byla 


** Lietuvių Enciklopedijoje terodomas Jurgiu Angrabaičiu, o 


Juozas Angrabaitis rodomas Tilžėje nuo 1889 m., virtęs 1890 m. 
Apžvalgos redaktoriumi.M. B-ka. 

tęsėsi du metus ir pagaliau ji buvo nubausta 6 mėnesiais 
kalėjimo ir ištremta iš Lietuvos trims metams policijos prie- 
žiūron. Už Ūkininko kalendoriaus platinimą buvo atsakomy- 
bėn patrauktas Suvalkų gubernijos Motiejus Akelis, Pranas 
Rašatinskis ir Silvestras Ambroževičius. Akelis gavo 2 mėne- 
sius kalėjimo ir 3 metus ištrėmimo iš Lietuvos policijos prie- 
žiūron, Ambroževičius ir Rašatinskis gavo po 5 dienas areš- 
to. 

1893 m. už lietuviškų raštų platinimą buvo traukiami at- 
sakomybėn Kauno gubernijoje Jonas Kavaliauskas, Juozas šu- 
kis, Jonas Poškus ir Pijus Liaudanskis. Dėl manifesto Kava- 
liausko ir šukio bylos buvo numarintos, o Poškus ir Liau- 
danskis gavo po tris mėnesius kalėjimo ir po 1 metus ištrė- 
mimo iš Lietuvos policijos priežiūron. 

Kauno gubernatoriaus raštinės bylose buvo išlikusios dar 
šios policijos administracinėmis priemonėmis baigtos bylos. 

Kauno gubernatoriaus raštinės bylose buvo išlikusios dar 
šios policijos administracinėmis priemonėmis baigtos bylos. 
Sausio 8 d. Raseiniuose pas Marijoną Masevičių rasta 3 kny- 
gos; kovo 8 d. jis gavo iš generolo gubernatoriaus 7 paras 
arešto. Kelmėje pas Stasį ir Joną Samušius rasta 3 knygos; 
kovo 8 d. generolas gubernatorius davė jiems abiem po 3 
paras arešto. Telšiuose pas Igną Bidiaevą iš Šeduvos rasta 
1 knyga; 15 balandžio generolas gubernatorius jam paskyrė 
7 paras arešto. Kovo 5 d. pas Juozą Skripkauską iš šlavei- 
tų kaimo Darbėnų valsčiaus buvo rastas 1872 m. išleistas 
kalendorius; jis gavo vieną savaitę arešto prie policijos. Ba- 
landžio 13 d. pas Stepą Gricių iš Žutautų kaimo Plungės 
valsčiaus buvo atimtas 1872 m. kalendorius; jis irgi iš gene- 
rolo gubernatoriaus gavo vieną savaitę arešto. Pas Juozą ir 
Vincą Serapinus iš Medamiškių kaimo Darbėnų valsč. rasta 
dvi knygos; birželio 7 d. generolas gubernatorius davė jiems 
po vieną savaitę arešto. 

Kovo 2 d..-Skuode pas knygnešį Kazį Narvilą iš Karte- 
nos valsč. rasta 12 knygų; areštuotas prie policijos vienai 
savaitei. Balandžio 13 d. pas 60 metų amžiaus Joną Raimu- 
tį iš Žutautų kaimo, Plungės valsčiaus buvo rastas 1883 metų 
kalendorius; birželio 21 d. generolas gubernatorius jį nubaudė 
vieno mėnesio areštu. 1892 m. balandžio 1 d. pas šilalės 
miestelėną Adomą Laurinavičių buvo rastos 22 knygos; 1893 
m. kovo 18 d. jis gavo 2 mėnesius arešto, o 1893 m. liepos 
27 d. generolas gubernatorius jam dar pridėjo tris mėnesius 
arešto. Tik nesuspėjęs tų bausmių atlikti, jis 1893 m. sausio 
17 d. mirė, palikęs bausmę savo įpėdiniams atlikti. Pas An- 


228 


taną Budrevičių iš Ukmergės apskrities rasta dvi knygos, už 
kurias gruodžio 15 d. generolas gubernatorius jam paskyrė 
vieną savaitę arešto. Pas Joną Urniežių iš šlavėnų rasta 12 
knygų; liepos 23 d. jis gavo iš generolo gubernatoriaus 2 
savaites arešto. Pas Izidorių šimkų iš Južintų valsčiaus ba- 
landžio 22 d. rasta 22 knygos; liepos 23 d. jis gavo iš ge- 
nerolo gubernatoriaus 3 mėnesius kalėjimo. Pas Mykolą Va- 
lentą iš Biržų valsčiaus balandžio 24 d. buvo rastas vienas, 
kalendorius, už kurį birželio 23 d. generolas gubernatorius 
jam paskyrė dvi savaites arešto. Antanas Sutkevičius už vie- 
ną knygą gavo 3 paras arešto ir Kazys Mockus iš Kulių 
irgi 3 paras arešto. 


Beveik visos per kratas atimtos knygos buvo sudegintos. 
1892 m. tokį masinį lietuviškų knygų deginimą Kaune atliko 
rugpiūčio 12 d. 


Suvalkų gubernijoje buvo su atsišaukimais ant sienos su- 
imtas Jurgis Bagdonas (Bagdonavičius). Jis gavo atsėdėti tris 
mėnesius kalėjimo ir po to dar gavo vienerius metus poli- 
cijos priežiūros kartu su uždraudimu jam gyventi pasienio 
ruože. 

1894 m. žandarai pradėjo Kauno gubernijoje 6 bylas, Pa- 
baltijo gubernijoje 2 ir Suvalkų gubernijoje vieną. Vienoje 
byloje, pradėtoje dėl pagavimo gabenamos per sieną literatū- 
ros, knygos buvo pagautos, bet knygnešiai pabėgo. Kitoje by- 
loje atsakomybėn buvo patraukti Martynas Survila, Antanas 
Jogminas, Juozas Kasputis (vienas žymiausiųjų tuo laiku knyg- 
nešių — gavo 5 metus ištrėmimo į Archangelsko guberniją), 
Rachmilis Breckis (pabėgo) ir Abromas Bermanas (gavo 3 
metus ištrėmimo Rusijon policijos priežiūron. Trečioje byloje 
Kazys Rekašius buvo patrauktas atsakomybėn už paštu gau- 
tą “Apžvalgą" ir už lietuviškų laikraščių slėpimą. šį kartą 
jam pavyko pasislėpti, bet 1895 m. birželio mėnesį jis vėl 
buvo pagautas ir patupdytas kalėjiman. 1895 m. spalių 4 d. 
caro įsakymu jis gavo 3 mėnesius arešto ir po to trims me- 
tams buvo ištremtas iš Lietuvos policijos priežiūron. Ketvir- 
toje byloje, už “Apžvalgos" platinimą, gavo 4 mėnesius ka- 
lėjimo ir 2 metus ištrėmimo policijos priežiūron 75 metų am- 
žiaus senutė Agota Perskaudienė. Už laikraščių platinimą buvo 
atsakomybėn traukiami Juozas Zavadzkis iš Raseinių apskri- 
ties ir Povilas Ambrazas. Tačiau naujo caro manifesto susi- 
laukus, jų byla, lygiai kaip ir kaltinamo raštus slėpus Juo- 
zo Štuopio, buvo numarinta. 

Be to, 1894 m. buvo iškeltos ir kelios grynai politinės 

bylos: už atimtą iš Andriaus Jokubauskio (iš Kaltinėnų) mal- 
daknygę jis 1894 m. spalių 11 d. gavo iš generolo guberna- 
toriaus 7 paras arešto. Pranas Opulskis iš žalgirio kaimo, 
Telšių apskrities buvo kaltinamas kalendoriaus platinime, bet 
dėl manifesto jo byla buvo numarinta. 1894 m. gegužės 25 
d. iš Juozo ir Antano Jurgelių muitinė buvo atėmusi 136 
knygas, o iš Aleksandro Gėčio vieną knygą. Bet ir jiems pa- 
vyko pasinaudoti manifestu. Už atimtas iš Juozo ir Jono Ra- 
čiūnų 79 knygas jie 1894 m. spalių 8 d. iš generolo guber- 
natoriaus gavo tik po tris paras arešto. 

Tais pačiais metais kelios bylos buvo pradėtos Rygoje. 
Viena jų buvo pradėta dar 1887 metais, kada Antanas ši- 
moliūnas buvo patrauktas atsakomybėn už nelegalių raštų 
skaitymą ir platinimą Kosto ir Antano Staligų organizuotoje 
nelegalioje kuopelėje. šimoliūnas už tai gavo vienerius metus 
kalėjimo. Su ta byla 1895 m. buvo dar sujungtos Pelikso ir 
Antano Miglinų bylos, kurie gavo po 3 metus ištrėmimo po- 
licijos priežiūron, taip pat ir bylos Antano Ledavičiaus, Al- 
fonso Pranckevičiaus, Aleksandro Končevskio ir Kazio Misiū- 
no. Tačiau dėl 1894 m. lapkričio mėnesio 14 d. manifesto jie 
visi buvo paleisti ir jų bylos buvo numarintos. 

Kitoje byloje už “Varpo" ir “Apžvalgos" platinimą atsa- 
komybėn buvo patraukti Valerijonas Jančevskis ir Juozas Gi- 
riotis, o 1895 m. dar ir Kostas Berutis. Jančevskis gavo 3 
metus ištrėmimo, o kiti du pasinaudojo manifestu. Pagaliau 
Suvalkijoje už raštų gabenimą per sieną atsakomybėn trauk- 
ta Vincą Jakį, Gertrudą Lisauskienę, A. Kazlaitaitę, M. Čer- 
nytę ir Uršulę Apanavičienę. 

Šiais metais žandarai suėmė už lietuviškus raštus 17 as- 
menų (o kartu su anais rygiečiais 21), bet skaičius policijos 
nubaustų buvo daug didesnis. 


VIII 


1895 metai sudaro kaip ir savotišką ribą, nuo kurios tiek 
pats lietuviškas sąjūdis, tiek ir rusų valdžios kova prieš jį 
nuėjo visai kitais keliais. Iš vienos pusės pats sąjūdis savo 
sūkūrin buvo įtraukęs daug didesnes žmonių mases, iš kitos 
— rusų valdžia įsitikinusi, kad vienų tik eilinių platintojų 
ar skaitytojų gaudymu ji nedaug tegalinti pasiekti, pradėjo 
jieškoti tų asmenų ir organizacijų, kurie tam sąjūdžiui va- 
dovavo. Tais metais kaip tik ir buvo iškelta pirmoji plates+ 
nioji byla už lietuviškų raštų platinimą. 

Nuo šio laiko ir skaičius traukiamųjų atsakomybėn nuo- 
latos iš metų į metus augo. Nors sausas, kitiems visai ne- 
girdėtų pavardžių išskaičiavimas kitiems gali atrodyti ir visai 
neįdomus, tačiau pravartu ir tas dabar jau daugiausia pa- 
mirštas pavardes prisiminti, juo labiau, kad jos rodo, kad 
kovą už lietuvišką spaudą vedė ne vien tiktai tautos viršūnė, 
bet visa tauta ir ypačiai visa liaudis, nes daugumas nuken- 
tėjusių dėl spaudos kovos buvo eiliniai valstiečiai, o ne inte- 
ligentai. Ir tikrai, čia turime išimtiną žmonijos istorijos at- 
vejį, kada mažai raštinga, visų pamiršta tauta dėjo didžiau- 
sias aukas kovoje už teise savo kalba skaityti. Tų kovotojų 
skaičius iš dešimčių greit pašoko į šimtus ir tūkstančius, kol 
pagaliau kovotojų eilėse atsidūrė visa tauta. Paskutiniais 
metais prieš spaudos atgavimą visoje Lietuvoje jau būtų sunku 
rasti nors vieną trobelę, nors vieną suaugusį lietuvį, kuris 
tiesiogiu ar netiesiogiu būdu nedalyvautų šiame “revoliucinia- 
me“ sąjūdyje, kurs po šiaudais ar žemėje neslėptų “uždraus- 
tų" lietuviškų knygų, jų slaptai neskaitytų. Tuo būdu 
pats spaudos persekiojimas savaime dar augščiau iškėlė kovos 
už savo kultūrą vėliavą ir sudarė pagrindą dar platesniam 
siekimui — jieškojimui kelių ir savo tautos nepriklausomybei 
atgauti. 


Po anos pirmosios didžiosios vyskupo Valančiaus bylos, ki- 
ta platesnioji byla už lietuviškų raštų gabenimą per sieną 
ir platinimą buvo iškelta kaip tik 1895 m. Čia buvo nusta- 
tyti aštuoni svarbiausieji kaltininkai, jų tarpe ir vienas ku- 
nigas, kurie belaukdami savo bylos išsprendimo ilgus mėne- 
sius išsėdėjo kalėjime, nes byla buvo baigta tiktai 1895 m. 
pabaigoje. Dėl jos Kazys Udras, vienas geriausiųjų Jurgio Bie- 
linio (“knygų karaliaus“) bendradarbių, išsėdėjo du metus 
kalėjime ir po to 5 metams buvo ištremtas į Rytų Sibirą. 
Antanui Bružui, jau kitoje byloje gavusiam 3 metus ištrė- 
mimo į Vologdos guberniją, tai buvo pakeista ištrėmimu 5 
metams į Rytų Sibirą. Kunigas Kazys Domarkas buvo 6 mė- 
nesius išlaikytas bausmei Kretingos vienuolyne ir po to buvo 
5 metams ištremtas Rusijon policijos priežiūron. Viktoras Ka- 
zanauskas ir Adomas Ladukas gavo po 2 metus kalėjimo ir 
po 3 metus ištrėmimo į Vologdos gubernijos rytines apskritis. 
Jonas Trušas metus kalėjimo ir 5 metus ištrėmimo Rusijon. 
Bet svarbiausias tos bylos kaltininkas, labiausiai valdžios or- 
ganų pajieškomas, Jurgis Bielinis sugebėjo pabėgti ir po to 
dar didesne energija varė knygų platinimo darbą. ši byla 
buvo vienintelė, kurioje visi jos dalyviai buvo taip sunkiai 
nubausti 

Be jos, tais pačiais 1895 metais buvo keliama ir nemaža 


231 


smulkesnių bylų. Kauno gubernijoje atsakomybėn buvo trau- 
kiami Ignas Bandrevičius, kuris per paštą buvo gavęs “Ūki- 
ninką". Už slaptą lietuviškų spaudinių gabenimą per sieną 
atsakomybėn buvo patraukti Juozas Paškauskas, Stasys Drun- 
gila, Vladas Urvikis, Juozas Budrys, Vincas Birbilas, Jonas 
Joškys, iš kurio buvo atimta net pustrečio tūkstančio knygų, 
Juozas ir Antanas Mozeriai, iš anos bylos jau žinomas An- 
tanas Bružas, Jonas Kloninskis, Antanas Rudgalvis, Vincas 
Juška ir Antanas Juraška (paskutinieji du ir už platinimą). 
Be jų, už platinimą buvo traukiami atsakomybėn dar ir Alek- 
sandras Bendikas, Juozas Morkūnas, Elzbieta Glazevičiūtė, And- 
rius Bieliakas - Bielinis (Jurgio Bielinio brolis), Albertas Ka- 
tinas ir Adomas Aveikis. Pagaliau dėl rasto kieme lietuviškų 
spaudinių ištiso pundo buvo atsakomybėn patraukti Aleksand- 
ras Kučinskas su Silvestru Jogminu. 

Už raštų slėpimą buvo traukiami atsakomybėn: Antanas 
Gricevičius, Jonas Mikalauskis, Jonas ir Kazys Sirkausiai, 
Leokadija žŽadauskienė, Juozas Rupšys, Juozas Butvila, Juli- 
jonas Tamašauskas, Domininkas Burba, Liudvikas šlikas, Juo- 
zas Skripkus, Juozas Bojelis, Klemensas Gudavičius, Dominikas 
Mažeika, Adomas Rupšys, Jonas Kludis, Liudvikas Saunoras, 
Antanas Viskantas, Martynas šeputis, Petras Pareigis, Pilipas 
šlimas, Jonas Radys, Tomas Jomantas, Kazys Baranauskas, 
Antanas Gerliachas, Adolfas Lauzikavičius, Juozas Geselis, Alek- 
sandras Domeika, Jokūbas Lileikis, Marijona Ivaškienė. Andrius 
Keželis, Benediktas Kondratas, Juozas Končius, Adomas Bliu- 
džius. Be vieno, visi kiti buvo valstiečiai. 

Rygoje pas Martyną Giedraiti ir Aleksandra Sereiką buvo 
rasta “Apžvalga". Ten pat lenkų kunigui Brzezinskiui įskun- 
dus, už lietuviškų raštų platinimą buvo suimti Ipolitas Do- 
bulskis ir Balys šiušys. 

Viena byla Suvalkijoje buvo pradėta dėl rastų pašte lie- 
tuviškų laikraščių, bet žandarmerijai nepavyko kaltininkų iš- 
aiškinti. O už lietuviškų raštų slėpimą atsakomybėn buvo pa- 
traukti Antanas Mockaitis, Antanas Liegus, Juozas Grybinas, 
Antanas Laurinaitis, Vaitiekus Muleikaitis, Kazys Staniulis, 
Juozas Kinkis ir Ona Musteikienė. 

Pagaliau ir Vilniuje vienos kratos metu buvo ir lietu- 
viškos knygos surastos. 

Bendrai visose šiosę bylose atsakomybėn traukta 79 as- 
menys iš Lietuvos, o su tais, kurie buvo traukiami už Lie- 
tuvos ribų, viso buvo 91 asmuo. Dėl 1894 m. manifesto dalis 
bylų buvo numarinta, o kitose bylose, neskaitant kalėjimo, 
atsedėto dar prieš bylų išsprendimą, (kitiems teko ligi to 

laiko po pusantrų metų sėdėti kalėjime) buvo nuskirta 32 
metai ir 2 mėnesiai kalėjimo, 8 mėnesiai ir 1 savaitė areš- 
to, 10 metų ištrėmimo į Sibirą, 15 metų ištrėmimo į Volog- 
dos guberniją, 55 metai ištrėmimo Rusijon po policijos prie- 
žiūra ir 14 metų policijos priežiūros Lietuvoje. 

Greta žandarmerijos, tuo pačiu laiku darbavosi ir poli- 
cija. Pvz. Kauno gubernijoje buvo pradėtos dar šios polici- 
jos bylos: Mykolas Makauskis iš Vainuto už du elementorius 
1896 m. sausio 10 d. iš generolo gubernatoriaus gavo dvi 
savaites arešto; Antanas Paulauskis iš Tauragės už dvi mal- 
daknyges 1896 m. sausio 9 d. iš generolo gubernatoriaus ga- 
vo vieną savaitę arešto; Juozas Vaitiekauskas ir Kazys La- 
pinskas iš Antazavės valsčiaus gavo po dvi savaites areš- 
to. Buvo nemaža ir kitų, tik ne visos tos bylos buvo ar- 
chyvuose tinkamai užfiksuotos. 


IX 


1896 m. buvo iškelta nauja didžiulė byla, žandarmerijos 
oficialiai pavadinta “byla apie lietuvių tautinį sąjūdį“, kurioje 
į vieną buvo sujungti ne tik Kauno ir Suvalkų gubernijų, 
bet ir Vilniaus ir Kuršo gubernijų sąjūdžiai. 

Byla buvo pradėta tada, kada pas Stasį Rūpšį buvo rasti 
lietuviški laikraščiai. Vėliau ton bylon buvo dar įtraukti Juo- 
zas Valys, Valerija Vaineikaitė, studentas Liudvikas Vaineikis, 
Matas Končauskas, daktaras Vincas Kudirka, Augustinas Ba- 
ranauskas, Jonas Trumpulis, Juozas ir Adolfas Gavėnai, Juo- 
zas Miliauskis. Pirmą kartą čia buvo patraukta ir žymes- 
nis inteligentų būrys. 

Tais pačiais metais didelis žmonių skaičius buvo kaltina- 
mas ir už lietuviškų raštų platinimą. čia atsakomybėn buvo 
patraukti: iš Vilniaus gubernijos Petras Varpulevičius, Karo- 
lis Petrunkevičius ir kunigas Dargis; iš Kauno gubernijos 
Juozas Sviridas už slėpimą didelio lietuviškų spaudinių skai- 
čiaus ir už rašymą korespondencijų lietuviškiems laikraščiams. 
1895 m. Jankaus byloje atsakomybėn buvo patraukti Antanas 
švedas ir Antanas ir Jurgis Kaspučiai. Kuščiuko ir Jogmino 
byloje buvo patraukti ir Izidorius Gėčys ir Mateušas Prans- 
kus. 1896 m. sausio 10 d. ant sienos su knygomis buvo pa- 
gautas Kostas Kairys, už ką jis gavo 1 metus kalėjimo ir 
2 metus ištrėmimo iš Lietuvos. Keletą kartų pasienio sargy- 
bai į rankas pateko dideli literatūros kiekiai, bet knygnešiai 

sugebėjo pabėgti. Tuo būdu į policijos rankas pateko ir visi 
ką tik išspausdinto “Tėvynės Sargo" pirmojo numerio egzemp- 
lioriai ir dėlto šį numerį teko antrą kartą spausdinti iš naujo. 
Už literatūros gabenimą atsakomybėn buvo patraukti Jonas 
Petkus, Jonas Jurkutaitis, Mykolas Naujokas, Baltrus Vokas, 
Antanas Pleikis ir Tadas Juškevičius. 


Už platinimą buvo baudžiami: Jonas Tumas, kunigas Juo- 
zas Tumas, Edvardas Zdanavičius, Adolfas Banevičius (abudu 
gavo po du mėnesius kalėjimo), Pranas Dobševičius, Dominin- 
kas Berenis, Aleksas Jankus, Leonas Miltis, Antanas ir Ignas 
Valuckiai, Antanas Labanauskas (iš Pakruojaus, pas kurį bu- 
vo rastos 7 knygos), Stasys Daševskis, Kazys Gustas. Jonas 
Grybauskas iš Ukmergės apskr. ir Petras Raudonikis buvo pa- 
kaltinti už prenumeravimą iš užsienio lietuviškų laikraščių. 
Petras Raudonikis (būsimasis Lietuvos universiteto profeso- 
rius) tuo laiku tarnavo Maskvoje vaistinės padėjėju; jis gavo 
1 mėnesį kalėjimo ir 2 metus ištrėmimo. Už lietuviškų ka- 
lendorių platinimą buvo traukiamas atsakomybėn ir Jonas 
Paulauskis. 


Už lietuviškų knygų slėpimą buvo kaltinami: Pranas ša- 
tas, Pranas ir Antanas Kaustekliai, Jonas Giedrius, Juozas 
Aleksiūnas, Pranas Poškus iš Žarėnų, kuris už 3 kalendorius 
gavo 1 mėnesį kalėjimo ir 1 metus policijos priežiūros, Teo- 
žilis Zdanavičius, M. Gluūrienė, Jurgis Petras, Peliksas ir Pet- 
ronelė Dūdos, Viktoras Veviržaitis, Pranas Strazdas iš švėkš- 
nos, kuris už 5 kalendorius gavo 1 mėnesį kalėjimo, Augus- 
tinas ir Zigmas Migėnai, Juozas Baravikas, Adomas Juodei- 
kis iš Telšių apskrities, už 2 kalendorius gavęs vieną mėne- 
sį arešto; Kazys Vilkas, Pranas Žeromskis, Domicelė Bertu- 
lienė, Kajetonas Narvilas, Kotryna Dirmeikienė, Kazys Bendi- 
kas, Kazys Uogintas iš Skiemionių valsčiaus, pas kurį rasta 
kalendorių, Juozas Arnašius, Jonas Galinaitis iš Tauragės vals- 
čiaus (rastas 1 kalendorius), Ignas ir Kazys Strušiai, Stepas 
Liutkevičius, Antanas Petreikis ir Antanina Vilkaitė, Juozas 


žilevičius ir Benediktas Dagis (iš Žarėnų valsčiaus — rastas 
1 kalendorius), Juozas Žakas, Mykolas Petronis, Kazys Jasins- 
kas ir Barbora Jasinskienė (iš Darbėnų valsčiaus — rasta 


3 kalendoriai ir 4 “Apžvalgos" numeriai), Jonas Martinkonis 
ir Anupras Bubkovskis, Jonas čiužas, Tomas Padolskis, Ka- 
zys ir Petras Jurkūnai, Antanas Gineta, Jonas Norkus ir 
Vladas Semenavičius, Ignas Kojaševskis, Antanas Balčnis ir 
Ignas Žilius, Viktoras Vidauskis, Domicėlė Saudaraitė, Pelik- 
sas Bakas, Antanas Jurkus, Konstancija Kolokevičiūtė. 

Jų daugumui prieš bylos sprendimą atsėdėjus geroką lai- 
ką kalėjime, buvo paskiau pritaikintas 1896 m. gegužės 14 d. 
manifestas ir jų bylos buvo numarintos. 

Suvalkų gubernijoje už bandymą išsirašyti per paštą 
“Ūūkininką" buvo atsakomybėn patrauktas A. Milangis. 

Už raštų slėpimą atsakomybėn buvo traukiami dar ir Juo- 
zas Lenktys, Matas Aranauskis, Motiejus Jankauskis, Jokū- 
bas Statkevičius, Simas Kriaučiūnas, 72 metų amžiaus Kris- 
tupas Valičkis, Zolekis, Ignas Balčiukas, Juozas žibutis, Jo- 
nas Denevičius. Daktaras Juozas Bagdonas buvo traukiamas 
atsakomybėn už slėpimą keliolikos “Varpo" numerių. Pas A. 
Rudaitį ir Joną Jasinskį buvo rastos knygos ir dainų rinkinys, 
pas A. Dumšą rasta maišas knygų ir įvairių raštų. Kazimie- 
ras Jutas buvo pagautas geležinkelyje su knygomis, Jonas 
Miknevičius buvo suimtas ant sienos su 38 kalendoriais. Pa- 
našiomis aplinkybėmis buvo suimti dar ir Jonas Dumčaitis 
ir Jurgis Pranaitis. 

Iš visų tų 122 asmenų, kuriuos atsakomybėn traukė žan- 
darmerija, daugumas tų, kurie buvo kaltinami lietuviškų raš- 
tų slėpimu, pasinaudojo manifestu. Todėl šiais metais ir bend- 
roji bausmių suma buvo, palyginti su praėjusiais metais, daug 
mažesnė: visi buvo nubausti iš viso 9 metais ir 3 mėnesiais 
kalėjimo, 9 mėnesiais ir 3 savaitėmis arešto, 47 metais ištr6- 
mimo Rusijon policijos priežiūron ir 16 metų policijos prie- 
žiūros Lietuvoje. 

Be to, Kauno gubernijoje buvo iškeltos ir šios grynai 
policinės bylos: buvo atsakomybėn traukiami Anupras 
Trunkauskis iš Ukmergės apskr., Pagirių valsčiaus, to paties 
valsčiaus Jurgis Martinkonis, Dovydas Skrudulis iš Mažosios 
Lietuvos, pas kurį buvo rastas vienas “Naujos Lietuviszkos 
Ceitungos" numeris ir kuris rugpiūčio mėnesio pradžioje buvo 
išsiųstas į Prūsus; Stanislovas Ivaškevičius iš Tryškių, Stasys 
Palubeckis ir Juozas Statkevičius iš Jurbarko valsčiaus, pas 
kuriuos buvo rastos 3 knygos, bet abiems buvo pritaikytas 
manifestas; Jonas Rasinskis iš Vilkijos valsč. ir Jonas Ke- 
suckis iš Vasiškių kaimo, kurie už 3 knygas, rastas pas juos 
jiems pereinant sieną, gavo po 3 paras arešto; Tomas Gabe- 
ravičius iš Užpalių už 2 knygas gavo iš generolo guberna- 
toriaus 3 paras arešto; Juozas Martinauskis iš Šiluvos vals- 
čiaus už 3 elementorius gavo irgi 3 paras arešto; Jonas Pi- 
kuraitis - Benza iš Tauragės valsčiaus pasinaudojo manifes- 
tu, nors iš jo buvo atimta net 28 knygos. Juozas Arcišaus- 
kas iš Pajūrės valsčiaus už 12 elementorių gavo iš generolo 

gubernatoriaus 1 mėnesi arešto, o Jurgis Mačiulis iš Kauno 
už 5 knygas gavo 3 paras arešto. 

Ir čia imdami vien tuos, kurie buvo žandarmerijos at- 
sakomybėn traukiami, ir neskaitydami tiksliai nežinomo laiko, 
kalėjime išbūto dar prieš bylos išsprendimą, gausime, kad lai- 
ko tarpe tarp 1889 m. ir 1896 m. imtinai, žandarai iš viso 
už lietuviškus raštus traukė atsakomybėn 273 asmenis (jų 
pusę vien 1896 m.) ir jie visi kartu gavo 43 metus 4 ir pu- 
sę mėnesio kalėjimo, 1 metus ir 3 su puse mėnesio arešto, 
10 metų ištrėmimo į Sibirą, 5 metus ištrėmimo į šiaurės Ru- 
sijos gubernijas, 15 metų ištrėmimo į Vologdos guberniją, 
120 metų ištremimo į Rusijos kitas gubernijas ir 43 metus 
policijos priežiūros Lietuvoje. 


X 


Po 1896 m. ligi pat 1904 metų skaičius traukiamųjų alt- 
sakomybėn ir nubaustų už lietuviškus raštus asmenų nuola- 
tos, su mažais svyravimais vienon ar kiton pusėn, augo. 
Skaičius patrauktų atsakomybėn asmenų jau tiek buvo paki- 
lęs, kad dabar būtų tiesiog Neįmanoma jų visų išskaičiuoti. 
Be to, nepavyko gauti “Vedomosti doznanijam" laikui po 1897 
m. ir tuo būdu išaiškinti, kokiomis bausmėmis buvo nubaus- 
+i 1897 m. atsakomybėn patraukti, nes tos žinios buvo atžy- 
mėtos vėlesniuose tų “Vedomosti" metuose. 

Vienoje tik Kauno gubernijoje 1897 m. iškelta 50 bylų, 
jų tarpe keletas stambesnių. Suvalkijoje tarp 16 naujai pra- 
dėtų bylų buvo ir pagarsėjusi “Sietyno" organizacijos byla. 
Vien “Sietyno" byloje patraukti atsakomybėn 38 asmenys. Jų 
tarpe buvo Adomas Smalenskis, Petronelė Lietuvninkaitė, 
Vincas šlekys, Jonas Čėsna, Antanas Milukas (jau seniai iš 
Lietuvos Amerikon pasitraukęs), dr. Petras Matulaitis, Pranas 
Matulaitis, Juozas Kačergius, Peliksas Vitkauskis, Stasys Ma- 
tulaitis, dr. Juozas Bagdonas, Antanas Daniliauskas, Juozas 
ir Pranas Vaičaičiai. Jų daugumas šį kartą buvo inteligentai. 

Taip pat ir 1900 m. pagarsėjęs žandarų viršininkas Von- 
siackis buvo panašią bylą iškėlęs ir dėl jos buvo dar daugiau 
inteligentų suimta: dr. Liudvikas Vaineikis, studentas Augus- 
tinas Janulaitis, Vladas Mongirdas, dr. Peliksas Janušis, Jonas 
Jablonskis, dr. Adomas Sketeris, dr. Povilas Kairiūkštis, Jonas 
Ambrozaitis (“šiaulių Dėdė"), Stasys ir Elena Bukauskiai, 
Gabrielis Liandsbergis, dr. Jurgis Alekna, Vaclovas Čeponis, 
Motiejus Čepas, Vincas Mickevičius, Vladas Požėla ir kiti. Viso 

39 žmonės. ši byla tęsėsi keletą metų ir kaikuriems jos da- 
lyviams buvo užbaigta tik 1905 m. amnestija. Daugumas jų, 
po ilgo kalinimo tardymo metu, buvo ištremti į ivairias Ru- 
sijos vietas, o kitiems pavyko ir į užsienius nuo atsakomybės 
pabėgti. 

Skaičius smulkiųjų bylų nuolatos didėjo ligi pat 1904 m., 
kada spaudos uždraudimas buvo panaikintas. 


XI 


Baigiant šią, toli dar nepilną kovos už lietuvių spaudą 
martirologiją, tenka dar kartą atkreipti dėmesį į rusų ir vo- 
kiečių valdžios organų bendradarbiavimą lietuvių spaudos per- 
sekiojimo srityje. Jau anksčiau teko keletą to bendradarbia- 
vimo atvejų paminėti. Tačiau kovos pradžioje šis bendradar- 
biavimas buvo labiau pripuolamas. Be to, iš vokiečių pusės 
jis ilgą laiką buvo slepiamas, nes Prūsijos valdžia nenorėjo 
prieš save nuteikti konservatyvios ir savo valdžiai palankios 
Mažosios Lietuvos lietuviškos visuomenės, kuri visomis jėgo- 
mis palaikydavo savo brolių iš anapus sienos kovą už savo 
spaudą. Lygiai taip pat ir vokiškoji Mažosios Lietuvos visuo- 
menės dalis nebuvo tai kovai priešiškai nusistačiusi, nes tarp 
kito ko, iš tos kovos gaudavo ir nemaža pelno, tiek spaus- 
dinant ir parduodant čia išspausdintas lietuviškas knygas, tiek 
ir gaunant nemaža pajamų iš nuolatos čia apsilankančių 
knygnešių, kuriems čia nieks nemokamai nei pastogės, nei 
maisto neteikdavo. Pradžioje Jurgis Mikšas ir Šernius, o pas- 
kiau ypačiai Otto von Mauderode, Reylenderis, šenkė ir kai 
kurie kiti, savo spaustuvėse spausdindami duodančias gerą 
pelną lietuviškas knygas, o ypačiai maldaknyges, kalendorius, 
elementorius ir kitas masines knygas, ir čia pat spausdindami 
Didžiajai Lietuvai skiriamus laikraščius, kartu leisdavo ir į- 
vairias gotika spausdinamas “Ceitungas", kurios buvo skiria- 
mos Mažosios Lietuvos lietuviams ir per tuos laikraščius sa- 
vo rankose laikė Mažosios Lietuvos lietuviškos visuomenės vie- 
šąją opiniją ir jų balsus įvairių rinkimų į Vokietijos parla- 
mentą ir Prūsijos seimą metu, tuo būdu versdami savo val- 
džios organus skaitytis ne tik su tos visuomenės monarchis- 
tiniu nusistatymu, bet ir su jų materialistiniais reikalais, ypač 
su reikalais tų įtakingų spaustuvininkų, kurie vedė savo skai- 
tytojus prie balsavimo urnų. Bet vis dėlto, vengdami atviro 
bendradarbiavimo, vokiečių administracijos organai kiek galė- 

dami siengėsi, kad ir neviešai, rusų policijai padėti. Tokių 
paskirų faktų būdavo ir seniau, pavyzdžiui, išdavimas rusų 
valdžiai dalyvio pirmosios dar valančinės bylos dėl lietuviškų 
raštų, kunigo Antano Brundzos, ar išvijimas iš Mažosios Lie- 
tuvos Jono šliūpo, Petro Mikolainio - Noveskio ir kitų. Pla- 
tesnis bendradarbiavimas užsimezgė ypačiai nuo to laiko, ka- 
da rusų organizacija, paskirus platintojus gaudydama, priėjo 
išvados, kad už tų paskirų platintojų pečių stovi ir ištisos 
slaptos organizacijos. “Sietyno" bylos metu ji tuo galutinai 
įsitikino, bet neturėjo priemonių susekti tų organizacijų šak- 
nų, kada atrodė, kad visi lietuviško sąjūdžio centrai koncent- 
ruojasi ne pačioje Lietuvoje, bet už jos sienų, kadangi ir 
visa korespondencija ir visi laikraščiai ėjo iš Prūsų. Tuomet 
ir pradėta slaptai su vokiečiais tartis. Nors ne visos tų de- 
rybų smulkmenos yra žinomos, bet vis dėlto iš išlikusių do- 
kumentų kaikurios detalės paaiškėjo. 


1898 m. rusų valdžia pranešė Prūsijos valdžiai, kad spaus- 
dinami Mažojoje Lietuvoje, daugiausia Tilžėje, lietuviškieji 
raštai daugiausia yra slaptai platinami Kauno ir Suvalkų gu- 
bernijose. Nors čia ir nebuvo nieko nežinomo vokiečiams pa- 
sakyta, tačiau jie pažadėjo imtis atitinkamų priemonių. čia 
vokiečius paveikė du sumetimai: vienas jų buvo grynai vo- 
kiečių vidujinės politikos motyvas, nes jie jau buvo pastebė- 
ję nuolatos augantį Mažosios Lietuvos lietuviškos visuomenės 
tautinį susipratimą, kuris vis glaudžiau susirišdavo su Didžio- 
sios Lietuvos lietuviškuoju sąjūdžiu ir žymia dalimi įtakoje 
nuolatinio bendradarbiavimo lietuvių spaudos gaminimo ir pla- 
tinimo srityje. Kitas vokiečių motyvas buvo grynai karinio 
pobūdžio, nes lietuviškų knygnešių persekiojimo proga, turėjo 
užsimegsti artimesnieji ryšiai su rusų pasienio sargyba ir po- 
licija, o tai leido vokiečiams visai legaliai siųsti per sieną 
savo karinius šnipus, kurie nieko nevaržomi galėjo po visą 
Lietuvą keliauti ir ten savo karinio šnipavimo misiją net. 
rusų policijos globoje atlikti. Dėl to vokiečiai mielai sutiko 
visame savo pasienyje sekti lietuvių “propagandos" pasireiš- 
kimus, ypač dar dėl to, kad rusų slaptoji agentūra šiuo 
žvilgsniu buvo labai silpna ir bejėgė pati savo jėgomis ką 
nors atsiekti. 


1899 m. specialiai siunčiamiems į Didžiąją Lietuvą lietuvių 
spaudiniams sekti buvo paskirtas Prūsų politinės policijos agen- 
tas Vienenas. Karaliaučiaus ir Tilžės teismų prokurorams buvo 
įsakyta visame kame Vienenui teikti pagalbą ir kelti by- 
las prieš jo nurodytus kaltininkus. O rusų policijos depar- 

tamentas davė visiems Lietuvoje tarnaujantiems policijoje ir 
teismuose valdininkams įsakymą reikalui esant susisiekti su 
Vienenu tiesiogiai, vengiant augštesniųjų organų ir ypačiai 
diplomatijos tarpininkavimo. 


Bendradarbiavimas buvo tuojau užmegztas ir viena pir- 
mųjų jo pasėkų buvo jau anksčiau minėta 1900 m. byla. Šis 
bendradarbiavimas tęsėsi ligi 1904 m. kada, spaudą leidus, 


Vienenas su savo padėjėjais liko be darbo ir Prūsijos valdžia 
jiems leido stoti rusų “ochrankos" Berlyne agentais. 

20. LIETUVIšKOJI KNYGA SPAUDOS 
UŽDRAUDIMO METU! 


Spaudos laimėjimo sukakties minėjimas duoda progą kiek 
plačiau apžvelgti spaudos uždraudimo įtaką į visas mūsų vi- 
suomeninio gyvenimo šakas. Tik, deja, daug kur stinga me- 
džiagos, kas neleidžia užtenkamu pilnumu nušviesti kitas to 
uždraudimo savybes. Tuo žvilgsniu tik kiek pilnesnę medžia- 
gą turime nušviesti tiesioginei spaudos uždraudimo įtakai mū- 
sų knygai ir jos plitimuisi ir augimui. Tik ir čia tam tikrais 
pasirodžiusiųjų knygų skaičiais operuodami, mes negalime pa- 
teikti absoliučiai pilnų skaičių, nes vis dėlto nuolatos susiran- 
da spaudinių, kurie anksčiau nebuvo mūsų bibliografijoje su- 
registruoti. Juk tuo laiku nebuvo ir negalėjo būti jokios ofi- 
cialios kontrafakcijų ir kitų nelegalių spaudinių registracijos, 
o privačiai renkami ir skelbiami duomenys niekados negalės 
būti absoliučiai pilni. Bet ir kad nušviestume spaudos uždrau- 
dimo įtaką ir mūsų vėlesnei knygai, jau spaudą leidus, duo- 
menų juo labiau stingame, nes lietuviškoji bibliografija apy- 
pilniai apėmė tik laiką ligi 1910 m. imtinai ir mūsų laikais 
nuo 1928 m., taigi čia turime labai plačią spragą, apėmusią 
laiką nuo 1911 ligi 1927 m. Kita vertus, vėl neturime pa- 
miršti, kad spaudos atgavimo metai atitiko ir iškilimą stip- 


1 Pirmą kartą spausdinta “Bibliografijos Žiniose" 1929 m. Nr. 
2 p. 32-37. Tai buvo pranešimas viešai paskaitytas 25 metų spaudos 
atgavimo sukaktį minint. 

raus revoliucinio sąjūdžio Lietuvoje, tai ir kalbant apie to 
laiko lietuvišką spaudą, dažnai nelengva atskirti spaudos už- 
draudimo panaikinimo įtaką nuo to sąjūdžio itakos. lačiau ir 
visų tų duomenų neturint, vis dėlto bent apytikriai galima 
jieškoti tikrosios spaudos uždraudimo įtakos lietuviškosios kny- 
gos plitimo sąlygoms. 

Kad tuo žvilgsniu išvengtume galimų nesusipratimų, visų 
pirma tenka pabrėžti, kad kalbant apie lietuviškas knygas, 
čia yra atmetamos visos tos, kuriose lietuviškas tekstas vai- 
dina antraeilį vaidmenį, kurios buvo ne lietuviams skirtos. 
Užtat prie jų priskiriame kiekvieną atskirą lietuvišką spau- 
dinį, nežiūrint jų didumo, neišimant net spausdintų aisi- 
šaukimų, kurių įtaka visuomenei neretai buvo net didesnė 
už kaikurias mažai prasiplatinusias knygas. Laikraščiai ir žur- 
nalai imami kartu su knygomis, laikant vienu numeriu vie- 
nerių metų komplektą. Taigi visą tai knygomis laikydami, tu- 
rėsime tokius bendrus lietuviškų knygų skaičius nuo pat pir- 
mųjų lietuviškų knygų pasirodymo laikų ligi 1904 m. (čia 
tik tenka pabrėžti, kad nuo to laiko, kada šis straipsnis buvo 
1929 m. paskelbtas, paaiškėjo nemaža anksčiau nežinomų 
spaudinių, kurie šiuos skaičius žymiai pakeičia): XVI amžiuje 
24 knygos, XVII a. 46 knygos, XVIII a. 194, XIX a. (ligi 
1900 m.) 3415, o baigiant 1904 m. — 4172, kurių 3281 knyga 
tenka vien spaudos draudimo laikui (ligi 1900 m. — 2525). 
Išvertę tai procentais, pastebime nuolatinį knygų produkcijos 
augimą, be sąryšio su spaudos uždraudimu: XVII a. 93,3 
proc, XVIII a. 321 proc, XIX a. 1660 proc, t.y. XVII a. 
lietuviškų knygų produkcija išaugo beveik du kartus, XVIII 
a. pustrečio karto, XIX a. net penkiolika kartų. Tuo būdu 
XIX amžiaus knygų produkcija sudaro 92 proc. visos mūsų se- 
nesniosios knygų produkcijos, vien tik spaudos uždraudimo me- 


tu — 1865 - 1900 m. — pasirodžiusios knygos sudaro 65 
proc. visos produkcijos, o imant visą spaudos draudimo laiką 
ligi 1904 m. — net 74 proc. visos produkcijos nuo XVI am- 


žiaus pusės. 

Kadangi tuo laiku rusų raidėmis išspausdinta vos tik 45 
knygos (prieš uždraudimą dar 4) arba 1,37 proc. visų spaudos 
uždraudimo laiku Didžiajai Lietuvai skiriamų knygų, tai pa- 
čiu rusų raidžių įvedimu negalime aiškinti tokio didelio drau- 
džiamojo laikotarpio knygų vaidmens bendrame lietuviškų kny- 
gų augime. Kaip ir savaime išplaukia išvada, kad spaudos 
uždraudimas jokios gilesnės įtakos lietuviškos knygos augi- 
mui neturėjo. 

Tačiau tokia išvada būtų vis dėlto abejotina. Visų pirma, 

ir bendrai XIX amžiaus antroji pusė ir pirmoji XX amžiaus. 
pusė būdinga milžinišku knygų skaičiaus augimu visame pa- 
saulyje; nuo kitų kraštų neturėtų atsilikti ir lietuviškoji kny- 
ga, žinoma, kiek kitu maštabu, negu didžiosiose tautose, bet 
ir nemažesniu, kaip tokio pat didumo ir panašaus kultūrinio. 
lygio kitose tautose. Kad po ranka ir neturime tų tautų 
atitinkamų duomenų, prisiminkime pavyzdžiui, kad vien 
1928 m. Lietuvoje lietuviškų spaudinių (knygų ir laikraščių) 
pasirodė beveik tiek pat, kiek pasirodė lietuviškų knygų per“ 
pirmuosius XIX amžiaus 64 metus. Taigi ir šie bendrieji sam- 
protavimai leidžia tvirtinti, kad nesant spaudos uždraudimo. 
mūsų knygų skaičius tuo laiku būtų daug didesnis, negu tas, 
kurį mes turėjome. 

Išvada, kad spaudos uždraudimas nebuvęs mūsų kny- 
gų produkcijos augimui žalingas, būtų neteisinga ir dėl to, 
kad anksčiau ėmėme bendruosius visų lietuviškų knygų skai- 
čius, tuo tarpu ne visas jas veikė spaudos uždraudimas: jis. 
visai nelietė Mažąjai Lietuvai skiriamų knygų ir tik netie- 
siogiai nuo “Aušros" laikų jas paveikė, išjudinęs kiek apsnū- 
dusius “lietuvininkus". Tiesiogiai jis nelietė ir knygų, išleis- 
tų Amerikos lietuvių. Nors tų knygų paruošime dalyvavo ne 
vien Amerikos lietuviai, bet ir Didžiosios Lietuvos lietuviai ra- 
šytojai, tačiau žymi Amerikoje išspausdintų lietuviškų knygų 
dalis buvo skiriama vien vietiniams Amerikos lietuviu reika- 
lams ir vien jų ir buvo skaitoma. Palyginti tik nedidelė tų 
knygų dalis ir Lietuvon patekdavo. Amerikos lietuvių knygos. 
Didžiajai Lietuvai svarbios ta prasme, kad galimumas spaus- 
dinti ir didesnes knygas leido vienam kitam Didžiosios Lietu- 
vos inteligentui pasidaryti rašytoju, o be to, tos storosios, 
Amerikoje išspausdintos knygos iš įvairių mokslo populiariza- 
cijos sričių leido ypač Lietuvos kaimo jaunimui išsiverst be 
knygų svetimomis kalbomis spausdintų ir tuo būdu išmušė. 
dar vieną ginklą iš rankų tiems mūsų priešams, kurie bandė 
savo knygomis nutautinti Lietuvos kaimą. 

Taigi atmetę iš bendro visų lietuviškų knygų skaičiaus. 
1633 Mažosios Lietuvos knygas (ligi 1900 m. 1456) ir 686 
Amerikos lietuviu knygas (ligi 1900 m. 432), vienai tik Di- 
džiajai Lietuvai gauname tokius skaičius: XVI a. 6 knygos, 
XVII a. 30 knygų arba 500 proc. prieauglio, XVIII a. 96 
knygas arba 220 proc. prieauglio ir XIX a. 1651 knyga arba 
1619 proc. prieauglio (ir. 1976 knygas arba 1958 proc. prie- 
auglio ligi 1904 m.). Kitaip sakant, visų XIX a. lietuviškų 
knygų prieauglio tempas yra 40 proc. skubesnis už vienos tik 
Didžiosios Lietuvos knygų augimo tempą. XIX a. produkcija. 

sudaro ne 92 proc. visos produkcijos, bet tik 90 proc., spau- 
dos uždraudimo metu knygos ligi 1900 m. sudaro ne 65 
proc., bet 64 proc., o ligi 1904 m. ne 74 proc, bet tik 69 
proc. Tie, palyginti nedideli procentų skirtumai ir sudaro pir- 
mąją aiškiai pagaunamą neigiamą spaudos uždraudimo pasč- 
ką. 

Tuo būdu tautiškai kaip ir apmirusi Mažoji Lietuva, gy- 
venanti tik tikybiniu lietuvišku gyvenimu, kur pasaulietinės 
knygos sudarė vien tik 22 proc. visų knygų, pasirodžiusių ligi 
1904 m., ir tai beveik išimtinai ne literatūrinių knygų, vis 
dėlto parodė daug smarkesnį knygų augimą, negu Didžioji Lie- 
tuva. O ši, tik po baudžiavos panaikinimo atgijusi naujam 
kultūriniam ir ekonominiam gyvenimui, priauginusi naujuosius 
šviesuomenės kadrus, kurių Mažoji Lietuva beveik visai ne- 
turėjo, užuot parodžiusi smarkiausią knygų produkcijos au- 
gimą, smarkiai atsiliko nuo tos lietuvių tautos šakos, kuri 
sudarė vos dešimtąją jos dalį. Tas skirtumas pasidaro ypač 
aiškus, palyginus absoliučius skaičius knygų, skirtų Didžiajai 
ir Mažajai Lietuvai: XVI amžiuje vienai Maž. Lietuvai skir- 
tai knygai atitenka 0,26 skirtos Didžiajai; XVII a. — 1 M. L. 
— jau 1,88 Didžiajai, XVIII a. — 1 M. L. — 0,98 D. L; 
XIX a. 1 M. L. — 124 D. L. šitas santykis dar labiau 
krinta spaudos draudimo laiku, nes tuo laiku vieną Mažajai 
Lietuvai skirtą knygą atitinka tik 1,15 D. L., arba beveik 
lygiai, nes prie Didžiosios Lietuvos knygų čia priskirtos visos 
Prūsuose spausdintos, bet skirtos Didžiajai Lietuvai, nors jų 
dalis be abejo aptarnaudavo ne vien Didžiąją, bet ir Mažą- 
ją Lietuvą. 

Tiek pat ryški neigiamoji spaudos uždraudimo įtaka, ly- 
ginant Didžiosios Lietuvos knygų skaičiaus kitimą XIX amžiuje 
dešimtmečiais: 

Didžiajai Lietuvai išspausdinta 


Metai Bendras skaičius Prieauglio 66 
(1795-1804) (28) (—) 
1805-1814 17(21) — (—2574) 
1815-1824 39(40) 4+-129( +-10044) 
1825-1834 40(46) +2,5( +>154) 
1835-1844 38(38) —5 (—174) 
1845-1854 101(99) >+-166( >-1604+) 
1855-1864 249 -+-146( +-145644)* 
1865-1874 164 —34 
1875-1884 162 — 1,22 
1885-1894 476 4-193 
1895-1904 678 442 


ši lentelė vaizdžiai parodo lietuviškųjų knygų produkcijos 
augimo ir smukimo sąryši su visuomeniškai politinėmis prie- 
žastimis. Čia matome visų pirma gana žymų knygų produk- 
cijos padidėjimą tuo laiku, kada savo veiklą toje srityje buvo 
išplėtę Vilniaus universiteto lietuviai studentai to universiteto 
žydėjimo laikais. Universitetui žlungant, o paskiau veikiant 
1831 metų sukilimo įtakai, augimas sustoja ir iš dalies bend- 
rieji skaičiai net ir krito. Vyskupo Valančiaus ir S. Daukanto 
veikla ir to laiko smarkesnis lietuvių visuomenės susidomė- 
jimas savo kultūros reikalais sukelia sistemingą ir lygų knygų 
produkcijos augimą 1845-1864 m.; po to staigus produkcijos 
kritimas iš dalies dėl 1863 m. sukilimo ir ypačiai dėl spau- 
dos uždraudimo. Vėl naujas smarkus pakilimas “Aušros" lai- 
kais. Tačiau paskutiniame dešimtmetyje prieš spaudos uždrau- 
dimo panaikinimą to kilimo tempas sulėtėja, gal būti iš da- 
lies dėl emigracijos Amerikon, kuri atitraukė iš Lietuvos ir 
kiek labiau energingų pajėgų, kur ir kaip tik tuo laiku pra- 
deda kurtis lietuviškoji knyga vis smarkėjančiu tempu. 

Amerikos lietuviai buvo išleidę: 


1875 - 1884 m. — 14 knygų; 
1885 - 1894 m. — 153 knygas; 
1895 - 1904 m. — 519 knygų, 


Paskutiniame dešimtmetyje maža dalis Lietuvos visuome- 
nės, patekusi į Ameriką, davė nedaug mažiau už Didžiąją 
Lietuvą! 

Jei nebūtų spaudos draudimo ir 1865 - 1885 metais bend- 
ras knygų gamybos augimo tempas būtų toks pats, kaip ir 
Valančiaus laikais, t. y. maždaug 150 proc. prieauglio per 
metus, o nuo “Aušros" laikų pasiliktų toks pats, koks iš tik- 
rųjų buvo, tai bendras Didžiajai Lietuvai 1865 - 1904 m. iš- 
spausdintų knygų skaičius būtų be abejo pasiekęs 6,000 pava- 
dinimų, tad būtų apie penkis kartus už tikrąjį (1280) dides- 
nis. Tad nevykęs bandymas įvesti į lietuviškus raštus rusiškas 
raides faktiškai sumažino bendrą lietuviškų knygų produkciją 
maždaug apie 3500 knygų pavadinimų. 

Tačiau spaudos uždraudimas paveikė ne vien skaičius, bet 
1r kokybinę knygų pusę. Bendrai imant, tik pasaulietinės kny- 
gos prasiplatinimas gali tureti didesnę įtaką bendram krašto 
kultūrinimui, o ligi 1823 m. Didžioji Lietuva tokios knygos iš 
viso neturėjo. Tik 1823 - 1825 m. Vilniaus universiteto jau- 
nuomenės itakoje atsiranda pirmosios pasaulietinės knygutės, 
bet ir jų skaičiaus augimas greitai nutrūksta, ne be įtakos 
lenkiškosios Vilniaus cenzūros, kuri lietuviškose pasaulietinio 

turinio knygutėse matė pavojų pasaulietinėms lenkiškoms kny- 
goms lietuvių tarpe platinti. Paskiau ligi 1856 m. nors lai- 
kas nuo laiko pasirodo ir pasaulietinio turinio knygutės, ta- 
čiau tai yra vien pripuolamas reiškinys. Jomis mūsų visuo- 
menę aprūpina beveik vienas tik Daukantas, o Valančius net 
neigiamai buvo prieš jas nusistatęs. Tik 1846 - 1849 m. pa- 
saulietinė knygutė kiek augo. Tikroji pasaulietinė knyga at- 
siranda tiktai 1860 - 1864 m. t. y. prieš pat spaudos už- 
draudimą. Rusų raidės jų augimą pakerta beveik dvidešimčiai 
metų, nes tik nuo 1883 - 1884 m. ji vėl pradeda atsigauti. 
Maždaug nuo 1890 m. kiekybiniai pasaulietinė knyga jau su- 
silygina su tikybine ir tik nuo 1897 - 1898 m. galutinai ją 
pralenkia, bendroje lietuviškų knygų produkcijoje užimdama 
pirmaujančią vietą. Jei dar prie jų priskirtume ir Amerikoje 
pasirodžiusias lietuviškas knygas, tai šis pasaulietinės knygos 
nukonkuravimas tikybinės gali būti nukeltas į maždaug 1891- 
1892 metus. Dvidešimčia metų atsilikusi pasaulietinė lietuviš- 
koji knyga bent tokiam pat laiko tarpui sulėtino ir bendros 
lietuvių kultūros augimą. 


Dėl sunkių sąlygų spaudos uždraudimo metu knygas 
spausdinant ir platinant, beveik visos anuo laiku spausdin- 
tos lietuviškos knygos virsta daugiausia smulkiomis brošiūro- 
mis ir knygomis tikra to žodžio prasme negali būti vadina- 
mos. Storesnės knygos tuo laiku buvo arba maldaknygės ar- 
ba polemiškai asketinės knygos, kurias apsimokėjo spausdin- 
ti, nes jos buvo plačiai perkamos, arba ir Amerikos lietuvių 
knygos, kurios galėjo būti spausdinamos vien todėl, kad ten 
buvo leidžiami ir savaitraščiai, iš kurių tos storosios knygos 
ir buvo atmušamos. Brošiūros negalėjo skaitančios visuomenės 
patenkinti ir negalėjo jai duoti atsakymo į kylančius klau- 
simus, ypač jieškančiai mokslo kaimo jaunuomenei, kuri tuo 
reikalu turėjo kreiptis i svetimas knygas. 


Rašytojams taip pat reikėjo derintis prie brošiūrų reika- 
lavimų ir tuomet nusistovėjo specialinis stilius, atpratinąs 
rašytojus nuo platesniųjų darbų rašymo ir verčiąs duoti spau- 
dai tik savo darbo nuotrupas. Beletristikoje įsigali trumpas 
vaizdelis ir per visą laiko tarpą dėl to neturėjome nei vie- 
nos platesniosios apysakos, išskyrus gal tik vieną šatrijos 
Raganos Viktutę, kuri, be to, buvo išspausdinta kaip tik Ame- 
rikoje. O tuo laiku parašytas Pietario Algimantas tebuvo iš- 
spausdintas jam jau mirus ir jau spaudos draudimą panai- 
kinus, bet taip pat Amerikoje. 

Viena iš pagrindinių sąlygų knygai plėstis ir augti yra 

gera privatinių knygų leidyklų organizacija, pagrįsta komer- 
ciniu išskaičiavimu. Ji dar prieš spaudos uždraudimą nebuvo 
tinkamai suorganizuota, 0 spaudos draudimo metu ji ketu- 
riasdešimčiai metų nutrūko ir spaudą leidus dar ilgai nega- 
lėjo atsigauti. Tuo laiku knygas leido arba visuomeninės or- 
ganizacijos, arba tam tikri lietuviški knygai plėsti pasiauko- 
ję savotiški mecenatai, kaip Petras Vileišis, iš dalies S. Ku- 
šeliauskas ar M. Sidaravičius. Tačiau toks būdas knygoms 
leisti negalėjo būti pastovus ir jis negalėjo ir lietuviškos kny- 
gos likimo nulemti. 


Gal būti Žymiausias nuostolis, kuris buvo dėl spaudos 
draudimo palietęs lietuviškąją spaudą, tai absoliučiai nenor- 
mali lietuviškos laikraštijos padėtis. Nors ir prieš 1865 m. 
Didžioji Lietuva neturėjo savų lietuviškų laikraščių, nes rusų 
vyriausybė neduodavo jiems leidimo, tačiau normaliomis spau- 
dos aplinkybėmis tokia padėtis nebūtų galėjusi ilgai tęstis, 
ir, be abejo, jei ne spaudos uždraudimas, tokie laikraščiai 
būtų ir Lietuvoje anksčiau ar vėliau atsiradę. Bet spaudos 
uždraudimas visai mus paliko be laikraščių ir žurnalų, nes 
tai, kas tuo metu laikraščių vardu buvo leista, buvo vien tik- 
tai periodinės vienu pavadinimu spausdinamos brošiūros, bet 
ne laikraščiai. Negalėdami skaitytojų laiku pasiekti, negalė- 
dami dėl to dienos reikalais laiku pasisakyti ir iš negausių 
prenumeratorių išsilaikyti, žurnalai virsdavo trumpų straips- 
nelių rinkinėliais, kuriuos skaitytojas galėjo vienodai iš pra- 
džios ar iš galo skaityti. 


1904 m. lietuvių žurnalistikai faktiškai teko daryti pir- 
muosius žingsnius, visai nepaisant senesnės praktikos, ir tuo 
mūsų žurnalistika, net palyginti su mūsų kaimynais, atsi- 
liko mažiausia 30 metų. 

Tai visi tie pralaimėjimai, jau neliečiant spaudos uždrau- 
dimo grynai politinės reikšmės, sudaro didžiausią mūsų tau- 
tos kultūrinį nuostolį, kurio pasėkomis dar ilgai mums teko 
gyventi. 


* Skliaustuose nurodomus skaitmenis įdėjau iš autoriaus nuo- 
šalyje plunksna pridėto įrašo. M. B-ka. 

21.40 METŲ LIETUVIŲ TAUTOS KARAS SU 
MASKOLIŲ VALDŽIA Už SAVO KNYGAS! 


I 


Per amžių amžius tiek Europos, tiek kitų žemynų tautos 
nuolatos savitarpyje kariavo dėl valdžios, dėl rinkų, žaliavos, 
dėl daugybės kitų priežasčių. Tuose karuose nuolatos tobulė- 
jo ir vis tebetobulinami karuose vartojami ginklai, pagaliau 
išrasti ir šie viską griaunantieji, karų likimą lemiantieji ato- 
miniai ginklai. Paskiros tautos tuose karuose turėjo ir turi 
neretai nulemiančius karų eigą sąjungininkus. Tačiau visa žmo- 
nijos istorija iš viso nežino kito tokio karo, kokį 40 metų ka- 
riavo lietuvių tauta, kovodama už savo knygą, už savo raš- 
tą. Visiškai viena, jokių sąjungininkų ir kovos talkininkų ne- 
turėdama, iš visų beveik pusių (išskyrus vieną šiaurę) ap- 
supta priešų, pasak “knygų karaliaus" Jurgio Bielinio turė- 
dama “du priešus iš vidaus ir tris (rusus, vokiečius ir len- 
kus) iš lauko“, stojusi į karą su 50 kartų skaitlingesniu už 
save ir ligi dantų apsiginklavusiu priešu, pati tevartodama 
vienintelį ginklą — spausdintą žodį ir savo per amžius išau- 
gusį pasiryžimą nepasiduoti maskoliams, lietuvių tauta vis 
dėlto tą karą laimėjo, tuo jį amžiams įrašydama ne vien savo, 
bet ir visos žmonijos istorijon. 

Savaime tas karas pareikalavo ir daugybės aukų, kurios 
surado sau amžiną poilsi ne vien savoje lietuviškoje žemėje, 


1 Pirmą kartą spausdinta “Keleivyje" 1954 m. N. 19-20. 

bet ir tolimame Sibire ir kitose Maskolijos vietovėse, tačiau 
tas kovos ryžtas buvo toks masinis ir visuotinis, kad tos 
aukos ne tik nei vieno tos lietuviškos knygos kariuomenės 
kareivio nuo kovos neatbaidė, bet, atvirkščiai, į kovotojų gre- 
tas įtraukdavo vis naujas kartas, kurios sekdamos anų, jau 
iš rikiuotės išėjusių, pavyzdžiu, ilgainiui vis labiau ir labiau 
plėtė kovos tikslus ir uždavinius ir pagaliau ją pavertė kova 
ne vien už savo kultūrą, bet ir už visos tautos ateitį. 


Ir mūsų, tų kovotojų įpėdinių, viena svarbiausiųjų da- 
bar prievolių turėtų būti prisiminimas svarbesniųjų tos kovos 
etapų, juo labiau, kad šiuo metu išgyvendami dar didesnius 
savo tautos persekiojimus, iš anos kovos eigos galėtume ir 
dabar vedamoj mūsų kovoje už savo tautos ateitį daug ko 
iš anos kovos pavyzdžių pasimokyti. 


II 


1865 IX 13-25 rusų valdžios paskelbtas lietuvių spaudos 10- 
tynų raidėmis uždraudimas žymia dalimi buvo ir išdava 1863- 
1864 m. sukilimo Lietuvoje, kuriame didelėmis masėmis daly- 
vavo ir lietuvių liaudis, ne vien bajorai, kaip tai buvo Len- 
kijoje. Rusų valdžia, laikydama, kad toks masinis lietuviškos 
liaudies dalyvavimas sukilime buvusi išdava lenkų ir ypač 
dvarininkų įtakos lietuviams, norėdama tą “lenkų įtaką“ lie- 
tuviams pakirsti ir šiuos savo pusėn patraukti, baudžiavos 
panaikinimo įstatymą Lietuvoje po sukilimo pravesdama, ap- 
dalijo buvusius Lietuvos baudžiauninkus daug didesniais že- 
mės sklypais, negu tai buvo ir toj pačioje Rusijoje daroma, 
ir iš kitos pusės sumanė primesti lietuviams ir rusų raidė- 
mis spausdintas knygutes, daugiausia naujai kuriamoms val- 
dinėms pradžios mokykloms skiriamas. Kadangi patys lietu- 
viai savo iniciatyva tų rusų kirvukais spausdintų knygų ne- 
gamino, tai pati rusų valdžia ir pasiryžo jas lietuviams pa- 
ruošti, bet per visus 40 spaudos uždraudimo metų ji tesuge- 
bėjo iš viso tik 60 tokių knygučių išspausdinti — tame skai- 
čiuje įskaitant ir keletą valdinių, išspausdintų lietuviškai rusų 
raidėmis, skelbimų. Tuo būdu, kuomet jau prieš spaudos už- 
draudimą, lietuviškai, senomis raidėmis, buvo kasmet spaus- 
dinama po keliasdešimt knygų, čia maskoliai lietuviams davė 
tik po vieną knygutę per metus, nes iš tų 60 spaudinių 
dalis buvo rusų raidėmis išspausdinta dar prieš spaudos už- 
draudimą. Taigi. jei lietuviai būtų tas raides priėmę, kultū- 

riškai būtų visiškai nusmukę, nes savaime toji viena knygutė 
per metus, ir tai skiriama daugiausia mokyklinio amžiaus 
vaikams, nebūtų galėjusi visų lietuvių kultūros spragų už- 
kišti. 

Bet ir šiaip lietuviai jas visas iš karto atmetė, pradžioje 
ir dėl to, kad negalėjo jų paskaityti, o vėliau dėl bendro 
visos tautos nusistatymo prieš tas jai prievarta brukamas 
knygas. Išplatintas per mokyklas, jas degino. Kartais vienin- 
telė iš kų knygučių einanti nauda buvo ta, kad esant bend- 
ram popieriaus trūkumui kaime, galima buvo jas cigarkoms 
ar kitam kokiam namų reikalui, ne skaitymui, sunaudoti. Kar- 
tais vėl vienas kitas, įtariamas dalyvavęs sukilime ūkininkas, 
sąmoningai laikė kur seklyčioje kokią rusų raidėmis spaus- 
dintą knygpalaikę tam, kad žandarų ar policijos akis apmui- 
lintų. 

Tuo būdu visas bandymas lietuviams primesti jų raštams 
rusų kirvukus virto grynu muilo burbulu. Bet kartu jis iš- 
šaukė ir plačiausią priešakciją, išsiliejusią į sąmoninga kovą 
už senomis, įprastomis raidėmis spausdinamą savąja spaudą. 


III 


Praejus tik porai metų nuo spaudos uždraudimo paskel- 
bimo, pradedama jau Maž. Lietuvoje spausdinti lietuviškas 
knygas senomis raidėmis. Pradžioje tai buvo daroma profe- 
sionalų - kontrabandnešių iniciatyva, iš kurių kiti jų klijen- 
tai greta prūsinių reikalavo ir maldaknygių ir elementorių. 
Vėliau į tą darbą įsimaišė vysk. Valančius ir kiti jo padė- 
jėjai, o ilgainiui masiškai įsitraukė į lietuviškų knygų ruo- 
šimą ir naujoji, išaugusi jau pobaudžiaviniais laikais pasau- 
lietinė lietuviu šviesuomenė ir jaunoji kunigija. 

Pradžioje vien kartota senas ar ir naujai parašytas tik 
tikybinio turinio knygas, bet jau nuo “Aušros" laikų (1883- 
1886) tos Maž. Lietuvoje spausdinamos literatūros akiratis vis 
labiau plečiamas ir stengiamasi lietuviškomis knygomis apim- 
ti daug platesnes sritis, net ir daugeli tokių, į kurias prieš 
spaudos uždraudimą nebuvo dėmesio kreipiama. Tuo būdu kai 
kuriais požiūriais spaudos uždraudimas lietuviams buvo ir nau- 
dingas, nes leido išaugti ir tokiai, jokių cenzūros varžtų ne- 
varžomai spaudai, kurios nebūtume galėję išugdyti rusų cen- 
zūros prižiūrimi ir suvaržomi. 

Ypač didelį vaidmenį čia suvaidino mūsų politinė perio- 

dinė spauda, kurios anksčiau iš viso neturėjome ir kuri 
spaudos draudimo metu pradėjo formuoti visai naujus lietu- 
vių tautos politinius ir visuomeninius siekimus ir nuolatos 
šaukti į kovą su caro valdžia ne vien už savo spaudą, bet 
ir už kitas politines, ekonomines ir visuomenines teises. 

Nors “Aušra"“, pasitenkindama vien lietuvių tautinės są- 
monės kėlimu, tų politinių klausimų dar visai nelietė, bet jau 
1889 m. pradėjęs eiti “Varpas", 1890 m. “ūkininkas? ir “Že- 
maičių ir Lietuvos Apžvalga“, 1896 m. “Lietuvos Darbininkas" 
ir “Tėvynės Sargas“, 1901 m. “Darbininkų Balsas", kad ir 
atstovavo skirtingas visuomenines pasaulėžiūras, bet vis dėlto 
visi tie laikraščiai kurstė lietuvių tautą prieš rusų valdžią 
ir įvairius šios skelbiamus ir gyveniman pravedamus suvar- 
žymus, ta savo agitacija veikdami ne vien savo skaitytojus, 
bet ir rusų administraciją, kuri ilgainiui susigriebė, kad spau- 
dą drausdama ir lietuviams brukdama rusų raides, ji ne tik 
nepasiekė sau pradžioje pasistatyto tikslo, bet, atvirkščiai, su- 
kėlė prieš save visą lietuvių tautą. 

šioje spaudos kovos stadijoje nemažą vaidmenį suvaidino 
ir Amerikos lietuvių spauda, kuri aplinkiniais keliais vis dėl- 
to ir Lietuvą pasiekdavo ir daug kur ne tik nenusileisdavo 
anai prūsinei spaudai, bet ir ją pralenkdavo, nes lietuvių 
spaudai Amerikoje spaudos sąlygos buvo daug geresnės negu 
Maž. Lietuvoje. 


IV 


Pradėjus Maž. Lietuvoje spausdinti lietuviškas, šiai pusei 
skiriamas knygas, iškilo būtinas reikalas jieškoti priemonių 
joms perkelti per sieną ir išplatinti krašte. Kartais pavyk- 
davo kiek vėliau paskirus laikraščių numerius ar vieną kitą 
nedidelę brošiūrą netikrais adresais ir rusų paštininkus klai- 
dinančiuose įvairių vokiškų firmų ar net ir rusų valdinių 
įstaigų vokuose siuntinėti ir paštu, bet tai retai tepavykda- 
vo ir buvo daug atsitikimų, kad dėl tų susektų pašte siun- 
tinių, jų adresatai buvo traukiami atsakomybėn arba ir ad- 
ministraciniai baudžiami. 

Tas knygas platinant, svarbiausią vaidmenį suvaidino į- 
vairūs knygnešiai — tokia profesija, kurią pažinojo tik vie- 
nintelė lietuvių tauta. Pirmais knygnešiais buvo pradžioje se- 
nieji kontrabandnešiai profesionalai, bet jau greitai į tą dar- 
bą įsitraukė ir nauji, tikrieji knygnešiai, kurių skaičius di- 
dėjo iš metų į metus. Jų tarpe ypač išgarsėjo knygų ka- 

raliumi vadintas Jurgis Bielinis, kurį laiką vadovavęs ir spe- 
cialiai knygoms platinti Lietuvoje jo ir Udros sudarytai Garš- 
vių knygnešių organizacijai, bet greta veikė ir daugybė kitų, 
kurių ligi spaudos uždraudimo pabaigos Lietuva jau šimtais 
priskaitydavo. Kai kurie jų ilgus metus tuo pačiu darbu be- 
siversdami, iš knygų gabenimo ir platinimo ir patys išsilai- 
kydavo ir kartais neblogai uždirbdavo, tačiau visiems jiems 
šis darbas buvo kartu ir grynai idėjiniu darbu — kova už 
savo tautos teises. šis darbas buvo labai rizikingas ir pavo- 
jingas, nes tekdavo susidurti ne vien tiktai su ginkluota pa- 
sienio sargyba, nuo kurios kulkų daugelis knygnešių ant sie- 
nos ir žuvo, bet ir perėjus sieną, kiekviename beveik kaime 
ar miestelyje tekdavo susidurti su tais pačiais priešais, į ku- 
rių rankas daugelis knygnešių ir patekdavo. 

Laimingai peržengus sieną, tekdavo jau tas perkeltas kny- 
gas visame krašte platinti. Ilgainiui daug kur atsirado dau- 
gybė įvairių kaimo knygų platinimo ir skaitymo kuopelių, 
kurios perimdavo iš knygnešių jiems atgabentas knygas ir 
jas toliau platino. O dar daugiau buvo pavienių platintojų 
— tai buvo ir įvairūs “bagamazninkai", kurie greta įvairių 
kitų devocionalijų prie bažnyčių slaptai parduodavo ir lietu- 
viškas knygas, ir šiaip daugybė pavienių platintojų iš ūki- 
ninkų ir iš inteligentų. šis darbas iš metų į metus apimda- 
vo vis didėjantį žmonių skaičių ir į spaudos uždraudimo pa- 
baigą jis faktiškai buvo įtraukęs jau visą tautą. Jis taip gi- 
liai buvo visus palietes, kad kitur net ir kiti valdžios že- 
mesnieji pareigūnai iš tų pačių lietuvių tarpo slaptai tame 
pačiame knygų platinimo darbe dalyvavo. Na, kita vertus, 
pasitaikydavo ir tokių atvejų, kad vienoje kitoje vietoje at- 
sirasdavo retkarčiais ir išdavikų, kada kitas su kuom susiba- 
ręs kaimynas kartais ir įduodavo policijai ar žandarams kokį 
sau žinomą knygnešį ar knygų platintoją. Bet per 40 spau- 
dos kovos metų tokių atvejų buvo palyginti nedaug. 


v 


Lietuviškų knygų spausdinimui Prūsuose prasidėjus ir pa- 
plitus jų gabenimui per sieną ir platinimui visame krašte kar- 
tu, maždaug nuo 1868 m., prasidėjo ir rusų valdžios tarnų 
kova su knygnešiais, knygų platintojais ir skaitytojais. Pra- 
džioje bandyta vieną kitą tokį platintoją patraukti vietos tai- 
kos teisėjo teisman, bet greitai nuo tos baudimo priemonės 
atsisakyta, kada paaiškėjo, kad teisėjai nebesuranda įstaty- 

mo, kuriuo jie būtų galėję tuos “nusikaltėlius" bausti, ka- 
dangi spaudos uždraudimas buvo paskelbtas ne įstatymu, bet 
vien tiktai įsakymu, tai ir taikos teisėjai pradžioje tokius 
knygų platintojus, pagautus su nekalto turinio knygomis, iš- 
teisindavo ir nuo atsakomybės atleisdavo. Tuomet griebtasi 
grynai administracinių priemonių, pasinaudojus generolų - gu- 
bernatorių ir gubernatorių teise administraciniai, be teismo, 
bausti kiekvieną asmenį, nusikaltusį kokiam valdžios įsakymui 
ar potvarkiui. Tos bausmės buvo labai įvairios — pradedant 
kelių dienų ar kelių savaičių areštu ir baigiant ištrėmimu 
ilgiems metams iš Lietuvos į Rusiją ar į Sibirą. 


Teismo atsakomybėn traukta daugiausia vien tik už kny- 
gas ir kitus spaudinius, kuriuose buvo randama ne vien drau- 
džiamas raides, bet ir draudžiamą, prieš valdžią nukreiptą tu- 
rinį. Pirmoji tos rūšies byla buvo iškelta 1870 - 1871 m. ku- 
nigų ir pasauliečių sudarytai organizacijai specialiai vyskupo 
Valančiaus Prūsuose išspausdintoms tikybinio - politinio turi- 
no knygutėms platinti. šioj pirmoj byloje dėl lietuviškų 
spaudinių net 8 asmenys buvo ištremti į Sibirą. 


Ilgainiui, ypač paskutiniajame spaudos uždraudimo de- 
šimtmetyje, tokių bylų vis daugiau atsirasdavo, nes ir pačios 
platinamosios lietuviškos literatūros pobūdis žymiai pakitėjo 
— žymioji jos dalis buvo daugiau ar mažiau politiškai — 
prieš valdžią — nudažyta. Čia išgarsėjo 1897 ir 1900 žandaro 
Vonsiackio iškeltos “Sietyno" bylos, kuriose nukentėjo ypač 
daug lietuvių pasaulietinių inteligentų. šiaip gi, baudžiant kny- 
gų platintojus, nebuvo daroma skirtumo tarp atskirų luomų 
ar profesijų asmenų — ūkininkas ar darbininkas, pasaulie- 
tinis inteligentas ar kunigas tuo požiūriu valdžiai visi buvo 
lygūs ir buvo vienodai baudžiami. Ir tuo netenka ir stebėtis, 
nes ir patiems tiems visiems platintojams ir tos kovos daly- 
viams tuo laiku kiekvienas lietuviškas spaudinys, kokio jis tu- 
rinio bebūtų, buvo vienodai brangus. Nemaža buvo tokių at- 
vejų, ypač paskutiniajame spaudos draudimo dešimtmetyje, 
kada kunigas būdavo baudžiamas, susekus policijai, jį pla- 
tinant greta maldaknygių ir kitos katalikiškos spaudos ir vi- 
sai kitos, negu jo, politinės ideologijos literatūrą, arba vėl 
kitas koks uolusis socialistinės literatūros platintojas nuken- 
tėdavo už pagautas pas jį maldaknyges ir kitas lietuviškas 
tikybines knygutes. O patys knygnešiai bendrai gabendavo ir 
platindavo kiekvieną lietuvišką spaudinį, koki tik gaudavo Maž. 
Lietuvoje nusipirkti. Taigi visiems spaudos kovotojams ne tiek 
rūpėjo tai, kas tame ar kitame lietuviškame spaudinyje bu- 

vo parašyta, kiek tai, kad čia turėta reikalo su lietuviš- 
kuoju spaudiniu, lietuviškomis raidėmis išspausdintu, taigi jau 
ne vien savo turiniu, bet ir jau ta lietuviška išore valdžiai 
priešingu. 

Neturime tikslios nukentėjusių už lietuvišką spaudą sta- 
tistikos, tačiau bendras per 40 metų jų skaičius prašoka tūks- 
tantį asmenų. Žymią jų dalį sudarė nubausti ištrėmimu iš 
Lietuvos į įvairias tolimas Rusijos šiaurės ar rytų gubernijas 
ar ir į Sibirą. Jie tatai ir buvo daugiausia tos lietuvių kovo- 
tojų už savąją spaudą armijos žymiausieji kareiviai. Ir toji 
kova taip buvo giliai įėjusi į jų kraują, kad kiti jų, bausme 
atlikę ir savo kraštan sugrįžę ar sugebėję iš ištrėmimo pa- 
bėgti, vis viena ir toliau tą pačią kovą už savo knyga tęsė. 
nekartą vėl pagaunami ir baudžiami. 

Kovoje už savo spaudą lietuviai neturėjo jokių talkinin- 
kų — visa kova buvo vedama vienų tik lietuvių pajėgomis. 
Bet rusų valdžia greitai gavo talkininkų ir už savo valsty- 
bės sienų, būtent Prūsuose, kur pabūgusi nelegalinės lietuvių 
spaudos įtakos ir Mažosios Lietuvos lietuviams, vokiečių ad- 
ministracija jau labai anksti pradėjo bendradarbiauti su ru- 
sų policija, sekant knygnešius, knygų platintojus, lietuvių 
laikraščių redaktorius ir bandant duoti juos rusų administra- 
cijai arba priverčiant juos Prūsus apleisti. Dėl to jau 1884 
m. tuo laiku “Aušrą" redagavęs J. šliūpas turėjo pasitrauk- 
ti į Ameriką, paskiau panašiai pasielgta su P. Mikolainiu- 
Noveskiu ir kitais. 


VI 


Kovoje už savo spaudą greta tos nelegalinės kovos, nuo 
pat pradžios bandyta panaudoti ir įvairias legalines priemo- 
nes. Pačioje Lietuvoje neturėdami beveik nei vieno, kad ir 
mažiausio galimumo kokį lietuvišką spaudinį išleisti, gyvenę 
Rusijos valstybės ribose už Lietuvos sienų lietuviai vis mė- 
gindavo tai kovai panaudoti faktą, kad daug kur už Lietuvos 
ribų administracijai nebuvo žinoma, kad lietuvių spauda yra 
uždrausta. Tuo būdu, organizuojant paskutiniame dešimtmety- 
je įvairius vaidinimus Petrapilyje, Rygoje, Mintaujoje ir tuo 
laiku priklausančioj Kuršo gubernijai Palangoje, tų vaidinimų 
ar ir koncertų afišos, bilietai, programos buvo spausdinamos 
lietuviškomis raidėmis, nes tiems spaudiniams spausdinti ne- 
reikėjo cenzūros leidimo, bet juos duodavo vietos policija. 

1876 - 1877 m. Petrui Vileišiui pavyko Petrapilyje cen- 

zūros leidimu išspausdinti lotyniškomis raidėmis penketą lie- 
tuviškų populiarių knygelių (šeštą — tikybinę — išspausdino 
ir jau visa eilė tuo pačiu laiku paruoštų kitų knygelių iš- 
spausdinta nebuvo. 

Per visą spaudos draudimo laiką plačiai naudojama ir ru- 
sų augštųjų mokyklų ir kitų mokslo įstaigų teisė savo leidi- 
nius spausdinti be cenzūros priežiūros. Tiesa, 1868 m. ku- 
riam laikui toji jų teisė, kiek tai lietė spausdinimą lietu- 
viškomis raidėmis, buvo suvaržyta, bet ir tas suvaržymas 1880 
m. buvo atšauktas. Tuo būdu cenzūrą aplenkė A. Juškos dai- 
nos ir žodynas ir eilė kitų leidinių. 

Kiekvienai progai pasitaikius, įvairūs augštieji katalikų 
bažnyčios atstovai (prel. Daugėla, vyskupai Beresnevičius, Pa- 
liulionis, Baranauskas), kartais ir rusams įtakingi dvarininkai 
(pvz. Uoginskis)* įteikdavo vyriausybei įvairius memorandu- 
mus, kuriais stengėsi vyriausybę įtikinti, kad tas nelemtasis 
spaudos draudimas esąs žalingas ne vien lietuvių tautai, bet 
net ir pačiai rusų vyriausybei. Stengtasi ir kitais būdais val- 
džią įtikinti, kad tos rusiškosios raidės lietuvių atmetamos ir 
dėl to, kad rusų spaudos ženklais neįmanoma atvaizduoti vi- 
sų lietuvių kalbos garsų. Tarp kito ko tam tikslui vienas 
žymiausiųjų ano laiko lietuvių veikėjų, Petras Kriaučiūnas, 
buvo sudaręs ir valdžiai įteikęs jo sudarytąji “tikrąjį? lietu- 
višką raidyną iš apie 50 raidžių, tuo būdu įrodinėdamas, kad 
lietuviai turi du kartus tiek skirtingų garsų, negu rusų rai- 
dyne yra raidžių. Paskiau įvairiais būdais, nevengiant ir pi- 
niginių kyšių, veikiama ir augštoji lietuvių apgyventų kraštų 
administracija ir tuo būdu į spaudos uždraudimo pabaigą kai- 
kurie vietiniai gubernatoriai, iš dalies ir generolai guberna- 
toriai paruošia valdžiai pranešimus (kartais ir pačių lietuvių 
paruoštus), kuriuose įrodinėja, kad lietuvių spaudos uždrau- 
dimu valdžia pasiekė visai priešingus tikslus, ne tik juo ne- 
pašalinusi lenkų įtakos lietuviams, bet atvirkščiai, ją sustip- 
rinusi, nes, esą, negalėdami savo knygų spausdinti, lietuviai 
griebiąsi lenkiškų. Iš kitos pusės, toji rami lietuvių ūkininkų 
tauta dėl to paties uždraudimo visa nusistatė prieš valdžią 
ir surevoliucijonėjo. šiuo požiūriu ypač reikšminga buvo 1899 
m. švietimo ministerijos tų visų valdinių pranešimų paruošta 
santrauka, kurią valdžios pavedamas buvo parašęs, patariamas 
Prano Mašioto ir kaikurių kitų lietuvių, latvis Vissendorfas 
ir kur visi skelbiami faktai buvo taip parinkti ir sugrupuo- 


* Paprastai rašoma Oginskis. M. B-ka. 

ti, kad jais būtų galima patį uždraudimą sugriauti, nes jis 
'es3s rusų valstybei ir tautiškai, ir politiškai, ir ekonomiškai 
(išleidžiant Maž. Lietuvoje spausdinamoms knygoms dideles su- 
mas) ne vien žalingas, bet ir pavojingas. 

Greta anos akcijos, pačioje Lietuvoje, ypač paskutiniame 
"dešimtmetyje, vedama plati akcija už tai, kad valsčiaus su- 
„eigos darytų nutarimus apie būtinumą grąžinti lietuviams tei- 
sę savo knygas spausdinti lietuviškomis raidėmis. Tie nutari- 
mai ypač smarkiai paveikdavo administraciją, nes ji čia ma- 
tė, kad kovoje už spaudą ne vien lietuvių šviesuomenė daly- 
vauja, bet ir visa lietuvių ūkininkų visuomenė. O tokio fakto 
ji neturėjo ne vien pačioje Rusijoje, bet ir kituose rusų nuka- 
riautuose kraštuose. 

Pagaliau pačioje lietuvių spaudos uždraudimo pabaigoje 
pradedama lietuvių spaudos reikalais sąmoningai kelti tokias 
bylas teismuose, kuriomis galima būtų įrodyti, kad faktiškai 
Šis uždraudimas yra neteisčtas, nes nėra tokio įstatymo, kuris 
draudžia lietuvių spaudą. 

1900 m. A. Maciejauskiui išspausdinus Petrapilyje Lietuvos 
žemėlapį su lietuviškais parašais lotynų raidėmis, jis vidaus 
reikalų ministerio įsakymu buvo konfiskuotas. Tuomet Macie- 
jauskis iškėlė ministeriui senate bylą dėl neteisėto konfiska- 
vimo ir jam padarytų tuo būdu nuostolių. Ir 1902 toji augš- 
čiausioji anais laikais rusų teismo įstaiga pripažino, kad jo- 
kio lietuvių spaudos įstatyminio uždraudimo nėra, kad tuo 
būdu ministeris pasielgė neteisingai, taigi, jis turįs Maciejaus- 
kiui grąžinti visus su ta konfiskacija susietus nuostolius — 
iš viso porą tūkstančių rublių. 

Tais pačiais metais Kuršo gubernijos policija buvo leidu- 
si Mintaujoje išspausdinti lietuviško vaidinimo afišą lietuvių 
raidėmis. Tuomet P. Višinskis pavedė Joniškio batsiuviui Jur- 
giui Brijūnui tas afišas išklijuoti Joniškyje, pareikalavęs, kad 
tuo atveju, jei policija jį už tą "nelegalų" darbą sulaikytų, 
jis jai būtinai nurodytų Višinski kaip tą asmenį, kuris tas 
afišas pavedė klijuoti, kad tuo būdu policija galėtų Višins- 
kiui bylą iškelti. 

Taip ir įvyko. Višinskis buvo patrauktas taikos teisėjo 
teisman. Apsiėmęs Višinškio bylą vesti, šiaulių advokatas, di- 
delis lietuvių prietelius Krečinas, sąmoningai patepė prieš by- 
14 teisėją, kad tas Višinskio neišteisintų. Teisėjas nubaudė 
Višinskį nedidele pinigine pabauda, bet to buvo permaža, kad 
galima būtų bylą ligi senato prastumti. Buvo paduota ape- 
liacija augštesnei teismo instancijai, ir prieš pačios bylos 
svarstymą teisėjai buvo gerokai pavaišinti tuo tikslu, kad iš- 

neštų sprendimą, kuriuo Višinskis būtų didesne pinigine baus- 
me nubaustas. Tas pavyko ir, pagaliau, net per tris instan- 
cijas bylą prastūmus, ji pasiekė senatą, kuris 1903 m. tokiais 
pat, kaip ir Maciejauskį, motyvais, Višinski išteisino. Taigi 
augščiausioji Rusijos teismo įstaiga formaliai pripažino, kad 
spaudos uždraudimas yra vien administracijos prasimanymas 
ir sauvalė. 

Tuo būdu toji legalinė kova, greta anos nelegalinės, nu- 
lėmė ir paties spaudos uždraudimo likimą. Tuo pačiu laiku ir 
pačioje Rusijoje padidėjus revoliuciniam sambrūzdžiui, vyriau- 
sybė, buvo, pagaliau, priversta kapituliuoti ir 1904 balandžio. 
24 d. (naujuoju stiliumi gegužės 7 d.) lietuvių spaudos už- 
draudimas buvo atšauktas ir leista lietuviams toliau savo raš- 
tus spausdinti tokiomis pat sąlygomis, kaip ir kitoms Rusijos 
vergijoje esančioms tautoms. 


Toji 40 metų lietuvių tautos kova už savo spaudą parei- 
kalavo daugybės aukų ir išeikvojo daug jos jėgų, skaudžiai 
sulaikė normalų lietuvių kultūros plėtimąsi, bet kartu ją ir 
subrandino — kaip tik tuo laiku tauta suprato savo vieningu- 
mą, nuspėjo savo kelius į ateitį ir politiškai subrendo. Tuo 
laiku, ypač paskutiniajame spaudos kovos dešimtmetyje, ji 
pradėjo formuluoti tuos savo politinės kovos tikslus, kurie po. 
keliolikos metų išsiliejo į Lietuvos Nepriklausomybės paskel- 
bima, Tačiau vienu požiūriu spaudos leidimas lietuvių spaudai 
buvo ir žalingas: jokios cenzūros nevaržoma, laisvoji, Maž. 
Lietuvoje spausdinama lietuvių spauda, dabar rusų cenzūros 
prižiūrima, turėjo dar eilę metų užčiauptą burną, nors ir tuo 
laiku kartais pavykdavo tuos cenzūros varžtus aplenkti, ne- 
retai tuo reikalu naudojant ir Maž. Lietuvos spaustuves. 


* Čia nurodysiu dar du V. B-kos straipsnius 1957 m. rinkinyje 
“Kovos metai dėl savosios spaudos": “Spaudos draudimas be teisinio 
pagrindo" ir “Pastangos draudimui nugalėti." M. B-ka. 


Ši ven i 2a i, 


A LLU ik 


1] 
ot 
[p] 


22. MOKYKLA SU VIENU MOKINIU! 


Rusų valdžia, Lietuvos rusinimo tikslams steigdama Lie- 
tuvoje pradžios mokyklas (vadinamas “liaudies" — narodny- 
ja — mokyklomis), pabaudomis ir grąsinimais varė į jas lietu- 
vių vaikus. Tačiau daug kur žmonės sutikdavo mokėti pa- 
baudas, bet vaikus mokė slaptai, kad tik vaikai nepatektų 
į rusų "pedagogų" rankas. Dėlto neretai tos mokyklos stovė- 
jo tuščios. štai vieno dokumento iš Kauno gubernatoriaus 
raštinės idomus turinys. 


1885 m. spalių mėn. Kauno pradžios mokyklų direktorius 
praneša Kauno gubernatoriui, kad jis yra gavęs tų pačių me- 
tų spalių 4 d. Grinkiškio pradžios mokyklos mokytojo prane- 
šimą, kad šis buvo priverstas pradėti mokslą su vienu mo- 
kiniu (ir tai bene jo paties sūnumi), nors apie mokslo pra- 
džią jis buvo pranešęs valsčiaus valdybai, tos vietos kunigui 
ir taikos tarpininkui ir prašęs jų padėti jam surinkti vaikus. 
Nežiūrint to, matyti, jam nieks nepadėjo, nes jis buvo pri- 
verstas ir toliau tęsti mokslą su vienu mokiniu. Gubernato- 
rius, žinoma, pareikalavo pasiaiškinimo iš taikos tarpininko, 
tačiau archyve neliko žinios, kaip ta visa byla pasibaigė. 


1 Pirmą kartą įšspausdinta “Mūsų Senovėje" 1921 m. t. I. N. 2, 
p. 104-105. 

23. SPAUDOS DRAUDIMO KLAUSIMAI! 


I 


štai jau suėjo dvidešimt penkeri nuo spaudos laimėjimo 
ir šešiasdešimt penkeri metai nuo jos uždraudimo. Tačiau, 
nors kiekvienam mūsų dabartinio gyvenimo reiškiniui tenka 
jieškoti šaknų toj netolimoje praeityje, nors turime daugybę 
ne tik liudininkų, bet ir to visuomenės sąjūdžio dalyvių, — 
ar gerai mes jį pažįstame? 

Tiek viešojoje, tiek specialioje spaudoje, net ir specialiose 
monografijose, nušviečiančiose spaudos draudimo laiką ir eigą, 
dažniausia tebekartojamos vis tos pačios žinios ir tie patys 
motyvai, kurie buvo skelbiami tuo laiku, kada draudimas buvo 
gyva mūsų gyvenimo bėda, kada reikėjo, viena, įtikinti rusų 
vyriausybę, kad jai, ne Lietuvai, spaudos draudimas yra ypa- 
čiai kenksmingas, o antra, kada teko stengtis neleisti lietuvių 
liaudžiai priimti tų rusų raidžių, kurios į spaudos draudimo 
pabaigą vis labiau žmonių tarpe plėtėsi, tiesa, ne spausdintu 
žodžiu, bet raštu, prasiplatinusiu per rusiškąsias pradžios mo- 
kyklas. Tas jieškojimas vis naujų ir naujų motyvų kovai prieš 
rusų raides palaikyti, motyvų dažniausia visai dirbtinių, vien 
iš piršto išlaužtų, bet momento reikalui naudingų, progresy- 
viai didėjo į to laikotarpio pabaigą, kada pradėjo aiškčti, jog 
faktiškai liaudis pamažėli priima rusiškąsias raides, jog tarp 


1 Pradžia išspausdinta “Kultūroje" 1929 N. 5 p. 249-253. 

liaudies ir šviesuomenės tos kovos plotmėje susidaro gili, nuo- 
latos einanti duobė. Spaudos grąžinimas tuo atžvilgiu atėjo 
kaip tik laiku, nes kiek kovai užsitęsus, galbūt, būtų tekę lie- 
tuvių visuomenei keisti ir visą tuo klausimu savo nusistaty- 
mą. Ta dirbtine medžiaga gyvename ir ligi šiol ir jaja nu- 
šviečiame visą sąjūdį. Tiesa, šis tas naujo buvo paskelbta 
“Mūsų Senovėje“. Laikotarpiui geriau suprasti nemažai medžia- 
gos duoda ir liekanos M. Jankaus archyvo, kurio dalis jau 
buvo mano išspausdinta “Tautos ir Žodžio" IV ir V knygose, 
bet ir ta medžiaga mažai kas tesinaudoja, jai padedant ir 
nemėginta net senąją pažiūrą patikrinti, nepritraukta ir nau- 
jos medžiagos. Ir kai, pavyzdžiui, savo laiku J. Tumas iš- 
spausdino monografiją apie lietuvių literatūrą rusų raidėmis, 
tai nė vieno naujo žodžio tuo klausimu nebuvo pasakęs. Ir 
tik paskutiniaisiais metais, įvairiuose straipsniuose ir knygelė- 
se liesdamas tą patį klausimą, jis pradeda kritiškiau žiūrėti 
į spaudos draudimą ir iškelia eilę tokių abejojimų, kurie nei 
jam nei kitiems anksčiau nebuvo kilę. Tatai leidžia manyti, 
kad spaudos draudimo tyrinėjimas pamažėli jau atsipalaidoja 
iš tų vystyklų, kuriais jį buvo suvyniojęs gyvas kovos reika- 
las. 


II 


Pirmas ligišiol tinkamai nenušviestas, bet reikalingas iš- 
aiškinimo klausimas yra priežastys, dėl kurių mūsų tautai 
buvo brukamos rusų raidės. Įprasta aiškinti tai 1863 m. suki- 
limo pasėkomis — tam tikru noru pakeisti lenkų įtaką Lie- 
tuvoj ir bendra tendencija “rasplastat Litvu". Tuo tarpu pa- 
mirštama, kad ne vien lietuviams tos raidės buvo brukamos, 
o kai kada ir sėkmingai įbruktos. Buvo jos kišamos latviams 
latgaliečiams, kurie ilgus metus katalikiškas knygutes spaus- 
dino taip pat Prūsuose ir gabeno jas per lietuvių sieną. Buvo 
mėginta jas įbrukti ir lenkams. Gudams buvo griežčiausiai 
draudžiama vartoti lotynų raides ir faktiškai buvo uždrausta 
ir pati gudų literatūra. Ukrainiečiai kad ir patys lotynų rai- 
džių nevartojo, tačiau tuo pačiu laiku susilaukė smūgių vi- 
sai savo literatūrai, paskelbus uždraudimą ukrainietiškai spaus- 
dinti tam tikras knygų rūšis. Pagaliau visoms vietos taute- 
lėms, gyvenančioms Pavolgyje ir toliau į rytus nuo Uralo, 
irgi buvo primestos rusų raidės, kurios ir virto jų -raštų rai- 
dėmis, nes kitų jos prieš tai neturėjo. 

Taigi rusų raidžių brukimas lietuviams nebuvo koks smū- 
gis ar kokia privilegija specialiai lietuviams taikoma, bet tik 

vienas bendrų reiškinių rusų policinės valstybės politikos savo 
valdinių santykius betvarkant. Jieškant to rusų raidžių bru- 
kimo šaknų, tenka jų jieškoti ne tiek Muravjovo politikoje 
Lietuvoje, kiek visoje Rusijos XIX amžiaus vidaus politikoje. 
10 šis darbas, kiek jis liečia Lietuvą, ligi šiol dar net ne- 
pradėtas. 

Tad kodėl Rusijos vyriausybė tokioje griežtoje formoje pri- 
taikė draudimą specialiai Lietuvai. Čia, žinoma, veikė ir su- 
kilimo aplinkybės, bet ne jos vienos. Padėjo ir gan tiksli 
informacija apie tikrąją lietuvių raštijos padėtį, daug tinks- 
lesnė net už tą, kokią turi kiti mūsų dabartiniai rašytojai, 
rašantieji tuo klausimu. Visų pirma galėjo atrodyti, kad lie- 
tuviai nėra dar perdaug pripratę prie lenkiškų raidžių (prieš 
1865 m. o vėliau net ligi “Aušros" laikų ir iš dalies net 
ligi spaudos draudimo panaikinimo lietuvių raštijoje buvo var- 
tojamos ne lotyniškos ar lietuviškos raidės, bet lenkiškosios su 
jų visomis savybėmis — išimtį sudarydavo tik Daukanto ir 
Jono Juškos raštai). Nors lietuvių raštija tuo laiku buvo jau 
trijų šimtų metų amžiaus, o Didžiojoje Lietuvoje apie 280 
metų, bet šios lenkiškosios raidės prieš spaudos uždraudimą 
buvo vartojamos vos tik šimtą metų — dar ligi XVIII amžiaus 
pusės visos knygos, Didžiajai Lietuvai skiriamos, buvo spaus- 
dinamos vien gotiškomis raidėmis, kurios tam tikrai modifi- 
kuotos buvo laikomos tikruoju lietuvišku raštu. Pvz. daug 
kartų dviem kalbomis spausdinamos Vilniuje lenkiškai - lie- 
tuviškos evangelijos (“Ewangelie polsko - litewskie“) ligi pu- 
sės XVIII amžiaus buvo sudaromos tokiu būdu, kad lenkiš- 
kasis tekstas buvo spausdinamas lenkiškai - lotyniškomis rai- 
dėmis, o lietuviškasis toje pačioje knygutėje — gotiškomis. 
Taigi ar begalima būtų stebėtis rusų viltimi, jog lietuviai, du 
šimtus metų vartoję gotiškąsias raides ir vos tik vieną šimt- 
metį lenkiškąsias, lengvai galį priimti ir rusiškąsias raides, 
jei bus mėginama jomis Lietuvą apdovanoti tam tikrai Ru- 
sijos politikai gyveniman pravesti. Jei rusų vyriausybė būtų 
turėjusi čia reikalo su kultūriškai stipresne tauta, pvz. su 
lenkais, kurie tuo laiku jau turėjo plačią ir seną literatūrą, 
žinoma, vyriausybei būtų tekę tenkintis vien tik rusų rai- 
džių rekomendacija, o ne priverstinu jų brukimu, juo labiau, 
kad Rusijos draudimas vartoti lenkiškąsias raides nepasiektų 
knygų, spausdinamų Prūsijoje ar Austrijoje. Su lenkais taip 
ir pasielgta. 

Kas kita lietuviai. Kokia literatūra Didž. Lietuva galėjo 
tais laikais pasigirti? Nors toli ne visos senosios knygos mums 
yra žinomos, bet apytikriai, atmetę knygas skirtas Mažąjai 

Lietuvai, iš viso galėsime priskaityti apie 700 knygų laiko- 
tarpiui nuo 1586 m. ligi 1864 m., t. y. beveik trims šimtams 
metų, o ir žymi tų knygų dalis buvo mažai išsiplatinusi ir, 
palyginti, taip mažai žinomos, kad, pvz. Ivinskis 1859 m. 
skelbdamas visų — tiek Didžiosios, tiek Mažosios Lietuvos lie- 
tuviškų knygų bibliografiją, kartu net su kai kuriais rank- 
raščiais priskaitydavo jų vos apie šimtą, o tik vienai Didžiajai 
Lietuvai vos apie penkiasdešimt, t. y. vos apie keturioliktąją 
dalį tikrai pasirodžiusių knygų. Nedaugiau pažinojo lietuvišką- 
ją knygą ir kiti to laiko negausūs lietuviai inteligentai. Liau- 
dis gi geriausiu atveju pažinojo tris knygas — “Seną Aukso 
Altorių", vartojamą šventadieniais bažnyčioje, “Mokslą skaity- 
mo raszto lietuwiszko" vaikams katekizmo pradžiai mokytis 
ir Ivinskio “Kalendorių? namie pavartyti, kaimyninių parapi- 
jų atlaidams ir jomarkams atsiminti ir saulės bei mėnulio 
užtemimams sužinoti. Taigi rusų administracija visai logiškai 
galvojo, pakeisdama kaip tik tas tris knygutes kitomis ati- 
tinkamomis, bet jau išspausdintomis rusų raidėmis. Tuo būdu 
ji tikėjosi patenkinti visus liaudies kultūros reikalavimus, ir 
kartu įgyvendinti vyriausybės planus. Atsižvelgti gi į tautų 
tradicijas, juo labiau į pavergtųjų tautų, tais laikais nebuvo 
iprasta. Būtų buvę sunkiau, jei būtų tekę patenkinti ir 
šviesuomenės reikalavimus, jei būtų tekę rusų raidėmis spaus- 
dintomis knygomis atitikti ir šviesuomenės kultūros troški- 
mus. Bet tos lietuviškos šviesuomenės buvo dar taip maža, 
kad ją buvo galima kone dviejų rankų pirštais suskaityti, 
be to ir ji, kai turėjo noro pasiskaityti ar pasimokyti, rei- 
kalaudavo ne lietuviškų, bet lenkiškų, rusiškų, vokiškų, net 
prancūziškų knygų, nes vis viena jiems reikalingų lietuviškų 
knygų dar nebuvo. Neužmirškime, kad tuo laiku žymiausieji 
ne bažnytinio, bet pasaulietinio turinio lietuvių literatūros kū- 
riniai nebuvo spausdinami, bet likdavo rankraščiais, kuriais 
tegalėjo naudots vos keletas asmenų, o šiaip pasaulietinės 
knygos, kurios vienos tesudaro kiekvienos literatūros pamatą, 
buvo skiriamos daugiausia liaudžiai, nors, be kalendorių, jos 
buvo labai mažai skaitomos ir tų bendrojo pasaulietinio tu- 
rinio knygų ligi 1865 m. priskaitysime vos tik kokį vieną 
šimtą ir tai kartu su tokiomis, kurios tuo laiku jau niekam 
nebuvo žinomos. 


III 


Tokiu būdu netenka stebėtis rusų vyriausybės bandymais 
— jai iš šalies žiūrint galėjo atrodyti, kad yra susidariusios 

visos patogios sąlygos jos sumanymui vykdyti. Tačiau, kad ir 
kaip jai tai galėjo atrodyti nuostabu, vyriausybė, išstačiusi 
prieš beginklius beraščius valstiečius visą galingą administra- 
cijos aparatą, pralaimėjo. Kodėl? Sakoma todėl, kad visa tau- 
ta nuo pat pradžios griežtai pasipriešino pasikėsinimui jos 
tautines teises paveržti. Mums būtų malonu, mūsų tautinė 
ambicija būtų visai patenkinta, jei taip būtų buvę. Tačiau 
iš tikrųjų buvo ne visai taip. 

Visų pirma tenka atskirai įsižiūrėti į lietuvių šviesuo- 
menės ir į lietuvių liaudies tuo klausimu nusistatymą. 

Pirmoji ne tik kad nebuvo rusų raidžių atmetusi, bet, 
atvirkščiai, buvo jas pradžioje priėmusi. Negausūs pasauliniai 
inteligentai ne tik niekur viešai prieš rusų raides neprotes- 
tavo, bet jų įvedimą aktyviai palaikė. Sakoma, kad iš dalies 
net iš jų (Jono Juškos) buvo išėjusi iniciatyva. Net tuo 
laiku, kada dar niekas iš rusų administratorių negalvojo apie 
įvedimą į lietuviškus raštus rusų raidžių, kalbininkas Andrius 
Ugenskis buvo sumanęs savo ruošiamame lietuvių - rusų - 
lenkų kalbos žodyne lietuviškus žodžius rašyti rusų raidėmis, 
kad būtų išskirta iš lenkiškųjų. O uždraudimą jau paskelbus, 
iš senesniųjų Jonas Juška, Laurynas Ivinskis, iš jaunesniųjų 
Tomas žŽilinskis, Motiejus Gylys ir kiti karštai, net vysk. Va- 
lančiaus palaikomi ir rekomenduojami, patys transkribavo rusų 
raidėmis senesnes lietuviškas knygas arba naujas rusų rai- 
dėmis surašydavo, ėmė už tai atlyginimą iš rusų vyriausy- 
bės ir tų savo darbų nesigėdijo ir neslėpė. Jie atsiminimų, 
išskyrus vieną Tomą Žilinskį, nepaliko, taigi jų veikimo mo- 
tyvų patys turime jieškoti. Ir gal neapsiriksime prileidę, kad 
tarp tų motyvų galėjo būti ir noras pravesti šiokią tokią 
sieną, kad ir raidžių formoje, tarp lietuvių ir lenkų, kad nors 
tuo būdu sustabdytų Lietuvos lenkinimą; viltis, kad, rusų vy- 
riausybei duodant lėšų lietuviškoms knygoms spausdinti, bus 
galima spausdinti daug daugiau, negu anksčiau, kad lietu- 
viškiems rankraščiams neteks pastogėse dešimtmečius pelėti; 
pagaliau, tokiu būdu buvo galima šiek tiek ir užsidirbti. šis 
grynai materialinis sumetimas galėjo tureti didelės reikšmės 
ir lietuviams studentams suvalkiečiams Varšuvoje, kurie dide- 
lį vargą ten kentėjo, ir tokiam L. Ivinskiui, kuris beveik visą 
amžių gyvendamas “ant loskavos duonos“, niekados nebuvo 
matęs tokio uždarbio, kokį gavo ar turėjo gauti už nuraši- 
nėjimą ir transkribavimą rusų raidėmis senų evangelijų ir 
maldaknygių. 

Daug gausesnė dvasininkų šviesuomenė, laikoma griežtose 
Valančiaus rankose, elgėsi taip, kaip jiems Valančius įsaky- 

davo. O šis irgi pradžioje ne tik aiškiai prieš rusų raides 
nepasisakė, bet netiesiogiai lyg jas ir palaikė, dėjo savo ap- 
robatas rusų raidėmis nurašytoms knygoms, net pats rusų 
raidėmis ant aprobatų pasirašydavo, rekomendavo Ivinskį Vil- 
niaus apygardai toms knygutėms gaminti, vienu žodžiu, pra- 
džioje prieš raides nepasisakė. Taigi tylėjo ir jo valdoma dva- 
sininkija tol, kol tylėjo jos vadovas. 


Kad ir toks buvo pradžioje šviesuomenės nusistatymas, 
tačiau rusų raidės jau iš karto buvo atmestos, tik ne tautos 
“vadovų", bet pačios liaudies. Čia irgi tenka jieškoti liaudies 
pasipriešinimo motyvų ir priežasčių. Tačiau, bent tuo laiku, 
kai baudžiava buvo ką tik panaikinta, kai sukilimui malšinti 
valdžios teismai dar nebuvo pasibaigę, — jokiu būdu negalima 
kalbėti apie kokį sąmoningą ir organizuotą liaudies veikimą 
prieš brukamas raides. Ji jų nepriėmė ne dėl kokio antiru- 
siško nusistatymo, bet dėl tos pat priežasties, dėl kurios ji 
būtų nepriėmusi ir hebraiškų raidžių lietuviškiems raštams, jei 
tokia mintis būtų kam galvon atėjusi, pvz. Valančiaus pir- 
matakui vyskupiją valdant kunigui Jonui Krizostomui Gin- 
tilai, kuris visą amžių hebrajų kalbą studijuodamas, sva- 
jojo apie katalikybės platinimą žydų tarpe ir net buvo pa- 
rašęs, kad ir neišspausdinęs, žemaitiškąjį katekizmą hebrajų 
raidėmis. Lietuvių liaudis hebrajų raidžių nebūtų galėjusi pri- 
imti, nes jos jai buvo nepaskaitomos; lietuvių liaudis nepri- 
ėmė rusų raidžių, nes visoje tautoje ūkininkų, rusiškąsias mo- 
kyklas išėjusių, vargu ar buvo kelios dešimtys žmonių, kurie 
būtų galėję paskaityti lietuviškas knygas, rusų raidėmis spaus- 
dintas, o paskaitę, jas suprasti. Jos nei forma, nei turiniu 
lietuviams visai nesiskirdavo nuo kitų grynai rusiškų knygų, 
kurios liaudies buvo indentifikuojamos su pravoslavija, vadi- 
nas, su tuo baubu, kurio bijoti nuo mažens buvo įpratę. Taigi 
lietuviškos knygos rusų raidėmis buvo jiems tos pačios ru- 
siškos, o pravoslavų knygos katalikams ir kitų tikybų lietu- 
viams nepriimtinos. Draudimo veikimo pradžioje negalima į- 
žiūrėti jokių kitų motyvų prieš raides kaip tik nemokėjimą 
skaityti rusų raidėmis rašytų knygų ir tikybinį, ne tautinį 
ar politinį nusistatymą. 


Dėl tų priežasčių ši triukšminga reforma pradžioje visai 
nepalietė lietuvių liaudies, t. y. tų, kam ji buvo skiriama. 
Ji po senovei naudojosi beveik be išimčių senomis maldakny- 
gėmis ir kitomis tikybinėmis knygutėmis, kurių atiminėjimas 
iš žmonių ne iš karto buvo rusų valdžios organizuotas. O 
senoms knygoms nusidėvint, atsirandant naujiems tų pačių 

knygų reikalavimams, savaime iškilo reikalas jas spausdinti iš 
naujo. Kadangi Zavadzkio bandymai slaptai jas spausdinti 
Vilniuje nepavyko, tai visai natūraliai nueita į Prūsus. Vargu 
ar čia pradžioje suvaidino kokią rolę Valančiaus iniciatyva. 
Jo pirmosios nelegalės knygutės pradedamos spausdinti tiktai 
1867 m. o tuo tarpu, greičiausia, jau 1865 m. ir tikriausia 
1866 m. Prūsuose pas Albreghsą Karaliaučiuje išspausdinta 
apie šešetas senųjų maldaknygių naujų leidimų. Joms išspaus- 
dinti nereikėjo nei jokios iniciatyvos iš šalies, nei asignavi- 
mo kokių lėšų iš šviesuomenės ar iš Valančiaus. Daugumas 
žemaitijos ir Suvalkijos pasienio gyventojų jau nuo amžių, 
dar nuo kryžiuočių laikų, nuolatos lankėsi Prūsuose kontra- 
bandai užpirkti. Anksčiau reikalavo “prūsinės" degtinės ir ki- 
tų prekių; išgirdę, kad žmonės jieško maldaknygių, pradėjo 
reikalauti ir jų. Nereikėjo didelio vokiečių pirklių sumanumo 
ar svetimos iniciatyvos, kad ir tą reikalavimą patenkintų. Ka- 
da vėliau tie patys kontrabandnešiai pradėjo reikalauti ne- 
tikrų rusiškų “bumaškų" Lietuvoje platinti, tuojau atsirado 
pirklių, kurie ir šį pareikalavimą patenkino, o juk įtaisyti 
netikriems banknotams spausdinti mašinas yra daug sunkiau, 
negu užpirkti porą pūdų raidžių gerai veikiančioms spaustu- 
vėms lietuviškoms maldaknygėms atspausdinti, kurioms, be to, 
reikalingos raidės buvo lengvai gaunamos kiekvienoje raidžių 
liejykloje, nes pradžioje jokių specialių lietuviškų raidžių ne- 
vartota, bet tenkintasi tomis pačiomis lotyniškomis su kelio- 
mis specifiškai lenkiškomis raidėmis. Vėliau, užėjus revoliuci- 
jai ir atsiradus ginklų reikalavimams, tie patys pirkliai — 
tarpininkai pristatydavo ir brauningų. Amžiais gyvendami vien 
tiktai slapta, kontrabandine prekyba su Paprūsio lietuviais, 
vokiečių ir iš dalies tų pačių lietuvių pirkliai buvo iš seno 
ipratę pristatyti iš anapus sienos atėjusiems kontrabandne- 
šiams kiekvieną prekę, Kokios tie tik pareikalaudavo ir kuri 
galėjo Lietuvoje rasti pasisekimo. Taigi visai natūraliai į rei- 
kalaujamų prekių tarpą įsiskverbė ir lietuvių maldaknygė ir 
ne per idėjinius knygnešius, bet per paprastus kontrabandne- 
šius pradėjo plėstis po Lietuvą. O šiems rizikas ir atsako- 
mybė už knygų gabenimą buvo ne didesnis, negu už gabeni- 
mą kitų uždraustų prekių. Pagaliau, knygų gabenimas buvo 
jiems ir ne naujiena — jie ir seniau, dar prieš spaudos už- 
draudimą, per Lietuvos sieną gabeno uždraustas knygas ne tik 
lenkiškas ir rusiškas, bet ir lietuviškas, kurių dalis buvo 
spausdinama Vokietijoje ar Prūsuose dar spaudai nesant už- 
draustai. Nepamirškime, kad ir daug vėliau, kada į knygų 
platinimą įsitraukė ir plačios masės idėjinių knygnešių, vis 

dėlto knygų gabenimas ir platinimas, dažniausia, buvo dali- 
jamas į du etapus — per sieną pernešdavo kontrabandininkai- 
specialistai, o jau jas pergabenę, atiduodavo knygnešiams - 
platintojams. 

Tokiu būdu negalėjimas ir iš dalies nenoras naudotis rusų 
raidėmis spausdintomis knygomis iššaukė spausdinimą lietuviš- 
kų maldaknygių Prūsuose bent vienais dvejais metais anks- 
čiau, negu susigriebė to darbo imtis lietuvių kunigija. Many- 
čiau, kad ir pats žymėjimas neteisingų spausdinimo metų, 
spausdinimo vietos ir rusiškosios cenzūros iš dalies buvo iš- 
šauktas ne kokio gilesnio samprotavimo ar noro apgauti po- 
liciją, bet to fakto, kad spaustuvininkai, lietuviškai nei žo- 
delio nemokėdami, stengėsi tik raidė raidėn nukopijuoti jiems 
tų pačių kontrabandininkų įduotas persispausdinti maldakny- 
ges. Tačiau čia galima prileisti ir kiek kontrabandnešių ini- 
ciatyvos — jie imdami kitas prekes, reikalavo, kad jos netu- 
rėtų jokių žymių kilimo iš Vokietijos, tai tokį pat reikalavi- 
mą galėjo statyti ir naujai reikalaujamai prekei - knygai. 

Nors mums ir nėra aiškios pirmųjų kontrafakcinių knygų 
atsiradimo Prūsuose sąlygos, tačiau vienintėliu patenkinančiu 
aiškinimu būtų jų pradžioje grynai gaivališka jų kelionė per 
sieną. Lietuvių šviesuomenė patį sąjūdį paėmė į savo ran- 
kas vėliau, pradžioje, ligi Valančiaus mirties 1875 m., viena 
tik kunigija, visai tame darbe nedalyvaujant pasaulietinei in- 
teligentijai, o nuo 1876 m. prisideda ir pasauliečiai inteligen- 
tai, kurie tuo žvilgsniu pakeitė ir pačios kovos kryptį. 


IV2 


Gandai, kad Prūsuose spausdinamos lietuviškos maldakny- 
gės, negalėjo nepasiekti ir Valančiaus. Tačiau jų spausdinimas 
nereikalavo jokios materialinės jo paramos, nes spaustuvinin- 
kams jos visiškai išsimokėdavo. Taigi ir legendas apie žymias 
sumas, Valančiaus įdėtas į knygų spausdinimą Prūsuose, ten- 
ka nukelti maždaug į 1867 - 1868 metus, kada jis pats pra- 
dėjo jau spausdinti tokias knygas, kurių savo lėšomis nė vie- 
nas spaustuvininkas nebūtų spausdinęs. O Valančiaus šioje 
srityje aktyvumą ir jo raginimą neimti į rankas rusų raidė- 
mis spausdintų knygų tenka aiškinti ne tautiškai politiniais, 
bet grynai tikybiniais sumetimais. Ne baimė, kad per šias 


2 šioji straipsnio pabaiga įšspausdinta “Kultūroje" 1929 m. 
Nr. 6-7 p. 316-320. 


265 


knygas lietuviai gali nutautėti, bet baimė, kad jie gali susi- 
pravoslavinti, privertė Valančių stoti griežton kovon. Kol to 
pavojaus nebuvo arba kol jis nebuvo jo aiškiai matomas, tol 
Valančius tylėjo. Prabyla jis tik tada, kada pravoslavų dva- 
sininkai, nežiūrėdami, gal būti, visų kitų sumetimų, dėl ku+ 
rių lietuviškos spaudos draudimas čia buvo įvestas, Lietuvoje 
pradėjo griežtą kovą su katalikybe visame Lietuvos fronte, 
atkreipė dėmesį ir į tas rusų valdžios leidžiamas knygutes, 
ir pradėjo nešti į jas tokių katalikybės mokslo pakeitimų, ku+ 
rių jokiu būdu Valančius kaip katalikų vyskupas negalėjo pri- 
imti ir aprobuoti. Taigi reikėjo užkirsti kelią joms platintis, 
reikėjo stoti kovon. Ir kovon stojo ne Valančius lietuvis in- 
teligentas dėl lietuvybės teisių, bet Valančius vyskupas — dėl 
katalikų bažnyčios teisių. Ir visą laikotarpį ligi 1875 m. kova 
su rusų raidėmis buvo vien tik tikybinė, ne tautinė kova. 
Ją formulavo ir pamatavo pats Valančius tose 1867-1869 metų 
brošiūrose, kurios pirmos sukėlė didesnes rusų valdžios repre- 
sijas ir kuriose faktiškai rašoma vien tik apie persekiojamos 
katalikybės gynimą, bet nė žodžio nekalbama apie lietuvių 
tautos reikalų paniekinimą. Dėl to paties nusistatymo jo įsa- 
koma žmonėms kovoti su rusų raidėmis, taip pat ir su rusų 
pradžios mokyklomis, tas raides ir pravoslaviją platinančio- 
mis. Ir tuo būdu pasyvus liaudies pasipriešinimas tų brošiūrų 
įtakai virsta aktyviu rusų raidėmis atspausdintų knygučių nai- 
kinimu. 


Būdamas geras organizatorius, Valančius, plačiai pats pa- 
statęs knygučių rašymą ir spausdinimą, jų platinimui panau- 
doja klebonus ir parapijų aparatą, nenusigąsta nei pirmosios 
įgarsėjusios bylos ir ligi mirties varo savo katalikybės gynimo 
darbą ir stengiasi įtraukti į tą darbą kiek galima daugiau 
žmonių. Tik Valančiui aktyviai įsikišus prasideda organizuota, 
planinga kova. Tačiau ligi 1870 metų knygučių gaminime jis 
padėjėjų kaip ir neturi — Prūsuose spausdinamos ar jo pali 
rašytos ar perspausdinamos senos knygutės, iš dalies paties 
Valančiaus iniciatyva per kunigą Zabermaną, iš dalies pačių 
vokiečių spaustuvininkų, kurie čia numatė sau gan pelningą 
darbą. Pirmasis talkininkas Valančiui atsirado vos 1870 m. — 
tai kun. S. Gimžauskas, 1873 m. kun. H. Stelmokas“Stelma- 
kauskas, 1874 m. prisideda kun. M. Sidaravičius, kuris, Va- 
lančiui mirus, kurį laiką šioje srityje jį pavaduoja, 1875 m. 
dirbęs kartu su Sidaravičium J. Antanavičiųs, nuo 1880 m. 
Serafinas Laurynas Kušeliauskas, kuris, nuo 1884 m. jam pra- 
dėjus talkininkauti kunigui A. Vytartui, kiek išplečia Valan- 

čiaus kovos idėją, ją kiek suartina su kova dėl lietuvybės 
teisių. Kun. Vytartas bene buvo ir paskutinysis grynas valan- 
čininkas, nes jau pradėjusios 1890 m. eiti “Ž. ir L. Apžval- 
gos" keliai daug kuo skyrėsi nuo anų, iš Valančiaus pavel- 
dėtų. 

Galimumas viską spausdinti Prūsuose be cenzūros leido 
atgimti ir kiek apsnūdusiems politinėje tikybinėje kovoje Va- 
lančiaus palinkimams į pasaulietinę literatūrą ir padarė ply- 
šį jo nusistatymuose maitinti liaudį vien tiktai tikybinėmis 
knygomis. 


v 


Tačiau senoji pasauliečių šviesuomenė pradžioje prie Valan- 
čiaus darbo neprisidėjo. Ji arba toliau tęsė bendradarbiavimą 
su rusų valdžia, arba ir visai atsitraukdavo nuo lietuviško 
darbo. Reikėjo laiko naujai šviesuomenei iš išsivadavusių 
iš baudžiavos ūkininkų išaugti. Pračjo 10 - 15 metų, kol ji 
tiek subrendo, kad galėjo aktyviai įsitraukti į Lietuvos visuo- 
meninį darbą. Auklėjama Maskvos, Petrapilio ir Varšuvos uni- 
versitetuose, ji persiėmė idėjomis, kuriomis gyveno tų kraštų 
aktyvioji visuomenė ir, jas suvirškinusi, į Lietuvos gyvenimą 
įliejo naują srovę. Tikybos požiūriu daugiausia indeferenti jau- 
nuomenė mažiausia buvo susirūpinusi tomis idėjomis, dėl ku- 
rių kovojo Valančius ir jo pasekėjai; jaunuomenei rūpėjo vien 
pasauliečių darbas ta kryptimi, kurios šalininkais, svetur gy- 
vendami, jie virto. Tos lietuvių jaunuomenės dalį visų pirma 
pagauna karštas rusų ir lenkų jaunuomenės sąjūdis. Ji bando 
tą sąjūdį skleisti ir Lietuvoje, bet čia nepasiekia jokių kon- 
krečių rezultatų ir iš dalies ataušta, iš dalies visiškai įeina 
ne į lietuvių, bet į Rusijos gyvenimo kovą. Lietuvių knygų 
gamyboje, kovoje dėl spaudos 1870-1880 metais ši srovė pa- 
lieka labai nežymų pėdsaką; išspausdino, bet neišplatino, porą 
brošiūrų ir atsišaukimų, skiriamų ne tiek liaudžiai, kiek tai 
pačiai šviesuomenei patraukti. Vėliau tos jaunuomenės dalis 
įsitraukė į bendrą Lietuvos politinį literatūrinį darbą, bet tos 
krypties, kuri beveik nieko bendra su jų jaunatvės idėjomis 
neturėjo. 

Kita lietuvių jaunuomenės dalis savitai suliejo rusų libe- 
ralizmą su lenkų nacionalizmo šūkiais, kuriuos pavertusi ar 
teisingiau išvertusi lietuviškai, pradėjo brandinti tautinio dar- 
bo mintis. Tačiau jauna, nuosavaus organizacinio patyrimo ne- 
turėdama ir negalėdama pasinaudoti svetimais organizaciniais 


267 


pavyzdžiais, kaip pirmoji, kuri Lietuvon nešė Rusijos revoliu- 
cinio darbo metodus, ji pradžioje konkretų darbą vaizduoja 
vien tiktai kaip rinkimą įvairių mokslo žinių apie Lietuvą, 
savotišku romantizmu apsupa viską, kas tik Lietuvą liečia 
toje srityje kartodama penkiasdešimt metų prieš tai prasidė- 
jusį vilniečių lietuvių darbą, bet ilgai nesugeba rasti kelių 
platesniam darbui Lietuvoje organizuoti ir tik vargais nega- 
lais užmezgia šiokius tokius ryšius su Mažosios Lietuvos lie- 
tuviais, kurių daugumas irgi neturėdamas ryšių su kontra- 
bandininkais nei su Valančiaus ir kitų knygų spausdintojais, 
maža jiems tuo laiku galėjo padėti. 

Dėl to žymi jaunuomenės dalis palaiko artimus ryšius su 
trečia grupe, kuri viena jiems tegalėjo konkretų darbą nuro- 
dyti. Toji grupė — tai ne politikai, ne romantikai, tai kon- 
kretaus, organinio, labiausia ekonominio darbo, ekonominio Lie- 
tuvos savarankiškumo šalininkai. Kadangi tatai galima pasiekti 
vien tik kultūriškai pakėlus lietuvių liaudį, tai šios grupės 
darbas visų pirma išsilieja į spausdinimą ir rašymą populia- 
rių ūkio, technikos, išradimų, gamtos mokslų ir kt. knygučių. 
Savo turiniu kiekviena tokių knygučių buvo visai legali ne dėl 
noro prisitaikyti rusų vyriausybės statomiems reikalavimams, 
bet dėl pačios grupės nusistatymo. Tos grupės priekyje sto- 
vėjo Petras Vileišis, tuo laiku dar studentas, bet kupinas ener- 
gijos, pasiryžimo ir organizacinio talento, kuris leido jam il- 
guosius metus, ne tik spaudos draudimo metu, bet ir vėliau 
įkinkyti į bendrą darbo vežimą ir tokius bendradarbius, su 
kuriais idėjų požiūriu jis maža bendra turėjo. 

Jam tad pirmam 1876-1877 m. pavyko pramušti pirmąją 
spaudos draudimo spragą ir legaliai Petrapilyje išleisti keletą 
savo ir kitiems padedant parašytų knygučių. 

Čia vėl susiduriam su nevisai paaiškėjusiu klausimu — dėl 
kurių priežasčių rusų vyriausybė buvo, kad ir trumpam lai- 
kui, nusileidusi? Aiškinti viską kyšiais, duotais įvairiems val- 
dininkams, čia galima dar mažiau, negu vėliau 1902-1904 me- 
tais — jaunosios lietuvių inteligentijos tarpe nebuvo žmonių, ku- 
rie tam reikalui būtų turėję lėšų. Savaime kyla kita išvada. 


Spaudos draudimas buvo Lietuvoje įvestas pagal tuos ypa- 
tingus įgaliojimus, kuriuos turėjo generolai gubernatoriai tuo- 
se kraštuose, kuriuose buvo paskelbtas karo stovis. Tuo at- 
veju vidaus reikalų ministeris galėjo tokį draudimą išplėsti 
ir į gubernijas, kuriose karo stovio nebuvo. O karo stovis 
Lietuvoje, įvestas prasidėjus 1863 m. sukilimui, buvo panaikin- 
tas 1871 m. kovo 28 d. ir faktiškai nuo to laiko nustoje 

galios ir visi anksčiau paskelbtieji išimtinieji įstatymai. Tie- 
sa, rusų vyriausybė nebenorėjo kartu atmainyti visų karo pa- 
dėties metu išleistų suvaržymų ir nustatyti, kurie jų turi ir 
toliau veikti; buvo sudaryta speciali komisija, posėdžiavusi il- 
gus metus ir nedavusi rezultatų. Žymi dalis varžančiųjų įsa- 
kymų buvo tuomet iš naujo kitoje formoje paskelbta, bet 
tų naujųjų suvaržymų tarpe nebuvo pakartotas draudimas lie- 
tuvių knygoms vartoti lotynų raides. Taigi 1871 m. faktiš- 
kai draudimas buvo nuimtas, ir nuo to laiko rusų adminis- 
tracijos elgimasis persekiojant lietuvių knygas buvo visur ir 
visados nelegalus, priešingas veikiantiesiems įstatymams, ką, 
pagaliau, pripažino ir Rusijos augščiausioji teismo įstaiga, se- 
natas, Maciejauskio ir Višinskio bylose. Nebuvo draudimo, tai- 
gi beliko tik administracijos sauvaliavimas, nes ji, neturėda- 
ma teisėto pagrindo, faktiškąją padėtį pavertė privaloma prak- 
tika. Žinoma, lietuviams nuo to nebuvo nei šilta, nei šalta: 
ar teisetai ar neteisčtai lietuvių knygos uždraustos — ne 
tiek svarbu, jeigu už jas vis viena ir administracija ir net 
žemesnieji teismai tave nubaus! Bet, matyti, kaip tik tuo 
prieštaravimu tarp teisės ir fakto, faktišku neveikimu drau- 
džiančiųjų įstatymų, ir pasinaudojo Petras Vileišis ir jo gru- 
pė pamėginti pramušti draudimo sieną. Kadangi kaip tik tuo 
laiku veikė anksčiau minėta komisija, tai bent Petrapilio ad- 
ministracijoje galėjo būti svyravimo, kaip toliau žiūrėti į 
draudimą. Tą svyravimą pradžioje Vileišis sugebėjo pakreipti 
lietuvių pusėn ir rezultate gavome penkias jo ir keletą kitų 
legaliai išleistų lietuviškų knygučių. 


šis svyravimas neilgai tęsėsi ir, matyti, Vilniaus adminis- 
tracijos įtakoje Petrapilio cenzūra toliau leidimų spausdinti 
jau nebedavinėjo ir net sustabdė jau pradėtą spausdinti cen- 
zūros leidimu antrąjį Ivinskio kalendorių. Dalis to darbo da- 
lyvių ir šalininkų, negalėdami toliau dalyvauti legalioje spau- 
doje, bet ir neturėdami palinkimo į nelegalų darbą, kuris bu- 
vo priešingas ir jų nusistatymui, pasitraukė iš kovos dėl lie- 
tuvių knygos fronto arba grįžo į jį tik senatvei besiartinant. 
Kitaip pasielgė Petras Vileišis. Kuriam laikui nuo aktyvaus 
darbo irgi pasitraukęs, baigęs mokslą ir susidaręs sau mate- 
riališkai nepriklausomą pagrindą darbui, jis nuo 1883 m. savo 
senųjų idėjų vykdymą perkelia už sienos ir organizuoja nuo- 
latinį knygučių spausdinimą Prūsuose. Be keleto poleminių 


(prieš lenkus — “Už ką mes lenkams turime būti dėkingi 
arba nedėkingi"“, ar prieš žydus dėl jų ekonominio įsiviešpa- 
tavimo Lietuvoje — “Mūsų žydai"), visos jo parašytos ir iš- 

leistos ar jo užsakymu kitų parašytos ir jo Iešomis išspaus- 
dintos knygutės vykdė tą pačią ekonominio ūkininkų sava- 
rankiškumo idėją ir įvairiomis formomis jų tarpe platino ži- 
nias iš žemės ūkio, technikos, higienos ir t.t. Tų knygučių 
vaidmuo bendram Lietuvos visuomeniniam gyvenimui nebuvo 
lig šiol tinkamai įvertintas, nes jų įtaką pridengė platesnių- 
jų sugrupavimų, klerikalinių ir neklerikalinių leidiniai, ypač 
laikraščiai. Bet iš tikro toji reikšmė buvo labai didelė. Savo 
leidiniais P. Vileišis praskynė populiariai literatūrai kelius į 
liaudį, išmokė plunksnos darbininkus rašyti įmanomai ir su- 
prantamai ne šviesuomenei, bet liaudžiai, pripratino skaityti 
gal daug daugiau žmonių, negu politikai savo politinėmis bro- 
šiūromis, ir tuo būdu kovoje prieš rusų raides davė tą tvir- 
tą pagrindą, kurio politinė literatūra duoti negalėjo. Jo pė- 
domis vėliau nuėjo kun. Dominikas Tumėnas, J. Adomaitis- 
šernas, iš dalies dr. S. Matulaitis ir kt. O kokį vaidmenį 
P. Vileišio išleistos knygutės suvaidino liaudies kultūrinime, 
matyti kad ir iš jų skaičiaus. Nors ne visos jo iniciatyva 
pasirodžiusios knygutės mums yra žinomos, vis dėlto neabe- 
jotinai iš jo ligi 1904 m. išėjo ne mažiau kaip 90 pasaulietinio 
turinio knygučių, kas sudaro 22 proc. visų pasaulietinių kny- 
gų, išspausdintų Didžiąjai Lietuvai laikotarpyje nuo 1876 m., 
kada pasirodė jo pirmosios knygutės, ligi 1904 m. O jei at- 
mesime tuos metus, kada jis nespausdino, tai jos sudarys be- 
veik 25 proc., arba ketvirtą dalį visų netikybinio turinio kny- 
gų. Tai toks buvo vieno žmogaus darbas. 


VI 


Tie visi mažai ištirti ar nevisados teisingai nušviečiami 
faktai toli neišsemia visų tų abejojimų, kurie kyla, tyrinėjant 
spaudos draudimo kovą. Beveik kiekvienas klausimas reika- 
laute reikalauja susidariusių pažiūrų revizijos. Prie tokių klau- 
simų priklauso ir tinkamesnis atskirų visuomeninių grupių 
dalyvavimo kovoje įvertinimas. čia ir “Aušros" absoliutus 1e- 
galumas santykyje su rusų valdžia, turint vilties legaliu būdu 
surasti kelią į Lietuvą — dėl to nebuvo vengiama net viešo 
pareiškimo pagarbos carui. Čia vėl nukrypimas kairesnių sro- 
vių nuo kovos dėl spaudos į griežtai politinę kovą, kada buvo 
iškeliama net abejojimų dėl reikalingumo grąžinti cenzūros 
varžomą spaudą, ir kada vieton to buvo formuluojama ne- 
priklausomosios Lietuvos valstybės idėja. Tiesioginė kova dėl 
spaudos koncentruojasi labiau dešiniosiose kryptyse, kurios le- 


270 


galė spauda norėtų tarp kito ko užkirsti kelią plėstis liau- 
dyje ir revoliucinėms idėjoms. Tie visi klausimai jau buvo 
nagrinėjami, tačiau paprastai prieina prie jų žmonės, kurie 
jieško ne objektyvaus nušvietimo to, kas ir kaip buvo, bet 
nori spaudos draudimo laiko pirmtakūnuose rasti atramos s2- 
vo dabartinei pasaulėžiūrai. 

Yra daugybė neaiškių momentų formalioje kovoje dėl 
spaudos, tiek legalioje, tiek nelegalioje. Mes beveik nežinome 
aplinkybių tos spaudos klausimais polemikos, kuri keliasdešimt 
metų buvo vedama legalioje rusų spaudoje. Nesidomėjome pla- 
čiau tais motyvais, kurie buvo iškeliami už spaudą, ir jų 
įtaka tiesioginiam spaudos grąžinimui. O juk tarp tų motyvų 
buvo ir daug tokių, kurie specialiai tik rusams įtikinti buvo 
sugalvojami, bet įtikino ne tiek juos, kiek mus pačius. Mes 
nenagrinėjome, kokį vaidmenį spaudos grąžinimui suvaidino 
lenkų pavojaus klausimas, kuris sąmoningai buvo iškeltas ir 
nuolat buvo išpučiamas valdžiai įtikinti, jog jos motyvas pa- 
laikyti draudimą tam tikslui, kad būtų apsaugoti lietuviai nuo 
lenkų įtakos, ne tik kad nepasiekė tikslo, bet, atvirkščiai, 
padėjo lenkiškumui plėstis. Mes neatkreipėme dėmesio į tai, 
kad mūsų dabartinė rašyba, dėl savo filologinio painumo prak- 
tikai visai netinkanti, savo pagrinde turi ne kalbos praktikos 
reikalavimus, bet sąmoningą norą sudaryti tokią painią rašy- 
bą, kad jos fokiu būdu negalima būtų transkribuoti rusų rai- 
dėmis, kuo, tarp kito ko, ir stengtasi įrodyti ir rusų raidžių 
lietuvių raštui netinkamumą. 

Nelegalią kovą nušviesdami, ligi šiol labiausia susidomėjom 
knygnešiais, nors jie vieni tos kovos neišsemdavo, bet buvo 
kartais net nelabai žymūs kovos dalyviai. Visi knygnešiai mūsų 
suverčiami į krūvą, neatskiriant idėjinių nuo spekuliantų, ku- 
riems knygų pardavinėjimas buvo tik pelno šaltinis, toks pats 
geras, kaip ir “falšyvų bumaškų" platinimas, ir tuo būdu tik 
mažinam vaidmenį tikrai idėjinių kovotojų. 


Nenušviestos ir neaiškios ir tos gausios organizacijos kny- 
goms skaityti ir platinti, kurios faktiškai labiausia palaikydavo 
pasipriešinimą rusų raidėms. O iš kitos pusės užmerkiam akis 
į tuos plyšius, kuriuos bendrame kovos fronte darė platinimas 
rusų rašto per pradžios mokyklas, nuo Valančiaus mirties vis 
mažiau boikotuojamas. Per jas daugumas vaikų pramoko vien 
tik rusų raidėmis rašyti ir, paaugę, jie pamažėli plėtė tas rusų 
raides net tada, kada pati kova jau atrodė visai laimėta . 

Ligi šiol taip pat dokumentais nenušviesti visi rusų val- 
džios tuo klausimu svyravimai, kas jau nuo 90-ųjų metų pra- 

aižios faktiškai pakeitė administracijos nuomonę dėl lietuviškų- 
jų knygų ir pradžioje iššaukė tik akių užmerkimą, kai buvo 
platinamos legalaus turinio knygos, o vėliau privertė ją ne- 
kreipti dėmesio į tai, kad vis dažniau ir dažniau pačioje Ru- 
sijos teritorijoje pasirodydavo ar atskiri straipsniai ar net 
smulkūs spaudiniai, ne rusų raidėmis spausdinti. 


Mes taip pat ligi šiol nesusidomėjom ir savotiškais santy- 
kiais ir bendradarbiavimu spaudą persekiojant rusų ir vokie- 
čių administracijos. 


Tokių dar visai nepaliestų ar tinkamai neištirtų klau- 
simų duoda mums kiekvienas kovos momentas. Jau metas 
būtų bendromis pajėgomis stengtis tuos visus abejojimus ob- 
jektyviai dokumentais nušviesti. 


24. 50 METŲ SPAUDOS LAIMĖJIMO 
SUKAKTĮ MININT! 


Anei rašto anei druko mums turėt neduoda, 
tegul, sako, bus Lietuva ir tamsi ir juoda. 


A. Baronas 


šiuo metu Lietuvai gyvenant sunkiausius priespaudos me- 
tus, kada ir jos spauda yra faktiškai uždrausta, nes tai, kas 
dabar Lietuvoje leidžiama, kad ir nespausdinama kol kas 
maskolių raidėmis (nors 1940 m. jau buvo gaivinama mintis 
į lietuvių raštus tas raides įvesti),*, bet faktiškai nėra lietu- 
viška, o tik lietuvių kalbos žodžiais išversta ta pati rusų 
bolševikinė spauda, pravartu prisiminti ir anuos kovos už lie- 
tuvių knygą metus, juo labiau, kad toji kova ir šiems lai- 
kams galėtų duoti nemaža sektinų pavyzdžių. 

Visoje Europos istorijoje lietuvių spaudos uždraudimas ir 
su juo susieta kova neturi sau lygių pavyzdžių. Tiesa, dar 
senais laikais turkams užvaldžius Balkanų slavų gyvenamus 
kraštus, ten buvo draudžiamas savasis raštas, bet jo vietoje 
jiems nebuvo primetamas turkų-arabų raštas ir tas uždrau- 
dimas nebuvo išsiliejęs, kaip lietuviuose, į kovą už savo spau- 
dą. 


1 Pirmą kartą išspausdinta “Aiduose" 1954 m. Nr. 4 (70) p. 


147-156 ir Nr. 6 (72) p. 251-262. 
* 1958-1959 m, imama ta kryptimi toliau rengtis. M. B-ka, 

I 


Pats lietuvių spaudos uždraudimas yra susietas su bendra, 
jau XIX a. pirmoje pusėje išryškėjusia Rusijos politika, sie- 
kiančia surusinti visas jos pasigrobtas tautas ir savo įtaką 
išplėsti ir į visas slavų tautas, gyvenančias ir už Rusijos 
imperijos ribų. Viena priemonė tam tikslui pasiekti turėjęs 
būti — joms visoms ir rusiškųjų rašmenų primetimas. 

Toje srityje pirmieji, nors ir neoficialūs, bet privatiniai 
bandymai buvo daromi jau XIX a. pradžioje. Pvz. Vilniaus. 
universiteto profesorius Bobrovskis, kad ir pats ne rusas, bet 
po savo kelionių į pietų slavų kraštus susižavėjęs rusų tau- 
tos “misijos" idėja, jau Vilniuje veikdamas, mėgino sudaryti 
atsirėmusį rusų kirilica lenkišką raidyną. Tas jo projektas te- 
liko viena kabinetine fantazija — XIX a. viduryje rusų admi- 
nistracijai atkreipus dėmesį į įvairias Pavolgio suomių-ugrų 
ar totorių kilmės tauteles, pirmieji jiems skiriami tikybiniai 
raštai buvo visi spausdinami rusų raidėmis. Tos raidės ten 
prigijo, nesukėlusios jokio pasipriešinimo, nes buvo vienintelės 
joms žinomos raidės, prieš tai joms išviso jokio kito savo. 
rašto neturėjus. 

Greitai po 1863-1864 m. sukilimo tas pats Stanislovas Mi- 
kuckis, nelemtai Muravjovui pasitarnavęs, įvedant į lietuviškus. 
raštus rusų rašmenis, buvo Varšuvos valdžios organams 1868. 
II24 davęs pasiūlymą į lenkų raštus įvesti rusiškas raides. 
Buvo išspausdinta lenkų kalba keletas pradžios mokykloms. 
skiriamų vadovėlių rusiškomis raidėmis, bet iš to sumanymo 
nieko neišėjo ne vien dėl to, kad tuo laiku rusų valdomoj 
Lenkijos dalyje lenkai turėjo plačiai išsivysčiusią savo periodinę. 
ir neperiodinę literatūrą, bet ir dėl to, kad rusų raides jiems. 
primetus, jie būtų galėję tenkintis ir knygomis ir laikraščiais, 
kurie buvo spausdinami austrų ir prūsų valdomose Lenkijos, 
dalyse. 

Gudams, kurie savo jau nuo XVI a. spausdinamoj dau- 
giausia tikybinio turinio literatūroje patys vartojo tuos pačius. 
rusiškus kirvukus, XIX a. buvo uždrausta bet ką spausdinti 
lotynų raidėmis. Ir tai savaime jokio pasipriešinimo nesukėlė, 
kadangi visi raštingi gudai, kurių iš viso nedaug tebuvo, patys. 
vien tiktai rusiškas raides tepažinojo. Pagaliau rusams laikant. 
ukrainiečius ne savarankiška tauta, bet tų pačių rusų atska- 
la, kalbančia tik rusų kalbos tarme, ukrainiečiams buvo vien 
uždrausta ukrainietiškai spausdinti literatūros ir mokslo vado- 
vėlius. šis uždraudimas tik pažadino ukrainiečių literatūros, 
suklestėjimą austrų valdomoj Rytų Galicijoje. 

Tik vieniems lietuviams buvo pritaikytas visiškas uždrau- 
dimas vartoti savo spaudoje lotynų raides, kurių vietoje mė- 
ginta jiems įbrukti rusišką raidyną. 


II 


Jau 1863 m. žinomas rusofilas Hilferdingas paskelbė raštą 
“Litva i Žmud"“, kuriame buvo iškėlęs mintį, kad norint pa- 
naikinti lenkų įtaką lietuviams, reikia kelti lietuvių kalbos 
vaidmenį Lietuvoje, jos dėstymą įvesti ne vien į pradžios, 
bet ir į augštesniąsias mokyklas ir net universitetuose įkurti 
lietuvių kalbos katedras, kad tuo būdu iš mokyklų išstūmus 
lenkų kalbą. Hilferdingas teigė, kad tuo keliu einant, lietu- 
viai patys bus rusų valdžiai už tai dėkingi, suartės su rusų 
tauta ir su pravoslavija, o paskiau ir patys virs rusais. Ir 
čia viena priemonių, kuri būtų galėjusi tokią lietuvių tautos 
evoliuciją pagreitinti, turėtų būti įvedimas į lietuviškus raš- 
tus rusiškųjų rašmenų. 


Gausiems tuo laiku Lietuvoje rusifikatoriams atrodė, kad 
lietuviams bus nesunku tas rusiškas raides primesti, visų pir- 
ma dėl to, kad jie turėjo tuo laiku kiek žinių apie tikrąją 
lietuvių raštijos buitį. 

Mat, jie galvojo, kad lietuviai lengvai sutiks “lenkiškai 
lotyniškas raides“ pakeisti rusiškomis nors ir del to, jog ir 
anas raides lietuviai, palyginti, neilgai tevartojo. Tikrai, dar 
ligi antros XVIII a. pusės beveik visose Vilniuje spausdina- 
mose lietuviškose tikybinėse knygose buvo vartojamos gotinės 
raidės, beveik tokios pat, kaip ir Mažojoje Lietuvoje. Kita 
vertus, tie rusifikatoriai manė, kad visą lietuvių literatūrą 
tesudarančios trys knygos — maldaknygė, elementorius ir ka- 
lendorius, be kurių lietuvių liaudis negalėsianti išsiversti. Tai- 
gi, jei bus uždrausta jas spausdinti “lenkiškomis" raidėmis ir 
jų vietoje tos pačios knygos bus atmuštos rusų raidėmis, tai 
savaime lietuvių liaudis turėsianti jas priimti, nes senųjų jau 
niekur negalėsianti gauti. Pagaliau nusimanyta, kad ir Mažo- 
joje Lietuvoje gotinėmis raidėmis spausdinamos lietuviškos kny- 
gos negalėsiančios konkuruoti su naujomis tiek dėl to, kad 
Didžiosios Lietuvos liaudis jau visiškai tas raides pamiršo ir 
tų knygų negalėsianti paskaityti, tiek ir dėl to, kad toji pro- 
testantiškoji lietuviškoji literatūra nebus skaitoma daugumoje 
katalikiškos lietuviu liaudies. 

Visi tie sumetimai, paremti ir grynai politiniais motyvais, 

paskatino mėginimą įvesti į lietuvių raštus rusiškas raides, 
visai uždraudžiant vartoti lotyniškai-lenkiškas. Tuo būdu ti- 
kėtasi Rusijai ir rusų tautai laimėti lietuvius. 


Tačiau buvo skaudžiai apsirikta ir visiškai pralaimėta. 


III 


Pirmieji rusiškomis raidėmis surašyti elementoriai buvo 
Muravjovo įsakymu paruošti dar 1864 m. pradžioje ir išsiun- 
tinėti į naujai kuriamas, vietoje likviduotų parapinių, pradžios 
mokyklas, kuriose buvo pradžioje leista mokyti ir lietuvių 
kalbos ir katekizmo lietuviškai, vietoje anksčiau vartotos jose 
lenkų kalbos. Tačiau tai dar nebuvo bendras lietuvių spau- 
dos uždraudimas, nes cenzūra vis leisdavo vieną kitą lietu-= 
višką knygutę spausdinti ir senomis raidėmis, nors jau ir 
tuomet ji nepraleisdavo daugumo jai pristatytų rankraščių 
ne dėl lotyniškų raidžių, bet dėl jų “katalikiško" turinio. 

Tačiau toms kelioms rusų raidėmis išspausdintoms knygu- 
tėms nesugebėjus nukonkuruoti senosiomis raidėmis spausdin- 
tų knygų, Muravjovas įsakė cenzūrai bendrai nepraleisti nei 
vienos lietuviškos knygos, kuri būtų parašyta senomis “lotynų- 
lenkų" raidėmis. Jo įpėdinis Vilniaus general - gubernatori- 
jos poste Kaufmanas, atsirėmęs karo buities įstatymu, kuris. 
generolui gubernatoriui suteikdavo galią skelbti įvairius išim- 
tinius suvaržymus, 1865 m. paskelbė jau raštu bendrą lietu- 
vių spaudos anomis raidėmis uždraudimą ir išplėtė jį ne vien 
į Vilniaus general-gubernatoriją, bet, susinešęs tuo klausimu su 
Varšuvos generolu gubernatoriu, taip pat ir į Suvalkų gu- 
berniją, kuri priklausė ne Vilniaus, bet Varšuvos general-gu- 
bernatorijai. 

Tačiau šis Kaufmano uždraudimas turėjo galios tik ta- 
me plote, kuriame veikė karo buities įstatymas, o tuo tar- 
pu lietuviškos knygos anksčiau buvo spausdinamos ne vien 
Lietuvos teritorijoje, bet ir už jos ribų. Pvz. S. Daukantas 
daugumą savo paruoštų knygų spausdino Petrapilyje, o 1863 
m. Rygos cenzūra praleido keturias lietuviams reformatams. 
skiriamas, kunigo Močiulskio parašytas vaikų knygeles, nors. 
jos buvo spausdintos ne Rygoje, bet Eislebene, Vokietijoje. 
Tuo būdu, nežiūrint Kaufmano paskelbto uždraudimo, būtų 
buvę galima ir toliau lietuviškas knygas spausdinti senais. 
rašmenimis ir už Lietuvos ribų. Tuo būdu pats uždraudimas. 
būtų likęs neveiksmingas. Kad to išvengus, Kaufmanas krei-. 

pėsi į vidaus reikalų ministerį Valuevą ir šis 1865 IX 13-25 
paskelbė bendrą visai Rusijos valstybės teritorijai aplinkraštį, 
įsakydamas: 1) visiems spaustuvių, litografijų ir chromolito- 
grafijų laikytojams uždrausti savo įmonėse spausdinti lotynų- 
lenkiškomis raidėmis spaudinius lietuvių ir žemaičių “tarmėse"; 
2) visų gubernijų viršininkams visomis jų galioje esamomis 
priemonėmis neleisti paminėtų pirmame punkte leidinių įvež- 
ti, pardavinėti ar kuriuo nors būdu platinti; 3) šį uždrau- 
dimą paskelbti visiems spaustuvių, litografijų ir chromolito- 
grafijų laikytojams, 0 uždraustus raštus kam išspausdinus, 
juos konfiskuoti. 


šis Valuevo draudimas, kad ir paskelbtas ne įstatymo, bet 
įsakymo keliu, kaip tik ir sudarė oficialinį lietuvių spaudos 
uždraudimo pagrindą, nors Lietuvoje uždraudimas jau prieš 
tai veikė Kaufmano įsakymu. 


Bet Valuevo įsakymas turėjo galios tik jo žinioje esan- 
čioms įstaigoms — gubernatoriams, policijai, cenzūrai. Tuo 
tarpu Rusijos augštosios mokslo įstaigos tuo žvilgsniu vidaus 
reikalų ministerijai nepriklausė. Dėl to, nežiūrint paskelbto 
uždraudimo, dar tais pačiais 1865 m. Petrapilio Mokslo Aka- 
demija buvo lotynų raidėmis išspausdinusi prof. A. Schleiche- 
rio paruoštą Donelaičio raštų leidimą. Į tai tuojau dėmesį 
atkreipė Vilniaus gubernatoriaus įstaiga. Jai reikalaujant, tas 
pats vidaus reikalų ministeris 1866 m. išgavo caro įsakymą, 
kuriuo visoms valdžios įstaigoms buvo įsakyta ir mokslo rei- 
kalams skiriamus lietuviškus tekstus spausdinti vien rusų rai- 
dėmis. Bet ir šis įsakymas nebuvo įstatymu paskelbtas. Ta- 
čiau administracija juo prisidengė kaip istatymu ir pradėjo 
lietuvių spaudos uždraudimą taikyti ir visiems iš užsienio 
siunčiamiems, nors ir grynai moksliniams spausdiniams lietu- 
vių kalba. 

Kol Lietuvoje veikė karo buities įstatymas, tol čia už- 
tekdavo ir vienų Kaufmano-Valuevo įsakymų. Tačiau 1871 III 28 
karo buitis Lietuvoje buvo panaikinta ir po to Lietuvoje tu- 
rėjo vėl veikti bendrieji Rusijos įstatymai. Karo buitį panai- 
kinus, formaliai nustojo galios ir visi karo stoviui esant pa- 
skelbti vietos gyventojų teisių suvaržymai. Jų daugumas buvo 
iš naujo paskelbti jau įstatymo forma, bet lietuvių spaudos 
uždraudimas tokia forma paskelbtas nebuvo ir tuo būdu jis 
jau nustojo savo teisinės galios. Ir tik vienas anas 1866 m. 
caro įsakymas apie valdinius spaudinius lietuvių kalba 1880 
IV 22 buvo panaikintas. Tuo būdu augštosioms mokslo ir ki- 
toms įstaigoms buvo grąžinta teisė spausdinti mokslo reika- 

lams skiriamus lietuviškus raštus ir ne rusų raidėmis — ta 
viena salyga, kad jie nebūtų platinami “šiaurės Vakarų ir 
Pavyslio kraštų“ lietuvių gyventojų masėse. 

Bet nors ir jokio teisinio pamato neturėdama, rusų ad- 
ministracija ir toliau vykdė griežčiausią lietuviškų raštų per- 
sekiojimą, kurį dar labiau pagriežtino, kada greta religinės 
literatūros pradėta Maž. Lietuvoje spausdinti ir Didžiojoje 
platinti laikraščius ir šiaip politinio ir visuomeninio turinio 
literatūrą, aiškiai nustatančią lietuvių visuomenę prieš rusus, 
ypač valdininkus, ir prieš valdžią. 

Į XIX a. pabaigą ypač padidėjus lietuviškų nelegaliai 
spausdinamų Mažojoje Lietuvoje raštų platinimui, dėl kurio 
visos Lietuvos policijos ir administracijos įstaigos buvo už- 
verstos daugybe bylų dėl lietuviškų raštų, pradėjo pamažu 
keistis ir rusų administracijos pažiūra į lietuvių spaudos už- 
draudimo tikslingumą. 

žymia dalimi paveikta ir legalios lietuvių tiesioginės ir 
netiesioginės akcijos, kuri visomis priemonėms stengės tą už- 
draudimą panaikinti, net ir vietos Vilniaus administracija pri- 
ėjo prie išvados, kad lietuvių spaudos uždraudimas ne tik 
nepasiekė savo pagrindinio tikslo — surusinti Lietuvą, bet 
atvirkščiai — kitur Lietuvoje, ypač Vilnijoje, dar labiau su- 
stiprino lenkų įtaką, o pačią tą “ramią" lietuvių tautą, kaip 
ją dar Hilferdingas buvo apibūdinęs, pavertė kovojančia prieš 
Rusiją tauta. Tuo būdu spaudos uždraudimas ją visą sukėlė 
prieš Rusiją. 

Tuomet apsvarsčiusi visus tuo reikalu pranešimus, siun- 
čiamus gubernatorių ir generolų gubernatorių iš tų gubernijų, 
kuriose gyveno lietuviai, rusų vyriausybė 1904 IV 24-V 7 paskel- 
bė uždraudimo panaikinimą, leisdama spausdinti lietuviškus 
spaudinius rusų, lotynų ar kitomis kokiomis raidėmis, prisi- 
laikant bendrų cenzūros nuostatų. 

Lietuvių spauda tuo būdu buvo laimėta, bet tai nebuvo 
kokia iš viršaus suteikta malonė, tik išdava 40 metų truku- 
sios lietuvių tautos kovos už savo spaudą. 


IV 
Spaudos uždraudimą paskelbus, visų pirma turėta galvo- 
je primesti lietuviškoms knygoms rusiškąsias raides. Kadangi 
tuo žvilgsniu lietuvių visuomenė jokios iniciatyvos nerodė, tai 


pati rusų administracija ir pasiryžo savo jėgomis ir lėšomis 

pasigaminti tas visas lietuviškas knygas, kurios, jos nuomone, 
pilnai galėtų pavaduoti visą seniau lotynų raidėmis spausdi- 
namą lietuvių literatūrą. Savo tarpe neturėdama asmenų, ku- 
rie mokėtų lietuviškai ir galetų tas knygas gaminti, turėjo 
jieškoti talkininkų. čia pradžioje ypač pasitarnavo prorusiškai 
nusiteikęs ir kiek lietuviškai pramokęs lenkas Stanislovas Mi- 
kuckis ir sumaskolėjęs Lietuvos totorius Jonas Krečinskis. Jie 
jau 1864 m., Muravjovo pavesti, paruošė pirmą rusų raidėmis 
spausdintą “Abėcėlę žemaitiškai-lietuvišką". Tačiau antraštėje 
įdėję visiems Lietuvos gyventojams nepakenčiamą Muravjovo 
pavardę, o tekste pravoslavų tikybos vardą išvertę “griekų 
wiera“, jie privertė administraciją tą patį elementorių išspaus- 
dinti antrą kartą, pakeitus antraštę ir aną vertimą. Kartu 
norėta jieškoti talkininkų ir iš pačių lietuvių tarpo, kuriais 
šiuo atžvilgiu būtų galima daugiau pasitiketi. Jie buvo būti- 
nai reikalingi ir dėl to, kad reikėjo skubiai lietuvų kalbon 
išversti ir eilę naujų įstatymų bei potvarkių, susietų su bau- 
džiavos panaikinimu, nauju pradžios mokyklų sutvarkymu ir 
kt., nes jų rusiško teksto lietuvių liaudis nebūtų galėjusi su- 
prasti. 


Tam darbui pradžioje tokių talkininkų atsirado ir iš lie- 
tuvių tarpo. Mat, tuo laiku labai negausi lietuviškai nusi- 
stačiusi lietuvių šviesuomenė kokios bendros pozicijos rusiškų 
raidžių klausimu neturėjo ir su jų įvedimu į lietuviškus raš- 
tus skeitėsi kaip su įvykusiu faktu, iš kurio tekdavo daryti 
ir atitinkamas išvadas, juo labiau, kad kitiems čia kiek svė- 
re ir tai, kad gal tuo keliu einant, galima bus paraližuoti 
ir jau kitur per toli pasivariusį Lietuvos lenkinimą. 


Jau 1859 m. prof. Ugenskis iš Kazanės susirašydamas su 
vysk. Valančium savo ruošiamo lietuvių kalbos žodyno rei- 
kalu, tarp kito ko griežtai nusistatydamas prieš kalbininkų 
Nesselmanno, Schleicherio ir kitų lietuvių garsams atvaizduoti 
siūlomą transkripciją, kėlė mintį, ar nebūtų tikslingiausia jo 
žodyno lietuviškiems žodžiams pritaikyti rusišką (jo vadinamą 
— slavų) raidyną. Tai jis motyvavo grynai kalbiniais sume- 
timais, o iš dalies ir tuo, kad tuo būdu gal pavyks gauti ir 
lėšų tam žodynui išleisti. Tačiau vysk. Valančiui nepalaikius 
to sumanymo, jis Ugenskio nebuvo įgyvendintas. 

Arba vėl — Petrapilyje kadetų korpo mokytoju tarnavęs 
Jonas Juška, norėdamas išsikelti mokytoju į Lietuvą, jau 
1864 m. pristatė Vilniaus mokslo apygardos globėjui Kornilo- 
vui savo parašytą rusišką-žemaitišką, pradžios mokykloms ski- 
riamą gramatiką. Kornilovui pasiūlius, pats ją visą nurašė 

rusiškomis raidėmis. Tačiau ir ji išspausdinta nebuvo, nes 
Muravjovas nesutiko patenkinti Juškos prašymo jį Lietuvon 
atkelti: esą, Lietuvoje gyvenąs jo brolis “lotyniškas fanatikas“ 
kunigas Antanas Juška. Vėliau Kornilovas iš to fakto padarė 
išvadą, kad rusų raidžių į lietuviškus raštus įvedimo inicia- 
tyva buvusi iš Jono Juškos išėjusi, nors toji iniciatyva šiuo 
atveju ėjo iš paties Kornilovo, nustatyto Hilferdingo raštų. 


Jau ir tie faktai rodo, kad rusų raidžių klausimu lie- 
tuvių šviesuomenėje pradžioje būta tam tikro svyravimo. Bet 
jau pradėjus spausdinti kirvukais lietuviškus leidinius, tokių 
svyravimų buvo ir daugiau. Pvz. kad ir vienas žymiausiųjų 
mūsų senos kartos pedagogų Tomas Ferdinandas Žilinskas pats 
vėliau papasakojo (skirtame jo sukakčiai “Lietuvos Mokyklos“ 
numeryje), kaip jis 1865 m. studijuodamas Varšuvoje, sutiko 
rusų raidėmis transkribuoti vieną elementorių ir keletą val- 
dinių įsakymų: ne dėl to, kad jam tos raidės buvo priimtinos, 
bet iš vargo — iš gauto honoraro jis galėjęs kurį laiką Varšu- 
voje išsilaikyti. Vėl kitas mūsų žinomas pedagogas, Juozas 
Kairiūkštis, ilgus metus dėstydamas lietuvių kalbą Veiverių 
mokytojų seminarijoje, turėjo tos seminarijos klausytojams 
taikyti rusiškas raides ir kartu tuos būsimuosius lietuviškų 
pradžios mokyklų mokytojus instruktuoti, kaip jie patys, mo- 
kytojaudami, turės tas raides savo mokiniams taikyti. Tą sa- 
vo rusų raidžių lietuviškiems raštams taikymo sistemą jis bu- 
vo 1873 m. aprašęs ir išspausdinęs Varšuvos Mokslo Apygar- 
dos cirkuliaruose, gi iš ten ir oficialiame švietimo ministeri- 
jos organe. O ir vėliau, savo viršininkų verčiamas, jis 1892 
m. buvo rusų raidėmis surašęs jo lietuviškai išverstą rusų 
istorijos vadovėlį, bet šis išspausdintas nebuvo. Tačiau vis tai 
buvo “bėdos? darbai, kurių jis negalėjo nusikratyti, kad ne- 
nustotų tarnybos. Bet tuo pačiu laiku jis savo mokinių tar- 
pe slaptai platino ir “prūsinius" spaudinius. 


Tuo pačiu laiku buvęs vienintelis plačioms lietuvių ma- 
sėms autoritetas vyskupas Valančius pradžioje prieš rusiškas 
raides viešai nepasisakė, — tiek tiktai, kad įvairiomis prie- 
monėmis, nors ir nesėkmingai, stengėsi sukliudyti, kad į ofi- 
cialųjį vyskupijos Directoriumą neįbruktų rusų kalbos ir rusų 
raidėmis rašytų lietuviškų maldų už carą ir visą jo šeimą. 
Tačiau skaitydamasis su faktu, kad rusų administracija pati 
pradeda ruošti rusų raidėmis įvairias tikybines knygutes ir 
mėgina jas platinti lietuvių katalikiškoje liaudyje, Valančius, 
bijodamasis, kad tuo būdu administracija per tas knygutes 
mėgins ir pravoslaviją platinti, pats pasiūlė Vilniaus mokslo 

apygardai lietuviškoms knygutėms rusų raidėmis transkribuo- 
ti parsikviesti Lauryną Ivinskį. Ir šis čia apie keturius metus 
dirbo kartu su Krečinskiu ir iš dalies su buvusiu katalikų 
kunigu supravoslavėjusiu Antanu Petkevičium, ruošdamas Mie- 
siaceslovus (kalendorius) ir kitas tikybines knygutes, jų tar- 
pe ir paties Valančiaus specialiai pradžios mokykloms para- 
šytą lietuvišką katekizmą, kuris buvo rusų raidėmis išspaus- 
dintas su paties vyskupo aprobata. 

Tačiau greitai paaiškėjus, kad visos tos “kirvukais“ 
spausdintos knygos negali lietuviškos liaudies pasiekti, kadangi 
ji iš pat pradžių jas atmetė, tuojau visai nutrūko ir bet 
koks lietuvių šviesuomenės bendradarbiavimas su valdžia ru- 
sų raidėmis lietuviškas knygas gaminant. 

Administracija, tikėdamasi tomis knygutėmis lietuvius su- 
rusinti, pati viena šioje srityje priversta veikti, per 40 spau- 
dos draudimo metų sugebėjo iš viso pagaminti 58 lietuviškus 
spaūdinius rusų raidėmis — ir tai jų pusę pirmajame spaudos 
uždraudimo dešimtmetyje. Tame darbe administracija tik ke- 
lioms knygutėms turėjo pripuolamų talkininkų ir iš pačių lie- | 
tuvių. Būtent: 1887 m. išleidžiant “Dievišką liturgiją švento 
Jono Auksaburnio", kurią lietuviškai buvo išvertęs Silvestras 
Baltramaitis, o “patobulintomis" rusų raidėmis transkriba- 
vęs E. Volteris. 1888 ir 1891 m. Vilniaus mokslo apygardos 
užsakymu supravoslavėjęs I. Liutostanskis išvertė ir rusų rai- 
dėmis transkribavo tris L. Tolstojaus knygutes, o 1902 m. Su- 
valkų mokyklų direktoriaus pavestas, Gibų pr. mokyklos mo- 
kytojas Grabauskas parūpino “Ūkišką kalendorių“ ir Puškino 
“Pasakos apie žuvininką ir žuvelę" vertimą rusų raidėmis. O 
privatine iniciatyva per visą tą 40 metų laiko tarpa tebuvo 
išspausdinta rusų raidėmis tik viena knyga. Būtent 1887 m. 
Mintaujoje dirbes jaunas, 20 metų kriaučiukas Kazimieras La- 
lis sumanė išspausdinti lietuviškomis raidėmis parašytą savo 
“Lietuvos kriaučiems drapanų sukirpimo mokslą“. Cenzūrai 
pareikalavus, transkribavo jį rusų raidėmis ir savo lėšomis 
išspausdino, nieko nežinodamas apie tai, kad lietuvių spauda 
yra uždrausta ir kad lietuviai jau patys užsienyje spausdina 
lietuviškomis raidėmis. 

Turint galvoje, kad pusė visų tų 58-nių spaudinių 
tenka pirmajam spaudos uždraudimo dešimtmečiui, gau- 
name, kad per paskutiniuosius 30 metų rusų  admi- 
nistracija sugebėdavo apdovanoti Lietuvą vidutiniškai po vie- 
ną knygutę per metus, ir tai daugiausia kartodama tuos pa- 
čius pradžios mokykloms skiriamus vadovėlius. Nors ir visų 
jų buvo išspausdinta apie 50,000 egzempliorių, bet lietuvių 

kaimo visuomenėje jos visiškai nepaplito. Lietuvių visuomenė 
nuo pat pradžios prieš jas buvo griežtai nusistačiusi ir ne 
tik jų nepirko, net ir nemokamai įbrukamas degino. Jas tu- 
rėjo platinti pradžios mokyklų mokytojai. Niekam jų neper- 
kant, norėdami įrodyti valdžiai savo uolumą, jie į kasmetines 
apyskaitas įrašydavo tariamai gautus už išplatintas knygutes 
pinigus, kuriuos jie patys sumokėdavo, o pačias knygas su- 
kraudavo mokyklų pastogėse, kur ir pateko bent du trečda- 
liai visos tos literatūros — vien tiktai žiurkėms maisto. 

Tačiau praėjus jau beveik 20 metų nuo spaudos uždrau- 
dimo pradžios, kada ligi “Aušrai? pasirodant ir Mažojoje 
Lietuvoje nelegaliai spausdinamos, o Lietuvoje platinamos kny- 
gos daugiausia tebuvo tos pačios maldaknygės, katekizmai, ele- 
mentoriai ir kalendoriai, kai kurie lietuvių ano laiko šviesuo- 
menės atstovai buvo pradėję abejoti, ar gerai lietuviai daro, 
atmesdami rusų raides. 

Štai vėlesnysis vienas uoliausiųjų tos pačios “Aušros" 
bendradarbių ir platintojų Juozas Miliauskis - Miglovara savo 
1883 m. sumanytame rankraštiniame laikraštyje “Raszliavos 
Paczte“, o 1884VII14 ir privatiniame savo laiške, rašytame 
A. Baranauskui, nors ir sutikdavo, kad lietuvių garsams iš- 
reikšti tinkamiausias yra lotynų raidynas, vis dėlto turint gal- 
voje tai, kad, esą, rusų valdžia tik tuomet panaikins lietu- 
vių spaudos uždraudimą, kada ir patys rusai atsisakys nuo 
graždankos, Miliauskis iš to darė išvadą, kad tenka rusų rai- 
des priimti, nes šiaip lietuviai liks tauta be savo literatūros 
ir, kaipo tokia, turėsianti pati išnykti. Tačiau prieš šį Mi- 
liauskio sumanymą griežtai pasisakius tame pačiame “Rasz- 
liavos paczte“ S. Didžiuliui, o ir A. Baranauskui į aną laiš- 
ką dėmesio neatkreipus, pats Miliauskis nė nemėgino savo 
raštams, kaip jis projektavo, rusų raides taikyti ir juos 
spausdino “Aušroje? ir atskiromis knygutėmis Tilžėje. 

Vėliau, ryšium su visą tautą apėmusia legalia ir nelega- 
lia kova už savo spaudą, panašių svyravimų jau nebūta. Tiek 
tiktai, kad 1902 m., taigi jau į spaudos uždraudimo pačią 
pabaigą, vienam Maž. Lietuvos fantastui spaustuvininkui buvo 
galvon atėjusi mintis Mažojoje Lietuvoje leisti lietuvišką ru- 
sų raidėmis spausdintą laikraštį. Tačiau to sumanymo jis ne- 
realizavo, nes tai išgirdę kiti Maž. Lietuvos veikėjai jam nu- 
rodė, jog tai vykdydamas, jis tiktai savo gerą vardą lietuvių 
visuomenėje suterš, o save prives prie bankroto, nes nieks 
tokio jo laikraščio nei skaitys, nei pirks. 

Taip iš paviršiaus atrodo šis muravjovininkų sumany- 
mas per lietuviškas, rusų raidėmis spausdintas knygas laimė- 

ti Rusijai lietuvių tautą. Valdžia čia nesugebėjo nieko pozi- 
tyvaus lietuviams duoti. O tuo tarpu pati lietuvių tauta tą 
laikotarpį visai kita linkme sunaudojo. Kovoje už savo spau- 
dą ji ne vien sukūrė savąją, rusų cenzūros netikrinamą, spau- 
dą, bet tos kovos metu ir tautiniu ir politiniu atžvilgiu su- 
siprato ir užsigrūdino. 


O toji kova 6jo dviem keliais — nelegaliu ir legaliu. 


v 


Jau pat spaudos uždraudimo pradžioje lietuvių kaimo vi- 
suomenė, kuriai visų pirma buvo skiriamos tos visos rusų 
raidėmis spausdintos knygutės, jas visas iš karto atmetė, 1a- 
biausiai dėl to, kad negalėjo tų kirvukais spausdintų knygų 
paskaityti. Juk 1850-1863 m. vyskupo Valančiaus organizuota- 
me plačiausiame parapinių mokyklų tinkle, kuris buvo apė- 
męs beveik visą Žemaičių vyskupijos kaimo visuomenę, ly- 
giai kaip ir Užnemunės ir lietuviškos Vilniaus vyskupijos 
dalies mokyklose niekas vaikų rusų kalbos ir rašto nemokė. 
Visi tie, kurie tas mokyklas išėjo, temokėjo paskaityti vien 
lotynų raidėmis spausdintas knygas. O dar prieš tas admi- 
nistracijos ir mokytojų peršamas knygas liaudį nustatė ir tas 
faktas, kad likviduojant 1863-1864 m. sukilimo pasčkas, tarp 
kito ko, visu frontu buvo puolama katalikų Bažnyčios organi- 
zacija Lietuvoje, uždarant vienuolynus, atimant bažnyčias, 
tremiant ir kalinant kunigus ir skelbiant daugybę įvairių su- 
varžymų, specialiai vien tiktai katalikams taikomų. Tad ir 
kiekvienas rusų administracijos žygis, kuria kryptimi jis nei- 
tų, neišskiriant ir anų knygų platinimo, katalikiškai liaudžiai 
atrodė visų pirma kėsinimasis prieš jų religiją. Ji tas knygu- 
tes iš karto atmetė, tačiau būdama daugumoje raštinga, ji 
negalėjo išsiversti be maldaknygių, be elementorių ir kate- 
kizmų vaikams mokyti, kada nenorėta leisti vaikų į naujai 
kuriamas pradžios mokyklas, rusų pravoslavų mokytojų veda- 
mas. 


Senoms knygoms susidėvint, jieškota naujų. Tačiau valdžiai 
uždraudus ne tik naujas spausdinti, bet ir pardavinčti se- 
nąsias, dar cenzūros sutikimu išleistas, nebuvo kur jų gauti. 
Tiesa, dar 1865 m. Vilniaus spaustuvininkas Zavadzkis, kuris 
iš lietuviškų maldaknygių ir kitų knygų spausdinimo ir par- 
davinėjimo buvo sau jau nemažus turtus sukrovęs, pamėgino 
aplenkti spaudos uždraudimą ir savo spaustuvėje buvo atmu- 

šęs kelias maldaknyges, paliekant senuosius spausdinimo me- 
tus ir seną cenzūros leidimą. Tačiau policija tai susekė, jį 
nubaudė ir jis jau daugiau panašių bandymų nedarė. 


Negalėdami niekur tų knygų gauti, kiti Lietuvos pasienio 
su Maž. Lietuva gyventojai kreipėsi į tuos pačius kontraband- 
nešius, kurie jau juos iš seno aprūpindavo nelegaliai iš Prū- 
sų atgabentomis įvairiomis prekėmis, ir pradėjo iš jų prašyti 
ir tų pačių jiems reikalingų lietuviškų knygų, įsitikinę, kad 
ten, už sienos, apskritai galima kiekvieną prekę gauti. Vienas 
kitas apsukresnis kontrabandnešis, žinodamas, kad ten tų kny- 
gų dar negalima gauti, pasiėmęs su savim keletą senų mal- 
daknygių, nukeliavo per sieną ir Tilžės vokiečių spaustuvei 
pasiūlė pakartoti visai tokias pat maldaknyges. Ir tuo būdu 
jau 1865 ir 1866 m. atsirado pirmosios mūsų kontrafakcinės 
knygos, kuriose nebuvo ničnieko naujo įdėta, bet viskas buvo 
pakartota iš senų, neišskiriant nei metų, nei Vilniaus Zavadz- 
ko spaustuvės pažymėjimo, vysk. Valančiaus aprobatos ir ru- 
siškos cenzūros pakartojimo. Pradžioje visa tai buvo kartoja- 
ma ne sudaryti įspūdžiui, jog tai yra senosios, dar prieš 
spaudos uždraudimą išspausdintos knygos, bet vien užsakyto- 
jams to reikalaujant, nes jie bijojo, kad daugumoje lietuviš- 
kai nemokantieji spaustuvininkai ko nors neiškreiptų, juo 
labiau, kad ir patys tie kontrabandnešiai ne daug tose kny- 
gose nusimanydavo. Tik daug vėliau, kada knygų spausdini- 
mas Maž. Lietuvoje ypačiai paplito ir kada kartais per kra- 
tas paaiškėdavo, kad policija ne visada atima knygas su se- 
nais, prieš spaudos uždraudimą metais, tokie kontrafakciniai 
pažymėjimai jau sąmoningai buvo daromi, kad apmuilinus po- 
licijos akis. 

Tuo būdu pirmosios mūsų nelegalios Maž. Lietuvoje iš- 
spausdintos knygutės atsirado visai pripuolamai, be jokios or- 
ganizacijos ir patiems tiems pirmiesiems mūsų knygnešiams 
iš kontrabandnešių neturint galvoje jokio idėjinio darbo, bet 
vien tiktai tokį pat pelną, kokį jie turėjo, gabendami prūsinę 
ir kitas kontrabandines prekes. Bet ir vėliau, kada knygų 
gabenimas per sieną virto tiesiog masiniu reiškiniu, tie kontra- 
bandnešiai profesionalai jau neretai talkininkavo ir tikriems 
knygnešiams. 

Tačiau savaime tos kelios pirmosios, pripuolamai atsiradu- 
sios kontrafakcinės knygos, paties lietuvių knygų trūkumo 
klausimo išspręsti negalėjo. Ir kaip tik tuo metu į kovą už 
lietuviškas knygas įsitraukė ir vysk. Valančius. Nuo to laiko 
lietuviškoji knyga nuėjo visai naujais, anksčiau jai nežinomais 

keliais, ir virto, nors ir visai nekalto palyginti turinio, tiesiog 
revoliucine priemone kovai prieš lietuvių spaudos uždraudimą. 

Pradžioje rusiškų raidžių įvedimo į lietuviškus raštus vie- 
šai nepasmerkęs ir tik bandęs apsaugoti lietuvius nuo bruki- 
mo jiems per tas raides pravoslavijos, Valančius po poros me- 
tų griežtai persiorientavo ir visu frontu perėjo kovon prieš 
visus rusų valdžios pasikėsinimus prieš Lietuvos visuomenę ir 
visų pirma prieš rusiškas raides. Čia pirmąjį viešą jų pa- 
smerkimą jis pareiškė, kada jo rūpesniu lietuviškai išverstas 
Bialobrzeskio “Išguldymas evangelijų“ be jo žinios buvo Vil- 
niaus administracijos transkribuotas rusų raidėmis. Valančius 
uždraudė jį platinti kunigų tarpe ir visą valdžios lėšomis iš- 
leistą leidinį sukrovė Kauno katedros pastogėje. 

Dėl akių ir toliau likdamas legalistu, matydamas, kaip 
rusų valdžia visu frontu puola katalikybę Lietuvoje, jis stojo 
griežčiausion jai opozicijon. Numatydamas, kad pats vienas, 
vienais tik susirašinėjimais su valdžia, jis maža ką galės lai- 
mėti, Valančius pasiryžo įtraukti į kovą visą lietuvių tautą. 


To siekdamas, jis parašė eilę tikybinio-politinio turinio 
brošiūrų: “Brolej Katalikaj", “Gromata apskrita“, “Isz Tam- 
sybes wed tiktai kelis Teysybes“, “Parspėjimas apej Szwentą 
Wierą“, “Szniakesis kataliko su nekatalikuų“, “Wargai Bažny- 
czes Katalikų“, “Prajautimas", “Litanie apej wisus Szwentus 
Muczelninkus“. Parašyti parašė, bet reikėjo tai ir išspausdin- 
ti. Savaime negalima buvo jų nė mėginti legaliai spausdinti. 
Jis jau 1860 m., kada Vilniaus cenzūra neleido pakartoti jo 
brošiūros “Apej brostwas blajwistes“, ją išspausdino nelegaliai 
Klaipėdoje. Taigi kelias į Mažosios Lietuvos spaustuves nebuvo 
jam svetimas. Ir dabar jis pasiryžo tas savo knygutes ten 
spausdinti. Kaip tik tuo laiku pas jį apsilankė Jurgis Bielinis, 
pradėjęs savo milžinišką knygnešio tarnybą kraštui ir vėliau 
išgarsėjęs “knygų karalium“. Valančius jam idavė tuos savo 
rankraščius ir 5,000 rublių, pavedęs jam visa tai nugabenti 
per sieną ir perduoti jam žinomam kunigui Zabermanui 
(visa tai po 30 metų pats Bielinis aprašė viename Amerikos 
lietuvių laikraštyje). Zabermanas tais pinigais ir įtaisė pirmą 
lietuviškų knygų Maž. Lietuvoje leidyklą, įvairiose vokiškose 
spaustuvėse Tilžėje ir Karaliaučiuje spausdindamas ne vien 
šias pirmąsias, bet ir vėliau rašytas Valančiaus knygas, o ly- 
gia greta ne vien kartodamas senas, dar prieš spaudos už- 
draudimą išspausdintas knygas, bet ir eilę naujai paruoštų. 
šį darbą Zabermanas varė ligi 1888 m., kada visą tą Valan- 
čiaus lėšomis įsteigtą tikybinių knygų leidyklą jis perdavė 

Tilžės spaustuvininkams vokiečiams Mauderodei ir Reylende- 
riui, kurie vėliau iš tų lietuviškų knygų spausdinimo susikrovė: 
sau didelius turtus. 

šios 1868 m. išspausdintos Valančiaus tikybinės politinės. 
brošiūros lietuvių tautos kovoje už savo spaudą suvaidino 1a- 
bai reikšmingą vaidmenį, labiausiai tuo, kad jos pirmos su- 
kurstė lietuvių kaimo visuomenės opozicines rusų valdžiai. 
nuotaikas. čia Valančius visų pirma visus šaukė į kovą už 
savo tikybą, ragino ginti bažnyčias ir kunigus, savų vaikų 
neleisti į valdines mokyklas ir kt. Gi “Warguose Bažnyczes. 
Kataliku" jau tiesiogiai palietė ir lietuvių spaudos uždraudimą, 
ragindamas nuo žandarų ir policijos slepti “Aukso Altorius“, 
o žmonėms brukamas rusų raidėmis spausdintas knygas de- 
ginti, nes, esą, jos yra “pagadintos dajktusi wieras", taip pat 
neskaityti ir Vilniuje leistų kalendorių, nežiūrint, kad jie turi 
ir vyskupo parašą, nes ir tie kalendoriai yra pilni “dajktu 
priszingų wieraj kataliku", kurie, matyti, buvę įtraukti jau 
“po pasiraszymą Wiskupa“. Tuo būdu šioje knygutėje pirmas 
Valančius viešai pasmerkė lietuvių spaudos uždraudimą. Ta- 
čiau, pats kaip ir nujausdamas, jog pats galįs būti pakaltin- 
tas tų knygučių parašyme ir platinime, jis ir čia vietomis. 
prisidengia kaip ir savotiško legalumo kauke. Pvz. “Prajauti- 
me“ pasisako, kad “newiena žodžia nenoriu pasakiti apej ga- 
lingiausi Maskolu karalu ir auksztą jo giminę", nes, esą, jų 
darbų “mums nepridera perkratinėti", o “Litanijoj apej wisus 
szwentus muczelninkus“* net paliko sakinį “Idant Ciecoriu mu- 
su su wisa jo gimini swejkatoj užlajkiti tejktumis". Bet tie 
pasisakymai buvo vien kaukė, ir nereiškė kokio jo pritarimo. 
caro politikai, nes gi visos tos brošiūros kaip tik ir šaukė 
kovon prieš primetamą Lietuvai caro politiką. Taigi ir čia 
Valančius pasielgė panašiai, kaip ir 1863-1864 m. sukilimo me- 
tu, kada valdžios verčiamas jis skelbė atsišaukimus prieš su- 
kilimą ir juose šaukė “Wajkaj mana, ne norieket ilgiaus 
priesz tikraje wiresnibe kiszioti ... atmindami, jogej musu sza- 
lis dara wiena neparskirta cielibe su Rossia",? o tuo pačiu lai- 
ku laimino einančius į sukilėlių būrius kapelionais jaunuosius 
kunigus, ir net daugiau. Kaip pasakoja vienas Lietuvos suki- 
lėlių būrių vadų (Struš-Savickis) savo 1889 m. išspausdintuose- 
atsiminimuose), grįžtantį iš Kauno į Varnius Valančių Ra- 
seinių girioje staiga apsupo minia valstiečių ir prašė patarti,. 
kaip jiems elgtis sukilimui prasidėjus, ir ar jiems kautis su. 
maskoliais? Į tai Valančius diplomatiškai atsakė, kad “Dievas. 
įsako ginti savo tikybą nuo kiekvieno, kas jį puola“, o pas- 
kiau jiems visiems prašant palaiminimo ir tuo pačiu laikų. 

iš miško išbėgus ginkluotam sukilėlių būriui, Valančius visus 
palaimino kovai, tik kartu reikalaudamas, kad apie tai nieks 
niekam nepasakotų. šie pavyzdžiai rodo, kad priespaudos lai- 
kais, susiduriant su įvairiais pasisakymais prispaudėjo naudai, 
reikia visada mokėti atskirti pasisakymo išorę po prievarta 
ar iš reikalo formą, nuo tikro pasisakančiųjų nusistatymo, 
kuris matomas iš jų veikimo. 

Į vieną tų Valančiaus brošiūrų — į “Wargus Bažniczes 
Katalikų" — kun. Zabermanas, norėdamas sukliudyti prasidė- 
jusį rusų ir prūsų policijos bendradarbiavimą persekiojant 
knygnešius, įdėjo, be Valančiaus žinios, ir savotišką Prūsijos 
karaliaus ir santvarkos panegiriką, kartu ragindamas žmones 
melstis Dievui, “idant jumis atiduotų į rankas musu (prūsų) 
karaliaus“. Tik pačiam Valančiui Zabermanas tuo priedu labai 
blogai pasitarnavo, kadangi po metų iškilus dėl tų knygučių 
platinimo bylai, pats Valančius ir kiti tos bylos dalyviai buvo 
jau kaltinami krašto išdavimu. 


šioms Valančiaus knygutėms pasirodžius ir Lietuvoje pa- 
plitus, Maž. Lietuvoje spausdinamų knygų skaičius iš metų į 
metus pradėjo augti. Ligi “Aušros" laikų beveik visos jos buvo 
vien religinio turinio — ir daugiausia vien senesniųjų spau- 
dinių pakartojimai. Ilgainiui atsirado ir naujų darbo talki- 
ninkų, kurie jau ir naujas knygutes parašydavo, nors šiaip 
ir tuo laiku žymi dalis parašytų raštų vis rankraščiais lik- 
davo. O patys tie nauji spaudiniai buvo atmušami ne vien 
"Tilžėje, bet ir Karaliaučiuje, Leipcige ir kitur. Tokių naujų 
talkininkų tarpe nuo 1870 m. stojo kun. Silvestras Gimžaus- 
kas, nuo 1874 m. greitai virtęs toje srityje vienu produktin- 
giausiųjų ir uoliausiųjų darbininkų kun. Martynas Sidaravi- 
čius3 nuo 1875 m. talkon parsikvietęs ir J. Antanavičių. 
Apie 1878 m. į darbą įsilieja Laurynas Serafinas Kušeliaus- 
kas, kuris vėliau, 1887 m., įsteigė savo pavadintą “amžiną 
knyginį lietuviškos rašliavos banką“, vadinamą tuo laiku “Lau- 
ryno banku“ — specialiai tikybinei literatūrai Maž. Lietuvoje 
spausdinti. “Bankas" jo buvo sudėtas į Tilžės spaustuvininkų 
Veyerio ir Arnoldo rankas, tačiau 1890 m. Veyerio spaustu- 
vei subankrutavus, visos to “banko" lėšos buvo paverstos 
spaustuvės skoloms apmokėti. Kušeliausko talkininku tas kny- 
gas paruošiant buvo kun. A. Vytartas, kuris 1889 m., Kuše- 
liauskui mirus, jau pats vienas beveik ligi spaudos uždrau- 
„dimo panaikinimo tęsė ano pradėtą darbą. 

šiaip ligi “Aušros" laikų šio darbo srityje buvo gamina- 
mos beveik vienos tik religinės asketinės knygos, nes ir tie 

keli kalendoriai, kuriuos buvo paruošęs Ivinskis ir išleidęs Za- 
bermanas, ir elementoriai iš esmės tai pačiai religinės lite- 
ratūros kategorijai priklausė. Dėl to ir netenka stebėtis, jei 
kitiems, kaip pvz. minėtam jau J. Miliauskui, kildavo baimė, 
kad rusų raides atmetant, lietuvių tauta liks visai be litera- 
tūros, nes tai, kas tuo laiku buvo spausdinama, suaugusiems 
teduodavo maldaknyges ir kiek tikybinių pasiskaitymų sekma- 
dieniais, o vaikams ano laiko “vargo" mokyklose mokytis. 
elementorių. 


Nuo “Aušros" pasirodymo laikų kovos už savo spaudą ba- 
ze buvo žymiai praplėsta, stengiantis nelegaliai spausdinamo- 
mis knygomis ir laikraščiais apimti jau visas gyvenimo sri- 
tis ir duoti atsakymą į visus tuos klausimus, kurie plačiose 
gyventojų masėse kildavo. Į tą darbą jau masiškai įsitraukia 
ir naujoji pasaulietinė, išaugusi pobaudžiaviniais laikais šviesuo- 
menė. Įsitraukia ir daug platesnių užsimojimų jaunoji kuni- 
gija. Išėję Seinų ir Kauno kunigų seminarijas ir iš dalies ir 
Petrapilio dvasinę akademiją kunigai jau nesitenkino vien. 
tikybinių pasiskaitymų ruošimu, bet ir pasaulietinei literatū- 
rai davė naujų darbininkų kadrus. Nuo 1889 m. atsiradus ir 
politinei periodinei spaudai — “Varpui", 1890 m. “Žž. ir L. Ap- 
žvalgai" ir ją nuo 1897 m. pakeitusiam, 1896 m. pradėjusiam. 
eiti “Tėvynės Sargui“, “Ūkininkui", vėliau ir “Darbininkų Bal- 
sui", toji per laikraščius, įvairias brošiūras ir atsišaukimus ve- 
dama politinė propaganda žymiausia dalimi nulėmė kovos už 
savo spaudą eigą, nes pagaliau ir rusų administracija Lie- 
tuvoje suprato, kad savo pastangomis lietuviams primesti ru- 
siškas raides ji ne tik nesugebėjo jų savo pusėn patraukti, 
bet, atvirkščiai, visą tautą pastatė ant kojų ir sukurstė prieš. 
tą pačią rusiškąją valdžią. 


šioje grynai knygų kovoje išryškėjo ir įvairūs lietuvių. 
tautos politiniai visuomeniniai susigrupavimai, kurių dar nebuvo 
ligi “Aušros" laikų. O ir pačiomis knygomis stengtasi jau ap- 
imti visas gyvenimo sritis, nors dėl spaudos lėšų trūkumo. 
daugumas jų dar ilgai telikdavo trumpomis brošiūromis, ku- 
rios naujai augančiam jaunimui negalėjo pavaduoti rusiškų ar 
lenkiškų knygų. Tačiau liaudžiai šviesti susirūpinta tuo laiku. 
ir populiarinės mokslo literatūros gaminimu. šioje srityje pir- 
mas platesniu mastu pradėjo veikti Petras Vileišis, kuris ligi 
spaudos uždraudimo panaikinimo pats vienas savo lėšomis buvo: 
išleidęs ligi 100 tokių populiarių brošiūrų, iš dalies jo paties,. 
iš dalies kitų jo užsakymu parašytų. 

Nebuvo lengva visas tas knygas leisti ne vien dėl to, kad. 

tai reikalavo lėšų, kurių maža kas turėjo, bet ir dėl to, kad 
spausdinant už sienos ir darbą atliekant spaustuvininkams, 
kurie dažniausiai lietuviškai nemokėjo, neretai knygų turinys 
spaustuvėse buvo iškreipiamas ir nesąmoningai pakeičiamas. 
Dėl to atsirasdavo tam tikrų nesusipratimų arba ir savitar- 
pio kovų tarp įvairių grupių ar asmenų. Pvz., ištisą sensaci- 
ją Lietuvoje buvo sukėlęs mūsų kraštan patekęs Krokuvoje 
— su Krokuvos vyskupo aprobata — dar 1883 m. išspausdin- 
tas ir paskiau dar tokiu pat tekstu pakartotas “Rituale Sa- 
cramentorium", kuriame buvo įdėtos ir lietuviškosios krikšto 
ir moterystės formulės ir kur jaunasis jaunajai pasižada “ta- 
vęs klausyti". 

Toj grynai knygų kovoje žymų vaidmenį suvaidino ir nuo 
1875 m. užsimezgusi Amerikos lietuvių spauda. čia jau nuo 
1883 m. pradėta sistemingai leisti įvairaus turinio lietuviškos. 
knygos, kurių žymi dalis vėliau nelegaliais keliais ir į Lietu- 
vą patekdavo. Pradėjus čia eiti įvairiems savaitraščiams, at- 
sirado galimumas juose spausdinti ir ilgesnius veikalus, ku- 
riuos nesunku buvo iš to paties rinkinio ir atskiromis kny- 
gomis atmušti. Tuo būdu atsirado pirmosios mūsų storosios 
knygos, su kuriomis tuo požiūriu anos prūsinės brošiūros nė 
lygintis negalėjo. O laiko tarpe nuo 1875 m. ligi spaudos už- 
draudimo panaikinimo Amerikos lietuviai išleido apytikriai 
721 knygą (įskaitant čia metinį laikraščio komplektą viena 
knyga). žymia jų dalį sudarė anos storosios knygos. Jos vis 
dėlto, nors ir toli gražu ne visos stovėjo augštumoje, lietu- 
vių kovoje už savo knygą suvaidino labai žymų vaidmenį. Tuo 
pačiu laiku, nuo 1865 m. ligi spaudos atgavimo, Mažojoje Lie- 
tuvoje skirtų Didžiajai Lietuvai knygų išspausdinta apie 1422, 
t. y. tik du kartus daugiau už Amerikos lietuvius. O jei im- 
ti puslapių skaičių, tai gaunamas atvirkščias santykis — Ame- 
rikos Lietuvoje buvo išspausdinta du kartus daugiau pusla- 
pių, negu Maž. Lietuvoje. 


VI 


Knygų spausdinimas Mažojoje Lietuvoje tesudarė pirmą ko- 
vos už lietuvių knygą etapą. Knygos atvirai į Lietuvą nega- 
lėjo patekti, o ir tos, kurios per sieną pralįsdavo, rusų po- 
licijos ir žandarmerijos buvo visokiais būdais gaudomos ir nai- 
kinamos. Taigi to laiko veikliosios lietuvių visuomenės svar- 
biausias uždavinys buvo tų knygų platinimas. šį darbą su- 
darydavo du etapai — knygų pergabenimas per sieną ir jų 
išplatinimas krašte. 

žymią pirmojo etapo darbo dalį, ypač spaudos uždraudi- 
mo pirmais dešimtmečiais, atlikdavo profesionalai kontraband- 
nešiai. Neretai ir vėliau stambesnieji knygų platintojai Lietu- 
voje už tam tikrą, nuo pūdo mokamą, atlyginimą, juos par- 
sisamdydavo ir pavesdavo jiems užpirktas už sienos knygas 
perkelti (jiems gerai žinomais slaptais keliais) per sieną ir 
pristatyti į sutartą vietą jau šioje pusėje. Nors nemaža šių 
profesionalų ir nukentėdavo nuo pasienio sargybos, bet daž- 
niausiai jie sugebėdavo tuos užsakymus patenkinti. Tačiau 
toks knygų gabenimo būdas tebuvo prieinamas tiems, kurie 
turėjo ryšius su anais kontrabandnešiais, ir tai tik stambes- 
niesiems platintojams, kadangi tokio gabenimo išlaidas tegali- 
ma buvo apmokėti, pristatant didesnes spaudinių partijas. 

Ilgainiui tačiau į tą darbą įsitraukė ir tikrieji knygne- 
šiai, kurie patys pergabendavo knygas per sieną ir jas patys 
išplatindavo. Daugumas jų dirbo jau ne pelnui, bet grynai 
idėjai, kadangi gaunamais iš parduodamų knygų pinigais te- 
galima buvo padengti tik dalį išlaidų, susietų su knygų už- 
pirkimu, kelionės ir pragyvenimo išlaidomis. Neturėdami tokių 
slaptų ryšių su pasienio sargyba, kokius turėjo kontrabandne- 
šiai profesionalai, daugelis jų su knygomis jau pasienyje įkliū- 
davo, nemaža jų ir žuvo nuo pasienio sargybos kulkų, 0 i 
policijos rankas patekę, jie buvo sunkiai baudžiami. 

Knygoms per sieną pergabenti plačiai buvo panaudojami 
ir kaikurie legaliniai galimumai. Pvz. pasienio gyventojai gan 
lengvai galėjo gauti sienai pereiti liudijimą ir, jais pasinau- 
doję, grįždami stengėsi nors kiek ant savęs paslėptų spau- 
dinių pernešti. Kartais sargybai tai pastebėjus, patys tie 
smulkūs gabentojai dažniausiai buvo tik mažomis piniginėmis 
pabaudomis baudžiami. Tačiau kad ir labai žymi dalis Maž. 
Lietuvoje išspausdintų knygų sieną peršokdavo, vis dėlto per 
tuos 40 draudimo metus ant sienos šimtai tūkstančių egzemp- 
liorių knygų ir laikraščių pateko į policijos rankas ir paskiau 
kartu su pagautomis ir krašto viduje knygomis buvo siste- 
mingai porą kartų per metus deginami Kaune buvusios guber- 
natūros kieme ir Vilniuje miesto valdybos kieme. 

Mėginta jieškoti ir kitų kelių knygoms skaitytojams pri- 
statyti. Daug laikraščių buvo siunčiama uždarytuose vokuose 
paštu. Tai savotiškai ir pačius tuos spaudinius paveikė — dau- 
gelis jų, ypač paskutiniajame dešimtmetyje, sąmoningai buvo 
spausdinami mažo formato ir nedidelio puslapių skaičiaus, 
leidinių egzemplioriai buvo spausdinami specialiai ploname — 
kad juos būtų galima į voką įkišti o kai kurie periodinių 
cigaretiniame popieriuje. Nors paštuose korespondencija, ypač 

iš užsienio gaunama, ir buvo paprastai tikrinama, tačiau vis 
dėlto nemaža tokių laiškų su paslėptais juose spaudiniais per 
sieną ir peršokdavo. Ir buvo nemaža tokių gyvenusių Rusijoje 
lietuvių inteligentų, kurie prūsinius laikraščius tvarkingai per 
paštą ištisais metais gaudavo. Tačiau dažniausiai pašto paslau- 
gomis pasinaudodavo šioje sienos pusėje. Įprastais būdais per- 
keltus per sieną spaudinius siųsdavo paštu jau pačioje Lietu- 
voje, įdėjus juos į įvairių komercinių firmų vokus, ar kartais 
pasinaudodami tam reikalui ir valdiniais vokais. Pvz. Petra- 
pilio senate tarnavęs Andrius Dubinskas, per Suomiją gauda- 
mas platinimui “Tėvynės Sargą“ ir “Žinyčią", juos išsiuntinė- 
davo paštu, įdėjęs į vokus su senato štampu, kurie savaime 
negalėjo pašte jokio įtarimo kelti. 


Kitur buvo naudojama ir mokslo įstaigų ir pavienių moks- 
lininkų teisė gauti iš užsienio “mokslo" leidinius be cenzū- 
ros. Pvz. Petrapilio lietuvių studentų draugija ilgus metus, li- 
gi spaudos uždraudimo panaikinimo, užsienio lietuviškus pe- 
riodinius leidinius išsirašydavo universiteto bibliotekos vardu ir, 
tuo rekalu susitarusi slaptai su jos bibliotekininku Epimachu 
Šipillo, per jį visą tą spaudą sistemingai ir gaudavo. O Mask+ 
vos lietuviams studentams tuo reikalu nekartą patarnaudavo 
to universiteto profesorius kalbininkas F. Fortunatovas. Bet visi 
tie pusiau legaliniai keliai tebuvo prieinami tik pačioje Ru- 
sijoje gyvenantiems inteligentams. Lietuvos gi visuomenė tu- 
rėjo tenkintis vien knygnešių tarpininkavimu. 


Pirmieji šios rūšies knygnešių darbai nebuvo organizuoti 
— paskiri knygnešiai patys knygas gabendavo, patys jas ir 
platino. Tačiau ilgainiui atsirado ir įvairios platesnės organi- 
zacijos, kurios vien tik knygų platinimu vertėsi ir, laikui bė- 
gant, pagaliau šis darbas apėmė visą Lietuvą. Nebeliko nei 
vieno miestelio, ar bažnytkaimuio, kur nebūtų galima drau- 
džiamų knygų gauti. Dažniausiai knygos buvo net pusiau at- 
virai parduodamos prie bažnyčių kartu su šventųjų paveiks- 
lėliais, rožančiais ir kitomis devocionalijomis. Policija gerai 
tuos visus pardavėjus žinojo, bet daug kur jų nelietė, nes 
jie jai buvo pasipelnijimo šaltinis — neretai už nedidelį ky- 
šį užmerkdavo akis. 

Policija, o vėliau ir su ja bendradarbiavusi žandarmerija, 
daugiausiai jieškojo tų, kas tuos visus škaplierninkus-baga- 
mazninkus, kaip juos kitur vadindavo, aprūpindavo knygomis, 
o taip pat ir tų organizacijų, iš kurių visas tas darbas ėjo. 

Pirmoji tokia organizacija buvo jau 1867 m. vyskupo Va- 
lančiaus sudaryta specialiai anoms, jau anksčiau minėtoms, jo 

parašytoms knygutėms išplatinti. Į šią organizaciją buvo į- 
traukti kai kurie klebonai, kamendoriai ir bažnyčios tarnai. 
Ji buvo susekta ir likviduota 1869 m. Bet netrukus panašią 
organizaciją Užnemunėje sudarė ir kun. Martynas Sidaravi- 
čius, kuris ligi spaudos uždraudimo panaikinimo pats jai 
vadovavo ir pats asmeniškai daugiausia tas knygas ir platino. 
Panašią organizaciją, tik mažesniame maštabe, buvo Žemaiti- 
joje mėginęs sudaryti S. Kušeliauskas su kun. Vytartu ir kun. 
M. Jurgaitis Palangoje. Bet visos tos pirmosios organizacijos 
platino beveik išimtinai tik vienas tikybines knygas, daugiau- 
sia maldaknyges. Atsiradus didesniam pasaulietinio turinio kny- 
gų ir ypač laikraščių skaičiui, pradėta paties kaimo jaunimo 
iniciatyva kurti kaimo jaunimo kuopeles specialiai knygoms 
gabenti, platinti ir skaityti. Kitose vietose į tų kuopelių dar- 
ba įsitraukė ir jaunesniosios inteligentijos atstovai — gimna- 
zistai, studentai, kitur ir šiaip kiti profesionalai — gydyto- 
jai, vaistininkai ir kiti. Daugumas tų organzacijų atsirado 
90-ųjų metų pradžioje. Viena tokių seniausiųjų organizacijų 
buvo apie 1883 m. kažkur apie Mažeikius pradėta organizuoti 
“Lietuvos Motinėlė", tačiau ji težinoma tik iš vieno atsitik- 
tinai išlikusio jos rašyto atsišaukimo. Bet ir daugelis kitų 
knygų platinimo organizacijų irgi vien tiktai iš vardo mums 
težinomos, nes konspiracijos sumetimais anais laikais, bera- 
šant apie jas tų laikų spaudoje, savaime nebuvo nurodoma 
nei vieta, kur tokia organizacija veikė, nei jos narių sudėtis. 
Nežiūrint persekiojimų, tų organizacijų skaičius augo iš metų 
į metus ir į spaudos uždraudimo pabaigą jos buvo apėmu- 
sios žymią vakarų ir pietų, iš dalies ir šiaurės, Lietuvos kai- 
mo jaunimo dalį. Iš tų organizacijų išliko jų vardai — tai 
Nemunėlio ir Apasčios Susivienijimas, Akstinas, Artojų Drau- 
gystė, Atžala, Aušrinė, Daukanto Manta, Lizdas, Spindulys, 
Svirplys, Teisybė, žiburėlis, Žvaigždė ir kitos. Iš jų Vinco Kap- 
so Draugystė ir Daukanto Manta ne vien platino knygas, bet 
ir savo surinktomis lėšomis jas ir spausdino. 

Savo veiklos platumu ir dėl tos veiklos žandarmerijos iš- 
kelta byla labiausiai išgarsėjo 1894 m. kovo pabaigoje įkurtas 
“Sietynas", kuris veikė keletą metų ir tik 1897 m. valdžios 
buvo likviduotas. Jis buvo pasistatęs sau tikslą “šelpti lietu- 
vystę" ir, kaipo toks, platino knygas, steigė knygynėlius, rin- 
ko tautosaką ir t. t. šią organizaciją žandarmerijai išaiški- 
nus ir ją sulikvidavus, nukentėjo keletas dešimčių žmonių 
(38), ne vien kaimiečių, bet ir šviesuomenės atstovų. 

Tačiau per visą beveik spaudos uždraudimo laiką knygų 
platinimo srityje daugiausia nuveikė teisingai anais laikais 

vadinamas “knygų ir knygnešių karaliumi“ Jurgis Bielinis- 
Bieliakas. Iš išlikusių kaikurių Maž. Lietuvos spaustuvininkų 
užrašų (pvz. Martyno Jankaus) matyti, kad vienas Bielinis 
pasiimdavo beveik pusę visų iš ten gabenamų knygų. Pasiimda- 
mas pradžioje tik knygas, o nuo “Aušros" laikų ir laikraš- 
čius, jis jomis aprūpindavo ne vien paskirus knygų pirkėjus, 
bet ir daugelį tų pačių knygnešių. Beveik 40 metų tuo darbu 
besiversdamas, jis puikiausiai pažino visus kelius, kurie vedė 
į Mažąją Lietuvą bei atgal ir neretai sugebėdavo nekliudomas 
per sieną pergabenti net ištisus vežimus knygų, o paskiau 
jas jau šioje pusėje išplatinti. Nežiūrint, kad ir policijai ir 
žandarmerijai jo vardas ir verslas buvo gerai žinomi ir dėl 
to jis ir buvo keletą dešimčių metų specialiai sekamas bei 
gaudomas, vis dėlto savo nepaprasto sumanumo dėka jis su- 
gebėdavo pasprukti ir iš pavojingiausios padėties. Iš visų knyg- 
nešių jis beveik vienas ir liko per visą tą laiką neliestas. 


Nesitenkindamas vien asmenine veikla, Bielinis 1885 m. 
kartu su Udra, Bružu, Laduku ir keliais kitais sukūrė ir pla- 
čią knygnešių organizaciją, kurios centras buvo Panevėžio 
apskr. Naujamiesčio valsčiaus Garšvių kaime. ši Garšvių or- 
ganizacija, kad ir buvo sudaryta ne komerciniais tikslais, bet 
komerciniu pagrindu — kiekvienas jos narys įnešė knygų už- 
pirkimo fondui po 200 rublių. Veikdami kaip knygnešiai, jie 
buvo savo tarpe pasidaliję darbu tuo būdu, kad vieni vyko 
knygų užpirkti į Prūsus, kiti jas pergabendavo per sieną, treti 
iš pasienio jas atgabendavo į Garšvius, o iš ten knygos jau 
buvo platinamos ne vien artimoj apylinkėj, bet ir gabenamos 
į Kauną, Vilnių, Rygą, į Užnemunę, net ligi Gardino. Jų dar- 
bas buvo vedamas taip sistemingai ir tvarkingai, kad dauge- 
liui jie apsiimdavo periodiškai pristatyti iš anos sienos pusės 
ir laikraščius, rinkdami prenumeratą ir visa tai darydami čia 
pat po policijos akimis. Tokių prenumeratorių vien Panevė- 
žio ir Ukmergės apskrityse 1893 m. jie turėjo apie pusketvir- 
to šimto, ir tas skaičius vis augo. Beveik neliečiama, toji 
organizacija veikė 10 metų, bet 1895-1896 m. ji buvo susek- 
ta, jos nariai buvo suimti ir sunkiai nubausti, tik vienam 
Bieliniui pasisekė pasprukti. Tuo būdu Garšvių organizacija 
buvo sulikviduota, bet Bielinis ir toliau, ligi spaudos uždrau- 
dimo pabaigos, savo darbo nenutraukė. 

Ilgainiui šioje kovoje už savo spaudą atsirado ir naujas 
sąjungininkas, kuris paveikdavo ne vien plačias lietuvių liau- 
dies mases, bet ir ypač rusų administraciją. Tai buvo plačiai 
visame krašte skleidžiami, daugiausia paskutiniame spaudos 

draudimo dešimtmetyje, atsišaukimai. Pradžioje jie šaukė vien 
į kovą už savo spaudą, vėliau ir už kitas, rusų valdžios pa- 
niekintas, lietuvių tautos teises. Iš tų atsišaukimų, skirtų ne 
vienai kokiai organizacijai ar gyventojų grupei, bet visai tau- 
tai, ypač minčtini: V. Mačio ir K. Griniaus parašytas ir 1890 
m. paskleistas atsišaukimas — “Broliai! Jieškokime, reikalau- 
kime šviesos ir mokslo"; Vinco Kudirkos parašytas 1897 m. 
“Broliai Lietuviai"; K. Griniaus 1899 m. “Broliai ir Seserys, 
nepasiduokit maskoliams" (kitas pertaisytas leidimas pasirodė 
1902 m.); K. Griniaus 1900 m. “Kas turi ausis, teklauso"; 
J. Bagdono su J. Vileišiu 1901 m. “Tėvynė pagalbos šaukias" 
ir “Vyrai, skaitykite ir kitiems duokite“. 

Visame krašte plačiausiai pasklidę, jie ne vieną apsnūdė- 
lį pažadino iš miego ir įvedė į kovotojų eiles, o rusų admi- 
nistraciją smarkiai paveikė, nes įrodė, kad lietuvių spaudos 
uždraudimas pasidaręs jai pačiai tiesiog pavojingas. Greta tų 
atsišaukimų panašiai veikė ir atvirlaiškių formoje skleidžiami 
paveikslėliai, pvz. 1892 m. paskleistas vejantis moterį kazo- 
kas su nagaika, ir toks parašas — Ja sejatel pravoslavija 
otpravlen v Litvu; arba kitas su velniu, kuris prie bažny- 
čios atiminėja maldaknyges. 


VII 


Už Leituvą daug brolių žemaitelių kraujį leije, 
Iš prūsų knyngas nešė, nešė šveisą, 
Ir į Sibiriją neveins anun išėje — 
Už Leituvą, už laisvę ir už teisą. 
P. Genys 


Lietuviškiems spaudiniams draudžiamomis raidėmis paskli- 
dus visame krašte, rusų administracija beveik visai numojo 
ranka į galimumą prieš senus lietuviškus spaudinius pastatyti 
rusų kirvukais spausdintas knygutes ir visą savo energiją nu- 
kreipė į kovą su einančiais iš Maž. Lietuvos spaudiniais, ti- 
kėdamasi grynai policinėtmis priemonėmis jų platinimą palauž- 
ti ir, baudžiant draudžiamųjų raštų skaitytojus ir platintojus 
piniginėmis pabaudomis, kalėjimu, trėmimu iš Lietuvos ribų 
ir į tolimas Rusijos ir Sibiro gubernijas, kovą laimėti. 

Neturime visiškai tikslių žinių apie visus dėl spaudos kovos 
nukentėjusius asmenis, tačiau bendras jų skaičius per tuos 
40 metų prašoko bent keletą dešimčių šimtų. 

Pirmosios žinios apie nukentėjusius dėl spaudos siekia 
1868 m. — 1869 m. kada per pirmąsias kratas Kretingos, 
Darbėnų, Telšių, Ginteliškės valsčiuose buvo pagauta nemaža 
egzempliorių pirmosios “revoliucinės" knygutės — būtent Kal- 
varijos. Skundėjais čia buvo daugiausia vietos rusai — pra- 
džios mokyklų mokytojai ir paštininkai. Bet vis dėlto dėl tų 
nekalto turinio knygučių pradžioje tie asmenys, pas kuriuos 
paskiri egzemplioriai buvo surasti, dar nebuvo nubausti, bet 
tik įtraukti įtariamųjų asmenų sąrašuosna. Pirmoji mums ži- 
noma tikroji spaudos auka buvo 1869IX 18 Gruzdžiuose su 
didesniu knygų kiekiu suimta škaplierninkė Karalina Laniaus- 
kaitė, kuri, suimta, sugebėjo pabėgti, bet po dviejų savaičių 
Linkuvoje vėl su knygomis buvo pagauta ir, kaip “mepatai- 
soma' nusikaltėlė, buvo pusantrų metų išlaikyta Vilniaus ka- 
lėjime ir 1871 m. ištremta tėviškėn, policijos priežiūrai. Bet 
po pusės metų ji vėl su knygomis įkliuvo, buvo uždaryta ka- 
lėjiman ir 1872 m. pradžioje ištremta į Oloneco guberniją. 
Taigi ši davatkėlė ir pramynė pirmuosius knygnešių takus į 
tolimos, laukinės Rusijos tyrus. 

Tais pačiais 1869 m. Panevėžio apskr. žandarai pirmieji 
iš išeinančių iš bažnyčių žmonių pradėjo atiminėti “Aukso 
Altorius". Dėl to jau 1869 VII28 vyskupas Valančius pasiuntė 
Kauno gubernatoriui griežtą protestą, tačiau tai policijos ne- 
paveikė. Daug kur ir vėliau, per visą spaudos draudimo laiką, 
maldaknygės buvo prie bažnyčių atimamos. 

Tuo pačiu laiku visoje Žemaičių vyskupijoje pasklido anos, 
anksčiau jau minėtos vysk. Valančiaus tikybinės - politinės 
brošiūros, ir iš to iškilo pirmoji didelė spaudos uždraudimo 
laiko byla dėl lietuviškų spaudinių. Per kratas atskiriems tų 
knygučių egzemplioriams patenkant į policijos rankas, valdžiai 
tuojau kilo įtarimas, kad jas parašė ir jų platinimą organi- 
zavo pats vysk. Valančius. Tai jiems patvirtino ir net vienas 
kunigas, o tais laikais kunigų tarpe dar pasitaikydavo ir val- 
džiai atsidavusių, policijai įteikęs “valstiečių vardu“ skundą 
dėl tų “kenksmingų brošiūrų platinimo ir savo spėjimą, kad 
jas parašė vysk. Valančius, nors kartu pabrėžė, kad to jis 
negalįs įrodyti. Jieškodama tikrųjų kaltininkų, administracija 
komandiravo į Tilžę Raseinių apskr. žandarų viršininką Vink- 
lerį*, tačiau, nors jam šiokių tokių informacijų ir suteikė vo- 
kiečių policija, vis dėlto jam viso ko išaiškinti nepavyko. Tie- 
sioginių vyskupo kaltės įrodymų nesurasdama, valdžia net 
griebėsi stilistinės tų brošiūrų ekspertyzos, lygirdama jas su 


* Vieneną, žiūr. mūsų leidinyje p. 328. M. B-ka. 

kitomis, dar prieš spaudos uždraudimą išspausdintomis Valan- 
čiaus knygomis. Tačiau svarbiausieji tų brošiūrų platintojai 
buvo susekti, ir jiems buvo iškelta administracinė byla, kuri 
buvo baigta 1871 m. kada Vilniaus generolas gubernatorius 
Potapovas tos bylos dalyvius — kunigus Antaną Brundzą (prū- 
sų policijos išduotą rusams), Vincentą Norvaišą, Pranciškų 
Butkevičių, Kazimierą Eitutavičių, Motiejų Kaziliauską, plik- 
bajorėlį Simaną Kulikauskį ir valstietį Simaną Račiūną nu- 
baudė ištremti į įvairias Sibiro ir šiaurinės Rusijos guberni- 
jas. 


Tačiau šią organizaciją išardžius, pagaunamų knygų skai- 
čius ne tik nesumažėjo, bet nuolatos didėjo, tai ir traukia- 
mųjų atsakomybėn asmenų skaičius sistemingai iš metų į me- 
tus augo. Ligi 90-ųjų metų jų tarpe beveik visai nebuvo in- 
teligentų — nei pasauliečių, nei dvasininkų, tai ir nekelta 
jokių didesnių bylų. Nuo 1889 m. toje kovoje su lietuviškų 
knygų platinimu vietos policija gavo naują padėjėją — žan- 
darmeriją, kuri ypač jieškojo politinio turinio knygų ir tų 
organizacijų, kurios tas knygas platino. 


O kiek ne tik asmenų, bet ir knygų per tas nuolatines 
kratas nukentėdavo, galima matyti: nors ir iš to, kad pvz. 
1872 X 16 Tauragėje pas Julijoną Baldauskienę buvo per kratą 
atimtos 1096 knygos, 1892 m. pas Peliksą Petravičių surasta 
1006 knygos ir laikraščiai, pas kitus pagaudavo ištisus knygų 
vežimus. O tų atimamų knygų tarpe neretai pasitaikydavo 
ne vien kontrafrakcinės, su neteisingais metų ir spausdinimo 
vietos pažymėjimais, bet ir legaliai dar prieš spaudos uždrau- 
dimą išspausdintos knygos. Ir tuo būdu kova prieš vad. “10- 
tyniškai-lenkiškas" raides virto bendra kova prieš lietuviškas 
knygas, net ir prieš Mažojoje Lietuvoje gotiškomis raidėmis 
spausdintas. Pvz. 1872 - 1882 m. buvęs. Tauragės lietuvių pro- 
testantų parapijos klebonas J. Pipiras, pats Prūsijos valdinys, 
už lietuviškų knygų, tiek lotynų, tiek ir gotiškomis raidėmis 
spausdintų, platinimą, 1882 m. rusų policijos buvo išvytas į 
Maž. Lietuva, o jo įpėdinis toje pačioje parapijoje ligi 1894 
m. Martynas Keturakaitis, už tokių pat knygų masinį pla- 
tinimą, buvo patrauktas atsakomybėn ir administraciniu būdu 
nubaustas ištrėmimu į Kaukazą, iš kur jis vėliau pabėgo į 
Ameriką. O 1877 m. Lietuvos evangelikams reformatams Pet- 
rapilio cenzūros leidimu Mintaujoje gotiškomis raidėmis pa- 
kartojus “Kancyonalą" ir “Maldas krikszczioniszkas", nemaža 
jų egzempliorių policija per kratas atėmė iš valstiečių evan- 
gelikų. 

Nuo to laiko, kada į kovą su lietuviškomis knygomis įsi- 
traukė ir žandarmerija, padidėjo ir pačios, ypač knygne- 
šiams skiriamos, bausmės. Jau nesitenkinama, kaip anksčiau 
kad buvo, piniginėmis pabaudomis ar trumpalaikiu kalėjimų, 
bet vis dažniau baudžiama ištremiant iš vad. Lietuvos guber- 
nijų ne vien į Sibirą, bet ir apskritai į įvairias Rusijos gu- 
bernijas. Tačiau tas ištrėmimas ne visados buvęs vienodai sun- 
kus, nes kitiems iš Lietuvos ištremtiems pavykdavo apsigy- 
venti Rygoje ar Liepojoje, kur lengviau buvo ir darbą surasti 
ir iš kur galima buvo palaikyti ryšius su Lietuva. 

Ilgainiui, kovojant su lietuvių spauda, pradėjo keistis ir 
administracijos pažiūra į lietuviškas knygas, vis daugiau dė- 
mesio kreipiant i jų turinį, ne vien į formą. Paskutiniaja- 
me spaudos draudimo dešimtmetyje asmenys, pas kuriuos bu- 
vo randamos nekalto turinio knygos, už jas jau netraukiami 
atsakomybėn, tik vien pasitenkinama tų knygų atėmimu. 
Bet labiausiai jieškoma laikraščių ir kalendorių. Jas gaudyti 
padėdavo ir Petrapilio centro įstaigos, kurios slaptais aplink- 
raščiais pranešdavo Lietuvos gubernijų policijai apie naujai 
Maž. Lietuvoje išspausdintus politinio turinio leidinius lietu- 
vių kalba, nors tos jų informacijos nebuvo pilnos, bet tik 
rėmėsi į žandarmerijos rankas patekusių knygų sąrašais. 

Didėjant persekiojimams už politinio turinio spaudinius, 
daugelis susektų knygnešių ir knygų laikytojų bėgdavo į Maž. 
Lietuvą, o iš ten į Ameriką. šiose bylose lietuviškos raidės 
vaidino jau antraeilį vaidmenį, tad ir pati administracijos 
kova prieš lietuviškas knygas virto jau grynai politine kova, 
kurios sūkurin ilgainiui buvo įtraukta ir daug tokių asmenų, 
kurie šiaip kitomis politinio gyvenimo sąlygomis gal būtų li- 
kę vien savo asmenine materialine gerove besirūpiną asmenys. 

Pagaunamos literatūros ir jos platintojų skaičiui sistemin- 
gai augant, nuo 1895 m. administracija uoliai pradeda jieško- 
ti tų kelių, kuriais lietuviškieji spaudiniai 6jo, ir tų siūlų, 
kurie rišo platintojus su skaitytojais. Pirmoji susekta tokia 
organizacija buvo jau anksčiau minėta Garšvių organizacija. 
Iš tos organizacijos bylos žandarmerija susidarė įspūdį, kad 
tarp Kauno, Suvalkų, Vilniaus ir net Kuršo gubernijų lietu- 
vių yra tam tikri slapti ryšiai ir dėl to 1896 m. buvo pra- 
dėta byla, žandarmerijos pavadinta byla “apie lietuvių tau- 
tinį sąjūdį". Į ją pirmą kartą buvo įtraukti ir lietuviai in- 
teligentai, kurie kad ir anksčiau plačiai dalyvavo spaudos ko- 
voje, bet dažnai buvo administracijos nepastebimi. Į šią bylą 
buvo įtraukti dr. V. Kudirka, studentas L. Vaineikis, Augusti- 
nas Baranauskas, Jonas Trumpulis, broliai Gavėnai, kun. Tu- 

mas ir daugelis kitų. šiaip visoje Lietuvoje už lietuviškus 
spaudinius tais metais buvo atsakomybėn patraukta pusantro 
šimto žmonių, tačiau žymiai jų daliai pavyko bausmės išveng- 
ti, pasinaudojus paskelbtu, Rusijos sostan užsirioglinus Mikalo- 
jui II, manifestu. 


Nors ir toliau buvo nuolatos gaudomi ir eiliniai platin- 
tojai, bet nuo tų metų labiausiai pradedama sekti lietuvių 
šviesuomenės veikla, įtariama jiems tą visą darbą organizuo- 
janti. Čia labiausiai išgarsėjo žandarų viršininko Vonsiackio 
1897 ir 1900 m. iškeltos “Sietyno" bylos. Jose Suvalkijoje nu- 
kentėjo apie 40 asmenų, jų tarpe dr. J. Bagdonas, visa Ma- 
tulaičių šeima, Daniliauskas, Vaičaitis ir daugelis kitų, o 1900 
m. Kauno gubernijoje ir iš dalies ir Kurše — dr. L. Vainei- 
kis, A. Janulaitis, V. Mongirdas, dr. P. Janušis, Jonas Jab- 
lonskis, dr. A. Sketeris, dr. P. Kairiūkštis, dr. J. Alekna, Jo- 
nas Ambrozaitis, S. ir E. Lukauskiai, G. Landsbergis, M. Če- 
pas, V. Požėla ir kt. ši byla, į kurią buvo įtraukta 39 asme- 
nys, tesėsi keletą metų ir kitiems tebuvo baigta paskelbus 
1905 m. manifestą. Daugumas tos bylos dalyvių buvo ištrem- 
ti į Rusiją, kiti net i Sibirą, bet dalis sugebėjo pabėgti į 
Vakarus. 

Tos abidvi bylos kiek Šavdiis ir pačios kovos už savo 
spaudą eigą ir ypač sunkiai atsiliepė periodinei lietuvių spau- 
dai, kuri nustojo dėl jos daugelio savo bendradarbių. Tačiau 
nesiliovė pats raštų gabenimas ir platinimas, jau seniai nu- 
stojęs būti vien tiktai paskirų asmenų darbu, bet virtęs visos 
tautos kova. 


šiaip vienintelis šioje kovoje rusų valdžios laimėjimas bus 
buvęs tas, kad nuolatos dėl knygų terorizuodama Lietuvos 
kaimo ir miestelių visuomenę, ji vis dėlto joje ilgainiui su- 
rado sau ir kiek talkininkų. Peržiūrėjus to laiko lietuvių 
laikraščių korespondencijas, į spaudos kovos laikotarpio pabai- 
gą vis dažniau jose randamos pavardės įvairių “judošių", ku- 
rie čia įskundžia policijai koki knygnešį, kaimyną, net kuni- 
gą ir pasaulietinį inteligentą knygas platinant ar skaitant. 
Tačiau jie tesudarydavo labai mažą ano laiko mūsų visuo- 
menės dali ir dažniausiai būdavo rekrutuojami iš įvairių 
girtuoklių ar vagilių. Bet tuo pačiu laiku ir pačios policijos 
tarpe atsirado ir atvirkščių “judošių", kada paskiri, iš tų pa- 
čių lietuvių rekrutuojami žemesnieji policininkai ne vien slap- 
tai kitus policijos sekamus ir įtariamuosius įspėdavo apie gre- 
siantį jiems iš policijos pusės pavojų, bet ir patys vertėsi 
slaptu lietuviškų knygų platinimu. 

VIII 


šioji nelegalinė kova už savąją spaudą, ją spausdinant 
už Rusijos valstybės sienų ir slaptai ją Lietuvoje platinant, 
buvo žymiausias spaudos kovos etapas, tačiau greta jo visą 
spaudos draudimo laiką buvo daromi ir bandymai legalinėmis 
priemonėmis pralaužti uždraudimo frontą ir paveikti tiek Ru- 
sijos įtakingą visuomenę, tiek ir pačią administraciją ta link- 
me, kad ji pati kapituliuotų, pripažinusi savo nesugebėjimą 
grynomis policinėmis priemonėmis nė vien sunaikinti lietu- 
višką knygą, bet ir pačią lietuvių tautą morališkai pavergti. 

Visų pirma bandoma, pasinaudojus įvairiomis paties už- 
draudimo įsakymo spragomis, Rusijos teritorijoje tą ar kitą 
spaudinį lietuviškomis raidėmis išspausdinti. 

Jau 1876-1877 m., kai rusų - turkų karo metu kiek buvo 
atleisti cenzūros varžtai, Petrui Vileišiui pavyko išgauti Pe- 
trapilio cenzūros leidimą išspausdinti penkis lietuviškus spau- 
dinius, cenzūrai pastačius tik tą sąlygą, kad jos būtų spaus- 
dinamos ne senais lenkų-lotynų rašmenimis, bet kai kurias 
lenkų raidyne vartojamas raides pakeitus kitomis. Tuo būdu 
1876 m. pavyko išspausdinti ir išplatinti: “Dwi labai naudin- 
gas sznekas", “Apsakineimą apej žiame ir atmainas ora“, 0 
1877 m. buvo išspausdinti “Jons ir Aniutia“, “Jurgis Stefen- 
sonas" ir Ivinskio “Kalendorius ukiszkasis ant metu 1878". 
Tuo pačiu laiku buvo paduota ir eilė kitų prašymų leisti 
spausdinti lietuviškomis raidėmis kitas lietuviškas knygutes 
liaudžiai, bet anoms, jau išspausdintoms plačiai Lietuvoje pa- 
sklidus, Vilniaus administracijai reikalaujant, daugiau leidimų 
spausdinti neduota. Tiktai 1878 m. Petrapilio domininkonams 
pavyko gauti cenzūros leidimą be kokių pakeitimų iš seno 
1861 m. leidimo pakartoti “Patentą Rožancziawą“ (išspausdintą 
su visomis klaidomis, kurios buvo aname sename leidime). 
Tačiau 1879 m. Vilniaus spaustuvininkui Zavadzkiui pavyko 
gauti cenzūros leidimą iš seno, dar iš laikų prieš spaudos už- 
draudimą išlikusio rinkinio pakartoti su nauja, 1879 m. data, 
“Seną Aukso Altorių“. Tarp kito ko, dėl šio leidimo legalumo, 
paskiau spausdinant Maž. Lietuvoje tuos pačius “Aukso Al- 
torius", juose buvo dedami 1879 m. ir Vilnius su Zavadzkio 
spaustuve, tuo būdu bandant apgauti policiją ir sudaryti įs- 
pūdį, kad tai esančios legališkai išspausdintos maldaknygės. 
Tokių su 1879 m. data “Aukso Altorių“ buvo Maž. Lietuvoje 
išspausdinta daugiau kaip 50 leidimų, tačiau jie lengvai nuo 
tikrųjų 1879 m. leidimų atskiriami iš pridedamos prie jų Ve- 
lykų švenčių lentelės, kurioje pirmosios Velykos nurodomos tų 

metų, kada tikrai pati maldaknygė“ buvo išspausdinta, 0 se- 
nesnieji metai visai nenurodomi. 

Ir vėliau laikas nuo laiko buvo bandoma gauti leidimą 
kokiam lietuviškam spaudiniui išleisti, ir kartais tai pavykda- 
vo. 1881 m. J. šliupas su P. Vileišiu ir kitais bando gauti 
leidimą laikraščiui “Mūsų Amžius" leisti. Nors šis prašymas 
ir buvo palaikytas kelių rusų akademikų ir profesorių, ta- 
čiau leidimo negauta. L. Ivinskiui Rietavo gyvulių globos drau- 
gijai parašius “Pasaugą kiekwieno giwo sutwierimo", tos drau- 
gijos pirmininkui Oginskiui buvo pavykę pradėti tos knygos 
spausdinimą, tačiau cenzūrai įsimaišius, spausdinimas buvo nu- 
trauktas, teatmušus 8 puslapius. 1896 m. kažkoks Liaugminas iš 
Mažeikių buvo plačiai išsiuntinėjęs rusiškai spausdintą laišką, jog 
jam leista lotynų raidėmis išspausdinti net 50,000 egzempliorių 
“Žžemaicziu ir Lietuwiu Kalendoriaus" ir 30,000 “Vadovo po Rosi- 
jos Ciecoriste", tačiau tų dviejų leidinių jis neišspausdino. 1898 
m. Smilga prašė leidimo spausdinti periodinį leidinį “Ukės Rei- 
kalai", bet leidimo negavo, lygiai kaip ir 1899 m. L. Antana- 
vičius iš Petrapilio jo negavo savo projektuojamai lietuviškai 
knygutei apie badą Rusijoje. Tokios rūšies bandymų buvo da- 
roma nemaža, bet dažniausiai buvo gaunamas neigiamas cen- 
zūros atsakymas. Negaunant leidimo legaliai ištisoms kny- 
goms ar ir laikraščiams išleisti, stengiamasi išnaudoti kiek- 
vieną progą, kad nors dalį kokio nors teksto išspausdinus 
lietuviškai, lietuviškomis raidėmis. Pvz. 1893 m. kun. Justinas 
Pranaitis savo brolio vardu Petrapilyje išspausdino savo su- 
komponuotą “Polka Lietuvaitę"“, o 1894 m. “Mozūrą Lietuvai- 
tėms" su lietuvišku antraštiniu lapu. Nuo 1896 m. Petrapi- 
lyje, nuo 1898 m. Rygoje ir Palangoje, 1900 m. Liepojoje, 
paskiau Mintaujoje ir kitur, tik už Lietuvos ribų, ruošiant 
lietuviškus vakarus, koncertus, vaidinimus vis pavykdavo gau- 
ti leidimą afišoms, programoms ir bilietams spausdinti lietu- 
viškomis raidėmis, panaudojus tą faktą, kad jiems spausdin- 
ti nereikėjo prašyti cenzūros leidimo, bet tuos leidimus iš- 
duodavo policija, o ši, veikdama už Lietuvos ribų, nežinojo, 
kad lietuvių spauda yra uždrausta, tad ir išduodavo tuos lei- 
dimus lietuviams ta pačia tvarka, kaip ir visiems kitiems, 
kitų tautybių ruošiamiems vakarams. 

Į spaudos uždraudimo pabaigą kai ką pavykdavo lietu- 
viškai išspausdinti ir pačioje Lietuvoje. 

1901 m. Vilniuje, cenzūrai leidus, buvo išspausdinta vie- 
name lapelyje lietuvių abėcėlė, pavadinus tai “Češskij alfavit" 
— čekų raidynu. Dėl kai kurių ženklų tapatybės su kitais čekų 
raidyno ženklais, cenzūra tą raidyną ir palaikė tikruoju če- 

kų, ne lietuvių raidynu. Einant Vilniuje lietuvių kovai už iš- 
gavimą lietuviams šv. Mikalojaus bažnyčios, tais pačiais 1901 
m. buvo gautas Vilniaus cenzūros leidimas lietuviškai išspaus- 
dinti “Vilniečių meldimą paduotą Mohilevo Arcivyskupui Nie- 
dzialkovskiui". 

Tuo pačiu laiku stengiamasi į visokius oficialius leidinius 
įvesti nors ir nedidelius lietuviškus tekstus, išspausdintus ne 
rusų, bet lietuvių raidėmis. Pvz. 1896 m. spausdinant oficia- 
liame Kauno gubernijos metraštyje — Pamiatnaja Knižka Ko- 
venskoj gubernii — kun. K. Jauniaus kalbinį straipsnį apie 
lietuvių tarmes Panevėžio apskr., autoriui reikalaujant, visi 
lietuviškieji žodžiai buvo išspausdinti lotyniškomis raidėmis, 
lygiai kaip ir to paties Jauniaus 1899 m. Petrapilyje išspaus- 
dintoje jo įžengiamojoje paskaitoje Petrapilio dvasinėje aka- 
demijoje — “Praelectio de litteris latinis". 1901 m. tokioje 
pat Vilniaus gub. “Pamiatnaja Knižka" buvo išspausdintas 
P. Matulionio straipsnis apie lietuvius Vilniaus gubernijoje 
(Litovskoe plemia v Vilenskoj gub.), ir čia lietuviškieji žo- 
džiai taip pat buvo lietuviškais rašmenimis. O 1903 m. P. 
Matulionis paruošė Vilniaus žuvininkystės parodai “Kalendo- 
rių paprastųjų žuvų“, kuris Vilniaus cenzūros leidimu buvo 
atskiru lapu lotyniškomis raidėmis atmuštas. 1902 m. kun. 
Prapuoleniui pavyko pirmą kartą Mohilevo arkivyskupijos Di- 
rectoriume išspausdinti lietuviškas maldas lotynų raidėmis, ne- 
žiūrint, kad Žemaičių vyskupijos Directoriumuose ligi pat 
spaudos uždraudimo panaikinimo tos pačios maldos turėjo bū- 
ti spausdinamos rusų raidėmis. 


Bandymų ką nelegališkai pačioje Lietuvoje lietuviškai iš- 
spausdinti, palyginti, buvo labai nedaug. Tiesa, ypač paskuti- 
niajame dešimtmetyje, buvo atmušama nemaža įvairių hekto- 
grafuotų atsišaukimų, lygiai kaip ir Žemaičių vyskupijos įvai- 
rių raštų, tačiau jų paskirtis buvo labai aprėžta — atsišau- 
kimai buvo labiausiai skiriami Vilniaus ir Kauno miestų dar- 
bininkams, o anie vyskupijos raštai — vien parapijų klebo- 
nams. Bet jau nuo 1875 m., kada Petrapilio studentai išlei- 
do hektografuotą laikraštėlį “Kalwį Melagį“, o 1880 m. Mask- 
vos studentai taip pat hektografuotą “Aušrą“, ligi spaudos 
uždraudimo pabaigos buvo išleista keletas dešimčių įvairių hek- 
tografuotų laikraštėlių, tačiau visi jie buvo skiriami labai ap- 
rėžtam skaitytojų būriui — kokios mokyklos klausytojams ar- 
ba vienai kokiai jaunimo kuopelei. 


1897 m. Jurgis Bielinis, jau po to, kada buvo sulikvi- 
duota anoji Garšvių organizacija, Saločių valsčiaus Grybkelių 

kaime įtaisė slaptą spaustuvėlę ir joje išspausdino vieną laik- 
raštelio “Baltojo Erelio" numerį. Tais pačiais 1897 m. keli 
Tartu universiteto studentai (P. Jakūbėnas, R. Žakevičius ir 
P. Vanagas) bandė vienoje Tartu spaustuvėlėje išspausdinti 
K. Jauniaus “Kalbamokslį"“, bet vos vieną lanką surinkęs 
spaustuvininkas, sužinojęs, kad lietuvių spauda yra uždraus- 
ta, darbą nutraukė. Tuomet tie patys studentai gramatiką 
atmušė hektografu, pažymėję joje išleidimo vietą — “Baltiko 
Padangėje“. 1898 m. Petrapilyje studentai V. Sirutavičius ir 
A. Smetona rotatoriumi atmušė P. Avižonio parašytą “Lietu- 
višką Gramatikėlę“. Panašių darbų buvo ir daugiau, tačiau 
savaime jie paties spaudos uždraudimo nepaveikė. Bet šioje 
srityje buvo daryta ir visai naujų, savotiškų spaudos uždrau- 
dimui aplenkti bandymų. Lietuvos kaimuose paplitus slap- 
toms pradžios mokykloms ir jas policijai sekant ir pas vai- 
kus suradus iš Maž. Lietuvos atgabentus elementorius, atsa- 
komybėn traukiant tiek tų mokyklų mokytojus, tiek ir tėvus, 
ypač tuos, kurių trobose buvo vaikai pamokoms renkami, kai 
kuriose vietose griebtasi naujos priemonės policijai suklaidin- 
ti. Būtent, vietoje spausdintų abėcėlių, kai kur pradėta vie- 
toje gaminti molio plytelėse išdegintas lietuviškas abėcėles, 
kurių savaime policija negalėjo laikyti knygomis ir dėl to ir 
per kratas į jas nekreipė dėmesio. Tuo būdu dėl spaudos 
uždraudimo kitur lietuviams teko grįžti į prieš keletą tūks- 
tančių metų asiriečių - babiloniečių vartotą raštų techniką, 
tik ją pritaikius kitiems reikalavimams. 

Daug platesnių galimumų šį bei tą lietuviškai išspausdin- 
ti atsirado nuo 1880 m., kada įvairioms rusų mokslo įstai- 
goms buvo leista lietuviškus tekstus spausdinti lotyniškomis 
raidėmis. Bet jau prieš tai, 1879 IV 23, prof. J. Baudouin de 
Courtenay pasiūlius, Kazanės universiteto taryba sutiko loty- 
nų raidėmis spausdinti A. Juškos “Lietuviškas dainas“. Ta- 
čiau tik pusę pirmojo lanko išspausdinus, spaustuvė savo ini- 
ciatyva pasiuntė jį cenzoriui, kuris, atsirėmęs lietuvių spaudos 
uždraudimu, įsakė darbą nutraukti. Tuomet tas pats prof. 
Baudouin de Courtenay įteikė universiteto tarybai platų raš- 
tą, kuriame pakaltino cenzorių neteisštu bandymu suvaržyti 
universiteto teisę pačiam savo leidinius cenzūruoti, ir kar- 
tu įrodinėjo, kad lotynų raidės lietuviškuose tekstuose yra var- 
tojamos visuose mokslo veikaluose ir kad pagaliau ir pačia- 
me Petrapilyje cenzūros leidimu yra išleista eilė lietuviškų 
knygų lotynų raidėmis (jis turėjo galvoje anas P. Vileišio 
išleistas knygutes), taigi lietuviškos raidės nesančios uždraus- 
tos. Universitetas su ta nuomone pilnai sutiko ir savo spaus- 


:302 


tuvei įsakė toliau tą leidinį lotynų raidėmis spausdinti. Tuo 
būdu buvo išleistas lotynų raidėmis visas A. Juškos dainų 
rinkinys. Paskiau tuo pačiu keliu nuėjo ir Petrapilio mokslo 
akademija, lotynų raidėmis išleisdama 1886 m. Daukšos 1595 m. 
“Kathechismą", nuo 1899 m. pradedama spausdinti Daukšos 
“Postilę", nuo 1897 m. A. Juškos “Lietuvių kalbos žodyną", 
1901, 1903 ir 19014 m. išspausdinama E. Volterio paruoštos 
“Lietuviškos Chrestomatijos" du sąsiuvinius (dviems leidimais). 
Tuo pačiu laiku ir kituose mokslo žurnaluose spausdinami 
įvairūs lietuviški tekstai lotynų raidėmis, ypač daug V. La- 
manskio redaguojamame tautosakos ir etnografijos žurnale 
“živaja Starina" (nuo 1892 m.), taip pat ir Varšuvos “Wis- 
loje" ir kitur. 

Tų visų oficialinių spaudinių įtakoje cenzūra jau nedaro 
kliūčių spausdinti lietuviškus tekstus lotynų raidėmis mokslo 
leidiniuose ir atskirais atvejais net leidžia iš užsienio atsiųs- 
tus mokslo reikalams skiriamus lietuviškus tekstus laisvai par- 
davinėti, nors ir čia tarpais buvo daroma kliūčių. Pvz. 1882 
m. prof. Hugo Weberiui išspausdinus A. Baranausko Anykščių 
šilelį (Ostlitauische Texte) ir jį atsiuntus į Lietuvą, Vilniaus 
cenzorius buvo šią knygą sulaikęs ir uždraudęs platinti. Tuo- 
met A. Baranauskas buvo pristatęs cenzūrai savo paaiškini- 
mus, įrodydamas, kad šiame leidinyje nėra nieko įstatymams 
priešingo, kad vokiškoji jo dalis teskiriama mokslo reikalams, 
o lietuviškoji jau buvo cenzūros leidimu išspausdinta 1859 
ir 1860 m. Ivinskio kalendoriuose ir savo laiku buvo pakar- 
tota rusų cenzūros leidimu laisvai Rusijoje platinamoje L. 
Geitlerio knygoje “Litauische Studien“, be to, kad jau 1880 
m. caro leista mokslo reikalams skiriamas knygas spausdinti 
ir lietuviškomis raidėmis. Pagaliau dar pridėjo, kad atsiųsta 
to leidinio vos tik keletas dešimčių egzempliorių, o kiti eg- 
zemplioriai liks Vokietijoje, ir kad pats Baranauskas norė- 
jęs šį leidinį Rusijoje spausdinti, tik dėl atitinkamų ženklų 
trūkumo negalėjęs to įvykdyti. Nors cenzūra tuos Baranaus- 
ko motyvus ir buvo paneigusi, bet įsimaišius čia ir rusų 
mokslo akademikui Grotui, buvo leista knygą platinti ir 1894 
m. Tilžėje išspausdintą M. Miežinio keturkalbį žodyną. 

Tačiau visų tų legalinių bandymų buvo per maža, kad 
sugriovus lietuvių spaudos uždraudimą. Dėl to jau maždaug 
nuo 1880 m. stengiamasi išjudinti rusų visuomenės opiniją ir 
per ją paveikti rusų valdžią, keliant lietuvių spaudos klausi- 
mus rusų periodinėje spaudoje. Tuo požiūriu ypač buvo veik- 
lūs Maskvos ir Petrapilio augštųjų mokyklų lietuviai studen- 
tai, kurie surasdami kelius, kaip prieiti prie įtakingų rusiš- 

ikų laikraščių redakcijų, nuolatos atskirais straipsniais judino 
"tuos pačius klausimus, įrodinėdami, kad lietuviai patys jau 
atmetę rusų raides savo raštams, kad rusų raidžių brukimas 
stabdąs lietuvių literatūros plėtimąsi, lietuvių tautą nustatąs 
prieš rusų valdžią, valstybei ekonomiškai esąs žalingas, ne tik 
mepakertąs lenkų įtakos "lietuviams, bet -net ją sustiprinąs ir 
t. t, tuose straipsniuose teiškeldami tokius tikruosius ar ir 
pramanytus faktus, kuriais būtų galima palankia lietuviams 
linkme paveikti rusų visuomenę. Pvz. dar būdamas Maskvos 
universiteto studentas, Jonas Jablonskis viename laikraštyje 
buvo paskelbęs didelį sąrašą tariamai iš rusų kalbos į lietu- 
vių išverstų literatūros ir mokslų veikalų, kurių, esą, dėl lie- 
tuvių spaudos uždraudimo negalima išspausdinti, nors iš tik- 
ro nei vienas tų veikalų lietuviškai nebuvo išverstas. 

Tuo pačiu laiku Petras Kriaučiūnas buvo sudaręs ir pa- 
siuntęs rusų geografinei draugijai savotišką lietuvišką raidyną, 
apimantį per 50 ženklų, nes, esą, lietuvių kalboje tiek esą 
skirtingų garsų, kuriems išreikšti reikalingos ir skirtingos rai- 
dės, o tuo tarpu lietuviams primetamas rusų raidynas turįs 
du kartu mažiau ženklų, taigi visiškai lietuvių kalbai netin- 
kąs. 

Lygia greta, kiekvienai progai pasitaikius, vyskupai Beres- 
nevičius, Baranauskas, Paliulionis ir kiti įtakingieji asmenys 
(pvz. Oginskis) įteikdavo vyriausybei memorandumus, kuriuo- 
se stengėsi į vieną suvesti visus motyvus, kalbančius prieš 
spaudos uždraudimą. A. Baranauskui mokslo akademijai pa- 
vedus įvertinti M.* Gyliaus lietuviškai rusišką, dar 1876 m. 
sudarytą žodyną, kuriame lietuviškieji žodžiai buvo rusų rai- 
dėmis surašyti, jis jau 1878 dėl tų raidžių neigiamai šį žo- 
dyną įvertino, o paskiau, 1898 m., pati akademija tą atsilie- 
pimą išspausdino kaip “Zametki o litovskom jazyke i slovare“. 

Tam pačiam valdžios opinijos lietuvių spaudos klausimu 
pakeitimo reikalui buvo panaudotas ir įvykęs 1895 m. Petra- 
pilyje pirmasis rusų spaudos veikėjų suvažiavimas, kuriame, 
tarp kito ko, buvo paskaityti lietuvių spaudos klausimu net 
keli referatai (M. Lozoraičio, Ginkeno, A. Smilgos). Jų įtako- 
je pats suvažiavimas parėmė referatuose keliamą mintį apie 
būtinumą lietuvių spaudos uždraudimą panaikinti. Vak. Euro- 
pos opinijai tuo reikalu išjudinti ir tuo būdu priversti, kad 


* Bene Jurgis Gilius (1840-1933), apie kurį V. B. pateikė ži- 
nių kauninėje Lietuviškoje Enciklopedijoje, iš kur jos pateko ir 
bostoninčn Lietuvių Enciklopedijon. J. G. su Požerskiu sudarė lie- 
+tuvišką-rusišką žodyną rusų raidėmis. M. B-ka. 

su ja skaitytųsi ir rusų valdžia, nemaža patarnavo 1900 m. 
Paryžiaus parodoje suruoštas lietuviškas paviljonas su lietu- 
viškų draudžiamųjų raštų kolekcija, į ką labai gyvai reagavo 
ir Paryžiaus spauda. 

Paskutiniajame spaudos uždraudimo laikotarpyje paplito 
nauja kovos už savo spaudą priemonė — kurstymas valstie- 
čių, kad jie valsčių arba seniūnijų sueigose teiktų valdžiai 
prašymus grąžinti spaudą. Tam reikalui buvo iš anksto sura- 
šomi tų prašymų tekstai, kuriuose buvo keliami įvairių įvai- 
riausi motyvai už reikalingumą grąžinti spaudą. šie nutari- 
mai dažniausiai buvo surašomi trafaretine forma prašymų, 
rašomų caro vardu, ir patiems valstiečiams telikdavo tuos 
prašymus pasirašyti. Į spaudos uždraudimo pabaigą beveik ne- 
liko nei vieno valsčiaus, kuris panašaus nutarimo nebūtų su- 
rašęs. O nuo XX amžiaus pradžios lietuvių raidžių klausimas 
buvo perkeltas ir į visai kitą sritį. Visur iš seno prie kaimų, 
miestelių, valsčiaus įstaigų ir šiaip pakelėse įvairių vietovių, 
įstaigų pavadinimai ir žemės savininkų pavardės buvo sura- 
šomi rusiškai. Tačiau Užnemunėje daug kur pradėta reikalau- 
ti tai keisti lietuviškais parašais ir tuo pamatu įvykdydavo 
nemaža susidūrimų su valdžios pareigūnais, kada tie parašai 
neretai buvo pakeičiami savavaliai. Tačiau nuo 1903 m. Už- 
nemunėje buvo leista tuos parašus rašyti ir lietuvių kalba, 
bet kiti apskričių viršininkai buvo pradėję reikalauti, kad, su- 
rašant juos lietuviškai, būtų rašoma rusų raidėmis. Valstie- 
čiai tai atmetė, ir tuomet tai pačiai policijai neliko kitos 
išeities, kaip nesipriešinti ir lietuviškiems, lietuvių raidėmis, 
parašams. 

Visos tos legalinės ir nelegalinės kovos priemonės ilgai- 
niui pradėjo smarkiai veikti ir augštesniąją vietos adminis- 
traciją ir jau nuo 1897 m. paskiri Suvalkų ir Kauno guber- 
natoriai, Varšuvos generolas gubernatorius Imeretinskij, Vil- 
niaus ir Varšuvos mokslo apygardų globėjai ir kiti teismų 
atstovai, dažniausiai iš užkulisių juos paveikiant ir patiems 
lietuviams, pradėjo savo vyriausybei siųsti atsiliepimus ir lie- 
tuvių spaudos klausimais, kuriuose jau įtikinėjo vyriausybę, 
kad lietuvių spaudos uždraudimas ne tik nieko naudingo Ru- 
sijai nedavė, bet virto jai tiesiog pavojingų reiškiniu, kuris 
surevoliucinino visą lietuvių tautą. Tuos visus atsiliepimus 
paruošdavo jų raštinių tam tikri valdininkai, o prie jų su- 
gebėdavo prieiti ir kiti lietuviai veikėjai, ir juos pinigais pa- 
tepę, gaudavo iš jų palankų lietuviams atsiliepimą. Ilgainiui 
tų visų atsiliepimų Petrapilyje gerokai susirinko, ir tuomet 
švietimo ministerijos tam tikras skyrius 1898 m. apsiėmė at- 

likti vidaus reikalų ministerijai visų tų pranešimų santrau- 
ką. Ją sudaryti buvo pavesta tos ministerijos tarnautojui lat- 
viui Vissendorfui, kuris ją sudarė, atsirėmęs ne vien anais 
oficialiais pranešimais, bet ir medžiaga, gauta iš pačių lie- 
tuvių (pirmoj galvoje iš Prano Mašioto) ir latvio Brivziem- 
neko-Treilando. Toj 1898 XII 4 santraukoje (jos lietuviški ver- 
timai buvo 1899 m. išspausdinti “Varpo"" ir “Tėvynės Sargo" 
prieduose) prieita prie išvados, kad pačios Rusijos interesams 
yra būtina spaudos draudimą panaikinti. čia, tarp kito ko, 
santraukos sudarytojas sąmoningai sukūrė ir visą eilę motyvų 
„prieš spaudos uždraudimą, kurių visai anuose valdiniuose pra- 
nešimuose nebuvo. Žymia dalimi pasinaudojus anais dar se- 
nais P. Kriaučiūno raštais, įrodoma, kad rusų raidyno ženk- 
lais daugelis lietuvių kalbos garsų negalima atvaizduoti, o be- 
to, pirmą kartą viešai buvo iškelta mintis, kad iš esmės lie- 
tuvių spauda, kaipo tokia, nėra uždrausta, nes teuždrausta 
buvo vartoti “lotyniškas - lenkiškas" raides. Tai kodėl lietu- 
viai negali vartoti lotyniškai - lietuviškų, lotyniškai - če- 
kiškų ar lotyniškai - prancūziškų raidžių? Juk nebuvo ir jo- 
kio nei įstatymo, nei įsakymo, kuris būtų primetęs lietuviams 
rusiškąsias raides. 

Tuo būdu jau į XIX a. pabaigą spaudos uždraudimo pa- 
naikinimo būtinumas valdžios sferose buvo visiškai subrendęs, 
bet vis dėlto šis klausimas vis buvo atidėliojamas, daugiau- 
sia dėl to, kad tam vis priešinosi Vilniaus centrinė adminis- 
tracija, savo nusistatymą daugiausia motyvuodama tuo, kad 
beveik visa lietuvių tauta tiesiai esanti surevoliucijonėjusi ir 
nusistačiusi prieš Rusiją ir jos valdžią. Dėl to esą pavojin- 
ga jai nors ir spaudos srityje duoti pilną laisvę. 

Ir štai kaip tik tuo momentu “Tėvynės Sargo" 1900 m. 
N.12 spausdinamas “Redaktoriaus" (J. Tumo) pasirašytas 
straipsnis “Baigdami 5 metus", kuriame faktiškai be jokio są- 
ryšio su kitu to straipsnio turiniu, ir tai dar iš dalies iš- 
skyrus riebiomis raidėmis, įdedamas toks posakis (cituoju iš 
originalo, mano rankose esančio): “politiszką Lietuvos nepri- 
gulmystę skaitome už tuszczią svajonę ir priesz aną, iszreiksz- 
tą neva Lietuviszkos Social-Demokratiszkos partijos iszleidžia- 
mose knygelėse, atvirai protestuojame. “Sargiečiai", o su jais 
visa konversativiszka lyg kaulų smagenų Lietuva, pripažįsta 
Rusijos Ciesorių už tikrą savo valdoną; nuo Rosijos nerupinas 
skirtis, tik reikalauja ir reikalaus godojimo mūsų tautystės ir 
katalikystės../' "To posakio kilmės nežinant, jau anais laikais, 
kada tas straipsnis buvo išspausdintas, šis iškilmingas ištiki- 
mybės carui pareiškimas daug kam atrodė labai keistas lū- 

pose to redaktoriaus, kuris, nors ir nekūrė jokių Lietuvos 
nepriklausomybės ateities planų, bet per visus penkerius savo 
redaktoriaus darbo metus kiekvienu straipsniu, korespondenci- 
ja, eilėraščiu, net ir beletristika tik kurstė ir kurstė lietuvių 
kaimo visuomenę kovoti už savo tikybą, kalbą, mokyklas ir 
už visas kitas teises, taigi prieš tą patį “valdoną", kuris ir 
slėgė per savo tarnus visą lietuvių tautą ir kurio vardo “T6- 
vynės Sargas“ nei vienu geru žodžiu nebuvo paminėjęs. Vė- 
liau gi tais J. Tumo posakiais kiti jo ir “sargiečių" politi- 
niai priešai pasinaudojo, kad paverstų juos tariamais “caro- 
slavais". Pvz. tas pats kruvino Maskvos raudoncario gerbėjas V. 
Kapsukas savo brošiūroje “Kunigai ir caro valdžia“ plačiai šį 
straipsnį panaudojo kovai prieš kunigus, o ir jam vykusiai 
1919 m. atsakęs knygutėje “Kunigai kovoje su caro valdžia“ 
bevardis autorius (sprendžiant iš turinio ir stiliaus — bene 
A. Jakštas ar D. Dumbrė-Bikinas) į šiuos priekaištus atsa- 
kydamas, tiktai viena konstatavo — “be abejo kunigas Tu- 
mas su savo “Tėvynės Sargų" šiame atsitikime suklydo, kaip 
ir daugeliui kartais tenka paklysti" (p. 17). Ir mūsų laikais 
dar tas kartojama, kaip motyvas prieš “sargiečius". Tuo tar- 
pu visas tas posakis neturėjo nieko bendro nei su J. Tumo, 
nei su “sargiečių" pozicija, bet iš tikrųjų tebuvo vienas ko- 
vos už lietuvių spaudą etapų. Apie tai po 30 metų pats J. 
"Tumas papasakojo, rašydamas apie kunigą J. Ambraziejų. Kar- 
tu kai kurias detales paaiškino savo laiku ir šiuos žodžius 
rašančiam. Kaip tik anuo laiku kunigas Juozas Ambraziejus, 
gyvendamas Vilniuje, sueidavo dažnai su Vilniaus generolo gu- 
bernatoriaus įstaigos valdininkais, ypač su tais, į kurių ran- 
kas suplaukdavo visi lietuviškos spaudos reikalai. Jis stengėsi 
juos paveikti (tam reikalui nesigailėdamas ir pinigų, kurių 
nemaža įvairiems valdininkams papirkti siųsdavo ir kun. J. 
Balvočius - Gerutis), kad pagaliau ir Vilniaus generolas guber- 
natorius nusistatytų teigiamai lietuvių spaudos uždraudimo pa- 
naikinimo klausimu. Bet kadangi tų valdininkų rankose buvo 
sukoncentruotos ir visos žinios apie lietuvių kovą su caro val- 
džia, tai tuo reikalu jie vis pasisakydavo neigiamai. Dėl to, 
nors 1897-1898 m. Petrapilio sferose jau buvo linkstama spau- 
dos uždraudimą atšaukti, šis klausimas vis likdavo neišspręs- 
tas, kadangi juo neigiamai pasisakydavo Vilniaus generolai 
gubernatoriai. Ir maždaug tuo laiku kun. J. Ambraziejus pri- 
puolamai suėjo su redagavusiu tuomet “Tėvynės Sargą“ kun. 
J. Tumu ir emė jį prašyti, kad pačiame “Tėvynės Sarge“ 
šis išspausdintų kokį straipsnį, kuriame būtų išreikšta ištiki- 
mybė Rusijai bei carui ir smerkiama lietuvių kova su caro 

valdžia. Visa tai išspausdinti tam, kad pats Ambraziejus galė- 
tų tą patį “Tėvynės Sargą“ tiems valdininkams parodyti ir 
jiems juo sugriauti jų motyvus prieš spaudos uždraudimo pa- 
naikinimą, pabrėžiant, kad štai jie vis dar lietuvius persekio- 
ja, o čia kaipgi gražiai tie patys persekiojami lietuviai savo 
nelegalioje spaudoje atsiliepia apie carą ir Rusiją! J. Tumas 
sutiko išmėginti ir tokią kovos už lietuvių spaudą priemonę. 
Rašydamas kitais klausimais įžanginį “Tėvynės Sargo"“ straips- 
nį, jame jis įterpė ir aną anksčiau cituotą sakinį (kaip jis 
man sakė — “parašiau tą durną straipsni"), nors jis neturėjo 
nieko bendro nei su jo paties, nei su “sargiečių" politiniu nu- 
sistatymu. Taigi čia faktiškai turime beveik visiškai analoginę 
- padėtį su vyskupo Valančiaus pasisakymais prieš sukilimą ar 
ir už carą, kartu palaikant tą pati sukilimą ir kurstant prie- 
šintis visiems to paties caro patvarkymams. šitas “Tėvynės 
Sargo" sakinys iš dalies ir nulėmė spaudos uždraudimo pa- 
naikinimo eigą, nes kun. Ambraziejui šį posakį aniems val- 
dininkams išvertus, greitu laiku naujas (po Trockio) Vilniaus 
generolas gubernatorius Sviatopolk Mirskis savo pasiųstame 
į Petrapilį ir anų valdininkų parašytame atsiliepime pats pa- 
tarė valdžiai kiek galima greičiau palankiai išspręsti lietuvių 
spaudos uždraudimo panaikinimo klausimą. 

Pagaliau paskutinį tos legalinės kovos už savo spaudą eta- 
pa sudarė dvi pačių lietuvių teismuose iškeltos bylos. 

1900 m. A. Maciejauskiui pavyko Petrapilyje, cenzūros ne- 
atsiklausius, žemėlapių spaustuvėje atmušti “Žemlapį Lietuviš- 
kai-Latviško krašto“, kuriame visi vietovardžiai ir parašai bu- 
vo atmušti lietuviškai lotynų raidėmis. Po 8 mėnesių, kada 
šis žemėlapis pateko ir į Vilnių, reikalaujant Vilniaus genero- 
lo gubernatoriaus raštinei, vyriausias spaudos valdybos virši- 
ninkas šachovskoj įsakė policijai konfiskuoti visą leidinį, kaip 
spausdintą draustinėmis raidėmis. 1900 XI 28 ir XII2 policija 
atėmė iš Maciejauskio 1185 to žemėlapio egzempliorius. Tuo- 
met Maciejauskis 1901 V 2 pateikė vyriausiai rusų teismo įstai- 
gai — senatui — jieškinį prieš šachovskojį, reikalaudamas 
iš jo 1200 rublių nuostolių; esą tas jo įsakymas buvęs netei- 
sėtas, nes nėra jokiu įstatymu paremtas. 1902 XII 14 senatas, 
apsvarstęs tą bylą, konstatavo, kad draudžiantieji lotyniškas 
raides lietuvių spaudiniuose įsakymai neturi įstatymo galios, 
kad šachovskoj, konfiskuodamas žemėlapius, pasielgė neteisė- 
tai ir dėl to privalo sumokėti Maciejauskiui 1200 rublių tiems 
nuostoliams atlyginti. Nors šachovskoj ir apeliavo į augštes- 
nę to paties senato instanciją, bet ir ši 1904 V 10 tą apeliaciją 
atmetė, ir tuo būdu jau 1902 XII 14 augščiausias Rusijos teis- 

mas pripažino, kad faktiškai nėra jokio teisėto spaudos už- 
draudimo. 

Kita byla buvo iškelta ryšium su įvykusiu 1900 VII 23 Min- 
taujoje Dviejų Moterų (Žemaitės ir Petkevičaitės) komedijos 
“Velnias spąstuose"“  vaidinimu. Mintaujos  policmeisteriui 
leidus, spektaklio afiša buvo išspausdinta lietuviškai, lietuviš- 
komis raidėmis. Tuomet to spektaklio ruošime dalyvavęs Po- 
vilas Višinskis įdavė tris afišos egzempliorius Joniškio batsiu- 
viui Juozui Brijūnui, pavesdamas jam jas Joniškyje, t. y. jau 
ne Kuršo, bet Kauno gubernijoje, išlipdyti ir tuo atveju, jei 
policija už tai jį sulaikys, kad jai pasakytų, jog jis tas afi- 
šas buvo iš Višinskio gavęs. Ir tikrai policija Brijūną suėmė 
ir po to Višinskiui ir Brijūnui iškėlė bylą pas Joniškio taikos 
teisėją. Višinskio bylą apsiėmė vesti šiaulių advokatas Kreči- 
nas. Tiek pačiam Višinskiui, tiek ir jo advokatui čia rūpėjo 
turėti pagrindą bylai privesti ligi paties senato. Dėl to dar 
prieš bylą Krečinas davė teisėjui piniginį kyšį, kad tas tik 
abiejų kaltinamųjų neišteisintų. Teisėjas 1900 X20 nubaudė Vi- 
šinskį už akių sumokėti 3 rublius pabaudos arba atsėdėti vie- 
ną parą arešte. Višinskis padavė tam pačiam teisėjui atšauki- 
mą. Teisėjas, to paties Krečino paveiktas, 1901 XI 16 padidino 
bausmę ligi 16 rublių arba 4 parų arešto. Tuomet Kre- 
činas Višinskio vardu padavė apeliaciją šiaulių taikos teisė- 
jų suvažiavimui, joje iškeldamas visus teisinius motyvus prieš 
spaudos uždraudimą. ši instancija, taip pat privačiai Krečino 
įprašyta, 1903 I10 pripažino taikos teisėjo sprendimą teisingu, 
tik sumažino pabaudą ligi 3 rublių. Po to buvo paduotas se- 
natui kasacijos skundas, kuriame, be visos eilės kitų motyvų, 
buvo sugalvotas ir visai naujas, būtent, kad anie aplinkraš- 
čiai prieš lietuvių spaudą draudžia, nors ir neteisėtai, tiktai 
lotynų-lenkų rašmenis, ši gi afiša buvo išspausdinta kitokiais 
— lotynų-lietuvių rašmenimis, o tuo tarpu nėra jokio nei įsta- 
tymo, nei įsakymo, kuris tokius rašmenis draustų. Ir sena- 
tas, kaip ir Maciejauskio byloje, 1903 V13 Višinskį išteisino, 
pripažinęs, kad jis negali būti baudžiamas, atsirėmus tokiais 
įstatymais, kokių iš viso nėra. 

Tos dvi bylos ir paveikė galutinai rusų valdžios nusista- 
tymą lietuvių spaudos uždraudimo panaikinimo klausimu. Pra- 
ėjus beveik metams nuo paskutiniojo sprendimo, rusų valdžia 
pagaliau kapituliavo prieš vien tiktai savo spaudiniais ir pasi- 
ryžimu ginkluotą lietuvių tautą: 1904 m. balandžio 24 d. (nau- 
juoju stiliumi — gegužės 7 d.) spaudos uždraudimą panaikino. 
Savo 40 metų karą už savo raštą lietuvių tauta laimėjo. 
Toje kovoje išaugusi ir subrendusi, ji pradėjo naują savo gy- 

venimo etapą, po keliolikos metų apvainikuotą Lietuvos Ne- 
priklausomybės paskelbimu. 


Naujosios, jau Nepriklausomoj Lietuvoje išaugusios kartos, 
nebuvo tiesiogiais tos kovos liudininkais, tai mūsų visų parei- 
ga kiekviena proga joms ją priminti ir jos svarbesniuosius 
etapus iškelti, nes kitaip: 


Jei po amžių kada skaudūs pančiai nukris, 

Ir vaikams užtekės nusiblaivęs dangus, 

Mūsų kovos ir kančios, be ryto naktis, 

Jiems nebesuprantamos bus. (Maironis) 


2 Citata iš šiuo metu mano rankose esančio 1863.IX.3 originalo. 


3 Jau iš seno mūsų anuos laikus liečiančioje spaudoje kun. Si- 
daravičiaus vis tebevadinamas Sederavičium. "Tuo tarpu prof. J. 
Totoraitis savo Sūduvos Suvalkijos istorijoje išspausdino jo trumpą 
autobiografiją,. kurioje jis pats aiškiai pasisako Sidaravičium — tai 
ar dera mums to jau seniai mirusio garbingo kunigo pavardę krai- 
pyti, juo labiau, kad Sederavičius niekuom nėra lietuviškesnis už 
Sidaravičių, taigi nėra koks sulenkintos pavardės atlietuvinimas. 

25. KAIP SEKES PLATINTI LIETUVIšKAS 
KNYGUTES RUSŲ RAIDĖMIS! 


Kaip tik buvo atspausdintos pirmosios knygutės rusų rai- 
dėmis, jas platinti tuojau išsiuntinėta pradžios mokykloms. 
Mokytojams rusams buvo valdžios uždėta pareiga per vaikus 
jas platinti suaugusiųjų tarpe. Kaip jiems tas darbas sekėsi? 
štai Kauno mokyklų direkcijos 1874-1880 m. byla “Apie par- 
duodamas žemaitiškas knygas". Čia yra žinios vien tik iš Kau- 
no apskrities. Jos apima kelerių metų visų tos apskrities mo- 
kyklų apyskaitas apie jų parduotas lietuviškas knygas: Auk- 
so Altorių, Evangelijas, Kantičkas, Trumpą Katekizmą, Moks- 
14 skaitima, Aktą ir poterius. 


Slabados mokykla 187411 turėjo 187 egzempliorius 14 rub. 
38 su puse kapeikų sumai. Ligi 1877 m. nepardavė nei vie- 
no egzemplioriaus. 


Rumšiškių mokykla tuo pačiu laiku turėjo 58 egzemplio- 
rius 12 rub. 55 kap. sumai. Tiek pat liko ir 1878I1, taigi 
irgi nė vieno egzemplioriaus neparduota. 


Surviliškio mokykla turėjo 20 knygučių už 5 rublius. Tiek 
pat liko ir 187811. 


Raudondvario mokykla 1875I1 turėjo 55 egz. už 6 rub. 
55 kap. 1876 m. pardavė 8 egz. už 1 rub. 63 kap. 1877 m. 
pardavė 2 egz. už 39 kap. 1878I1 liko 45 egz. 

1 Pirmą kartą išspausdinta “Mūsų Senovėje" I 1 1921 p. 65-67. 

Dotnuvos mokykla 187511 turėjo 94 egzempliorius už 3 
rub. 98 kap. 1875 m. parduota 19 egz. už 2 rub. 46 kap. 

Eleonoravo mokykla 1875I1 turėjo 20 egz. už 3 rub. 41 
kap. 1876I1 liko tiek pat. 

Arvystavo mokykla, tik tas knygutes pradėjus spausdin- 
ti, gavo 65 egzempliorius už 9 rub. 60 kap. Ligi 1869 m. 
pardavė 40 egz. už 7 rub. 75 kap. Nuo to laiko ligi 187511 
teparduota 7 egz. už 75 kap. 1875 m. parduota 6 egz. 


Betygalos mokykla 1877I turėjo 25 egzempliorius už 11 
rub. 70 kap. 1879 m. pardavė 3 egz. už 80 kap. 1880I1 liko 
22 egz. ui 10 rub. 90 kap. 


Josvainių mokykla 1875I1 turėjo 126 egz. 1876 m. pardavė 
10, 1877-1878 m. pardavė 13, 1879 m. 2 egz. 1880I liko 101 
egz. už 10 rub. ir pusę kap. 

Gružių mokykla 1875I1 turėjo 75 egz. 1875 m. pardavė 
18 egz. 1876 m. pardavė 11 egz, 187711 liko 46 egz. už 3 
rub. 98 ir pusę kap. 


Kruonio mokykla 1875 X1 turėjo 11 egzempliorių, parduota 
3, 187711 liko 8. 

žeimių mokykla tuo pačiu laiku turėjo 32 egz. už 5 rub. 
40 kap. Tiek pat liko ir 187711. 


Vilkijos mokykla turėjo 20 egz. 1877 m. parduota 2. 1877 
I1 liko 18 egz. 

Seredžiaus mokykla 1875XI1 turėjo 77 egz. už 11 r. 47 
kap. Tiek pat liko ir 187711. 


Taigi per keturis - penkis metus 14 mokyklų mokytojai 
pardavė vos 154 egzempliorių, kas sudaro vidutiniškai po 2-3 
knygutes mokyklai per metus. Tačiau ima abejonė, ar ir tiek 
buvo parduota: kai kur mėnesinėse apyskaitose parduotų 
knygų nenurodoma, o jos atsiranda tik suvedus metines apy- 
skaitas. Taigi, greičiausia, tos knygelės visai nebuvo parduo- 
tos, tik mokytojai, norėdami pasirodyti uoliais valdžios po- 
tvarkių vykdytojais, iš savo kišeniaus sumokėdavo po kelias- 
dešimt kapeikų, kad nebūtų rodoma tuščia rubrika. 

26. APAšČIOS IR NEMUNELIO VIENYBĖS 
STATUTAS! 


Jau kun. A. Sabaliauskas Mūsų Senovėje I p. 397-398 ir 
J. Čerkus Mūsų Senovėje II p. 433-434 pateikė kiek medžia- 
gos Apaščios ir Nemunėlio Vienybės (Sabaliauskas ją vadina 
Susivienijimu) istorijai. Čia pateikiamas jos statutas, gautas 
kartu su kun. Paliūko korespondencija. 


Apaszczios ir Nemunelio Vienybes Statutas. 
Vieni apgalimi yra, bet du gali atsitureti, 
nesa trilinka virve beveik truksta. 
(anot Salom.) 


Kiekviena Draugyste yra 1) žmonių kuopa (surinkimas) 
turincziuju 2) vieną tikslą arba aiszkiaus sakant vieną dar- 
bą dirbancziųjų ir vienodus 3) pragumus (spasabus) varto- 
jeczųjų, idant tą tikslą sujungtomis spekomis pasiekti: I. To- 
del szios draugystes tikslas: 


Kiekvienas draugas turi rupintis, idant a) padirbti savę 
dorą krikszczionį ir ukesį (obivatelį) idant tokiu budu gale- 
tu su isztikimybe (autoritetu, pavoga) su kitais elgties ir pri- 
traukti prie savęs; b) stengtes ir kitus isztobulinti (iszdai- 
linti) kaip doriszkai teip ir dvasiszkai (protiszkai), teippat 
inkvėpti kitems tautiszką sąmonį (supratimą) ir tevynes 
meilę; c) paspirti darbu ir zodziu tikrai tautiszka prekybą, 

1 Išspausdinta “Mūsų Senovėje" III Nr. I(10) 1940 m. p. 174-176. 

prikalbeti kiekvieną vientautį idąt prisidetu prie inkurimo 
draugiszku krautuvesį pirkynų, prekininkus (kupczius), iszdar- 
bę, amatininkystes ir menus arba dailę; d) rinkti dvasiszkus 
tautos turtus k. a.: pasakas, padavimus, senoves dainas, mis- 
les ir patarles, teipogi rankioti senoves daiktus, inrakius ir 
iszkastus ginklus..., idant galetu draugyste susikraut savo 
muzeum. 


2) Pragumai (spasabai). 

a) Kiekvienas draugas turi butinai nors vieną laikrasz- 
tį tureti ir kiek atsarga leidžia duoti kitiems skaityti; 

b) pirkti knigiales žadinączias vientauczius isz miego ir 
platinti jas tarp vientaucziu. 


Organizacija (sudejimas) 

S) Draugyste susideda: isz vieno prieszsedetojaus (prezi- 
dento), vieno jo padejejaus (pagelbininko), vieno iždininko 
(kasieriaus), ir vieno iszpilditojaus, arba kurjeriaus, kurs visas 
nuo draugystes siuncziamas žinias, arba gromatas savomgi lai- 
kę ir tikrai paduotu bendrystes sąnariams. Komiteto ir kiti 
ipatingi sąnarei bus iszrinkti tiktai prasiplatinus draugystei ir 
dideliam jau esant draugų skaicziui. 


$2) Prieszsedetoją ir kitus sąnarius teipgi ir draugystes 
statutą iszduoda ir užtvirtina visotinemę susirinkimę. 


$3) Draugai skyresi i tris dalis: a) virszininkai, arba 
draugistes valditojai, b) sąnarei szeip jau, isz kuriu tulis tures 
įpatingą pasiuntimą platinti lietuviszkus pirkynus, c) guod- 
sąnarei, kurie prisideda, kaipo patarejai ir virszaiczių pagel- 
bininkai, szelpdami draugystę savo rasztais. 


$4) Tolesnis prijęmimas sąnariu į bendrystę' galimas yra 
per sąnarių inkurejus arba pirmutinius, kurie turi tikrai 
pažinti ir žinoti padorumą pridalijęczoj į bendrystę vyro ir už 
jo tikrumą atsakyti, bet užtvirtinimas naujo sąnario tampa 
tikt prie visotinio susirinkimo. 


45) Del bendrystes reikalo, lietuviszką pirkynų, parsiunti- 
mo žinių ir rasztų nuo draugystes par sąnarius tur buti su- 
deta piningų, delko pirmiejei draugai, arba inkurejei tures 
inmokeci draugystes iždą mietinio įneszimo vieną rublį ir 25 
kap., o prisidalintojei paskiaus po pusę rublio. 

$6) Atvelijimas isz iždo imti piningus del bendrystes reikalų 
tur buti apsvarstytas pirminių keturių sąnarių, pirmame pa- 
ragrafe minetų, kurie prie visotinio susirinkimo turi aiszkiai, 
parodyti, del kurių reikalų tapo iszleisti piningai. 

$7) Visi bendrai turi buti prisiegdinti apei jų tikrumą 
bendrystes delei ir apei bendrystes prisakitą užtileimą. Įkure- 
jems bendrams bus įduoti pirmamę susirinkimę ipatingi ženk- 
lai. 

s8) Girtuoklei ir negalintejei valdyti liezuvia, t.y. užtileti 
bei slepti dalikus bendrystei prisakitus visai nia gali but pri- 
jemami į draugystes sąnarius. 


$9) Visotinių susirinkimų turi buti per metus 2: vienas 
vasarą, antras žiemą; vieta susirinkimo ir diena tur buti ži- 
noma sąnariams neveliaus per vieną mieniasį. Susirinkimai 
nia ipatingi tur buti keturi per metus t. y. per tris mene- 
sius susirinkimas nuo susirinkimo, bet jei butu reikalas, gali- 
ma toki susirinkima daryti ir umai. 


$10) Del lingvesniu sueimu darymą draugai skyresi ant 
dveju dalių — vieni vieną sykį, kiti kitą sykį susirenka, — 
bet jei galema daugiaus susirinkti, tai geriaus. 


$11) Visi bendrai tur tvirtai uzsilaikyti nuo priesztaravima 
priesz karalių: ir stengtęsi kariauti priesz nigilistus ir darvi- 
nistus (bedievius). Jeigu tarp bendru butu užtemitas koks 
nigilistas, arba darvinistas, tai tuojau tur buti praneszta drau- 
gystei, kuri sukvietus susirinkimą, nusprenstu ką veikti. 


$12) Platindami apszvietimą ir pritraukdami kitus prie 
draugystes, bendrai turi tikt apskritai partikrinti kitus apei 
draugyszczių reikalingumą ir tikt jems iszpažinus karsztą no- 
rą inkurti tokią draugystę, jau gali sziek tiek drasiaus kal- 
beti, jog tokias draugystes ir yra, bet kožname karte nega- 
lema tuojaus atadengti paslapczių, o labjaus sąnarių drau- 
gystes ipatingai jauniems. 


Duota Starklizde. 

27. žANDARMERIJOS VEIKIMAS 
LIETUVOJE! 


1. 1891 - 1901 m. Vilniaus gubernijos žandarmerijos 
slaptasis biudžetas 


1901 - 1912 m. visas Vilniaus gubernijos žandarmerijos 
veikimas rėmėsi vien tiktai slaptais agentais, kurių čia buvo 
keliolika, o Vilniaus vadinamoji “ochranka" turėjo jų ir ke- 
letą dešimčių. Į patį gi biudžetą nebuvo įnešamos išlaidos, 
leidžiamos vadinamiems fileriams laikyti. Tuo tarpu prieš tai 
visas slaptasis žandarų darbas beveik išimtinai rėmėsi vien 
tiktai vadinama išore agentūra, o vidujinė agentūra, veikian- 
ti pačių revoliucinių organizacijų viduje, tiek mažą vaidmenį 
vaidino, kad net keleriems metams nuo jos ir visai buvo at- 
sisakyta. Tuomet ji turėjo vos du nuolatinius slaptuosius agen- 
tus, kurių vienas veikė tarp geležinkeliečių, o kitas jaunuome- 
nės tarpe. Toks nelygus žandarmerijos veikimo pobūdis pasi- 
daro suprantamas, kada kreipiama dėmesio į politinės tų dvie- 
jų laikotarpių padėties skirtumą. Atsižiūrint revoliucinės veik- 
los intensyvumo, 90-ji metai Rusijos gyvenime buvo palygin- 
ti ramus laiko tarpas. 80-ųjų metų vadinamų “narodovoleų“ 
varomas teroras buvo jau beveik visai apmiręs, tiek dėl val- 
džios persekiojimų, tiek ir dėl to, kad tuo laiku į revoliuci- 
nę kovą įsitraukė nauji visuomenės sluogsniai: miestietiškai in- 
teligentiškų revoliucijonierių vietą užėmė dabar organizuotas 


1 Pirmą kartą spausdinta “Mūsų Senovėje" I.3.1922 p. 392-397. 

darbininkų sąjūdis, pradžioje besireiškiąs beveik išimtinai ko- 
va uė pagerinimą ekonominės darbininkų buities. Nors šis 
sąjūds iš esmės ilgainiui pasirodė caristinei valdžiai daug pa- 
vojingesnis už anąjį ir jo jau nebuvo galima sulaikyti ne 
tik žandarine išore ir vidujine agentūra, bet ir kariuomenės 
jėgomis, vienok kaip tik žandarmerijai jis pradžioje atrodė 
nepavojingas. Bet jau apie 1900 m. ir tą pavojų valdžia pa- 
stebėjo ir tuomet ji griebėsi tiek senųjų, tiek ir naujųjų ko- 
vos priemonių, joms patobulinti jieškodama pavyzdžių net ir 
užsienyje. Tačiau 90-tuose metuose tas pavojus jų dar nebu- 
vo pastebimas, tad ir slaptoji kova su revoliuciniu sąjūdžiu 
plėtėsi labai iš lengvo, kas matyti kad ir iš tų sumų, kurios 
tam reikalui buvo skiriamos. Pavz. Vilniaus žandarmerijos 
biudžete randame tokias tai kovai skiriamas sumas: 1891 m. 
2409.15 rublių, 1892 m. 2401.04, 1893 m. 2523.60 r., 1894 m. 
256110 r., 1895 m. 243921 r.; 1896 m. 218435 r., 1897 m. 
2470 r., 1898 m. 260840 r., 1899 m. 2775 r., 1900 m. 3852.15 
r, 1901 m. 4362.85 r. 


Tuo būdu 1891-1899 m. “slaptiems" reikalams vidutiniš- 
kai per metus buvo išleidžiama po du su puse tūkstančių 
rublių, t. y. maždaug tiek pat, kiek tam reikalui skirdavo 
Policijos departamentas. Tačiau per paskutinius dvejus metus 
tų sumų jau nebeužtekdavo ir Vilniaus žandarų viršininkai 
pakartotinais raportais tiesiog bombarduodavo policijos depar- 
tamentą, prašydami lėšų susidariusiam deficitui padengti ir 
tam, kad galima būtų jų įstaigos darbą perorganizuoti, pri- 
taikius jį prie vis kylančio darbininkų sąjūdžio. Tas jiems 
pavyko, kad ir iš dalies, kada 1900 m. normalinis asignavi- 
mas buvo pakeltas ligi 4,000 rublių, o 1901 m. ligi 4,500 rub- 
lių. 

Kartu keitėsi ir pačių tų išlaidų paskirstymas. Nuolatos 
apmokami slapti agentai (vienas tarp geležinkeliečių technikų 
su 50 rublių mėnesiniu atlyginimu, o kitas tarp jaunuomenės 
su 30 rublių atlyginimu, kuris nuo 1895 m. kovo mėnesio buvo 
pakeltas ligi 35 rublių) buvo laikomi tiktai nuo 1891 m. ligi 
1896 m. spalių mėnesio. Vėliau turėta vien pripuolamus bend- 
radarbius ir vadinamus pagelbinius agentus, kuriems ir buvo 
sumokamos tos sumos, kurios ligi 1897 m. buvo mokamos 
nuolatiniams slaptiems agentams. Bet jau nuo 1900 m. pra- 
džios vėl buvo paimtas tarnybon vienas slaptas agentas su 
25 rublių mėnesiniu atlyginimu, nors apyskaitose jis vadina- 
mas “pašaliniu agentu“. Tais pačiais metais įtaisomas ir pir- 
mas, vadinamasis “konspiracinis butas" — slaptiems pasima- 

tymams su agentais. Nuo 1901 m. pradžios reorganizuojamas. 
visas agentūrinis darbas, tarp kito ko sukoncentravus vieno 
žandarų viršininko padėjėjo rankose visą slaptą sekimą, kas 
iššaukė gan smarkų išlaidų padidėjimą. 

Visai slaptai agentūrai per 11 metų, nuo 1891 ligi 1902 
m. buvo išleista 11,037.50 rublių, kartu su išlaidomis konspi- 
raciniam butui išlaikyti 11,206.50 rublių, kas sudarė 36.63 
proc. viso Vilniaus žandarmerijos įstaigos biudžeto. Visos ki- 
tos išlaidos ėjo išoriniam sekimui ir organizacijai šnipinėji- 
mo. Vien tiktai papildomam filerų ir žandarų atlyginmui 
buvo išleidžiama daugiau, negu visai vidaus priežiūrai. šis 
reiškinys pastebimas ne vien Vilniaus, bet ir kitų gubernijų 
žandarmerijų veikime — žandarmerija bendrai dar nebuvo, 
matyti, supratusi, kokį galingą ginklą kovai su revoliucija jai 
sudaro vidaus agentūra, ne vien revoliucinių sąjūdžių likvida- 
cijai, bet ir provokacijai, nuo kurios nei Rusijos, nei užsie- 
ninė policija ir žandarmerija paprastai neatsisakydavo. 


2. žandarmerijos veikimo revizijos 


Nuo 1905 m. visas žandarmerijos kovos su darbininkų s3- 
jūdžiu svoris buvo nukeltas į vidaus agentūrą. Tam reikalui 
Stolypinas 1906 XII 14 išleido “Položenie o rajonnych ochran- 
nych otdelenijach“ ir “Položenie o gubernskich ochrannych 
otdelenijach". šios taisyklės ir nustatė vidujinės agentūros 
tvarkymo pagrindus. Kad ši agentūra veiktų atitinkant šios 
“Položenije" nustatytus pagrindus, laikas nuo laiko buvo da- 
romos vietinių “ochrannye otdelenija“ revizijos tam reikalui 
iš centro atsiunčiamų revizorių. 1912 m. tuo žvilgsniu buvo 
išreviduoti Vilniaus žandarmerijos rajono Gardinas, Lietuvos 
Brasta ir Baltstogė, o 1913 m. Homelis, Pinskas ir Mohile- 
vas. Išlikusios tų revizijų apyskaitos duoda aiškų žandarų vei- 
kimo technikos vaizdą. 


1911 m. Gardine turėta tris slaptuosius agentus (“sotrud- 
niki" — bendradarbiai). 1912 m. iš jų liko tiktai du: 1) vei- 
kęs slapyvardžiu “Mohilevskij", kuris teikdavo informacijas 
apie anarcho - komunistus; jis pats tarnavo kariuomenėje. 
2) “Nepad" jau apie 6 metus veikęs tarp žydų “Bundo" or- 
ganizacijos, nors pats nebuvo iėjęs su ta organizacija i arti- 
mus ryšius. Vėliau pats policijos departamentas pripažino jį 
nepatikimu agentu ir paskelbė jo pavardę — tai buvo Gar-- 
dino gyventojas Abromas Sperlingas. 

Agentų suteikiamos žinios buvo surašomos į atskirus kiek- 
vienai organizacijai dienynus. Iš pranešimų, kurie buvo die- 
nynuose surašomi, buvo sudaroma speciali visų įtariamujų 
kartoteka. Be šių dienynų, kiekvienai organizacijai buvo su- 
rašomi ir atskiri išorinio sekimo dienynai. Greta buvo veda- 
mas ir bendras abecelinis visų nepatikimųjų asmenų sąrašas 
ir atskiri pajieškomų asmenų katalogai. Taip pat ir atskiras 
kortelinis katalogas tų namų, kuriuose gyveno įtariamieji as- 
menys — kiekvienam tokiam namui buvo surašomos trijų 
spalvų kortelės. Kad būtų galima žandarmerijai orientuotis 
nelegalių partijų veikime, kiekvienai partijai buvo sudaroma 
atskira byla, kurioje buvo laikomi ir tų partijų nelegalių at- 
sišaukimų pavyzdžiai. Be to, kiekvienai organizacijai buvo su- 
daroma ir atskira “komitetinė" byla. Atskirai buvo sudaromi 
politinių nusikaltėlių fotografijų albumai ir buvo pradedamas 
organizuoti nelegalių spaudinių knygynėlis (sudaromas, žino- 
ma, iš spaudinių, atimamų per kratas). Revizija konstatavo 
tą organizacinį trūkumą, kad pasimatymams su agentais ne- 
turėta atskiro konspiracinio buto, nors patys pasimatymai vis 
dėlto buvo konspiraciniai atliekami, kad ir į juos žandarai 
ir ateidavo uniformuoti. Todėl revizoriai patarė prašyti asig- 
navimo civiliniams rūbams žandarams įsigyti. Atskirą bylą su- 
darydavo gaunamos iš policijos departamento agentūrinės ži- 
nios. 

Išviršinę priežiūrą atlikdavo šeši fileriai, kuriu keturi buvo 
civiliškai persirengę žandarų puskarininkiai, o du buvo civi- 
liniai agentai. 

Revizija rado, kad Gardino ochrana bendrai veikė tvarkin- 
gai, tik jai vis dėlto buvo patarta greičiau “likviduoti" “Bun- 
do" veikimą, t. y. pravesti masines kratas ir suėmimus. Ir 
tam darbui palengvinti patarta įsigyti bundiečių tarpe gerai 
informuotą agentą. Net ir be sąryšio su likvidacija vis dėlto 
patarta užmegzti ryšius su kokiu partijos darbininku ir pa- 
mėginti jį įtraukti ochranos bendradarbiu. 


Reviduojant Lietuvos Brastos ochraną, paaiškėjo, kad ii 
turi tik vieną bendradarbį — prie “Bundo", būtent “Kosoj", 
bet ir šis už “šantažą" (šantažu žandarmerija vadina sutei- 
kimą sąmoningai klaidingų žinių) nuo 1912 m. gegužės mė- 
nesio buvo atleistas. Vėliau pats policijos departamentas slap- 
tu aplinkraščiu, išsiuntinėtu visoms ochranoms, paskelbė, kad 
šis “Kosoj" buvo Dimitrij Kondratiuk. Be jo, buvo dar du 
vadinamieji “pagelbiniai bendradarbiai", kurių vienas — “Kre- 
postnoj" nušviesdavo kaimo sąjūdį. Revizijos akte buvo pa- 

žymėta, kad šis “Krepostnoj" tai Brastos gyventojas, kurio 
verslas jį versdavęs nuolatos po kaimus keliauti ir kuris tu- 
rėjęs kaimiečių pasitikėjimą. Kitas — “Lagernyj" — nušvies- 
davęs kariuomenės sąjūdį. Revizija patarė ochranai sudaryti 
nelegalių leidinių knygynėlį ir atskirą atsišaukimų bylą. Ka- 
dangi neturėta nuolatinių agentų, tai ir anksčiau samdomas. 
konspiracinis butas buvo likviduotas. Filierius turėta tik du 
— abudu civiliškai persirengę žandarų puskarininkiai. Revizija 
patarė — kadangi neturima agentų, padaryti kokią platesnę 
likvidaciją ir tuomet pamėginti tarp suimtų surasti sau tin- 
kama bendradarbį. 

Balstogėje 1910-1911 m. turėta net 10 “bendradarbių", bet 
1912 m. revizijos metu iš jų teliko keturi: 1) vienas “Priez- 
žij", dirbęs prie socialistų revoliucionierių partijos, bet jis nuo. 
1911 kovo 1 d. už šantažą buvo atleistas. Tai buvo Smuelis. 
Vainer. 2) Prie tos pačios partijos dirbo “Maks", kuris irgi 
buvo atleistas nuo 1912 m. birželio 1 d. Tai buvo Hiršas. 
Kurjanskij. 3) Prie tų pačių socialistų revoliucionierių dirbęs. 
“Olenij", kaip netinkamas buvo atleistas nuo 1911 m. rugsėjo 
1 d. 4) Prie “Bundo" dirbęs “Serjoznyj" buvo už šantažą at- 
leistas nuo 1911 m. vasario 1 d. Tai Abromas Zabludovskij. 
5) Taip pat prie “Bundo" nuo 1912VI1 dirbo “Fabričnyj", 
anksčiau dirbęs tik pripuolamu bendradarbiu. Tai buvęs Bals- 
togės jungtinio mechaniškųjų audėjų komiteto narys, ypatingai 
ochranos vertinamas. 6) Prie SDKPL jau tris metus dirbo. 
“Subbotnij" — buvęs tos organizacijos narys — darbininkas. 
7) Dirbęs prie tos pačios partijos “Martovskij' nuo 1911X1 
pats pasitraukė. 8) Dirbęs prie anarchistų komunistų “Malyj" 
— tai perėjęs policijos departamento žinion Chaimas Raiber. 
9) Prie anarchistų komunistų ir prie socialistų revoliucionierių. 
dirbęs “Rusyj'"'; tai pusinteligentis darbininkas, vienas žymiau- 
siųjų vietinių nelegaliųjų partijų veikėjų, turėjęs plačius ry- 
šius ir didelį pasitikėjimą ne tik Balstogėje, bet ir užsieny- 
je, Fedor Dorožko. 

Be jų, buvo dar keli pagelbiniai agentai: 1) “Ručnoj" prie 
“Bundo", bet turėjęs ryšius ir su darbininkais audėjais; 2) 
“Zdorovyj" irgi prie “Bundo", anksčiau organizacijoje dirbęs 
inteligentas, bet revizijos metu jau nedirbes, tik turėjęs šio- 
kius tokius ryšius ir darbininkų pasitikėjimą; 3) Artimas ban- 
ditams - plėšikams ir jų veikimą nušviečiąs “Sojuznik". | 

Bendrai revizija rado, kad Balstogėje priežiūra buvo ge- 
riausiai organizuota. Patarė tiktai įtaisyti knygyną. Be to, at- 


** Socjaldemokracja Krolestwa Polskiego i Litwy. M. B-ka. 


kreipė dėmesį į tai, kad turėta du netinkamus konspiraci- 
nius butus. Filerių iš viso buvo 11. 

1913 130 revizuojant Homelio ochraną, ten rasta penkis 
bendradarbius: 1) prie sionistų socialistų “N. 118“, kuris buvo 
sulaužęs koją ir dėl to kurį laiką negalėjęs dirbti; 2) prie 
socialistų revoliucionierių “N. 1207 — tai Leonidas Vencesevič, 
kuris su ochrana bendradarbiaująs nuo 1908 m. bet yra 
menkai apsipažinęs su partijos reikalais ir todėl revizija pa- 
tarė jį prastumti arčiau prie vietinio centro; 3) prie RSDRP* 
“N. 1277, kuris per ištisus 1912 metus nepateikęs informacijų 
nuo 1912 m. gruodžio mėnesio atsisakė nuo darbo; 4) prie 
“Bundo" “N. 129", kuriam tačiau sąryšy su jo profesijos dar- 
bu tenka ištisiems mėnesiams iš Homelio išvykti; 5) prie “Bun- 
do" “N. 130", kuris pats nėra organizacijos narys, bet turi 
su ja ryšius per savo brolį, kuris už politinį nusikaltimą buvęs 
nuteistas katorgon; 6) nuo 1912 m. gruodžio mėn. žlobine ap- 
siėmė teikti žinias apie RSDRP “Gromov'. 

Raštinės darba ir statistiką rado tvarkoje. Konspiracinis 
butas buvo įtaisytas pas žandarams gerai žinomą ir jiems 
patikimą gimnazijos sargą. Filerių iš viso 6, kurių trys civi- 
liniai asmenys, o trys civiliškai persirengę žandarų puskari- 
ninkiai. 

1912 m. buvo padaryta nedidelė “Bundo" organizacijos lik- 
vidacija, kuri tačiau pasėkų nedavė. 

Pinske 1912 m. neturėta slaptų agentų, bet tik tris pa- 
gelbinius agentus: 1) prie “Bundo" “Prikasčik", kuris savo 
tarnybą pradėjo nuo 1912 m. spalių mėnesio. Jis nebuvo or- 
ganizacijos narys, bet gaudavo žinias per savo brolį, kuris 
1905-1906 m. buvęs žymusis partijos veikėjas. Patarta jį įvesti 
organizacijon; 2) prie Poalej Cion organizacijos veikė: “Ivan 
Ruchockij", 1905-1906 m. buvęs tos organizacijos narys, žan- 
darmerijai bendradarbiaująs nuo 1912 m. liepos mėnesio. Pa- 
tarta jį įvesti organizacijon; 3) prie gelžkeliečių sąjungos “ED- 
stein", kuris anksčiau dirbo prie “Bundo", bet susikompromi- 
tavęs, iš jo pasitraukė, nuo 1912 m. spalių mėnesio pradėjęs 
dirbti šioje sąjungoje. Jo profesija jam leidžia palaikyti su 
gelžkeliečiais artimus ryšius. Be jų, žandarų viršininkas Ar- 
changelskij mėgina ivesti į gelžkelių dirbtuves žmogų, linkusi 
prie bendradarbiavimo. Viską kitą maždaug čia rasta tvar- 
koje. Yra ir konspiracinis butas, bet dėl tam tikrų priežas- 
čių juo ilgainiui negalima bus naudotis. 1912 m. kovo ir ge- 
gužės mėn. buvo padarytos dvi bundiečių organizacijos likvi- 


** Rossijskaja Socialdemokratičeskaja Rabočaja Partija. M. B. 

dacijos ir suimtieji buvo patraukti atsakomybėn. 1912 m. spa- 
lių mėn. buvo padaryta nesėkminga Poalei Cion organizaci- 
jos likvidacija. 

Mohilevo ochrana buvo revizuota 1913 m. vasario 1 d. 
Rasti bendradarbiai: 1) “Dva" — prie socialistų revoliucionie- 
rių; dirba nuo 1911 m. balandžio mėn., bet paimtas ke 
tarnybon nustojo tiekti informacijas; 2) prie socialistų r ,„0- 
liucionierių “Znakomyj", kuris dirbo nuo 1911XII ligi 1912 
XI, kuomet už teikimą melagingų žinių buvo atleistas; 3) prie 
RSDRP “Belyj", kuris dirba be algos Klimavičiuose; 4) prie 
“Bundo" “Peterhofskij", dirbęs nuo 1912 m. gegužės mėnesio 
ligi lapkričio, kada jis išvyko Amerikon — jis iš viso tik vie- 
ną kartą gavo tris rublius; 5) “Rezvyj" linkęs prie šantažo 
štučnikas; 6) “Slučainyj" be atlyginimo davęs vieną praneši- 
mą. Viskas kita maždaug tvarkoje. Konspiracinio buto netu- 
rima ir su bendradarbiais pasimatoma viešbučiuose; 9 fileriai, 
visi civiliškai persirengę žandarų puskarininkiai. 1911 XII buvo 
padaryta nesėkminga šėrininkų organizacijos likvidacija. 

28. KAIP RUSŲ ŽANDARAI NUšVIESDAVO 
LIETUVIŲ SAJŪDĮ! 


Caro valdžios administracinis aparatas buvo nustatytas 
gan tiksliai. Nuo apačios ligi viršaus viskas buvo taip sutvar- 
kyta, jog nė vienas šiaip žmonių veiksmas ar žodis neturėjo 
likti nepastebėtas ir tinkamai nenukreiptas. Ta globa, likvi- 
davus specialinį III caro kanceliarijos skyrių, ėjo dviem ke- 
liais, nors viršuje, vidaus reikalų ministerio asmenyje, buvo 
sujungta bendros administracijos ir žandarų priežiūra. Pirmo- 
ji, tai generolai gubernatoriai (kur jie buvo), gubernatoriai, 
isprauninkai, pristovai, uriadninkai ir žemsargiai — paskuti- 
nieji tik vėliausiuoju laiku, o kiek anksčiau jų vietoje tūks- 
tantininkai, šimtininkai ir dešimtininkai. Kiek nuošaliai nuo 
jų stovėjo, nors ėjo panašias funkcijas, žemiečių viršininkai 
ir iš dalies, Lietuvos gubernijose, valdžios skiriami bajorų va- 
dai; laikotarpyje nuo baudžiavų panaikinimo maždaug ligi 
XIX a. pabaigos ir vadinamieji taikos tarpininkai — mirovye 
posredniki. Jų visų uždavinys buvo žiūrėti, stabdyti, rašyti pra- 
nešimus. 


Greta veikė kitas aparatas — žandarų, kuriam vien poli- 
tinė gyvenimo pusė rūpėjo. Visos žandarmerijos galva buvo 
vidaus reikalų ministeris — žandarmerijos šefas. Žandarme- 


rija priklausė policijos departamentui, kuris vadovavo žandar- 
merijos veikimui per rajonų ochranų vedėjus (Lietuva su Gu- 


1 Pirmą kartą spausdinta “Mūsų Senovėje" I tome 2 knygoj 
(1921) p. 15-20. 

dija priklausė Vilniaus rajonui, Suvalkija — Varšuvos) ir per 
gubernijų žandarmerijos viršininkus. Paskutiniųjų žinioje buvo 
pavieto žandarų viršininkai (kiekvienas savo žinioje turėjo ke- 
letą pavietų - apskričių) ir pasienio žandarų viršininkai (Lie- 
tuvoje — Gargžduose, Jurbarke ir Kybartuose). Kiekvienas jų 
turėjo po keletą ar net ir kelioliką žandarų — puskarinin- 
kių, kurie nuolatos gyveno didesniuose miesteliuose arba ke- 
liaudavo iš vietos į vietą. Be to, kiekvieno žandaro viršinin- 
ko žinioje buvo po keletą, kaikur ir kelioliką, vadinamųjų 
filerių, oficialiai vadinamų išorio sekimo agentais, dažniausia 
rekrutuojamų iš buvusiųjų puskarininkių, kurie persirengę ci- 
viliniais rūbais iš oro sekdavo įtariamuosius. Jiems Rusijoje 
buvo prikergiamas vardas “gorochovoje palto“, nes iš val- 
džios jie gaudavo civilinius, dažniausia žirninės spalvos ploš- 
čius. Pagaliau, dar jokių etatų nenumatytas didelis skaičius 
įvairių slaptųjų agentų. Jų augščiausias rangas buvo vadina- 
mieji slaptieji “bendradarbiai", kurie slaptai įeidavo į įvairių 
slaptų ir neslaptų organizacijų sudėtį tam, kad informuotų 
ochranas apie šių organizacijų veikimą, ir už tai gaudavo 
nuolatinį atlyginimą, kuris priklausė nuo jų įtakos ir rolės 
tose organizacijose. Gyvenime jie paprastai buvo vadinami 
provokatoriais, nors žandarmerijos terminija “provokatorium" 
buvo vadinamas tiktai tas, kas tarnaudamas žandarmerijai 
buvo pinigus išeikvojęs, arba suteikęs melagingas žinias, ar- 
ba tarnavęs ir vienai ir kitai pusei. Visų tų slaptųjų bend- 
radarbių pavardės net ir slaptuose žandarmerijos susirašinė- 
jimuose visados būdavo užšifruojamos šifru ar slepiamos tam 
tikru slapyvardžiu (pavyzdžiui, slaptasis žandarmerijos agentas 
Suvalkijoje Pranas Leveckis pradžioje vadinamas “EFranz“, 
paskiau buvo pavadintas “Svetlyj"). Greta šių “bendradar- 
bių“ augščiausios klasės stovėjo vadinamieji štučnikai arba ko- 
respondentai, kurie negaudavo nuolatinės algos, bet buvo ap- 
mokami už kiekvieną pranešimą atskirai, pagaliau šiaip visa 
armija įvairių pranešėjų, skundikų ir pan. Lygiagreta su bend- 
ra žandarmerija veikė ir geležinkelių žandarmerija, panašiai 
suorganizuota, bet nepriklausanti nuo ochranų, nei gubernijų 
žandarų viršininkų. Be to, savo noru tas pačias funkcijas 
ėjo dar didelė dalis rusų pradinių mokyklų mokytojų ir rusų 
popų bei kitokių savanorių skundikų-donoščikų. 

Visas tas painusis aparatas rinko žinias apie visus Lietu- 
vos ir Rusijos gyvenimo įvykius. Įvairūs viršininkai tas žinias 
rūpestingai rinko ir tvarkė. Be tiesioginių nemalonių pasėkų 
itariamiems, tos žinios duodavo galimumą gubernatoriams, ge- 
nerolams gubernatoriams, žandarų viršininkams, vidaus reika- 

lų ir | „1gumo ministeriams rašyti carui kasmetinius ar ir 
už ilgesnį laiko tarpą pranešimus apie valstybės vidaus būti. 
Juose galima rasti gausiai medžiagos ir Lietuvos ekonominiam, 
kultūriniam ir politiniam gyvenimui nušviesti. Nevisada tie 
pranešimai buvo tikri. Apie 1900 m. vieninteliu provokatorium 
Vilniuje, informavusiu apie lietuvius, buvo K. Petrusevičius, 
kuris 1907-1908 m. redagavo vienintelį rusų valdžios leistą lie- 
tuvišką laikraštį “Teisybę", tai į tuos žandariškus pranešimus 
patekdavo ypač daug melagingų ir pramanytų žinių. Pvz. visą 
eilę metų kunigas Juozas Ambrozevičius (Ambraziejus) kartu 
su daktaru Andrium Domaševičium buvo rodomas Lietuvių So- 
cialdemokratų Partijos Centro Komiteto nariu. Tačiau „buvo 
skelbiama ir teisingų žinių. 

Čia pateikiamos kiek sutrumpinta forma dvi ištraukos iš 
teisingumo ministerio pranešimo carui už 1897 m. ir laiko 
tarpą 1894-1897 m. ir antra — už 1898-1899 m. ir laiko tarpą 
1897-1900 m. Tuodu pranešimai savo laiku buvo išspausdinti 
dar 1907 m. knygoje “1894-1905 Revoliucionnoe dviženie Vv 
Rossii v dokladach ministra Muravjova“, bet ji mūsų plates- 
nei visuomenei nebuvo žinoma, tai ir tų pranešimų turinys 
turi ir mums tam tikros reikšmės. 

Iš pirmojo pranešimo: “Valdžios pastangos sumažinti len- 
kų įtaką tikriesiems Lietuvos gyventojams, taipogi ir ivedi- 
mas privalomo mokymo lietuvių kalbos Suvalkų ir Mariam- 
polės gimnazijose, Veiverių mokytojų seminarijoje ir visose Su- 
valkų pradžios mokyklose, smarkiai pastūmėjo prie moksio 
lietuvių jaunuomenę ir sužadino jos tautini susipratimą. At- 
sirado karšti patriotai, idėjos “Lietuva lietuviams“ šalininkai, 
kurie pradėjo karštai skleisti savo pažiūras tarp savo vientau- 
čių... 1886 metais Maskvos universiteto auklėtinių tarpe su- 
sikūrė “litvomanų“ kuopelė, kurios nariai uoliai ėmėsi tau- 
tinės propagandos ir užmezgė glaudžius ryšius ne vien su sa- 
vo tautos studentais kitų augštųjų mokyklų, bet ir su žy- 
miais lietuvių agitatoriais Lietuvoje ir užsienyje. Šiems žmo- 
nėms padedant, nuo 1889 m. Tilžėje pradėjo eiti mėnesinis 
lietuvių laikraštis “Varpas", paskirtas skaitytojams inteligen- 
tams, ir laikraštis “Ūkininkas" (šis pradėjo eiti tik 1890 m. 
V. B.), skiriamas išimtinai valstiečiams. Tų leidinių redakto- 
riai pilnai priklausė gyvenančių Rusijoje ir užsienyje tautinio 
revoliucinio sąjūdžio vadovų, kurie, asmeniškai prisidėdami 
prie rašymo ir sustatymo straipsnių, nustatydavo atitinkamą 
jų kryptį ir parūpindavo spausdinimui reikalingas lėšas. 

Katalikų dvasininkija, pastebėjusi susidomėjimą pasaulie- 
tiniais nelegaliniais raštais ir žemesniame lietuvių sluogsnyje, 

suprato, jog palaikyti ir sustiprinti savo įtakai vienų knygų 
tikybinio turinio yra permaža. Todėl “ūkininkui" pasirodžius, 
kunigai čia pat Tilžėje pradėjo leisti specialų, ultraklerikalinį 
Isikraštį “Apžvalgą" (“Žemaičių ir Lietuvos Apžvalga" ėjusi 
1890-1896 m. V. B.), vėliau gi mėnesinį “Tėvynės Sargą", pa- 
vertę juos įrankiu propagandos kraštutinės tikybinės netole- 
rancijos ir fanatinės rusų valstybės ir pravoslavų tikybos 
neapykantos. 

Tos pačios neleistinos agitacijos tikslams pasiekti minėtų 
laikraščių redakcijos spausdino lietuvių kalba įvairiais vardais 
kalendorius ir atskiras brošiūras, kurių labiausia buvo prasi- 
platinusios: Keletas žodžių apie Kražių atsitikimą (1895 m.), 
Keletas žodžių apie nežmoniškus maskolių darbus Kražiuose 
(Našlio, 1895 m.), Dainų Skrynelė (A. Jakšto, 1894 m.), Dova- 
nėlė ant didesnės garbės mūsų visiems iszgamoms, Lietuvių 
budeliams ir kraugeriams nelitvomanams (Lietuvos Sunus - 
J. Žebris - 1894 m.), Genių Dėdė (1896 m.) ir Ant nakvynės 
(Baltušio - Sketerio - 1891 ir 1894 m.). 

Minėti laikraščiai, kalendoriai ir brošiūros, kurių tikslas 
daugiausia yra ištisai peikti esamąją Imperijoje valstybinę 
santvarką, išspausdino eilę straipsnių, kuriuose lietuvių pa- 
triotai nusiskundžia dėl tariamųjų jų vientaučių ir katalikų 
tikybos persekiojimo Vasaros Vakarų Krašte, neleistinais žo- 
džiais peikia rusų valdžios darbus ir šaukia vienminčius “pa- 
busti", jungtis ir su ginklu (!) rankose ginti savo laisvę ir 
tikybą. 

“Karas, koks jis bebūtų" — rašoma 1894 m. N. 3 “Var- 
po" — “mums lietuviams būtų išganymu. Karui pasibaigus 
grius despotizmas ... Ateis nauji laikai — kiekviena tauta sa- 
vo etnografinėse ribose bus laisva ir galės naudotis lygiomis 
teisėmis tarptautiniame kongrese, kuris atsiras, karui pasi- 
baigus. Todėl ir Lietuva, kartu su kitais pavergtais kraštais, 
atgaus laisvę. Tad nenustokime vilties, žadinkime tautos dva- 
sią .. (šią ištrauką išvertėm iš rusų originalo, nepatikrinę, 
kaip iš tikrųjų buvo “Varpe" rašyta. V. B.). 

Panaši viltis dėl karo pareikšta ir to paties laikraščio 
N. 6-me: “Vis tiek lietuviai tiki, kad vokiečiai savo politikos 
tikslų siekdami išlaisvins Lietuvą, lygiai taip, kaip maskoliai 
bulgarus... Tegul tiktai prasideda karas — visi pulsime tą 
barzdočių". Visi vietos rusų valdininkai, kaip tvirtina lietuvių 
spauda, esą “kyšininkai", “paleistuviai", “žmonės, kurie sten- 
giasi lietuvius priversti patenkinti jų bedievišką troškimą — 
atversti nuo katalikų tikybos ir priimti jų tikybą, kas iš- 

šauktų lietuvių fizinę ir dvasinę pražūtį“; rusų politika tai 
yra “pragaro ir velnio monai“; valdžios šūkis — “sugriauti — 
uždrausti — nubausti .." Kiršindama katalikų liaudi prieš 
valdžią, nelegalinė spauda tuo pačiu laiku stengiasi iššaukti 
žmonėse neapykantą net prieš rusų poselencus, kuriuos vadi- 
na “vagimis", “žmogžudžiais", kurių reikią vengti kaip “pa- 
siutusių šunų“ ir kiekviename žingsnyje jų gyvenimą Lie- 
tuvoje daryti jiems neapkenčiamu. šiuo žvilgsniu ypatingai 
yra fanatiškai nusistatę klerikalinės partijos laikraščiai, ku- 
rie, rašyti paprasta ir žmonėms gerai suprantama kalba, yra 
labiausia prasiplatinę šiaurės Vakarų Krašte. 

Nepriimdama ir visaip niekindama rusų pradžios mokyklą, 
lenkiškai katalikiškoji dvasininkija užuot auklėjusi mokinius 
krikščioniškoje broliškoje meilėje stengiasi juos išauklėti kraš- 
tutinės tikybinės netolerancijos dvasioje, drausdama jiems da- 
lyvauti pamaldose už Imperatorių ir net pamaldų laike žiūrėti 
į šventąjį Atpirkėjo veidą. Tie patys katalikybės gynėjai rū- 
pinasi platinimu lenkiškai lietuviškos kalbos ir rašto, šiuo ai- 
veju vartodami vien knygas, spausdintas lotynų raidėmis. 


Aklas katalikų liaudies pasitikėjimas savo dvasininkija su- 
darė palankias sąlygas stiprinti kunigų įtaką, o beveik visiš- 
kas lietuvių tautos raštingumas žymiai palengvino platinimą 
nelegalinių užsienio leidinių, kurie dėl tos priežasties buvo di- 
deliame kiekyje įvežami Imperijon. (šiuo laikotarpiu buvo šie 
žymiausieji lietuviškųjų draustinų raštų slapto gabenimo atve- 
jai: 1894 m. vasario mėn. iš Kazio Udros, Antano Bružo ir 
Jurgio Bieliako buvo atimta 3800 brošiūrų ir 200 laikraščių 
numerių; 1895 m. pas Antaną Bieliaką rasta 1700 egzemplio- 
rių priešvaldiškų leidinių; 1896 m. iš švedo, Kaspučio ir kitu 
buvo atimta 2000 egzempliorių, jų skaičiuje 800 kalendorių). 


Tokios propagandos pasėkoje paskutiniais laikais lietuvių 
liaudyje ypatingai sustiprėjo palinkimas tautiškai atsiskirti ir 
lavintis priešvalstybinėje kryptyje. Tarp valstiečių pradėta kur- 
ti ratelius ir draugijas, kurios užsibrėžė sau tikslą platinti 
kaimynų tarpe užsieninius nmelegalinius spaudinius, pradėta 
steigti slaptus knygų sandėlius, bibliotekas ir iždus, kurių 1ė- 
šos buvo skiriamos tos pačios draustinės agitacijos tikslams. 
Kiekvieno naujo sambūrio susidarymą užsieninė spauda iškil- 
mingai sveikino, atskiruose straipsniuose aprašinėdama jų veik- 
1ą, tik nenurodydama tikros jo būveinės. Pvz. išspausdintoje 
1894 m. N. 4 “ūkininko" korespondencijoje kažinkoks šapanas 
praneša: “šių metų kovo mėnesio pabaigoje įsisteigė draugi- 
ja "Sietynas"; draugijos tikslas palaikyti lietuviškumą; šiam 

tikslui pasiekti draugija: a) pirks įvairius lietuviškus laikraš- 
čius ir steigs lietuviškus knygynėlius, kurių padedami draugi- 
jos nariai, skaitydami knygas, lavins savo lietuviškumą; b) 
ragins savo narius platinti gaunamas iš draugijos pardavimui 
knygas; c) savo lėšomis palaikys naudingus lietuviams suma- 
nymus tiek Maskolijoje, tiek Prūsų Lietuvoje, tiek ir svetur; 
d) vykdys naudingus ar visai lietuvių tautai, ar bent arti- 
miausios aplinkos lietuviams sumanymus...“ 

Be paminėto ratelio, tų pačių šaltinių žiniomis, dabarti- 
niu laiku Suvalkų ir Kauno gubernijose valstiečių tarpe vei- 
kia dar šios slaptosios draugijos: “Atgaja", “Teisybė", “Prie- 
varta“, “Aušrinė", “Atžala" ir “Lizdas? (“Varpas 1895 m. N. 2). 


Kiekvienas tų ratelių turi savo įstatus, bet apskritai jų 
organizacija ir tikslai yra tokie pat, kaip “Sietyno". 

ši kenksminga lenkų lietuvių spaudos įtaka Šiaurės Va- 
karų Krašto gyventojams jau buvo atkreipusi Augščiausiąjį 
dėmesį ir Jūsų Imperatoriškoji Didybė buvote įsakęs man 
pranešti užsienio reikalų ministeriui žinias, išaiškintas tardy- 
mų metu apie priešvalstybinius nusikalstamuosius darbus, apie 
einančią Imperijon iš užsienio revoliucinę propagandą, tam, 
kad diplomatiniu keliu būtų susižinota su Vokietijos vyriausy- 
be tikslu surasti priemones sustabdymui spausdinimo Prūsuo- 
se Rusijai griežtai priešiškų spaudinių lietuvių kalba. 


Vykdydamas tą Monarcho įsakymą, 1897 m. birželio 16 
d. buvau tas žinias pranešęs hofmeisteriui grafui Muravjo- 
vui, Kuris man pranešė, kad Jo Didenybė Vokietijos Impera- 
torius, susirūpinęs priemonėmis sustabdyti minėtą propagandą, 
asmeniškai davė atitinkamus nurodymus savo vidaus reikalų 
ministeriui". 

Tiek yra šitame pranešime apie lietuvių sąjūdį. Pabaigo- 
je paminėtas susirašinėjimas su Vokietijos vyriausybe iššaukė 
paskyrimą vokiečių leitenanto Vieneno padėti rusų žandarams, 
apie ką jau buvo rašyta “Mūsų Senovėje" N. 1-me, tik ten 
dėl korektūros klaidos Vienenas pavadintas Vinkleriu. 

Kitas teisingumo ministerio pranešimas apima laikotarpį 
1898-1900 m. ir vėlesnį, ligi 1905 m. Ir šiame pranešime daug 
dėmesio kreipiama į lietuvių sąjūdį, nors čia daugiausia yra 
kartojamos jau seno pranešimo žinios. 

“Tautiškai separatinis gyvenančių Imperijoje lietuvių są- 
jūdis .. Jis vykdomas daugiausia platinant šiaurės Vakarų 
Krašte revoliucinius spaudinius, daugiausia Tilžėje spausdina- 
mus laikraščius “Ūkininkas“, “Apžvalga" (tikrumoje “Apžval- 

ga" jau sustojo ėjusi 1896 m. V. B.), “Tėvynės Sargas“, “Var- 
pas“ ir šiaurės Amerikoje spausdinamus periodinius leidinius 
“Lietuva" ir “Vienybė Lietuvninkų“ (visai nepaminėtas “Dar- 
bininkų Balsas“ — matyti, pritrūko informacijos. V. B.). 
Be to, minėtų laikraščių redakcijos kas metai leidžia daugybę 
lietuviškųjų kalendorių, įvairiomis tendencinėmis antraštėmis... 
ir atskirus rinkinius, iš kurių daugiausia žinomi “Obrusite- 
liai" (Dėdės Atanazo  - K. Pakalniškio, ir kitos, jau anks- 
čiau minėtos. V. B.). Toliau kalbama apie tas pačias slaptas 
organizacijas. Atskirai rašoma apie draugiją “Lietuvos Tar- 
nai": “Iš minėtų organizacijų ypatingai įsidėmėtina 1899 m. 
susektos draugijos “Lietuvos Tarnai“ veikla. ši draugija, kaip 
matyti iš įstatų, buvo užsibrėžusi tikslą “atgaivinti žūstančią 
Lietuvą“ ir stengėsi sujungti pradžios mokyklų mokytojus, 
Veiverių mokytojų seminarijos ir Marijampolės gimnazijos mo- 
kinius ir valstiečius. Sambūrio dalyviai, susitarę su knygų 
krautuvės Tilžėje savininku Noveskiu (tai buvo iš Lietuvos 
pabėgęs Petras Mikolainis, kurį vėliau vokiečiai privertė ir iš 
Prūsų pasišalinti į JAV. V. B.) parsisiųsdino iš jo minėtus 
draustinius lietuviškus leidinius ir juos platino tarp valstie- 
čių ir besimokančios jaunuomenės. Tardymas šioje byloje dar 
nėra galutinai baigtas. 


Tautiškai - separatistinius polinkius turi ir kaikurie so- 
cialistiniai rateliai, atsiradę šiaurės Vakarų Krašte. Pvz. “Lie- 
tuvių Socialdemokratų Partijos“ byloje paaiškėjo, kad minė- 
tos organizacijos nariai 1896 m. gegužės 1 d. priėmė Vilniu- 
je sambūrio vedėjo daktaro Jono (?Andriaus - V. B.) Doma- 
ševičiaus sudarytą programą (kvota dėl Domaševičiaus ir 
kitų buvo pabaigta Augščiausiuoju įsakymu iš 10 gegužės mėn. 
1900 m.), kuri galutiniu partijos tikslu numato “sukurti ne- 
priklausomą Lietuvos valstybę socialistiniais pagrindais, federa- 
ciniais ryšiais surištą su Lenkija ir Gudija". 


Tiek yra tuose pranešimuose apie lietuvių sąjūdį. Bend- 
rai reikia konstatuoti, kad šiuose teisingumo ministerio pra- 
nešimuose buvo daug mažiau klaidų ir iškreiptų faktų, negu 
paprastose žandarų informacijose. 


29. SLAPTOSIOS L.S.D.P. SPAUSTUVELES! 


I 


Lietuvių spaudos uždraudimo laikais (1865 - 1904) dau- 
gslyje Lietuvos vietų, kartais ir už Lietuvos ribų, mėginta šį 
bei tą ir nelegaliai lietuvių kalba išleisti. Dažniausia tam rei- 
kalui naudotasi hektografu (vėliau ir mimiografu), kuriuo 
kartais buvo atmušamas vienas kitas atsišaukimas arba ir 
laikraštėlis. Kartais net tiesiog ranka juos didesniame eg- 
zempliorių skaičiuje nurašydavo. Tokių laikraštėlių, leidžiamų 
studentų (Petrapilio “Kalvis Melagis' ir “žiburys, Maskvos 
1880-1881 m. “Aušra"), gimnazistų (Marijampolės 1884 m. 
“Priešaušris", 1885 m. “Iššiepdantis"), Seinų ir Kauno dvasi- 
nės seminarijos klierikų, o ypač kaimo jaunimo (seniausias 
1885 m. Gruzdžių valsčiuje leistas “Dajniu neszejis", vėliau 
“Palemonas", “Triusas Mužikėlio", “Žinių Žinelės", “Rupužė" 
ir kt.) anais laikais pasirodė nemaža (man pačiam teko jų 
matyti bent keletą dešimčių), bet kaip tik dėl to, kad hek- 
tografu atmušant teko jų spausdinti labai mažą egzempliorių 
skaičių, jų įtaka apsiribodavo dažniausia tik artimiausia apy- 
linke ir jų amžius paprastai buvo labai trumpas. 


1 Pirmą kartą išspausdinta “Darbe" (Bostone) 1950 Nr. 1 p. 
4-9 ir Nr. 2 p. 6-10. 

Lietuvos Socialdemokratų Partijai įsikūrus, vienas pirmųjų 
jos kūrėjų rūpesnis buvo paskleidimas savosios, socialistinės 
spaudos, tiek periodinės, tiek neperiodinės. Nelengva buvo ir 
su tais pačiais rašėjais, nes pirmieji elesdiečiai inteligentai 
silpnokai mokėjo arba ir visai nekalbėjo lietuviškai, patys dar- 
bą pradėję tarp gerokai sulenkėjusių Vilniaus darbininkų. Ne- 
turėdami dar tiesioginių saitų su Mažąja Lietuva, kur jau iš 
seno buvo spausdinamos draudžiamosios lietuviškos knygos ir 
laikraščiai, pat pradžioje jie kreipėsi į šveicariją, kur jau 
1896 m. buvo išspausdintas pirmasis L. S. D. P. laikraštis 
“Lietuvos Darbininkas“, o jo lenkiškasis leidimas “Robotnik 
Litewski“ buvo išleistas net Paryžiuje. Tačiau atrodė ir pigiau 
ir itais žvilgsniais ir patogiau turėti savo spaustuvę. Tuo 
reikalu LSDP vienas steigėjų, dr. A. Domaševičius, net buvo 
nuvykęs į Londoną ir ten buvo įtaisęs nedidelę spaustuvėlę, 
kurią vesti pavedė vienam londoniškiam lietuviui Ponui.* Ti- 
čiau Domaševičiui išvažiavus, šis spaustuvėlę išardė, tam rei- 
kalui jam pavestus pinigus išeikvojo, 0 greitai po to pats 
stojo slaptuoju rusų žandarmerijos agentu užsienyje, kuriuo 
jis išbuvo net ligi 1917 m. 

Kadangi neįmanoma buvo nuolatos siuntinėti žmones su 
rankraščiais į tolimuosius Vakarus, tai per kitus varpininkus 
(dr. K. Grinių, dr. J. Bagdoną) ir lenkų socialistinės partijos 
narius, gyvenančius Lietuvos - Prūsijos pasienyje (Aleksandrą 
Sulkevičių), buvo užmegsti ryšiai su Mažosios Lietuvos spaus- 
tuvėmis, :'iur ilgainiui buvo spausdinama daugumas ne tik s0- 
cialdemokratų laikraščių, bet ir atsišaukimų, pačioje Lietuvoje 
hektografu atmušant daugiausia skubotus atsišaukimus, kar- 
tais net ir lenkų kalba Vilniaus ir Kauno sulenkėjusiems dar- 
bininkams leidžiamus laikraštėlius, kaip 1897 m. “Kowienski 
Robotni:.", kurio tepasirodė vienas numeris, ar “Echo Žycia 
Robotniczego na Litwie“, kurio 1897-1898 m. buvo Vilniuje 
išleista net devyni numeriai ir kuris vėliau virto ir spaus- 
dintu jau Prūsuose lenkišku to paties vardo laikraščiu ir lie- 
tuvišku “Aidu Lietuvos Darbininkų Gyvenimo“. 

Tuo tarpu ir pačioje Lietuvoje buvo atsiradusi pirmoji, 
nors ir privati, nelegalioji lietuviška spaustuvėlė. Ją buvo į- 
taisęs garsusis knygnešis “knygų karalius“ Jurgis Bielinis, ku- 
ris 1896 metais rudenį iš Martyno Jankaus, iš Bitėnų Klai- 
pėdos krašte, atgabeno mažą rankinę spausdinamąją mašinėlę 
ir raides, paskiau raitas nujojo į Rygą, iš ten atsigabeno po- 
pieriaus ir drauge su Stepu Povylioniu iš Grybkelių kaimo, 


* Pilėnui. M. B-ka. 

Saločių valsčiaus, įtaisė spaustuvėlę miške prie Joniškėlio, pas 
miško sargą Bajoriną. Čia Bielinis išspausdino savo vieno pa- 
rašytą laikraštėlį “Baltąjį Erelį" (tiktai tą vieną numerį; kiti 
du buvo išspausdinti 1911 ir 1912 m. Bitėnuose pas Jankų). 
šis vardas neturėjo nieko bendro su lenkų ereliu, nes Bie- 
linis, į viską turėdamas savo pažiūras, laikė, kad ir šį ženk- 
1ą lenkai, esą, iš lietuvių pasisavinę. šio laikraštėlio jis iš- 
spausdino ir išplatino 300 egzempliorių, bet vėliau dėl ligos ir 
dėl kitų priežasčių pats jį sustabdė. Tik sužinojęs, kad ir 
LSDP „galvoja apie savo spaustuvės įkūrimą, jis ją elesdie- 
čiams ir užleido, nugabenęs į Vilnių. 

' Šiai spaustuvei netikėtai atsiradus, sumanyta antrąjį “Ai- 
do Darbininkų Gyvenimo" numerį spausdinti ne Mažojoje Lie- 
tuvoje, bet čia pat Vilniuje. Buvo visam numeriui paruošta 
it medžiaga, tik staiga laike tuo laiku siaučiančių Vilniuje 
ktatų spaustuvė buvo sučiupta ir visa “Aidui" paruošta me- 
džiaga dingo. Dėl to ir sekantis “Aidų" numeris, jau išspaus- 
dintas Prūsuose, žymiai susivėlino ir buvo išleistas dvigubas. 
Bet po to jau ligi 1905 m. visas LSDP leidimo darbas buvo 
perkeltas į Mažąją Lietuvą ir nebuvo daugiau daroma bandy- 
mų įkurti nelegalią spaustuvę, tik laikas nuo laiko čia pat 
atmušant hektografu kaikuriuos atsišaukimus. 


II 


Jau spaudą leidus, įsisiūbavęs Lietuvoje 1904-1906 metais 
revoliucinis sąjūdis vėl iš naujo iškėlė savosios slaptos spaus- 
tuvės reikalą. Nors masiškai tuo laiku visoje Lietuvoje pla- 
tinami atsišaukimai, kurių kiti buvo atmušami dešimtimis 
tūkstančių egzempliorių, buvo daugiausia toliaus spausdinami 
Mažojoje Lietuvoje, kur juos spausdino “Darbininkų Balso" 
redaktorius Augustinas Janulaitis, ir gan lengvai per sieną 
pernešami, tačiau iš vienos pusės tai vis buvo surišta su di- 
dele rizika ir nevienas gabentojų su tais spaudiniais buvo 
ikliuvęs, o iš kitos pusės nuolatos iškylą konfliktai ir susi- 
dūrimsi tai su rusų valdžios pareigūnais, tai atskiruose fab- 
rikuose dažnai reikalavo skubios reakcijos atsišaukimo formo- 
je, tuo tarpu rankraščių siuntinėjimas į Mažąją Lietuvą, jų 
tenai spausdinimas ir pernešimas per sieną atimdavo daug 
laiko ir: dėlto ir patys atsišaukimai dažnai nustodavo savo 
aktualumo. Taigi pasiryžta įkurti nuosava spaustuvė Vilniuje. 

Reikalingą primityvią medžiagą įsigijus čia pat Vilniuje, 
spaustuvei butą suteikė Jonas Jaks-Tiris, Vilniaus banko tar- 

nautojas - elesdietis, kuris Vilniaus priemiestyje šnipiškyje 
turėjo vadinamąjį “banko namą“, išmokėtinai paties banko 
savo tarnautojams pastatytą. Pačią “spaustuvę" sudarė dėžu- 


tė — kasa su raidėmis, stora stiklinė lenta, ant kurios buvo 
dedamas rinkinys, geležiniai rėmai rinkiniui suveržti ir du 
rankiniai voliukai — vienas dažams virš rinkinio užtepti, ki- 


tas popieriui virš rinkinio užspausti. Pirmasis volelis net buvo 
pačių “spaustuvininkų" gaminamas, išliejant jį žibalinės lem- 
pos stikliniame kaminėlyje. Prie to dar vinkelis rinkėjui ir 
dar kaikurios smulkmenos. Tuo būdu apsieita net be spaus- 
dinamosios mašinos, rinkinį atmušant net labiau primityvių 
būdu, negu kitose spaustuvėse buvo atmušamos korektūros, 
prisilaikant beveik tos pačios technikos, kurią prieš 450 metų 
vartojo spaudos judomosiomis raidėmis išradėjas Gutenbergas. 
Bet svarbiausią ir labiausiai branginamą spaustuvės dalį su- 
darė jos dekoracijos, kurios turėjo spaustuvę užmaskuoti tiek 
nuo policijos ir žandarų, tiek nuo kaimynų ir praeivių ir su- 
daryti įspūdį, kad čia gyvena patys ramiausieji piliečiai, — 
tai buvo baltos, ažurinės užuolaidos langams, kurios ne tik 
pagražindavo butą, bet ir uždengdavo jo vidų. nuo praeivių 
akių, taip pat vazonai su gėlėmis ir panašūs rekvizitai. 

ši spaustuvėlė (galbūt, kad dar ne iš karto Jaks-Tiro bute) 
pradėjusi veikti, greičiausia, tiktai 1905 m. birželio mėnesį, nes 
dar tų pačių metų gegužės mėn. išleistas Vilniaus LSDP ko- 
miteto atsišaukimas į streikuojančius odininkus buvo išspaus- 
dintas mimiografu, o birželio mėnesio Centro Komiteto atsi- 
šaukimas “Lietuvos Inteligentijai" jau turi pažymėjimą, kad 
yra išleistas nelegalioje spaustuvėje. Nors, kita vertus, netu- 
rint rankose pačių atsišaukimų, dažnai negalima būti tikram, 
ar spausdinta Prūsuose ar Lietuvoje, nes neretai ir užsienyje 
1905-1906 metais spausdinti atsišaukimai turi slaptosios spaus- 
tuvės pažymėjimą, kaip ir kiti spaudiniai, išspausdinti Lietu- 
voje (dažnai legaliose Lietuvos spaustuvėse), turi pažymėjimą 
užsienio spaustuvės. 

Savo pirmojoje sudėtyje ir aname Jaks-Tiro bute ši spaus- 
tuvė veikė apie 6-7 mėnesius, beveik išimtinai spausdinda- 
ma atsišaukimus lietuvių ir lenkų kalba (paskutinieji Vilniaus 
sulenkėjusiems darbininkams), kurių. kiti, kaip “Lietuvos In- 
teligentijai", “Atsišaukimas atminčiai Devinto Sausio“, “Bernai 
ir mergaitės“, “Jaunieji Kareiviai" ir kt. buvo spausdinami 
net skaičiuje nuo 3,000 ligi 6,000 egzempliorių, nors pilnai 
pasitikėti ir tais egzempliorių skaičiais, kurie buvo pačiuose 
atsišaukimuose pažymėti, negalima, nes neretai čia tyčia buvo 
nurodomi didesni skaičiai. ) 

Atsišaukimai buvo leidžiami vieni Centro Komiteto vardu, 
bet daugelis vieno Vilniaus LSDP Komiteto, o karštesnėmis 
metų pabaigos dienomis ir kartu su buvusiu konkurentu — 
Lenkų Socialistų Partijos (PPS) Vilniaus Komitetu — bet šie 
ati'aukimai lietė tik bendrą akciją prieš caro valdžią ir tai 
fik: paties Vilniaus ribose. 


In 


Ši spaustuvė tačiau daugiausia patenkindavo tik Vilniaus 
partijos darbą, provincijos beveik nesiekdama, ir dėlto vieti- 
nės LSDP organizacijos, kurių jau buvo beveik visur, turėjo 
tenkintis hektografuotais atsišaukimais, kurių paleisdavo Ry- 
gos, Mintaujos, Panevėžio, Kauno, šiaulių, Suvalkų, Anykščių, 
Kupiškio, Joniškio, Troškūnų ir kaikurios kitos organizacijos. 
Veikliausios šiuo atžvilgiu buvo Panevėžio ir ypač Rygos orga- 
nizacijos, kurių paskutinioji, be daugybės atsišaukimų, mėgi- 
no hektografu leisti ir laikraštėlius — vieną numerį “Revo- 
liucijos Biuletėnio“ ir du numerius (1905 m. lapkričio 10 d. 
ir gruodžio 17 d.) “Pirmyn" ir storoką rinkinėlį “Revoliucijos 
Dainų". 

Pačioje Vilniaus spaustuvėje jos nuolatiniu vedėju buvo 
pastatytas tūlas Karolis (bene Vilniaus katedros zakristijono 
sūnus — jo tikrosios pavardės dabar negaliu prisiminti), dvi 
nuolatos dirbusios lenkės darbininkės, nuolatinis spaustuvės ry- 
šininkas Antanas Čechavičius, vadinamas Fotografu, dažnai čia 
dirbdavo (kiek jam atlikdavo laiko nuo faktiško vadovavimo 
Vilniaus LSDP darbui )Steponas Kairys, Elena Brazaitytė (vė- 
liau ištekėjusi už profesoriaus botaniko Trzebinskio) ir dar 
kaikas. Greitai po Vilniaus Seimo Steponas Kairys įvedė čia 
ir mane, kada dėl augštųjų Rusijis mokyklų streikų atvykęs 
iš Petrapilio į Vilnių, kur jau aktyviai elesdiečių darbe da- 
lyvavo mano brolis Mykolas, kiek anksčiau dėl tų pačių prie- 
žasčių atvykęs iš Maskvos; aš faktiškai negalėjau niekur pri- 
tapti, nes iš viso agitatorius ir kalbėtojas buvau menkas, o 
ir parašyti ne ką tesugebėdavau, tik bepradedąs savo plunks- 
ną nedrąsiai miklinti. 

Tačiau bene gruodžio mėnesį aplink spaustuvę pradėjo 
rinktis debesiai. Nuolatos čia besilankąs Fotografas pastebė- 
jo kaikurią netvarką spaustuvės darbe. Pradėjus tyrinėjimą, 
paaiškėjo, kad Karoliu negalima visai pasitikėti, nes jis spaus- 
+uvės reikalams pavedamas lėšas iš dalies naudoja savo rei- 
kkalams, ir dar kaikurie kiti jo įtartini veiksmai, dėl kurių 

kilo įtarimas, kad jis galis ir pačią spaustuvę išduoti. Tuo- 
jau Karolis buvo nušalintas nuo darbo ir buvo sudarytas vie- 
tos komiteto teismas, kuriam pirmininkavo, kiek prisimenu, 
Kipras Bielinis, o kitais teismo nariais buvo vienas vietos or- 
ganizacijos darbininkas (pavardės nei partinio vardo neprisi- 
menu), na ir aš. Išrinkimas ir manęs, tuo laiku tik ką 
baigusio 21 metus, greičiausia buvo iššauktas tuo, kad aš vis 
dėlto turėjau šį bei tą bendra su teises — buvau teisių fa- 
kulteto studentas, kad ir dėl streikų nedaug besuspėjęs tos 
teisės paragauti. Bet man pačiam toji funkcija buvo labai 
nemaloni, kadangi šis Karolis pirmas mėgino mane įvesti į 
darbininkų tarpą ir suvesti arčiau su tais miesto žmonėmis, 
su kuriais aš, pusiau kaime (miestely) augęs, anksčiau visai 
nesusidurdavau. Pravedus tačiau detalų, kad ir slaptą tardy- 
mą, visi kaltinimai pilnai pasitvirtino ir Karolis buvo paša- 
lintas ne tik iš spaustuvės, bet ir iš organizacijos, kartu su 
anomis dviem spaustuvės darbininkėmis, dėl kurių, žymia da- 
limi, jis ir buvo anuos išeikvojimus padaręs. 

Jį pašalinus, buvo visai rimto pagrindo laukti, kad jis 
susiuostys su žandarmerija ir išduos spaustuvę. Spaustuvė bu- 
vo dėlto tučtuojau iš senosios būstinės iškelta ir visa me- 
džiaga, kartu su anomis dekoracijomis, buvo perkelta pas vie- 
ną patikimą partijos narį, fabriko darbininką, kitame Vilniaus 
priemiestyje. Kartu susirūpinta suradimu naujos, spaustuvei 
tinkamos vietos, apie kurią Karolis nieko nežinotų. Pagaliau 
bene tam pačiam Fotografui pavyko surasti tinkamas butas 
Vilniaus priemiestyje Antakalnyje, nuošalioje vietoje, gatvelė- 
je, kuri ėjo greta šv. Petro ir Povilo bažnyčios (lenkų oku- 
pacijos laikais ši gatvelė buvo panaikinta ir vėliau man ne- 
pavyko ir tos spaustuvės vietos surasti). Tai buvo dviejų 
kambarių butelis dviejų namelių kieme, su virtuve, prie pat 
sodo, einančio į kalną, per kurį buvo galima ir neišeinant 
į gatvelę susisiekti su išoriu pasauliu. čia ir buvo naujoji 
spaustuvė įkurta. 


IV 


Kadangi turėta stiprų pamatą laukti, kad Karolis mėgins 
ir naują spaustuvę susekti, tai pasistengta ją dar labiau ne- 
gu senąją užkonspiruoti, neivedant jon darbininkų iš seno- 
sios spaustuvės, kuriuos visus jis gerai pažinojo ir juos sek- 
damas, galėtų užtikti spaustuvės pėdsakus. Taigi pačioje spaus- 
tuvėje, žinoma, netikrais vardais, buvo apgyvendinti senas 
knygnešis, jau ir anksčiau nukentėjęs už lietuviškų knygų 

platinimą, bet ne Vilniuje, tik Suvalkijoje, taigi vilniečiams 
ir nežinomas, iš profesijos knygrišis Motiejus Baltusis, ir Stik- 
liūtė (įvairių, kadaise, labai populiarių “gadzinkų“ autoriaus 
Kosto Stikliaus-Liepuko sesuo). 

Butas buvo pasamdytas Baltusio vardu, kuris čia ir ati- 
darė savo “knygrišyklą", o Stikliūtė turėjo, taip pat nelega- 
lių pasu, vaidinti jo žmonos rolę, bet faktiškai būti buto šei- 
mininke, na, ir reikalūi esant, padėti ir pačioje spaustuvėje 
spausdinant. Bet kadangi jie abudu neturėjo beveik jokio su- 
pratimo apie spausdinimą (nors vėliau pasirodė puikiais čia 
darbininkais), tai buvo nusistatyta komandiruoti į spaustuvę 
ir mane, kuris anoje Šnipiškio spaustuvėje atgizeliavęs, vis 
dėlto pramoko raidžių rinkimo amato, ir aš naujoje spaustu- 
vėje buvau vienintelis rinkėjas (anie du padėdavo prie at- 
mušimo), nes ir kiti, kurie jau buvo to amato pramokę, iš 
kon:piracijos neturėjo čia visai lankytis, kad jų pripuolamai 
nepastebėtų Karolis ar kuris kitas šnipas. 

Mane Steponas Kairys aprūpino savo ranka parašytu pa- 
su, įrašytu blankoje, kuri drauge su daugeliu kitų buvo savo 
laiku paimta iš vienos valsčiaus valdybos, kada vykdant Vil- 
niaus Didžiojo Seimo nutarimus, daugelis senųjų, rusų val- 
domų, valsčiaus valdybų buvo, daugiausia vietos LSDP orga- 
nizacijų, sulikviduota. Tuo pasu turėjau vaidinti vadinamą 
švedą, t. y. pusbernį, besiruošiantį dvasinėn seminarijon arba 
vaistinėn mokiniu. Bet tuo pačiu laiku tikruoju savo pasu 
neva gyvenau kartu su savo broliu Mykolu Tilto gatvėje ir 
beveik kas dieną pietavau pas G. Liandsbergi (žemkalnį), kur 
per pietus sueidavo ir daugelis kitų (Kairys, Sirutavičius, Bu- 
gailiškis ir kiti) ir tuo būdu buvo galima nepastebimai per- 
duoti ant savęs atgabentus atsišaukimus ir kitus “spaudinius" 
ir gauti iš jų rankraščius taip, kad niekam nereikėtų be bū- 
tiniausio reikalo spaustuvės lankyti. Išimtinais atveisis, ks(a 
reikėjo skubiai pristatyti šviežiai atliktą darbą, tai atlikdavo 
Stikliūtė, kuri viską sudėdavo į krepšį maistui atnešti ir neva 
eidama į turgų nusinešdavo kur reikia. Kartais ir Fotogra- 
fas, kuris vis buvo ir šios spaustuvės ryšininkas, irgi nusi- 
nešdavo mūsų “gaminius". 

Pati spaustuvė buvo apstatyta tiek senosios spaustuvės 
baldais, dekoracijomis ir įrankiais, tiek ir tais, kuriuos iš tė< 
viškės atgabeno Baltusis. Mat, jis buvo ir labai gabus stalius, 
ilgai besiversdamas slaptu lietuviškųjų knygų ir įvairios nele- 
galios literatūros gabenimu ir slėpimu, pats buvo pagaminęs 
ir specialius tam reikalui baldus — kėdes su tuščiavidurėmis, 
atsukamomis kojomis, veidrodį taip pat su tuščiais rėmais ir 

t.t. Bendrai, tarp jo atgabentų baldų nebuvo nei vieno, kuria- 
me nebūtų kokios visai nepastebimos slėptuvės. šių baldų 1a- 
bai patogios konspiracijai savybės praturtino mūsų spaustuvę 
daugybe ir kitų rekvizitų, kurie buvo tose slėptuvėse slepia- 
mi — antspaudais, įvairiais slaptais susirašinėjimais, vėliavo- 
mis ir t.t. Vienu žodžiu, rusų žandarmerijai mus sučiupus, 
grobis būtų buvęs neblogas, bet ir mūsų jie būtų nepaglostę. 

Nauji žmonės, kuriems buvo pavestas vis dėlto atsakomin- 
gas darbas, puolėm į ji visa energija. Nors dirbome tiktai 
trys (tik kartais kiek padėdavo Fotografas), bet norėjome ir 
kitiems parodyti, kad darbą atliekame neblogiau už senąją 
spaustuvę. Visas rinkimo darbas buvo pavestas man vienam, 
taip pat ir korektūros, bet spausdinome kartu visi trys, ati- 
tinkamai darbu pasidaliję — aš tepdavau rinkinį tepalu, Stik- 
liūtė užmesdavo popierių, Baltusis jį prispausdavo volu, pas- 
kiau kita ranka vienas mudviejų atmesdavo atmuštą spaudi- 
nį, kitas jį pakabindavo virvelėje išdžiovinti ir taip toliau. 
Nors tai buvo labai primityvi spausdinimo technika, vis dėl- 
to ilgainiui taip įgudome, kad sugebėdavom į valandą atmuš- 
ti ligi 400-600 atsišaukimų. O kada Baltusio sumanumu ir iš- 
radingumu pavyko spausdinimo techniką dar patobulinti (pa- 
šalinti gėdulo rėmus spaudinio kraštuose), tai išoriai mūsų 
spaudiniai tiek susitvarkė, jog kiti netikėjo, kad tai atmuša- 
ma slaptoje, 0 ne normalioje spaustuvėje. 


Vv 


Man, neįpratusiam, vos vieną mėnesį prieš tai anoje 
spaustuvėje praktikavu:ziam rinkėjui, rinkimo darbas imdavo 
daugiausia laiko, tai ir per visus keturis spaustuvės veikimo mė- 
nesius pavyko vos apie dvidešimt įvairių smulkių spaudinių 
atmušti. Žymi jų dalis buvo skiriama vien Vilniaus ir Kauno 
miestų darbininkams ir dėlto buvo spausdinama lenkų kalba. 
Daugumas lietuviškųjų atsišaukimų buvo skiriama provincijos 
organizacijoms ir nešiojo jų parašus. Zarasų LSDP organiza- 
cijos vardu išspausdinome atsišaukimą “Darbininkai ir Vals- 
čionys", kuriame buvo pažymėta, kad jo i“'spausdinta net 
5,000 egzempliorių, bet tame egzemplioriuje, kuri buvau per- 
davęs partijos archyvui, mano ranka buvo atžymėta, kad iš 
tikro spausdinta tik 400 egzempliorių. Mat, jau tuomet turė- 
jau šiokį toki palinkimą prie bibliografijos, kuri vėliau pasi- 
darė didžiausia mano gyvenimo aistra, tai ir visuose tos spaus- 
tuvės darbo egzemplioriuose, kuriuos siųsdavau archyvui, at- 

žymėdavau tikrąjį tiražą — po kelių dešimčių metų, gavęs 
į savo rankas to archyvo medžiagą, galėjau nustatyti iš tų 
mano pažymėjimų ir tikrąjį egzempliorių skaičių. Atsišauki- 
mas “Visiems Panevėžio darbininkams“ buvo išleistas Pane- 
vėžio organizacijos vardu. Kiek prisimenu, ir keturi lietuviški 
atsišaukimai, išleisti Petrapilio LSDP organizacijos vardu, irgi 
buvo mūsų spaustuvėje atmušti, nors kituose jų buvo pažy- 
mima, kad jie yra atmušti neegzistavusioje tos organizacijos 
spaustuvėje. Atsišaukimas lenkų kalba iš 1906 m. kovo 29 d, 
lygiai taip pat, kaip ir gegužinis atišaukimas, buvo atmušti 
iš tų pačių rinkinių dvigubai — dalis Vilniaus komiteto pa- 
rašu, o kita Kauno — pirmame pažymėta, kad ir Vilniui ir 
Kaunui išspausdinta po 2,000 egzempliorių, bet aname archy- 
viniame egzemplioriujeę mano buvo ištaisyta, kad Kaunui 
spausdinta tiktai 300 egz. 

Senoje spaustuvėje, kaip jau minėta, dalis Vilniui ski- 
riamų atsišaukimų buvo leidžiama bendrais LSDP ir PPS pa- 
rašais. Naujoje buvo atmuštas vos tik vienas toks atsišauki- 
mas ir tai tik pačioje spaustuvės veikimo pradžioje, nes vė- 
liau, kiek prisimenu, su lenkais jau jokios bendros akcijos ne- 
vesta. Užtat keletą smulkių spaudinėlių (revoliucinių eilėraš- 
čių ir atsišaukimų) atmušėme draugiškai pasitarnaudami gu- 
dų “revoliucinei hromadai“ ir gudiškai. Tuos gražius revoliu- 
cinius eilėraščius, labai tuo laiku Vilniuje išpopuliarėjusius, 
rašė išgarsėjusi gudų “Ciotka“ Paškevičiūtė-Kairienė (pirmoji 
S. Kairio žmona). Dalį tų spaudinių mes pažymėdavome LSDP 
parašų ir jie buvo platinami per mūsų organizacijas, kitą 
dalį atiduodavome gudams su jų parašu. Paraginti tų eilė- 
raščių pasisekimo, pradėjome ir patys spausdinti atskiruose 
lapeliuose eilėraščius savo žmonėms. Vieną tokį iš lenkų kal- 
bos į lietuvių kalbą išvertė mano brolis Mykolas (“Ant bari- 
kadų"), kuris kitą, pavestą gegužės pirmosios šventei, išvertė 
iš rusų kalbos į lenkų (“Swieto pracy i swobody“). Buvome 
išspausdinę ir keletą kitų lietuviškų revoliucinių, daugiausia 
verstinių, eilėraščių, kurie anuo laiku buvo net labai popu- 
liarūs kaimo organizacijų jaunimo tarpe. 

Bet tuo pačiu laiku, kada mes dirbome Vilniuje, ir šiau- 
lių organizacija panorėjo su mumis konkuruoti ir įtaisė nuo- 
savą spaustuvėlę. Ji veikė ir buvo slepiama kito mano bro- 
lio (Viktoro) kambarėlyje šiauliuose. Ir jis, kaip mudu su 
Mykolu, dėl tų pačių streikų apleido Petrapilį, kur jis tuo 
laiku buvo Technologijos Instituto studentas, bet grįžo ne į 
Vilnių, kaip mes, bet į šiaulius, kur vertėsi pamokomis, kurių, 
kaip buvęs geriausias tos gimnazijos mokinys, turėjo tiek, kad 

ne tik pats gerai išsilaikydavo, bet ir mus Vilniuje išlaiky- 
davo, kad galėtume nesivaržydami materialinėmis sąlygomis, 
negulėdami ant partijos pečių, verstis politiniu darbu. Bet ir 
jis greta įsitraukė į revoliucinį darbą, sąmoningai pasisam- 
dė kambarį tame pačiame kieme (ar net tame name), kur 
gyveno žandarų rotmistras, ir čia pat, po jo šonu, savo kam- 
baryje įtaisė spaustuvėlę, žinodamas, kad žandarmerijai nie- 
kados neateis galvon jos jieškoti po pat jų viršininko nosimi. 
žinau tik keturis, toje spaustuvėje išspausdintus, šiauliu or- 
ganizacijos atsišaukimus. Visi jie buvo išleisti (1906 m. M. B.) 
kovo mėnesį maždaug po 500 egzempliorių kiekvienas. Gal jų 
buvo ir daugiau, tačiau pačią spaustuvėlę teko patiems jos 
vedėjams greitai sulikviduoti sąryšyje su kitais šiauliečių dar- 
bais ir bylomis (Glemžos ir kitų sumanymas pulti kalėjimą 
atmušti suimtiesiems ir kt.). 

Kadangi Vilniaus spaustuvė žymia dalimi patenkindavo 
metų pradžioje ir vietinių organizacijų pareikalavimus, tai pa- 
lyginti su 1905 metais bendras skaičius hektografuotų atsišau- 
kimų 1906 metais buvo daug mažesnis. Čia, žinoma, turėjo 
įtakos ir bendra reakcija, 1906 m. ypatingai smarkiai veikusi 
provincijoje, kur buvo suimta, kitur ir nužudyta, nemaža ak- 
tingiausių vietos organizacijos narių, kurių kiti net turėjo bėg- 
ti į Vakarų Europą ir į Ameriką. Čia, be abejo, padarė įta- 
kos ir atsiradimas savos legalios spaudos (“Naujosios Gady- 
nės") Vilniuje, kuri žymiai palengvino vietinių organizacijų 
darbą, paliuosuodama jas nuo reikalo leisti įvairiais vietos rei- 
kalais atskirus hektografuotus lapelius, kai buvo galima ap- 
rašyti legalioj korespondencijoj. 


VI 


Baltusiui su Stikliūte ir manim baigiant Vilniaus spaus- 
tuvėje spausdinti gegužinį atsišaukimą (taigi apie pusę ba- 
landžio mėnesio senojo stiliaus, tik berods dar iš devyniolik- 
to amžiaus pabaigos paveldėta tradicija ne 18, bet 19 balan- 
džio senojo stiliaus, nors tarp naujojo ir senojo — rusiško 
— stiliaus nuo 1900 metu kovo 1 d. buvo ne 12, bet 13 die- 
nų skirtumas), staiga pavakare įpuolė į spaustuvę Fotogra- 
Tas su žinia, kad pas mus eidamas jis pastebėjo ta pačia 
gatve besivalkiojantį aną Karolį iš senosios spaustuvės, kuris, 
greičiausia, matė, į kurį kiemą Fotografas pasuko. Karolis ži- 
nojo, kad Fotografas palaiko ryšius su spaustuve. Na, reiškia, 
spaustuvė demaskuota. Kadangi rusų žandarmerija paprastai 

kratų dienos metu nedarė, o tam reikalui pasirinkdavo naktį 
ar ankstyvą rytą (kaip ir carinių žandarų mokiniai, toli savo 
mokytojus pralenkę, įvairūs bolševikiniai čekistai, enkavedis- 
tai ir panašūs), tai, apsvarstę keturiese padėtį, nusistatėme 
kiek galima greičiau pabaigti spausdinti pradėtą atsišaukimą, 
o Fotografą per kalnus pasiųsti pranešti apie padėtį kam rei- 
kia, kad sumobilizuotų kiek jėgų, kurios mums padėtų, pasi- 
naudojus tamsa, išgelbėti spaustuvės medžiagą ir turtą, jei 
ligi tam laikui jau čia nepasirodys žandarai su policija. 

Diena buvo lietinga, apsiniaukusi, bet jau pavakare pasi- 
rodė visa “armija" padėjėjų. Kiek atsimenu, čia buvo Kairys, 
Fotografas, mano brolis Mykolas, jo sužadėtinė (vėlesnioji žmo- 
na), jos sesuo (bolševikų ištremta į Sibirą) ir jos brolis 
gimnazistas. Taigi su mumis viso devyni žmonės. Patylomis, 
besislėpdami nuo kaimynų ir pasinaudoję smarkiu lietumi, 
dėl kurio nieks iš kaimynų neapleisdavo buto, iškeldami daik- 
tus per langą, kuris buvo atsuktas į sodą pakalnėje, greitai 
perkėlėm per kalną visą spaustuvę, nepalikdami nei vieno 
daiktelio ir dėl viso ko atidarę langines, kad iš ryto pabudę 
kaimynai neatkreiptų dėmesio į tai, kad mūsų bute per ilgai 
langinės yra uždarytos. Visą turtą sukrovėm brolio sužadėti- 
nės motinos bute ir čia pat ant grindų visi sugulėme, pasiu- 
tiškai pavargę nuo bėgiojimo per kalną. 

Iš ryto iš kaimynų (mūsų naujoji slėptuvė buvo vos už 
kelių namų nuo senosios) išgirdome, kad mūsų baimė buvo 
pamatuota — žandarai tikrai anksti rytą buvo spaustuvėje 
apsilankę, bet radę visai tuščią butą, kur ir langų užuolai- 
dos buvo nuimtos (kaip jau anksčiau sakyta, tai buvo mūsų 
brangiausias “turtas"), konstatavo, kad “paukšteliai jau išlė- 
kė". Tačiau po keliolikos metų man teko sužinoti ir tos is- 
torijos pabaigą. Man pirmojo pasaulinio karo metu' tarnau- 
jant sumobilizuotam rusų kariuomenėje, teko kartą kelių jau- 
nų tokių pat kaip aš sumobilizuotų karininkų būrelyje pasa- 
koti šios spaustuvės veikimo ir likvidavimo istoriją. Tik stai- 
ga vienas iš mano klausytojų, štabskapitonas Adrianovas pa- 
šoko ir sušuko: “Kad tave velniai! Tai dėl tavo neatsargu- 
mo aš tuomet buvau įkliuvęs!“ štai kas pasirodė. Policija su 
žandarais, mūsų spaustuvės nesuradę jiems nurodytoje vieto- 
je, paabejojo, ar jiems Karolis nurodė teisingą kiemą, kuria- 
me toji spaustuvė yra. Taigi, dėl viso ko, viename kieme nie- 
ko neradusi, nuėjo į gretimą kiemą ir ten nelauktai sučiu- 
po pilnu tempu dirbančią, gerai užkonspiruotą rusų eseru 
(socialistų revoliucionierių) Vilniaus organizacijos spaustuvę, 
kurios vedėju buvo kaip tik anas vėlesnysis štabskapitonas 


340 


Adrianovas. Spaustuvė buvo paimta, visi joje dirbę suareštuo- 
ti, tiek tiktai, kad tam pačiam Adrianovui kitą dieną pavyko 
pro langą iš policijos nuovados iššokti ir pabėgti. Tuo būdu 
pasirodė, kad keletą mėnesių dviejuose gretimuose kiemuose 
veikė, viena apie kitą nieko nežinodamos, dvi įvairių orga- 
nizacijų slaptos spaustuvės. 


VII 


Spaustuvės išgelbėta medžiaga vėliau buvo perkelta pas 
vieną netoli gyvenantį darbininką, bet vėliau pačią spaustu- 
vėlę, be kitų rekvizitų, aš su Fotografu atvirai pernešėme į 
kitą miesto priemiestį. šią operaciją atlikome visai atvirai. 
Fotografas sudėjo kasą su raidėmis, kaip tapytojų dėžę (jis 
pats buvo kilęs iš žinomos Vilniaus tapytojų Slendzinskių šei- 
mos ir buvo su tapytojų rekvizitais gerai apsipažinęs), aš su- 
vyniojau kitą medžiagą, taip pat iš viršaus dažais gerokai 
suteptą, ir abudu, lyg du menininkai, atvirai nužygiavome 
didžiausia Jurgio (lietuvių Gedimino) gatve, šnekučiuodamie- 
si ir besiginčydami ir tyčia ginčams tęsti sustodami prie 
kiekvieno gatvėj policininko, kuriam, žinoma, nė į galvą ne- 
galėjo ateiti, ką neša tie dienos metu prie jo sustoję, susigin- 
čiję, gerokai apdriskę, jaunuoliai. 

Tačiau, matyti, iš Karolio policija turėjo žinių, kad su 
ta spaustuve turėjome abudu su broliu ką bendro ir praėjus 
nuo tų įvykių keleriems metams, didelis policijos būrys stai- 
ga apsupo mūsų tėvų namelius Viekšniuose (tuo laiku nei 
vieno iš mūsų ten nebuvo) ir kelias valandas atydžiausiai 
jieškojo ten spaustuvės ir net buvo pasiryžę kaip tos spaus- 
tuvės dalį pripažinti dešroms gaminti prietaisą — žinoma, 
nieko nesurado, nes ten spaustuvės niekados ir nebuvo. 

Norėdamas užsikonspiruoti nuo Karolio, aš nuo to laiko 
pradėjau nešioti barzdą, o Baltusis buvo apleidęs Vilnių. Ta- 
čiau vėliau jis vėl Vilniuje ikliuvo, buvo nuteistas Sibiran iš- 
tremti ir ten išbuvo eilę metų ligi 1917 m. pabaigos. Grįžęs 
iš ištrėmimo į Maskvą jau po bolševikų perversmo, jis susir- 
go ir 1923 m. mirė badu Maskvoje, žinant apie jo tragišką 
padėtį Kapsukui, kuris tyčia jam davė mirti, neteisingai jį 
įtardamas, kad tuo laiku, kada jis buvo suimtas Vilniuje, 
būk per tardymą ir apie Kapsuką prasitaręs, dėlko šis ir buvęs 
vėliau suimtas. 

Man vėliau ilgesniam laikui Vilnių apleidus, neturiu tik- 
rų žinių, koks buvo vėlesnis tos spaustuvės likimas. Tiek te- 
žinau, kad pastoviai ji jau nebefunkcijonavo, tik laikas nuo 

laiko ten buvo atmušamas vienas kitas atsišaukimas.* Bet, tei- 
sybę pasakius, vėliau jau ir nebuvo tikro reikalo slaptą 
spaustuvę laikyti. Mat, nuo 1906 m. gegužės mėn. LSDP pra- 
dėjo Vilniuje leisti legaliai spausdinamą savaitraštį “Naująją 
Gadynę" (1907-1908 m. virtusią “Skardu" ir “Žarija") ir gre- 
ta jos lenkų kalba “Echo" (vėliau virtusį “Topor"), tai nors 
redakcijai ir tekdavo nuolatos susidurti su cenzūra, su pas- 
kirų laikraščių numerių konfiskavimu, bet vis dėlto galima 
buvo atvirai spausdinti daugelį tokios medžiagos, kuriai anks- 
čiau reikėjo nelegalios spaudos. Bet ir tokios rūšies rašiniai, 
kurių jau jokiu būdu nebuvo galima dėti į legalią spaudą, 
buvo dabar atmušami daug paprastesniu ir nepavojingų bū- 
du. Būtent, dėl legaliosios spaudos leidimo buvo užmegsti 
santykiai ir su legaliomis Vilniaus spaustuvėmis, kurios, pri- 
reikus, už pinigus pačios slaptai spausdindavo ne tik atsišau- 
kimus, bet ir laikraščius. Pavyzdžiui, pirmasis “LSD Partijos 
žinių" numeris, pažymėtas 1906 metų liepos mėnesiu ir iš- 
leistas lygiagreta su lenkiškomis “Wiadomošci Partyjne", nors 
jame pažymėta kaipo leidimo vieta Londonas, bet faktiškai 
buvo išspausdintas Vilniuje M. Kuktos spaustuvėje, toje pa- 
čioje, kur tuo laiku buvo spausdinama ir kunigo Ambrazie- 
jaus “Šviesa“. Kaikurie kiti nelegaliniai spaudiniai buvo 
spausdinami Bajevskio spaustuvėje Vilniuje, kur juos rinkda- 
vo ir atmušdavo pats spaustuvės savininkas Bajevskis, darbo 
dienai pasibaigus ir kitiems spaustuvės darbininkams išsiskirs- 
čius. 

Tik kiek vėliau, iš dalies privačia iniciatyva, buvo įtaisy- 
ta nelegali spaustuvėlė Suvalkijoje, kurioje 1908-1909 m. Z. 
Aleksa išspausdino penkis numerius “Darbininkų Žodžio“ (vė- 
liau Aleksa buvo visai nukrypęs į dešinę, į bolševikus, bet ir 
jiems pagaliau neįtiko ir buvo berods jų pačių likviduotas). 
Šiai “Darbininkų Žodžio" spaustuvei raides įsigyta Suvalkų val- 
dinėje gubernijos spaustuvėje, kitą reikalingą spaustuvei me- 
džiagą pagamino Kauno šmidto fabriko darbininkai. Pradžio- 
je ji dirbo Pagramdų kaime pas žiūrį. Paskiau buvo perkel- 
ta į Marijampolę, o Aleksą žandarmerijai areštavus ne pačio- 
je spaustuvėje, ją iškelta į Gižų valsčiaus Rimavičių kaimą 
pas Bielskį, kur retkarčiaus joje buvo spausdinami jaunimo 
atsišaukimėliai. Pirmojo pasaulinio karo metu ten Pranas Lin- 
gis spausdino atsišaukimus prieš vokiečių okupaciją, bet grei- 
tai jų policijos buvo suimtas. 


* Kurį laiką rinkta ir spausdinta dar kurpiaus B. Wierzbickio 
(Verbylos) bute Užupyje. M. B-ka. 

30. 1883 M. “LIETUVOS MOTINELĖ“! 


Dar daug tebėra nenušviestų praeities lapų. Kartais vieną 
kitą tų lapų pavyksta atskleisti, kokį nežinomą dokumentą su- 
radus. Bet tais laikais konspiracijos sumetimai vertė dažniausia 
naikinti viską, kas galėtų ką sukompromituoti valdžios akyse. 
Delto taip maža, palyginti, ligi šiol surasta ir atskleista. 

Kauno gubernatoriaus archyve K. Jablonskis buvo suradęs 
vieną tokių praeities dokumentų, kuris ligi šiol niekam nebuvo 
žinomas. 

1883 m. spalių 13 d. Telšių miesto gydytojas Juozas šim- 
kevičius buvo iš pašto gavęs jo vardu iš Mažeikių atsiųstą 
lenkišką atsišaukimą. Bijodamasis kokios provokacijos, jis tuč- 
tuojau tą atsišaukimą perdavė vietos policijai, o ši, jį išver- 
tusi į rusų kalbą, pasiuntė gubernatūrai, ir tokiu būdu atsi- 
šaukimas pateko į Kauno gubernatoriaus archyvą. 

Čia pateikiamas jo, išversto lietuviškai, tekstas. 


“Lietuvos dvarininkams 
Atsišaukimas. 

Ponai dvarininkai. Sunkiomis sąlygomis lietuvių tauta au- 
go. Tautinį jos įsisąmoninimą trukdė toji augštesnioji kultūra, 
su kuria jai teko susidurti, ir lenkų kalba. Dar labiau ją varžė 
baudžiavos jungas, kurį eilę šimtmečių teko lietuviams ant sa- 


1 Pirmą kartą buvo išspausdinta “Mūsų Senovėje" 192111 p. 
63-64. 

vo pečių vilkti, ir ekonominis nesavarankiškumas, nuo kurio 
ji vos dabar išsilaisvina. Pagaliau smarkiai varžė ir rusų valdžia 
su jos trėmimų sistema, lietuvių literatūros persekiojimu ir 
politine vergove. Tokiomis sąlygomis normali krašto raida nė- 
ra galima. 

Visiems savo tautą mylintiems lietuviams visų pirma turi 
rūpėti tautos švietimas ir jos gerovė. To tikslo siekdami, tu- 
rime pradėti kovą prieš viską, kas tam stato kliūtis. Dabar- 
tiniais laikais fizine pajėga priešintis neįmanoma, todėl visų 
pirma turime kelti tautos švietimą. . 

Tautos dvasia yra angštai su jos kalba surišta; ta kalba 
ir tenka naudotis, jei norime, kad būtume suprasti. 

švietimui pakelti būtinoji sąlyga yra literatūra liaudies 
kalba. Tokios literatūros ligišiol neturėjome daugiausia dėlto, 
kad rusų valdžia yra uždraudusi spausdinti lotynų raidėmis, 
kurias vienas lietuvių liaudis tepažįstanti. šią kliūtį turime bū- 
tinai pašalinti. Vienintelis kelias, kuris į tą veda, yra mūsų 
knygų spausdinimas užsienyje ir jų platinimas mūsų krašte. 


Būdami tikri, kad paskiri žmonės tokio darbo vieni nepa- 
jėgs atlikti, mes įsteigėm “Lietuvių Motinelės“ draugiją, kuri 
kaip tik minėtąjį sau tikslą užsibrėžė. 

Neįmanoma panašių sumanymų įvykdyti neturint didelių 
lėšų. Todėl mes ir kreipiames į visus, kam tik tautos gerovė 
rūpi, kad kiekvienas iš jų sulig savo išgalėmis, tą darbą pini- 
gais paremtų. O jau visą technikinį darbą mes patys imsimės 
atlikti. 

Leidinių turinio šiuo tarpu negalima nustatyti. Bet mes 
imsime dėmesin gamtos mokslus (higieną, mediciną, agronomi- 
ją ir t.t.) ir politiką. 

Ekonomijos srityje turime galvoje gamintojų ir vartotojų 
bendroves. Politikos srityje kreipsime ypatingą dėmesį į tautos 
persekiojimo priežastis ir į kelius, kurie iš tos padėties išveda 
ir į solidarumą su lenkais, gudais ir latviais.“ 

Tai toks to atsišaukimo turinys. Niekur neteko užtikti tos or- 
ganizacijos pėdsakų ir visai galimas daiktas, kad tai tebuvo 
vieno kokio asmens sumanymas, taip nerealizuotas ir likęs. 
Tiktai vienas dalykas čia puola į akis — čia pateiktos veikimo 
programos punktai beveik pilnai atitinka ir tą programą, kurią 
tais pačiais metais mėgino vykdyti šliūpas, redaguodamas 
Aušrą. 

31. DAR APIE PROVOKATORIUS! 


J. Vilkaičio “Naujienose" išspausdintuose prisiminimuose 
“Provokatoriaus sekimas“ yra patčikta ir kiek naujų faktų iš 
caristiniais ir vėlesniais laikais vieno pavojingiausiųjų mūsų 
provokatoriaus, Alfonso Mickevičiaus, veiklos. 


Savo laiku ir man teko susidurti su jo veikimu dar caro 
laikais ir paskiau padėti atskleisti jo vaidmeni. Mat, jau nuo 
jaunų dienų likimas mane buvo suvedęs su įvairių provokato- 
rių demaskavimo darbu. Vienerius savo gyvenimo metus net 
pilnai buvau tam darbui atidavęs. Dar jaunas būdamas, 1906 
m. buvau paskirtas slapto LSDP teismo Vilniuje nariu, kada 
reikėjo demaskuoti prieš tai slaptoj spaustuvėje dirbusio tulo 
Karolio (Vilniaus katedros zakristijono sūnus, tik jo pavardės 
dabar neprisimenu) vaidmenį. Teisme paaiškėjo, įog šis Karolis 
jau buvo virtęs apmokamu policijos agentu, tik jam jo pro- 
vokacija nepavyko, nes susvėta laiku prieš ją apsidrausti. Po 
kelerių metų vėl tame pačiame Vilniuje teko dalyvauti panašia- 
me teisme, kada dr. A. Domaševičius buvo pakaltinęs provoka- 
cija Praną Eidukevičių. Nors Eidukevičius veikloje daugkas teis- 
mui atrodė įtartina, tačiau teismas pripažino Domaševičiaus kal- 
tinimą nepagrįstą, nes nebuvo jokių to kaltinimo tvirtesnių 
įrodymų. Negi buvo galima skelbti ji provokatoriu vien dėl to, 
kad jis dažnai sugebėdavo sausas išlįsti iš vandens ir neįkliū- 


1 Pirmą kartą spausdinta “Naujienose 1950 Nr. 252 ir 253. 

davo ten, kur kiti patekdavo į policijos rankas. Jis ir pats, 
patekęs į policijos nagus, sugebėdavo greitai pasprukti. 

Tie du atvejai buvo kaip ir įžanga į mano tuo reikalu 
daug platesnį darbą. Pirmajam karui pasibaigus, pats nusidemo- 
bilizavęs, nes nebuvo kas mane demobilizuotų, iš Rumunijos fron- 
to buvau atvykęs į Maskvą, kur 1918 m. negaudamas kokio 
darbo, kuris man būtų galėjęs pragyvenimą garantuoti ligi tam 
laikui, kada pavyks grįžti į Lietuvą, stojau dirbti į vad. “Lie- 
tuvos komisariatą“, kuriam tuo laiku vadovavo Kapsukas. Iš 
čia tuojau buvau pasiųstas į Orlo miestą, nes buvo gauta ži- 
nių, kad ten buvo išlikęs Vilniaus žandarmerijos ir žvalgybos 
(vad. ochranos) archyvas, kurį 1915 m. maskoliai buvo iš 
Vilniaus evakuavę. Ir tikrai, vienos arklidės pastogėje pavyko 
užtikti to archyvo liekanas, bet jau gerokai sužalotas. Mat, 
vietos gyventojai nieko apie tą archyvą nežinojo ir dėl to po 
1917 m. vasario revoliucijos, Orle gyvenę civiliškai persirengę bu- 
vę Vilniaus ochranos agentai slaptai tą archyvą lankydavo ir 
sistemingai jį naikindavo, kad iš jo nieks negalėtų susekti jų 
pačių ir kitų buvusių caristinių agentų, apie kuriuos archyve 
būtų galima surasti apsčiai medžiagos. Jie plėšė ir ardė bylas, 
bet nieko neišnešdavo, kad kas jų nepastebėtų. Bet tų bylų 
buvo tokia daugybė, kad tie agentai nesugebėjo visko sunaikin- 
ti, ypač kad suplėšytos bylos pridengė ištisus sluogsnius ne- 
paliestų raštų. Iš pačių suplėšytų bylų, viską  sudėliojus 
ir sutvarkius, galima buvo daugumą dokumentų atstatyti. 

Taigi tokį grobį užtikęs, viską sudėliojau į maišus, nei 
mažiausio net popiergalio nepalikęs, ir visą tai atgabenau į 
Maskvą. Čia visi tie maišai buvo sudėti Palašovo skersgatvyj 
buvusioje Lietuvių Komiteto patalpoje ir buvo pavesti mano 
žiniai, man davus padėjėju vieną mašininkę. čia ir teko man 
dirbti beveik ištisus metus, tiek iš tų dokumentų ir jų lie- 
kanų atskleidžiant įvairius provokatorius, tiek ir nurašant įvai- 
rius įdomešnius dokumentus, nušviečiančius Lietuvos vidaus 
gyvenimą beveik nuo pat 1863 m. sukilimo pabaigos ir turinčius 
mums mažesnę ar didesnę istorinę reikšmę. Tų dokumentų ko- 
pijas ir kiek autentikų man pavyko vėliau atgabenti į Lietuvą 
ir jų nemaža vėliau paskelbti J. Tumo redaguotoj “Mūsų 
Senovėje" ir kitur arba sunaudoti kitiems savo rašiniams. Ta- 
čiau mano svarbiausias darbas buvo aiškinimas provokatorių, 
nes to iš manęs reikalavo ir mano viršininkai. Mano sudaryti 
veikusių Lietuvoje provokatorių ir šnipų sąrašai, kartu su to- 
kiais pat sąrašais, sudarytais kitose Rusijos gubernijose, po ei- 
lės metų Maskvoje buvo išspausdinti. Tačiau knyga tučtuojau 
buvo čekos konfiskuota, nes paryškėjo, kad visi tie caristiniai 

provokatoriai senai jau tarnauja tos pačios bolševikinės čekos 
agentais ir ypač yra čekos branginami, kaip geri savo srities 
specialistai. 

Pats provokatorių aiškinimas nebuvo lengvas. Visuose susi- 
rašinėjimuose jie tebuvo vadinami tam tikrais slapyvardžiais. 
Kada atskiroms žandarų žinyboms tekdavo apie juos savitar- 
pyje ar su kitomis valdžios įstaigomis susirašinėti, tai jų var- 
dai ir pavardės visada būdavo užšifruojami, patys šifrai, sau- 
gumo sumetimais, būdavo keičiami du kartus per metus. Bet 
gerai mokėdamas rusiškai, ilgainiui sugebėjau visus tuos šif- 
rus išskaityti ir tuo būdu sudaryti apipilnį Lietuvos provokato- 
rių ir įvairių šnipų ir skundikų sąrašą. Sunkiau buvo su tais, 
dėl kurių neišliko jokio susirašinėjimo ir kurie tebuvo minimi 
tik savo žandariškais slapyvardžiais. Bet visus tuos, kurie mano 
buvo atskleisti, o tokių buvo daugiau kaip tūkstantis, sura- 
šiau į atskirą knygutę, mano pavadintą “Judošių maišu“. Ji 
1918 m. buvo Voroneže išspausdinta sutrumpinta forma ir len- 
kiškame vertime. Jo lietuvišką, daug pilnesnį originalą, 1919 m. 
lenkai sunaikino Vilniaus spaustuvėje. 

Šį archyvą betyrinėdamas, gavau teisę naudotis ir Suvalkų 
gubernijos žandarų archyvu, kuris buvo sudėtas Maskvos istori- 
niame muziejuje. Mat, tuo pačiu laiku, kada Vilniaus archyvas 
dėl karo buvo evakuotas iš Vilniaus į Orlą, Varšuvos generolo 
gubernatoriaus ir Varšuvos žandarmerijos archyvai, kurie ap- 
ėmė ir Suvalkų gubernijos bylas, iš Varšuvos buvo atgabenti 
į Maskvą ir ten minėtame muziejuje sudėti, tiek tik, kad 
vasario revoliucijai prasidėjus nieks iš buvusių tos žandarmerijos 
agentų negalėjo tų archyvų lankyti ir jie išliko sveikutėliai. Ir 
buvusiame Suvaikų gubernijos archyve pavyko išaiškinti ab- 
soliučiai visus ten veikusius provokatorius, nes, be bylų, ten 
buvo išsaugota ir visa piniginė atskaitomybė, net su pakvita- 
vimais pačių provokatorių, kada jiems buvo mokami judošių 
grašiai, nors ir čia jie pasirašydavo ne tikromis pavardėmis, bet 
žandariškais slapyvardžiais. Tarp kito ko iš tų Suvalkų archy- 
vų paaiškėjo, kad pvz. karo metu Maskvos lietuvių studentų 
tarpe buvo net du apmokami žandarų agentai — Judzentavičius 
(miręs 1916 ar 1917 m.) ir Treigys (abudu užnemuniečiai lie- 
tuviai). Taip pat čia pavyko išaiškinti ir vieną buvusį “šviesinin- 
ką", kuris už veikimą Marijampolės “šviesoje" buvo suimtas 
ir prigrąsintas vedusio tardymą žandaro, sutiko tarnauti žan- 
darmerijai slaptu agentu. Tuojau fiktyviai įdavęs eilę jaunimo 
kuopų narių, buvo po to išleistas iš kalėjimo ir gaudamas mė- 
nesinį 10-15 rublių atlyginimą, nuolatos, bent ligi 1914 metų, 
informuodavo žandarmeriją apie jaunimo kuopų veikimą. Dėl to 

nemaža buvo suimama jaunimo kuopų narių, nors žymia da- 
limi tas jo įdavinėjimas buvo vien tiktai muilinimas žandarams 
akių pateisinti savo gaunamai algai, neretai nukreipiant žan- 
darus prieš žmones, kuriems tie nesugebėdavo sukurti didesnių 
bylų. Tai buvo buvęs Marijampolės knygryšis V.L., kuris keletą 
metų žandarų sąrašuose figuruodavo slapyvardžiu “Franc". Pas- 
kiau staiga tas Franc pranyko ir atsirado naujas provokato- 
rius “Svetlyj". Ilgai jo negalėjau išaiškinti, kol nesuradau vie- 
no pakvitavimo gautai algai, kuriame buvo padėtas parašas — 
“Franc onže Svetlyj" — taigi tai buvęs tas pats asmuo, ku- 
riam kaž kokiais sumetimais patys žandarai pakeitė slapyvar- 
dį. Kai kuriuos jį liečiančius dokumentus savo laiku buvau 
paskelbęs “Mūsų Senovėje“. 

šiaip gi Suvalkijoje tų provokatorių, tiek lietuvių, tiek 
ypač žydų, buvo gerokai. Apie vieną jų, taip pat mano surastą 
Suvalkijos apmokamų provokatorių tarpe, mūsų tremtinių spau- 
doje įdomių žinių buvo paskelbęs A. Kelmutis. 

Buvusiose Kauno ir ypač Vilniaus gubernijose daugiausia 
provokatorių buvo žydų tarpe. Jų vienas, kurio pavardės do- 
kumentiniai nepavyko atskleisti (neabejotinai bolševikmečiu vir- 
tęs kokiu žymiu čekos veikėju) dirbo žydų Bundo Centro Ko- 
mitete, iš Vilniaus ochranos gaudamas augščiausią Lietuvoj pro- 
vokatoriams mokamą atlyginimą, būtent 75 rublius į mėnesį. 
Bet lietuvių provokatorių tikra to žodžio prasme (taigi neskai- 
tant daugelio pripuolamų skundikų) buvo palyginti nedaug. Vie- 
nu seniausiuoju, veikusiu dar XX amžiaus pradžioje, buvo K. 
Petrusevičius, kuris 1907-1908 m. Kauno gubernijos valdybos lė- 
šomis Kaune buvo išleidęs devynis numerius “dvisavaitinio po- 
litiškai - tautiško - krikščioniško - demokratiško" laikraščio “"Teisy- 
bės", kuri kartu dėjosi ir marijavitų organu. šis Petrusevičius 
XX a. pradžioje už pinigus informuodavo Vilniaus žandarmeri- 
ją apie lietuvių sąjūdį, bet pats neturėdamas jokių ryšių su lie- 
tuviais veikėjais ir pačiame tame sąjūdyje nesiorientuodamas, 
pripasakodavo žandarams visokių niekų. Pvz. jis buvo juos iš 
“tikrųjų šaltiniu“ painformavęs, kad Lietuvos Socialdemokratų 
Partijos Centro Komitetą sudaro dr. A. Domaševičius, dr. A. 
Vileišis ir kunigas Juozas Ambrozevičius (Ambraziejus). Ir šios 
trys baisiųjų “revoliucionierių? pavardės, kurių tarpe tikrai at- 
spėtas tebuvo dr. Domaševičiaus vaidmuo, keletą metų figuruo- 
davo spausdintuose metiniuose žandarmerijos pranešimuose vi- 
daus reikalų ministerijai apie politinių jų prižiūrimų guberni- 
jų buitį, O patys “kaltininkai" - dr. A. Vileišis ir kun. J. 
Ambraziejus ir nesapnavo, kokiais revoliucionieriais juos ilgą 
laiką skelbė Vilniaus ochrana, tačiau ilgainiui ir ji pati su- 

sigriebė ir išbraukė juodu iš tų sąrašų, iš kitų šaltinių gavusi 
tikslesnes informacijas. 

Daugumas tų, Kauno ir Vilniaus gubernijose veikusių, 
skundikų ir provokatorių vis dėlto negalėjo prieiti prie slaptų 
mūsų politinių organizacijų ir jų informacijomis žandarmerija 
dažnai negalėjusi pasinaudoti. Bet daugiausia žinių ji gaudavo 
iš atsitiktinių skundikų, kuriais tarp kitų buvo ir visi rusų 
pašto valdninkai, popai ir žymi dalis rusų pradžios mokyklų 
mokytojų. Bet paskutiniųjų tarpe buvo ir tokių, kuriais ir pati 
žandarmerija nusiskųsdavo, negaunanti iš jų jokių žinių. Lie- 
tuvių tarpe buvo ir tokių, kurie patys apie tuos lietuviškus 
sąjūdžius nieko nežinodami, vien tiktai vedžiojo žandarus už 
nosies, kad tik iš jų gautų kiek pinigų. Vienas tokių buvo 
Lubickis. Iš šiaulių gimnazijos už chuliganizmą pašalintas, 
jis pateko bene į Kauno komercinę mokyklą ir čia parsisam- 
dęs žandarų agentu, bet pats neką težinodamas, jiems visokių 
niekų pripasakodavo. Vėliau jis buvo išsikėlęs į Petrapilį ir 
ten, matyti, jau sąžiningiau žandarams tarnavo. Nepriklauso- 
mybės laikais jis tarnavo Kaune intendantūroje ir Viktoro 
Pravdino slapyvardžiu rašinėjo teatrines kritikas Kaune žy- 
dų leidžiamuose rusų kalba laikraščiuose. Kada aš kažkokiame 
savo rašinyje buvau jį paminėjęs kaip vieną caristinių pro- 
vokatorių Lietuvoje, jis buvo jau besiruošęs šaukti mane teis- 
man už apšmeižimą. Tačiau sužinojęs, kad aš turiu kaikurių 
pranešimų nuorašus, nutarė pats nuo teismo atsisakyti. 

Apie 1907-1908 m. lietuviškame horizonte pasirodė vienas, 
jau gerai orientuotas, naujas provokatorius. Ilgai nepavykda- 
davo surasti jokio susirašinėjimo, kuriame būtų to tikroji pa- 
vardė užfiksuota, nes, kaip jau anksčiau sakiau, pats archyvas 
buvo gerokai apnaikintas. Tačiau buvau suradęs nemaža au- 
tentiškų jo pranešimų. pasirašytų jo žandarišku slapyvardžiu 
“Inteligent", arba iš jo pasakojimų žandarų surašytų. Čia visų 
pirma krito į akis tai, kad čia turima reikalo su asmeniu, 
labai gerai orientuotu, kas daroma lietuvių ypač jų slaptose 
organizacijose. Jis pateikdavo ir plačias informacijas ir iš 1907- 
1908 m. ėjusios legalinės socialdemokratų “Žarijos? redakcijos, 
paskiau ypač daug iš šiaulių ir iš kitur. Teko įvairiai spėlioti, 
bet neturint dokumentinių įrodymų, savaime negalima buvo tų 
spėliojimų skelbti. Greta to “Inteligento" gan tikslias 
informacijas iš Vilniaus darbininkų veiklos tiekdavo ir 
“Inteligentka", taigi moteris. Kaip jau nepriklausomybės 
laikais paaiškėjo, tai buvo — jau senai berods mirusi — N-tė.* 


* Jadvyga Netupskaitė, bet aš gyniau Juliją Przelicką. M. B-ka. 

Dėl jos gan komiškų išgyvenimų savo laiku turėjo ir mano 
brolis Mykolas. Jis, universitetą baigęs ir Vilniuje apsigyvenęs, 
kad ir neturėjo jokio palinkimo prie advokatūros, pradžioje, 
kol kito darbo negavo, mėgino kurį laiką verstis ir advokatūra, 
kaip prisiekusio advokato (Vrublevskio)* padėjėjas. Vieną kar- 
tą jis buvo paskirtas ginti Vilniaus teismo rūmų teisiamą tą 
pačią N-tę. Tai buvo berods pirmas ir bene vienintelis jo kaip 
politinio advokato debiutas.  Didžiausiam jo nusistebė- 
jimui, nors kaltinimas buvęs gana rimtas, teismas, kuris 
paprastai politinėse bylose buvo gan griežtas, čia palankiausiai 
pažiūrėjo į jo visus, kaip gynėjo, argumentus ir reikalavimus, 
ir kaltinamajai paskyrė labai švelnią bausmę. Ir tik daug vė- 
liau jis sužinojo tikrąją to švelnumo priežastį — ji buvusi 
Vilniaus ochranos agentė, ir tai žinojo ir teismas, ją tik dėl 
akių teisė, kad jos nesukompromituotų kitų politinių kalinių 
akyse. 

Tiktai Lietuvon sugrįžęs sužinojau tikrai, kas buvo ir 
tas '“Inteligent". Mat, skubotai iš Kauno bėgdama, kada Kauno 
tvirtovė buvo jau vokiečių imama, Kauno žandarmerija ne- 
besuspėjo viso savo archyvo išvežti ir sunaikinti ir jo dalį 
buvo užkasusi bene Kauno gubernatūros rūmų (vėlesniosios 
prezidentūros) ar gretimos gimnazijos (vėliau Steigiamojo 
Seimo) kieme. ši archyvo dalis atsitiktinai buvo atkasta ir 
bene 1919 ar 1920 m. pateko į Aug. Janulaičio rankas. Kai 
ką iš to archyvo duomenų jis tuojau buvo paskelbęs Kauno 
dienraštyje “Lietuvoje". Ten viename dokumente rado, kad 
slapyvardžiu “Inteligent" buvo vadinamas provokatorius Alfon- 
sas Mickevičius. Vėliau šis dokumentas buvo atiduotas Univer- 
siteto bibliotekai. Jame buvo pateiktas šiaulių elesdiečių or- 
ganizacijos narių sąrašas, kurių tarpe buvo įrašytas ir Alfonsas 
Mickevičius, o prie jo pavardės tą sąrašą surašusio žandaro 
rotmistro ranka čia pat pažymėta — “sekretnyj sotrudnik In- 
teligent“. Sekretnyj sotrudnik tai specialusis žandariškas ter- 
minas (bolševikinės čekos savo agentams vadinti sutrumpintas. 
į seksotą) tiems jų agentams vadinti, kurie patys dalyvavo 
įvairiose revoliucinėse organizacijose ir tuo pačiu laiku patys 
už pinigus informuodavo žandarmeriją tų organizacijų ir jų 
narių veikimą. 

Paaiškėjus, kad Alfonsas Mickevičius buvo profesionalus pro- 
vokatorius, Janulaičiui pavyko išaiškinti ir jo vaidmenį I karo 
laiku, vokiečių okupacijos metu. Pasirodė, kaip tatai mums dabar 
išaiškino ir J. Vilkaitis, kad vokiečių okupaciniams organams 


* Badzkevičiaus. M. B-ka. 


350 


pavedant, jis ne tik siekė lietuvius veikėjus, bet kitose vietose 
stengėsi ir išprovokuoti įvairius išsišokimus prieš vokiečius, kad 
duotų vokiečiams progos pavartoti prieš lietuvių inteligentus į- 
vairias represijas. Paaiškėjo, jog kaip tik A. Janulaitis, Jonas 
Vileišis ir kaikurie kiti buvo vokiečių išvežti į Čersko koncentraci- 
jos stovyklą dėl tokių Alfonso Mickevičiaus provokacijų. 


Vėliau man paaiškėjo, kad šis provokatorius jau nuo 1906 
m. A. švitinio ir kaikuriais kitais slapyvardžiais bendradar- 
biavo “Lietuvos Ūkininke“, 1908 m. “Žarijoje", 1912 Piliečio sla- 
pyvardžiu “Rygos Naujienose“ ir kitur, bet vis vadinamoje kai- 
riojoje spaudoje, kas jam ir leido įeiti i tų pačių laikraščių 
redakcijas ir ten rinkti savo žandariškiems pranešimams me- 
džiagą. Bet dar kartą su juom teko susidurti, kada keletą metų 
prieš paskutinį karą L. Gira atidavė universiteto bibliotekai 
jo kurį laiką redaguoto katalikų dienraščio “Laisvė" archyvą, 
kurį jis buvo pas save laikęs. Tame archyve suradau daug, 
irgi slapyvardžiais pasirašytų, bet redakcijai nurodant ir savo 
tikrąją pavardę, to paties Alfonso Mickevičiaus koresponden- 
cijų. Bet jos jau niekuo nesiskyrė nuo panašių kitų korespon- 
dentų pranešimų, tiek tiktai, kad iš jų aiškėjo, jog tuo metu 
jis jau buvo suspėjęs įsigyti kažkokį centruką bene Ukmergės 
apskrityje ar kaž kur Lietuvos šiaurėje. 


KAI KURIE SPAUDOS RiKTAI 


PSL. EIL. IšSPAUSDINTA TURI BŪTI 
39 6 iš ap. Ringenlauken Ringelauken 

55 13 iš virš. Siwinton Swinton 

58 10 iš ap. 1829 1928 

77 biš ap. Skyriaus Svyriaus 

86 eilėraštyje: sūnau, šiaurės sūnau šiaurės 

96 18 iš virš. Bajeckis Rajeckis 

120 14 iš virš. prisirišimą pririšimą 

160 13 iš virš. Lenkiškame tekste 3-čio Lenkiškame tekste 2-ro 
164 9 iš ap. parwejadejusi parwejzdejusi 
315 5 iš virš. liezuvia „ lieziuvia 

317 3 iš virš. sąjūds sąjūdis 


Trūkstant kai kurių lenkiškų raidžių, lenkiški žodžiai ir pa- 
vardės spaudoje gavo kiek nukentėti. M. B-ka. 

